School of Theolog 


Mn ll iwi 





The Library 


SCHOOL OF THEOLOGY 
AT CLAREMONT 


WEST FOOTHILL AT COLLEGE AVENUE 
CLAREMONT, CALIFORNIA 








LIBRARY 
SOUTHERN CALIFORNIA SCHOOL 
OF THEOLOGY 
CLAREMONT, CALIF, 


) 


THE 
NEW TESTAMENT 


IN BRAID SCOTS. 


























BRAID SCOTS. 


RENDERED BY 


REV. WILLIAM WYE SMITH. 





NEW EDITION, REVISED. 


PAISLEY: 
ALEXANDER GARDNER; 
Publisber and Bookseller to the late Queen Victoria. 
1904 























Theology | brary 
OGE Ce THEOLOGY 

Sas CLAREMONT 

/ California 


PRINTED BY 


PREFACE. 


THAR are mony folk, wha hae spoken English a’ their grown-up days, 
wha like to gang back to the tongue o’ their bairnhood, i’ the mirk and 
shadows o’ auld age. Thar are ithers wha seem tae tak better to the 
Word whan it comes to them wi’ a wee o’ the Scottish birr. And thar 
are a hantle o’ folk—and I meet them a’gate—wha dinna speak Scots 
theirsels. but are keen to hear it, and like to read it. 

And thar is anither consideration—the Scots tongue is no gettin 
extendit, and some folk think it may be tint a’thegither ’or lang. And 
God’s Word is for a’ men; and ony lawfu’ means ane can use to get folk 
to read it, and tak tent to it, is richt and proper. For a’ thae reasons, 
and ithers I could bring forrit, I hae putten the New Testament intil 
Braid Scots. Lat nae man think it is a vulgar tongue—a mere gibberish 
to be dune wi’ as sune as ane is bye the schule-time. It is an ancient and 
honourable tongue ; wi’ rutes deep i’ the yird; aulder than muckle o’ the 
English. It cam doon to us throwe oor Gothic and Pictish forebears ; it 
was heard on the battle-field wi’ Bruce; it waftit the triumphant prayers 
and sangs o’ the Martyrs intil Heeven; it dirl’t on the tongue o’ John 
Knox, denouncin wrang; it sweeten’t a’ the heevenlie letters o’ Samu’ 
Rutherford ; and aneath the theek o’ mony a muirland cottage it e’en noo 
carries thanks to Heeven, and brings the blessins doon ! 

And I haena putten pen to paper unbidden. A wheen screeds o’ the 
Word dune intil Scots I had at times putten afore the public een ; and 
folk wad write me, ‘‘Hae ye ony mair ot? Is the hail Testament in 
Scots to be gotten?” till I begude to think that aiblins Providence had 
gien me the Scots blude and the Scots tongue, wi’ the American edication, 
for the vera reason that—haein baith lang’ages—I soud recommend the 
Word in Scots; and juist Scots eneuch no to be unfathomable to the 
ordinar English reader. 

Whiles thar has been a chance o’ makin the meanin plainer ; whiles a 
Scots phrase o’ unco tenderness or wondrous pith coud come in. And at 
a’ times, ahint the pen that was movin, was a puir but leal Scots heart, 
fu’ o’ prayer that this sma’ effort micht be acceptit o’ the dear Maister— 
and, survivin a’ the misca’in o’ the pernickity and the fashionable—micht 
bring the memory o’ a worthy tongue, and the better knowledge o’ a 
Blessed Saviour, to this ane and that ane, as they micht chance to read it. 


WILLIAM WYE SMITH. 


Sr. CATHARINES, CANADA. 

MATTHEW. 


CHAPTIR ANE. 
The Forebears and Nativitie o? Christ. 


“eae buik o’ the generation o’ Jesus 
the Christ, Dauvid’s son, the son 
o Ab’ram. 

2. Ab’ram begat Isaac ; and Isaac 
begat Jaucob ; and Jaucob begat Ju- 
dah and his brethren. 

3. And Judah begat Pharez and 
Zarah o’ Tamar; and Pharez begat 
Esrom ; and Esrom begat Aram. 

4. And Aram begat Aminadab ; 
and Aminadab begat Naasson; and 
Naasson begat Salmon. 

5. And Salmon begat Boaz, o’ 
Rahab; and Boaz begat Obed, 0’ 
Ruth ; and Obed begat Jesse. 

6. And Jesse begat Dauvid the 
king; and Dauvid the king begat 
Solomon, o’ her wha was Uriah’s. 

7. And Solomon begat Rehoboam ; 
and Rehoboam begat Abijah; and 
Abijah begat Asa. 

8. And Asa begat Jehosaphat; and 
Jehosaphat begat Jehoram ; and Je- 
horam begat Uzziah. 

9. And Uzziah begat Jotham ; and 
Jotham begat Ahaz; and Ahaz begat 
Hezekiah. 

10. And Hezekiah begat Manas- 
seh ; and Manasseh begat Amon; and 
Amon begat Josiah. 

11. And Josiah begat Jehoiachin 
and his brethren, nar-haun the time 
they war carry’t awa’ to Babylon. 

12. And eftir they cam to Baby- 
lon, Jehoiachin begat Salathiel ; and 
Salathiel begat Zerubbabel. 

13. And Zerubbabel begat Abiud ; 
and Abiud begat Eliakim ; and Elia- 
kim begat Azor. 

14. And Azor begat Sadoc; and 
Sadoc begat Achim ; and Achim be- 
gat Eliud. 

15, And Eliud begat Eleazar ; and 
Eleazar begat Matthan ; and Matthan 
begat Jaucob. 








16. And Jaucob begat Joseph, 
Mary’s husband, o’ wham was born 
Jesus, wha is ca’d “ The Christ.” 

17. Sae a’ the generations frae 
Ab’ram to Dauvid are fowrteen gener- 
ations ; and frae Dauvid to the takin 
awa’ to Babylon fowrteen generations ; 
and frae the takin awa’ to Babylon to 
Christ fowrteen generations. 

18. Noo the nativitie o’ Jesus 
Christ was thisgate : whan his mither 
Mary was mairry’t till Joseph, ’or 
they cam thegither, she was fund wi’ 
bairn o’ the Holie Spirit. 

19. Than her guidman, Joseph, bein 
an upricht man, and no desirin her 
name soud be i’the mooth o’the public, 
was ettlin to pit her awa’ hidlins. 

20. But as he had thir things in 
his mind, see! an Angel o’ the Lord 
appearit till him by a dream, sayin, 
‘‘ Joseph, son o’ Dauvid, binna feared 
to tak till ye yere wife, Mary ; for 
that whilk is begotten in her is by 
the Holie Spirit. 

21. “And she sal bring forth a son, 
and ye shall ca’ his name JESUS ; for 
he sal! save his folk frae their sins.” 

22. Noo, a’ this was dune, that it 
might come to pass what was said by 
the Lord throwe the prophet, 

23. ‘‘Tak tent! a maiden sal be 
wi’ bairn, and sal bring forth a son ; 
and they wull ca’ his name Emman- 
uel,” whilk is, translatit, “God wi’ us.” 

24. Sae Joseph, comin oot o’ his 
sleep, did as the Angel had bidden 
him, and took till him his wife. 

25. And leev’d in continence wi’ 
her till she had brocht forth her first- 
born son ; and ca’d his name JESUS. 





1V. 21. The dourness o’ the Jews, and 
e’en o’ his ain kith accordin to the flesh, 
was unco strange. The Angel to Joseph, 
(and Simeon and Anna,) said naething o’ 
his bein a great conqueror, but aye to be 
a blessin to the warld; and yet they 
wad hae it that he sould be a conquerin 
King like Dauvid. 

The Wyss Men. 


CHAPTIR TWA. 


The Wyss Men frae the Hast. 
and back again. 


OO, whan Jesus was born i’ Beth- 

lehem-Judah, i’ the days o’ King 

Herod, lo! Wyss Men cam frae the 
1 Kast tae Jerusalem. 

2. And quo’ they, ‘‘ Whaur is he 
bidin that is ca’d King o’ the Jews? 
for i’ the East we saw his starn, and 
are come forrit to worship him.” 

3. But the King, hearin, was sair 
putten-about ; and a’ Jerusalem wi’ 
him. 

4. And, gatherin a’ the heigh- 
priests and writers o’ the nation, he 
wad ken o’ them “ whaur the Messiah 
soud be born ?” 

5, And quo’ they, “In Bethlehem- 
Judah ; for sae it is putten doon by 
the prophet : 

6. ‘** And thou, Bethlehem, land o’ 
Judah, nane the least amang Judah’s 
princes! for oot o’ thee sal come a 
Ruler, wha sal tend my folk o’ 
Tera lt)?” 

7. Than, Herod, convenin the Wyss 
Men privately, faund oot mair strickly 
o’ the comin o’ the starn; 

8. And bad them gang to Bethle- 
hem; and quo’ he, ‘Gang, and seek 
ye oot the wee bairn; and whan ye 
ken, fesh me word again, that I as 
weel may come and worship.” 

9. Eftir hearin the King, they 
gaed awa’; and lo! the starn whilk 
they saw 1’ the Hast gaed on afore 
them, till it stood whaur the wee 
bairn was. 

10, And whan they saw the starn, 
they were blythe wi’ unco blythe- 
ness. 

11. And comin intil the hoose, 
they saw the wee bairn, and his 
mither Mary ; and loutin doon, wor- 
shipp’t him, And openin’ oot their 


To Egypt, 





1V.1, The comin o’ the Wyss Men wad 
be for some gude end. It wad pit gear 
in Joseph’s haun to gang till Egypt wi’; 
but muckle mair, it wad open the way i’ 
the Kast for the Blythe-Message, eftir- 
haun carry’t by the Apostles, 

To Egypt. 


gear, they offer’t till him gifts— 
owd, and frankincense, and myrrh. 

12. And bein warned in a dream 
no to go back till Herod, they airtit 
their way to their ain kintra anither 
gate. 

13. Noo whan they had gane, tak 
tent! an Angel o’ the Lord appear’t 
to Joseph by a dream, and quo’ he, 
“Rise, tak till ye the wee bairn, and 
his mither, and flee intil Egypt, and 
bide ye thar till I tell ye; for 
Herod seeks the wee bairn to des- 
troy him.” 

14. And he, risin, took the wee 
bairn and his mither by nicht, and 
cam intil Egypt. 

15. And bade there till Herod’s 
death : that it soud be fulfilled what - 
was said by the Lord throwe the 
prophet, “ Frae Egypt hae I ca’d my 
Son.” 

16. Than Herod, seein he was 
made sport 0’ by the Wyss Men, was 
unco furious, and sent oot to slay a’ 
the lad-bairns in Bethlehem, and a’ 
the kintra-side aboot, frae twa-year 
auld doon: conform tae the time he 
had been tell’t by the Wyss Men. 

17. Than cam to pass the sayin ©’ 
Jeremiah the prophet : 

18. ‘‘ A voice was heard in Ramah, 
greetin and maenin, and murnin 
sair; Ra’hel greetin for her weans, 
and wadna be comfortit, for that 
they are-na !” 

19. But Herod deein, look! an 
Angel o’ the Lord by dream appears 
to Joseph in Egypt. 

20. And quo’ he, “Rise! tak the 
wee bairn and his mither, and jour- 
ney intil Isra’l’s land ; for they that 
socht the wee bairn’s life are deid.” 

21. And he raise, and took till him 
the wee bairn and his mither, and 
cam intil the land o’ Isra’l. 

22, But whan it was tell’t him 
that Archelaus rang in Judea in the 
stead o’ Herod his faither, he was 
fley’t to gang thar: but, being in- 
struckit in a dream, he gaed intil the 
pairts o’ Galilee : 


John bapteezin. 


23. And cam and dwalt in a citie 
ca’d Nazareth ; that it soud come to 
pass that was said by the prophet, 
‘He will be ca’d a Nazarene.” 


CHAPTIR THRIE. 


John bapteezin. He speaks wi unco plain- 
ness to the folk.  Bapteezes the Son of 
Man. 

N°? i thae days, comes John the 

Baptist, preachin’ i’ the muir- 
lands o’ Judea. 

2. And quo’ he, ‘“ Repent ye a’! 
for the kingdom o’ Heeven is at 
haun!” 

3. For it is he wha was tell’t o’ by 
Esaiah the prophet, sayin, ‘The 
sough o’ ane crying oot i’ the waste, 
‘Mak ye ready a gate for the Lord! 
Strauchten oot his fitpath !’ ” 

4. And John his sel had his cleedin 
o’ camel’s hair, and a belt o’ a skin; 
and his meat was locusts and rock 
hinny. 

5. And thar war gangin oot till 
him Jerusalem and a’ Judah, and the 
kintra-side aboot Jordan ; 

6. And war bapteez't by him in 
Jordan ; confessin a’ their sin. 

7. But whan he saw a hantle o’ 
the Pharisees and Sadducees come 
till his bapteezin, quo’ he to them, 
“Eh, ye venomous race! Wha has 
gien ye warnin’ to flee frae comin 
wrath ? 

8. ‘“‘Fesh than forth the frutes 
conform till repentance ! 

9, “ And say-ye-na to yersels, ‘We 
hae Abra’m till oor faither!’ for say 
I t’ye, God coud raise up oot o’ thir 
stanes, bairns to Abra’m ! 

10, “ And noo is the aixe brocht to 
the rute o’ the trees; and ilka tree 
bringin-na forth gude frute is cuttit 
doon, and cuisten intil the burnin. 

11. “I, indeed, div in watir bap- 
teeze ye intil repentance; but he 
wha follows me is sterker nor mysel ; 
whase shoon I’se no fit to cairry ; 
he sal bapteeze ye wi’ Holie Spirit, 
and flaughts o’ fire. 

12. “* Whase fanner is in his neive, 

Sautan and Jesus. 


and he’se? scour-oot his threshin-flair, 
and gaither his wheat intil his gir- 
nal; but the cauff wull he burn in 
nevir-endin lowe !” 

13. Than cam Jesus frae Galilee 
tae John, to be bapteez’t o’ him. 

14. Noo, John wad hae forbidden 
him ; and quo’ he, “I hae need o’ thy 
bapteezin, and come ye to me ?” 

15. But Jesus answer’t him, and 
said, ‘‘Sae be it e noo; for sae it be- 
hoves us to fulfil a’ richt-gangin !” 
Than he contentit him. 

16. And Jesus, whan he was bap- 
teez’t. gaed up straucht frae the watir, 
and lo! the heevens war unsteekit 
till him, and he saw the Spirit 0’ God 
comin doon like a doo, and lichtin 
upon him. 

17. And tak tent! a voice oot 0’ 
the lift, sayin, ‘‘ This is my Son, my 
Beloved, in wham I delicht !” 


CHAPTIR FOWR. 


Sautan has a tulzie wi Christ. Jesus taks 
up wi’ Capernaum ; and bids a wheen 
disciples. 

M\HAN was Jesus airtit by the Spirit 

intil the wilderness, thar to be 
testit o’ the Enemy. 

2. And whan he had fastit for forty 
days and nichts, he was spent wi’ 
hunger. 

3. And whan the Tempter cam till 
him, quo’ he, “Gin thou be God’s 
Son, speak to thir stanes, that they 
be bannocks !” 

4. But he, answerin till him, said, 
‘No allenarlie on breid leeves man, 
but by ilk word 0’ God’s mooth !” 

5. Than the deevil taks him wi’ 
him intil the holie citie, and pits him 
on the tapmaist towerickie o’ the 
Temple. 

6. And quo’ he till him, “Gin ye 
be God’s Son, cast yersel ower ; for 
it is putten-doon, ‘Till his Angels 





1V. 12. The Lord is unco lang-sufferan ; 
but wha lichtlies him will fin’ a time 
comin whan the Maister redds up his 
flair; and what’s cauff maun gang the 
gate o’ the cauft—intil the lowe ! 

Jesus at Capernaum. 


sal he gie chairge anent ye; and on 
their hauns sal they haud ye up, that 
ye clour-na yere fit again a stane!’” 

7. Quo’ Jesus till him, “ Ance mair 
it is putten-doon, ‘ Ye sanna temp the 
Lord yere God !’” 

8. And again the Enemy taks him 
up intil an unco heigh mountain, and 
airts him till a’ the kingdoms o’ the 
yirth, and a’ their glorie ; 

9. And says till him, “ A’ thae 
things gie | t’ye gin ye, fa’in doon, 
gie worship to me!” 

10. Than quo’ Jesus till him, ‘“ Awa, 
Sautan ! for it is putten-doon, ‘The 
Lord yere God sal ye worship ; and 
him alane sal ye ser’ !’” 

11. Than the deevil quats him ; 
and lo! the Angels cam to ser’ him. 

12. Noo whan it was tell’t him 
that John was taen haud o’, he gaed 
awa’ intil Galilee : 

13. And forsakin Nazareth, he cam 
and made his dwallin i’ Capernaum, 
on the side o’ the Loch, on the border 
o’ Zabulon and Naphtali ; 

14. That it micht come to pass 
what said Esaiah the Prophet, 

15. “Land o Zabulon! and land 
o Naphtali ! Galilee o’ the nations ! 

16. ‘‘The folk that were sittin 7’ 
the mirk, saw an unco licht; and 
till a’ thae sittin i’ the land and the 
mirkness o’ the deid, the licht raise 
up ! ? 

17. Frae that time forth begude 
Jesus to preach ; and quo’ he, “ Re- 
pent ye! for Heeven’s kingdom draws 
nar-haun !” 

18. And walkin by the Loch 0’ 
Galilee, he saw twa brithers, Simon, 
(ca’d Peter), and Andro his brither, 
castin aboot a net i’ the Loch, for they 
war fisher-folk. 

19, And quo’he to them, “Follow ye 
me! and I’se mak ye fishers o’ men !” 

20. And they, withoot ado, left 
the nets, and gaed eftir him. 

21. And gangin forrit tharawa, he 
saw ither twa brithers, James, son 0’ 
Zebedee; and his brither John, in a 
smack wi Zebedee their faither, 

Sermon on the braeface. 


workin on their nets: and he bad 
them “Come!” 
22. And they, forsakin the boat, 


and their faither, gaed eftir him. 


23. And Jesus gaed ower a’ Gali- 
lee, instructin i’ their kirks, and giean 
forth the Blythe-Message o’ the King- 
dom, and healin a’ diseases, and a’ in- 
firmities amang the folk. 

24. And the sough o’ him gaed oot 
intil a’ Syria: and they fesh’t till 
him a’ wha war ill wi’ a’ diseases and 
pains, and thae possess’t wi’ demons, 
and dementit, and that had a stroke: 
and he healed them. 

25. And unco thrangs follow’t him 
—frae Galilee, and the Ten Cities, and 
Jerusalem, and Judea, and ayont the 
Jordan. 








CHAPTIR FYVE. 


Wha’s happy? A wheen auld sayins 
strauchtit oot. ttle ye perfection ? 


ND, seein the thrang o’ folk, he 

gaed up intil a mountain ; and 

whan he was sutten-doon, his disciples 
gather’t aboot. 

2. And he open’t his mooth, and 
instructit them ; and quo’ he : 

3. “Happy the spirits that are 
lown and cannie: for the kingdom o’ 
Heeven is waitin for them ! 

4. Happy they wha are makin 
their maen ; for they sal fin’ comfort 
and peace. 

5. “ Happy the lowly and meek o’ 
the yirth: for the ! yirth sal be their 
ain haddin. 

6. ‘Happy they whase hunger and 
drouth are a’ for holiness: for they 
sal be satisfy’t ! 

7. “Happy the pitfu’: 
sal win pitie theirsels ! 

8. “Happy the pure-heartit: for 
their een sal dwal upon God ! 

9. “‘Happy the makkers-up 0’ 
strife: for they sal be coontit for 
bairns 0’ God ! 
1V. 5. The ‘ yirth” here isna the great 

warld ; but the grund, the soil. The 

meek, thae maist like to be rutit oot by 
stoutreif and guile, sal keep their ain 


haddins and mailins, and lea’ them till ~ 
their bairns ! 


for they 





The saut 0’ the yirth. 


10. ‘Happy the ill-treatit anes for 
. the sake o’ gude: for they’se hae the 
kingdom o’ God! 

11. “Happy sal ye be when folk 
sal misca’ ye, and ill-treat ye, and say 
a’ things again ye wrangouslie for my 
sake ! 

12. “Joy ye, and be blythe! for 
yere meed is great in Heeven! for 
e’en sae did they to the prophets 
afore ye! 

13. ‘The saut o’ the yirth are ye: 
but gin the saut hae tint its tang, 
hoo’s it to be sautit ? Is it no clean 
useless ? to be cuisten oot, and 
trauchl’t under folk’s feet. 

14. “ Ye are the warld’s licht. A 
toon biggit on a hill-tap is aye seen. 

15. ‘*Nor wad men licht a crusie, 
and pit it neath a cog, but set it up; 
and it gies licht to a’ the hoose. 

16. *Sae lat yere licht gang 
abreid amang men; that seein yere 
gude warks they may gie God 
glorie. 

17. “ Think-na I am come to do 
awa’ wi’ the Law, or the Prophets: 
T’se no come to do awa’, but to bring 
to pass ! 

18. “For truly say I t’ye, Till 
Heeven and Yirth dwine awa’, ae jot 
or ae tittle fails-na 0’ a’ the Law, till 
a’ comes to pass ! 

19. ‘Than, wha. breaks ane o' thae 
wee’st commauns, and gars ithers sae 
do, he sal be ca’d sma i’ the kingdom 
o’ Heeven: but wha sal keep them, 
and spread them abreid, he sal be ca’d 
great i’ the kingdom 0’ Heeven. 

20. “For I say till ye, Gin yere 
gudeness gang-na yont the Scribes 
and Pharisees, ne’er sal ye win intil 
the kingdom o’ Heeven! 

21. “Ye ken hoo it was spoken till 
the folk o’ auld: ‘Ye maunna kill ; 
and whasae kills is in danger o’ the 
Coort.’ 

22. “But say I tye, Whasae is 
angry wi’ his brither-man, sal be in 
danger o’ the Coort : and wha sal say 
to his brither-man, ‘Gonyel !’ sal be 
in danger o’ the Cooncil: but wha 

Sweer na, 


sal say ‘Fule!’ sal be in danger o’ 
the fire o’ hell! 

23. ‘‘Sae, gin ye fesh yere offerin 
to the altar-place, and thar bethink 
ye 0’ a sairness in a brither’s mind 
anent ye, 

24. “Pit doon yere gift fornent the 
offerin-stane, and haud awa; first, 
be at ane wi’ yere brither-man, and 
syne come and offer yere gift ! 

25. “ Mak up wi’ yere enemy while 
ye are yet in the highway wi’ him ; 
sae as he gies-ye-na ower to the 
judge, and the judge to the officer, 
and ye be cuisten intil prison. 

26. “ Truly say I t’ye, Ye come-na 
oot, till ye ha paid the last bodle ! 

27. “ Ye hae heard it was said 
lang syne, ‘Ye sanna commit adul- 
tery !’ 

28. ‘* But say I t’ye, Whasae sets 
his een on a Wumman wi’ desire, has 
e’en e-noo committit the sin wi’ her in 
his heart ! 

29. “And gin yere richt ee ensnare 
ye, oot w'it, and cast it frae ye! it is 
for yere gude that ae member soud 
be destroy’t, and no that yere hail 
body soud fa’ intil hell! 

30. “ And gin yere richt haun en- 
snare ye, cut it aff, and cast it awa ! 
better for ye that ae member soud 
fail, and no that yere hail body soud 
fa’ intil hell ! 

31. “The sayin has been, ‘ Wha- 
sae pits awa his wife, lat him gie her 
a written divorcement !’ 

32. ‘But say I, Whasae pits awa 
his wife, let abee for the cause o’ 
adultery, gars her commit adultery ; 
and whasae weds her that is putten 
awa commits adultery. 

33. “ Ance mair, ye ken it has 
been said by them o’ by-past time, 
‘Ye sanna mansweer yersel, but 
ye’se render to the Lord yere aiths !’ 

34. “ But say I, Sweer-na ava! no 
by Heeven, for it is God’s thron : 

35. “ Nor yet by the Yirth, for it 
is his fit-brod: nor Jerusalem, for 
it is the citie o’ the Great King. 

36. “‘Nor sal ye sweer by yere ain 

Etile ye perfection ? 


heid for ye canna mak ae hair white 
nor black. 

37. “ But lat yere answer be, 
‘Aye, aye,’ and ‘Na, na!’ for ony- 
thing mair comes o’ nae gude. 

‘Ye ken it has been said, ‘ An 
ee for an ee, and a tooth for a tooth !’ 

39. “But say I, Resist-ye na ill ; 
but gin ane clour ye on the ae cheek, 
turn ye till him the ither as weel. 

40. ‘‘ And gin ony man hae a law- 
plea wi’ ye, and tak awa yere coat, 
e’en lat him hae the cloak as weel. 

41. ‘And gin ye be impress’d for 
a mile wi’ ané, gang ane mair wi’ 
him. 

42 “Gie till him seekin frae ye ; 
and frae him wha wad receive o’ ye 
wee awa. 

“Ye ken it has been said, ‘ Ye 
ae ie yere neebor, and hate yere 
fae.’ 

44. “But say I, Lo’e yere faes ; 
bless the anes that ban and curse ye; 
seek the gude o’ thae that hate ye 
and pray for sic as shamefully ill: 
treat ye, and seek for yere wrang : 

45. ‘That ye a’ may be bairns 0’ 
yere Faither in Heeven ; for he gars 
his sun to glint alike on the ill and 
on the gude ; and sends oot his rain 
baith on the just and the unjust. 

46. ‘For gin ye but lo’e whaur 
thar is love till yersel, whaur is yere 
meed ? divna e’en the reivin tax-men 
do the same ? 

47, ‘And gin ye but speir eftir 
yere ain kith, how div ye mair nor 
ither folk ? divna e’en the tax-men 
sae ? 

48. “‘ But ye maun be perfete, e’en 

as yere Faither Aboon is perfete ! 


CHAPTIR SAX. 


He wha hears prayer can weel teach it! 
Ane soudna hae twa maisters, nor be sair 
trauchled aboot things o° the yirth. 

a des tent no to do yere gude 

warks 7’ the sicht o’ men, that 
ye may be seen by them; else hae 
ye tint reward frae yere Faither wha 
is in Heeven. 

MATTHEW, VI. 





Anent prayin’. 


2. ‘‘Whan, than, ye wad do a 
gude wark, dinna hae a bugle-horn 
soondit afore ye, as the pretenders 
div in kirks and merkits, that they 
may be roosed o’ men. Truly say I 
t’ye, they hae gotten a’ their reward ! 

3. “But whan ye wad doa gude 
wark, lat yere left haun no jalouse 
what yere richt haun is thrang wi’ ! 

4. “That yere gude warks may be 
dune hidlins; and yere Faither wha 
sees i’ the hidlin place, sal his ain sel 
reward ye. 

5. “And whane’er ye pray be-na 
as the pretenders ; for weel they like 
to pray i’ the kirks, and at the 
corners 0’ the braid causeys, sae as 
folk soud see them. Aye, aye! say 
I; they hae gotten their reward ! 

6. ‘But ye, whan ye wad pray, 
gang intil yere bower ; and, steekin 
yere door, pray till yere Faither wha 
is 1’ the hidlin place; and yere Faither, 
wha sees i’ the hidlin place, sal his 
ain sel reward ye! 

7. “And in yere prayin, rhyme-na 
things ower and ower, incontinent, | 
like the heathen-folk : for they trow 
gin that they speak eneuch, they sal 
be re 

8. “Come-na than to be like tae 
them ; for yere Faither kens weel a’ 
yere needs, e’en afore ye ask him. 

9. “‘ And sae pray ye: ‘Faither 0’ 
us a,’ biding Aboon! Thy name be 
holie ! 

10. ‘Lat thy reign begin! Lat 
thy wull be dune, on the Yirth as in 
Heeven ! 

11. .'*‘Gie us ilka day oor deelin: 
fendin. 

12. ‘And forgie us a’ oor ill deeds, 
as we een forgae thae wha did us ill : 

13. ‘And lat us no be siftit ; but 
save us frae the !Ill-Ane! For the 





1V.13. ‘ Frae the Ill-Ane ” raither read, 
than frae “ill” in general. Sae oor best 
authorities. And ‘‘the croon, and the 
micht, and the glorie,” isna fund in 
mony ancient copies ; but seems: nathe- 
less to hae been generally used i’ the 
kirks. 


Fastin and fashin. 


croon is thine ain, and the micht and 
the glorie, for evir and evir, Amen!’ 

14, “For gin ye be forgiean men 
their fauts, yere Faither in Heeven 
wull e’en forgie you. 

15, “But gif ye are no forgiean 
men their fauts, nae mair wull yere 
Faither forgie our fauts. 

16. ‘And again, whan ye are 
fastin, ye arena to be as the preten- 
ders, wi’ wae i’ yere faces ; for they 
mar their looks, that they may kythe 
afore men as fastin. Aye, aye! say 
I, they too hae their reward ! 

17. “ But ye, whan ye fast, snod 
yere heid, and freshen yere face ; 

18. “That ye, be-na seen by men 
to be fastin, but seen o’ yere Faither 
wha is e’en i’ the hidlin place: and 
yere Faither, wha sees i’ the hidlin 
place, his ain sel sal reward ye. 

19. ‘* Lay-na up gear for yersels on 
the yirth whaur the moth and the 
rust can mak awa wi't, and whaur 
thieves howk throwe and steal. 

20. “But lay ye up gear in 
Heeven, whaur nae moth and nae 
rust can mak-awa wi’t, and whaur 
thieves canna howk throwe nor steal. 

21. “ For whaur your treasur lies, 
e’en thar yere heart wull be ! 

22. ‘*The lamp o’ the hail body is 
the ee; than, gin aiblins yere ee is 
aefauld and leal, yere hail body is fu’ 
o’ licht. 

23. “But gin yere ee he dooble 
and ill, yere hail body bides i’ the 
mirk. Gin, than, the vera licht 
within ye is but gloom, hoo unco 
great is the gloom ! 

24. ‘*Nae man can tak service wi’ 
twa maisters; for aither he wull 
lichtlie the ane, and lo’e the ither ; 
or incontinent he wull haud by the 
ane, and care-na for the ither. Ye 
canna be in God’s service, and Mam- 
mon’s as weel ! 

25. ““Wharfor say I t’ye, Be-na 
sair fash’d wi’ cark and care anent 
yere life—what you are to eat and 
what ye are to drink! nor yet for 
yere body, hoo ye are to be cleedit ! 


MATTHEW, VII. 








Judge-na. 


Isna the life mair nor the meat ? and 
the body mair nor the cleedin ? 

26. “Look ye to the wee birdies 
i’ the lift; for they naither saw nor 
shear, nor lead intil the barn; and 
yet yere Heevenlie Faither gies 
them meat. Are-yena a_hantle 
better nor they ? 

27. ‘‘And wha amang ye, be he 
nevir sae fain, could mak his sel a 
span heigher ? 

28. ‘And anent cleedin; why soud 
ye hae sae muckle cark and care ? 
Look weel at the lilies o’ the lea, hoo 
they growe ; they toil-na, nor spin ; 

29. “ And yet say I, that Solomon 
in a’ his glorie was-na buskit braw 
like ane o’ thae ! 

30. ‘Noo than, gin God sae cleed 
the foggage, (the day on the lea, and 
the morn brunt i’ the oven), hoo 
muckle mair you, O ye o’ the sma’ 
faith ! 

31. ‘‘Sae be-na sair trauchl’t in 
yere mind, sayin, ‘ What sal we eat ? 
or ‘ What sal we drink?’ or ‘ Hoo 
sal we be cleedit ?’ 

32. ‘For o’ a’ thae things div the 
Nations seek eftir ; but yere Heeven- 
lie Faither kens weel that ye need a’ 
thae things. 

33. But seek ye first o’ a’ God’s 
reign and God’s richtousness ; and a’ 
thir things sal be addit till ye. 

33. ‘‘Hae than nae wearin-care 
anent the day to come: for the morn 
wull hae care o’ its ain. Eneuch for 
the day is its ain ill! 


CHAPTER SEEVEN. 
Judge-ye-na, but pray: and seek the richt 
yett. And bigg-ye-na on the sands ! 
‘* TUDGE-NA ; that ye be-na 

judged ! 

2. “For wi’ yere ain judgment sal 
ye be judged yersel; and wi’ yere 
ain firlot sal yere corn be measur’t 
till ye ? 

3. “ And why soud ye craftily spy 
oot the mote i’ yere brither’s ee, and 
think-na o’ the caber i’ yere ain ee ? 

4. Or wull ye say till yere 

The strett and wide yett. 


brither, ‘Thole ye, till I tak oot the 
mote frae yere ee !’ and behauld! a 
caber is in yere ain ee ! 

5. “Pretender ! oot wi’ the caber 
frae yere ain ee first ! and then may 
ye hae gude sicht to pu’ the mote oot 
o’ yere brither’s ee ! 

6. “Ye maunna gie holie things 
to dowgs ; nor yet cast pearls afore 
swine; that they trauchle them-na 
aneath their feet, and than turn 
on ye and rive ye. 

7. “Ask, and it sal be gien t’ye; 
seek, and ye sal hae; chap, and it 
sal be unsteekit t’ye. 

8. “For ilk ane that asks obteens ; 


and he fin’s wha seeks ; and till him > 


wha chaps it sal be open’t. 

9. ‘And whatna man is amang 
ye, wha—gin his son asks for breid 
—wad gie him a stane ? 

10. “Or, gin he asks a fish, wull 
he gie him a viper ? 

11. “Gin ye, than, bein sinfu’, ken 
hoo to be aye gien gude things till 
yere ain bairns, hoo muckle mair 
sal yere Faither wha is Aboon gie 
gude things to thae that ask o’ him ! 

12. ‘And sae, a’ things whatsoe’er 
ye wad that men soud do till yersel, 
div ye do e’en sae tae them ; for this 
is the hail Law and the Prophets. 

13. “‘Gang ye in at the strett yett ; 
for muckle is the yett, and braid is 
the causey, that leads on to destruc- 
tion ; and mony a ane gangs intil’t ! 

14. “For strett is the yett, and 
crampit is the fit-road that airts awa 


to life ; and but a wee wheen find it! | 


15. “Tak ye tent o’ fause-prophets, 
whilk come t’ye in sheep's-cleedin, 
but i’ the hinner-end are devoorin 
wolves ! 

16. “Ye may! ken them by their 
frutes. Dae folk gather grapes frae 
the thorns, or figs amang thrissles ? 

17. ‘E’en sae, ilka gude tree brings 
forth gude frute; but a fushionless 
tree brings forth ill frute. 


1V. 16. And tak ye tent, that ither men 
ken you by your frutes, as weel! Asa 
man acts and thinks, sae is the man ! 

MATTHEW, VIII. 





The hoose on the sands. 


18. “A gude tree winna bring forth 
ill frute ; nor can a fushionless tree 
gie gude frute. 

19. ‘Ilka tree that brings-na forth 
gude frute is cuttit doon, and cuisten 
intil the fire. 

20. ‘“Sae by their frutes ye sal aye 
ken them. 

21. “ Itisna ilka ane that cries oot 
‘Lord, Lord!’ that gangs intil the 
Kingdom o’ Heeven ; but he that daes 
the wull o my Faither wha is in 
Heeven. 

22. ‘“Mony aane wull say to mei’ 
that day, ‘Lord, Lord! prophesy’t 
we-nai’thy name? And cuist-we-na 
oot demons i’ thy name? And did- 
we-na mony ferlies i’ thy name ?’ 

23. “And than wull I confess till 
them, ‘I never kent ye! Depairt frae 
me, ye that cairry-oot wrang !’ 

24. “ And sae ilka ane hearin and 
performin thir sayins o’ mine, sal be 
liken’t till a wyss man, wha biggit his 
hoose on the rock. 

25. “And the rain fell, and the 
spate cam, and the win’s blew and 
stormed again that hoose ; and it fell- 
na, for it stude siccar on the rock! 

26. “And ilka ane wha hears and 
dis-na thir sayins 0’ mine, sal be like 
till a sumph wha biggit his hoose on 
the sand : 

27. “And the rain fell, and the 
spate cam, and the win’s blew and 
stormed again that hoose; and it 
whamml’t ower ; and muckle was the 
fa’ o't !” 

28. And it cam aboot, whan Jesus 
had endit thir words, the folk war 
amazed at his teachin ; 

29. For he spak till them as ane 
that had authoritie, and no like the 
Writers. 


CHAPTIR AUCHT. 


Intil Capernaum, whaur he drave out sick- 
ness. Oot on the Loch, whaur the storm 
was hauden in his neive ! 

ND whan he cam doon frae the 
mountain, great thrangs o’ folk 


follow’t him. 


The leper man. 


2. And lo! a leper cam and wor- 
shipp’t him, and said, “Lord! gin ye 
wad, ye coud mak me clean !” 

3. And Jesus pat oot his haun, and 
touched him, sayin, “I wull, be ye 
clean!” And at aince his leprosie 
was healed. 

4. And Jesus chairged him, “See 
that ye tell nane ; but gang yere ways 
till the priest, and gie ye the gift 
commandit by Moses, for a token to 
them !” 

5. And whan Jesus cam intil Ca- 
pernaum, thar cam till him a Captain, 
and besocht him, 

6. Sayin, ‘‘ Lord! my servant-lad 
is doon wi’ a stroke, in my hoose, in 
unco pain !” 


7. Quo’ Jesus till him, ‘1 wull 
come and heal him!” 
8. And the Captain answer't, 


‘Lord! I am-na fit ye soud come 
aneath my roof; but only say the 
word, and my servant-lad sal be weel! 

9. ‘For e’en I my sel, 1a man 
aneath authoritie, hae sodgers under 
me ; and I say till ane ‘Gang,’ and 
he gangs; and till another ‘ Come,’ 
and he comes ; and till my servant- 
lad, ‘ Do sae and sae,’ and he dis it !” 

10. Hearin this, Jesus ferlied ; and 
said to them that follow’t, ‘I haena 
fund sic faith as this, no in a’ Isra’l ! 

11. “‘And I say t’ye, Mony sal 
come frae the East and frae the Wast, 
and sit doon wi’ Abra’m, and Isaac, 
and Jaucob, i’the Kingdom o’ Heeven, 

12. “ But the sons o’ the kingdom 
sal be cuisten oot intil the mirk oot- 
by: thar sal be greetin and cherkin 
o’ teeth!” 

13. And Jesus said to the Captain, 
“Gang yere ways! H’en as ye lip- 
pened, sae sal it be dune t’ye.” And 
his servant-lad was made weel i’ that 
same oor. 


14. And Jesus, enterin Peter’s 





1V..9. The Roman Captain argued weel ! 
He, an inferior officer, wi’ a hunner men, 
had his biddins dune by them ; hoo 
muckle mair coud this Divine Healer 
‘ order the palsy to be gane ! 


MATTHEW, VIII. 





Storm on the loch. 


hoose, saw his gude-mither lyin, doon 
wi’ a fivver. 

15. And he touched her haun, and 
the fivver was gane. And she raise, 
and waitit on him. 

16. But whan the gloamin cam on, 
they brocht till him a hantle wi’ evil 
spirits, and he cuist oot the spirits 
wi’ a word, and healed a’ the sick : 

17. That sae micht the words 0’ 
Esaiah be fulfilled, wha threepit, ‘‘ He 
his ain sel took oor sillinesses, and 
bure oor sicknesses !” 

18. Noo Jesus, seein great aes 
aboot him, commandit to gang ower 
to the ither side. 

19, And acertain Writer cam, and 
quo’ he, ‘‘ Maister! I wull follow ye, 
whaursae’er ye may gang! ” 

20. Jesus said till him, ‘‘ The tods 
hae holes, and the birdies o’ the lift 
hae nests ; but the Son o’ Man hasna 
whaur his heid may lie!” 

21. And anither o’ his followers 
says, ‘Lord! lat me first gang till 
my faither’s burial !” 

22. But Jesus says till him, “ Fol- 
low ye me! and lea the deid to bury 
their ain deid !” 

23. And whaun he gaed intil a boat 
his disciples follow’t him. 

24. And see! a great storm raise 
on the Loch; and wave efteir wave 
gaed ower the boat: but he was 
sleepin. 

25. And comin till him, they roused 
him, sayin, ‘‘ Maister! save us: we 

erish |” 

26. And he says to them, “Why 
soud ye be fley’t? ye o’ sic sma’ 
faith!” Than he raise, and chal- 
lenged the winds and the sea. And 
a’ was lown ! 

27. And the men ferlied uncolie, 
sayin, ‘‘Whatna man is this, that 
e’en the winds and the watirs obey 
him ?” 

28, And whan he cam to the ither 
side, to the pairts o’ the Gadarenes, 
thar met him twa possess’t anes, 
comin oot o’ the tombs, unco fierce, 
sae that nane daur gang that gate. 

The swine. 


29. And see! they cry’t oot, ‘‘What 
hae we wi’ you, Son o’ God! Are 
ye come to torment us ’or the time ?” 

30. Noo thar war feedin, a gey bit 
aff frae them, a great herd o’ swine. 

31. Sae the evil spirits besocht 
him, sayin, “Gin ye cast us oot, send 
us intil the herd o’ swine !” 

32. And he said to them, “Gang!” 
And whan they cam oot, they gied 
intil the herd o’ swine ; and lo! a’ the 
herd rushed doon the scaur intil the 
Loch, and perished i’ the watirs. 

33. And they that herdit them fled 
and gaed their gate to the citie, and 
tell’t a’; and what had befaun the 
possess’t anes. 

34. And lo! a’ the citie cam oot 
to meet Jesus: and whan they saw 
him they besocht him to gang awa 
frae their borders. 


CHAPTIR NINE. 


Twa hames made blythe—Matthew and 
Jairus. The blin’ and the dumb rejoice. 


(stig he enter’t the boat, and gaed 

ower, and cam till his ain toun. 

2. And behauld ! they war bringin 
till him a man doon wi’ a stroke, lyin 
on a couch: and Jesus, seein their 
aefauldness says tae the man, “Bairn, 
be o gude heart ; yere sins are for- 
gien ye!” 

3. And mark! thar war Writers 
sayin within theirsels, “This ane 
speaks profaneness ! ” 

4. And Jesus, kennin their thochts, 
says, ‘“‘ Why soud ye think ill in yere 
hearts ? 

5. ‘ Whilk is easier to say, ‘ Yere 
sins are forgien!’ or to say, ‘ Rise 
ye, and walk ?’ 

6. ‘But sae as ye may ken the Son 
o’ Man has authoritie on the yirth to 
forgie sins, (quo’ he till the ane wi’ 
a stroke,) Rise ye, tak up yere bed, 
and gang yere ways till yere ain 
hoose !” 

7. And he, risin up, gaed awa till 
his ain hoose. 

8. And a’ the folk, seein it war 

MATTHEW, IX. 





The ruler’s dochter- 


dauntit wi’ fear, and glorify’t God 
for gien sic pooer to men ! 

9. And as Jesus gaed on frae that, 
he saw a man ca’d Matthew, sittin 
whaur the dues were paid ; and he 
says till him, “ Follow ye me!” And 
he raise, and follow’t him. 

10. And it cam aboot, as he was at 
meat i’ the hoose, that behauld! mony 
tax-men and ill-deedie anes cam and 
sat doon wi’ him and his disciples. 

11. And whan the Pharisees saw 
that, quo’ they till his disciples, ‘‘Hoo 
is't that yere maister taks meat wi 
tax-folk and ill-deedie anes ?” 

12. Noo Jesus heard ; and quo’ he 
to them, ‘‘It’s no the hale anes that 
need the leech, but thae that are ill. 

13. “But gang ye and learn what 
that sets forth, ‘I wad suner hae 
mercie nor sacrifeece ; for I am-na 
come to ca’ the richtous, but sinners.” 

14. Than the disciples o’ John cam 
till him ; and quo’ they, “ Hoo ist 
that we fast muckle—and the Phari- 
sees—but yere disciples haena to 
fast ?” ; 

15. And Jesus says to them, ‘“‘Can 
the bairns o’ the bridal-bower fast 
whan the bridegroom is wi’ them ? 
But the days come, whan the bride- 
groom is taen awa frae them, and 
than wull they fast ! 

16. “ And nae ane pits a clout o’ 
new claith on an auld coat, for in 
waukin-up it rives awa frae the 
cleedin, and the hole is made waur. 

17. “Nor div men pit new wine 
intil auld skins ; else the skins rive, 
and the wine skails; and the skins 
are destroy’t: but they pit new 
wine intil new wine-skins, and baith 
are keepit.” 

18. And, meanwhile he was speakin 
thir things till them, behauld ! a cer- 
tain Ruler cam, and loutit doon afore 
him, sayin, ‘‘My dochter maun e’en 
noo be deid !_ But come and pit thy 
haun ower her, and she sal leeve ! ” 

19. And Jesus raise and follow’t 
him ; and the disciples as weel. 

20. And behauld ! a wumman wi’ 


Twa blin’ men. 


an issue 0’ blude twal year, cam ahint 
him to touch the border o’ his mantle. 

21. For she said till hersel, ‘Gin 
I can but touch his mantle, I sal be 
weel !” 

22. But Jesus turned him roon’, 
and whan he saw her, said, ‘“Dochter, 
tak heart! Yere faith has made ye 
_ hale!” And the wumman was made 
hale frae that ’oor. 

23. And Jesus, comin intil the 
Ruler’s hoose, saw the fiute-players, 
and the folk makin a rowt. 

24. He said to them, ‘“‘ Gie place: 
for the bairn is no deid, but is 
sleepin!” And they geck’t at him, 
and leuch. 

25. But whan a’ the folk war put- 
ten oot, he gaed ben ; and takin her 
by the haun, the lassie raise. 

26. And the sough o’t spread 
abreid in a’ that kintra-side. 

27. And as Jesus gaed forrit, twa 
blin’ men follow’t him, cryin’ oot and 
sayin, ‘Son o’ Dauvid! hae mercie 
on us!” 

28. And whan he was within the 
hoose, the blin’ men cam till him ; 
and Jesus says to them, “ Lippen ye 
that I can do this?” And they say 
till him, ‘Aye, Lord !” 

29. Than touched he their een, 
sayin, ‘“‘E’en as yere faith, sae be it 
dune till ye!” 

30. And their een war unsteekit ; 
and Jesus stricklie chairged them, 
sayin, “See that nae man ken!” 

31. But they gaed oot, and spread 
abreid his fame in a’ that kintra-side. 

32. And as they gaed oot, behauld ! 
they brocht him a dumb man, wi’ an 
evil spirit. 

33. And whan the evil spirit was 
cuisten oot, the dumb spak ; and a’ 
the folk ferlied, sayin, ‘‘ Nevir was 
sic seen in Isra’]!” 

34. But the Pharisees said, “He 
casts oot the demons by the prince o’ 
the demons !” 

35. And Jesus gaed aboot a’ the 
touns and villages, teachin i’ their 
kirks, and makin kent the Blythe- 


MATTHEW, X. 








The twal’ sent oot. 


message 0’ the Kingdom, and healin 
a’ kinds o’ sickness, and every ill 
amang a’ the folk. 

36. But whan he lookit on the 
thrangs, he was fu’ o’ compassion, for 
they war in distress and war scat- 
tered, as sheep wantin a shepherd. 

37. Than said he till his disciples 
“The hairst is maist abundant, but 
the hairst-folk are few! 

38. ‘Pray ye to the Maister o’ 
the hairst, that he may send oot 
laborers intil his hairst !” 


CHAPTIR TEN. 


The twal Apostles coonsell’t, and sent out. 


yen cain his twal disciples till 

him, he gied them the rule ower 
unclean spirits, sae as to cast them 
oot, and to heal a’ mainner o’ sick- 
ness and fecklessness. 

2. Noo the twal Apostles’ names 
are thir: first Simon, wha is named 
Peter, and Andro his brither ; James 
o’ Zebedee, and John his brither ; 

3. Philip, and Bartholomie, Tam- 
mas, and Matthew the tax man ; 
James o’ Alpheus, and Thaddeus ; 

4. Simon the Zealot; and Judas 
Iscariot, wha e’en betray’t him. 

5. Thir twal Jesus sent oot, and 
chairged them, sayin, ‘*Gang-na the 
gate o’ the Gentiles, and enter-na ony 
Samaritan citie ; 

6. ‘But gang ye raither to the 
forwanderin sheep o’ Isra’l’s hoose. 

7. “ And as ye gang, proclaim and 
say, ‘The Kingdom o’ Heeven is at 
haun !’ 

8. “The sick heal; the lepers 
cleanse ; the deid raise; ill spirits 
cast ye oot: freely ye hae gotten ; as 
freely gie! 

9. ‘Get ye nae gowd, nor siller, 
nor yet copper i’ yer pouches ; 

10. ‘“‘Nae pock for yer journey, 
nor a spare coat, nor shoon, nor 
staff : for the worker is wordie o’ his 
meat ! 

11. “And intil whatna citie or 
toun ye may gae, seek ye oot wha is 

The twal instructit. 


wordie ; and bide ye thar till ye gang 
awa, 

12. “And whan ye come intil a 
hoose, salute it. 

13. “ And gin the hoose be wordie, 
lat yere peace bide upon it ; and gin 
it be no wordie, yere peace wull come 
back till ye again. 

14. “ And whasae winna tak ye in, 
nor hear yere words—whan ye gang 
oct o’ that hoose or that toun, flaff aff 
the vera stour frae yere feet. 

15. “Truly say I t’ye, It sal be 
mair tholeable for Sodom and Go- 
morrah in the day o’ judgment nor 
for that citie ! 

16. “And look! I send ye oot as 
sheep amang wolves: be ye than 
wyss like serpents, and aefauld as 
doos. 

17. “But !tak tent o’ men! for 
they wull gie ye up to Cooncils, and 
clour ye i’ their kirks ; 

18. “ And ye sal be brocht afore 
Governors and Kings for my sake, 
for a testimonie to them and to the 
nations. 

19. “ But whan they deliver ye up, 
be-na fashed aboot hoo or what ye 
sal say : for in that same ’oor it sal 
be gien ye what to say. 

20. “ For it isna ye wha are speak- 
in, but the Spirit o yere Faither wha 
speaks in ye. 

21. “And brither sal gie up the 
brither to deid, and the faither the 
bairn ; and the bairns sal rise up 
again the parents, and hae them 
putten to deid. 

22. “ And ye sal be hatit o’ a’ folk 
for the.sake o’ my name ; but he wha 
tholes to the end, that same sal be 
deliver’t. 

23. “But whan they persecute ye 





1V. 17. ‘*Tak tent” ; noi’ the way o’ fol- 
lowin or believin them (as in Acts 8 : 6, 
whaur the original is the same) ; but 
to avoid what they say, ‘‘ Do as we 
do,” says the warld, ‘‘and let Christ 
alane!” ‘*Na!” says the Christian, 
“*Tll follow him, e’en gin he leads me 
to my cross!” (ver. 38.) ‘* A Christian,” 
quo’ Luther, ‘‘is aye a Crusian ! ” 

MATTHEW, X. 











Foliowin Christ. 


i this toun, flee till anither; for 
truly say I t’ye, Ye’se no be ower the 
cities o’ Isra’l till whan the Son o’ 
Man comes ! 

24. ‘*The learner is no aboon the 
teacher, nor a servant aboon the 
maister. 

25. ‘ Eneuch that the learner sud 
fare as dis the teacher, and the ser- 
vant like his maister. Gin they ca’ 
the maister o’ the hoose Beelzebul, 
hoo muckle mair them o’ his house- 
hauld ? 

26. ‘‘Be-na fley’t at them than ; 
for thar is naething cover’t that san- 
na be uncover’t ; and hid, that sanna 
be kent. 

27. “ What I tell ye i’ the mirk, 
tell ye oot i’ the licht ; and what ye | 
hear whush’t i’ the lug, proclaim ye 
on the hoose-taps ! 

28. ‘‘ And dreid-na them wha slay 
the body, but canna slay the saul ! 
but raither dreid ye him wha is able 
to wreck saul and body in hell! * 

29. “ Arena twa sparrows gaun for 
a bodle ? And ane frae mang them 
fa’s-na on the grund withoot yere 
Faither ! 

30. ‘But the vera hairs o’ yere 
heid are a’ coontit. 

31. ‘“Dinna be dowie, than: ye 
are better nor mony sparrows ! 

32. ‘‘Whasae sal own me afore 
men, him sal 1 own afore my Faither 
wha is in Heeven. 

33. ‘ But whasae disowns me afore 
men, him sal I disown afore my 
Faither wha is in Heeven. 

34. “ Think-na Iam come to cast 
abreid quateness on the yirth: I 
come-na to cast quateness, but a 
sword. 

35. “For I am come to set in dis- 
pute a man again his faither, and a 
bride again her gude-mither ; 

36. ‘* And a man’s faes are they o’ 
his ain hoose. 

37. ‘Wha lo’es faither or mither 
mair nor me, isna wordie o’ me; and 
wha lo’es son or dochter mair nor 
me, isna wordie 0’ me. 


Abvot John Baptist. 


_ 38. “ And wha taks-na up his cross, 
to follow me, isna wordie o’ me. 

39. ‘* He wha wins his life sal tine 
it; and wha tines his life for my 
sake, he sal win it! 

40. ‘‘He wha welcomes you, wel- 
comes me; and he wha welcomes me, 

welcomes him wha sent me forth. 
’ . 41. “ He wha taks ina seer, in the 
name o’ a seer, sal receive a seer’s 
reward ; and he wha taks in a holie 
man i’ the name o’ a holie man, wins 
a holie man’s reward. 

42. ‘* And whasae sal gie to drink 
til ane o’ thir wee anes a cup o’ the 
cauld watir only, i’ the name o’ a dis- 
ciple—truly I say t’ye, he sanna in 
onygate tine his reward ! ” 


CHAPTIR ELEEVEN. 


John Baptist speirs; and Jesus answers. 
Folk that wadna speir, and wadna be 
speir’t at ! 


ne? it cam aboot, whan Jesus had 

endit his commauns to his dis- 
ciples, he gaed on, to teach i’ their 
touns. 

2. Noo whan John, i’ the prison, 
had heard o’ the warks o’ Christ, he 
sent twa o’ his disciples, 

_ 3. And speir’t at him, ‘‘ Are ye He 
wha comes? Or div we look for 
some ither ane ?” 

4, Jesus answer’t, and says till 
them, “ Gang yere ways ; and schaw 
John a’ that ye see and hear ! 

_ 5. “The blin’ are gettin their sicht, 
the lameters walk aboot, the lepers 
are made clean, the deif are hearin, 
the deid are raised up, the puir and 
destitute hae the Blythe-message 
proclaim’t till them! 

6. ‘“‘ And happy sal he be wha sees 
nae cause o’ misdootin in me !” 

7. And as they gaed their ways, 
Jesus begude to speir at the thrangs, 
anent John, ‘‘ What gaed ye oot intil 
the muirlands to see ? a reed wafflin’ 
i? the win ? 

8. “But what gaed ye oot to see ! 
a man in braw claes! See! they 


MATTHEW, XI. 











Wae tae Chorazin. 


wha wear braw claes are in king’s 
coorts. 

9. ‘But what gaed ye oot for to 
see? A prophet? Aye! say I t’ye; 
mair nor a prophet ! 

10. * For this is he o’ wham it is 
written, ‘Tent ye! I send oot my 
messenger afore thy face, wha sal 
mak gangable thy fit-path afore 
thee !’ 

11. “Truly say I t’ye, Amang a’ 
thae that are born o’ weemen, hasna 
risen ane greater nor John Baptist : 
yet whasae is wee i’ the Kingdom o’ 
Heeven is ! greater nor he ! 

12. ‘ And frae John Baptist’s days 
the Kingdom o’ Heeven is in the way 
o’ bein reived, and the reiverst ak it 
by main stren’th ! 

13. “For a’ the prophets, and the 
Law, testify’t doon till John. 

14. “And, gin ye but accept it, 
this is ‘ Elijah,’ wha was to come ! 

15. “ He wha has hearin to hear, 
sae lat him hear ! 

16. “ But to what sal I even this 
race? It is like bairns sittin 1’ the 
merkit-place, and cryin oot to their 
marrows, 

17. “ And sayin, ‘ We played till 
ye, and ye didna dance ; we maen’d 
till ye, and ye made nae wail !’ 

18. “For John cam, eatin-na and 
drinkin-na, and ye say, ‘He has an 
evil spirit!’ 

19. “The Son o’ Man cam, eatin 
an’ drinkin; and ye say, ‘See! a 
man gluttonous ! a tippler o’ wine! a 
freend o’ tax-men and ill-deedie folk !’ 
But, ‘What comes o’ Wisdom vindi- 
cates her !’” 

20. Than begude he to challenge 
thae cities whaur the feck o’ his great 
wunner-warks war dune, for that they 
repentit-na : 

21. ‘Wae comes till ye, Chorazin ! 





1V. 11. ‘‘In knowledge made kent till 
him, in boundless hope, in a felt sibness 
till his Faither and his God, the laighest 
bairn o’ the new covenant has a richer 
tocher than the greatest prophet o’ the 
auld.”—Farrar, Life of Christ, ch. xx. 

Christ’s yoke cannie. 


Wae comes till ye, Bethsaida! for 
gin in Tyre and Sidon had been dune 
sic wunner-warks as were dune in 
you, they wad hae repentit lang syne 
in tow-claith and assis ! 

22. “But say I t’ye, it sal be mair 
tholeable for Tyre and Sidon at the 
day o’ Judgment nor for you! 

23. “And ye, Capernaum! Till 
Heeven are ye to be raised? Till 
hell sal ye be dung doon! for gin the 
warks dune in you had been dune in 
Sodom, it wad hae been to the fore 
to this day ! 

24. “But say I tye, Tt sal be mair 
tholeable for a Land o’ Sodom in the 
day o’ Judgment nor for you!” 

25. At that time Jesus spak, and 
said: “I gie thee thanks, O Faither, 
Lord o’ Heeven and Yirth! that thou 
did hide thir things frae the wyss 
and the discernin, and did schaw 
them till weans! 

26. “Aye, Faither! for sae it was 
gude in thy sicht ! 

27. “ A’ things are gien to me 0’ 
my Faither. And nane weel-kens 
the Son but the Faither allenarlie, 
and nane weel-kens the Faither but 
only the Son, and he the Son wull 
schaw him till. 

28. “Come ye to me, a’ ye wha 
toil and moil wi’ heavy burdens, and 
I wull vie you rest ! 

29. “Tak my yoke upon ye, and 
learn ye o’ me: for I am meek and 
lown-heartit, and ye sal fin’ rest tae 
yer sauls. 

30. “For my yoke is cannie; and 
my burden licht.” 


CHAPTIR TWAL. 


Graun teachin—in field, kirk, and hoose ; 
but ill-mowd, thrawart scholars. 


ie sic a time Jesus gaed on the 

Sabbath-day throwe the corn; 

and his disciples war yap, and begude 

to tak haud o’ the heids o’ the corn, 
and to eat. 

2. But whan the Pharisees saw’t, 

quo’ they till him, “See! yer dis- 

Pwin corn on Sabbath, 


ciples are doin what’s no alloo’d on 
the Sabbath !” 

3. But he answer’t them, “Hae ye 
no read what Dauvid did, whan he 
was hunger’t, and the anes that were 
wi’ him ? 

4. “Hoo he gaed intil God’s 
Hoose, and did eat the Breid o’ the 
Presence, whilk was unlawfu’ for him 
to eat—and unlawfu’ for them wi’ 
him to eat—but for the priests allen- 
arlie ? 

5. “Or hae ye read-na i’ the Law, 
hoo on the Sabbath-day the priests i’ 
the Temple brek the Sabbath, and 
sin-na 4 

6. “But I say t’ye, Thar is Ane 
here, greater e’en than the Temple ! 

7. “But gin ye had kent the 
meanin’ o this, ‘I choose mercie 
rather than sacrifeece, ye wadna hae 
wytit the guiltless ! 

8. ‘For the Son o’ Man is Lord o’ 
the Sabbath !” 

9. And he left thar-awa, and gaed 
intil the kirk. 

10. And see! a man was thar, wi’ 
a wizzen’t haun. And they speir’t 


at him, “Is it richt to heal folk on 
the Sabbath-day ?” that they micht 
wyte him. 

ll. And said he to them: 


‘“Whatna man is amang ye, wha 
auchts ae sheep, an’ gin’ it fa’ intil a 
sheugh, wull he no lay haud o’t, and 
tak’ it oot ? 

12. “‘Hoo muckle mair, than, is a 
man no worth nor a sheep? And 
sae, it is weel to do gude on the Sab- 
bath- day.” 

13. Than said he to the man, 
‘‘Rax oot yere haun!” And he rax’t 
it oot ; and it was restor’t, hale and 
weel, like the ither. 

14. Than the Pharisees gaed oot, 
and counsell’t thegither, how they 
micht mak awa’ wi’ him. 

15. But Jesus, kennin it, withdrew 
frae that place; and great thrangs 
follow’t him ; and he heal’d them a’ ; 

16. Chairgin them that they soud- 
na mak him kent ; 


Wha expels demons ? 


17. That it micht come to pass 
what Esaiah spak, whan he said : 

18. “Tent ye, my Servant, my 
Chosen, my Beloved! My saul is 
weel-pleased in him. I wull lay my 
Spirit on him, and he sal schaw true 
judgment to the nations. 

19. ‘‘He sal mak nae tulzie, nor 
~ eryin ; andnae man sal hear his voice 
i’ the streets. 

20. “‘A dentit reed he braks-na, 
and the ill-luntit tow he staps-na, till 
true judgment he sends on to vic- 
tory. 

21. And on his name sal the na- 
tions lippen.” 

22. Than was brocht till him ane 
possess’d wi’ a demon, blin’ and 
dumb : and he heal’d him, sae that 
the dumb man spak and lookit. 

23. And a’ the folk war astonish’t : 
and quo’ they, “Is this no Dauvid’s 
Son ?” 

24. But whan the Pharisees heard 
that, quo’ they, ‘This ane casts-na 
oot demons but throwe Beelzebul, the 
prince o’ the demons !” 

25. But, kennin their thochts, he 
said to them, ‘Ilka Kingdom workin 
again itsel is brocht to waste; and 
ilka citie or hoose workin again itsel 
canna staun 4 

26. “And gin Sautan cast oot 
Sautan, he is workin again himsel ; 
hoo than wull he mak his kingdom 
staun ¢ 

27. “ And gin I throwe Beelzebul 
cast oot demons, wha casts them oot 
by yere ain sons ? Sae they sal e’en 
be yere judges. 

28, “But gin I by the Spirit 0’ 
God hae cuisten them oot, that the 
pooer 0’ God has come on ye! 

29. “Or, hoo sal ane come intil a 
strang man’s hauld, and poind his 
gear, gin he divna first shackle doon 
the strang man, and than herrie his 
hoose ? 

30. ‘‘He wha is isna wi’ me is 
again me; and wha gaithers-na wi’ 
me, skails abreid. 

31. “Sae, say I t’ye, Ilka sin and 

Warnins. 


blasphemie sal be forgi’en to men; 
but the blasphemin o’ the Spirit 
sanna be forgi’en. 

32. “ And wha sal speak a word 
again the Son o’ Man, it sal be for- 
gien till him; but wha sal speak 
again the Holie Spirit, it sanna be 
forgi’en him, naither i’ this warld, nor 
in that to come | 

33. ‘Mak aither gude the tree and 
gude the frute; or els mak ill the 
tree and ill the frute ; for the tree is 
kent by its frute. 

34. ““Ye spawn o’ vipers! hoo 
are ye, bein ill, to speak gude things ? 
for o’ the overcome o’ the heart the 
mou’ wull speak. 

35. ‘A gude man, oot o’ the gude 
treasur, feshes forth gude things, and 
an ill man, oot o’ the ill plenishin, 
feshes forth ill things. 

36. “And I say t’ye, Ilka lowse 
word that men sal say, they sal gie 
accoont o’t at the Day o’ Judgment ! 

37. “For by yere words sal ye be 
acceptit, and by yere words sal ye be 
hauden guilty.” 

38. Than some o’ the Writers and 
Pharisees answer’t, sayin, ‘‘ Maister, 
we wad see a token frae thee !” 

39. But he answer’t to them, ‘An 
ill-doin and adulterous race seek for 
a token ; and nae token sal be gien 
till’t, but the token o’ Jonah the 
prophet. 

40. “For as Jonah was thrie days 
and thrie nichts i’ the wame o’ the 
sea-monster, sae sal the Son o’ Man 
bei’ the heart o’ the yirth thrie days 
and thrie nichts. 

41. “The folk o’ Nineveh sal rise 
in judgment wi’ this race, and con- 
demn it ; for they turned at Jonah’s 
preachin; and mark! Ane greater 
nor Jonah is here ! 

42. “The Queen o’ the Sooth-land 
sal rise up i’ the Judgment wi’ this 
race, and condemn it ; for she airtit 
hersel frae the ends o’ the yirth to 
hear Solomon’s wisdom ; and tent ye? 
Ane greater than Solomon is here ! 

43. “But the foul spirit, whan it. 

The sawer. 


has gane frae the man, gangs oot 
throwe drouthie pairts, seekin rest, 
and fin’in nane: 

44. “*Than,’ quo’ he, ‘I’se e’en 
awa back till my ain hoose, whaur I 
cam frae!’ And whan he comes, he 
finds it toom, soopit oot, and buskit 
braw. 

45. “Than gangs awa he, and 
takin wi’ bim seeven mair, waur nor 
himsel, enters in and bides thar ; and 
that man’s last state is! waur nor the 
first. Sae sal it be wi’ this ill-doin 
race!” 

46, And whan he was e’en-noo 
speakin to the folk, see! his mither 
and his brithers stude oot-by, seekin 
to speak wi’ him. 

47, And ane says till him, ‘See! 
thy mither and brithers, staunin’ oot- 
by, seekin to speak wi’ thee!” 

48. But quo’ he till him wha tell’t 
him, ‘“‘ Wha is a mither to me? and 
wha are brithers o’ mine ?” 

49. And raxin oot his hauns to- 
ward his disciples, he says: ‘‘See ye 
my mither and brithers ! 

50. ‘‘For wha sal do the wull o’ 
my Faither Aboon, he is my brither, 
and sister, and mither !” 


CHAPTIR THIRTEEN. 
Parables and Wyss-Sayins proponed ; and 

a wheen o them made plain. Lat ilka 

man tak tent / 

‘> that vera day gaed Jesus oot 0’ 
the hoose, and sat doon by the 
side o’ the Loch. 

2. And great gaitherins o’ folk 
cam thegither till him, sae that he 
gaed intil a boat, and sat doon ; and 
the hail o’ the folk stude on the shore. 

3. And he spak mony things to 
them in parables; and quo’ he: ‘‘Tak 
tent: The sawer gaed oot to saw. 

4. ‘ And in his sawin, a neiffu’ was 





1V.45. Ca’ oot the ill spirit! but dinna 
stop thar: welcome the Holie Spirit 
within! A toom hoose is the gangrel’s 
invitation ; and a reformation that ends 
short o’ bein born again, lea’s ane waur 
nor before ! 

The seed. 


mis-cuisten on the fit-path, and eaten 
ee wi’ the birdies. 

‘‘Some fell on the staney bits, 
Bae the yird was jimp; and it 
Seren bonnie, for the mool was thin. 

6. “And whan the sun raise heigh, 
it birsl’t up ; and, for that it had nae 
rute, it dwined awa. 

7. “And some fell whaur thorns 
had been; and up cam the thorns, 
and smoored it. 

8. ‘And some fell on the gude 
grun’, and brocht forth frute—this a 
hunner, that saxty, and the ither 
thretty. 

9. ‘Wha has lugs for hearin, lat 
him hear !” 

10, And, drawin nar, his disciples 
say, ‘‘ Why soud ye speak to them 
in parables ?” 

11. And he answer’t them, ‘“ It is, 
that till you it has been gien to ken 
o’ the things o’ the Heevenlie King- 
dom : but to them it isna sae gien. 

12. ‘‘ For wha has, to him sal be 
gien, and he sal hae rowth o’t; but 
wha hasna, frae him sal be taen awa 
e’en what he has ! 

13. ‘‘Sae, speak I to them by 
parables: for they, seein, are blin’ ; 
and they, hearin, are deif ; naither 
div they ken. 

14. “ And wi’ them is brocht to 
pass the prophecy o’ Esaiah, whilk 
says: ‘ Wi’ hearin ye sal hear, and in 
naegate understaun; and seein ye sal 
see and in naegate perceive. 

15. ‘For this people’s heart is 
gross, and their lugs are dull o’ hearin’, 
and their een hae they steekit ; least 
they soud see wi’ their een, and hear 
wi’ their lugs, and understaun wi’ 
their heart, and turn again and I 
soud heal them !’ 

16. “ But fair fa’ yere een, that 
they see! and yere lugs, that they 
uae 

. “For truly say I t’ye, that a 
Week 0’ prophets and holie men war 
fain to see the things ye see, and saw 
them-na ; and to hear the things 3 ye 
hear, and heard them-na ! 


The sawer. 


18. ‘Hear ye than the parable o’ 
The Sawer : 

19. ‘‘Whan ony ane hears the 
word o’ the Kingdom, and under- 
stauns-it-na, than comes the Ill Ane, 
and cleeks awa that sawn in his 
heart: this is he sawn by the fit-path. 

20. “And he on the staney bit 
’ sawn, is he wha hears the word, and 
blythely receives it ; 

21. ‘Yet has he nae rute in himsel, 
and bides but for a wee; and on dool 
or fash comin, he stumbles belyve. 

22. “And he sawn amang the 
thorns, this is he wha hears the word, 
and than the cark o’ the warl’, and 
the glamor o’ riches, smoor the word, 
and it bears nae frute. 

23. «‘But he sawn on the gude 
grun’, this is he wha baith hears and 
understauns the word; wha e’en 
brings forth frute ; and gies, this a 
hunner, that saxty, and the ither 
thretty.” 

24. Anither parable set he afore 
them ; and quo’ he: ‘The Kingdom 
o’ Heeven is like to a man, wha 
sawed gude seed in his croft ; 

25. ‘*But whan folk war sleepin, 
cam his fae, and sawed tares amang 
the wheat, and slippit awa. 

26. “But whan the wheat brairdit 
and brocht forth frute, than schawed 
the tares as weel. 

27. “*Sae cam the servants o’ the 
gudeman, and quo’ they to him, 
‘Sir, did-ye-na saw gude seed i’ yere 
croft? Frae whatna way than has it 
tares 7’ 

28. “And he said to them, ‘Some 
enemy has dune this!’ And quo’ 
the servants to him, ‘ Wull ye hae 
us gang and gaither them up ?’ 

29. “But quo’ he, ‘Na; least as 
ye gaither up the tares, ye pu’ up 
the wheat wi’ them !’ 

30. “‘Lat baith grow thegither 
till the hairst ; and at hairst-time I 
wull say to the shearers, ‘‘ Gaither 
ye thegither the tares first, and burn 
them ; but gaither ye the wheat intil 
my barn.’” 


MATTHEW, XIII. 











The mustard seed. 


31. Anither parable set he afore 
them, sayin’, “The Kingdom 0’ 
Heeven is like a mustard-seed, whilk 
a man took, and plantit in his yaird. 

32. “ Whilk in sooth is sma’est 0’ 
a’ seeds, but whan it is grown is the 
biggest o’ a’ yerbs, and comes to 
be a tree, sae that the birdies o’ 
the lift come and howff in its 
branches.” 

33. Anither parable set he afore 
them: ‘The Kingdom o’ Heeven is 
like till risin, whilk a wife took 
and pat in a firlot o’ meal, till the 
hail was risen.” 

34. A’ thae things spak Jesus to 
the folk in ! parables ; and wantin a 
parable spak-he-na to them, 

35. That it soud come to pass 
what was said by the prophet, ‘I 
will open my mov’ in parables; I 
will gie oot things keepit hidin frae 
the warld’s fundation.” 

36. Than he pairtit frae the 
thrangs, and gied intil the hoose: 
and his disciples cam till him, and 
quo’ they, ‘‘Expone to us the par- 
able o’ the Tares o’ the Croft!” 

37. He answer’t, and quo’ he to 
them, “ He wha sawed the gude seed 
is the Son o’ Man. 

38. “The croft is the warld ; the 
gude seed are the bairns o’ the King- 
dom ; but the tares are the bairns 0’ 
the Il] Ane. 

39. “The enemie that sawed them 
is Sautan ; the hairst is the endin 0’ 
the warld, and the shearers are the 
Angels. 

40. ‘*And e’en as the tares are 





1V, 34. How mony maun hae been oor 
Lord’s parables! Matthew, maist like. 
gies us but a wheen o’ the number. And 
think-ye-na, Christ aften gied them ower 
again? Weel-kent Evanglists in oor 
ain day fin’ the advantage o’t. And 
wadna this account for the differ i’ the 
cleedin o’ them? Matthew giean a 
parable the way he first heard it, or the 
way he likit it best ; and Luke the same 
parable in anither form that he likit best, 
or they likit it best wha tell’t him. See 
also note, Luke xiv. 24. 

The pearl o’ w price. 


gaither’t and burnt i’ the fire, sae sal 
it be at the end o’ the warld. 

41. “The Son o’ Man sal send oot 
his Angels, and they sal gaither oot 
o’ his kingdom a’ things that ensnare, 
and a’ that do ill; 

42. ‘And sal cast them intil the 
lowin furnace ; there sal be maenin 
and cherkin o’ teeth ! 

43. “Than sal the richtous glint 
forth like the sun, 7 their Faither’s 
Kingdom. Wha has hearin to hear, 
lat him hear ! 

44, “ Ance again: The Kingdom 
o’ Heeven is like to gear, hidlins in 
a field; the same, when a man has 
fund, he hides again, and for the joy 
ot gangs and niffers’ a’ that he has, 
and buys that field. 

45. “Again, the Kingdom o’ Hee- 
ven is like to a tradin-man, seekin 
precious pearls ; 

46. “Wha, whan he has fund ae 
pearl o’ a’ price, gaed and sell’t a’ he 
had, and coft it. 


47. ‘ Again, the Kingdom o’ Hee- 


ven is like a net cuisten intil the sea, 
and it gaither’t o’ a’ kinds: 

48, ‘* Whilk, when it was fu’, they 
harl’t tae the shore, and they sut them 
doon and waled oot the gude intil 
creels, but cuist the bad awa. 

49, “Sae sal it be at the end o’ 
the warld : the Angels sal come forrit 
and wale oot the wicked frae amang 
the gude ; 

50. ‘And sal cast them into the 
lowin furnace: there sal he maenin 
and cherkin o’ teeth !” 

51. And quo’ Jesus to them: 
“ Hae ye understude a’ thir things ?” 
Quo’ they till him: ‘“ Aye, Lord !” 

52. Than said he to them, ‘Ilka 
scribe wi’ the lear o’ the Kingdom 0’ 
Heeven, is like till ane that is heid o’ 
a hoose, wha can fesh oot o’ his 
presses things baith new and auld.” 

53. And it cam aboot, that whan 
Jesus had made an end o’ his par- 
ables, he gaed frae that place. 

54. And whan he was come intil his 
ain kintra-side, he was teachin them 

MATTHEW, XIV. 











Herod slays John. 


i’ their ain kirk, sae that they war 
astonish’t, and quo’ they: “ Whaur 
gat this man this wisdom, and thir 
ferlies ? 

55. “Isna this the wricht’s son ? 
And isna his mother cad ‘ Mary’ ? 
And his brithers James, and Joseph, 
and Simon, and Judab ? 

56. “ And his sisters, arena they a’ 
wi’ us? Frae whaurawa, than, has 
this man thir things ?” 

57. And they took a scunner at 
him. But Jesus said to them: “A 
Prophet is nevir wantin honour, binna 
it be in his ain kintra-side, and amang 
his ain folk.” 

58. And he wrocht-na mony wun- 
ner-warks thar, because o’ their un- 
believin. 


CHAPTIR FOWRTEEN. 
Herod slays John. Breid ? the wilderness, 
Christ's fit-road on the sea. 
Neer that time Herod, the King- 

Depute, heard a’ that was said 
aboot Jesus. 

2. And quo’ he to them o’ his 
hoosehauld, ‘“ This maun be John the 
Baptist ; he is risen frae the deid ; 
and sae div thir pooers schaw their- 
sels in him.” 

3. For Herod had grippit John, 
and putten him in bonds ; and cuist 
him intil prison for the sake o’ 
Herodias, wife o’ his brither Philip. 

4. For John said till him: ‘It is 
no alloo’d for ye to hae her!” 

5. And whan he wad hae putten 
him to deid, he was fley’t o’ the 
people, for they reckon’d him a 
Prophet. 

6. But whan Herod’s birthday 
cam, the daughter o’ Herodias danced 
in the mids o’ them a’, and glamor’d 
Herod. 

7. Whauron, he sware to gie her 
onything she micht speir. 

8. And she, bein set on by her 
mither, said: ‘‘Gie me here John 
Baptist’s heid, on an aschet !” 

9. And the king was wae; but for 


-the sake o’ his aiths, and for thae 


.Breid ? the wilderness. 


that sat at meat wi’ him, he com- 
mandit it to be gien to her. 

10. And he sent, and beheidit John 
i’ the prison. 

11. And his heid was brocht on an 
aschet, and gien to the lass ; and she 
‘brocht it till her mither. 

12. And his disciples cam, and took 
up the body, and bury’t it ; and gaed 
and tell’t Jesus. 

13. And whan Jesus heard it, he 
gaed awa by boat till a desert-place 
oot-by ; and whan the croods heard 
o’t, they follow’t on fit frae the toons. 

14. And he cam oot, and saw a 
great thrang; and he had pitie on 
them and healed their sick anes. 

15. And whan the e’enin cam on, 
his disciples cam till him, and quo’ 
they, “This is but a desert bit, and 
the time is gaun by; send the folk 
awa, that they may gang to the 
neebor toons, and buy theirsels 
meat !” 

16. But Jesus said to them, “They 
need-na gang awa; gie ye them to 
eat !” 

17. Quo’ they to him, “ We hae 
here but fyve bannocks and twa fish.” 

18. He said, “Fesh them here to 
me!” 

19. And he gar’t the crood sit 
doon on the gerss; and took the fyve 
bannocks and the twa speldrins, and 
lookin up till Heeven he gied thanks, 
and brak, and gied the bannocks to 
the disciples, and the disciples to the 
folk. 

90. And they a’ did eat, and war 
satisfy’t ; and they liftit o’ the broken 
bits that war left, ! twal baskets fu’. 

21. And they wha had eaten war 
aboot fyve thoosand men, forby wee- 
men and weans. 

22. And at ance he gar’t his dis- 
ciples gang intil the boat, and gang 
awa first to the ither side, till he 
wad send the crood awa. 

23. And whan he had sent the 
crood awa, he gaed up intil a moun- 
tain by his-sel to pray ; and whan 
e’enin fell he was thar alane. 


MATTHEW, XV. 





Peter on the watir. 


24. But the boat was noo 7’ the 
mids o’ the Loch, vex'd wi’ the waves: 
for the wund was contrar. 

25. And i’ the hinmaist watch o’ 
the nicht Jesus cam to them, gangin 
on the sea. 

26. And whan the disciples saw 
him walkin on the sea, they war sair 
gliff’t, saying, ‘‘It is a ghaist!” And 
they cry’t oot for fear. 

27. And at ance Jesus spak to 
them, ‘‘Be o’ gude heart! It is I; 
fear-na!” 

28. And Peter answer’t and quo’ 
he, “Lord, gin it be thou, bid me 
come till thee on the watir!” 

29. And he said, “Come!” And 
whan Peter was gotten doon oot 0’ 
the boat, he walkit on the watir to 
gang tae Jesus. 

30. But whan he saw the wund 
gousty, he fear’t; and as he begude 
to sink he cry’t oot, ‘Lord, save 
me!” 

31. And at ance Jesus raxed oot 
his haun, and grippit him, saying to 
him, “O thou o’ sic sma’ faith, why 
did thou fear ?” 

32. And whan they war gane up 
intil the boat, the wund was lown. 

33. And they 7’ the boat worshipp’t 
him, saying, “Truly thou art the 
Son o’ God !” 

34. And whan they gat ower, they 
cam to the land, to Gennesaret. 

35. And whan the men o’ that 
place had kennin o’ him, they sent 
oot intil a’ the kintra-side, and fesh’t 
till him a’ that war ailin ; 

36. And entreatit him that they 
micht but touch the border o’ his 
garment; and a’ that touched were 
made hale. 


CHAPTIR FYFTEEN. 


What fyles a man? The Canaan-wumman. 
A great denner on sma’ providin. 





1V. 30. The twal basket-fu’s war nae 
doot gien to the puirest o’ the folk. 
Breid is a sacred thing, and tho’ multi- 
ply’t by miracle, is no to be wastit. 

What fyles the man ? 


HAN cam Writers and Pharisees 
o’ Jerusalem to Jesus ; and quo’ 
they, 

2. “Hoo is’t yere disciples mind- 
na the biddins o’ the faithers o’ auld ? 
For they eat breid wi’ unweshin 
hauns.” 

3. But he answer’t them, and quo’ 
he, ‘‘ Hoo is’t that ye too gang con- 
trar to God’s commaun wi’ yere 
biddens ? 

4. “For God commandit, ‘ Honor 
faither and mither,’ and, ‘Wha bans 
faither or mither, lat him dee!’ 

5. “But ye say, ‘Wha says till his 
faither or his mither, It is a’ 1 devotit, 
ocht that ye micht hae by me; 

6. ‘‘‘He sal do nocht to mainteen 
his faither or his mither.’ Sae hae 
ye brocht God’s commaun to nocht 
by yere biddens. 

7. “Ye fause anes! 
foretell’t o’ you, sayin, 

8. “*This folk come nar me wi’ 
their mou’, and gie me honor wi’ their 
lips, but their heart is far awa ! 

9. “** But a’ in vain worship they 
me, layin down for rules the biddens 
o’ men. '” 

10. And he ca’d till him the folk, 
and quo’ he to them, “‘ Hear ye, and 
understaun ! 

11. “It isna what gangs intil the 
mooth that fyles the man ; but what 
comes oot o’ the mooth that fyles the 
man!” 

12. Than cam his disciples, and 
quo’ they, ‘‘ Kenn’st thou the Phari- 
sees war ill-pleased, whan they heard 
yon sayin ?” 

13. But he said, ‘Ilka plant no o’ 
my Heevenlie Faither’s plantin, sal 
be uprutit. 

14. “Lat abee! they’re but blin’ 
leaders o’ the blin’! And gin the 


Hsaiah weel 





1V.5. The awfw’ selfishness o’ a man tell- 
ing his puir faither that he has devotit a’ 
to God, and sae canna fend him—and the 
Pharisees sayin it was a’ proper—is weel 
condemned here, The faither’s buird 
was bare: but the son’s heart grew stane 
—a waur ill to dree! 

MATTHEW, XV. 











The Canaanite-wumman. 


sichtless airt the sichtless, baith sal 
fa’ intil the sheugh.” 

15. Than up-spak Peter, and quo’ 
he, ‘“‘ Expone to us the parable !” 

16. And Jesus says, “ Are ye e’en 
yet wantin knowledge ? 

17. “ Div ye no ken, that whate’er 
may gang in at the mooth, fin’s its 
way intil the paunch, and is cuisten 
oot intil the sewer ? 

18. “ But thae things whilk come 
frae the mooth, come oot frae the 
heart, and they fyle the man! 

19. “For frae the heart come oot 
ill- thochts, bludeshed, adulteries, 
lecherie, thievin, fause-sweerin, blas- 
phemies ; : 

20. “Thir things fyle a man; but 
to eat wi’ hauns unpurify’t fyles-na a 
man!” 

21. And Jesus gaed thence, and 
cam to the pairts o’ Tyre and Sidon. 

22. And see! a Canaanite wum- 
man cam oot frae thae pairts, and 
cry’'t oot till him; and quo’ she, 
“Hae pitie on me, O Lord, thou 
Son o’ Dauvid! my dochter is sair 
vex’t wi’ a demon !” 

23. But he answer’t her no a word. 
And his disciples cam and entreatit — 
him, and quo’ they, ‘Send her awa, 
for she skreighs eftir us!” 

24. But he answer’t, and said, “I 
wasna sent, but to the forwanderin 
sheep o’ Isra’l’s hoose !” 

25. And she cam nar, and wor- 
shipp’t him, sayin, ‘“‘ Lord! help me!” 

26. But quo’ he, “It isna bonnie 
to tak bairns’ breid, and to cast it to 
the dowgs !” 

27. And she said, ‘‘ Even sae, Lord! 
yet the vera dowgs eat o’ the mools 
fa’in frae the maister’s buird !” 

28. Than answer’t Jesus till her, 
‘“‘ Eh, wumman! yere faith is great ! 
Lat it be till ye as ye wull!” And 
her dochter was made hale frae that 
oor. 

29, And Jesus gaed awa frae that 
place, and came nar to the Loch o’ 
Galilee ; and gaed up intil a moun- 
tain, and sut him doon, 


The bannocks and speldrins. 


30. And great croods o’ folk cam 
to him, haein wi’ them lameters, 
sichtless, dumb, maimed, and mony 
mair ; and laid them doon at Jesus’ 
feet ; and he healed them. 

31. Sae that the folk ferlied un- 
colie, to behauld the dumb speakin, 
the maimed hale, the lameters to 
' gang, and the blin’ seein; and they 
glorify’t the God o’ Isra’l. 

32. Than Jesus ca’d his disciples 
to him, and quo’ he, “I hae pitie on 
the folk, for that they hae been wi’ 
me noo thrie days, and hae nae 
meat; and I winna send them awa, 
least they soud swarf 1’ the gate.” 

33. And the disciples said to him, 
“In whatna way coud we hae sae 
muckle breid i’ the wilderness, as to 
fill sae great a crood o’ folk ?” 

34. Jesus says to them, ‘‘ Hoo 
mony bannocks hae ye?” And they 
said, ‘‘Seeven; and a wheen wee 
speldrins.” 

35. And he commandit the folk to 
sit doon on the grun’. 

86. And he took the seeven ban- 
nocks, and the fish, and gied thanks ; 
and he brak, and gied to the dis- 
ciples, and they to a’ the folk. 

37. And they did a’ eat, and war 
filled ; and they gaither’t up o’ the 
broken meat left, seeven creels fu’. 

88. And they wha did eat war 
fowr thoosan’ men, forby weemen 
and bairns. 

39. And he sent the folk awa; 
and gaed intil a boat, and cam to 
the pairts o’ Magadan. 


CHAPTIR SAXTEEN. 

The barm o’ the Pharisees. Peter's graun 
confession. What is tint, and what is 
won. 

ND the Pharisees and the Saddu- 
cees cam, and in a twafauld way 
speir’t at him, “Gin he wadna schaw 
them a token frae Heeven ?” 
2. He answer’t, and quo’ he, 

«“ Whan it is e’enin ye say, ‘ Fair 

wather ; for the sky is reid !’ 

3. “And i’ the mornin, ‘Broken 


MATTHEW, XVI. 





The barm o’ the Pharisees. 


wather the day, for the sky is reid 
and lowerin!’ Ye ken hoo to judge 
the scaum o’ the sky ;—can ye no 
the signs o’ the times ? 

4. “An ill-deedie and adulterous 
race seek eftir some sign; and nae 
sign sal be gi’en till’t but the sign 0’ 
Jonah.” And he gaed aff frae them. 

5. And the disciples cam to the 
ither side, and forgat to tak breid. 

6. And Jesus said to them, “ Tak 
tent, and troke ye-na wi’ the barm o’ 
the Pharisees and Sadducees !” 

7. And they spak ane till anither, 
sayin, ‘“‘ We took nae breid !” 

8. And Jesus, kennin it, said, ““Q 
ye o’ the sma’ faith, why soud ye 
reason amang yersels for that ye hae 
nae breid ? 

9. “Dae ye no ken, dae ye no 
mind, the fyve bannocks o’ the fyve 
thoosan’: and hoo mony baskets ye 
gaither’t ? 

10. ‘‘ Naither the seeven bannocks 
o’ the fowr thoosan’, and hoo mony 
creels ye gaither’t ? 

11. “Hoo is’t ye dinna ken I spak 
to-ye-na anent breid; but to tak 
tent and beware o’ the teachins o’ the 
Pharisees and the Sadducees ! ” 

12. Than saw they hoo he bad 
them no beware o’ the barm o’ the 
breid, but o’ the doctrines o’ the 
Pharisees and Sadducees. 

13. Whan Jesus had come intil 
the kintra-side o’ Philip’s Cesarea, he 
speir't at his disciples, ‘‘ Wha dae 
folk say the Son o’ Man is 4” 

14. And quo’ they, ‘‘Some, John 
the Baptist ; and some, Elijah ; and 
ithers, Jeremiah, or ane o’ the Pro- 
phets.” 

15. He says to them, “But wha 
say ye that lam?” 

16. And Simon Peter spak, and 
quo’ he, “ Thou art the Anointit Ane, 
the Son o’ the Leevin God!” 

17. And Jesus answerin, says till 
him, ‘‘Happy are ye, Simon, son 0 
John ! for nae flesh and blude tell’t 
it tye, but my Faither i the 
Heevens. 

The comin o the Son o Man. 


18. “And I say t’ye, ye are a 
Rockman ; and on this Rock wull I 
bigg my kirk ; and the yetts o’ Hell 
sal nevir owercome it ! 

19. ‘And I wull gie t’ye the keys 
o’ Heeven’s Kingdom ; and what ye 
sal bind on the yirth sal be bund in 
Heeven ; and what ye sal lowse on 
the yirth sal be lowsed in Heeven.” 

20. Than chairged he the disciples 
no to tell ony man he was the 
Anointit Ane. 

21. Frae that time forrit Jesus 
begude to schaw till his disciples, hoo 
that he bude gang to Jerusalem, and 
dree mony things o’ the Elders and 
Heid-priests and Writers; and be 
slain; and on the third day be 
waukened again. 

22. Than Peter took him aside, 
repruvin him; and quo’ he, ‘“ Hae 
mercy on thysel’! this sal nevir be 


thy fa’!” 
23. But he turned him aboot, and 
quo’ he to Peter, “Ahint me, , 


Sautan! ye are but a snare to me! 
for ye seek-na the things 0’ God, but 
the things o’ men !” 

24. Than quo’ Jesus to his dis- 
ciples, “Gin ony man wad come eftir 
me, lat him deny his sel, and tak up 
his cross, and follow me. 

25. “ For whasae wad save his life 
sal tine it ; and whasae wull tine his 
life for my sake, sal win it. 

26. ‘For what is a man_ the 
better, tho’ he win the hail warld, 
and tine his ain saul? or what sal a 
man gie as ca’tion for his saul ? 

27. “For the Son o’ Man comes in 
the glorie o’ his Faither, wi’ the 
Angels; and than sal he gie every 
man accordin as his wark sal be. 

28. “Truly say I t’ye, thar are 
thae staunin here, wha sal in naegate 
pree death, till they hae seen the 
Son o’ Man ‘comin in his King- 
dom ! ” 


LV, 28. Hoo dour they war to understaun 
that his Kingdom was a spiritual ane ! 
They gat a wee blink o’ whatna kingly 
glory was his ain, at the Transfigurin. 

MATTHEW, XVIL. 








Jesus transfigur’t. 


CHAPTIR SEEVENTEEN. 


The puir daft 
A fish brings tribute-money. 


Jesus for a wee in glorie. 
laddie. 


We sax days eftir, Jesus taks 

Peter, and James, and his 
brither John, and brings them up 
intil a heigh mountain by their sels : 

2. And was transfigur’t afore 
them ; and his face beamed like the 
sun, and his cleedin glintit as the 
lent. 

3. And look! thar was seen by 
them Moses and Elijah, speakin wi’ 
him. 

4, Than answer’t Peter, and quo’ 
he to Jesus, “Lord! it is guid for 
us to be here! Gin thou wull, lat us 
mak here thrie bothies—for thee ane, 
and for Moses ane, and for Elijah 
ane.” 

5. Whiles he was speakin, lo! a 
clud o’ brichtness cam ower them ; 
and a voice cam oot o’ the clud, sayin, 
“This is my Son! the Beloved, 
wham I delicht in! Hear ye till 
Dita aes 

6. And whan the disciples heard, 
they fell on their faces, fearin 
uncolie. ; 

7. And Jesus cam nar, and touched 
them, and said, ‘Rise, and be-na 
fley’t !” 

8. And liftin up their een, they 
saw nane, but Jesus alane. 

9. And comin doon frae the moun- 
tain, Jesus chairged them, “Schaw ye 
the vision tae nae man, until the Son 
o’ Man rise frae mang the deid !” 

10. And his disciples speir’t at 
him, ‘‘ Hoo than dae the Writers say, 
‘Elijah maun first come’ ?” 

11. And he answer't them, “ Elijah 
dis come, and redd a’ things. 

12. “But say I, Elijah is come 
already, and they kent him na; but 
did till him as they desir’t. E’en sae 
sal the Son o’ Man dree o’ them!” 





But it was wae that he bude chairge 
them no to tell he was the Anointit 
(ver. 20), as lang as they didna under-. 
staun what he was anointit for / 


Tribute siller. 


13. Than the disciples begude to 
‘see that he spak to them o’ John 
the Baptist. 

14. And whan they war come till 
a’ the folk, thar cam till him a man, 
loutin doon on his knees, and sayin, 

15. ‘‘ Lord, hae mercie on my son ; 
for he is sair dementit, and unco 
- hauden ; for aft he fa’s intil the fire, 
and aft intil the watir : 

16. “And I feshed him tae thy 
disciples ; and they coudna_ heal 
him.” 

17. And Jesus said, “O race, 
thrawart and wantin faith ? hoo lang 
sal I be w’ye? hoo lang sal I thole 

e? Bring him here to me!” 

18. Than did Jesus challenge the 
demon, and he gaed forth oot o’ him ; 
and the laddie was made hale frae 
that ’oor. 

19. And than the disciples cam to 
Jesus, a’ by their sels, and quo’ they, 
“Why wast we couldna cast him 
oot ?” 

20. And he says to them, ‘For 
that ye want faith: for truly say I 
t’ye, gin aiblins ye had faith e’en as 
a pickle o’ mustard-seed, ye sal say 
till this mountain, ‘ Flit ye to yon 
place!’ and it sal flit ; and nocht sal 
be ayont yere pooer. ; 

21. “But this kind gangs-na oot, 
but in prayer and fastin.” 

22. And while they bade in Gali- 
lee, Jesus says to them, “The Son 
o’ Man sal be giean up, intil men’s 
hauns. 

23. “And they wull’slay him ; and 
the third day he wull rise again.” 
And they war uncolie grieved. 

24. And whan they cam to Cap- 
ernaum, they that took in the Haut- 
shekel, cam nar to Peter, and quo’ 
they, “ Yere Maister—dis he no pay 
the | Hauf-shekel ?” 

25. Quo’ he, ‘‘ Aye!” And whan 
he cam intil the hoose, Jesus spak 


_ a a eee 
1V. 24. This was tribute for the Temple ; 
and, till the Great Atonement was offer’t, 
Jesus wad hae the Temple-service keepit 


up. 


MATTHEW, XVIII. 








The wee bairn. 


first, and quo’ he, “What dae ye 
think, Simon? Frae wham dae kings 
o’ the yirth tak toll and tribute ? 
frae their ain folk, or frae fremd 
folk ?” 

26. Peter says to him, ‘“Frae 
fremd folk.” Quo’ Jesus to him, 
“Than their ain folk are free ! 

27. “But that we gar-them-na 
stummle, gang ye till the Loch; and 
cast in a heuk, and tak the first fish 
comin up; and openin its mou’, ye 
sal find a shekel. Tak it, and gie to 
them for me and you.” 


CHAPTIR AUCHTEEN. 


Bairn-like is God-like. Conquerin w? love. 
The ungratefw servant. 
[ THAT ’oor cam the disciples till 
Jesus, and quo’ they, ‘“‘ Wha is 
boonmaist i’ the Kingdom o’ Hee- 
ven ?” 

2. And he ca’d till him a bairn, 
and set him i’ the mids o’ them, 

8. And quo’ he, ‘Gin ye turn-na, 
and come to be like a bairn, ye enter- 
na intil the Kingdom o’ Heeven. 

4, “ Whasae than sal mak his sel 
naething, as this wee bairn, the 
same is heigher i’ the Kingdom 0’ 
Heeven. 

5. “And whasae taks till him ae 
sic wee bairn i’ my name, taks me till 
him. 

6. ‘* But whasae sal mak to fa’ ane 
a’ thae wee things that lippen tae me, 
it had been better for him to hae a 
mill-stane hung aboot his neck, and 
he sunk i’ the deeps o’ the sea. 

7. “ Wae to the warld for snares 
o’ stummlin! For snares wull come ; 
but wae to the man by wham the 
snares come. 

8. “And sae, gin yere haun or fit 
ensnare ye, sned it aff, and cast it 
awa; it is gude for ye to enter intil 
life hirplin or maim’d, raither than wi’ 
twa hauns or feet to be cuisten intil 
nevir-endin lowe ! 

9. “And gin yere ee ensnare ye, 
oot wi’t, and cast it awa; it is gude 

The hunner sheep. 


for ye to enter intil life wi’ ae ee, 
raither than wi’ twa een to be cuisten 
intil hell-fire ! 

10. “Tak tent that ye lichtlie-na 
ane o’ thir wee anes; for say I t’ye, 
that in Heeven their ain Angels aye 
look upon my Heevenlie Faither’s 
face ! 

11. “For the Son o’ Man has come 
to save thae that war lost. 

12. ‘‘Noo, hoo think ye, yersels ? 
Gin a man hae 2 hunner sheep, and 
ane o’ them is gane awa, dis he no 
lea’ the ninety-and-nine, and gang in- 
til the mountains, seekin the ane for- 
wander’t 4 

13, “And gin sae be that he lichts 
on’t, truly say I t’ye, he is blyther 
ower that sheep than ower the ninety- 
and-nine that gaed-na awa. 

14. “Even sae, thar is nae desire 
afore yere Faither in Heeven that ane 
o’ thir wee anes soud be lost. 

15. “And gin yere brither-man sin 
again ye, gang to him, and schaw 
him his faut atween you and him 
alane: gin he harken to ye, ye hae 
won yere brither-man. 

16. “But gin he winna harken 
to ye, than tak wi’ ye ane or twa 
mair, sae that at the mooth o’ twa or 
thrie witnesses, ilk word may be 
1 made siccar. 

17. “And gin aiblins he winna 
hear them, tell it to the kirk; and 
gin he winna hear the kirk, than lat 
him be to ye as a frem’d ane, or ane 
o’ the tax-men. 

18. ‘Truly say I t’ye, whatsoe’er 
ye bind fast on the yirth, sal be bun’ 
fast in Heeven ; and what ye lowse 
on yirth sal be lowsed in Heeven. 

19, “And ance mair say I t’ye, that 
gin twa o’ ye mak it up on the yirth 
what ye sal ask for, it sal be dune for 
them by my Faither in Heeven. 

20. “For whaur the twa or the 

4V. 16. Gin he has wrang’d ye, and con- 
fesses his faut afore a neebor, he’ll no 
be tempit to fa’ awa fraeit eftir. Whiles 
Sautan, in sic cases, moves a ‘‘recon- 
sideration.” Dinna second his motion ! 

The ungratefw’ servant. 


thrie are forgather’t i’ my name, thar 
am I i’ the mids’ o’ them.” 

21. Than Peter comes forrit till 
him, and quo’ he, “Lord, hoo aft 
may my brither-man sin again me, 
and I maun forgie him? Seeven 
times ?” 

22. Jesus said to him, “I say t’ye, 
No till seeven times, but seeventy 
times and seeven ! 

23. ‘And sae is the Kingdom 0’ 
Heeven like to a certain king wha 
wad hae a reckonin wi’ his servants. 

24. ‘“‘ And whan he had begude to 
reckon, ane was brocht till him wha 
was awn him ten thoosan’ talents. 

25. “ And haein nocht to pay, his 
maister order’t him to be sell’t, and 
his wife, and weans, and a’ that he 
had ; and payment to be made. 

26. “The servant than fell doon 
and worshipp’t him, cryin, ‘ Lord, 
thole ye wi’ me, and I wull pay ye 
i 

27. “Than, moved wi’ pitie, that 
servant’s lord lowsed him, and forgae 
him the debt. 

28. “And that same servant, gaun 
oot, fand ane o’ his fellow-servants 
wha was awn him a hunner pennies ; 
and he laid haud o’ him, and grippit 
him by the hauss, cryin, ‘Pay me 
what ye are awn !’ 

29. “And his fellow-servant fell 
doon at his feet, and besocht him: . 
‘Thole ye wi’ me, and I wull pay ye 
al? 

30. ‘‘And he wadna, but gaed and 
had him cuisten intil prison, till he 
soud pay what was awn. 

31. ‘“Sae whan his fellow-servants 
saw what was dune, they war unco 
wae, and cam and tell’t their maister 
a’ that was dune. 

32. “Than his lord ca’d for him, 
and quo’ he to him, ‘0, ye ill-deedie 
servant! I forgae ye a’ that debt, for 


. that ye did beseech me : 


33. “‘Soud-ye-na had rewth on 
yere fellow-servant, e’en as I had 
mercie on you ?’ ; 

34, “And his lord was sair anger’t, 


Aboot marriage. 


and gied him ower to the officers, 
till he soud pay a’ that was awn to 
him. 

35. “E’en sae sal my Heevenlie 
Faither do to you, gin ye forgie-na 
ilk ane his brither-man frae yere 
hearts !” 


CHAPTIR NINETEEN. 


Marriage and Divorce. His hauns and 
blessin on the wee bairns. Aboot grace 
and gear. 


ND it cam aboot, that whan Jesus 

had made an end o’ thae words, 

he quat Galilee, and cam intil the 
pairts o’ Judea ayont Jordan. 

2. And great croods follow’t him ; 
and he healed them thar. 

3. And Pharisees cam to him, way- 
layin him, and sayin, “Is’t lawfu’ 
for a man to pit awa his wife, for ony 
cause ava ?” 

4. And he answer’t, and quo’ he 
to them, ‘“ Hae-ye-na read hoo he 
wha made them at the beginnin, made 
them male and female. 

5. “ And said, ‘For this wull a man 
lea’ his faither and his mither, and be 
joined to his wife, and they twa sal 
be ae flesh !’ 

6. ‘‘Sae that they are nae mair 
twa, but ae flesh. And sae what God 
has joined thegither, lat-na man pit 
sindry !” 

7. They say to him, “Hoo than 
did Moses commaun to gie her a 
writin o’ divorcement, and to pit 
awa ?” 

8. He says to them, ‘‘ Moses, for 
the hardness 0’ yere hearts, tholed 
that ye sould pit awa yere wives ; 
but frae the beginnin it wasna sae. 

9. ‘And I say to ye, that whasae 
sal pit awa his wife, let-abee for adul- 
tery, and sal wed anither, commits 
adultery ; and wha weds the divorced 
wumman commits adultery.” 

10. His disciples say to him, “ Gin 
it be sae wi’ a man and his wife, it 
isna gude to mairry !” 

11. But he said to them, “ A’ 

The rich young laird. 


canna tak in this sayin; but only 
thae to wham it is gien. 

12. “For thar are some eunuchs 
frae their mither’s womb; and thar 
are some sae, made eunuchs by men ;: 
and thar are some that hae made 
theirsel sae for the Kingdom 0’ 
Heeven’s sake. Wha has stren’th to 
tak it in, lat him tak it in!” 

13. Than war brocht till him wee 
bairns, that he soud pit hauns on 
them, and gie them his blessin: and 
the disciples challenged them. 

14. But Jesus said, “ Lat the wee 
bairns come to me, and dinna forbid 
them ; for sic anes mak up the King- 
dom o’ Heeven !” 

15. And he pat his hauns on them; 
and gaed awa. 

16. And see! ane cam till him, 
and quo’ he, ‘‘Maister! Whatna 
gude thing sal I dae, that I may win 
Eternal Life ?” 

17. And he says to him, “ Why 
div ye speir aboot that whilk is gude? 
Ane thar is wha is gude; that is God! 
But gin ye wad enter intil Life, keep 
the Commaunments.” 

18. He speir’t at him, “ Whilk ?” 
And Jesus said to him, ‘‘‘ Ye sanna 
kill; ye sanna commit adultery ; ye 
sanna bear fause-witness ; 

19. “** Honor vere faither and yere 
mither ; and ye sal lo’e yere neebor 
as yersel!’” 

20. The lad says, “‘ A’ thir I keep! 
What want I yet?” 

21. Jesus says to him, “Gin ye 
wad be perfete, gang and sell! a’ ye 
hae, and gie it oot to the puir ; and 
ye sal hae gear laid up in Heeven ; 
and come, follow me! ” 

22. But whan the young man 
heard that sayin, he gaed awa dowie ; 
for he had great estates. 

23. And Jesus said till his dis- 





1V. 21. Ilk man has a besettin sin that he 
maun ding, gin he wad enter Heeven. 
This man’s sin was the love o’ siller. 
Wi’ anither, it micht be pride, or 
revenge, or fame. Freend, what wad he 
lay his finger on, as your besettin sin? 

The camel an’ the needle’s ee. 


ciples, “‘It is no an easy thing for a 
man o muckle gear to enter the 
Kingdom o’ Heeven! 

24. “Aye, say I t’ye, it is easier 
for a camel to threid a needle’s ee, 
than ane rich to enter the Kingdom 
o’ Heeven !” 

25. Whan the disciples heard it 
thev ferlied uncolie ; and quo’ they, 
“ Wha than can be sav’t ?” 

26. And Jesus, dwallin on them 
wi his een, said, “‘ Wi’ men, this wad 
be impossible ; but no wi’ God. For 
wi God, a’ things can be possible !” 

27. Peter answer’t, and quo’ he, 
“* We hae left a’ to follow thee ; what 
sal we hae, than ?” 

28. And Jesus said to them, “In 
the A’-Things-New, whan the Son 0’ 
Man sal sit on the thron o’ his glorie, 
ye as weel sal sit on twal’ throns, 
ower the Twal’ Tribes o’ Isra’l. - 

29. ‘And ilka ane forsakin hooses, 
or brethren, or sisters, or faither or 
mither, or bairns, or mailin, for my 
name’s sake—sal hae a hunner-fauld, 
and sal inherit Life Eternal ! 

30. ‘But mony first sal be hin 
maist ; and hinmaist first. 


CHAPTIR TWENTY. 


The laborers. T'he ambition o twa. The 
bliv’ gar’t to see. 
ARO the Kingdom o’ Heeven is 
like till a man, a laird, wha 
gaed oot i’ the dawin, to hire workers 
intil his vine-yaird. 

2. ‘And whan he had ’gree't wi’ 
the laborers for a hauf-merk a day, 
he sent them intil his vine-yaird. 

3. “And he gaed oot aboot the 
chap o’ nine, and saw ither anes 
staunin idle i’ the merkit. 

4. “And quo’ he to them, ‘Gang 
ye as weel intil the vine-yaird, and 
whate’er is richt, ye sal hae!’ And 
they gaed their ways. 

5. “And again he gaed oot aboot 
twal’, and thrie o’clock, and did the 
same. 

6. “ And at fyve he gaed oot, and 
faund mair staunin; and, quo’ he, 

The grumlin’ laborers. 


‘Hoo is’t ye staun here, idle a’ the 
day 2’ 

7. “They say, ‘For that nae man 
fee’d us!’ He says to them, ‘Gang 
ye as weel intil the vine-yaird ; and 
whate’er is richt, that sal ye hae!’ 

8. “Sae whan gloamin was come, 
the laird o’ the vine-yaird says to his 
grieve, ‘Ca’ the workers; and gie 
them their fee; beginnin frae the 
hinmaist doon to the first.’ 

9. “And whan they o’ fyve o’clock 
cam, they gat ilk man a hauf-merk. 

10. ‘And whan the first cam, they 
trow’d to hae gotten mair ; and they, 
as weel, gat ilka man a hauf-merk. 

11. “ And whan they gat it, they 
yammer't again the gudeman, 

12. ‘Saying, ‘Thir last anes hae 
putten-in ae ’oor, and ye hae made 
them even wi’ us, wha hae dreed the 
weary cark and scouther o the day !’ 

13. ‘‘But he answer’t ane o’ them, 
and quo’ he, ‘Freend, I do ye nae 
wrang! WDid-ye-na tak-on wi’ me for 
a hauf-merk ? 

14. ‘* ‘Tak what belangs t’ye, and 
gang yere gate! Itis my wull to gie 
to this last e’en as to you. 

15. “‘Is't no richt to hae my ain - 
wull in my ain things? Is your ee 
skellied because I am upricht ?’ 

16. ‘‘Sae the hinmaist sal be first, 
and the first hinmaist. For mony 
are bidden, but no a’ acceptit.” 

17. And as Jesus was gaun up to 
Jerusalem, he took aside the twal’ 
disciples, and on the way said to 
them, 

18. “Noo, we gang up to Jeru- 
salem, and the Son o’ Man sal be 
betray’t to the Heid-Priests and the 
Writers, and they sal doom him to 
death ; 

19. * And sal set him ower to the 
heathen to mock, and to clour, and to 
crucify ; and on the third day he sal 
rise again,” 

20. Than cam till him the mither 
o’ Zebedee’s sons, wi’ her sons, wor- 
shippin him, and seeking a thing frae 
him. 


The ambitious mither. 


21. And he says to her, “ What 
wad ye?” Quo’ she till him, ‘“‘Com- 
maun that thir my twa sons may sit, 
the ane on thy richt haun, and the 
ither on thy left haun, i’ thy King- 
dom !” 

22. But Jesus answer’t and said, 
“Ye kenna what ye seek! Are ye 

- fit to drink o’ the cup I am to drink 
o?” They say till him, ‘ We are 
fit !” 

23. He says to them, “Ye sal 
truly drink my cup ; but to sit on my 
richt haun and on my left haun, isna 
mine to gie, but to thae my Faither 
has prepar t it for.” 

24. And the Ten, hearin it, war 
unco angry again the twa brithers. 

25. But Jesus ca’d them till him, 
and said, ‘‘ Ye a’ ken hoo the rulers 
o’ the nations lord it ower! the folk, 
and their great anes exerceese authori- 
tie amang them ; 

26. ‘But sae it sanna be amang 
you ; but whasae wad be heigh amang 
ye, lat him be yere servitor ; 

27. “And whasae wad be first 
amang ye, lat him be yere thirlman, 

28. “ E’en as the Son o’ Man cam- 
na to be ser’t, but to ser’; and to gie 
up his life a ransom for mony.” 

29. And whan they gaed on frae 
Jericho, a great crood follow’t him. 

30. And lo! twa blin’ men, sittin 
by the wayside, whane’er they kent 
that Jesus gaed by, cry’t out, “‘ Lord, 
hae mercie on us, thou Son 0’ 
Dauvid !” 

31. And the folk challenged them, 
that they soud haud their whisht. 
But they skreigh’t oot the mair, 
“Lord, hae mercie on us, thou Son 
0’ Dauvid !” 

32. And, comin till a staun, Jesus 
ca’d them ; and said, “ What is’t ye 
wad hae me do for ye?” 

33. They say till him, “ Lord, that 
oor een micht be unsteekit !” 





1V, 25. The text isna very clear; but it 
means that rulers tak authoritie owre 
their ain folk: a thing Christ’s disciples 
are no to do. 


MATTHEW, XXI. 


Jesus ridin’ on an ass. 


34. And Jesus, led wi’ compassion, 
touched their een ; and at ance they 
wan their sicht; and they follow’t 
him. 


CHAPTIR TWENTY-ANE. 
The entry intil Jerusalem. The feckless 
fig-tree. The ill-deedie gardeners. 
ie whan they wan nar Jerusalem, 

and war come till Bethphage, at 
the Mount o’ Olives, Jesus sent forrit 
twa o’ his disciples. 

2. Sayin to them, “Gang yere 
ways to the toun fornent ye, and ye 
sal fin’ at ance an ass tether’t, and a 
cowt wi’ her; lowse them, and lead 
them to me. 

3. “ And gin ony ane challenge ye, 
say, ‘The Lord has need o’ them;’ 
and at ance they wull send them.” 

4, Noo this was sae, that it soud 
be fulfilled that was said by the 

rophet : 

5. “Tell ye Zion’s dochter. Tak 
tent ! thy King comes to thee, lowly, 
and ridin on an ass; and a cowt, 
the foal o’ a toilin ass.” 

6. And the disciples, doin as Jesus 
appointit them, 

7. Fesh’d the ass and the cowt, and 
they laid on their mantles; and he 
sat thar-on. 

8. And a hantle o’ the thrang 
spread their mantles i’ the way; 
ithers cuttit branches frae the trees, 
and strinkled them i’ the way. 

9. And a’ the folk that gaed on 
afore, and they that cam ahint, cry’t, 
sayin, “Hosanna to the Son 0’ 
Dauvid! Blessed is he comin 7’ the 
name o’ the Lord! Hosanna i’ the 
heighest Heevens !” 

10. And whan he was come tae 
Jerusalem, a’ the citie was putten 
aboot, speirin, ‘‘ Wha is this ?” 

11. And a’ the folk said, “ This is 
Jesus the Prophet—frae Nazareth 0’ 
Galilee!” 

12. And Jesus gaed intil the 
Temple, and drave oot a’ that sell’t 
and bocht i’ the Temple, and wham- 
ml’t ower the tables o’ the nifferers 

The fig-tree. 


o’ siller, and the binks o’ thae that 
sell’t doos. 

13. And said to them, “It is put- 
ten-doon, ‘My Hoose sal be ca'd a 
Hoose o’ Prayer,’ but ye mak’ it a 
howff o’ robbers !” 

14. And there cam till him i’ the 
Temple the blin’ and the lameters ; 
and he healed them. 

15. But whan the Heid-Priests 
and the Writers saw the ferlies that 
he did, and the bairns cryin oot 7’ 
the Temple, and sayin’ “ Hosanna 
to the Son o’ Dauvid!” they war sair 
vexed ; 

16. And quo’ they till him, ‘‘Hear- 
ye-na what thir anes say?” And 
Jesus says to them, “Aye! And 
hae-ye-na read, ‘Oot o’ bairns’ and 
sucklins’ mou’s hast thou ordeen’t 
thy praise !’” 

17. And he left them, and gaed oot 
o’ the city to Bethanie, and lodged 
the nicht thar. 

18. And comin back early tae the 
city he hunger’t. 

19. And seein a fig-tree by the 
way, he cam till’t and fund naething 
on’t but leaves; and quo’ he, ‘ Lat 
thar be nae frute o’ thee frae this 
forrit, for evir!” And belyve, the 
fig-tree dwined awa ! 

20. And whan the disciples saw it, 
they ferlied uncolie, sayin, ‘“ Hoo 
sune did the fig-tree dwine awa!” 

21. And Jesus answer’t, and said 
to them, “Truly say I t’ye, Gin ye 
hae faith, ye mayna only do as is 
dune to the fig-tree, but aiblins ye 
may say to this mountain, ‘ Flit 
thou, and fa’ intil the sea!’ it sal be 
dune. 

22. ‘And ye sal win’ a’ things— 
whatsoe’er ye ask in prayer, believin.” 

23. And whan he was come intil 
the Temple, the Heid-Priests and the 
Elders o’ the people cam till him as 
he was teachin, and quo’ they, “ By 
whatna authoritie div ye do thir 
things? And wha gied ye this autho- 
ritie ?” 

24. And, answerin, Jesus said to 

Jesus discomfits the elders. 


them, “I wull ask you ae quaisten as 
weel ; and gin ye answer me, I wull 
tell ye by whatna authoritie I do thir 
things. 

25. “The bapteezin o’ John 1— 
whaur cam it frae? Frae Heeven ? 
or o men!” And they counsell’t 
amang theirsels, sayin, “Gin we say, 
‘Frae Heeven,’ he wull say to us, 
‘ Why, than, dinna ye believe him ?’ 

26. “ But gin we say, ‘ Frae men,’ 
we are fley’t o’ the people ; for they 
a’ haud John as a Prophet.” 

27. And they answer’t Jesus, and 
said, ‘‘ We canna tell.” And than 
he, too, says to them, ‘‘ And naither 
div I tell you by what authoritie I 
do thir things ! 

28. “But hoo div ye judge noo ? 
A man had twa sons; and he cam to 
the first ane, and quo’ he, ‘Son, 
gang and work, the day, in my vine- 
yaird !’ 

29. ‘‘ He, answerin, said, ‘I winna!’ 
but eftir, he bethocht him, and gaed. 

30. ‘‘And he cam to the second, 
and said the like; and he answer’t, 
and quo’ he, ‘I—aye, Sir!’ and gaed- 
na. 

31. “ Whilk o’ thae twa did his ~ 
faither’s wull?” They say till him, 
‘“The first ane.” Jesus says to them, 
“Truly say I t’ye, that the tax-men 
and the harlots gang intil the King- 
dom o’ Heeven afore ye! 

32. ‘‘For John cam to ye, schawin 
richtousness ; and ye wadna believe 
him. And ye, seein it a’, didna e’en 
repent eftirhaun, that ye micht lippen 
till bim. et 

33. “Hear ye anither parable: 
Thar was a laird wha plantit a vine- 
yaird, and dykit it roond aboot, and 
howkit a wine-vat in’t, and biggit a 
tooer, and Jat it oot to crofters, and 
a awa till anither land. 

‘“‘ And whan the time o’ frutin’ 
dese nar, he sent his servants to the 
ah as to receive his frutes. 

5. ‘And the crofters took his ser- 


1V,25. See note, Mark xi, 30. 


The wicked crofters. 


vants, and they cloured ane, and slew 
anither, and staned anither. 

36. “And again, he sent ither ser- 
vants, mair in number than the first 
anes; and they did to them the 
same. 

37. “But eftir, he sent to them 
his son, sayin, ‘They will honour my 
son.’ 

38. ‘‘ The crofters, howbeit, seein 
the son, said amang theirsels, ‘ This 
is the heir! Come, let us slay him, 
and tak his inheritance.’ 

39. ‘And they took him, and cuist 
him oot the vine-yaird, and killed 
him. 

40. “ Whan, tharfor, the laird o’ 
the vine-yaird sal come, what wull 
he do to thae crofters ?” 

41. They say to him, “‘Unco de- 
struction sal he bring on thae wicked 
men ; and wull lat oot the vine-yaird 
to ither crofters, wha wull render 
him the frutes i’ their seasons !” 

42. Jesus says to them, “Did ye 
nevir read i’ the word, ‘ The stane 
rejeckit o’ the masons, the same was 
made the heid o’ the corner. Frae 
the Lord was this: and an unco 
ferlie in oor e’en !’ 

43. “Tharfor say It’ye, The King- 
dom o’ God sal be ta’en awa frae ye, 
and gien till a nation bringin forth 
the frutes o’t. 

44, “And wha fa’s on this stane 
sal be sairly cloured ; but on wham 
it may fa’, it wull grind him to 
poother !” 

45. And the Heid-Priests and 
Pharisees, hearing his parables, ja- 
loused that he spak o’ them. 

46. But whan they socht to grip 
him, they fear’t the crood ; for they 
did haud him as a Prophet. 


CHAPTIR TWENTY-TWA. 


The Royal Bridal. The girns set by the 
Pharisees and Sadducees. 


ee answerin’, Jesus spak to them 
again in parables ; and quo’ he: 
2. “The Kingdom o’ Heeven is 

The Royal Bridal. 


like to a King, wha made a Bridal- 
feast for his son. 

3. “And sent oot his servin-men 
to tell them wha had a bode; and 
they wadna come. 

4. “And he sent oot mair servants; 
and quo’ he, ‘ Tell them that are 
bidden, See! I hae gotten ready my 
denner ; my owsen and my fed 
things are killed, and a’ is ready. 
Come tae the Bridal-feast.’ 

5. ‘“* But they geck’t at it, and gaed 
their gate, ane to his ain mailin, and 
anither to his wares. 

6. ‘And the lave grippit his ser- 
vin-men, and ill-treatit them, and 
slew them. 

7. “And the King was sair anger’t; 
and he sent oot his airmies and de- 
stroyed thae men-slayers, and brunt 
their toon. 

8. “Than said the King, ‘The 
Bridal-feast is a’ ready, but they bid- 
den warna wordie ; 

9. “Gang ye tharfor to the pairtin 
o’ the ways; and a’, e’en as mony as 
ye fin’, ca’ to the feast!’ 

10. ‘And thae servants gaed oot 
intil the heigh-roads, and gather’t 
thegither a’, e’en as mony as they 
faund, baith ill and weel faur’d; and 
the bridal had its guests. 

1l. “But the King,' comin ben 
to see the guests, spied a man wantin 
a waddin garment. 

12. “ And speirs at him, ‘ Freend ! 
hoo cam ye here, wantin a waddin- 
garment ?’ and he had nocht to say. 

13. “Than said the King to his 
servants, ‘Bind him haun-and-fit, and 
cast him oot intil the deid-mirk ; 
thar wull be greetin and cherkin 0’ 
teeth !’ 

14. “For a hantle are bidden: but 
only a wheen waled oot.” 

15. Then gaed the Pharisees, and 
counsell’t thegither hoo they micht 
fank him in his talk. 

16. And they sent their disciples 
to him, wi’ them o’ Herod’s pairty, 





See note on Luke xiv. 24. 

ToView): 


The tax money. 


and quo’ they, ‘‘ Maister! we ken ye 
are leal and true, and teach God’s 
ways truly, and swither for nae man ; 
for ye look-na on the person 0’ 
men :— 

17. “Tell us than what think ye? 
Is’t weel to gie dues to Cesar, or no ?” 

18. But Jesus, takin tent o’ their 
wickedness, said to them, ‘ Why 
fausely deal wi’ me, ye hypocrites ? 

19. ‘“Schaw me the siller for the 


dues!” And they brocht to him a 
siller penny. 
20. And he says to _ them, 


«« Whase is this heid, and this inscrip- 
tion ?” 

21. They say to him, “ Cesar’s.” 
Than says he to them, “Gie to 
Cesar Cesar’s things; and to God 
God’s things !” 

22. And whan they heard, they 
ferlied uncolie ; and lea’in him, gaed 
their gate. 

23. That vera day cam till him the 


Sadducees, wha say thar is nae Risin-: 


again, and they speir’t at him :— 

24. ‘‘Maister, Moses said, ‘Gin a 
man soud dee, lea’in nae bairn, his 
brither sal mairry his wife, and rear 
up seed till his brither.’ 

25. ‘“‘Noo thar war wi’ us seeven 
brithers ; and the first eftir mairryin, 
dee’t ; and haein nae bairn, left his 
wife to his brither. 

26. “In like mainner the second, 
and the third, e’en to the seeventh. 

27. “And eftir them a’, the wife 
dee’t. 

28. ‘At the Great Risin, than, 
whase wife sal she be o’ the seeven ? 
for they a’ had her ?” 

29. Jesus answer’t them, and quo’ 
he: “Ye are a’ wrang! for ye: ken 
naither the Scripturs nor the pooer o’ 
God ! 

30. “For in the Risin-again, they 
naither wed nor are gien in wedlock ; 
but are as the Angels in Heeven. 

31. “But, anent the Risin-o’-the 
Deid, hae ye no read what God spak 
tye, sayin : 

32. ““*IT am the God o’ Abra’m ; 

The great commaun. 


‘and Isaac’s God, and Jaucob’s God !’ 


He isna the God o’ !deid men, but 
leevin ! ” 

33. And a’ the folk, hearin it, fer- 
lied muckle at his teachin. 

34. But the Pharisees, whan they 
heard he had putten the Sadducees 
to silence, forgather’t ; 

35. And ane frae mang them speir’t 
at him a quaisten, testin him, and 
sayin, 

36. “ Maister! whilk is the great 
commaun o’ the Law ?” 

37. Jesus says till him, “‘ Ye sal 
lo’e the Lord yere God wi’ yere hail 
heart, and wi’ yere hail saul, and wi’ 
yere hail mind !’ 

38. ‘This is the great and first 
commaun. 

39. “ And a second ane is like till’t; 
‘Ye sal lo’e yere neebor as yersel.’ 

40. “On thir twa commauns hing 
a’ the Law and the Prophets.” 

41. Noo, while the Pharisees war 
gaither’t thegither, Jesus speir’t at 
them : 

42. “What think ye aboot the 
Anointit Ane? Whase Son is he?” 
They say to him, “ Dauvid’s son.” 

43. He said to them, “Hoo than 
dis Dauvid ca’ him ‘ Lord ?’ sayin, 

44, “* Jehovah said to my Lord, 
Sit thou on my richt haun, till I 
mak thy faes thy fit-brod.’ 

45. “Seeing Dauvid ca’s 
‘Lord,’ hoo is he his son 2?” 

46. And nae man was fit to answer 
him a word: naither, frae that day 
forrit daur ony man to speir at him 
ony mair quaistens. 


CHAPTIR TWENTY-THRIE. 


The desperate corruption o° the Pharisees. 
Jerusalem bewailed. 


4 EEN spak Jesus to a’ the folk, 
and till his disciples : 


him 


1V. 32. Gin Abra’m was leevin fowr hun- 
ner year eftir the death o’ his body-—and 
in consequence (to a’ wha believe the 
Scripturs), the great maitter o’ the im- 
mortality o’ the saul is proved—the 
sma’er maitter o’ the restoration o’ the 
body may weel be admittit ! 


Wae to the Writers 


2. “The Writers and the Pharisees 
are sutten doon in Moses’ seat. 

3. “ A’ things tharfor they bid ye 
do, observe them. But follow-na 
eftir their warks: for they say, and 
do-na. 

4, “And they bind heavy burdens, 

and lay them on the shouthers 0’ 
men ; but they winna move them wi’ 
ae fing’er. 

5. ‘‘For they mak braid their 
amulets and enlairge their tassels, 

6. ‘* And seek for the first seats at 
feasts, and heid places 7’ the kirks, 

7. “And courtesie i’ the merkits, 
and to be ca’d ‘ Maister! Maister !’ 
o’ men. 

8. ‘‘ But be-na ye ca’d ‘ Maister ;’ 
for ye hae ae Maister, Christ ; and a’ 
ye are brethren. 

9. * And ca’ nae man ‘ Faither,’ on 
the yirth ; for Ane is yere Faither— 
the Heevenlie. 

10. ‘Nor be ye ca’d ‘Leaders ;’ 
for Ane is yere Leader, Christ. 

11. “ But the ane wha is greatest 
amang ye sal be the ane that ser’s. 

_ 12. “ And whasae sal mak himsel 
heigh, sal be pu’d doon ; and whasae 
sal abase himsel sal be upliftit. 

13. “ But wae for ye, Scribes and 
Pharisees, pretenders! for ye steek 
up the Kingdom o’ Heeven afore men 
wha wad gang in; ye naither gang 
in yersels, nor alloo them to gang in 
wha wad ! 

14. “Wae for you, Scribes and 
Pharisees, pretenders! for ye devoor 
weedows’ hooses, e’en while ye are 
makin lang prayers: sae sal ye hae 
the wechtier judgment ! 

15. “ Wae for you, Scribes and 
Pharisees, pretenders! for ye gang 
ower yirth and sea to bring in ae 
disciple ; and whan he is sae become, 
ye mak him twafauld mair a son 0’ 
hell than yersels ! 

16. “ Wae for you, ye blin’ leaders! 
whilk say, ‘Wha sal sweer by the 
Temple, it is nocht ; but wha sweers 
by the Temple’s gowd, he is hauden !’ 

17. “O fules and blin’! Whilk is 

and Pharisces. 


greater, the gowd, or the Temple that 
nallows the gowd ? 

18. ‘‘ And, ‘Wha sweers by the 
offeran-stane, it is nocht; but wha 
sweers by the offeran on’t, he is 
hauden !’ 

19. “O blin’! For whilk is mair, 
the offeran, or the Altar-stane that 
hallows the offeran ? 

20. ‘Wha, tharfor, sweers by the 
offeran-stane, sweers by it, and by a’ 
things on’t, 

21. “And wha sweers by the 
Temple, sweers by it, and by Him 
that dwalls within. 

22. “And wha sweers by Heeven, 
sweers by God’s thron, and by Him 
wha sits tharon. 

23. ‘““Wae for you, Scribes and 
Pharisees, pretenders! for ye tithe 
mint, and dill, and cummin ; and pit 
awa the wechtier things o’ the Law, 
justice, mercie and faith. Thir ye 
behoved to do—no leavin the ither 
undune. 

24, “Ye blin’ leaders! Ye seil oot. 
the midge, and ower wi’ the caumel ! 

25. “ Wae for you, Scribes and 
Pharisees, pretenders; for ye dicht 
the ootside o’ the cup and the dish, 
but within they are fu’ o’ reivin and 
riot ! 

26. “O blin’ Pharisee! mak cleam 
first the inside o’ the cup and the 
dish, that the ootside o’t may be made 
clean as weel ! 

27. “Wae for you, Scribes and 
Pharisees, pretenders ! for ye are like 
whited tombs, whilk look bonnie out- 
side, but within are fu’ o’ deid men’s 
banes, and a’ uncleanness. 

28. “Een sae, ye hae the ootward 
seemin 0’ being holie men, but within 
ye are fu’ o’ fauseness and sin. 

29. “ Wae for you, Scribes and 
Pharisees, pretenders! for ye bigg 
the tombs o’ the Prophets, and busk 
the grafis o’ the gude. 

30. “And say, ‘Gif we had but 
been i’ the days o’ oor faithers, we 
wadna hae been ane wi’ them anent 
the blude o’ the Prophets !’ 

Wae to Jerusalem 


31. ‘“Sae ye are witnesses to yer- 
sels, that ye are bairns o’ thae wha 
killed the Prophets. 

32. ‘And you! fill ye up the 
measur 0’ yere faithers ! 

33. “Serpents! offspring o’ vipers! 
hoo are ye to escape the judgment o’ 
hell ? 

34. ‘“ Tharfor, see! I send ye Pro- 
phets, and Wyss Men, and Scribes : 
some o’ them wull ye slay and cru- 
cify, and some clour 1’ yere kirks, and 
persecute them frae toon tae toon: 

35. “That on ye may fa’ a’ the 
holie blude shed on the earth, frae 
the blude o’ Abel the richtous, to the 
blude of Zechariah, son o’ Barachiah, 
that ye slew atween the Temple and 
the altar. 

36. “Truly say I tye, a’ 
things sal come on this race ! 

37. “Eh, Jerusalem! Jerusalem ! 
wha slays the prophets and stanes 
the messengers sent to her!! Hoo 


thir 


aft and fain would I hae gaither’t. 


thy bairns thegither, like as a hen 
gaithers her cleckin aneath her wings! 
—and ye wadna. 

38. ‘See! yere hoose and hauld 
is left a’ desolate t’ye ! 

39. ‘“ For say I t’ye, ye see me nae 
mair frae this forrit, till whansae’er 
yemay say, ‘Blessed is he, comin’ i’ 
the name o’ the Lord !’” 


CHAPTIR TWENTY-FOWR. 


Behaulding Jerusalem ; and tellin o? her 
pyne. 


ji abe Jesus gaed oot frae the 
Temple, and was gangin his 
ways; and his disciples cam to airt 
him to look at the biggins o’ the 
Temple. 

2. But he answer’t tae them, ‘‘ See- 
ye-na thae things? Truly say I t’ye, 


1V. 37. This wail ower Jerusalem and her 
bairns is like the skreigh o’ a mither ower 
her deid son! Its sough has follow’t us, 
a’ doon the ages ; and we canna get quat 
o’'t! Think-ye-na the Lord foresaw this, 
and kent hoo sic tenderness wad draw 
despairin anes till him ? 

and her folk. 


thar sal-na remain here ae stane on 
anither that sanna be cuisten doon!” 

3. And as he? sat on the Mount 
o’ Olives, his disciples cam till him 
by theirsels, and quo’ they, “Tell us 
whan div thae things come? And 
what is the sign o’ thy comin? and 
o’ the hinner-end o’ the warld ?” 

4. And Jesus answer’t and quo’ he, 
‘Tak tent that nae man mistryst ye! 

5. “For mony sal come in my 
name, sayin, ‘1 am the Anointit 
Ane!’ and sal lead mony a-gley. 

6. “ And ye sal hear o’ weir, and 
a’ the clash o’ weir ; but be-na fleyt ; 
for a’ thae things maun come, but the 
end o’ a’ isna yet. 

7. ‘‘For nation sal rise again na- 
tion, and kingdom again kingdom ; 
and thar wull be dearth, and yirdins, 
in a hantle places ; 

&. “Noo, a’ thir things schaw the 
oncome o’ travail. 

9. “Than sal they gie ye up to dool, 
and sal slay you; and ye sal be hatit 
o’ a’ folk for the sake o’ me. 

10. “Than sal mony stoiter; and 
they sal gie ane anither up, and sal 
hate ane anither. 

11. ‘And mony fause prophets sal ~ 
rise, and lead mony a-gley. 

12. “And, sin owerflowin, the 
love o’ mony sal grow cauld. 

13. ‘But wha tholes to the hinner 
end sal be saved. 

14. “And thir Gude-tidins o’ the 
Kingdom sal be preached in a’ the 
warld for a testimonie to the nations ; 
and then sal the end come. 

15, ‘“Whan, than, ye see the 
abomination that ruins a’, spoken 0’ 
by Daniel the Prophet, staunin i’ the 
Holie Place (wha reads, lat him tak 
tent !) 





*V. 3. The Temple had the city ahint it, 
and faced the Hast, (aiblins that the 
worshippers comin till’t sould hae nae 
temptation to worship the sun: (see Ezek. 
vill. 16) and as they sat on Olivet, east 
o’ the citie, it maun hae been ane o’ the 
bonniest sichts i’ the warld fornent them, 
It was wae that Jerusalem wasna as gude 
as she was bonnie ! 


The comin o’ the Son o Man 


16. ‘Than thae that are in Judea, 
lat them hie to the mountains ! 

17. “Lat him that is on the 
hoose-tap no gang doon to tak ony 
o’ his plenishin oot o’ the hoose ! 

18. ‘Nor lat him wha is in the 
croft, rin back to grip his mantle. 
19. * But wae for thae that are 

mithers to-be! and for thae that gie 
sook i’ thae days ! 

20. ‘And pray that yere flittin 
be-na i’ the winter, or on the 
Sabbath ! 

21. “For thar sal be dolor and 
dool, sic as nevir has been sin’ the 
warld begude, till noo; na, nor evir 
sal be mair ! 

22. ‘And but for that thae days 
hae been shortened, nae flesh soud 
hae been saved ; but for the sake o’ 
the waled-oot, the days are shortened. 

23. ‘Than, gin ony man say t’ye, 
‘See! here is the Anointit Ane!’ or 
‘yonner !’ heed-him-na ! 

24, “For thar sal rise fause Christs, 
and fause prophets, and they sal 
schaw unco signs and ferlies ; sae as 
to lead awa, gin it war possible, e’en 
the waled-oot theirsels. 

25. “See! I hae tell’t ye afore- 
haun ! 

26. “Sae, gin they say t’ye, ‘See! 

he is in the desert!’ gang-na oot ; 
‘Tak tent! he is ben i’ the chaum- 
mer !’ believe-it-na ! 
_ 27. “For as the fire-flaucht glints 
7 the East, and flares e’en to the 
Wast, sae sal the comin,o’ the Son o’ 
Man be. 

28. ““Whaure’er the carcase is, 
thar wull the kites be gaither’t the- 
gither ! 

29. “But incontinent eftir! the 
dool o’ thae days, sal the sun be 
putten oot, and the mune sanna git 
her licht, and the starns sal fa’ frae 


1V.29. The view widens noo, and taks 
in the great things o’ the last days; the 
sun, mune, and starns denotin pooers and 
governments (as in Revelation). But 
verse 34 refers mair specially to the 
beginnin o’ the things here spoken 0’, 

w? signs and tokens. 


their places, and the pooers o’ the 
heevens sal be cuisten doon. 

30. “‘And thar sal be display’d 
abreid the token o’ the Son o’ Man 
in Heeven; and than sal a’ the 
tribes 0’ the yirth maen; and they 
sal see the Son o’ Man come in the 
cluds o’ Heeven, wi’ unco pooer and 
glorie. 

31. “And he wull send oot his 
Angels wi’ an unco blast o’ a trumpet, 
and they sal gaither thegither his 
chosen frae the fowr wunds, frae ae 
far-awa end o’ Heeven to the ither. 

32. ‘ Noo, frae the fig-tree tak her 
lesson! Whan her young sprigs are 
tender, and the leaves are comin, ye 
ken simmer is nar ; 

33. “And sae e’en ye, whan ye 
see a’ thir things, ken that it is nar- 
haun, e’en at yere doors. 

34. “Truly say I t’ye, this genera- 
tion sanna pass awa, till a’ thir things 
are dune! 

35, ‘“‘Heeven and yirth may pass 
awa, but my words sanna pass awa ! 

36. ‘But, anent yon day and ’oor, 
nane kens—no e’en the Angels in 
Heeven—but my Faither alane. 

37. “For e’en as it was in Noah’s 
days, sae sal be the comin o’ the Son 
o’ Man. 

38. ‘For as i’ thae days afore the 
Flude, they war feastin and drinkin, 
marryin and giean in wedlock, to 
the vera day Noah gaed intil the 
ark, 

39. “And kent-na till the Flude 
cam, and soopit them a’ awa. ; sae sal 
be the comin 0’ the Son o’ Man. 

40. “Than, twa sal be in the 
field ; ane sal be taen, and the tither 
left. 

41, “Twa sal be grindin at the 
mill; ane is taen, and the tither left. 

42. “Tak gude tent tharfor! for 
ye ken-na on what day yere Lord 
comes ! 

43, “But tak ye tent o’ this: that 
gin the gudeman had kent whan the 
reiver wad come, he wadna hae had 
his hoose howkit throwe ! 

The ten maidens. 


44. ‘“Sae be ye aye ready ! for ye 
ken-na but at some ’oor ye think-na, 
the Son o’ Man comes ! 

45. “Wha than is the wyss and 
leal servant, wham his maister has 
putten ower his hoosehauld, to gie 
them their providin at due times ? 

46. ‘Weel is the servant, wham 
his lord, whan he comes hame, sal 
fin’ sae doin. 

47. “Truly say I t’ye, he wull set 
him ower a’ his haddin. 

48. ‘But, gin that ill servant sal 
say within his sel, ‘My lord is lang 
in comin !’ 

49. “And sal begin to clour his 
fellow-servants, and to feast and drink 
wi’ the drucken, 

50. “The maister o’ that servant 
sal come in a day he looks-na for 
him, and at an ’oor he kens-na, . 

51. “And sal smite him through ; 
and his fa’ sal be wi’ a’ the fause 
anes : thar sal be greetin and cherkin 
o’ teeth. 


CHAPTIR TWENTY-FYVE. 


The ten maidens, the witless and the wyss. 
The talents. The great day. 


‘SrNHAN sal the Kingdom o’ 

Heeven be like to ten maidens, 
takin ilk ane her ain crusie, and gaun 
oot to meet the bridegroom. 

2. “ And fyve o’ them war unco 
witless, and fyve war wyss. 

3. “For the witless took nae ulyie 
wi’ them whan they took their 
crusies ; 

4, “But the wyss took ulyie i’ 
their pouries, wi’ their lamps. 

5. “Noo, while the bridegroom 
cam-na, they a’ grew sleeperie, and 
dozed. 

6. ‘But at midnicht cam a shout, 
‘Hey, the Bridegroom comes! C’way 
and meet him !’ 

7. “Than raise a’ thae maidens, 
and fettled up their crusies. 

8. “ And the witless said to the 
wyss, ‘Gie us o’ yere ulyie; for oor 
lamps are gaun oot.’ 

The witless and the wyss. 


9, “But the wyss answer’t, and 
quo’ they, ‘Aiblins thar wadna be 
eneuch for us and you; but raither 
gang ye to thae that sell, and seek for 
yersels.’ 

10. ‘‘And while they war aff, 
trokin, the Bridegroom cam ; and 
they that war ready gaed in wi’ him 
till the marriage-feast ; and the door 
was steekit. 

11. “Then belvye cam the ither 
maidens, sayin, ‘My lord, my lord, 
open to us!’ 

12. ‘But he answer’t, and quo’ he, 
‘Truly say I t’ye, I dinna ken ye!’ 

13. “Sae, tak ye tent! for ye 
ken-na the day nor the ’oor ! 

14. ‘ For it is juist like a man gaun 
till anither lan’, wha ca’d till him his 
servants, and gied ower to them his 
gear. 

15. “And to ane he gied fyve 
talents, to anither twa, and anither 
ane ; to ilka ane accordin to his ain 
ability ; and than he gaed on his 
journey. 

16. “Than he that had gotten the 
fyve talents, gaed and trokit and 
niffer’t wi’ the same, and made fyve © 
talents o’ increase. 

17. “ And likewise the ane o’ the 
twa talents, he gained twa mair. 

18. “But he that gat the ane, gaed 
awa and howkit i’ the grun’, and hid 
awa his maister’s siller. 

19. ‘And, lang eftir, the maister 
o’ thae servants comes; and has a 
reckonin wi’ them. 

20. ‘‘And he that had gotten the 
fyve talents gien him, cam and said, 
‘My lord! ye gied me five talents ; 
see, I hae gotten fyve talents forby !’ 

21. ‘‘His maister says to him, 
‘Weel dune, gude and leal servant! | 
ye hae been leal and true ower a wee 
wheen things ; I wull gie ye chairge 
ower a hantle o’ things. Enter ye 
intil the joy o’ yere Jord!’ 

22. “Likewise he o’ the twa talents 
cam forrit, and quo’ he, ‘My lord! 
ye gied me twa talents; see, I hae 
gotten twa ither talents! ’ 


The talents. 


23. “ His lord said, ‘ Weel dune, 
gude and leal servant! Ye hae been 
‘leal and true ower a wee wheen 
things; I wull gie ye chairge ower a 
hantle o’ things. Enter ye intil the 
joy o’ yere lord!’ 

24. *‘ He, too, wha had gotten the 
ae talent, cam; and quo’ he, ‘My 
lord! I kent ye war a siccar man, 
shearin whar ye saw’d-na, and gaither- 
in whar ye cuist-na breid ; 

_ 25. “*And I was fley’t, and gaed 
*awa, and hid yere talent i’ the grun’. 
See! ye hae yere ain !’ 

26. © But his lord answer’t him, 
and quo’ he, ‘ Wicked and feckless 
servant! did ye indeed ken that I 
shear whaur I saw-na, and gaither 
whaur I cast-na breid ? 

27. ‘“*War ye no behauden than 
to gie ower my siller to the bankers ? 
and at my hame-comin I soud hae 
gotten back my ain, wi’ interest. 

28. “*Tak, then, the talent frae 
him ; and gie it to him that has the 
ter talents! 

29. “ ‘For to ilk ane wha has, sal 
‘be gien, and he sal hae rowth; but 
frae him wha wants sal be taen awa 
e’en what he has! 

30. ‘““‘And cast ye the ungainfu’ 
servant intil the ooter mirk ; thar sal 
be greetin and cherkin o’ teeth.’ 

31. “But whan the Son o’ Man 
sal come in his glorie, and a’ the 
angels wi’ him, than sal he sit on the 
thron o’ his glorie. 

32. “And a’ the nations sal be 
gaither’t afore him; and he wull 
pairt them ane frae anither, juist as a 
herd pairts the sheep frae the goats. 

38. ‘And he wull pit the sheep on 
hisricht haun, but the goats on theleft. 

34. “Then wull the King say to 
them on his richt haun, ‘Come ye, a’ 
blessed o’ my Faither! Inherit the 
Kingdom made ready for ye frae the 
up-biggin 0’ the warld ! 

35. “*For I was hunger’t, and ye 
gied me meat; I was drouthie, and 
ye gied me drink; I was a fremd ane, 
and ye took me in ; 


MATTHEW, XXVI. 








The last day. 


36. “ ‘Strippit was I, and ye cled 
me ; I was ill, and ye socht me oot; 
I was in thrall, and ye cam till me!’ 

37. “Then wull the richtous say 
to him, ‘Lord! whan saw we thee 
hunger’t, and gied meat? or drouthie, 
and gied drink ? 

38. “‘Or whan saw we thee a fremd 
ane, and took thee in? Or strippit, 
and clad thee ? 

39. “‘Or whan saw we thee ill, 
and in thrall, and cam to thee ?’ 

40. “Then sal he answer them, 
sayin, ‘ Truly say I t’ye, in-as-muckle 
as ye did it to ane o’ thae my 
brethren, e’en they least anes, ye did 
it to me !’ 

41. ‘‘ Then, eke, sal he say to them 
on his left haun, ‘Awa frae me, ye 
curst, intil nevir-endin lowe, made 
ready for the deevil and his angels! 

42. “* For I was hunger’t, and ye 
gied me nae meat; I was drouthie, 
and ye gied me nae drink ; 

43. “‘] was a fremd ane, and ye 
took-me-na in ; strippit, and ye didna 
cleed me; ill, and in thrall, and ye 
socht-me-na !’ 

44, “Then, eke, wull they answer, 
sayin, ‘Lord! whan saw we thee 
hunger’t, or drouthie, or fremd, or 
strippit, or ill, or in thrall, and didna 
ser’ thee ?’ 

45. “Then wull he answer them, 
sayin, ‘In-as-muckle as ye did-it-na till 
ane o’ thir least anes, ye did-it-na to 
me!’ 

46. “And thir sal gang awa intil 
nevir-endin pyne; but the richtous 
intil nevir-endin life.” 

Tak tent here, that baith the servant that 
did nocht wi’ the talent, and the wicked 
that gaed awa’ to the pit, war con- 
demned, no for what they did, but for 
what they failed to do! Fauld yere 
hauns, and do naething—and yere doom 
is siccar ! 


CHAPTIR TWENTY-SAX. 
The sweet perfume o Bethanie. The dool o’ 
the garden. Jesus deliver't up. 
Ae sae it cam to pass, that whan 
Jesus had made an end o’ thae 
sayins, he said to his disciples : 
35 


The alabaster box. 


2. “Ye ken that twa days mair, 
and the Pasche comes ; and the Son 
o’ Man is deliver’t up to be crucify’t.” 

3. Than forgather’t the Heid- 
priests and the Elders o’ the nation 
intil the palace o’ the Heigh-priest— 
the ane ca’d Caiaphas. 

4, And coonsell’t thegither that 
they might tak Jesus hidlins, and 
slay him. 

5. “But,” quo’ they, ‘‘no at the 
Feast-time; or thar wad be a stramash 
amang the people.” 

6. Noo, whan Jesus was in Be- 
thanie, i’ the hoose o’ Simon the leper, 

7. Thar cam till him a wumman 
wi’ an alabaster box o’ unco precious 
perfume ; and she teemed it on his 
heid as he was at meat. 

8. And the disciples, seein it, war 
put aboot, and quo’ they, ‘‘ For what 
is siccan a wastrie ? 

9. ‘For this micht hae been sell’t 
for muckle, and gien to the puir.” 


10. But Jesus, takin tent, says to’ 


them, “‘ Why fash ye the wumman ? 
For a wark that is bonnie has she 
wrocht on me. 

1l. “For ye aye hae the puir w’ye; 
but ye hae-na me aye ! 

12. “For she, strinklin this per- 
fume on my heid, did it for my 
burial. 

13. “Truly say I t’ye, Whaurso- 
eer thir Gude-tidins sal be made 
kent i’ the hail warld, this too o’ what 
she has dune sal be tell’t for a me- 
morial o’ her.” 

14. Than ane o’ the Twal, the ane 
ea’d Judas Iscariot, gaed awa to the 
Heid-priests, 

15. And quo’ he tae them, “ What 
meed wull ye gie me, and I wull de- 
liver him up t’ye?” And they trokit 
wi’ him for thretty merks. 

16. And frae that time forrit he 
watched for a time to betray him. 

17. Noo on the first 0’ the days o’ 
the Sad Breid, the disciples cam to 
Jesus, askin him, ‘“ Whaur wull ye 
that we wull mak ready for ye to eat 
the Pasche ?” 

18. And he says, “Gang awa intil 
the citie, tae sic and sic a ! man, and 
speir at him, ‘The Maister says, My 
time is comin; I keep the Pasche at 
yere hoose wi’ my disciples!’ ” 

19. And the disciples did e’en as 
Jesus tell’t them; and they made 
ready for the Pasche. 

20. Noo whan the e’enin was come, 
he sat doon at meat wi’ the Twal’. 

21. And whiles they war eatin, he 
said, “Truly say I t’ye, that ane o’ 
ye wull betray me !” ; 

22. And they were unco wae, and 
begude to say to him, ilk ane 0’ 
them, “Is it I, Lord ?” 

23. And he said, ‘‘ He wha dippit 
his haun wi’ me in the dish, that ane 
wull betray me ! 

24. “The Son o’ Man gangs, as it 
was written o’ him ; but wae to that 
man by wham the Son o’ Man was 
deliver't up! It war gude for yon 
man gin he nevir had been born!” 

25. And Judas, wha betray’t him, 
spak, and quo’ he, ‘Is’t I, Maister?” 
He says till him, “ H’en as ye say !” 

26. And as they war eatin, Jesus 
took the laif, and gied thanks, and _ 
brak it, and gied to the disciples, 
sayin, ‘Tak, eat; this is my body!” 

27. And takin a cup, and giean 
thanks, he gied it to them, sayin, 
“ Drink ye a’ o’t! 

28. ‘For this is my blude o’ the 
New Covenant, whilk is shed for 
mony, for the pittin-awa o’ sins ! 

29. “But I say till ye, I drink nae 
mair forrit o’ this frute o’ the vine, 
till yon day whan I drink it new wi’ 
you i’ my Faither’s Kingdom !” 

30. And whan they had sung 
praise, they gaed oot intil the Mount 
o’ Olives. 

31. Than says Jesus till them, “ A’ 





1V.18. We ken-na this man; but we 
feel as gin we were sib till him, for the 
kindness the Lord kent was in his heart ! 
Some folk think this lairge upper room 
(Mark xiv. 15) was the ane whaur the 
Spirit cam doon on Pentecost. It is 
vera likely ; but we dinna ken. 


The dool i’ the gairden, 


ye sal fin’ cause o’ stumblin in me this 
nicht ; for it is putten-doon, ‘I wull 
clour the Shepherd ; and the sheep o’ 
his hirsel sal be scatter’t abreid !’ 

32. “But eftir my Risin, I wull 
gang afore ye intil Galilee.” 

33. Peter answerin, says to him, 
‘Gin a’ soud stumble in thee, yet 
nevir wad I stumble!” 

34. Jesus says to him, “Truly 
say I t’ye, that this vera nicht, ’or 
ever the cock craw, ye sal thrice dis- 
own me!” 

35. Peter threepit to him, “Gin I 
soud dee wi’ thee, yet wull [ no dis- 
own thee!” And siclike said a’ the 
disciples. 

36. Than cam Jesus wi’ them intil 
a place ca’d Gethsemanie ; and says 
to the disciples, “Sit ye here, till I 
gang yonner and pray.” 

37. And takin wi’ him Peter and 
Zebedee's twa sons, he grew unco fu’ 
0’ sorrow, and sair putten-aboot. 

38. Than says he to them, “My 
saul is unco sorrowfu’, e’en to death ! 
Bide ye here, and watch wi’ me!” 

39. And he gaed on a wee bit yont, 
and fell on his face, and prayed, say- 
in, “O my Faither! gin it be possible, 
lat} this cup pass by me! yet, no as 
I wull, but as Thou wult !” 

40. And he comes till the disciples, 
and fin’s them sleepin; and quo’ he 
to Peter, ‘““H’en sae! Coud-ye-na 
watch wi’ me ae ’oor ? 

41. “Tak ye tent, and pray, gin 
ye fa’-na intil temptation! The spirit 
is indeed wullin, but the flesh is 
waff !” 

42. Again a second time he gaed 
aff, and prayed, sayin, “O my 
Faither! gin this canna gang by me 
unless I drink it, Thy wull be dune!” 

43. And, comin again, he faund 
them sleepin ; for their een had wan 
heavisome. 

44, And he left them again, and 
gaed awa, and prayed a third time, 
sayin the same words. 





1V. 39.—See Mark xiv. 36, note. 

45, And he comes till his disciples; 
and says he tae them, “Sleepin are 
ye noo, and takin yere rest ?- Tent 
ye! the ’oor is at haun; and the Son 
o’ Man is deliver’t intil the hauns o’ 
evil men! 

46. “ Rise ye, and lat us be gaun! 
See, he is at haun wha betrays me !” 

47. And e’en while he yet spak, 
look ! Judas, ane o’ the Twal’, cam, 
and wi’ him a great thrang, wi’ 
swords, and rungs, frae the Heid- 
priests, and elders o’ the nation. 

48. And he wha betrayed him, had 
gien them a sign, and quo’ he, “ Wha 
I sall kiss, that same is he; grip 
him !” 

49. And at ance he cam to Jesus, 
and said, “ Hail, Maister!” wi’ unco 
kissin. 

50. And Jesus said to him, 
“Freend, for what did ye come?” 
Than cam they, and pat their hauns 
on Jesus, and grippit him. 

51. And see! ane o’ them that war 
wi Jesus, rax’t oot his haun, and drew 
a sword, and strack a servant o’ the 
Heigh-priest, and sned aff his lug. ~ 

52. Than said Jesus to him, “ Pit 
up yere blade intil its place; for a’ 
they wha tak oot the sword, by the 
sword sal dee ! 

53. “Think-ye-na that I coud pray 
my Faither, and he soud send me mair 
nor twal’ legions o’ Angels ? 

54. “But hoo than coud the 
Scripturs be fulfilled that sae it soud 
be ?” 

55. In that ’oor said Jesus to the 
thrang, “Cam ye oot as again a 
robber, wi’ swords and rungs to tak 
me? I sat day by day, teachin in 
the Temple, and ye grippit-me-na.” 

56. But a’ this was dune, that the 
writins o’ the Prophets soud come to 
pass. Than a’ his disciples desertit 
him, and fled. 

57. And they wha had taen Jesus 
led him awa till Caiaphas, the Heigh- 
priest, whaur the Scribes and the 
Elders war forgather’t. 

58. But Peter follow’t far ahint, 

Jesus afore the Cooncil 


to the Heigh-priest’s palace; and 
gaed in, and sat wi’ the servants, to 
see the end. 

59. Noo the Heid-priests and the 
hail Cooncil socht fause witnesses 
again Jesus, that they micht pit him 
to deid ; 

60. But faund-them-na, tho’ 
hantle cam forrit as witnesses. At 
last cam twa, 

61. And said, “ This Ane said, ‘I 
am able to destroy the Temple o’ 
God, and up-bigg it in thrie days !’” 

62. And the Heigh-priest raise, 
and quo’ he, ‘ Answer-ye-na! What 
is’t that thir are witnessin again ye ?” 

63. But Jesus was silent. And 
the Heigh-priest said, “I adjure ye 
by the Leevin God, that ye tell us 
gim ye be The Anointit, the Son o’ 
God ?” 

64. Jesus says to him, ‘‘ Ye hae 
said it! Natheless, I say t’ye, here- 
eftir sal ye see the Son o’ Man seatit 


at the richt haun o’ pooer, and comin’ | 
“J 


i the cluds 0’ Heeven ! ” 

65. Than did the Heigh-priest rive 
his garments, and quo’ he, ‘‘ He has 
spoken profanely! What need hae 
we 0’ mair witnesses? Tent ye! ye 
hae noo heard his profane speech ! 

66. “Hoo dis it seem to ye?” 
They answer’t and said, “He is 
wordie o’ death !” 

67. Than they spat in his face, and 
baff’t him ; and ithers strack him wi’ 
the loof, 

68. Sayin, ‘ Prophesie tae us, thou 
Anointit Ane! Wha was’t that 
elour’d thee ?” ; 

69. Noo, Peter was sittin oot-by i’ 
the coort-yaird : and a maid cam till 
him, sayin, “Ye war wi’ Jesus o’ 
Galilee |” 

70. But he deny’t fornent them a’; 
threepin, “I  ken-na what ye're 
sayin !” 

71. And whan he was gane oot 
intil the porch, anither lassie saw 
him, and says to them that war thar, 
“This ane, too, was wi’ Jesus, the 
Nazarene ! ” 

72. And again he deny’t wi’ an 
aith, “I ken-na the man!” 

73. And eftir a wee, they that 
stude by cam and said to Peter, ‘ O’ 
a sooth ye are ane o’ them ; for yere 
tongue tells on ye!” 

74. Than begude he to curse and 
ban, “I ken-na the man!” And at 
ance the cock crew. 

75. And Peter ca’d to mind the 
word Jesus spak, “ Afore the cock 
craw, ye wull thrice disown me!” 
And he gaed oot, and grat sair. 


CHAPTIR TWENTY-SEEVEN. 


Afore the Governor. At the cross. In the 
tomb. 


Wie. mornin was come, a the 
Heid-priests and Elders o’ the 

nation coonsell’t thegither 

Jesus to compass his death. 

2, And they bund him, and led him 
awa to Pilate the Governor. 

3.. Than Judas, that betray’t him, 
whan he saw he was condemned, 
repentit sair, and took back the 
thretty merks to the Heid-priests 
and Elders, 

4, Sayin, “I hae sinned,in deliverin - 
up innocent blude!” But quo’ they, 
‘What is’t to us? See ye till’t 
yersel ! ” 

5. And he cuist doon the siller i’ 
the Temple, and gaed awa; and 
gangin oot, he hang’t himsel, 

6. And the Heid-priests liftit the 
siller, and said, ‘‘It isna fit to gang?’ 
the Treasury, seein it is the price o’ 
blude!” 

7. And, takin advice on’t, they coft 
wi’'t the potters’-grund, to bury fremd 
anes in, 

8. Sae that grund was ca’d ‘“‘ The 
Bluidy Field,” to this day. 

9. Than cam to pass what was 
spoken by Jeremiah the prophet, 
“ And they took the thretty merks, 
the price o’ him that had a price set 
on him, wha was priced amang 
Isra’l’s sons ; 

10. “And gied them for the 


again 


Aboot Barabbas. 


potter's yaird ; as-the Lord appointit 
me.” 

11. And Jesus stude fornent the 
Governor. And the Governor speir’t 
at him, “Are ye the King o’ the 
Jews?” And Jesus said to him, 
“Ye hae said it.” 

12. And bein accused o’ the Heid- 
- priests and Elders, he answert nocht. 

13. Than said Pilate to him, 
“‘Hear-ye-na hoo mony things they 
threep again ye?” 

14. And he answer't him no sae 
muckle as a word; sae that the 
Governor ferlied uncolie. 

15. Noo, aye at the Feast, the 
Governor had lowsed to them ae 
prisoner, sic ane as they wad. 

16. And they had, at that time, a 
noted prisoner, ca’d Barabbas. 

17. Sae when they had forgather’t, 
Pilate speir’t at them, ‘‘ Wham wad 
ye that I lowse? Barabbas, or Jesus 
that is ca’d Christ ?” 

18. For he kent that for mere ill- 
will they had deliver’t him up. 

19. And as he was on the Judg- 
ment-seat, his! wife sent till him, 
sayin, “Hae ye nocht to do wi’ yon 
just man! for I hae dree’t mony 
things this day in a dream, on his 
accoont.” 


20. Noo the Heid-priests and the © 
Elders perswadit a’ the folk that they | 
soud ask for Barabbas, and destroy | 


Jesus, 

21. And the Governor said to 
them, ‘“ Whilk wull ye, o’ the twa, 
that I soud release ye?” Quo’ they, 
“‘ Barabbas !” 

22. Pilate says to them, “Than 
what sal I do wi’ Jesus, wha is ca’d 
Christ?” They a’ say, ‘ Lat him be 
erucify’t !” 

23. And he said, ‘‘Why sae? 





1V.19. Hen asi’ the days o’ Elijah—we 
a’ mind o’ the seven thoosand wha didna 
bow the knee—the Lord has unco mae 
disciples than mony folk think! And I 
doot-na but that this Claudia Procula 
(for sae the auld writers gie her name to 
' be) was ane. 

What ill has he dune?” But they 
cry’t oot fierce and lang, ‘‘ Lat him be 
crucify’t !” 

24. Sae Pilate, seein he prevail’t- 
na, but that raither a tulzie was 
risin, had watir, and wesh’t his 
hauns afore a’ the folk, sayin, “I am 
innocent o’ the blude o’ this richtous 
man! See ye till’t!” 

25. And a’ the folk answer’t, “ His 
blude be on us, and on oor bairns !” 

26. Than lowsed he Barabbas ; 
but Jesus he lash’t, and deliver’t him 
to be crucify’t. 

27. Than the sodgers o’ the 
Governor, takin Jesus wi’ them intil 
the Judgment-ha’, gaither’t thegither 
the hail core : 

28. And they strippit him, and pat 
on him a scarlet manteel. 

29. And they wove a croon 0’ 
thorns, and pat it on his heid, and a 
reed in his richt haun; and they 
loutit doon afore him, and geck’t at 
him, sayin, “ Hail, King o’ the Jews!” 

30. And they spat upon him, and 
baff’t him ower the heid wi’ the 
reed. 

31. And whan they had mock’t 
him, they took aff the manteel frae 
him, and pat on his ain cleedin, and 
led him awa to be crucify’t. 

32. And, comin oot, they lichtit on 
a man o’ Cyrene, ca’d Simon; him 
they press’d, to cairry the cross. 

33. And whan they war come till 
a place ca’d Golgotha, that is to say, 
“ Skull-place,” 

34, They offer’t him wine wi’ ga’ 
in’t; and whan he had pree’d, he 
wadna drink. 

35, And whan they had crucify’t 
him, they pairtit his cleedin amang 
theirsels, castin the lot; 

36. And they sat doon and watch’t 
him thar : : 

37. And pat up ower his heid his 
accusation, ‘“‘ This is Jesus, King 0’ 
the Jews.” : 

38. Than war twa reivers crucify’t 
wi’ him, ane on the richt haun, and 
ane on the left. 

Jesus gies up his spirit. 


39. And the passers-by misca’d 
him, waggin their heids, 

40. And sayin, “ Ye that ding doon 
the Temple, and up-bigg it in thrie 
days, save yersel! Gin ye ke God’s 
Son, come doon frae the cross!” 

41. And e’en the Heid-priests too, 
and the Scribes and Elders, said, 

42. “Ithers he sav’t: his ain sel 
he canna save! Isra’l’s King he is! 
lat him, e’en noo, come doon frae the 
cross, and we wull lippen on him! 

43. “He lippen’d on God: lat him, 
noo, rescue him, gin he cares ocht for 
him ! for he said, ‘Iam God’s Son!’” 

44. And e’en the reivers that war 
-erucify’t wi’ him, cuist the same 
reproach at him. 

45. Noo, frae the ’oor o’ twal’, thar 
was black mirk ower a’ the kintra, 
to the ’oor o’ thrie. 

46. And aboot the ’ooro’thrie, Jesus 
cry’'t oot wi’ a great voice, sayin, 
“Eli, Eli, lama sabachthani!” that is, 
“My God! My God ! for why did 
Thou forsake me ?” 

47. And some o’ them staunin thar, 
said, ‘‘ He was cain for Elijah !” 

48. And at ance, ane o’ them ran, 
and took a sponge, fillin.it wi’ vine- 
gar, and pat it on a reed, and gied 
him to drink. 

49, Butthelave said, ‘‘Haudawa, lat 
us see gin Elijah comesto rescue him!” 

50. And Jesus cried oot again wi’ 
a great voice, and gied up his spirit. 

51. And look! The Temple-veil 
was riven in twa, frae tap to bottom, 
and the grund trimml’t and the rocks 
war cleft ; 

52. And the tombs war open’t ; 
and a hantel o’ the bodies o’ the saunts 
wha had faun asleep, raise ; 

53. And comin oot o’ their tombs 
eftir his Risin-again, they cam intil the 
holie city, and schawed theirsels to 
mony. 

54. And the officer, and they that 
war watchin Jesus, whan they saw 
the yirth trimmle, and the things 
that war dune, war uncolie fley’t, 
sayin, ‘Truly, this was God’s Son !” 

55. Noo, mony weemen war there, 
lookin on frae far-awa, wha had fol- 
low’t Jesus frae Galilee, providin for 
him, 

56. And amang them, Mary the 
Magdalene, and Mary the mither 0’ 
James and Joses, and the mither 0’ 
Zebedee’s sons. 

57. And when the gloamin cam 
on, a rich man frae Arimathea cam, 
ca’d Joseph ; wha himsel was a dis- 
ciple o’ Jesus. 

58. This yin, gaun to Pilate, askit 
for the body o’ Jesus. Than Pilate 
commandit it soud be gien up. 

59. And Joseph, whan he had taen 
the body, row’t it in a fair linen 
claith, 

60. And laid in his ain new tomb, 
whilk he had howkit oot i’ the rock, 
and he row’t a great stane tae the 
door o’ the tomb; and gaed awa. 

61. And Mary the Magdalene was 
thar, and the ither Mary, sittin ower 
fornent the tomb. 

62. Noo the neist day—the day 
eftir the ‘‘ Preparation ”—the Heid- 
priests and the Pharisees gaither’t 
thegither to Pilate, sayin to him, 

63. ‘Sir, we mind weel that yon ~ 
deceiver said whan he was yet leevin, 
‘Eftir thrie days I wull arise !’ 

64. “Gie commaun, thar-for, that 
the tomb be made sure and siccar 
till the third day ; sae that his dis- 
ciples come-na and steal him awa, and 
say to a’ folk that ‘He is risen frae 
the deid !’ sae the last deception wad 
be waur nor the first !” 

65. Pilate said, “ Ye’se hae a gaird; 
gang yere ways, and make it as siccar 
as ye may!” 

66. Sae they gaed, and made the 
tomb safe, sealin the stane, and settin 
a gaird. 


CHAPTIR TWENTY-AUCHT. 
Risin frae the deid. The sodgers sic pitifw 
leears. ‘‘ Gae preach !” 

ND at the hinner-end o’ the Sab- 
bath, as it begude to break to 
the first day o’ the week, cam Mary 


What the angel said. 


the Magdalene, and the ither Mary, to 
see the tomb. 

2. And see! a great yirdin! for 
an Angel o’ the Lord cam doon frae 
Heeven, and cam and row’t awa the 
stane and sat on't. 

3. To look at him he was like the 
fire-flaught, and his cleedin was white 
- as the snaw ; 

4. And, cuisten-doon afore him, the 
gaird did trimmle, and war as deid 
men. 

5. But the angel, speaking to the 
weemen, said, ‘“Be-na ye fley’t! For 
I ken ye are seekin Jesus, the 
crucify’t. 

6. “ He isna here! for he is risen, 
e’en as he said! Come, see the bit 
whaur the Lord was lyin. 

7. “And gae quickly, and say ye 
to his disciples, ‘ He is risen frae the 
deid!’ And mark! he gangs afore 
ye intil Galilee. Thar sal ye see him. 
See! I hae tell’t ye!” 

8. And quickly lea’in the tomb, in 
muckle fear and muckle joy, they ran 
to tak word to the disciples. 

9. And look! Jesus met them, and 
says, “All hail!” And they cam 
forrit, and grippit him by the feet, 
and worshipp’t him. 

10. Than says Jesus to them, 
“Fear-na! But gae tell my brethren, 
sae as they may gang intil Galilee ; 
thar sal they see me !” 

11. Noo, e’en while they war gaun, 
some o’ the gaird cam intil the citie, 
and tell’t to the Heid-priests a’ that 
had been dune. 


MATTHEW, XXVIII. 








The fause Heid-priests, 


12. And whan they had forgather’t 
wi’ the Elders, and coonsell’t the- 
gither, they gied a routh o’ siller till 
the sodgers ; 

13. And quo’ they, “Say ye, ‘ His 
disciples cam in the nicht, and slippit 
awa wl him whan we war sleepin.’ 

14. “ And aiblins gin this come 
afore the Governor, we wull cajole 
him, and mak it siccar for you!” 

15. Sae they liftit the siller, and 
did as they war tell’t ; and this tale 
was spread abreid amang the Jews— 
aye, e’en to this day. 

16. And the eleeven disciples gaed 
awa intil Galilee, to a mountain 
whaur Jesus had trystit them. 

17. And, ! seein him, they adored 
him ; hoobeit, some swither’t. 

18. And Jesus, drawin nar, spak 
to them, sayin, ‘“ Thar has been gien 
to me a’ pooer in Heeven, and on 
yirth ! 

19. “Gang ye tharfor, and mak 
ye disciples o’ a’ the nations, bap- 
teezin them intil the name o’ the 
Faither, and o’ the Son, and o’ the 
Holie Spirit ; 

20. “Schawin them hoo till ob- 
serve a’ things, e’en as mony as I hae 
commandit ye. And tent ye! I am 
wi’ ye a’ the days; e’en till a’ time!” 





1V. 17. Paul tells thar war mair nor fyve 
hunner o’ them (I. Cor. xv. 6). I canna 
think ony 0’ them wad continue to swither 
and doot. But the ferlie o’ his Risin- 
again was sae great, they bude hae time 
to lat the truth get fairly haud o’ them! 

MARK. 


CHAPTIR ANE. 


John and his bapteezin. 
great warks. 
weel ! 


HE first o’ the Blythe-Message 
o’ Jesus Christ, God’s Son. 

2. Hen as it is putten-doon by 
Esaiah 1 the prophet, “ Lo! I send 
oot my messenger afore thy face, 
wha sal mak ready thy way for thy 
comin. 

3. ‘The sough o’ ane cryin oot 
i’ the waste, ‘Mak ye ready a gate 
for the Lord! Mak straucht his fit- 
roads !’” 

4. Than raise John, bapteezin i’ 
the muirlands, and preachin repent- 
ance-baptism for the pittin-awa o’ 
sins. 


The beginnin’ o’ 
Wha prays weel, works 


5. And thar gaed oot till him a’ . 


the kintra-side o’ Judea, and a’ thae 
o Jerusalem, and war bapteez’t o’ 
him 7 the River Jordan, tellin oot 
their sins. 

6. And John was cleedit wi’ camels’- 
hair, and had a leather belt aboot 
him ; and he did eat locusts and rock- 
hinny. 

7. And quo’ he in his preachin, 
“ Ane sterker nor I comes eftir me, 
the whang o’ whase shoon I am-na fit 
to lout doon and lowse! 

’ 8. “I watir-bapteeze ye; but he 
sal bapteeze ye wi’ Holie Spirit!” 

9. And i’ thae days it cam aboot 
that Jesus cam frae Nazareth i’ 
Galilee and was bapteez’t o’ John in 
Jordan. 

10. And he, comin straucht frie 
the watir, saw the heevens unsteekit, 





1V,2. The second verse is frae Malachi, 
and is only an introduction to the graun 
prophecie °° Ksaiah, in the third verse. 
A wheen o’ the MSS. say “Prophet Tor 
‘* Prophets” ; but the feck o’ them, as 
here, ‘‘ Esaiab.” 

| and the Spirit like a doo comin doon 


upon him. 

11. And a voice cam frae Aboon, 
“Thou art the Beloved, My Son; i 
Thee I delicht ! ” 

12. And noo the Spirit leads him 
oot intil the muirlands. 

13. And he was 7’ the muirlands 
forty days, tempit o’ Sautan ; and he 
was wi’ the wild beasts; and the 
Angels waitit on him, 

14. And eftir John was deliver’t 
up, Jesus cam intil Galilee, giean oot 
the Blythe-Message o’ God ; 

15, And sayin, “ The waitin-time 
is by-past, and the Kingdom o’ God 
has come ; turn ye, and lippen the 
Joyfu’-Message !” 

16. And gaun on by the Loch o’ 
Galilee, he saw Simon, and Andro 
(Simon’s brither), castin aboot i’ the 
Loch ; for they war fishermen. 

17. And Jesus says to them, 
“Come ye eftir me, and I’se mak 
ye fishers o’ men!” 

18. And at ance, lea’in their nets, 
they follow’t eftir him. 

19. And gaun on a wee, he saw 
James, Zebedee’s son, and John his 
brither, 7 the boat, pittin their nets 
i’ guid fettle. 

20. And at ance he ca’d them ; and 
lea’in their faither i’ the boat wi’ the 
fisher-men, they gaed eftir him. 

21. And they cam intil Capernaum; 
and withoot delay, on the Sabbath 
day, he cam intil the kirk, and was 
teachin. 

22. And they war uncolie struck 
wi’ astonishment at his teachin ; for 
he spak as gin he had authoritie, and 
no like the Scribes. 

23. And noo, thar was 7’ the kirk 
aman wi’ a foul spirit ; and he cry’t 
oot, 

24. Sayin, ‘What hae we wi’ 
thee, thou Jesus o’ Nazareth? Hast 


Great gude warks. 


thou come to destroy us? I ken 
thee, wha thou art—God’s Holie 
Ane!” 

25. And Jesus forbad him, sayin, 
‘“‘Haud yere peace! and come oot 0’ 
him !” ‘ 

26. And the foul spirit, rivin, and 
cryin’ wi’ a great voide, cam oot 0’ 

. him. 

27. And they war a’ astoundit ; 
sae that they coonsell’t amang their- 
sels, “‘“What is a’ this? A new 
teachin! Likea Ruler he commauns 
e’en the foul spirits, and they do his 
wull !” 

28. And the fame o’ him spread 
abreid at ance ower a’ the hail kintra- 
side o’ Galilee roond aboot. 

29. And noo, comin oot o’ the kirk, 
they gaed intil the hoose o’ Simon 
and Andro, wi’ James and John. 

30. Noo Simon’s gude-mither was 
lyin wi’ a fivver ; and syne they tell’t 
him aboot her. , 

31. And he gaed ben, and took 
her by the haun, and rais’t her up ; 
and the fivver left her: and she 
waitit on them. 

32. And at e’enin, i’ the gloamin,! 
they brocht till him a’ them that 
war ill, and them  possess’t wi’ 
spirits ; 

33. And the hail toun forgather’t 
at the door. 

34. And he healed mony that war 
ill wi’ a’ diseases ; and cuist oot mony 
demons ; and wadna lat the demons 
speak ; for they kent him. 

35. And i’ the mornin, lang afore 
the dawin, he raise up and gaed oot, 
and airtit him till a desert-bit, and 
was thar prayin. 

36. And Simon, and the lave, 
follow’t eftir. 


they to him, “‘ A’ folk seek thee !” 
38. And he says to them, “ Lat 
us gang awa to the neist toons, that 





1V, 32. The Sabbath-day—when mony 0’ | 


them wadna e’en cairry a sick ane to be 
healed—bein noo past, they fesh’t them 
a’ oot to the Great Physician ! 


MARK, IL. 





The paralytic. 


I may preach thar as weel; for to 
this end cam I oot.” 

39. And he gaed intil the kirks a’ 
throwe Galilee, preachin and castin 
oot demons. 

40. And thar cam till him a leper, 
and besocht him, and loutit doon 
afore him, sayin to him, ‘“‘ Gin aiblins 
thou wad, thou can mak me clean!” 

41, And, touch’t wi’ rewth, he 
rax’t oot his haun, and touch’t him, 
and quo’ he, “I wull; be ye clean!” 

42. And at ance the leprosy gaed 
frae him, and he was recover't. 

43. And he stricklie chairged him; 
and than bad him awa ; 

44, And says to him, ‘See! say 
ye nocht to ony; but gang yere 
ways, and schaw yersel to the priest, 
and offer for yere makin-clean what 
Moses pat doon, to testify to them.” 

45, But he gaed oot, and begude 
to spread abreid the tale, sae that 
Jesus coud-na gang intil ony citie, 
but was oot-by in desert-places : and 
they war comin till him frae a’ 
pairts. 


CHAPTIR TWA. 


Doon throwe the riggin! Levi hidden, 
Anent fastin, and the Sabbath. 
NCE mair comin intil Capernaum, 
it was reportit, “He is neath 
a roof again !” 

2. And at ance the folk a’ gaither’t 
thegither, sae that thar was nae room, 
no e’en aboot the door: and He spak 
the word to them. 

3. And they cam, and brocht a man 
wi’ a stroke, cairry’t by fowr. 

4, And no bein able to fesh him 
in for the thrang, they strippit the 
riggin whaur Jesus was ; and brekin 


| throwe it, they lat doon the pallet 
37. And they faund him, and quo’ | 


on whilk the paralytic lay. 

5. Whan Jesus saw their faith, 
quo’ he to the paralytic, “Son, yere 
sins are forgien ye!” 

6. But a wheen o’ the Scribes had 
sutten doon thar; and quo’ they i’ 
their hearts, 

7. “Hoo is’t that this ane speaks 

Eatin wi? tax-men. 


sae? He blasphemes! Wha can 
forgie sins, an it be-na God ?” 

8. And at ance, Jesus, takin tent 
in his ain spirit that they thocht thir 
things, says to them, ‘‘Why soud 
ye hae sic debatin 7’ yer ain hearts ? 

9. ‘‘ Whilk, think ye, is easier ? to 
say, ‘Yere sins are forgien’, or to 
say, ‘ Rise ye, and walk!’ 

10. “But that ye may ken the 
Son o’ Man has pooer on the yirth to 
forgie sins ”—(he says to the para- 
lytic), 

11. “I say to ye, Rise; row up 
yere pallet, and gang yere ways till 
yere ain hoose !” 

12. And he raise up, and grippet 
his pallet, and gaed oot afore them a’ ; 
sae that they war clean beside their- 
sels, and glorify’t God, sayin, ‘We 
ne’er saw sic things!” 

13. And he gaed forth again by 
the side o’ the Loch; and a’ the 
thrang war comin aboot him, and he 
was teachin them. 

14. And, gaun by, he saw Levi, he 
o’ Alpheus, in chairge o’ the tax- 
gaitherin ; and says till him, ‘“‘ Come 
ye wi me!” And he raise, and 
follow’t him. 

15. And whan ! he was at table in 
his hoose, mony tax-men and sinners 
sat doon wi’ Jesus and his disciples : 
for they war mony. 

16. And they follow’t him, e’en the 
Scribes and the Pharisees ; and whan 
they saw he was eatin wi’ sinners and 
tax-men, said to his disciples, “ He 
eats and drinks wi’ sinners and tax- 
men!” 

17. And hearin it, Jesus says to 
them, “ The strang and the weel hae 
nae need o’ the leech, but the anes 
that are ill. I cam no to bid *holie 
anes, but sinners.” 


1V. 15. Jesus, nae doot, tho’ the feck o’ 
the MSS. merely say ‘‘he.” And the 
hoose was Levi’s; we ken him best as 
‘* Matthew.” 

2V.17. Ane that thinks his sel to be 
holie (as they did), pits the gracious bode 
bye him. “It’s no for me!” quo’ he ; 
and tines a’ ! 

MARK, IL. 


Pwin corn on Sabbath. 


18. And the followers o’ John and 
o’ the Pharisees war fastin ; and they 
come and quo’ they, ‘“ Hoo is’t that 
John’s disciples, and the Pharisees’ 
disciples fast, and the disciples ye 
mak dinna fast ?” 

19. And quo’ Jesus to them, 
“ Coud the sons o’ the bride-chaumer 
fast, and the bridegroom amang them? 
Sae lang as the bridegroom bides wi’ 
them, they canna fast! 

20. “ But the days come whan the 
bridegroom is to be taen awa frae 
them ; and than, i’ thae days, sal 
they fast. 

21. ‘‘Nane evir schews a clout o’ 
unwaukit claith on an auld coat, or 
aiblins the new bit rives awa frae the 
auld, and the rent is the waur. 

22. “And nane evir teems new 
wine intil auld wine-skins ; or aiblins 
the wine wull rive the skins, and the 
wine is tint, and the skins baith ; but 
new wine gangs intil fresh wine- 
skins.” 

23. And it cam aboot that he gaed 
throwe. the fields 0 corn on the 
Sabbath ; and his disciples begude to 
mak their way, pluckin the heids 0’ 
the corn. 

24, And the Pharisees say to him, 
“See! hoo ist they do on the 
Sabbath what is no alloo’t ?” 

25. And says he to them, “ Did 
ye nevir read what Dauvid did, whan 
he had need, and hunger’t; he and 
thae wi’ him ? 

26. “How he gaed intil God’s 
Hoose, i’ the time o’ Abiathar, the 
Heigh-priest, and did eat the Breid 
o’ the Presence, whilk isna to be eaten 
but by the priests: and gied e’en to 
them that war wi’ him ?” 

27. And said he to them, ‘“ The 
Sabbath was made for man’s sake, 
and no man for the Sabbath’s sake. 

28. ‘And sae the Son o’ Man is 
maister e’en 0’ the Sabbath !” 


$V. 21. A clout o’ new claith, aiblins, on 
an auld coat; but nevir Christ’s New 
Testament doctrines cloutit on the Cere- 
monial Law ! 


The twul waled, 


CHAPTIR THRIE. 


The wizzen’'d haun. The twal waled oot. 
“* Wha’s my mither ?” 
Be he cam ayain to the kirk; 
and a man was thar wi’ a 
wizzen’ haun. 

2. And they keepit watch ower 
_bim, gin he wad heal him on the 
Sabbath ; sae as they micht wyte 
him. 

3. And quo’ he to the man wi’ the 
wizzen’d haun, “Staun forth i’ the 
mids !” 

4. And to them, quo’ he, ‘“Is’t 
richt on the Sabbath to do gude or to 
do ill ? to save life or to slay?” But 
they said nocht. 

5. And lookin roond aboot on them 
wi’ indignation—haein grief for sic 
hardenin o’ their hearts—he says to 
the man, “ Rax oot yere haun!” 
And he strauchtit it oot; and his 
haun was made richt. 

6. And the Pharisees gaed oot, 
and begude coonsellin wi’ Herod’s 
pairty again him, hoo they micht 
mak awa wi’ him ? 

7. And Jesus, wi’ his disciples, 
retir’t to the Loch; and a great thrang 
frae Galilee follow’t ; and frae Judea, 

8. And frae Edom, and ayont 
Jordan ; and aboot Tyre and Sidon, 
a great thrang, hearin a’ the things 
that he did, cam till him. 

9. And he spak to his disciples, 
that a sma’ boat soud wait on him, 
on account o’ sae mony folk: that 
they soudna thrang him. 

10. For he healed a hantle o’ 
them ; and they wi’ plagues pregs’t 
on him to touch him. 

1l. And foul spirits, whan they 
saw him, fell at his feet, cryin oot, 
“Thou art God’s Son!” 

12. And he chairged them stricklie 
that they soud-na mak him to be kent. 

13. And he gaed up the mountain; 
and cries to him wham he wad hae ; 
and they cam till him. 


14. And he waled oot twal’, that 


they micht be wi’ him, and sae as he 
coud send them oot to preach ; 


MARK, III. 








The strang man. 


15. And to hae authoritie to expel 
demons. 

16. And he gied the name Peter 
to Simon ; 

17. And James; and John, brither 
o’ James ; them he ca’d “ Boanerges,” 
meanin, ‘‘ Men o’ Thunner.” 

18. And Andro, and Philip, and 
Bartholomie, and Matthew, and 
Tammas, and James o’ Alpheus, and 
Thaddeus, and Simon the Zealot. 

19. And Judas Iscariot, wha 
e’en deliver’t-him-up. And they gaed 
intil a hoose. 

20. And the thrang cam thegither 
again ; sae that they coudna e’en get 
their breid eaten. 

21. And hearin o’t, his ain folk 
gaed oot to grip him ; for they said, 
“ He’s clean wud!” 

22. And the Scribes—the anes 
that cam doon frae Jerusalem—said, 
“He has Beelzebul ;” and, “ by the 
prince o’ the demons, the demons are 
cuisten oot.” 

23. And he brocht them nar, and 
says to them in parables, “ Hoo is’t 
that Sautan casts oot Sautan ?” 

24. And, “Gin a kingdom be set 
again itsel, that kingdom maun fa’ !” 

25. And, “Gin a hoose be set again 
itsel, that hoose canna staun ! ” 

26. And, “Gin Sautan rise up 
again his sel, and be twa, he canna 
staun, but comes till an end.! 

27. ‘Nae man comes intil the hald 
o’ a michty man, to harrie his gudes 
and gear, till he has first bund-doon 
the strang ane; and than wull he 
harrie his hoose. 

28. “Truly say I t’ye, a’ things sal 
be forgien to the sons o’ men, and a’ 
the sins, and a’ the misca’in they 
misca’ wi’ ; 

29. ‘But wha sal misca’ the Holie 
Spirit has pardon nevir! but is 
fetter’d by an eternal ? sin !” 
1V. 26. We wad a’ like to see sic an end 

o’ Sautan’s pooer ; but we maunna think 

Sautan his sel wad help it forrit ! 
2V, 29. Haud ye aye in fear o’ sinnin 

again the Holie Spirit! Wha dis that, 


has ae fit in hell already ! 

The sawer 


30. For that they war sayin, “ He 
has a foul spirit !” 

31. Than cam his mither and his 
brithers ; and staunin oot-by, they 
sent till him, and ca’d him. 

32. And thar war mony folk 
sittin aboot him; and they say to 
him, “See! yere mither and yere 
brithers are oot-by, seeking ye !” 

33. And he, answerin them, said, 
‘“Whais my mither and my brithers?” 

34. And, lookin roond on thae 
sittin aboot him, he says, “See! my 
mither and my brithers ! 

35. ‘For wha dis the wull o’ God, 
that same is my brither, and sister, 
and mither !” 


CHAPTIR FOWR. 


The sawer and the seed: and what the 
seed soud be. The stillin o’ the storm. 


ANY he begude again to teach by 
the Loch-side. And an unco 
thrang gather’t till him, sae that he 
gaed intil a boat, and sat i’ the Loch ; 
and a’ the folk war by the Loch, on 
the lan’. 

2. And he was teachin them a 
hantle o’ things in his parables, and 
said to them in his teaching, 

3. “Hear ye! Behauld, a sawer 
gaed oot to saw ; 

4, ‘‘ And it cam aboot as he sawed, 
some was strinkl’t aside the fit-road ; 
and the burdies cam and devoor’t it. 

5. ‘And some fell on rocky bits, 
whaur it faund little mool; and at 
ance it brairdit, for that the mool 
was jimp. 

6. ‘ And whan the sun raise heigh, 
it was a’ birsl’t up; and for that it 
had nae rute, it dwined awa. ; 

7. “And ither fell amang the 
thorns ; and the thorns cam up, and 
smoored it, and it brocht forth nae- 
thing. 

8. “And ither fell intil the gude 
grun’, and gied frute, risin up and 
growin mair; and brocht forth to 
thretty-fauld, saxty-fauld, and a 
hunner-fauld.” 

MARK, IV. 





and the seed. 


9, And he said, “ Wha has hearin 
to hear, lat him hear ! ” 

10, And whan he cam to be by his 
sel alane, thae that war aboot him, 
wi’ the Twal’, speir’t at him aboot 
the Parable. 

11. And he says to them, “To 
you the mysteries o’ the Kingdom 0’ 
God hae been gi’en; but to them 
oot-by, a’ thir things are gien in 
parables ; 

12. ““Sae that lookin they may 
look, and no see; and hearin they 
may hear, and no understaun: gin 
aiblins they soud turn, and it soud 
be forgi’en them.” 

13. And he says to them, * Ken- 
ye-na this parable? Hoo then wull 
ye ken a’ the parables ? 

14. “The sawer saws the Word. 

15. “ And thir are they by the fit- 
road, whan the Word is sawn ; and 
whansoe’er they hear, Sautan comes 
and cleeks awa the Word whilk was 
sawn amang them. 

16. “And thir are they as weel, 
that are sawn on the rocky bits; 
wha, whan they hear the Word, tak 
it to them wi’ joy, 

i7. ‘And they hae nae rute in 
their sels, but staun only for a wee; 
than whan fash and persecution arises 
for sake o’ the Word, at ance they 
snapper and fa’. 

18. “And ither are they sawn 
amang thorns; they that hear the 
Word ; 

19. ‘And the cark o’ the warld, 
and the glamor o’ riches, and the fain- 
ness for ither things comin in, ding oot 
the Word, and it is unfrutefu’. 

20. “And yon are they on the 
gude grun’ sawn, sic as hear the 
Word, and tak it in, and bear frute ; 
thretty, saxty, and a hunner-fauld.” 

21, And he said to them, ‘Dae ye 
fesh a licht and pit it under a cog, 
and no to be putten on the staun ? 

22. “For naething is hidden, ex- 
cept aiblins that it micht be brocht 
oot ; nor was keepit secret, but that 
it soud come to licht. 


The hairst. 


23. “Gin ony man has hearin to 
hear, lat him hear!” 

24. And he said to them, “Tak 
tent what ye hear! in sic measur as 
ye gie, it sal be measur’t to ye again 
—and mair ! 

25. ‘For he wha has, sal hae mair 
_gien to him; and he wha has-na, 
frae him sal be ta’en e’en what he 
has !” 

26. And he said, “Sae is God’s 
kingdom, as gin a man soud cast the 
seed on the yird ; 

27. ‘“‘And soud sleep and rise, nicht 
and day ; and the seed soud braird, 
and be raxin oot, he kens-na what 
way : 
28. “For the yird brings forth 
frute o’ itsel ; first the braird ; eftir, 
the heid ; eftir, the fu’ pickle i’ the 
heid. 

29. “But whansoever the frute 
wad gie itsel up, he pits in the heuk, 
for that the hairst has come.” 

80. And he said, “To what sal 
we marrow God’s kingdom? or wi’ 
whatna pictur sal we pictur it ? 

31. “ Like to a seed o’ the mus- 
tard ; whilk, whan it is sawn i’ the 
yirth, is sma’er than a’ the seeds 
sawn i’ the yirth. 

82. “Yet whan it is sawn, it 
schutes up, and comes to be greater 
than a’ the yerbs ; and schutes oot 
great branches, sae that the burdies 0’ 
the air may howff under the beild 
Osbiz, 

33. And wi’ a hantle o’ sic-like 
parables spak he to them the Word, 
as they war fit to hear it. 

34, And but in parables! spak he 
na to them ; and whan they war by 
their sels, he exponed a’ things to 
his disciples. 


35. And the same whan 


day, 





1V. 34. Gin he had spoken plain to them, 
and tell’t them his Divine character, and 
the spiritual natur o’ his Kingdom, they 
wadna hae listened to him; bat he gied 
them parables to cairry hame, and for 
the Holie Spirit to work on them wi’. A 
hantle o’ them wad see belvye ! 

The man oot o’ the tombs. 


gloamin had come, he says to them, 
“Lat us gang ower till the ither side.” 

36. And sendin awa the thrang, 
they tak him, juist as they faund 
him, i’ the boat ; and ither boats war 
wi them. 

37. And thar cam up a great 
tempest o’ win’; and the waves war 
dashin ower intil the boat, sae that 
the boat was fillin. 

38. And he was i’ the stern-sheets 
o’ the boat, sleepin on a wee pallet: 
and they rouse him, cryin, “ Maister ! 
care-ye-na that we perish ?” 

39. And he roused up, and chal- 
lenged the win’; and said to the 
Loch, “Peace! Be quate!” And 
the win’ gaed doon, and a’ was lown. 

40. And he said to them, “ Why 
soud ye be fley’d? Hae ye no yet 
faith ?” 

41. And they war in unco terror ; 
and quo’ they ane till anither, “‘ Wha 
can this be, that e’en the win’s and 
the waves obey him ?” 


CHAPTIR FYVE, 
An awfu’-possess’t ane. A lassie brocht to 
life. 
AG they cam to the ither side, to 
the pairts o’ the Geresenes. 

2. And whan he was come oot 0’ 
the boat, strauchtway thar cam till 
him oot o’ the tombs, a man wi’ a 
foul spirit, 

3. Wha dwalt amang the tombs: 
and no e’en wi’ a chain was ony ane 
langer able to haud him : 

4, For he had aft been hauden wi’ 
fetters and chains ; and the chain had 
been pu’d sindry, and the fetters he 
brak in flinders: and nae man was 
sterk eneuch to tame him. 

5, And aye nicht and day was he 
i the tombs and i’ the mountains, 
cryin oot, and gashin his sel wi’ 
stanes. 

6. And seein Jesus frae far yont, 
he ran and worshipp’t him. 

7. And ecry’t oot wi’ a lood voice, 
“What is thar atween thee and me, 
Jesus? Son o’ God maist heigh! I 

The ill spirit. 


adjure thee by the name o’ God, tor- 
ment-me-na, !” 

8. For he was sayin till him, 
“Come forth, thou foul spirit !” 

9. And he speir’t at him, ‘* What 
name hae ye?” And he answer’t 
sayin, ‘‘ Legion is my name: for we 
are mony !” 

10. And he was unco beseechin that 
he wadna send them awa clean oot 0’ 
thae pairts ! 

11. And noo thar war nar the 
mountain a great herd o’ swine, 
feedin. 

12. And they besocht him, ‘“ Lat us 
gang intil the swine, that we may 
enter intil them !” 

13. And he loot them gang. And 
the foul spirits gaed oot, and gaed 
intil the swine ; and the herd rushed 
doon the scaur intil the Loch: aboot 
twa thoosand ; and war drooned 7’ the 
Loch. 

14. And they that herdit the swine 
fled, and tell’t it i’ the citie and i’ the 
kintra ; and they cam oot to see what 
was dune. 

15. And they cam to Jesus, and 
saw him that was possess’t wi’ demons, 
sittin, cleedit, and in soond mind— 
the ane that had the legion—and 
they war awfu’ feart. 

16. And the onlookers tell’t them 
hoo it had fared wi’ him that was 
possess’t o’ the demons, and aboot the 
swine as weel. 

17. And they begude to pray him 
to gang awa frae their pairts. 

18. And as he gaed intil the boat, 
he that had been in the pooer o’ the 
demons besocht him that he micht be 
wi’ him. 

19. And he didna alloo him ; but 
quo’ he till him, ‘‘Gang till yer hame, 
till yere freends, and ! tell them hoo 


MARK, V. 








1V. 19. This man kent Christ’s wark and 
character better than the lave; and 
wasna forbidden to tell what he had 
fund. Ithers o’ them, wha wad hae nae 
Saviour frae sin, but only frae the 
Romans, he gar’t keep quate. 

The sick wumman. 


great things the Lord has dune for ye, 
and had mercie on ye.” 

20. And he gaed awa, and begude 
to spread abreid i’ the Ten Cities, hoo 
great things Jesus had done for him. 
and a’ men ferlied. 

21. And when Jesus had gane ower 
again i’ the boat to the ither side, a 
great thrang war gather’t till him ; 
and he was nar-haun the Loch. 

22. And thar cam ane o’ the elders 
o the kirk, by name Jairus; and 
whan he saw him, he fell doon at his 
feet, 

23. And wi’ muckle beseechin said, 
‘“‘My wee dochter is at death’s door ; 
gin thou wad but come and lay thy 
hauns on her she wad be saved, and 
she wad leeve !” 

24. And he gaed wi’ him ; and an 
unco crood follow’t him; and they 
thranged him. 

25. And a? wumman, wha had a 
flowin’ o’ blude for twal years, 

26. And had dree’d muckle under 
mony doctors, and wared a’ her gear, 
and was nane the better, but raither 
grew waur— 

27. Whan she heard o’ the things 
aboot Jesus, cam i’ the thrang ahint, 
and touched his cleedin. 

28. For quo’ she to hersel, “Gin I 
but touch his cleedin, I’se be made 
hale!” 

29. And at ance the fountain o’ her 
blude was stayed, and she kent in 
hersel that she was deliver’t frae that 
plague. 

30. And Jesus, takin tent 0’ pooer 
gaun oot frae him, turned aboot 7’ 
the thrang, and said, ‘“‘ Wha touched 
me?” 

31. And the disciples said to him, 
“Thou sees the thrang pressin’ on 
thee, and thou says, ‘Wha touched 
me ?” 





2'V. 25. Some o’ the auld writers said she 
was a Gentile, and lived at Cesarea 
Philippi. Weken-na. It was mair like 
to be her ceremonial uncleanness, than 
bein a Gentile, that made her sae. 
timorous. 


The Elder's dochter. 


32. And he lookit weel roond, to 
see her wha had dune this thing. 

33. And the wumman, swarfin’ wi’ 
fear, kennin what was dune till her, 
cam forrit and fell doon afore him, 
and tell’t him a’ the truth. 

34, And quo’ he to her, “Dochter, 

yere faith has made ye hale; gang in 
peace, and be hale o’ yere plague !” 

35. But e’en while he spak, cam 
they frae the kirk-elder’s hoose to 
say, “Yere dochters deid! Hoo 
sood ye fash the Master mair?” — 

36. But at ance Jesus, overhearin 
what was said, says to the kirk-elder, 
‘“‘ Fear-na ; only lippen!” 

37. But he loot nane follow him, 
but only Peter and James and John 
(James’ brither). 

38. And they cam intil the hoose 
o’ the kirk-elder ; and he saw a fash, 
and folk greetin and wailin uncolie. 

39. And whan he cam in, quo’ he 
to them, ‘‘ Hoo mak ye a’ this ado, 
and greetin? The lassie’s no deid, 
but sleepin.” 

40, And they leuch at him. But 
he, whan he had putten them a’ oot, 
took the faither o’ the wean, and the 
mither, and them that war wi’ him, 
and gaed ben whaur the lassie was. 

41. And takin the haun o’ the 
wean, he says till her, ‘ Talitha 
eumi!” that is, “ Lassie, wauken! ” 

42. And at ance the lassie raise, 
and gaed aboot; for she was twal 
year auld. And they ferlied wi’ an 
unco amazement, 

43, And he chairged them tichtly 
that nane soud ken o’t ; and spak for 
her to hae some meat. 


CHAPTIR SAX. 


‘© Isna this the Carpenter?” John’s heid 
fa’s. He that could satisfee fyve thoosand 
men wi’ fyve bannocks and twa speldrins, 
micht weel walk the sea ! 

bee he gaed oot frae that, and cam 

till his ain kintra-side : and his 
disciples follow’t wi’ him. 
2, And whan the Sabbath cam, he 


begude to teach i’ the kirk ; and the © 

The twal’ sent oot. 


thrang hearin him, war astoundit, 
and quo’ they, “ Whaur gat this ane 
thir things?” And, ‘“ Whatna lear 
is this that is gien to this ane?” 
And, ‘“‘Sic warks o’ pooer he pits frae 
his hauns !.” 

3. “Is this no the carpenter, 
Mary’s son, brither to James and 
Joses, and Judas and Simon? And 
are na his sisters here wi’us?” And 
they took a scunner at him. 

4, But Jesus said to them, ‘“‘A 
prophet is no wantin his honors gin 
it be-na in his ain place, and amang 
his ain freends, and in his ain hoose.” 

5. And he coudna fin’ to do ony 
wark o’ pooer thar, mair than to lay 
his hauns on a wheen sick folk, and 
to heal them. 

6. And he was uncolie putten- 
aboot wi’ their unbelievin. And he 
gaed a’ roond in the wee touns, 
teachin. 

7. And he ca’d till him the Twal’, 
and begude to send them oot, twa? 
and twa; and he gied them pooer 
ower foul spirits ; 

8. And chairged them to tak nocht 
for the journey, but only a staff ; nae 
bannocks, nae wallet, nae plack 7’ 
their purse ; 

9. But only shod wi’ sandals. And 
quo’ he, “ Pit-na on twa coats.” 

10. And he said to them, ‘“ Intil 
whatna place ye gang till a hoose, 
bide thar till ye gang awa frae the 
place. 

11. “And whatna place wull-na 
receive ye, nor hear to ye, as ye 
gang oot frae’t, flaff aff the vera 
grymin’ o’ mool frae yere feet for a 
witness again them.” 

12. And gaun oot, they preached 
that men micht repent. 

13. And they cuist oot mony 
demons, and anointit wi’ oyle a hantle 
o’ sick anes, and made them hale. 





1V. 7. The Lord aye sent them oot twa- 
and-twa. And the Apostles seemed aye 
to gang the same. We're whiles no sae 
wyss in sendin oot messengers in oor 
day ! 
49 


John Baptist beheidit. 


14. And King Herod heard ; for 
his name was muckle spoken o’: and 
he said, ‘‘ John Baptist has risen frae 
the deid! and thus their pooers are 
wrocht in him.” 

15. But ithers war threepin, “It 


is Elijah!” And ithers again, “A 
Prophet!” or, ‘Like ane o’ the 
Prophets !” 


16. But Herod, comin to hear, said, 
‘¢ John, wham I beheidit is risen frae 
the deid!” 

17. For Herod his sel had sent oot, 
and laid haud o’ John, and putten 
him in prison, for the sake o’ Herodias, 
his brother Philip’s wife ; for he had 
marry’t her. 

18. For John tell’t Herod, “It is 
no alloo’d for ye to hae the wife o’ 

ere brither ! ” 

19. And sae Herodias held a 
grudge again him, and wad hae slain 
him : but she coudna. 

20. For Herod was in fear o’ John, 


kennin him to be a just and holie | 


man, and keepit him safe: and 
listenin till him, he did a hantle o’ 
things, and was fain to hear him. 

21. And a fit day comin, whan 
Herod on his birthday made a feast 
for his nobles, and the heigh rulers, 
and chiefs o’ Galilee ; 

22. And the dochter o’ this vera 
Herodias cam in and danced, she sae 
took wi’ Herod and them feastin wi’ 
him, that the King said to the 
wench, “Demand o me what ye 
wull, and I'll gie ye!” 

23. And he swure to her, ‘“ What- 
ever ye demand o’ me, I'll gie ye, 
e’en to the hauf o’ my Kingdom !” 

24. And she gaed oot, and said to 
her mither, ‘‘ What sal I ask!” and 
quo’ she, “‘ The heid o’ John Baptist!” 

25. And she cam ben quickly to 
the King, and askit, sayin, “I wull 
that ye gie me, belvye, the heid o’ 
John Baptist on a server !” 

26. And the King was unco cuis- 
ten-doon ; but for his aiths, and for 
them that feastit wi’ him, he wadna 
refuse her. 

Fyve laives and twa speldrins. 


27. And withoot delay the King 
sent oot ane o’ his gaird, and gied 
orders to bring his heid : and he gaed 
and beheidit him i’ the prison ; 

28. And he brocht his heid on a 
server, and gied it to the wench, and 
the wench gied it to her mither. 

29. And when his disciples heard 
o’t, they cam and took up his body, 
and laid it in a tomb. ae 

30. And the Apostles gather’t 
theirsels thegither to Jesus; and 
they tell’t him as mony things as they 
had dune, and what they had been 
teachin. 

31. And he said to them, ‘“ Come 
ye by yersels apairt intil a desert-bit, 
and rest yersels for a wee.” For thar 
war mony comin and gaun, that they 
coudna get their breid eaten. 

32. And they gaed awa quately?’ 
the boat, till a desert spot. 

33. And mony saw them gaun aff, 
and took tent; and a-fit, oot o’ a’ the 
cities, they ran, and wan there afore 
them. 

34. And he cam oot, and saw an 
unco thrang: and he had pitie on 
them, for they war as sheep wantina 
Shepherd: and he begude to teach 
them mony things. 

35. And whan the day was nar 
endit, his disciples cam till him, and 
quo’ they, ‘“ This place is desert, and 
the gloamin is comin on ; 

36. “Send them awa, that they 
gang to the kintra and intil the nee- 
bor touns, and buy theirsels fendin.” 

37, And he answerin, says to them, 
“You gie them to eat!” And they 
say to him, ‘“‘Sal we gang and ware 
twa hunner siller-pennies on breid, ~ 
and gie them to eat ?” 

38. He says to them, “ Hoo mony 
laives hae ye ? gang and see!” And 
whan they had speir’t, they say 
““ Fyve, and twa speldrins.” 

39. And he gied orders that a’ soud 
sit doon,! banquet-like, on the green 
gerss. 





1V..39. In hauf-circles ; a hunner in ilka 
» gne.--But gif ye ca’ them ‘‘ ranks,” thar 
wad be fifty in ilka rank. (See v. 40.) 


. He walks on the Loch. 


40. And they loutit doon in order, 
in fifties and hunners. 

41, he took the fyve bannocks 
and thé twa speldrins, and lookit up 
till Heeven, and bless’t, and brak the 
bannocks, and gaed on giean to the 
disciples to ser’ them : and the spel- 
drins portioned he oot to them a’. 

42. And they a’ did eat, and war 
satisfy’t. 

43. And they gather’t what was 
ower o’ the bannocks, and o’ the fish, 
twal baskets fu’. 

44, And they that did eat the ban- 
nocks war aboot fyve thoosand men. 

45. And noo he wad hae his dis- 
ciples to gang intil the boat, and gang 
ower to the other side—by Beth- 
saida—while he skuail’t the thrang. 

46. And eftir he had pairtit wi’ 
the thrang, he gaed up intil the 
mountain to pray. 

47. And whan the e’enin cam on, 
the boat was in the mids o’ the Loch, 
and he alane on the lan’, 

48. And seein them sair for- 
fochten wi’ the rowin—for the win’ 
was contrar—aboot the hinmaist 
watch o’ the nicht he cam till them, 
walkin on the Loch; and seemed to 
gang by them. 

49. But they, seein him walkin on 
the Loch, thocht it had been a ghaist, 
and cry’t oot. 

_50. For they a’ saw him, and war 
sair putten-aboot. But he begude to 
speak to them, and says to them, 
“Cheer-up ! be-na fley’t !” 

51. And he cam up to them, intil 
the boat; and the win’ gaed doon. 
And they war sair amazed ayont a 
measur, and ferlied. 

52. For they couldna comprehend 
aboot the bannocks; for their heart 
was turned hard. 

53. And gangin ower, they cam 
to the lan’ o’ Gennesaret ; and ty’t 
up at the shore. 

54. And whan they war come oot 
o’ the boat, he was kent at ance. 

55, And they ran through a’ thar- 
‘awa roond aboot, and begude. to 

The Pharisees. 


cairry aboot on their pallets them 
that war sick, whaure’er they heard 
he was. 

56. And ilka place he gaed till— 
intil wee touns, or cities, or a wheen 
hooses thegither—they lay doon the 
sick i’ the merkit-places ; and _be- 
socht him that aiblins they micht 
touch but the vera fringe o’ his 
mantle: and as mony as touched war 


made hale. oe ‘ye 
ih 
CHAPTIR SEEVEN. 


The Pharisees needit to wesh their hearts 
mair nor their hauns. The Canaanite 


mither wha wadna gang withoot a 
blessin. Speech and hearin at his 
bidden | 


yi heuse thar are gather’t aboot him 
the Pharisees, and the Scribes 
that had come doon frae Jerusalem. 

2. And, takin tent that some o’ his 
disciples war eatin breid wi’ un- 
purify’t—that is, unweshen—hauns, 
they challenged them. 

3. For the Pharisees, and a’ the 
Jews, gin they wesh-na their hauns 
religiously, eat-na; haudin fast the 
traditions o’ the Elders. 

4, And comin frae the merkit—gin 
they wesh-na their sels, they eat-na. 
And mony mair things are thar that 
they hae acceptit to haud ;—purifyin 
o’ cups and stowps, coppers and table- 
couches. 

5. And the Pharisees and the 
Scribes speir at him, “ Hoo is’t thy 
disciples gang-na conform to the 
tradition o’ the Elders, but eat their 
breid wi’ unpurify’t hauns ?” 

6. But he said, ‘‘ Weel did EHsaiah 
prophesie o’ you, dissemblers! as it 
is putten doon :—‘ This nation honor 
me wi’ their lips, but their heart 
they haud faur-awa frae me! 

7. “*But they offer devotion to 
me in vain, teachin as precepts the 
commandments 0’ men.’ 

8. “For haein put-awa God’s com- 
maun, ye haud fast the tradition 0’ 
men—purifyin o’ cups and stowps ; 
and mony sic-like things ye do.” 

The traditions o’ the Elders. 


9. And he said to them, “ Fu’ weel 
ye reject the commaun o’ God, that 
ye may haud yer ain tradition. 

10 ‘For Moses said, ‘ Honor yere 
faither and yere mither: and wha 
sal revile faither and mither, by 
death lat him dee.’ 

11. “But ye say, Gin a man sal 
say to his faither or his mither, 
*Whatsoe’er ye micht hae frae me is 
Corban,’—that is, dedicate to God— 

12. ‘Ye nae mair suffer him to do 
aucht for his faither or his mither, 

13. “ Makin void God’s word by 
yere tradition ye hae deliver’t ! And 
mony sic things ye do.” 

14. And ca’in to him the thrang 0’ 
folk again, he says to them, “ Hear 
me, every ane o’ ye, and under- 
staun ! 

15. ‘‘ Thar is naething frae ! with- 
oot a man, enterin intil him, can fyle 
him ; but the things that gae forth 
oot o’ the man, they fyle him. 


16. ‘Gin ony ane has hearin to: 


hear, lat him tak tent!” 

17. And whan he was come intil 
the hoose frae the thrang, his dis- 
ciples speir’t at him anent the par- 
able. 

18. And he says to them, ‘‘ Are 
even you wantin discernment ? Can 
ye no see that whatsoe’er frae with- 
oot that comes intil the man, canna 
fyle him ? 

19, ‘* For it comes-na ben intil his 
heart, but only to his stammack; and 
gaes intil the sewer, purifyin a’ 
meat.” 

20. This he said, moreover, ‘‘ What 
comes forth oot o’ the man, that fyles 
the man! 

21. “For frae within, frae ben i’ 
the hearts o’ men, ill designs come 
forth: lecherie, thefts, murders, 

22. ‘* Adulteries, covetins, knaver- 
ies, deceit, wantonness, envy, evil- 
speakin, loftiness, foolishness ; 

23. “ A’ thir ill things proceed 





1V. 15. Whan woll folk learn that it’s 
no what’s dune to a man, but what a 
man dis, that distinguishes the man ? 

The Canaanite’s dochter. 


frae within, 
man !” 

24. And frae thar he raise, and 
gaed intil the borders o’ Tyre and 
Sidon. And he enter’t intil a hoose, 
and wad hae nae man ken; but he 
coudna be keepit private. 

25. But forthwith a wumman, 
whase wee dochter had a foul spirit, 
hearin’ aboot him, cam and fell doun 
at his feet. 

26. The wumman was a Greek, a 
Canaanite by blude; and she besocht 
him that he wad cast the demon oot 
o’ her dochter. 

27. And he said to her, “ The 
bairn soud first be satisfee’t ; it isna 
bonnie to tak the bairn’s breid, and 
cast it to the dowgs.” 

28. But she answer’t, and said to 
him, “E’en sae, Lord; yet the wee 
dowgs aneath the table eat o’ the 
mools 0’ the bairns ?” 

29. And he said to her, ‘“‘ For that 
word, gang yere ways; the demon 
has gane forth oot o’ yere dochter.” 

30. And gaun awa to her hoose, 
she faund the bairn lyin on the couch, 
and the demon gane forth. 

31. And again, gaun forth oot 0’ 
the pairts o’ Tyre, he cam throwe 
Sidon to the Loch o’ Galilee, up 
throwe the pairts o’ the Ten Cities. 

32. And they bring to him ane 
that can hear nane, and speak but 
a wee; and they beg that he wad lay 
his haun on him. 

33. And he led him aside frae the 
thrang, and pat his fingers intil his 
lugs, and touched his tongue wi’ 
spittle ; 

34, And lookin up to heeven, he 
gied a sigh, and said, ‘“ Ephphatha !” 
that is, “ Be thou unbarred !” 

35. And his lugs war unsteekit, 
and the string o’ his tongue was 
lowsed, and he spak plain. 

36. And he instruckit them that 
they soud tell nane: but accordin as 
he instruckit them, sae muckle the 
mair did they tell o’t : 

37. And they wereastonish’t ayont 


and they fyle the 


Seeven bannocks. 


a’ bounds, sayin, “He has done a’ 
things weel! He gars e’en the deif 
to hear, and the dumb to speak ! ” 


CHAPTIR AUCHT. 


Fowr thoosan’ fed. What Peter said. Takin 
up the Cross. 

| i thae days, whan again there was 

a great thrang, and they had 

naething to eat, Jesus ca’d his dis- 
ciples, and said to them, 

2. “I hae pitie on the folk; for 
they hae been wi’ me now thrie days, 
and hae-na to eat. 

3. “ And gin I send them hungerin 
awa to their hames, they wull swarf 
by the way; for a hantle o’ them 
come frae far awa.” 

4, And his disciples answer’t him, 
“In whatna gate coud we be able 
to fill thir men wi’ bannocks, here 
in a wilderness ? ” 

5. And he speir’t at them, ‘ Hoo 
mony bannocks hae ye?” And they 
said, ‘“‘ Seeven.” 

6. And he commandit the thrang 
to lout doon on the grun’: and takin 
the seeven bannocks, and giean 
thanks, he brak, and gied to his dis- 
ciples to set afore them; and they 
set afore the thrang. 

7. And they had a wheen sma’ 
speldrins; and he bless’t, and bad 
them set them on as Weel. 

8. And they did eat, and war 
satisfy’t: and they took up o’ the 
broken bits ower, seeven creels-fu’. 

9. Noo, they that war eatin war 
aboot fowr thoosan’; and he sent 
them awa. 

10. And withoot delay, gaun intil 
a boat wi’ his disciples, he cam intil 
the kintra-side o’ Dalmanutha. 

11. And oot cam the Pharisees, 
and begude to argue wi’ him ; seekin 
frae him some token frae Heeven— 
tempin him. 

12. And deeply maenin in his saul, 
he says, ‘“‘ Why soud this generation 
ask a token? Truly say I t’ye, nae 
token sal be gien till this generation!” 


MARK, VIII. 








The bliv? man. 


13. And he left them, and again 
launchin oot, cam to the ither side. 

14. And they forgat to tak laives ; 
nor had they i’ the boat wi’ them 
mair nor ae bannock. 

15. And he warned them, “ Tak 
tent, beware o’ the barm o’ the 
Pharisees, and the barm o’ Herod ! 

16. And they war coonsellin amang 
theirsels, ‘‘We hae brocht nae 
laives !” 

17. And Jesus, takin tent, says to 
them, “Why soud ye be quaistenin 
thegither for that ye hae nae laives ! 
Dae ye no yet see nor understaun ? 
Hae ye yere heart hardened yet ? 

18. “ Hae ye een, and see-na? and 
lugs, and hear-na ? and dae ye no ca’ 
to mind ? 

19. ‘‘ When I brak the fyve ban- 
nocks to the fyve-thoosan’, hoo mony 
baskets-fu’ o’ mools took ye up?” 
They say to him, “ Twal.” 

20. “ And whan the seeven for the 
fowr-thoosan’, hoo mony creels-fu’ o’ 
the mools did ye tak up?” And they 
said, ‘‘Seeven.” 

21. And he says to them, “ Dae 

e no yet comprehend ?” 

22. And they cam intil Bethsaida ; 
and they bring till him ane blin’, and 
beseech him to touch him. 

23. And he laid haud o’ the blin’ 
man by the haun, and brocht him 
forth oot o’ the toun ; and whan he 
had putten spittle on his een, and 
putten his hauns on him, he speir’t 
at him, “‘ Dae ye see aucht ?” 

24, And he lookit up, and said, “I 
see men; for they are like trees, 
walkin aboot !” 

25. And again! he pat his hauns 
on his een, and he saw clearly and 
was restored ; seein’ a’ things in 
splendor. 

26. And he sent him awa till his 
hame ; sayin, “Naither gang intil 





1V, 25. The man needit faith mair nor he 
needit sicht ; and aiblins it was necessar 
to wauken his faith. A hantle o’ folk 
are that gate ! 

Things tae come. 


the toun, nor tell it to ony in the 
toun!” 

27. And Jesus gaed. and his dis- 
ciples, intil the touns'o’ Philip’s Ces- 
area ; and i’ the way he says to 
his disciples, ‘‘ Wha dae man say I 
am ?” 

28. And they answer’t, ‘‘ John the 
Baptist ; but ithers Elijah; and a 
wheen, ane o’ the Prophets.” 

29. And he speir’t at them, “‘ Wha 
say ye | am?” Peter answers and 
says to him, ‘Thou art the Anointit 
Ane!” 

30. And he straitly chairged them 
to tell nae man o’ him. 

31. And he begude to schaw them 
that the Son o’ Man maun dree mony 
things, and be rejeckit o’ the Elders, 
and the Heid-priests, and the Scribes, 
and be slain; and eftir thrie days to 
rise again. 

32. And he was speakin this thing 
freely. Than Peter, takin him in 
haun, begude to repruve him. 

33. But he, turnin aboot, and 
fixin his een on the disciples, rebukit 
Peter, sayin, ““Get you ahint me, 
Sautan! for ye are na seekin the 
things o’ God, but the things o’ 
men!” 

34, And ca’in till him the thrang, 
wi’ his disciples, he said to them, 
‘* Wha ettles to follow me, lat him 
deny his ain sel, and tak up his cross, 
and come eftir me ! 

35. ‘For whasae fain wad save his 
life, sal tine it; but whasae sal tine 
his life for the sake o’ me and the 
Gude-Word, sal save it ! 

36. “For what sal a man be 
better’t, gin he win the hail warld, 
and tine his ain saul ? 

37. “For what may a man gie, to 
niffer for his saul ? 

38. “For whasae sal think shame 
o’ me and my words, in this fause 
and sinfu’ generation, the Son o’ Man 
sal eke be ashamed o’ him, whan he 
comes i’ the glorie o’ the Faither wi’ 
the holie angels. 

MARK, IX. 








Moses and Elijah. 


CHAPTIR NINE. 


The glorie on the mountain-tap. The mano’ 
sma faith, wha socht for mair! A way 
to be great / 

A ND he said to them, “ Truly say 

I t’ye, thar are some staunin 
here, wha sal in naegate pree death, 
till they hae seen the Kingdom o’ God 
comin in pooer ! ” 

2. And eftir sax days Jesus taks 
Peter, ‘and James, and John, and 
feshes them up intil a heigh moun- 
tain, allenarlie: and he was trans- 
formed afore them. 

3. And his cleedin becam unco 
glitterin white, as white as snaw ; sic 
as nae wauk-miller on the yirth coud 
white them. 

4, And Elijah and Moses appear’t 
to them ; and they spak wi’ Jesus. 

5. And Peter answerin, says to 
Jesus, ‘ Maister, it is bonnie for us 
to be here! and lat us mak thrie 
bothies ; for thee ane; and for Moses 
ane ; and for Elijah ane!” 

6. For he kent-na what to say; 
for they war sair terrify’t. 

' 7, And thar cam a clud ower- 

shadin them ; and a voice spak oot 0’ 

the clud, “This is my Son! The 

Beloved! Hear ye till him !” 

8. And a’ o’ a suddaintie, lookin 
roond, thar was nae ane to be seen, 
but only Jesus wi’ their sels. 

9. And as they war comin doon 
frae the mountain, he chairged them 
that they soud tell nae man the 
things they had seen, till ance the 
Son o’ Man soud rise frae the deid. 

10. And they keepit that sayin 
amang their sels, what the “ Risin- 
frae-the-deid ” was. 

11, And they speir’t at him, sayin, 
“ The Scribes haud that Elijah maun 
first come ! ” 

12. And he answer’t and tauld 
them, “Elijah, indeed, dis come first, 
to pit a’ things to richts; and yet 
hoo is it written o’ the Son o’ Man, 
that he maun dree mony things, and 
be unco lichtlied ? 

13. “But I say t’ye, Elijah is 


The daft taddie, 


come! and they hae done to him 
whatsae’er they wad, e’en as it is 
putten doon concernin him.” 

14. And whan they joined the dis- 
ciples they saw a great thrang aboot 
them, and the Scribes speirin at them. 

15, And at ance a’ the folk, whan 

they gat a glisk o’ him, war in unco 
- astonishment; and rinnin to him, 
salutit him. 

16. And he said to him, ‘ What 
was ye speirin at them aboot ?” 

17. And ane frae mang the crood 
said, “ Maister! I hae brocht my 
son, wha has a dumb spirit, to thee. 

18. ‘“ And whaure’er it taks him, 
it rives him; and he froths, and 
cherks wi’ his teeth, and dwines awa’; 
and I spak to thy disciples, that they 
micht cast it oot, but they couldna!” 

19. But he answerin says, “O race 
wantin faith. Till whatna time sal I 
hae to bide wye? Till whatna time 
sal I thole ye? Bring him tae me!” 

20. And they brocht him to him. 
_And seein him, forthwith the spirit 
dang him ; and he fell on the grun’, 
and row’t, frothin. 

21. And he speir’t at his faither, 
“Hoo long syne this cam on him ?” 
And he said, ‘“ Frae a bairn! 

22. “And aft it has cuisten him 
intil the fires, and intil waters, to mak 
an end o’ him: but gin thou can do 
onything, hae pitie on us, and help 
us!” 

23. And Jesus says, “ ‘Gin thou 
can !’—A’ things can come to him 
wha believes!” 

24. And forthwith the laddie’s 
faither cry’t oot, and quo’ he, ‘Lord! 
I believe! Tak awa my unbelief!” 

25. But Jesus, seein that mony 
folk war comin, rinnin thegither, 
challenged the foul spirit, sayin till’t, 
“Ye dumb and deif spirit! I com- 
mand ye, come oot o’ him; and come 
nae mair intil him!” 

26. And cryin oot, and sair mang- 
lin him, he cam oot ; and the laddie 
was like ane deid ; sae that the feck 
o’ them said, “ He is deid!” 


MARK, IX. 











A wee bairn. 


27, But Jesus grippit his haun, 
and helpit him up; and he raise. 

28. And whan they war inside, the 
disciples speir’t'at him, “ Why coud- 
na we cast it oot ?” 

29. And he said, “This sort gangs- 
na oot but by prayer and fastin.” 

30. And fra thar they gaed forth, 
and journey’t throwe Galilee ; and 
he wadna that ony man soud ken. 

31. For he was teachin his dis- 
ciples, sayin to them, ‘‘The Son o’ 
Man is deliver’t up intil the hauns o’ 
men, and they wull slay him: and 
eftir he is slain, in thrie days he wull 
rise again.” 

32. But they comprehendit-na his 
words, and war fley’t to ask him. 

33. And they cam to Capernaum ; 
and bein i’ the hoose, he speir’t at 
them, “ What war ye arguin on the 
way ?” 

34. And they said nocht ; for on 
the road they had been arguin “‘ Wha 
was greatest ?” 

35. And he sut him doon, and ca’d 
the Twal’, and says to them, “Gin 
ony ane wad be first, he sal be last 0” 
a’, and servitor 0’ a’.” 

36. And, takin a bairn, he set it 7 
the mids o’ them, and fauldin it in 
his airms, he said to them, 

37. “Wha sal tak till him ane o’ 
sic bairns as thir, for the sake o’ me, 
taks me till him; and wha taks me 
till him, taks no me but him that 
sent me!” 

38. John says to him, “ Maister, 
we saw ane i’ thy name castin oot 
demons; and he gangs-na wi’ us; 
and we forbad him, for he gangs-na 
wi’ us.” 

39. And Jesus said, “ Forbid-him- 
na; for thar is nane that sal do a 
wark o’ pooer i’ my name, and than 
be able to speak ill o’ me. 

40. “For he that is no again us is 
for us. 

41. “For wha sal gie ye a cup 0’ 
water to drink, i’ the mind that ye 
are Christ’s, truly say I t’ye, he tines- 
na his reward ! 

Concernin wives 


42. “And whasae sal ensnare ane 
o’ thir wee anes that. lippen on me, it 
war better for him gin the ! muckle 
millstane was hang’t aboot his neck, 
for him to be cuisten intil the sea ! 

43. “And gin aiblins yere haun 
ensnare ye, aff wi’t! it is bonnier for 
ye enterin intil life maimed, than to 
hae the twa hauns and gang intil hell, 
intil lowe unquenchable ! 

44, “ Whaur their worm dees-na, 
and their lowe isna quenched ! 

45. “ And gin yere fit ensnare ye, 
aff wit! it is bonnier for ye enterin 
into life haltin, than wi’ twa feet to 
be cuisten intil hell, intil lowe un- 
quenchable. 

46. ‘‘Whaur their worms dees-na, 
and their lowe isna quenched ! 

47, “ And gin yere e’e ensnare ye, 
pyke it oot! it is bonnier for ye en- 
terin intil life ae-e’ed, than wi’ twa 
een to be cuisten intil hell, 

48. “ Whaur their worm dees-na, 
and their lowe isna quenched ! 

49. “For ilka ane sal be sautit wi’ 
fire ; and ilka offeran sal be sautit 
wi’ saut. 

50. “Gude is the saut. But gin 
the saut hae tint its tang, hoo sal ye 
mak it saut again! Hae saut in yer- 
sels, and be at peace ane wi anither !” 


CHAPTIR TEN. 


The blessin o’ the bairns. Ane that lo’ed 
the siller. Wha wad be greatest? The 
blin’ man o’ Jericho. 

age risin up, he cam intil the bor- 

ders o’ Jordan. And thrangs 
cam thegither till him again ; and, as 
he aye did, he instruckit them again. 
2. And the Pharisees cam nar till 
him, and they wad ken, ‘Is it lawfu’ 
for a man to pit awa a wife?” 
tempin him. 
3. And answerin them, quo’ he, 

“ What dis Moses commaun ?” 

4, And they said, ‘“ Moses allooed 


4V. 42. No the stane o’ a bit quern, a 
wench coud haud in her lap, but a 
muckle stane needin a beastie to ca’. 

MARK, X. 


and mairraige. 


a writin o’ divorce, and to put her 
awa.” 

5. But Jesus answer’t, ‘“ Anent the 
hardness 0’ yere hearts, he wrate ye 
this commaun. 

6. “But frae the first o’ the crea- 
tion, God formed them male and 
female. 

7. “ And fore-anent this sal a man 
lea’ his faither and his mither, and 
cling till his wife : 

8. “ And they twa sal be ae flesh : 
sae are they nae mair twa, but ae 
flesh. 

9. ‘‘ Whasae, than, God has joined 
thegither let-na man pit sindry ! ” 

10. And whan they war within 
again, the disciples speir’t at him 
anent it. 

11. And he says to them, ‘ Wha- 
sae pits awa his wife, and taks 
anither, commits adultery against his 
wife. 

12. “And gin a woman divorces 


| her husband, and taks anither, she 


commits adultery.” 

13. And they war bringin till him 
bairns, that he soud touch them ; but 
the disciples challenged them that 
brocht them. 

14. But when Jesus saw it, he was 
unco displeased, and said to them, 
“Tat the wee anes come to me: 
hinner-them-na : for o’ siccan anes is 
the kingdom o’ God ! 

15. “Truly say I tye, Whasae 
taks-na till him the kingdom o’ God 
as a wee bairn, he’se in naegate 
comin in!” 

16. And he clippit them up in his 
airms, and socht blessings on them, 
and pat his hauns on them. 

17. And as he was gaun oot in the 
way, ane cam rinnin, and loutit doon 
afore him, and speir’t at him, “ Gude 
Maister! what maun I do to heir 
eternal life ?” 

18. And Jesus says to him, ‘“‘ Why 
dae ye ca’ me ‘Gude?’ Thar is but 
Ane gude—God ! 

19. “Ye ken the commauns—kill- 
na, commit-na avoutrie, steal-na, 


The rich man. MARK, X. Zebedee’s sons. 
mansweir-na, wrangously  seek-na, 31. “But mony first sal be: hin- 


cherish faither and mither ! ” 

20. And he said to him, “ Maister, 
a’ thae things hae I watched ower 
sin’ my bairnheid !’’ 

21. And Jesus, lookin upon him, 
lo’ed him, and said to him, ‘‘ Ye hae 
ae thing wantin; gang, and sell 
' whatsae ye hae, and gae to the puir ; 
and ye'll hae gear in Heeven: and 
come, follow ye me!” 

22, But dule cam on him at that 
sayin ; and he gaed his ways sorrow- 
fu’ ; for,he was haudin great estates. 

23. And Jesus lookit roond aboot, 
and says he to his disciples, ‘“ Wi’ 
what sair strivin sal they win to 
Heeven wha hae the riches ! ” 

24. And the disciples ferlied un- 
colie at the words. But Jesus 
answers again, and quo’ he to them, 
‘“ Bairns, what sair strivin sal it be 
to enter the kingdom o’ God! 

25. ‘It’s suner that a camel gangs 
throwe a needle’s ee, than that a rich 
man gangs intil the kingdom o’ God!” 

26. And they were amaz’t ayont a’ 
bounds, and quo’ they, “Than wha 
can be saved ?” 

27. And gazin on them, Jesus 
says, ‘“‘ Wi’ men it is impossible ; but 
no wi’ God: wi’ God, a’ things 
are possible ! ” 

28. Than Peter begude to say to 
him, “See! we laid doon a’, and 
follow’t thee !” 

29. And Jesus answer’t, ‘Truly 
say I t’ye, nane has left hoose, or 
brithers, or sisters, Or faither or 
mither, or bairns, or mailins, for my 
sake and the Gude-Word’s sake, 

80. “But sal win a ' hunner-fauld 
noo in this time—hooses, and brithers, 
and sisters, and mithers, and bairns, 
and mailins, wi’ persecutions ; and 7’ 
the warld to come, eternal life ! 





1V. 30. What’s nar till us, bouks sae 
muckle, that we aft fin’ it easier to 
lippen God for the things o’ the neist 
life, raither than for the things o’ time ! 
But lat us learn the lear o’ this verse, 
and do so nae mair ! 





maist ; and the hinmaist first.” 

32. Noo they war on the gate till 
Jerusalem ; and Jesus was gaun afore 
them ; and they ferlied sair; and as 
they follow’t, they war fley’t. And 
he took the Twal’, and begude again 
to tell them the things that soud be- 
fa’ him : 

33. “Tak tent! we gang up till 
Jerusalem ; and the Son o’ Man sal 
be deliver’t up to the Heigh-priests, 
and Scribes, and they sal adjudge 
him to deid, and sal gie him ower 
to the heathen ; 

34, ‘“ And they will geck at him, 
and will spit upon him, and will 
clour him, and will slay him; and 
eftir thrie days wull he arise.” 

35. And James and John, the sons 
o’ Zebedee, cam; and they say to 
him, “Maister! we wad that thou soud 
do for us whatsoe’er we ask o’ Thee!” 

36. And he says to them, ‘“ What 
is’t ye wad hae me to do for ye?” 

37. And they say to him, ‘‘Gie 
until us that we may sit, ane on thy 
richt haun, and ane on thy left, in 
thy glorie !” 

38. Jesus says to them, “ Ye ken- 
na what ye are seekin! Can ye 
drink the cup I drink o’? or be 
bapteezt wi’ the bapteezin I am bap- 
teez’t wi?” 

39. And they say to him, “ We 
can.” And Jesus says to them, 
“The cup I drink o’ ye sal drink ; 
and wi’ the bapteezin I am bapteez’t 
wi’ sal ye be bapteez’t : 

40. “But to sit on my richt haun 
and on my left haun isna mine to gie 
—but for to be gien to them for 
wham it is gotten ready !” 

41, And jalousin’it, the Ten begude 
to hae indignation at James and 
John. 

42. And Jesus ca’d them till him, 
and said, “Ye ken that they wha 
seem to be rulin ower the nations, 
lord it ower the folk ; and their great 
anes come doon wi’ authoritie upon 
them. 

Blin’ Bartimeus. 


43. ‘*But no in sic like sal it be 
amang ye; for wha wad become 
great amang ye, sal be yere servitor : 

44, ‘“ And wha wad be first amang 
ye, sal be yere thirlman. 

45. “For truly the Sono’ Man cam- 
na to be ser’t, but to ser’ ; and to gie 
his life a ransom for mony.” 

46. And they cam tae Jericho; 
and as he gaed oot o’ Jericho wi’ his 
disciples and a hantle o’ folk, the 
son o’ Timeus, blin’ Bartimeus, the 
beggar, was sittin by the way. 

47. And whan he heard it was Jesus 
o’ Nazareth, he begude to cry oot, 
“ Jesus, thou Son o’ Dauvid! hae 
thou mercy on me!” 

48. And mony flytit on him, that 
he sud be quate. But he cry’t sae 
muckle the mair, an  unco deal, 
“Thou Son o’ Dauvid! hae mercy 
on me!” 

49, And Jesus stude still, and said, 
“Ca’ ye him!” and they ca’d the 
blin’ man, sayin, ‘‘Cheer up! Rise! 
He’s ca’in ye!” 

50. And he, thrawin aff his man- 
teel, sprang up, and cam to Jesus. 

51. And Jesus, answerin him, says, 
““What wad ye that I sound do till 
ye?” And the blin’ man said, 
“Lord! that I may hae my sicht!” 

52. And Jesus said to him, ‘“‘Gang 
yere ways! yere faith has made ye 
hale!” And forthwith he gat his 
sicht, and follow’t ! Jesus. 


CHAPTIR ELEEVEN. 
The feckless fig-tree. 


Dae whan they cam nar to Jerus- 

alem, to Bethphage and Bethanie 
at the Mount o’ Olives, he sent awa 
twa o’ his disciples. 

2. And says to them, “‘ Gang yere 
ways to the clachan fornent ye ; and 
as sune as ye are come intil’t, ye sal 
see a cowt tethered, whauron nae 


The lowly triumph. 


1V. 52. The best thing a man can do wi’ 
his new sicht—whether o’ the een or the 
spirit—is to follow the Maister wi’t ! 

MARK, XI. 


He rides on the colt. 


man evir sat; lowse him and fetch 
him. 

3. “And gin ony man say ocht 
to ye, or ‘‘ Why dae ye this?” say 
ye, ‘The Maister has need o’ him, 
and belvye he sends him back 
again.’” 

4, And they gaed their ways, and 
faund the cowt tethered at a door 
oot-by i’ the street ; and they lowse 
him. 

5. And some o’ thae that stude 
thar says to them, ‘ What are ye 
daein ? lowsin the cowt ?” 

6. And they tell’t them e’en as 
Jesus said to them; and they loot 
them gang. 

7. And they fesh the cowt til 
Jesus ; and they cuist on him their 
manteels ; and he sat upon them. 

8. And a hantle spread their man- 
teels i’ the way; and ithers green 
branches, cuttin them oot o’ the 
fields. 

9. And they that gaed afore, and 
they that follow’t eftir, cry’t, ‘‘ Hos- 
anna! Blessed is he wha comes i’ the 
name o’ the Lord ! 

10. “ Blessed is the comin kingdom 
o’ oor faither Dauvid! Hosanna i’ 
the highest Heeven !” 

11. And he enter’t intil Jerusalem, 
intil the Temple; and whan he had 
taen tent o’ a’ things, it noo wearin 
late, he gaed oot till Bethanie wi’ the 
Twal’. 

12. And on the morn, whan he 
cam back frae Bethanie, he hunger’t. 

13. And seein a fig-tree ayont, fu’ 
o’ leaves, he gaed, gin aiblins he 
micht fin’ onything on’t: and whan 
he cam till’t, he faund naething but 
leaves; for it wasna the time o’ 
figs. 

14. And Jesus spak,? and says 
to it, “Nae man forever again eat 
frute o’ thee!” and his disciples war 
listenin till’t. 





2V.14. This wasna to schaw his pooer ; 
but it was an acted parable, to teach 
faith ! (v. 22-24), 


Trokin forbidden, 


15. And they cam to Jerusalem ; 
and enterin the Temple, he begude 
to ca’ oot thae sellin and buyin i’ the 
Temple ; and cowpit ower the tables 
o’ the nifferers o’ siller, and the binks 
o’ thae that trokit wi’ doos: 

16. And he wadna suffer ony man 
to cairry veschels throwe the 
Temple. 

17. And he was teachin, and sayin 
to them, “Is it no putten doon, 
‘My Hoose sal be named a Hoose o’ 
Prayer for a’ people ;’ but ye hae 
made it a howff o’ robbers ! ” 

18. And the Heid-priests and the 
Scribes heard; and coonsell’t hoo 
they micht destroy him: for they 
war fley’t o’ him, for a’ the folk war 
astonish’t at his teachin. 

19. And whane’er the e’enin cam, 
he gaed oot o’ the citie. 

20. And i’ the mornin as they gaed 
by, they saw the fig-tree birsl’t up 
frae the rutes. 

21. And Peter ca’in to min’, says 
to him, ‘“ Maister! see: the fig-tree 
ye bann’d, is a’ dwined awa!” 

22. And Jesus, answerin to him, 
says, ‘Hae ye faith in God ! 

23. “For truly say I t’ye, Wha- 
sae may say to this mountain, ‘ Be 
ye ta’en up, and cuisten intil the 
sea!’ and doots-na in his heart— 
but sal lippen that what he says sal 
come to pass—he sal win it ! 

24. “And thus I say to ye, A’ 
things that ye pray and seek for, 
lippen that ye hae them, and ye sal 
win them. 

25. “And whan prayin ye staun, 
forgie, gin ye hae ocht again ony 
ane; that yere Faither wha is in 
Heeven may forgie yere sins. 

26. “For gin ye forgie-na, yere 
Faither in Heeven wull forgie-na 
your sins !” 

27. And they come to Jerusalem 
again ; and as he was walkin aboot i’ 
the Temple, the. Heid-priests, and 
the Scribes, and the Elders, cam to 
him, . 

28. And quo’ they to him, “ By 


MARK, XII. 


The ill crofters. 


whatna authoritie div ye thir things? 
And wha is he that gied ye this 
authoritie to do thir things ?” 

29. But Jesus said, ‘‘I wull speir at 
you a’e thing; and answer me: and 
I wull tell ye by whatna authoritie I 
do thir things :— 

30. ‘John’s Baptism, !—was’t frae 
Heeven? or o’ man? Ye may an- 
swer me!” 

31. And they coonsell’t amang 
their sels, sayin’, ‘“‘Gin we say, ‘ Frae 
Heeven,’ he will say, ‘On what grun’ 
than, did ye no believe him ?” 

32. ‘‘ But gin we sae ‘ Frae men’” 
—they war fley’t o’ the folk; for ane 
and a’ held John in veritie to be a 
prophet. 

33. And they answer't Jesus, and 
said, “ We canna tell!” And Jesus 
says tothem, ‘“ Nae mair div I tell 
you by whatna authoritie I do thir 
things !” 


CHAPTIR TWAL’. 


The ill-deedie crofters. The great com- 
maun. The weedow-wumman and her 
fardin. 


ie he he begude to speak to them in 

parables. ‘A man set oot a 
vine-yaird, and biggit a wa’ aboot it, 
and howkit a vat, and set up a tooer, 
and let it oot to crofters, and gaed 
aff intil anither kintra. 

2. “And he sent a servin-man to 
the crofters at the season, to hae frae 
the crofters o’ the frute o’ the vine- 
yaird. 

3. “And they grippit him, and 
dang him, and sent bim toom awa. 

4, “And again he sent to them 
anither o’ his servants, and him they 
cloured on the heid, and did shame- 
fu’ by him. 

5. “And again he sent anither ; 
and him they slew; and mony mair ; 





1V, 30. We maunna think this was but a 
sharp way o’ confoundin them. John 
was a graun witness for Him (John, i. 7, 
29, 32, 34), but gin they wadna say gif 
the witness coud be lippened, why bring 
him forrit? 


59 


The vine-yaird, 


whiles dingin them, and whiles slayin 
them. 

6. “ Yet had he ane, a tenderly- 
lo’ed son: he sent him last to them, 
sayin, ‘ They will honor my son!’ 

7. “But thae crofters coonsell’t 
amang their sels, ‘This is the heir! 
Come awa! lat us kill him; and we 
may seize on his hame-haddin !’ 

8. “And they grippit him and 
slew him, and cuist him oot o’ the 
vine-yaird. 

9. “And noo, what sal the laird o’ 
the vine-yaird do ? 
and destroy the crofters, and gie the 
vine-yaird ower to ithers. 

10. “Hae ye never read this 
writin, ‘The stane that was refused 
o’ thae that biggit, the same is made 
heid o’ the corner ! 

11. “‘This cam to pass frae the 
Lord, and it is an unco ferlie in oor 
e’en!’” 

12. And they ettled to lay haud 
o’ him ; but thev war fley’t o’ a’ the 
folk ; for they saw he had spoken 
this parable anent them: and leavin 
him, they ga’ed aff. 

13. And they send to him o’ the 
Pharisees,! and they o’ Herod, that 
they micht snare him in his talk. 

14. And comin to him, they say, 
“ Maister, we ken that ye are true, 
and are’swayed by nae man ; for ye 
care-na for the looks o’ a man, but 0’ 
a truth are teachin the way o’ God: 
Is it richt for us to pay dues to 
Cesar, or no ? 

15. “Sal we gie, or sal we re- 
fuse?” But he, seein their fause- 
ness, said to them, “‘ Why-for are ye 
tempin me? Schaw me a siller- 
penny that I may see.” 

16. And they fesh’t it. And quo’ 
he till them, ‘‘ Wha’s face and in- 
scription is this?” And they said 
till him, ‘‘ Cesar’s.” 


1V. 13. The Pharisees and Herodians war 
at dagger-points atween theirsels; but 
they could join thegither in plottin again 
Christ ! We whiles see the same thing 
in oor ain day ! 

MARK, XII. 


He wull. come, 


. The risin again. 


17. And Jesus said to them, 
“The things o’ Cesar aye gie ye to 
Cesar, and the things o’ God to 
God!” And they war astonished at 
him. 

18. And thar cam to him the 
Sadducees, wha say, “ Risin-again 
thar is nane;” and they speir’t at 
him, sayin, 

19. “ Maister! Moses pat doon for 
us. Gin a man’s brither dee, and lea’ 
ahint a wife, and lea nae bairn, that 
his brither soud tak his wife, and 
raise up seed to his brither. 

20. ‘*Thar war seeven brithers ; 
and the first took a wife, and dee’t, 
lea’in nae bairn ; 

21. ‘And the second took her; 
and deein, left nae bairn ahint him; 
and the third as weel. 

22. “And the seeven left nae 
bairn ; and, hinmaist o’ a’, the wum- 
man dee’t. 

23. “At the Up-risin, than, whase 
wife sal she be o’ them? for the 
seeven had her for wife ?” 

24, Jesus said to them, “Div ye 
no gang wrang, for this vera cause, 
that ye kenna the Scripturs, and 
God's pooer ? 

25. “For whan they sal rise frae 
the deid, they naither mairry, nor 
are gien in mairriage ; but are as the 


_ Angels in Heeven. 


26. “But anent the Risin-frae-the- 
deid, did ye never read i’ the buik 0’ 
Moses—‘ Anent the Buss ?’—how 
God spak till him, sayin, ‘I am the 
God o’ Abra’m, and God o’ Isaac, and 
God o’ Jaucob !’ 

27. “He isna the God o’ deid 
men, but o’ the leevin! Ye this way 
uncolie deceive yersels.” 

28. And ane o’ the Scribes cam 
forrit, and heard them reasonin, and 
seein that he had answer’t them weel, 
speir't at him, ‘‘ Whilk is the first ane 
o’ the Commandments ?” 

29. Jesus answer’t him, “ The first 
o’ a’ is, ‘Hear ye, O Isra’l! the Lord 
oor God, the Lord, is ane : 


27°V. 26. See Luke xx. 37; note. 





The discreet lawyer. 


30. “ ‘And ye sal! lo’e the Lord 
yere God wi’ a’ yere heart, and wi’ a’ 
yere saul, and wi’ a’ yere mind, and 
wi’ a’ yere micht ;’ this, a first com- 
maun. 

31. ‘And a second like it ; this: 
‘Ye sal lo’e ye’re neebor as yersel.’ 
Heigher than thir, o’ commauns thar 
is nane !” 

32. And the Scribe said to him, 
“Weel, Maister ; o’ a truth said ye 
that he is ane, and thar is nane ither 
but he ; 

33. “*And to lo’e him wi’ a’ the 
heart, and wi’ a’ the understaunin, 
and wi’ a’ the saul, and wi’ a’ ane’s 
micht—and to lo’e ane’s neebor as 
ane’s sel’, is far mair than a’ the hail- 
brunt offerans and sacrifeeces !” 

34. And whan Jesus saw that he 
answer't discreet, he said to him, 
“Ve are-na far frae God’s Kingdom! ” 
And syne eftir that, nae man daur 
speir at him quaistens. 

35. And Jesus answer’t, and quo’ 
he, as he was teachin i’ the Temple, 
“ What way say the Scribes that the 
Christ is Dauvid’s son ? 

36. “ Dauvid his sel says, by the 
Holie Spirit, ‘The Lord says ? to my 
Lord, Sit thou on my richt haun, till 
I mak thy faes thy fit-brod !’ 

37. “David his sel names him 
‘Lord’; and frae whaur-awa is he 
than his son?” And a’ the thrang 
' listened to him gladly. 

38. And in his teachin, quo’ he, 
“Tak tent o’ the Scribes! wha like 
to gang aboot in lang goons, and lo’e 
compliments i’ the merkits, 





1y, 30. A hantle folk wad like a rule to 
gang by. Tak ye this 30th verse! Gin 
God has my heart—than my time, my 
freends, my interests --a’ maun follow : 
as a lamb follows its minnie. 


2V. 36. The Jews seemed set on no lookin 
at thae Scripturs that tauld o’ Christ’s 
divinity. They wad hae it that the Mes- 
siah was juist a Conquerin Prince. 
Wrang thochts lead on to wrang deeds. 
They first had wrang thochts aboot the 
Messiah, and than killed him because he 
didna fit in wi’ their:-wrang thochts. 


MARK, XIII. 


“* See sic biggins.” 


39. “And preferred seats i’ the 
kirk, and heid places at feasts : 

40. ‘‘Wha devoor weedows’ hames, 
and i’ their deceit mak lang prayers: 
thir sal hae the deeper condemna- 
tion.” 

41. And he set his sel doon fornent 
the Treasury ; and a hantle o’ them 
that war rich cuist in muckle. 

42. And thar cam ane, a puir 
weedow, and she cuist in twa mites, 
that mak a fardin. 

43. And he ca’d till him his ain 
disciples, and quo’ he, “ Truly say I 
tye, this puir weedow has cuisten in 
mair than a’ they that are castin in- 
til the Treasury. 

44. ‘‘ For a’ they, oot o’ their ower- 
come hae cuisten in; but she oot 0’ 
her poortith did cast in a’ she had— 
e’en a’ her leevin! ” 


CHAPTIR THIRTEEN. 
Jerusalem fa’s. The Gospel spreads. The 
King sal come! Lat a tak tent! 

1: pee as he gaed oot o’ the Temple, 

ane o his followers says, 
“Maister! gie tent, and see sic 
stanes, and unco biggins ! ” 

2. Jesus said to him, “Are ye 
lookin at thae great biggins? Thar 
sal-na be left ae stane on anither that 
shanna be whamml’t ower! ” 

3. And as he sat on the Mount o’ 
Olives, fornent the Temple, Peter and 
James, and John, and Andro, speir’t 
at him quately, 

4. “Tell us, whan sal thir things 
be? And what the sign whan thir 
things are comin to pass ?” 

5. And Jesus begude to say to 
them, ‘“ Tak tent that nae man lead 
ye a-gley : 

6. “‘Mony a ane wull come in my 
name, sayin, ‘I am he!’ and wull gar 
mony gang agee. 

7. “And whan ye hear o’ weir, 
and the clash aboot weir, be-na ye 
putten-aboot ; for they maun needs 
come on; but the endin hasna come. 

8. ‘For nation sal rise up again 
nation, and. kingdom again kingdom: 

Unco sorrows 


thar sal be yirdins in a hantle places; 
and thar maun be famines. Thir are 
the bearin-pains comin on. 

9. “But tak tent to yersels ; for 
they wull gie ye up to hie-cooncils 
and kirks ; ye maun be cloured ; and 
fornent governors and kings maun ye 
staun for the sake o’ me, for a testi- 
monie to them. 

10. ‘And the joyfu’-tidins maun 
first be proclaimed to a’ the nations. 

11. ‘‘ And whan they lead ye, de- 
liverin ye up, be-na fashin yersels 
aforehaun what ye sal say; but what- 
sae sal be gien ye i’ that ’oor, that 
speak ; for it isna ye that speak ; but 
the Holie Spirit. 

12. “ And brither wull gie up the 
brither to deid: and the faither the 
bairn ; and bairns sal rise up again 
their parents, that they be putten to 
death. 

13. “ And ye sal be hatit o’ a’ men 
for my sake ; but wha tholes to the 
end, that same sal be saved. 

14. ‘“‘But whane’er ye see the 
abomination o’ the Desolation staunin 
whaur it soudna be (wha reads, lat 
him tak tent!), than lat thae wha are 
in Judea flee to the mountains! 

15. “ And lat him wha is on the 
hoose-tap no come doon intil the 
hoose, nor e’en gang in to tak ony- 
thing oot o’ the hoose ; 

16. “ And lat him that is oot-by 7’ 
the field no return back to tak awa 
his coat. 

17. “But wae for them that are 
bearin! and for them that gie the 
breist i’ thae days ! 

18. “And pray ye that it come-na 
i the winter ! 

19. “For thae days sal be a time 
o’ dool, sae as thar has been nane sic- 
like, sin’ the first o’ the creation that 
God creatit, e’en till noo, and nevir 
sal be. 

20. “And gin the Lord shortened- 
na the days, nae flesh wad be saved ; 
but for the sake o’ his ain, wham he 
waled oot for his sel, he shortens the 
days. 

and dool foretauld. 


21. “And, at that time, gin ony 
ane says tye, ‘See! here is the 
Christ!’ or ‘See there!’ lippen him 
na ; 

22. ‘For thar sal staun up fause 
Christs, and fause prophets, and wull 
schaw tokens and wunner-warks, that 
they may lead awa, gin it war 
possible, e’en the chosen anes. 

23. “ But tak ye tent! See, I hae 
tauld ye a’ things aforehaun ! 

24. ‘*But in thae days, eftir that 
dool and stour, the sun sal be 
darken’t, and the mune sanna gie oot 
her licht, 

25. ‘““And the starns sal fa’ frae 
the lift, and the pooers abune sal he 
shaken. 

26. ‘“‘And than sal they see the 
Son o’ Man comin i’ the cluds, wi’ 
unco pooer and glorie. 

27. “‘ And than sal he send oot his 
Angels, and sal ‘gaither thegither his 
chosen anes frae the fowr winds, frae 
the ootermaist pairt o’ the yirth to 
the ootermaist o’ heeven. 

28. “Noo learn ye a parable frae 
the fig-tree: whane’er her branch is 
bein ten’er, and the leaves comin on, 
ye ken simmer is nar-haun ; 

29. “Sae ye, whane’er ye see thir 
things comin on, tak tent that it is 
nar—at the vera doors ! 

30. “Truly say I t’ye, this genera- 
tion passes-na awa, till a’ thir things 
sal be ! 

31. “ Heeven and Yirth sal pass 
awa ; but my words sal-na pass awa ! 

32. “ But, o’ that day and that’oor 
kens nane; no e’en the angels in 


Heeven; nor the Son; but the 
Faither. 
33. “Tak ye tent! watch and 


pray ! for ye kenna whan the time is. 

34, ‘‘As a man bidin in a far-awa 
lan’ ; wha has left his hoose, and gien 
authoritie to his servants; to ilka 
ane his wark; and commandit the 
porter to tak gude tent ; 

35. ‘Tak ye gude tent, thar-for ! 
for ye kenna whan the maister o’ the | 
hoose comes hame ; gin it be at e’en, 


The raal nard, 


or at midnicht, or at the cock crawin, 
or at the dawin ; 

36. “Least, comin on ye 0’ a 
suddaintie, he find ye sleepin ! 

37. “And what I say to you, I 
say to a’—tak tent!” 


Tak tent! Thar’s baith the destruction o’ 
: Jerusalem and the end o’ the warld here; 
and ane needs be wyss to redd them oot. 
And eftir a’s dune, we kenna weel what 
is what. We maun be watchfu’ and 
ready ! 


CHAPTIR FOWRTEEN. 


Anointit for his burial. _He dreed unco 
dool wha dreed oors! Judas, and Peter, 
and the Heigh-priest, and Pilate: and 
they a wranyed him ! 

ne twa days was the Pasche, 

and the Sad Breid; and the 

Heigh-priests and Scribes war coon- 

sellin hoo they coud grip him by 

knaverie, and slay him. 

2. For quo’ they, “No in the Feast; 
for aiblins thar wad be a bruilzie 
amang the folk.” 

3. And he bein in Bethanie, i’ the 
hoose o’ Simon the leper, as he was 
at meat,! a wumman cam, haein an 
alabaster o’ perfume, raal nard, vera 
costly ; and she brak the alabaster, 
and teemed it ower his heid. 

4. And thar war some wha war ill- 
pleased amang theirsels; and quo’ 
they, ‘For whatna end was the per- 
fume wastit ? 

5. “For it micht hae been sell’t 
for mair nor three-hunner pennies, 
and hae been gien tae the puir!” 
And they compleened o’ her. 

6. But Jesus said, “ Dinna fash 
her! Why soud ye pit her aboot ? 
A wark ee-sweet and bonnie has she 
dune in me. 

7. “For aye hae ye the puir w’ye ; 





1V. 3. Mark disna name Mary. She was 


aiblins still leevin, and it micht be better | 


no to draw the enemies’ attention to 
her. She wasna rich (See Luke x. 40), 
but she gat this costly India nard, that 
she might anoint her best freend : ‘‘ had 
he no raised her brither frae the deid ?” 


MARK, XIV. 








The Pasche. 


and, whan ye wull, ye may do them 
gude ; but ye hae-na aye me wi’ ye. 

8. “She did what she was able to 
do ; she took it aforehaun to perfume 
my body for the burial. 

9. “Truly say I t’ye, whaursoe’er 
the Gude-Tidins sal be cry’t, throwe 
the hail warld, e’en what she did sal 
be tauld for her memorial ! ” 

10. And Judas Iscariot gaed awa 
to the Heigh-priests, that he micht 
deliver him up to them. 

11. And they war crouse whan 
they heard it, and promised him siller. 
And he was takin tent hoo he coud 
fin’ the richt time to deliver him up. 

12, And on the first day o’ the 
Sad Breid, whan they aye kill’t the 
Paschal lamb, his disciples speir’t at 
him, ‘“‘ Whaur wull ye that we gang 
and mak ready that we may eat the 
Pasche ?” ; 

13. And he sends oot twa o’ the 
disciples, and quo’ he to them, 
“Gang yere ways intil the citie, and 
aman wi’ a stoup o’ watir sal meet. 
ye: follow him. 

14. “ And whaur he may gang in, 
say ye to the gudeman o’ the hoose, 
‘The Maister says, Whaur is my 
lodgins, whaur I may eat the Pasche 
wi’ my disciples ?’ 

15, ‘ And he himsel wull schaw ye: 
a gudely upper room, plenish’t and 
ready : and thar prepare ye for us.” 

16. And the disciples ga’ed oot, and 
cam intil the citie, and faund as he 
had said to them; and they prepared 
the Pasche. 

17. And whan the e’enin cam on, 
he comes wi’ the Twal’. 

18. And as they sat and war eatin, 
Jesus says, “ Truly say I t’ye, Ane 0’ 
you, wha eats wi’ me, wull betray 
me!” 

19. Than begude they to be unco 
cuisten-doon, and to say to him, ane 
by ane, “Is it 1?” 

20. And he said to them, ‘It is. 
ane o’ the Twal’, and he wha dips wi” 
me i’ the dish. 

21. “For the Son o’ Man bude: 

Peter boastin. 


gang, as it is putten-doon anent him; 
but wae for that man by wham the 
Son’ o’ man is deliver’t up: weel had 
it been for him gin he had nevir been 
born !” 

22. And as they war eatin, Jesus 
took breid, and whan he bless’t, 
brak it, and gied it to them, and 
said, ‘‘Tak ye, this is my body.” 

23. And he took a cup; and giean 
thanks, gied it to them; and they 
drank o’t. 

24, And he said to them, ‘ This is 
my blude o’ the Covenant, the blude 
shed for mony. 

25. “Truly say I t’ye, Nae ‘mair 
sal I drink o’ the frute o’ the vine, 
until I drink it anew in the Kingdom 
o God!” 

26. And whan they had sung the 
Psalm, they gaed oot intil the Mount 
o’ Olives. 

27. And Jesus says to them, “ A’ 
ye this nicht sal be putten-aboot be- 
cause o’ me: for it is written, ‘I wull 
clour the Shepherd, and the sheep 
sal be skail’t abreid.’ 

28. “But eftir my Up-risin, I wull 
gang afore ye intil Galilee.” 

29. And Peter says to him, “Gin 
a’ soud fin’ maitter o’ offence, yet 
wull-not I!” 

30. And Jesus says to him, “ Truly 
say I t’ye, that you—this day, e’en 
this nicht,—afore the cock craw 
twice, will thrice disown me !” 

31. But he threepit to him, “ Gin 
I hae to dee wi’ thee, I’ll no disown 
thee!” and siclike said they a’. 

32. And they cam to a place ca’d 
“Gethsemanie”: and he says to his 
disciples, “Sit ve here, till I pray.” 

33. And he taks wi’ him Peter, and 
James, and John, and begude to be 
in unco dool. 

34. And he says to them, “My 
saul is unco wae, e’en till death! bide 
ye here, and tak gude tent !” 

35. And he gaed forrit a wee, and 
loutit doon to the grun’, and prayed 


that—gin it coud be—the ’oor micht 


pass by him. 

A’ fled. 


36. And he was cryin, “ Abba, 
Faither! A’ things are possible to 
thee! Tak awa this cup frae me!? 
But, it isna what I will, but what 
Thou wills!” 

37. And he comes, and fin’s them 
sleepin, and says to Peter, “ Simon, 
are ye sleepin? Coud-ye-na watch 
ae ’oor ? 

38. “Tak tent, and pray ! that ye 
come-na intil temptation. The spirit 
is fain, but the flesh is waff.” 

39. And ance mair he gaed awa, 
and prayed, sayin the same words. 

40. And whan he was come back, 
he faund them sleepin, for that their 
een war unco heavy ; and they kent- 
na what to answer him. 

41, And hecam the third time, and 
says to them, “Sleep on for a wee, 
and rest. It is eneuch! The time 
has come! See! the Son o’ Man is 
deliver’t up intil the hauns o’ the 
wicked ! 

42. “Rise! lat us be gaun. Mark! 
he wha delivers me up is at haun!” 

43. And at ance, e’en while he yet 
spak, comes Judas, ane o’ the Twal’, 
and wi’ him a great thrang wi’ swords 
and rungs, frae the Heid-priests and 
Elders. 

44, And he wha was deliverin him 
up had gien them a token; quo’ he, 
“Wham I kiss, that is he; grip him, 
and lead him awa siccar!” 

45. And comin, he gaes straucht 
to him, and says, ‘‘Maister, Maister!” 
and kiss’t him. 

46. And they lay hauns on him, 


/ and made him siccar. 


47, But ane that stude by, drew 
sword, and attackit the Heid-priest’s 
servin-man, and strack aff his lug. 

48, And Jesus answer’t them, “Are 
ye come oot, as again a robber, wi’ 
swords and rungs to tak me? 


1V. 36. Had the cup something in’t that 
soudna be in’t? kens{ Aiblins 
the bitter was, that men—the vera race 
he was deein for—soud Awe a hauw in his 
death! But gin this war his thocht, was 
his prayer answer’t? See Hebrews, v. 7, 
and note on John, xix. 34. 


Jesus afore the Heid-priests. 


49. “I was day by day wi’ ye i’ 
the. Temple, and ve grippit-me-na ; 
but it is that sae the Scriptur micht 
be fulfilled.” 

_ 50. And they a’ desertit him and 
fled. 
51. And a young man cam followin 
wi them, haein a linen claith thrawn 
_roun’ his body ; and they took haud 
o’ him. 

52. But he left the claith wi’ them, 
and escapit nakit. 

53. And they led Jesus aff till the 
Heigh-priest ; and thar war gaither’t 
thegither a’ the Heid-priests and the 
Elders and the Doctors. 

54. And Peter had follow’t far 
ahint, e’en intil the coort-yaird o’ the 
Heigh-priest : and he sat wi’ the ser- 
vants, and warmed his sel at the 
lowe. 

55. Noo the Heid-priests and a’ 
the Cooncil socht for prufe again 
Jesus, for to pit him to deid: but 
coudna fin’ ony. 

56. For mony bure fause-witness 
again him; but their tales wadna 
‘gree thegither. 

57. And some stude_ up, 
testify’t fausely again him, sayin, 

58. “We heard him say, ‘I wull 
pu’ doon this Temple—this made wi’ 
hauns—and in thrie days I’se bigg 
anither, no made wi’ hauns!’” 

59. And no e’en sae was their 
testimonie agreein. 

60. And the Heigh-priest, risin in 
the mids, speir’t at Jesus, sayin, 
“Div ye answer nocht? What are 
thir testifyin again ye?” 

61. But he stude quate, and said 
nocht. Again the Heigh-priest 
speir’t at him, “Are ye the Anointit, 
the Son o’ the Blessed ?” 

62. And Jesus said, “I am; and 
ye’se see the Son o’ Man sittin on the 
richt haun o’ Pooer, and comin i’ the 
cluds o’ heeven !” 

63. And the Heigh-priest rived his 
cleedin, and cry’t he, ‘What need 
we ony mair testimonie ? 

64. “Ye hae heard the wicked 

Pcter’s denial. 


words: what think ye?” And they 
a’ condemned him to be wordie o’ 
death. 

65. And some begude to spit on 
him; and hid his face and daddit 
him, sayin, ‘ Prophesie!” And the 
servitors dang him wi’ their looves. 

66. And as Peter was aneath i’ the 
coort-yaird, thar comes ane o’ the 
maids o’ the Heigh-priest. 

67. And whan she saw Peter 
warmin his sel, she narrowly looks at 
him, and quo’ she, ‘And thou was 
wi’ the Nazarine—wi’ Jesus!” 

68. But he deny’t, sayin, ‘‘I ken- 
na him! nor ken I what ye’re sayin!” 
And he gaed oot-by intil the entry ; 
and a cock crew. 

69. And the maid saw him again ; 
and begude to say to them staunnin 
aboot, ‘This is ane o’ them!” 

70. And he deny’t it again. And 
a wee while eftir, they staunnin by 
say to Peter, “Truly ye are ane o’ 
them ; for ye are a Galilee-man !” 

71. But he begude bannin and 
sweirin—“I ken-na the man ye speak 
0’ ! ” i 

72. And noo the second time a 
cock crew. And Peter ca’d to mind 
what Jesus said to them, ‘‘ Before the 
cock craw twice, thou wull disown 
me thrice!” And whan he thocht 
thar-on, he grat. 


CHAPTIR FYFTEEN. 


Pilate, and Jesus: andthe cross, and the 
tomb. 


Fa straucht the Heid-priests 7 
the mornin coonsell’t wi’ the 
Elders and Doctors, and the hail 
Cooncil, and bund Jesus, and led him 
awa and deliver’t him up to Pilate. 

2. And Pilate speir’t at him, ‘ Are 
ye the King o’ the Jews?” And 
answerin, he says to him, “ Ye say 
true.” 

3.. And the Heid-priests threepit 
on mony things again him. 

4, And Pilate again speir’t at him, 
“‘Answer-ye-na? See! hoo mony 
things they lay again ye!” 

Barabbas released, 


5. But Jesus nae mair answer't 
ocht ; sae that Pilate ferlied. 

6. Noo, at Feast-time, he aye re- 
leas’t for them a _ prisoner—wham 
they micht wale. 

7. And thar was ane Barabbas ; 
bund wi’ the insurgents—wha, in- 
deed, in the revolt had committit 
murder. 

8. And a’ the folk gaed up, and 
begude to seek for him to dae as he 
had aye done for them. 

9. And Pilate answer’t them, 
“ Wad ye that I release t’ye the 
King o’ the Jews ?” 

10. For he saw that for jealousie 
the Heid-priests had deliver’t him up. 

11. But the Heid-priests wrocht 
up the folk, that he soud raither re- 
lease them Barabbas. 

12. And Pilate was again speirin 
at them, ‘“‘ What, than, wad ye that 
1 soud do to the King o’ the Jews?” 

13. But they cry’t oot again, 
“Crucify him !” 

14. But Pilate said to them, 
‘Why sae? What ill has he dune?” 
And they cry’t oot mair furiously, 
“ Crucify him !” 


15, And Pilate, being fain to please . 


the crood, released Barabbas to 

them ; and deliver’t! up Jesus, first 

bein scourged, to be crucify’t. 

16. And the sodgers led him awa 
intil the coort, cad ‘The Pre- 
torium ;” and they bring thegither 
the hail cohort. 

17. And they cleed him in purple, 
and they weave a croon o’ thorns, 
and pit it on his heid ; 

18. And begude to salute him, 
“Hail to thee, King o’ the Jews !” 

19. And they strack him ower the 
heid wi’ a reed; and spat on him, 
and bent the knee and worshipp’t 
him, 

1}V. 15. Wae’s me for Pilate! He micht 
hae stude forth as ane o’ the warld’s 
heroes, had he dune the richt! But he 
had already dune many wrang and un- 


just, things; and Sautan had him fast 
bun, haun and fit ! 


66 


MARK, XV. 








and Jesus crucify’t. 


20. And eftir mockin him, they 


‘strippit aff the purple, and pat on 


him his ain cleedin, and led him oot 
to crucify him. 

21. And they lay haud o’ ane 
Simon, a Cyrenian, comin in frae the 
kintra-pairts—faither o’ Alexander 
and Rufus—to carry his cross. 

22. And they bring him to the 
place “‘Golgotha,” that is to say 
“ Skull-place.” 

23. And they proffer’t him wine 
wi’ myrr in’t; but he wadna hae’t. 

24. And they crucify’t him ; and 
dividit his cleedin amang them, and 
cuist lots wha soud hae ocht. 

25. And it was the third ’oor, and 
they crucify’t him. 

26. And the writin o’ his accusa- 
tion was ower aboon, ‘The King 0’ 
the Jews !” 

27. And eke wi’ him they crucify 
twa robbers ; ane on the richt haun, 
and ane on his left. 

28. And the Scriptur cam to pass, 
whilk says, “And wi’ wrang-doers 
was he coontit-in ! ” 

29. And the gangers-by war mis- 
cain him, waggin their heids, and 
sayin, ‘‘ Aha! thou wha is takin doon 
the Temple, and up-biggin it in thrie 
days. 

30. “Save yersel, and come doon 
frae the cross !” 

31. And as weel the Heid-priests, 
jeerin amang their sels, wi’ the 
Writers, said, ‘‘ He saved ithers ; his 
sel he canna save ! 

32. “The Christ, the King 0’ 
Isra’l! Jat him noo come doon frae 
the cross, that seein it, we may lippen 
him!” And the anes crucify’t wi’ 
him, misca’d him. 

33. And at the mid-day ’oor, the 
mirk cam ower the hail lan’, to the 
ninth ’oor o’ the day. 

34. And at the ninth ’oor, Jesus 
cry’t oot wi’ a loud voice, “Eloi ! 
Eloi! lama sabachthani!” whilk is, 
in translation, ‘‘ My God! My God! 
why did thou forsake me ?” 
| 35. And some o’ the staunners-by, 


In Joseph’s tomb. 


whan they heard that, said, “‘ He cries 
on Elijah !” 

36. And ane ran and filled a sponge 
wi’ vinegar, and pat it on a reed, and 
gied him drink, sayin, “Lat be! let 
us see gin aiblins Elijah comes to tak 
him doon!” 

37. But Jesus, utterin a lood cry, 
expir’t. 

38. And the veil o’ the Temple was 
rived in twa, frae the tap to the 
bottom. 

39. Noo the Captain wha stude 
nar, fornent him, seein he sae cry’t 
oot and expir’t, said, “Truly, this 
man was God’s Son !” 

40. And weemen too war thar, 
lookin on frae oot-by : ’mang wham 
war Mary Magdalene, and Mary 
(James the less, and Jose’s mither), 
and Salome, 

41. Wha, whan he was in Galilee, 
aye follow’t and providit for him ; 
and mony ither weemen wha cam up 
wi’ him to Jerusalem. 

42. And gloamin comin on, and it 
bein “The Preparation,” that is 
“ Afore the Sabbath, ”— 

43. Thar cam! Joseph of Arith- 
mathea, a Cooncillor o’ honorable 
rank, wha himsel lookit for the King- 
dom o’ God, and .gaed openly to 
Pilate, and craved the body o’ Jesus. 

44, And Pilate misdootit whether 
he was sae sune deid ; and ca’d the 
Captain, and speir’t at him gin he had 
been ony time deid ? 

45. And as sune as he kent it 0’ 
the Captain, he grantit the body to 
Joseph. 

46. And he coft fine linen, and 
takin him doon, row’t him i’ the 
claith, and laid him in a tomb hewn 
oot i’ the rock: and row’t a muckle 
stane to steek the door o’ the tomb. 





1V. 43. Thank God for necessities! Gin 
thar hadna been the necessity o’ savin 
the body o’ Jesus frae bein cuisten intil 


a public place, Joseph micht nevir hae © 


pluck’t up courage eneuch to avow his 
sel a freend o’ Jesus! We aft gain by 
oor losses ! 

The risin’. 


47, And Mary Magdalene, and 
Mary, James’ mither, lookit on, and 
saw whaur he was laid. 


CHAPTIR SAXTEEN. 


The risin frae the deid. He schaws his 
sel; and then ascends. 


‘le Sabbath bein by, Mary Mag- 

dalene, and Mary o’ James, and 
Salome, coft them spices, that they 
micht come and anoint him. 

2. And early on the first day o’ the 
week, they come to the tomb, at the 
sun-risin. 

3. “And they war sayin to thir 
sels, ‘‘Wha wull row us awa the 
stane frae the door o’ the tomb ?” 

4, And, lookin up, they see that 
the stane is row’t awa’; for it was an 
unco bouk. 

5. And, gangin intil the tomb, they 
saw a young man sittin on the richt, 
clad in a lang, white robe ; and they 
war unco fley’t. 

6. But he says to them, “Be na 
fley’t! Ye seek Jesus, the Nazarene, 
the Crucify’t. He raise! He isna 
here! See the place whaur they laid 
him. 

7. “But gang; tell his disciples 
and Peter,! that he gaes afore you 
intil Galilee, thar sal ye see him ; e’en 
as he tauld ye.” 

8, And gangin oot, they fled frae 
the tomb ; for fear and quakin had 
come on them; and they tauld nocht 
to ony ; for they war terrify’t. 

9. And, comin forth early on the 
first day o’ the week, he was first 
made kent to Mary Magdalene, frae 
wham he had cuisten oot seeven 
demons. 

10. She gaed awa’ and tell’t thae 
that had been wi’ him, as they maen’d 
and grat. 

11. And they, whan they war 





1V. 7. See hoo unco tender the Lord was 
toward Peter! Nae doot he grat (ver. 
10) mair than ony o’ them—for he had 
mair to greet for! Wha fa’s far’est, has 
maist need o’ raisin up ! 

tell’t that he was leevin, and seen by 
her, wadna believe. 

12. And eftir thae things, he was 
schawn in anither form to twa o’ 
them, as they walkit and gaed oot 
intil the kintra. 

13. And they gaed awa’, and tell’t 
it to the lave: neither believ’t they 
them. 

14. But eftir, to the Eleeven their 
sels he was schawn, as they sat at 
meat ; and he wytit them for their 
dootsomness and hardness o’ heart, 
no to lippen to them wha had seen 
him eftir he raise. 

15. And he said to them, “ Gang 
ye to a’ the warld, and preach the 
Gude-Tidins to the hale creation ! 

16. “ Wha believes and is bapteez’t 

and ascends. 


sal be sav’t ; but wha disbelieves sal 
be condemned. 

17. “And uncos sal follow them 
that believe; in my name sal the 
demons be cuisten oot; they sal 
speak wi’ tongues ; 

18. “ They sal tak up vipers ; and 
gin aiblins they drink ony deidly 
draught, it sal be nae ill to them ; 
they sal lay hauns on the sick, and 
they sal be weel!” 

19. Sae than the Lord Jesus, eftir 
he had spoken to them, was ta’en up 
till Heeven, and sat doon on the 
richt haun o’ God: 

20. And they gaed oot, and 
preached a’-gate; the Lord workin 
wi’ them, and makin siccar the Word 
wi’ the uncos that follow’t. 

CHAPTIR ANE. 


The wunner-warks at the birth o’ John. 


de er as mony hae taen 
in haun to pit doon in order a 
narration o’ thae things that hae been 
made siccar amang us, 

2. K’en as they, wha war at first- 
haun witnesses and followers o’ the 
Word, gied them till us ; 

3. It seemed gude to meas weel, 
haein kent frae the first a’ things per- 
fetely, to write to you in set order, 
O weel-deservin Theophilus, 

4. That ye micht hae fu’ know- 
ledge o’ the certaintie o’ the things 
in whilk ye hae been trained. 

5. [eee was, in the days o’ 

Herod, King o’ Judea, a 
priest ca’d Zachariah, 0’ Abijah’s 
coorse; and his wife was o’ the 
dochters o’ Aaron, and she was ca’d 
Elizabeth., 

6. And they war baith richt-leevin 
afore God, walkin i’ the Commauns 
and appointments o’ the Lord wyte- 
less. 

7. And they had nae bairn, for 
that Elizabeth bure-na; and they war 
baith growin auld. 

8. Noo it cam aboot, that while he 
was doin priestly service afore God i’ 
the order o’ his coorse, 

9. As was the custom o’ the priest- 
hood, it was his lot to offer incense, 
enterin intil the Temple o’ the Lord. 

-10. And the thrang o’ folk were 
oot-by, prayin, at the ’oor o’ the in- 
cense-offeran. 

11. And thar appear’t to him an 
Angel o’ the Lord, staunin on the 
richt side o’ the incense-altar. 

12. And Zachariah was uncolie put- 
ten-aboot whan he saw him, and fear 
cam on him. 

13. But the Angel says to him, 
“Be-na fleyt, Zachariah! for yere 





prayer has been heard, and yere wife 
Elizabeth sal bear a son t’ye, and his 
name ye’se ca’ John: 

14. ‘‘ And ye sal hae joy to ye, and 
rejoicin, and mony sal be blythe at 
his birth. 

15. “For he sal be michty afore 
the Lord, and he’se drink nae wine 
nor strong drink ; and he sal be fu’ 
o’ the Holie Spirit, e’en frae the womb. 

16. “And mony o’ Isra'l’s sons 
wull he weise roun’ till the Lord their 
God. 

17. “And he sal gang afore him 7’ 
the spirit and micht o’ Elijah to 
weise roun’ faithers’ hearts till their 
bairns, and the dour to the wyss-heid 
o’ the gude; to mak ready for the 
Lord a prepared folk.” 

18. And Zachariah says to the 
Angel, ‘ Hoo’s I to ken this? For 
Tm an auld man, and my wife noo in 
eild 7” 

19. And answerin, quo’ the Angel 
to him, ‘“‘I am Gabriel, that staun 
afore God! and I hae been sent to 
speak to ye, and to fesh ye thir gude 
tidins. , 

20. And noo see! ye sal be dumb, 
and hae nae speech, until whatna day 
thir things are dune, for that ye 
wadna lippen my words—whilk sal 
come to pass i’ their time!” 

21. And the folk war waitin for 
Zachariah, and ferlied at his delayin 
i’ the Temple. 

22. And whan he cam forth, he 
coudna speak to them; and they 
kent he bude hae seen a vision i’ the 
Temple. And he gaed on makin 
signs to them, and remained dumb. 

93. And it cam aboot, that whan 
his days o’ service war dune, he gaed 
awa to his ain hoose. 

24. And eftir thae days his wife 
Elizabeth conceived, and wadna be 
seen for fyve months ; sayin, 

25. ‘‘Sae has the Lord dune to 
me, to tak awa my _ humiliation 
amang the folk.” 

26. And i’ the sixth month the 
angel Gabriel was sent frae God till 
a citie o’ Galilee ca’d Nazareth, 

27. Till a maid betrothed toa man 
named Joseph, o’ the hoose 0 
Dauvid ; and the maid’s name was 
Mary. 

28. And the Angel, comin in till 
her, says, “Joy be to ye, favored 
ane! The Lord is w’ye; blest be ye 
amang weemen !” 

29. But she was unco put-abcot at 
the sayin, and was comin ower in her 
mind whatna kind o’ salutation this 
micht be! 

30. And the Angel said, ‘‘ Fear-na, 
Mary! for ye hae gotten favor wi’ 
God ! 

31. ‘‘ And tak tent! ye sal con- 
ceive i’ the womb, and bring forth a 
son, and sal ca’ his name JESUS. 

32. ‘He sal be great, an’ sal be 
ca'd ‘The Son o’ the Maist Heigh ;’ 
and the Lord sal gie to him the thron 
o’ his faither Dauvid. 

33. “And he sal reign ower the 
hoose o’ Jaucob for aye: and o’ his 
kingdom sal be nae endin ! ” 

34. But Mary said to the Angel, 
“Hoo sal this be, sin a husband I 
ken-na ?” 

35. And the Angel answerin, says, 
“The Holie Spirit sal come, and the 
pooer o’ the Maist Heigh sal descend 
upon ye; and sae that that is to be 
born sal be ca’d holie, the Son o’ 
God ! 

36. “And mark! Elizabeth, yere 
kinswumman, e’en she has conceived 
a son in her auld age; and this is 
the saxth month wi’ her wha was 
coontit bairnless. 

37. ‘‘For nae word frae God sal 
want pooer !” 

38. And Mary said, “Lo! I am 
the handmaid o’ the Lord.! Be it 


1V. 38. We ken-na whilk to admire maist 
—Mary’s faith, a readiness to risk that 

een to me, conform to thy word!” 
And the Angel gaed awa frae her. 

39. And 1’ thae days, Mary raise, 
and gaed intil the hill-kintra wi’ 
haste, intil a citie o’ Judah ; 

40. And enter’t intil the hoose o’ 
Zechariah, and salutit Elizabeth. 

41. And it cam aboot that as 
Elizabeth heard Mary’s salutation, 
the bairn in her womb rejoiced ; and 
Elizabeth was fu’ o’ the Holie Spirit, 

42. And raised her voice in lood 
exclamation, and said, “ Happy ye 
amang weemen! and biest is the 
frute o’ yere womb ! 

43. “And for what is this come to 
me, that the mither o’ my Lord soud 
come tae me ? 

44, “For behauld! as sune as the 
voice o’ yere salutation cam to my 
hearin, the bairn lap i’ my womb for 


joy. 

45. “And happy she wha lippen’d ! 
for thar sal be comin to pass 0’ thae 
things spoken to her frae the 
Lord.” 

46. And Mary said, “ My saul dis 
magnify the Lord, 

47. “And my spirit joys in Ged 
my Saviour ! 

48. ‘‘For he has lookit upon the 
laigh estate o’ his handmaid ; for lo! 
frae this oot, a’ generations sal ca’ me 
blest, 

49. “For that the Michty Ane has 
dune to me great things; and Holie 
is his name ! 

50. “And his mercie is until 
generations and generations, to thae 
that fear him. 

51. ‘He wrocht victorie wi’ his 
airm ; he dang them that war heigh 
i’ their heart’s intent. 

52. “He pu’d doon michty anes 
frae throns, and liftit up thae o’ laigh 
estate. 

53. “To hungry anes he gied 


maist precious thing wi’ a wumman, her 


reputation amang folk—or her humble- 
ness 0’ mind a’ throwe. She had the 
word o’ the Lord, and she socht nae 
mair. 


John’s birth and 


rowth o’ gude things ; and the walthy 
he ca’d awa toom ; 

54. “ He helpit Isra’l, his servitor, 
and remember’t his mercie, 

55. ‘As he spak to oor faithers, 
to Abra’m and his seed for aye!” 

56. And Mary bidit wi’ her for 
aboot thrie months ; and return’t to 
her ain hoose. 

57. Noo Elizabeth’s time o’ bringin- 
forth was come ; and she bure a son. 

58. And her neebors and kin heard 
hoo the Lord had wmultiply’t his 
pee to her, and they rejoiced wi’ 

er. 

59. And it cam aboot, that on the 
auchtb day they cam to circumceese 
the bairn; and they wad hae him 
ca’d “ Zachariah,” eftir the name 0’ 
his faither. 

60. And his mither answer't, ‘‘ Na, 
but he sal be ca’d John /” 

61. And they said to her, ‘“ Nane 
o’ yer kin is ca’d by this name! ” 

62. And they made signs to his 
faither, ‘‘Hoo wad ye hae him 
ca’d ?” 

63. And he wad hae a writin- 
tablet, and wrate, “His name is 
John!” And a’ ferlied. 

64. And his mou’ was unsteekit at 
ance, and his tongue lowsed ; and he 
spak, and praised God. 

65. And fear fell on a’ the nee- 
bors; and this was noised abreid 
ower the hill-pairt of Judea. 

66. And a’ wha heard it laid it up 
in their hearts, sayin, ‘‘ Whatna 
bairn sal this be?” for the haun o’ 
the Lord was wi’ him. 

67. And his faither Zachariah was 
fu’ o’ the Holie Spirit, and pro- 
phesy’t, sayin, 

68. “Blest be the Lord God 0’ 
Isra’l, wha has regairdit his ain folk, 
and wrocht salvation for them ! 

69. “And has raised up a horn o’ 
Salvation for us in the hoose o’ his 
servant Dauvid : 

70. “As he spak by the word 0’ 
the prophets, wha hae been sin’ the 
beginnin, 

71. “Salvation frae our faes, and 
frae the haun o’ a’ that hate us. 

72. “To schaw mercie to oor 
faithers, and to keep in mind his 
holie Covenant : 

73. “The aith he swure to Abra’m 
oor faither, 

74. ‘To grant to us, that, deli- 
verin us frae the haun o’ oor faes, we 
soud ser’ him wi’ nae dreid, 

75. “In holiness and richtousness 
a’ the days o’ oor leevin. 

76. “And ye, bairn, sal be ca’d 
the Prophet o’ the Maist Heigh ; for 
ye sal gang on afore him, to mak 
ready his gangins ; 

77. “To gie knowledge o’ salva- 
tion to his folk, for the remittin o’ 
their sins, 

78. “For that God’s yearnin 
mercie is toward us, whaur-by the 
dawin frae on heigh sal find us, 

79. “To glint on them wha sit in 
darkness, and the gloamin o’ death ; 
to airt oor feet intil the ways o’ 
peace !” 

80. And the bairn grew, and wax’d 
sterk in spirit, and was i’ the deserts 
to the day he was made kent to _ 
Isra’l. 


CHAPTIR TWA. 


Jesus, till he was thretty years o age. 


N°? i thae days it cam aboot thar 
gaed oot a decree frae Cesar 

Augustus that a’ the inhabiters o’ his 

dominions soud be enrolled. 

2. And this enrollment was made 
whan Quirinius was Governor in 
Syria. 

3. And a’ war gaun to be enrolled, 
ilk ane to his ain citie. 

4, And Joseph, as weel, gaed up 
frae Galilee, oot 0’ the citie o’ Naza- 
reth, intil Judea, intil Dauvid’s citie, 
whilk is ca’d Bethlehem; for that 
he was o’ the hoose and stock 0’ 
Dauvid : 

5. To be enrolled, wi’ Mary his 
betrothed wife, wha was a mither-to- 
be. 

6. And sae it was, that while they 
war thar, the days war fulfilled for 
her to bring forth. 

7. And she brocht forth her son— 
her first-born—and row’t him in a 
barrie-coat, and laid him i’ the man- 
ger, for that there was nae room for 
them i’ the inn. 

8. And thar war in the same kin- 
tra side herds bidin i’ the fields, and 
keepin gaird ower their flocks by 
nicht. 

9. And see! an Angel o’ the Lord 
cam till them, and the glorie o’ the 
Lord glintit roond aboot them ; and 
they war sair gliff’d. 

10. And the Angel said, ‘“ Be-na 
gliff’d ; for 1 bring ve gude tidins 0’ 
muckle joy to the hail warld ! 

11. “For thar is born t’ye this 
day, in Dauvid’s toun, a Saviour, wha 
is the Anointit Lord. 

12. ‘“‘And here is the token for ye: 
ye’se fin’ the bairn row’t in a barrie- 
coat, lyin in a manger.” 

13. And a’ at ance there was wi’ 
the Angel a thrang o’ Heeven’s host, 
praisin God, and sayin, 

14. “Glorie to God i’ the heighest 


heights, and on the yirth peace! | 


Gude wull to men! ” 

15. And as the Angels gaed awa 
frae them to Heeven, the shepherds 
said one to anither, “Let us gang 
noo to Bethlehem, and see this thing 
that has come aboot, that the Lord 
has made kent to us !” 

16. And they gaed, makin haste, 
and fund Mary, and Joseph, and the 
bairn lyin in a manger. 

17. And whan they saw it, they 
tauld abreid the words that war tell’t 
to them anent this bairn. 

18. And a’ that heard it ferlied at 
the things tauld them by the shep- 
herds. 

19. But Mary keepit a’ thae things, 
pondering on them in her heart, 

20. And the shepherds returned, 
giean glorie to God, for a’ thae 


things they saw and heard; e’en as | 


it was tell’t them. 

Auld Simeon's sang. 


21. And whan the auchth day was 
come for the circumceesion o’ the 
bairn, his name they cad JESUS, 
whilk was sae ca’d by the Angel ’or 
he was conceiv’t i’ the womb. 

22. And whan the days o’ purifica- 
tion by the law o’ Moses war fulfilled, 
they took him to Jerusalem to pre- 
sent him to the Lord ; 

23. E’en as it is putten-doon 7’ the 
law o’ the Lord, “Ilka male that opes 
a womb sal he ca’d holie to the 
Lord.” 

24. And to offer an offeran, as it 
is putten-doon i’ the law o’ the Lord, 
‘‘A pair o’ cushats, or twa young 
doos.” ' 

25. And mark! thar was a mani’ 
Jerusalem, whase name was Simeon ; 
and this man was holie and devout, 
lookin’ for Isra’l’s consolation. And 
the Holie Spirit was on him. 

26. And the Holie Spirit bad made 
kent to him that he soudna see 
death till he had seen the Anointit 0’ 
the Lord. 

27. And he cam 7’ the Spirit, intil 
the Temple ; and whan the parents 
brocht in the bairn Jesus, to do for 
him what was the custom o’ the Law, 

28. He took him in his airms, and 
praised God, and said, 

29. **Noo, wull thou dismiss thy 
servant, O Lord! conform to thy 
word, in peace ! 

30. “For my een hae seen thy sal- 
vation, 

31. “ Whilk thou hast brocht for- 
rit afore the face o’ a’ folk. 

32. © A licht for unveilin to the 
Gentiles, and a glorie for thy folk o’ 
Isra’l !” 

33. And Joseph and his mither 
ferlied at a’ the things that war said 
anent him. 

34. And Simeon bless’t them, and 
said to Mary his mither, “Lo! this 
Ane is set for the fa’in and staunin 
again o’ mony in Isra’l: and for a 
sign to be misca’d. 

35. “And a sword sal thring 
throwe yere ain heart as weel, that 


Jesus gaes to Jerusalem. 


the thochts o’ mony hearts may be 
schawn.” 

36. ‘And thar was ane Anna, a 
prophetess, Phanuel’s dochter, o’ the 
tribe o’ Asher; she was o’ an unco 
age, and had leev’d wi’ a husband 
seeven year frae her maidenhood : 

37. And she bade a weedow for 
four-score and four year, wha left-na 
the Temple ; and ser’t wi’ fastins and 
prayers nicht and day : 

38. And she too comin in at that 
time gied thanks to God ; and spak 
o’ him to a’ wha war waitin fcr the 
deliverin o’ Jerusalem. 

39. And whan they had dune a’ 
things conform to the law o’ the 
Lord, they gaed awa intil Galilee, to 
their ain citie Nazareth. 

40. And the bairn grew, and wax’t 
strang; fu’ o’ wisdom; and God’s 
tender favor was wi’ him. 

41. Noo his parents gaed yearly 
- to Jerusalem, at the Feast o’ the 
Pasche. 

42. And whan he was twal-year 
auld, they gaed up to Jerusalem, as 
was the mainner o’ the Feast. 

43, And whan they had fulfilled 
the days, they returned ; but the lad 
Jesus remained ahint in Jerusalem ; 
and Joseph and his mither kent-na. 

44. But, supposin him to be wi’ 
the ithers o’ the company, gaed a 
day’s journey, and they socht him 
amang their kin and acquaintance. 

45. And whan they faund-him-na, 
they gaed back to Jerusalem again, 
seekin him. 

46. And eftir thrie days they 
faund him i’ the Temple, sittin wi’ 
the Doctors, baith hearin them and 
speirin quaistens at them. 

47. And a’ that heard him war 
astonished ayont a’ things at his 
wisdom and his sayins. 

48. And seein him, they ferlied 
uncolie ; and his mother says to him, 
“Son, why hae ye dune this till us ? 
See! yere faither and I hae lookit 
for ye in pain!” 

49. And he said, “‘ Hoo is’t that ye 

John bapteezin, 
socht for me? Wist-ye-na, I maun 
needs be i’ my Faither’s hoose ?” 

50. And they kent-na the meanin 
o’ what he spak to them. 

51. And he gaed doon wi’ them, 
and cam till Nazareth, and obey’t 
them; but his mither laid} up a’ 
thae things in her heart. 

52. And Jesus wax’t in wyssheid, 
and in stature, and in favor wi’ God 
and wi’ man. 


CHAPTIR THRIE. 


Jesus bapteez't ; and his genealogy. 


N°: i’ the fifteenth year o’ the rule 
o’ Tiberius Cesar, Pontius Pilate 
bein Governor o’ Judea, and Herod 
Tetrarch o’ Galilee ; Philip, his brither, 
bein Tetrarch o’ the kintra o’ Iturea 
and Trachonitis, and Lysanius Tet- 
rarch o’ Abilene, : 

2. I the Heigh-priesthood o’ Annas 
and Caiaphas, the word o’ God cam 
to John, Zachariah’s son, i’ the muir- 
lands. 

3. And he cam till a’ pairts aboot 
Jordan, preachin repentance-baptism, 
and remittin o’ sins. 

4, As itis putten-doon i’ the buik 
o’ the sayins o’ Esaiah the prophet, 
“The sough o’ ane cryin oot i’ the 
muirlands, ‘Mak ye gangable the 
Lord’s way! mak straucht his fit- 
roads.’ 

5. “ Ilka heugh sal be filled heigh ; 
and ilka mountain and hill sal be 
made laigh, and the gley’t sal be made 
straucht, and the rouch ways plain ; 

6. ‘And a’ flesh sal look on God’s 
salvation !” 

7. Sae he was sayin to the thrangs 
that gaed oot to be bapteez’t by him, 
“Ye brood o’ vipers! wha was’t that 
warned you to flee frae the comin 
wrath ? 





1V. 51. What coud Mary’s thochts be, a’ 
thae years. She aiblins didna come to 
the fu’ licht, till aboot the time o’ his 
death. And hoo did Luke ken sae 
mickle aboot her ponderins o’ heart? 
Nae doot, frae hersel, in eftir days. 

8. “Bring ye than forth frutes fit 
for repentance ; and begin-na to say 
wi’ yersels, ‘We hae a faither, e’en 
Abra’m!’ For say I t’ye, that God 
coud raise up o’ thae stanes bairns till 
Abra’m ! 

9. “And e’en noo the axe is by 
the rute o’ the trees: ilka tree 
bringin-na forth gude fruit is cuttit 
doon, and cuisten intil the lowe.” 

10. And the thrang o’ folk war 
speirin at him, ‘‘ What than, sal we 
do?” 

11. And he answer’t, ‘He that 
has twa coats, lat him bestow on him 
that has nane: and he that has meat, 
lat him dae the same.” 

12. Than cam tax-men to be 
bapteez't, and said to him, “ Maister ! 
what are we to do?” 

13. And he says to them, “ Tak 
frae the folk nae mair than what is 
set for ye!” 

14. And sodgers, too, war speirin 
at him, 
And he said to them, “ Lift the 
strang haun to nane, naither grip 
aucht wrangously ; and be content 
wi’ yere providin.” 

15. Noo, as a’ the folk war lookin 
forrit, and war switherin i’ their 
hearts aboot John, gin aiblins he 
micht be the Messiah ; 

16. John answer’t, sayin till ane- 
and-a’, ‘‘I, indeed, bapteeze ye wi’ 
watir; but Ane comes wha _ is 
michtier than I; the whang o’ whase 
shoon | am-na fit to lout doon and 
lowse. He sal bapteeze ve wi’ Holie 
Spirit and wi’ fire. 

17. “ Whase fan is in his neive, and 
he will redd up his threshin-floor, and 
teem his wheat intil his girnal, but 
the cauff will he burn wi’ nevir-endin 
lowe !” 

18. Wi’ mony mair exhortins was 
he deliverin the Gude-tidins to the 
people. 

19. But Herod, the King-depute, 
being repruv’d by him anent Herod- 
jas, his brother Philip’s wife, and for 
a’ the mony ills Herod had dune, 

‘“* And we, what sal we do?” | 





The genealogy. 
20. Addit this till’t a’, that he 
cuist John in prison. 

21. Noo, it was, that whan a’ the 
folk war bapteez’t, Jesus too was 
bapteez’t, and continued in prayer— 
and the heevens war unsteekit, 

22. And the Holie Spirit cam doon 
in bodily form like a doo upon him ; 
and a voice cam oot o’ the heevens, 
‘“‘ Thou art my Son, the Beloved Ane ; 
in Thee I delicht!” 

23. And Jesus was, at the first, 
aboot thretty years o’ age ; bein son 
—as was believ’t—o’ Joseph,} 0’ 
Heli, 

24, Q’ Matthat, 0’ Levi, o’ Melchi, 

o’ Jannai, 0’ Joseph, 

25. O’ Mattathias, o? Amos, o 
Nahum, o’ Esli, 0’ Naggai, 

26. O’ Maath, o’ Mattathias, o’ 
Semein, 0’ Josech, o’ Joda, 

27. O’ Joanan, o’ Rhesa, o’ Zerub- 
babel, o’ Shealtiel, o’ Neri, 

28. O’ Melchi, 0’ Addi, o’ Cosam, 
o’ Elmadam, o’ Er, 

2% O} Jesus, o’ Eliezer, o’ Jorim, 
o’ Matthat, o’ Levi, 

30. O’ Symeon, o’ Judas, o’ Joseph, 
o’ Jonam, o ’ Eliakim, 

SI’ “Melea, o’ Menna, o’ Matta- 
tha, o’ Nathan, o’ Dauvid. 

oo ey Jesse, 0’ Obed, o’ Boaz, 0’ 
Salmon, o’ Nahshon, 

33. O’ Amminadab, 0’ 
Esrom, o’ Perez, o’ Judah, 

34. O’ Jaucob, o Isaac, o’ Abra’m, 
0’ Bien 0’ Nahor, 

35. 0” Serug, o’ Reu, o’ Peleg, o’ 
Eber, o’ Shelah, 

36. 0’ Cainan, o Arphaxad, 0’ 
Shem, o’ Noah, o’ Lamech, 

37. O’ Methusalah, o’ Enoch, 0’ 
Jared, 0’ Mahalaleel, o’ Cainan, 

38. O’ Enos, 0’ Seth, o’ Adam, o’ 
Gop. 


Arni, 0 


1V. 23 to the end. Gar a Jew to see that 
Jesus was a son 0’ Dauvid, and born in 
Bethlehem, and he was gey-weel won 
ower! but ither folk lookit-na sae 
muckle at his pedigree. Tatian, i’ his 
Diatessaron, made aboot A.D. 160, lea’s 
it oot a *thegither. 


Tempted by the ill ane. 


CHAPTIR FOWR. 

Tempit by Sautan—Lichtlhed by his neebors 
—but testify’t till by his warks ! 
ee Jesus, fu’ o’ the Holie Spirit, 

cam again frae the Jordan, and 
was led to the wilderness by the 
Spirit, forty days. 
2. Bein tempit by Sautan. And 
naething did he eat i’ thae days; and 
eftir, he was hungerin. 

3. And the deevil said to him, 
**Gin ye be God’s Son, speak to this 
stane, that it may turn to a ban- 
nock ! ” 

4. And Jesus made answer to 
him, “It is putten-doon, ‘Man 
leeves-na on breid alane, but on ilka 
word o’ God !’” 

5. And he led him up, and pointit 
oot till him a’ the kingdoms o’ the 
yirth, in a moment o’ time. 

6. And the deevil says to him, 
“To thee wull I gie a’ this rule— 
a’thegither—and the glorie (for it has 
been gien up to me; and I gie it till 
wham I wull). 

7. ‘Gin aiblins thou worship me, 
a’ sal be thine !” 

8. And makin answer to him, 
Jesus says, ‘It is putten-doon, ‘ Ye 
sal worship the Lord yere God, and 
to him alane sal ye do service !” 

9. And he led him to Jerusalem, 
and set him on a towerickie o’ the 
Temple, and says to him, ‘ Lout 
yersel doon ; 

10. “For it is putten-doon, ‘ He 
sal gie his Angels chairge ower ye, to 
defend ye ; 

11. “*And i’ their hauns sal they 
uphaud ye, that ye ding-na yere fit 
on a stane!’” 

12. And answerin, quo’ Jesus to 
him, ‘‘It is said, ‘ Ye sanna temp’ the 
Lord yere God!’” 

13. And, endin’ a’ his temptations, 
the deevil depairtit frae him till 
anither time. 

14. And Jesus came back i’ the 
Spirit’s pooer to Galilee ; and a din 
gaed oot aboot him a’ throwe the hail 
kintra roun’. 

Jesus. preachin in the kirk. 


15. And he was teachin i’ their 

kirks, bein mickle thocht o’ by them 
a’. 
16. And he cam intil Nazareth, 
whaur he had been brocht up ; and 
gaed in, as he aye did, to the kirk, 
on the Sabbath day, and stude up to 
read ; 

17, And thar was gien to him the 
buik o’ Esaiah the Prophet; and 
openin the buik, he faund whaur it 
was putten-doon, 

18. ‘The Spirit o’ the Lord is on 
me, for that he has anointit me to 
preach gude tidins to the puir; he 
has sent me to tell oot their release 
to the prisoners, and to the blin’ 
receivin o’ sicht ; to send awa free 
thae that war wranged. 

19. ‘To soond oot the blessed day 
o’ the Lord!” | 

20. And closin the buik, he gied it 
again to the beadle, and sat doon ; 
and a’ een i’ the kirk war on him. 

21. And he begude to say to 
them, “ This day is this writin come 
to pass i’ yere hearin ! ” 

22. And a’ war witnesses to him, 
and ferlyin at the words o’ grace fa’in 
frae his mou’; and war sayin, ‘“‘ Isna 
this Joseph’s son ?” 

23. And he says to them, “Ye 
wull, o’ a surety say to me, ‘ Physi- 
cian, heal yersel! As mony things 
as we heard o’ bein dune at Caper- 
naum, do here as weel, i’ yere ain 
kintra-side !’” 

24. And quo’ he, “Truly say I 
t’ye, nae prophet is honored in his 
ain kintra-side!” 

25. ‘“ But truly I tell ye, thar war 
mony weedows in Isra’l i’ the days o’ 
Elijah, whan the heevens war steekit 
thrie year and sax months; and a 
great dearth cam on a’ the lan’. 

26. ‘And to nane o’ them was 
Elijah sent, but only until Sarepta o’ 
Sidon, to a wumman, a weedow. 

27. ‘‘ And thar war mony lepers in 
Isra’l, i’ the time o’ Elisha the pro- 
phet ; and no ane o’ them was made 
clean but Naaman the Syrian.” 

Simon’s gude-mither. 


28. And a’ i’ the kirk war fu’ 0’ 
rage, when they heard thir things ; 

29. And they raise up to cuist 
him oot o’ the citie; and they led 
him till the brow o’ the hill on whilk 
their citie was biggit, that he micht 
be cuisten doon heidlang. 

30. But he, gangin oot throwe 
amang them, gaed his ways. 

31. And he cam doon till Caper- 
naum, a citie o’ Galilee, and was 
teachin them on the Sabbath-days ; 

32. And they war astonish’t at his 
teachin ; for his word cam wi’ pooer. 

33. And 7? the kirk was a man wi’ 
a foul spirit ; and he cry’t oot wi’ a 
great voice, 

34. Sayin, “Lat us be! What is 
thar atween us and thee, Jesus 0’ 
Nazareth? Are ve come to destroy 
us? I ken ye—the Holie Ane o’ 
God!” 

35. And Jesus challenged him, 
“Peace! And come ye oot o’ him!” 
And whan the demon had thrawn 
him doon, he cam oot o’ him, doin 
him nae ill. 

36. And astonishment cam on them. 
And they war sayin ane to anither, 
“ Whatna word is this, that wi’ 
authoritie and pooer he gies orders 
to foul spirits, and they come oot ?” 

37. And thar was gaun forth a 
great clash anent him, intil ilka place 
o’ the kintra-side. 

38. And, risin frae the kirk, he 
entered intil Simon’s hoose. Noo 
Simon’s gude-mither was in sair pyne 
wi’ a great fivver. And they spak 
to him for her. 

39. And, staunin ower her, he re- 
bukit the fivver, and it gaed frae her ; 
and she raise, and waitit on them. 

40. And whan the sun was! settin 
a’ the folk, as mony as had sick anes 


? 


wi’ ony kind o’ illness, brocht them 





1V. 40. The Jews war unco particular 
aboot the Sabbath ; and the holie day noo 
endin, they brocht oot their sick anes for 
healin. But gin God wad heal me—body 
or saul—ony day o’ the week, lat me be 
ready to come, and to bring ithers ! 

A wonnerfu catch o’ fish. 


till him, and he laid hauns on them, 
and healed them. 

41. And the demons too war gaun 
forth o’ mony—cryin oot and sayin, 
‘“Ye are the Son 0’ God!” And he 
rebukit them ; and allow’t-them-na to 
speak; for they kent he was the 
Messiah. 

42. And whan it was day, he gaed 
oot and journey’d intil a desert bit ; 
and the thrangs cam eftir him, and 
held him back, that he soudna gang 
frae them. 

43. But he said to them, “ Till 
ither cities, as weel, maun I gie the 
Gude-tidins anent the Kingdom 0’ 
God, for for that was I sent.” 

44, And he was haudin forth i’ the 
kirks 0’ Galilee. 


CHAPTIR FYVE. 


Fishes to the nets: and a man doon throwe 
the rigyin to the Healer | 


N°° it cam aboot, as the folk 
panged aboot him to hear God’s 
word, he stude by Gennesaret Loch. 

2. And saw twa boats lying by the 
Loch ; but the fishers war gane frae 
them, and war syndin their nets. 

3. And gaun intil ane o’ the boats 
—whilk was Simon’s—he wad hae 
him pit aff a wee frae the lan’; and 
sittin doon, he was teachin the thrang 
oot o’ the boat. 

4. And whan he quat speakin, he 
says to Simon, ‘Pit oot intil the 
deep, and lat doon yere nets for a 
haul.” 

5. And answerin, Simon says to 
him, “ Maister! though we toiled a’ 
nicht, we tuik naething ; yet at thy 
sayin I wull lat doon the nets !” 

6. And whan they did this, they 
took an unco number o’ fish; and 
their nets war giean way. 

7. And they made signs to their 
pairtners i’ the ither boat, to come 
and giethemahaun. And they cam; 
and they filled fw’ baith the boats, 
sae that they war like to sink. 

8. And Simon Peter, whan he saw, 
fell doon at Jesus’ knees, cryin, ‘‘ De- 


Heals a leper. 


pairt frae me, for I am a sinfu’ man, 
O Lord!” 

9. For amazement overcam him, 
and a’ that war wi’ him, on accoont 
o the haul o’ fish they tuik. 

10. And e’en sae wi’ baith James 
and John, Zebedee’s sons, wha war 
pairtners wi’ Simon. And Jesus says 
to Simon, ‘Fear-na!  Frae this 
time ye sal tak men! ” 

11. And, bringin their boats to the 
lan’, they left a’ and follow’t him. 

12, And it cam aboot, that being 
in a certain citie, look ye! a man fu’ 
o’ leprosie ; and haein sicht o’ Jesus, 
he fell doon on his face, and cry’t 
oot, ‘ Lord! gin thou be willin, thou 
can mak me weel!” 

13. And he rax’t oot his haun, 
sayin, “I wull! Be clean!” And 
at ance the leprosie gaed frae him. 

14, And he chairged him to tell 
nane; “but gang, schaw yersel to 
the priest, and gie for yere recoverin 
what Moses enjoined, for a token to 
them.” 

15, But the word aboot him spread 
sae muckle the mair; and unco 
thrangs cam thegither to hear him, 
and to be recover’t o’ their ills. 

16. But he was retirin to the 
wilderness, and prayin. 

17. And it cam aboot on ane o’ 
thae days, that he was teachin, and 
thar war sittin Pharisees and Writers, 
wha war come oot o’ ilka toun 0’ 
Galilee and Judea, and Jerusalem ; 
and the Lord’s pooer was thar to 
heal them. 

18. And look! they fesh on a 
couch a man wi’ a stroke ; and they 
socht to fesh him in, and lay him 
doon afore Him. 

19. And no kennin hoo they coud 
bring him in, on accoont o’ the 
thrang, they gaed up on the hoose- 
tap, and throwe the tilin they loutit 
him doon, wi’ his couch, i’ the mids, 
afore Jesus. 

20. And seein their lealness, he 
says to him, “Man, yere sins are 
forgien ye!” 

Levi cad. 


21. And the Writers and the 
Pharisees begude to dispute, “ Wha 
is this utterin profaneness? Wha 
can forgie sins but God allenar ? ” 

22. But Jesus kennin their thochts, 
says to them, ‘“‘ Why are ye debatin 
i’ yere hearts ? 

23. ‘‘Whilk is easier to say, ‘ Ye’re 
sins are forgien’: or to say, ‘Rise ye 
and walk’ ? 

24, “But in order ye may ken 
that the Son o’ Man has authoritie 
on the yirth to forgie sins,” [he says 
to the paralytic], ‘Rise! and takin 
up yere couch, gang yere ways till 
yere hame!” 

25, And at ance, afore them a’, 
risin, and liftin that whaur-on he 
lay, he gaed aff to his ain hoose, 
giean glorie to God. 

26. And they war a’ astoundit, 
and glorify’t God; and war fu’ o’ 
dreid, sayin, ‘‘We hae seen unco 
things the day !” 

27. And eftir thir things, he gaed 
forth and saw a tax-man, ca’d Levi, 
presidin at the tax-liftin; and said 
to him, “ Be followin me !” 

28. And forsakin a’, he raise and 
follow’t him. 

29. And Levi made a great feast 
for him in his hoose; and a great 
company o’ tax-men and ithers sat 
doon wi’ him. 

30. And the Pharisees and their 
Writers war yammerin at his dis- 
ciples, sayin, “‘ Hoo is’t that ye eat 
and drink wi’ tax-men and repro- 
bates ?” 

31. And Jesus answerin, says to 
them, ‘‘It’s no the hale anes wha 
want the leech, but the ill anes! 

32. ‘I hae-na come to win richtous 
anes, but sinfu’ anes to repentance.” 

33. And they say to him,! “ Hoo 





1V. 33. It gars ane feel dowie and wae, 
to see, a’ throwe this chapter, hoo the 
Pharisees and Doctors war hingin on 
him, and houndin him! aye seekin 
something to faut him wi’. Oh for the 
spirit that aye seeks something to com- 
mend and praise, raither than ban and 


flyte ! 

Amang the corn. 


is’t that John’s disciples fast mickle, - 


and mak prayers; and thae o’ the 
Pharisees as weel; but yere ain are 
eatin and drinkin ? ” 

34. And he said to them, ‘“* Wad 
ye hae the sons o’ the bride-chaumer 
fast while the bridegroom is yet 
wi’ them ? 

35. “ But the days wull come— 
e’en whan the bridegroom is ta’en 
frae them—than wull they fast 7’ 
thae days.” 

36. And he spak a parable to 
them: ‘‘Nae man pits a clout frae a 
new mantle on an auld ane; else, 
than baith the new piece maks a 
rive, and the new piece ’grees-na wi’ 
the auld. 

37. “ And nae man pits new wine 
intil auld wine-skins; else the new 
wine wull rive the wine-skins, and it 
wull be skail’t, and the skins 
destroy’t. 

38. “But new wine maun be 
teemed intil new wine-skins, and 
baith are preserved. 

39. ‘And nane, haein preed auld 
wine, seeks for the new ; for, quo’ 
he, ‘ The auld is better !’ » 


CHAPTIR SAX. 


A wheen heids o’ corn for the hungry. A 
pickle for ilk ane oot o this graun field- 
sermon / 

OO it cam aboot that on the 

Sabbath-day he was  gaun 
throwe the corn-fields; and his 
disciples pu’d the heids o’ corn, and 
war eatin, rubbing them i’ their loof. 

2. But some o’ the Pharisees said, 
“ Why dae ye an unlawfu’ thing on 
the Sabbath-day ?”’ 

3. And Jesus answerin them said, 
“Hae ye no e’en read this, what 
Dauvid did, whan he was hunger’t, 
he and thae wi’ him ? 

4, ‘‘Hoo he gaed intil God’s hoose, 
and did tak and eat o’ the Breid o’ 
Presentation, and gied to thae that 
war wi’ him; whilk wasna lawfu’ for 
him to eat—but for the priests 
alane ?” 

The man wi’ a withered haun, 


* The 
is Lord e’en o’ the 


5. And he said to them, 
Son o’ Man 
Sabbath.” 

6. And it cam aboot that on 
anither Sabbath-day he gaed intil a 
kirk, and was teachin. And a man 
was thar, and his richt haun was 
dwined awa. 

7. But the Writers and the Phari- 
sees war lookin, gin he wad heal on 
the Sabbath-day, that they micht hae 
an accusation again him. 

8. Noo he kent their thochts; 
natheless he says to the man wi’ 
his haun dwined awa, “Rise ye, 
and staun forth i’ the mids!” And 
he raise, and stude forth. 

9. And Jesus said to them, “I 
quaisten ye: is it lawfu’ on the 
Sabbath to do gude, or to do ill? to 
save a life, or to destroy it ?” 

10. And he lookit roond aboot on 
them a’, and said to the man, “ Rax 
oot yere haun!” And he did sae, 


-and his haun was restored, like as 


the ither. 

11. And they war fu’ o’ rage: 
and they coonsell’t ane wi’ anither 
what they wad do to Jesus ? 

12. And it cam aboot i’ thae days, 
that he gaed oot intil a mountain for 
prayer; and was a’ the nicht in 
prayer to God. 

13. And whan the dawin cam, he 
ca'd his disciples, and waled oot frae 
them twal’, wham eke he named 
“ Apostles ” : 

14. Simon, wham eke he named 


“Peter,” and Andro his brither, 
James and John, Philip and Bar- 
tholomie, 


15. And Matthew and Tammas, 
James o’ Alpheus, and Simon o’ the 
Zealots, 

16. And Judas o’ James, and 
Judas Iscariot, wha was the traitor. 

17. And he cam doon wi’ them, 
and stude on an even bit o’ grun’: 
and a great thrang o’ his disciples, 
and an unco number o’ folk frae a’ 
Judea and Jerusalem, and the coast 
aboot Tyre and Sidon, wha cam to 


Blessins and bannins. 


hear him, and to be healed o’ their 
ills, 

18. And they that war sair fash’d 
wi’ foul spirits ; and they war healed. 

19. And a’ the thrang socht to 
touch him, for thar gaed forth pooer 
frae him, and healed a’. 

20. And he liftit up his een on his 
‘disciples, and quo’ he, “Happy, ye 
destitute! for yours is God’s King- 
dom. 

21. ‘“‘ Happy, ye wha are hungerin 
noo! for ye sal be fill’d! Happy, ye 
wha greet noo ; for ye sal smile. 

22. “ Happy are ye, whan men sal 
hate ye, and whan they sal separate 
ye, and misca’ ye, and cast oot yere 
name as vileness, for the Son o’ Man’s 
sake. 

23. ‘Blythe be ye i’ that day, and 
lowp for joy! for lo! yere meed 
is great Aboon : for in siclike main- 
ner did their faithers to the pro- 
phets. 

24. “But wae for you, ye rich 
anes! for ye are noo haein yere con- 
solation. 

25. ‘“Wae for you wha hae been 
filled fu’ noo! for ye sal hung’er. 
Wae for you wha lauch noo! for ye 
sal greet. 

26. ‘“Alack! whan a’ folk speak 
weel o’ ye! for e’en sae did their 
faithers to the fause prophets. 

27. ‘But I say to you wha hear: 
lo’e yere faes! do gude to them 
wha hate ye. 

28. ‘‘Be blessin them that ban ye ; 
pray for them that ill-use ye. 

29. “To him that clours ye on 
ae cheek, gie e’en the ither ; and frae 


1V. 27. This rule is like gude seed sawn i’ 
the yirth; and it’s aye growin! It 
brairdit langsyne, and it wull ripen some 
day ! wars sal cease, and hate be shamed 
0’ itsel! Div ye no think we can best 
understaun the Saxth Commandment, by 
takin it as a commaun again Hatred? 
Hate is the nation, but Murder is the 
king ; and the declaration o’ war is again 
the king—but taks in a’ his subjects ! 
See Matt. v. 21,22. And sae wi’ a’ the 
Commauns ! 

Parables. 


him wha poinds yere coat, withhaud- 
na yere cloak as weel. 

30. Bestow on ilk ane wha seeks 
frae ye ; and frae him wha taks awa 
yere gudes, ask them no again. 

31. “And as ye wad that men 
soud do to yersels, do ye e’en the 
same to them likewise. 

32. ‘Gin ye loe them that lo’e ye, 
whatna thanks are thar for ye? for e’en 
the ill-deedie lo’e thae that lo’e them. 

33. “And gin aiblins ye do gude 
to them that do gude to yersels, 
whatna thanks hae ye? for e’en the 
ill-deedie do the same. 

34. “And gin aiblins ye lend to. 
thae frae wham ye hope to receive, 
whatna thanks dae ye win? for the: 
evil lend to the evil, to receive as. 
muckle again. 

35. “But lo’e ye’re enemies, and 
do them gude, and lend, lookin for- 
naething back; and yere meed sal 
be great, and ye sal be bairns o’ the 
Maist Heigh; for he is kindlie to. 
the ungratefu’ and the reprobate. 

36. “Be ye than mercifu’, e’en as. 
yere Faither is mercifu’. 

37. “And judge-na, and ye’se be- 
na judged: condemn-na, and ye’se 
be-na condemned : release, and ye’se: 
be released. 

38. ‘“ Bestow, and it sal be bestown 
upon you: gude measur, pang’d doon: 
and jousl’t thegither, and skailin- 
ower, sal they gie intil yere lap: for 
wi yere ain measur that ye measur 
sal it be gien back to ye.” 

39. And he spak a parable to 
them: ‘May the blin’ lead the blin’ ? 
Wull they no baith fa’ intil a sheugh ? 

40. “A disciple is no aboon his 
Maister; but, whan perfetit, he sal 
be as his Maister. 

41. “But why div ye tak tent 0” 
the mote i’ yere brither’s ee, but con- 
sider-na the baulk that’s i’ yere ain 
ee ? 

42. ‘Or hoo can ye say till yere: 
brither, ‘ Brither, lat me pu’ oot the 
mote that is in yere ee,’ whan ye 
yersel see-na the baulk that is in yere: 

ain ee? Dissembler! cast oot first 
the baulk oot 0’ vere ain ee, and than 
may ye see weel to pu’ oot the mote 
that is in yere brither’s ee. 

43. “For a soun’ tree brings-na 
forth feckless frute, nor dis a feckless 
tree bring forth gude frute. 

44. “For ilka tree may be kent by 
its ain frute: for folk gaither-na figs 
o’ thistles, nor o’ a bramble gaither 
they grapes. 

45. “The gude man, oot o’ the 
gude gear o’ his ain heart, brings oot 
what is gude; and the ill man, oot o’ 
the ill, what is ill; for, oot o’ the 
owercome o his heart his movw’ 
speaks. 

46. “But for why say ye to me, 
‘Lord, Lord!’ and div-na what I 
say } 

47. ‘“Whasae comes to me, and 
hears my words, I wull schaw ye 
wham he is like : 

48. “He is like to a man biggin a 
hoose, wha howkit deep, and laid a 
fundation on a rock; and, a spate 
comin, the torrent struck sair again 
that hoose, and coud-na ding it, for 
it was biggit on a rock. 

49. “But he wha hears and dis-na, 
is like to a man that biggit a hoose 
on the yird, wantin a fundation ; 
agane whilk cam doon the spate, and 
at ance it was dang in; and the fa’ o’ 
that hoose was great!” 


CHAPTIR SEEVEN. 


The weedow’s son gien back to her. 
in duot. Ane weshes Jesus’ feet. 


N°: eftir he had endit a’ his 
teachin i’ the hearin’ o’ the 
thrang, he gaed intil Capernaum. 

2. And a Centurion’s servin-man, 
wha was unco thocht o’ by him, was 
ill, and ready to dee. 

3. But, hearin aboot Jesus, he 
sent to him Elders o’ the Jews, wha 
besocht him that he wad come and 
save his servin-man. 

4. And whan they cam to Jesus, 
they besocht him sair, sayin, ‘‘ He is 
wordie to wham ye wad grant this : 

The weedow’s son. 
5. ‘For he lo’es oor nation, and has 
biggit us a kirk !” 

6. And Jesus was gaun wi’ them. 
By this time he, no bein far frae the 
hoose, the Centurion sent freends to 
him, sayin ‘‘ Lord, dinna fash yersel ; 
for I am-na wordie ye soud come 
under my roof. 

7. ‘‘And sae naither thocht I my- 
sel wardie to come till ye; but speak 
wi’ a word, and my servin-lad sal be 
hale. 

8. “For e’en I mysel am ane set 
under authoritie, and haein under me 
sodgers ; and I say to ane, ‘ Gang,’ 
and he gangs; and to anither, 
‘Come,’ and he comes; and to my 
servin-lad, ‘Do this,’ and he dis it.” 

9. And whan Jesus heard thae 
words, he ferlied at him; and turnin 
to the thrang that follow’t him, said, 
“T say t’ye, I hae-na fund sic leal 
faith, na, no in Isra’]! ” 

10. And they that were sent, re- 
turnin to the hoose, faund the 
servin-lad weel. 

11. And it cam to pass in order, 
that he was gaun intil a citie ca’d 
Nain; and mony disciples gaed wi’ 
him, and a great thrang. 

12. Noo whan he cam to the yett 
o’ the citie, look! thar was carry’t 
oot ane deid, the ae son o’ his mither, 
and she was a weedow: and a hantle 
o’ folk o’ the citie war wi’ her. 

13. And whan the Lord saw her, 
he had unco pitie on her, and says 
to her, “ Dinna greet ! ” 

14, And gaun forrit, he touched 
the bier; and the bearers stude still ; 
and he said, “Laddie! I say to 
thee, Rise !” 

15. And he that was deid sat up, 
and begude to speak. And he gied 
him ower to his mither. 

16. And a gliff fell on them a’; and 
they magnify’t God, cryin, “A great 
prophet has raise up amang us!” and 
“God has visitit his folk!” 

17. And this word aboot him gaed 
oot intil the hail o’ Judea, and a’ 
throwe the pairts roond aboot. 


Message to the Baptist. 


18. And the disciples o’ John tell’t 
him a’ thir things. 

19. And ca’in to him twa certain 
anes 0’ his disciples,! John sent them 
to the Lord, sayin, ‘‘ Are ye the Ane 
that soud come? or are we to look 
for anither ane ?” 


20. And comin to him, the men_ 


said, “John Baptist has sent us to 
thee, sayin, ‘Are ye the Ane that 
soud come? or are we to look for 
anither ane ?’” 

21. At that ’oor he healed mony o’ 
their ills and plagues, and foul 
spirits; and on mony blin’ he be- 
stowed sicht. 

22. And Jesus answerin, said to 


them, ‘“‘Gang yere ways, and cairry ' 


word to John what ye saw and 
heard : hoo the blin’ win their sicht, 
the lameters gang aboot, lepers are 
made clean, the deif hear, the deid 
are raised, and the needy hae the 
joyfu’-message preached to them. 

23. ‘“‘And weel may he be, wha 
finds nae cause o’ stumblin in me!” 

24, And, the messengers o’ John 
gaun awa, he begude to speak to a’ 
the thrang anent John: ‘“ What 
gaed ye oot intil the waste to see ? 
A reed, win’-shaken ? 

25. “But what was’t ye gaed oot 
to see? A man clad in saft attire ? 
But look! they wha are fund in 
grand attire, and fend delicately, are 
in royal palaces. 

26. “But what gaed ye oot tae 


see? A prophet? Aye! say I 
tye: and muckle mair nor a pro- 
phet! 


27. “This is he o’ wham it is 





*V. 19. Was Jobn’s faith dwinin? Aib- 
lins, Tho’ he spak clear eneuch 0’ 
Christ’s spiritual poo’er (John, i. 36), he 
was aiblins like the prophets o’ auld, and 
spak better nor he understude (1 Peter, 
i. 10, 11), and was still expectin Jesus to 
set up a kingdom at Jerusalem. Jesus 
loot him ken, that gin he [Jesus] was 
doin the warks o’ God, he maun also be 
doin God’s wull; and God wad tak care 
o his ain Kingdom, whether it had 
human grandeur in’t or no! 

At the Pharisce’s hoose. 


putten-doon, ‘Lo! I send oot my 
messenger afore yere face, wha sal 
mak yer fit-road gangable afore ye!’ 

28. ‘“‘For I say t’ye, Amang a’ 
that are born o’ weemen, there isna 
a greater prophet than John the 
Baptist ; yet he wha is the less in 
God’s Kingdom is greater nor he!” 

29. And a’ the folk whan they 
heard —.and the tax-men — laudit 
God, bein bapteez’t in John’s bap- 
teezin. 

30. But the Pharisees and the 
Writers pat aside the coonsel o’ God 
again their sels, no bein bapteez’t 0’ 
him. 

31. “Unto what, than, sal I com- 
pare the men o’ this generation ? and 
until what are they like ? 

32. “They are like bairns sittin 7 
the merkit-place, and cryin ane to 
anither, and sayin, ‘ We piped to ye, 
and ye danced-na; we crooned a 
dirge to ye, and ye grat-na.’ 

33. “ For John the Baptist is come, 
naither eatin breid nor drinkin wine, 
and ye say, ‘ He has a demon.’ 

34. “The Son o’ Man is come, 
eatin and drinkin; and ye say, ‘See! 
a man o’ gluttony, and a wine-tippler ; 
a freend o’ tax-men and the ill- 
deedie !’ 

35. “And yet wisdom is justifee’t 
o’ her bairns!” ‘ 

36. And a certain ane o’ the Phari- 
sees wad hae him come and eat wi’ 
him: and gaun intil the hoose o’ the 
Pharisee, he sat doon to meat. 

37. And see! a wumman o’ the 
citie, wha was an ill-dooer, whan she 
kent that he was sittin at meat i’ the 
Pharisee’s hoose, she gat her an 
alabaster cruse o’ perfume, 

38. And staunin’ ahint him, at his 
feet, she begude to weet his feet wi’ 
her tears; and wiped the tears aff 
wi’ her hair; and was kissin his feet, 
and crystit them wi’ the perfume. 

39. But the Pharisee wha had 
bidden him, seein it, spak till his 
sel: “This ane, gin he war a pro- 
phet, wad hae taen tent wha and 0’ 

whatna sort this wumman is that 
touches him—that she is a bad 
ane.” 

40. And Jesus, answerin, says to 
him, ‘Simon, I hae a thing to say 
t’ye.” And he says, “ Maister, say 
on!” 

41, “Thar was a certain creditor 
wha had twa debtors ; the ane was 
awn fyve-hunner siller-pennies, and 
the tither fifty. 

42, “ And whan they had nocht to 
pay wi, he forga’e them baith. 
Whilk o’ them, noo, wull lo’e him 
maist ?” 

43. Answerin, quo’ Simon, “I 
wad think he to wham he forga’e the 
maist.” And he says to them, “Ye 
hae judged richt.” 

44, And turnin him to the wum- 
man he says to Simon, “See ye this 
wumman! I cam intil yere hoose: 
ye gied me nae watir for my feet ; 
but she wat my feet wi’ her tears, 
and wiped them aff wi’ her hair. 

45, ‘Nae kiss gied-ye-me: but she, 
sin’ I cam in, hasna left aff to kiss 
my feet. 

46. “ Wi’ nae ulyie did ye anoint 
my heid; hut she, wi’ perfume, 
erystit my feet. 

47. “Sae, say I t’ye, Her mony 
sins hae_ been forgi’en; for she lo’ed 
mucklg; but to wham little is for- 
gi’en, he lo’es little.” 

48. And he said till her, ‘ Yere 
sins are forgi’en.” 

49. And they sittin at meat wi’ 
him, begude to say to their sels, 
“Wha is this, that is e’en forgi’en 
sins ?” 

50. But he said to the wumman, 
‘‘Yere faith has saved ye! Gang in 
peace !” 


CHAPTIR AUCHT. 


The sawin o’ the seed. A storm laid. 
A lassie raised. 
ND it cam aboot that 
coorse he gaed throwe a’ cities 
and villages preachin, and bringin the 

The sawer an’ the seed. 


Gude-tidins o’ the Kingdom o’ God, 
and the Twal’ war wi’ him ; 

2. And certain weemen wha had 
been healed o’ foul spirits, and ill- 
nesses ; Mary, ca’d the Magdalene, 

3. And Joan, wife o Chuza, Herod’s 
steward ; and Susanna; and mony 
mair, wha war giean oot to them 0’ 
their ain plenishin. 

4. And whan a great thrang cam 
thegither, and they o’ the cities jour- 
ney’d till him, he spak throwe a 
parable : 

5. “A sawer gaed oot to saw his 
seed; and as he sawed, some fell 
aside the fit-road, and was trampit 
doon, and the burdies o’ the air de- 
voor’t it. 

6. “And ither fell on the rock; 
and as sune as it brairdit it dwined 
awa ; for it wanted moisture. 

7. “And ither fell amang the 
thorns; and, growin up wi't, the 
thorns smoor’d it. 

8. ‘And ither some fell intil the 
gude grun’; and brairdin, brocht 
forth frute, a hunner-fauld.” Thir 
things sayin, he cry’t alood, “ He 
wha has lugs to hear, let him hear!” 

9. But his disciples war speirin at 
him, ‘“‘ What may this parable be ?” 

10. And he said, “To you it is 
gien to win the knowledge o’ the 
mysteries 0’ God’s Kingdom: but to 
the lave in parables: sae seein they 
see-na, and hearin they understaun- 
na.! 

11. “Noo the parable is this :— 
The Seed is the Word o’ God. 

12. “ And they by the fit-road are 
they wha hear; than comes Sautan, 
and cleeks awa the word, frae their 
heart, least, believin, they soud be 
saved. 

13. “ And thir on the rock are 
they wha, whan they hear, wi’ joy 
welcome the word ; but they hae nae 
rute—wha believe for a wee, and in 
time o’ trial fa’ away. 
1V¥. 10. Wha winna see, canna see; and 


wha winna understaun, canna even hear ! 
God mak gleg oor hearin and seein ! 


The “‘ sawer ” exponed. 


14. “ And thir that fell amang the 
thorns, are they that hear; and as 
they gang on their way, are smoord 
wi’ cark and care, and the gear and 
the joys o’ this life, and bring nae 
frute to the ripenin. 

15. “But that i the gude grun 
are they wha, in an honest and leal 
heart, hear the word and grip it 
fast ; and, tholin a’, bring their frute 
to perfeteness. 

16. “For nane, luntin a crusie, 
covers it ower wi’ a dish, or pits it 
aneath a couch; but sets it on a 
stun, that they wha come in may see 
the licht. 

17. “For thar is nae secret but sal 
be unfauldit ; nor onything hidlins 
that sanna be kent. 

18. “ Tak tent, than, hoo ye hear! 
for to wha has sal rowth be gi’en; 
and wha has-na, frae him sal be ta’en 
awa e’en what he seems to hae!” 

19. Noo thar cam seekin him his 
mither and his brethren; but they 
coudna win nar him for the thrang. 

20. And it was said to him, 
‘“Yere mither and yere brethren are 
staunin oot-by, and wad see ye!” 

21. But he answer’t, and quo’ he 
to them, ‘““My mither and my 
brethren are thir—wha hear the 
Word o’ God, an’ do it!” 

22. And it cam, that on ane o’ the 
days, he gaed intil a boat, he and his 
disciples, and he said to them, “ Lat 
us gang ower to the other side o’ the 
Loch !” 

23. And they set oot. Noo, as 
they war sailin, he fell asleep. And 
thar cam doon an unco storm 0’ win’ 
intil the Loch ; and they were fillin, 
and war in danger. 

24. And they cam till him, and 
wauken’d him, sayin, ‘“ Maister ! 
Maister! we perish!” And he 
raise, and challenged the win’ and 
the ragin’ o’ the watir; and they 
war lown, and it becam a calm. 

25. And he said to them, “* Whaur 
is yere faith?” But, struck wi’ 
dreid, they ferlied, sayin ane to 

The herd o’ swine. 


anither, ‘* Whatna man is this, that 
he orders the win’s and watirs, and 
they obey him ?” 

26. And they cam till the kintra- 
side o’ the Gerasenes, whilk, indeed, 
is ower fornent Galilee. 

27. And whan they war come 
forth on the lan’, a certain man met 
him, oot o’ the citie, wha had demons, 
and for lang had worn nae claes ; nor 
wad bide in ony hoose, but i’ the 
tombs : P 

28. But seein’ Jesus, he cry’t oot, 
and fell doon afore him, and wi’ a 
soondin voice cry’t, “What hae I 
to dae wi’ thee, Jesus! Son o’ God 
Maist Heigh! I entreat thee, tor- 
ment-me-na ! ”’ 

29. For he commandit the foul 
spirit to come oot o’ the man: for 
aft it had grippit him ; and he was 
keepit in ward, and bund wi’ fetters 
and chains; and, rivin his bonds 
sindry, he was ca’d intil the deserts 
by the demons. 

30. And Jesus demandit o’ him, 
“What is yere name?” And he 
said, “Legion!” for that mony 
demons had enter’t intil him. 

31. And they entreatit him that he 
wadna command them to gang oot 
intil the abyss. 

32. Noo thar was a herd o’ mony 
swine feedin on the mountain ; and 
they entreatit him that he wad gie 
them leave to enter intil them. And 
he loot them. 

33. And the demons, gaun forth 
frae the man, gaed intil the swine. 
And the hale herd rushed doon the 
scaur intil the Loch, and war 
drooned. 

34. And whan they that herdit 
them saw what was dune, they fled, 
and tell’t it i’ the citie, and i’ the 
kintra-side. 

35. And they cam oot to see what 
had come to pass, and cam to Jesus 
and faund the man the demons had 
gane oot o’, cleedit and in his richt 
senses, at the feet o’ Jesus : and they 
fear’t. 

36. And they wha beheld, tauld 
hoo the ane possess’t. wi’ demons was 
saved. 

37. Than the hail o’ the kintra-side 
o the Gerasenes entreatit him to 
depairt frae them; for they war 
hauden wi’ a great fear. And he, 
gaun intil a boat, returned again. 

38. Noo the man the demons had 
gane oot ©’, was entreatin him that 
he micht be wi’ him; but he sent 
him awa, sayin, 

39. ‘Gang -yere ways to yere 
hoose, and schaw what great things 
God has wrocht for ye!” And he 
gaed aff, and tell’t throwe the hail 
citie hoo great things Jesus had dune 
for him. 

40. Noo as Jesus returned, a’ the 
folk welcomed him back; for they 
war lookin for bim. 

41. And see! thar cam ane named 
Jairus, and the same was a ruler 7’ 
the kirk. And fa’n doon at Jesus’ 
feet, he entreated him to come to his 
hoose. 

42. For he had but ae dochter, 
aboot twal’ year auld, and she lay 
deein. But as he gaed, the thrang 
delay’t him. 

' 43, And a wumman haein a flowin 
for twal year—wha indeed had wared 
a’ her gear on doctors, and wasna 
healed o’ ony— 

44. Cam ahint him, and touched 
the fringe o’ his mantle ; and at ance 
her flowin o’ blude stanch’t. 

45. And Jesus said, ‘‘ Wha is’t 
that touch’d me?” And, whan a’ 
war denyin, Peter and they that war 
wi’ him, reply’t, ‘‘ Maister! the 
multitudes hem thee in and thrang 
thee ; and say’st thou, ‘Wha touched 
me nie ” 

46. But Jesus said, ‘‘Some ane 
touched me; for I tak tent 0’ pooer 
gaun oot frae me!” 

47, And the wumman, seein she 
hadna escapit kennin, cam trimlin ; 
and loutin doon afore him, tell’t afore 
a’ the folk for why she had touched 
him, and hoo she was healed at-ance. 

Sennin oot the Twal’. 


48. And he said to her, ‘“‘Dochter, 
yere faith has made ye hale; gang 
yere ways in peace!” 

49. E’en whiles he was speakin, 
cam ane frae the kirk-ruler’s hoose, 
sayin to him, “ Yere dochter is deid ; 
dinna fash the Maister ony mair!” 

50. But Jesus, hearin’t, says, 
‘“‘Fear-na! only believe, and she sal 
be saved.” 

51. And comin to the hoose, he 
suffer’t nae man to gang in wi’ him 
but Peter and John and James, and 
the faither o’ the lassie, and her 
mither. 

52. And they war a’ greetin and 
makin their maen ower her. But he 
said, ‘‘ Wail na! for she dee’t na, but 
is sleepin !” 

53. And they made derision 0’ 
him, kennin she was deid. 

54. But he, takin her by the haun, 
spak alood, ‘‘ Lassie! Rise!” 

55. And her spirit returned, and , 
she raise at ance: and he spak that 
she soud hae to eat. 

56. And her parents war astoundit ; 
but he chairged them no to tell ony 
what had been dune. 


CHAPTIR NINE. 


Sendin oot the Twal’. 
Staunin in glorie. 


Feedin the thrang. 
He'll be hame’or lang. 


AT cain thegither the Twal, he 

gied them pooer and authoritie 
ower a the demons, and to heal 
diseases. 

2. And he sent them oot to pro- 
claim God’s kingdom, and to heal 
the sick. 

3. And quo’ he till them, “Tak 
nocht for yere journey ; naither staff 
nor wallet, nor breid nor siller; nor 
to hae twa coats. 

4. ‘And intil whatna hoose ye 





1V. 53. Nevir mock onyane, till ye ken 
what he means. And whan ye ken his 
meanin, thar’ll be naething to mock at! 
Thir folk wad be unco shamed o’ their 
sels belyve ! 


The fyve thoosan’ fed 


‘may enter, bide ye in’t, and frae thar 
gang yere ways again. 

5. “And as mony as winna tak 
ye in, whan ye gang frae that citie, 
flaff aff the stour frae yere feet for 
testimonie again them.” 

6, And gaun oot, they gaed throwe 
a’ the touns, proclaimin the Joyfu’- 
message, and teachin a’-gate. 

7. Noo Herod the «ing-depute 
heard o’ a’ that was dune; and he 
swither’t and was sair fashed: for 
some said John had risen again frae 
the deid ; 

8. And some that Elijah was come; 
and ithers again that ane o’ the auld 
prophets had come to life. 

9. But Herod said, ‘‘I beheidit 
John; but wha is this I hear sic 
things o’?” And he socht to see him. 

10. And the Apostles, returnin, 
tell’t him a’ things they had dune. 
And he took them aside, and gaed 
awa’, unkent, to a city ca’ed Beth- 
saida. 

11. But the folk, comin to ken, 
follow’t him. And he took them to 
him, and spak to them o’ the King- 
dom o’ God; and healed thae that 
stude in need o’ healin’. 

12. Noo as the day begude to wear 
awa, the Twal’, comin nar, says to 
him, “Send ye the folk awa, that 
they may gang to the touns and 
clachans roond to lodge and fend: 
for we are here in a desert bit.” 

13. But he said to them, “ Ye gie 
them to eat!” But they said, ‘‘ We 
hae nae mair nor fyve bannocks, and 
twa speldrins; unless we soud gang 
and buy meat for a’ thir folk!” 

14. For thar war aboot fyve 
thoosan’ men. And he said to his 
disciples, “Gar them sit doon in? 
companies o’ aboot fifty.” 

15. And they did sae, and gar’t 
them, ane and a’, sit doon. 

16. And, takin the fyve bannocks 





1V.14. ‘‘Companies,” or banquet-pairties ; 
ilk in thrie sides o’ a square, or a hauf- 
circle. See Mark, vi. 39, note, 

on fyve bannocks an’ twa speldrins, 


and the twa speldrins, he lookit up 
Aboon, and bless’d them, and brak 
them, and gied to the disciples, and 
they to the folk. 

17. And they did a’ eat, and war 
satisfy’t; and what~was left ower 
was taen up, twal baskets o’ broken # 


meat. 


18. And it cam aboot than whan he 
was alane, and prayin, the disciples 
war wi him. And he speir’t at them, 
sayin, ‘‘ Wham say the folk I am?” 

19. And they answer’t him, ‘John 
the Baptist ; ithers Elijah; and yet 
ithers, that ane o’ the auld prophets 
is risen again!” 

20. And quo’ he to them, ‘But 
wham div ve say lam?” And Peter, 
answerin, said, ‘*God’s Christ!” 

21. And he strickly admonished 
them, and commandit them that they 
soud tell this to nane, 

22. Sayin, ‘The Son o’ Man maun 
dree mony things, and be rejeckit 0’ 
the Elders, the Heid-priests and the 
Writers ; and be slain; and on the 
third day rise!” 

23. And he said to them a’, ‘* Gin 
ony man wad follow me, lat him deny 
his sel, and tak up his cross ilka day, 
and follow me! 

24. “For whasae wad hain his life 
sal tine it; and whasae may tine his 
life for my sake, that vera. man sal 
save it ! 

25. “For what sairs it a man, gin 
he has gotten the hail warld, and 
has tint his sel, or is cuisten oot ? 

26. “For, whasae has shame o’ me 
and o’ my words, the Son o’ Man sal 
hae shame o’ him, at what time he 
comes in his glorie, and in the glorie 
o’ the Faither, and o’ the holie 
Angels. 





2V.17. Wekenna what they wad do wi’ 
the twal baskets o’ mools and bits. Nae 
doot they gied them to the puirest o’ the 
folk ; for they, like oorsel’s, aye had the 
puir wi’ them. We whiles speir ‘‘ Hoo 
Jaucob gied God the teuth o’ a’ he had?” 
(Gen. xxviii. 22). Nane need doot, by 
bestowin it on the puir ! 

Jesus transfigur't. 


27. “But truly say I t’ye, Thar are 
some here staunin, wha in naegate 
sal ken death, to the time they see 
the glorie o’ God!” 

28. And it cam to pass, aboot an 
aucht-days eftir thae sayins, that he 
took wi’ him Peter and John and 
James, and gaed to pray, up intil a 
mountain. 

29. And whiles he was prayin, the 
look o’ his face was changed, and his 
eleedin becam white and sbinin. 

30. And lo! twa men spak wi’ 
him ; wha war Moses and Elijah. 

31, Wka_ schawed theirsels in 
glorie, and spak o’ his depairtin, 
whilk he soud accomplish at Jerusa- 
oF. 

. But Peter and the lave wi’ 
sae war unco heavy wi’ sleep: and 
whan they war wauken’d up, they 
saw his glorie, and the twa men 
staunin wi’ him. 

33. And as they war aboot to pass 
awa, Peter said to Jesus, “ Maister ! 
it is graun for us to be here! And 
lat us mak thrie bothies, ane for thee, 
and ane for Moses, and ane- for 
Elijah ”—no kennin richt what he 
was sayin. 

34. And whiles he was yet speakin 
thir words, a clud cam and ower- 
shadit them, and they were strucken 
fu’ o’ fear, as the men enter’t intil 
the clud. 

35. And a voice cam oot o’ the 
clud, ‘This is my Son, the Chosen 
Ane! Hear ye him!” 

36. And whan the voice had been 
heard, Jesus was thar his lane. And 
they keepit it to ‘their sels; and 
tell’t nae man i’ thae days whatna 
- things they had seen. 

37. And it cam aboot, that on the 
neist day, as they war come doon 
frae the mountain, a great thrang o’ 
folk met him. 

38. And look! a man frae ’mang 
the folk cry t oot, sayin, “ Maister, I 
entreat ye look ye on my son; for 
he is my ae-bairn ! 

39, “And lo! a spirit grips him, 

The laddie healed. 


to sudden he skreighs oot; and it 
rives him; and dingin him, jimply 
wull leave him. 

40. ‘And I entreatit thy disciples 
to cast him oot ; and they coud-na!” 

41. And answerin, Jesus said, “O 
fause and thrawart generation! to 
whatna time sal I bide w’ye? and 
thole ye? Bring here yere son!” 

42. And while he was a-comin, the 
demon dang him doon, and mangl’d 
him. And Jesus challenged the foul 
spirit, and healed the laddie, and gied 
him ower to his faither. 

43. And they war a’ strucken wi 
amazement at the michty power o’ 
God. But while they ilka ane ferlied 
at a’ the things that Jesus had dune, 
he says to his followers, 

44. ‘Lat thir words sink doon in- 
til yere lugs: for the Son o’ Man is 
sune to be deliver’t intil the hauns 0’ 
men !” 

45. But they kent-na this sayin; 
and it was keepit frae them, that they 


' soud-na ken it; and they war fear’t 


to speir at him anent the sayin. 

46. And thar gat up an argle- 
bargle amang them, ‘“ Wha o’ them 
soud be heighest ?” 

47. Noo Jesus, kennin what was in 
their hearts, took a wee bairn, and sat 
him by his side, 

48. And said to them, ‘“‘ Whasae 
may mak welcome this bairn in my 
name, welcomes me! and whasae 
welcomes me, welcomes him that sent 
me: for he that is least amang ye, he 
sal be great!” 

49. And John spak up, “ Maister! 
we saw ane by wham demons were 
cuisten oot i thy name. And we 
challenged him, for he was-na fol- 
lowin wi’ us ?” 

50. And Jesus said to him, “ Faut- 
him-na! for wha isna contrar to ye 
is for ye!” 

51. And it cam aboot, that whan 
the days o’ his takin-up war come, he 
siccarlie set his face to gang to 
Jerusalem. 

52. And he sent oot rinners to gang 


Whaur to lay his heid. 


afore him: and as they gaed, they 
cam intil a wee toun o’ the Samari- 
tans, to mak ready for his comin. 

53. And they wadna hae him come, 
for that his face was set to gang to 
Jerusalem. 

54. And whan James and John, 
disciples, saw that, they  speir’t, 
“Lord! wull ye hae us bid fire to 
come doon frae the lift and consume 
them ?” 

55. But he turned aboot and re- 
bukit them. . 

56. And they gaed on till anither 
toun. 
57. And as they journey’d on, 
ane said to him, “I’se follow thee 
whaursae’er thou may gang!” 

58. And Jesus said to him, “ The 
tods hae dens, and the burdies o’ the 
lift hae nests; but the Son o’ Man 
hasna whauron to lay bis heid !” 

59. And he said to a different 
ane, “Follow ye me!” But, quo’ 
he, “Lord, lat me gang first to the 
burial o’ my faither ! ” 

60. But he said to him, “ Leave 
ye the deid to kist their ain deid, but 
gang ye and spread abreid the King- 
dom o’ God!” 

61. And yet anither said to him, 
*“T’se follow thee, Lord! but lat me 
first gang hame, and pairt wi’ thae 7’ 
my ain hoose!” 

62. But Jesus said to him, ‘‘ Nae 
man, takin haud o’ the pleuch, and 
lookin back to the things ahint, is fit 
for the Kingdom o’ God !” 


CHAPTIR TEN. 


The preaching o’ the Seeventy. The man in 
sair fettle, and wha befreendit him. 


ND, eftir thir things, the Lord 
took seeventy mair, as weel, and 
sent them oot, twa by twa, afore his 
face, intil ilka toon and place whaur 
he wad come his sel. 
2. And he was sayin to them, 
“The hairst is unco great, but the 
work-folk are few: entreat ye than 

The Seeventy. 


o the Lord o’ the hairst, that he 
may press work-folk intil his hairst. 

3. “Gang ye! See, I am sendin 
ye oot as lambs amang the wolves. 

4. “Cairry-na purse, nor wallet, 
nor shoon ; and dinna be salutin ony 
as ye gang. 

5. “ And intil whatsae hoose ye 
gang, say ye first, ‘ Peace be to this 
hoose !’ 

6. ‘“‘And gin the Son o’ peace bide 
yonner, yere ain peace sal licht upon 
it; but gin it be-na sae, ye’se hae 
yere ain peace again ! 

7. ‘And bide ye 7’ the same hoose, 
eatin and drinkin what they hae by 
them, for the laborer maun hae his 
fee. Flit-na frae hoose to hoose. 

8. ‘“‘ And whatna toon ye enter in, 
and they mak ye welcome, eat what 
is set afore ye, 

9. “And heal the sick thar-in, 
sayin till them, ‘The Kingdom 0’ 
God is come nar t’ye!’ 

10. “But whaure’er ye gang intil 
a toon, and they winna tak ye in, 
gang ye oot intil the highways o’t, 
sayin, 

11. ‘“*E’en the stour o’ yere toon 
on oor shvon we dicht aff for ye! 
but, tak tent! God’s kingdom has 
come nar-haund ye !’ 

12. “I say t’ye, that for them o’ 
Sodom, i’ that day, it sal be better 
than for yon toon! 

13. “ Wae for ye, Chorazin! Wae 
for ye, Bethsaida! for gin Tyre and 
Sidon had seen the warks o’ pooer 
that had been dune in you, they wad 
langsyne repentit, sittin in tow-claith 
and assis. 

14. “But it sal be better for Tyre 
and Sidon at the Judgment nor for 
you ! 

15. “And ye, Capernaum! Are 
ye heiz’t up to heaven! doon to hell 
sal ye be cuisten ! 

16. ‘ Wha is hearin you is hearin 
me; and wha is gangin you by, is 
gangin me by; and wha is gangin 
me by, is gangin-by him that sent 
me oot.” 

Jesus rejoiced. 


17. And the Seeventy blythely 
returned,! sayin, ‘Lord! e’en the 
demons gie in to us, i’ thy name!” 

18. And he said to them, ‘I was 


lookin at Sautin, as like a fire-flaucht - 


he fell frae Heeven! 

19. ‘“ Behauld ! I hae gi’en t’ye 
richt to tramp on serpents and scor- 
pions, and on a’ the pooer o’ the 
enemie ; and naething sal in onygate 
skaith ye. 

20. “Yet, be-na blythe for this, 
that the Hemens are giean-in to ye, 
but be ye blythe that yere names 
are putten doon Aboon !” 

21. In that vera ’oor joy’d he 7’ 
the Holie Spirit, and said, ‘‘I own 
to thee, Lord o’ Heeven and Yirth, 
that thou did hide thir things frae 
the wyss and the discernin, and did 
mak them plain to the bairn-like! 
E’en sae, my Faither! for sae it-was 
weel i’ thy sicht ! 

22. ‘To me are deliver’t up a’ 
things o’ my Faither; and nane 
comes to ken wha the Son is, only 
the Faither ; and wha the Faither is, 
only the Son, and sic a ane as the 
Son may reveal him till.” 

23. And, turnin till his disciples, 
he says to them by their sels, 
“ Happy the e’en that see what your 
een see ! 

24. “For, I say t’ye, Mony pro- 
phets and kings war fain to see what 
ye are seein, and did-na see ; and to 
hae heard what ye hear, and heard- 

a ! ” 

25. And, now see! a Writer raise, 
tempin him, and sayin, ‘ Maister ! 
what maun I do that I may hae an 
everlastin inheritance ? ” 

26. And he said to him, ‘‘ What 
has been putten-doon i’ the law? 
Hoo read ye?” 

27. And answerin, he said, ‘“ Ye 
sal lo’e the Lord yere God wi’ yere 
hail heart, and wi’ yere hail saul, and 





AVE lee Nye jalouse they warna lang 
gane ; but we re no tell’t. It was a 
graun beginnin o’ their eftir wark ! 

Martha and Mary. 


wi’ yere hail pooer, and wi’ a aefauld 
ettlin—and yere neebor like yersel !” 

28. And he said to him, “ Truly 
hae ye said: do yeas weel, and ye'se 
hae life!” 

29. But he, fain to mak himsel oot 
to be richt, speir’t at Jesus, “ Wha is 
my neebor ?” 

30. And, takin it up, Jesus said, 
“Thar was a man gaun doon frae 
Jerusalem till Jericho, wha fell in 
wi’ robbers ; wha strippit him, and 
cloured and gashed him, and gaed 
their ways, lea’in him nar deid. 

31. ‘And it cam aboot, that a 
certain priest cam doon that gate ; 
and, lookin on him, gaed cannie by 
on the ither side. 

32. “And in siclike mainner a 
Levite as weel, comin doon till the 
place, and seein’t, slippit by on the 
far-away side. 

33. “ But a certain Samaria-man, 
gaun on his journey, cam doon till 
him ; and, lookin on him, was fu’ 0’ 


‘ compassion ; 


34. “And comin nar, bund up his 
clours, teemin in ulyie and wine; and 
pittin him on his ain beas’, fesh’t him 
till the inn, and tentit him. 

35. “ And on the morn. takin oot 
twa siller-pennies, he gae them to 
the guidman, sayin, ‘ Tak tent o’ him 
weel! and whatna mair ye ware on 
him, whan I come back I’se pay ye.’ 

36. ‘Noo, whilk ane oot o’ thae 
three, think ye, made his sel neebor 
till him that fell in wi’ the robbers?” 

37. And he says, “The ane that 
dealt in compassion wi’ him!” And 
Jesus says to him, “Gang ye, and 
be doin siclike !” 

38. Noo, as they gaed on, he cam 
intil a certain toon ; and a certain 
wumman named Martha bade him 
intil her hoose. 

39. And she had a sister ca’d 
Mary, wha was aye sittin nar-by the 
feet o’ Jesus, hearin his words. 

40. But Martha was unco per- 
nickity aboot mickle service, and 
comin doon till him, quo’ she, “Lord, 


The words o’ prayer. 


div ye no heed that my sister lea’s 
me to ser’ by my lane? Bid her 
that she help me!” 

41. But Jesus answers and says 
to her, ‘Martha! Martha! ye are 
put-till’t, and fashed wi’ a hantle o’ 
things. 

42. “But thar is ae thing aye 
needit; ‘and Mary waled oot the 
gude pairt, and it isna to be taen awa 
frae her !” 


CHAPTIR ELEEVEN. 


The words o prayer, and the spirit o't. 
Li wasna the demons wha opposed him 
noo, but the Pharisees. 

ND it cam aboot, whan he was in 
«4a particular place, prayin, as he 
endit ane o’ his disciples said to him, 
“Lord! tell us hoo to pray; e’en as 
John tell’t his disciples ! ” 

2. And he said to them, ‘‘ Whan 
ye are prayin, say, ‘Faither! hal- 
lowed be Thy name. Thy kingdom 
come ! . 

3. “‘Oor needfu’ breid gie to us 
day by day! 

4. “* And forgie us oor sins, as we 
oorsels forgie ilk ane behauden to 
us! And bring-us-na intil tempta- 
tion !” 

5. And he said to them, “ Wha 
amang ye sal hae a freend, and sal 
gang to him at mirk midnicht, and 
sal say to him, ‘Freend! lat me hae 
three bannocks ! 

6. ‘For a freend o’ mine has 
come to me on his way, and I hae 
nocht to set afore him.’ 

7. “And he in-by sal say, ‘ Fash- 
me-na! the door has been steekit, 
and my weans are a’ wi’ me i’ the 
bed ; and I canna rise to gie ye!’ 

8. “I say to ye. H’en though he 
winna rise and gie him for that he is 
a freend o’ his—for his fashousness 





1V. 42, A clean heart is no to be trokit 
awa for a clean hoose ; and Martha, 
‘aiblins, was in danger o’t. Mary keepit 
the warld’s cares at airm’s length ; they 
warna her maister. 

*“ Throwe Beelzebul.” 


he wull rise and gie him as mony as 
he needs ! 

9. ‘And I say t’ye, Ask ye, and it 
sal be dune to ye: seek ye, and ye 
sal hae: knock ye, and it sal be un- 
steekit for ye! 

10. ‘For ilka ane that asks ob- 
teens; and he that seeks, fin’s; and 
to him that chaps, it sal be unsteekit. 

11. “And whatna faither is amang 
ye, wham his son sal ask for a ban- 
nock, that wad gie him a stane ? or 
for a fish, wha wad gie him a viper ? 

12. Or, gin he soud ask for an 
egg, wha wad gie him a scorpion ? 

13. “Gif, than, bein sinfu to begin 
wi’ ye ken hoo to be giean gude 
gifts to yere bairns, hoo muckle mair 
wull yere Faither wha is in Heeven 
gie the Holie Spirit to thae that ask 
him ?” 

14. And he was castin oot ademon; 
and it wasadumbane. And it cam 
aboot that whan the demon was gane 
oot, the dumb spak; and a’ the folk 
ferlied. 

15. But a wheen o’ them said, 
‘Tis by Beelzebul, the prince o’ the 
demons, casts he oot demons!” 

16. And ithers o’ them tempit him, 
seekin a ferlie frae Aboon, 

17. But he, kennin their thochts, 
said to them, “Ilka kingdom set 


“again itsel, is made waste; and a 


hoose set again a hoose, fa's. 

18. “And gif Sautan is set up 
again his sel, hoo may his kingdom 
staun ? for that ye are a’? sayin that 
I, in Beelzebul, cast oot demons. 

19. “But gif I, in Beelzebul, am 
castin oot the demons, in wham are 
yere ain sons castin them oot? Sae 
sal they be yere doomsters. 

20. “ But gif wi’ the finger 0’ God, 
I am castin oot the demons, than, 
incontinent, has the Kingdom o’ God 
come upon ye! 





2V. 15. They had been mutterin this 
aboot Beelzebul: but he kent their 
thochts, and brang them to the licht. 

The sterk and the sterker ane. 


21. “‘Whansae’er a_sterk ane, 
ready for war, has ward ower his 
ain dwallin, his gear is safe. 

22. ‘But whansa’er a sterker ane 
than his sel comes on him, and ower- 
comes him, he taks awa his graithin 
op whilk he lippened, and divides 
his booty. 

23. “He wha isna wi’ me is again 
me; and he wha gaithers-na wi’ me 
skails a-breid. 

24. “At whatna time the foul 
spirit gangs oot 0’ a man, it gangs 
throwe drouthie pairts, lookin for 
rest. But, no obteenin, it says 
‘Tse e’en gae back to my hoose I 
left!’ 

25. “And sae comin, it fin’s the 
hoose soopit oot and buskit braw. 

26. “Than it gangs, and taks wi’ 
itsel seeven mair spirits viler nor 
itsel ; and gangin in, taks up its 
abode thar: and the hinner-end 0’ 
that man is waur nor the be- 
ginnin!” 1 

27. And it cam aboot while he 
was speakin thir things, a particular 
wumman, speakin up amang the 
thrang, cries to him, ‘Fair fa’ the 
womb that bure thee, and the breists 
that thou did draw!” 

28. But he said, “ Aye, raither, 
‘Weel wi’ thae that hear God’s word, 
and nourice it!’ ” 

29. And, as the multitudes 
thranged thegither, he begude to 
say, ‘This race is an ill race; aye 
seekin a token ; and nae token sal it 
hae, but the token o’ Jonah. 

30. ‘“ For as Jonah becam a token 
to the folk o’ a’ Nineveh, sae sal 
the Son o’ Man be to this genera- 
tion ! 

31. ‘The Queen o’ the Sooth sal 
rise up i’ the judgment wi’ the men 





ly, 26. To be under conviction o’ sin— 
and tryin to be pure—and at the same 
time denyin the indwallin o’ God’s 
Spirit—is an unco wrang way! Better 
no to airt ava, than to airt wrang! 
The love o’ amendment, gin it be 
alloo’d to burn itsel oot, isna easy luntit 
up again. 


90 


LUKE, XI. 





Anent purifyin’. 


o’ this gerieration, and sal rebuke 
them ; for she cam frae far-awa 
ends o’ the yirth to hear Solomon’s 
wisdom ; and lo! mair nor Solomon 
is here! 

32. “The folk o’ Nineveh wull rise 
up i’ the Judgment wi’ this genera- 
tion, and wull rebuke it; for they 
repentit at the warnin o’ Jonah ; 
and lo! mair nor Jonah is here ! 

33. ‘“‘Nae man, lichtin a crusie, 
pits it aneath a cover, nor yet 
aneath a dish; but on the lamp- 
stead, that thae comin in may see 
the licht. 

34. “The lamp o’ the body is 
the ee ; whan then yer ee is aefauld, 
the hail body is in the licht: but 
whene’er it is evil, yere body is be- 
come mirk. 

35. ‘Tak tent, thar-for, that the 
licht within ye be-na mirkness ! 

36. “Gif, than, yere hail body is 
lichtit up, wi’ nae pairt mirk, a’ sal 
be lichtit up, as when the lamp in 
its glintin is giean ye licht !” 

37. Noo, whan he was dune 
speakin, a Pharisee gae him a bode 
to sit doon wi’ him to denner. And, 
gangin in, he sat doon. 

38. And the Pharisee, lookin on, 
ferlied that he had-na first purify’t 
his sel afore the denner. 

39. But the Lord said to him, 
‘Noo, ye Pharisees purify the oot- 
side o’ the cup and the dish; but 
yere inner pairt is fw’ o’ extortion 
and sin. : 

40. “Silly anes! didna he wha 
made the ooter pairt, mak the inner 
as weel ? 

41. “Gie noo yere substance as 
awmous ; and a’ things are pure 
t’ye. 

42. “But wae for ye, Pharisees ! 
for ye pit mint, and rue, and ilka 
gairden yerb under the tithe; and 
gang-by true judgment and the love 
o God. Thir things, hoobeit, it 
was needfu’ to do; no to be gaun- 
by thae ! 

43. ‘Wae for ye, Pharisees! for 


Wae for the Writer bodies ! 


that ye glaum at the heid-places i’ 
the kirks, and compliments i’ the 
merkits. 

44. “ Wae for ye! for ye are 
like the hidlin tombs: e’en the men 
wha walk ower them are-na ’ware 0’ 
them ! ” 

45. And ane o the Writers, 
answerin, says to him, ‘ Us, too, 
div ye lichtlie !” 

46. And he said, “It is for you, 
as weel, ye Writers! for ye burden 
men wi’ burdens ill to cairry ; and 
ye, yersels, e’en wi’ ae finger, touch- 
na the burdens ! 

47. ‘Wae for ye! for that ye bigg 
the monuments 0’ the prophets—and 
yere faithers slew them ! 

48. ‘““Sae are ye witnesses; and 
are ane wi’ the deeds of yere 
faithers ; for they slew, and ‘ye 
bigg ! 

49. “Than said the wisdom o’ 
God, ‘I wull send oot amang them 
prophets and messengers ; and some 
amang them wull they slay, and 
some amang them wull they perse- 
cute ;’ 

50. ‘‘ And sae sal a’ the blude o’ 
the prophets, shed frae the funda- 
tion o’ the warld, be socht oot again 
this generation. 

51. ‘‘Frae the blude o’ Abel to 
the blude o’ Zechariah, he wha was 
destroy’t atwixt the altar and the 
Hoose: yea, I say t’ye! it sal be 
socht oot frae this generation ! 

52..‘ Wae for ye, the Writers! 
for ye tak awa the key o’ know- 
ledge: ye gang-na in yersels, and 
ye keep back thae that wad gang 
nl?’ 

53. And whan he gaed oot frae 
thar, the Writers and the Pharisees 
begude desperately to beset him, 
1V. 48. It wasna wrang to bigg; but 

their sin was that they did eftir the 

likeness o’ their faithers; in a’ things 
they war like them—e’en to the slayin 

o’ God’s messengers. And they thus 

testify’t that they war bairns o’ siclike 


faithers, and that they appruv’t o’ their 
deeds. 





LUKE, XII. 


Hyve sparrows. 


and to provoke him to speak aff- 
haun o’ mony things : 

54. Watchin for him; seekin to 
kep something oot o’ his mooth to 
accuse him wi’. 


CHAPTIR TWAL’. 


Fash-na muckle aboot the body ; it is but the 
clay-biggin we dwall in; but be ye wyss 
and cannie wi’ the tenant in’t, the saul / 

ND at a time whan the folk war 

that thick thegither that they 
war trampin ower ane anither, he 
begude to say to his disciples first 

—“Tak tent to yersels, and be ye 

’ware o’ the barm o’ the Pharisees, 

whilk in sooth is pretence. 

2. ‘‘ But naething is happit ower, 
that sanna be uncover’t—and hid 
awa, that sanna be brocht oot. 

3. “For sic things as ye tell’t i’ 
the mirk, sal be heard i’ the licht ; 
and what to the secret hearin ye spak 
i’ the chaumer, sal be cry’t on the 
hoose-taps. 

4. “But I say t’ye, my freends, be 
na fley’t o’ them wha kill the body, 
and eftirhaun can dae nae unco 
thing. 

5. “But Tse warn ye wham to 
dreid ; ye soud dreid him wha can 
first kill, and than schute intil hell : 
aye, say I, him soud ye dreid ! 

6. ‘‘ Are-na five sparrows sell’t for 
twa bodles, in a 2widdie? And no 
ane amang them but God keeps in 
mind ! 

7. “But the vera hairs o’ yere 
heid are a’ coontit. Be-na fear’t ; 
ye are better than a hantle o’ spar- 
rows ! 

8. ‘‘And I say t’ye, Ilka ane that 
confesses me afore men, him wull the 
Son o’ Man. too, own before the 
Angels o’ God. 

9. “But he that deny’t me afore 
men, sal be clean disowned afore the 
Angels o’ God. 

10. “And ilka ane that says a 
word to wrang the Son o’ Man, it sal 








Diatessaron: ‘‘in a 

26; 
noose,” 


Tatian’s 


The fulish farmer. 


be forgi’en him; but to him wha 
speaks wickedly again the Holie 
Spirit, it sanna be forgi’en ! 

11. “But at sic times as they 
bring ye up afore the kirks, and the 
rulers, and the authorities, ye are-na 
to be in a swither, as to what ye are 
to reply, nor what ye are to say. 

12. “For the Holie Spirit sal schaw 
ye in that vera ’oor, what ye are to 
say.” 

13. And ane frae ’mang the folk 
spak to him, “Maister! bid my 
brither divide the heritage wi’ me!” 

14. But he said to him, “Man, 
wha made me a judge, or a portioner 
ower ye?” 

15. And he said to them a’, “ Tak 
tent, and keep yersels frae being 
sellie ; for a man’s life disna bide in 
his haddin or his gear.” 

16. And he spak a parable -to 
them. sayin, ‘A particular rich man’s 
grun’ bure unco weel, 

17. “ And he swither’t within his 
sel, sayin, ‘What maun I do? for I 
hae nae housin, whaur I may pit a’ 
my craps.’ ! 

18. ' And he said, “Tl e’en do 
this: Dll thraw doon the biggins 0’ 
my grange, and bigg lairger; and 
gaither in yonner a’ my wheat, and 
the ootcome o’ my grun’, 

19. ‘And .wull say to my saul, 
Saul, ye hae a hantle o’ gude things 
lain by for mony years to come! 
Tak yere ease, eat, drink, and be 
joyfu’ !’ 

20. “But God says to him, ‘ Fule! 
on this vera nicht yere saul are they 
seekin frae ye! and whatna things 
ye hae prepar’t, whase sal they be ?’ 

21. ‘“Sae wi’ him that is layin-by 
gear for his sel, and isna rich to 
God.” 

22. And he says to his disciples, 
“Bena putten-to anent yere life— 





1V. 17. Ambrose said, langsyne, “ But 
he had room to store them —1i’ the bosoms 
o the puir, the hooses o’ the weedows, 
and the mou’s o’ the orphans. Thir are 
the aumonaries that bide for aye !” 

-LUKE, XII. 








Consider the lilies. 


what ye may eat? nor yet for the 
body, what ye may be buskit wi’. 

23. “For the life is mair than the 
meat; and the body than the 
cleedin. 

24. “Think o’ the craws—that 
they neither saw nor shear: for 
whilk thar is naither girnal nor barn 
—and God feeds them! Are ye no 
a hantle better nor the fowls ? 

25. ‘ And wha amang ye, though 
he be e’er sae fain, coud add to his 
measur ae span 4 

26. “Gif, than, ye canna do e’en a 
vera wee thing, why, anent the lave 
o the things, soud ye be putten- 
till’t ? 

27. ‘Tent ye weel the lilies, hoo 
they spring: they naither toil nor 
spin; and yet I say tye, No e’en 
Solomon, i’ the height o’ his glorie, 
was brawlie buskit like ane o’ thae ! 

28. “Noo, gin the foggage (whilk 
grows the day i’ the park, and is 
cuisten intil the oven the morn), God 
sae brawlie busks, hoo mickle mair 
you. ye o’ sma’ faith ? 

29. “‘And be-na ye aye seekin eftir 
what ye are to eat, and what ye are 
to drink ; naither staun in a swither: 

30. “For eftir a’ thae things the 
nations o’ the world dae seek ; but 
yere Faither kens ye need hae thae 
things. 

31. “But be ye seekin his King- 
dom; and thir things sal be gien 
ower and aboon to ye. 

32. “ Be-na fear’t, ye wee hirsel, 
mickle lov’d! for weel-pleased was 
yere Faither to gift ye the Kingdom. 

33. ‘‘Sell yere plenishin, and gie 
awmous: mak to ye wallets that 
dinna wax auld; gear nevir failin 
aboon ! whaur nae reiver comes nar, 
nor moth dis destroy ! 

34. “For yer heart will be whaur 
yere best gear is ! 

35. “Lat yere loins be girt, and 
yere crusies lowin. ; 

36. “And yersels like servants 
lookin for their Maister, whan he 
comes frae the bridal ; that whan he 


The leal steward. 


comes and tirls, straught they may 
open to him. 

37. “ Weel fa’ thae servants wham 
the Maister, whan he comes hame, 
sal fin’ watchin! Truly say I t’ye, 
he wull gird his sel, and gar them 
set-to, and comin nigh, sal ser’ them. 

38. “And gif aiblins he comes i’ 
the second watch, or gif he comes i’ 
the third watch, and fin’ it sae, weel- 
fa’ thae servants ! 

39. “ But tak ye weel tent o’ this: 
Did the gudeman jalouse the ’oor 
the reiver wad come, he wad hae 
keepit watch, and no latten his hoose 
be howkit throwe. 

40. “ And ye too, be winnin ready! 
for in an ’oor yee no thinkin o’, the 
Son o’ Man comes.” 

41. And Peter spak: ‘Lord ‘liv 
ye speak this parable to us, or to a’ 
the folk ?” 

42. And the Lord says, “ Wha 
than, is the true leal steward, the 
canny ane, wham his maister wull 
set ower his hame-servants, to gie 
them at due times the portion o’ their 
meat ? 

43. “Weel fa’ that servant, wham 
his maister, gif he comes, sal fin’ sae 
doin ! 

44. “Truly say I t’ye, he wull set 
him ower a’ that he has. 

45, “But gin aiblins that servant 
soud say within his sel, ‘My lord is 
lang i the hame-comin!’ and soud 
begin to clour the lads and the 
lasses, and to be eatin and drinkin, 
and makin his sel fou ; 

46. “The lord o’ that servant wull 
come hame in a day he looks-na for 
him, and in an ’oor when he isna 
takin tent; and wull cut him sindry, 
and wull gie him his pairt wi’ the 
fause anes ! 

47. “ And the servant wha cam to 
ken his lord’s wull, and naither gat 
his sel ready, nor wrocht oot his wull, 
sal be sair cloured. 

48. “But he that didna come to 
ken, and did deeds ca’in for stripes, 
sal hae the sma’ punishment. And 


LUKE, XIII. 





Weather signs. 


ilka ane that gat muckle, sal hae 
muckle required o’ him; and frae 
him wha had muckle committit to 
him, wull they seek the mair. 

49. “Tam come to cast oot fire on 
the yirth; and what ewull J, gin it 
be luntit e-noo ? 

50. But a bapteezin hae I to be 
bapteez’t wi’; and hoo fain am I till 
the time it be a’ endit! 

51. * Think ye I cam to gie agree- 
ment on the yirth? Na, I tell ye; 
raither division ! 

52. “ For, frae this oot, thar sal be 
fyve i’ ae hoose, dividit; thrie again 
the twa, and twa again the thrie. 

53. © Faither sal be dividit again 
son, and son again faither; mither 
again dochter, and dochter again 
mither ; gude-mither again gude- 
dochter, and gude-dochter again gude- 
mither.” 

54. And he said too, to a’ the folk, 
‘“Whan ye see aclud come up frae 
the wast, straucht ye say, ‘A rain is 
comin !’ and sae it comes aboot. 

55. ‘‘And whan a sooth win’ is 
blawin, ye are sayin, ‘A het day wull 
there be!’ and it is sae. 

56. “Ye fause-anes! ye can scan 
the face a’ the yirth and the scaum 
o’ the sky ;ebut hoo is it ye ken-na 
to jalouse this time ? 

57. “And why, e’en frae amang 
yersels, judge-ye-na o’ the richt ? 

58. “For, as ye are gaun quately 
wi’ yere adversary to the Judge, tak 
pains, on the road, to be deliver’t frae 
him; sae that he harl-ye-na to the 
Judge, and the Judge gie ye ower 
tae the officer, and the officer hae ye 
cuisten intil the prison. 

59. “I tell ye, in naegate sal ye 
come oot frae yon, till the hinmaist 
plack ye hae paid !” 

CHAPTIR THIRTEEN. 


The Jews war unco siccar aboot the Sabbath : 
but they wad-na enter Christ's door: and 
they kent-na God was whettin his sword 
to destroy them. ; 

hae thar war some thar, at yon 

time, tellin him o’ the men 0’ 

The ill fig-tree. 


Galilee, whase blude Pilate had 
mingl’t wi’ their sacrifeeces. 

2. And answerin, quo’ he to them, 
‘Think ye that these men o’ Galilee 
bude be sinners !aboon the lave o’ 
Galilee, for ‘that they dreed thir 
things ? 

3. “Na, I tell ye! but gin ye re- 
pent-na, in siclike mainner sal ye be 
destroy’t. 

4, ‘Or, thae auchteen, the tooer i’ 
Siloam fell on, and killed them— 
think ye they war ill-deedie anes 
aboon a’ the men i’ Jerusalem ? 

5. “Na, I tell ye: but gin ye re- 
pent-na, in siclike mainner sal ye be 
destroy ’t.” 

6. And he spak this parable: “A 
particular man had a fig-tree plantit 
Y his vine-yaird ; and he cam, lookin 
for frute on’t, and naething faund. 

7. “Than he said to his vine- 
dresser, ‘Look ! for thrie year hae I 
come, seekin for frute on this fig- 
tree, yet find I nane: lat it be cuttit 
doon! Why soud it tak up the 
grun’ ?’ 

8. “But he answerin, says till him, 
‘Maister! lat it bide this ae year 
mair, till whatna time I can delve 
aboot it, and dung it. 

9. “*And gin it bear frute thar- 
eftir, weel; gif it disna, ye sal hae it 
cuttit-doon !’” 

10. And he was teachin in ane 0’ 
the kirks, on the Sabbath-day, 

11. And see! a wumman, haein a 
spirit o’ fecklessness, auchteen year ; 
and she was cruppen-thegither, and 
coudna in onygate lift up hersel. 

12. And seein her, Jesus spak oot, 
and said to her, ‘‘ Wumman! ye are 
lowsed frae yer fecklessness ! ” 

13. And he laid his hauns on her ; 





1V.2. God disna aye ding sinners i’ this 
warld: tho’ he reserves a richt to do it 
gin he please. Dauvid was sair fashed 
wi’ seein the prosperitie o’ the wicked ; 
but in God’s Hoose he understude it 
better (Ps. Ixxiii. 17): and the Jews 
had aye this faut o’ judgin by the sicht 
o’ their ain een. Lat ilka man tak tent ! 

LUKE, XIII. 





The decrepit wumman, 


and at ance she was strauchtit ; and 
gied praises to God. 

14. But the kirk-ruler answerin 
(being angry that Jesus had healed 
on the Sabbath-day), said to the 
thrang, “There are sax days to work 
in; on them, than, come for healin, 
but no on the Sabbath-day ! ” 

15. But the Lord answer’t him, 
and said, “ Ye pretenders ! disna ilk 
ane o’ ye lowse his ox or his ass frae 
the tether on the Sabbath day, and 
lead it awa to drink ? 

16. “And soudna this wuamman— 
she a dochter o’ Abra’m, bund 0’ 
Sautan thir auchteen year—be lowsed 
frae this fetter on the Sabbath-day ?” 

17. And whan he was sayin thir 
things,-a’ wha war settin their sels 
again him were shamed, and a’ the 
folk rejoiced ower the glorious warks 
dune by him. 

18. And sae he said, “ Like to 
what is the Kingdom o’ God ? and to 
what may I even it ? 

19. “It is like to a seed o’ the 
mustard, that a man took, and cuist 
intil his gairden ; and it grew, and 
cam to be a great tree, and the burdies 
o’ the air beildit in its branches.” 

20. And than too, he said, ‘To 
what sal I even the Kingdom 0’ 
God ? 

21. “It is like the risin-dough a 
wumman took, and pat awa in thrie 
firlots o’ meal, till what time the 
hail o’t was risen.” 

22. And he was gaun on his way, 
throwe citie by citie, and village by 
village, teachin and journeyin on to 
Jerusalem. 

23. And ane says to him, “ Lord! 
are thar but a wheen that wull be 
saved ?” 

24. But he said to him, “Be ye 
warslin to win in at the stret yett! 
for mony, I say t’ye, wull fain be 
gaun in, and winna be able. 

25. ‘“Frae the time the gudeman 
may rise and steek the door—and ye 
begin to staun withoot, and to chap 
at the door, cryin, ‘Lord! open ye 


Frae the east and wast, 


to us!’ and, answerin, he sal say, 
‘I ken ye na, nor whaur ye are frae !’ 

26. “Than wull ye begin to say, 
‘We did eat and drink afore ye; 
and on oor causeys did ye teach!’ 

27. “And he wull say, ‘I tell ye, 
I ken-na whaur ye are frae! depairt 
frae me a’ ye doers o’ unrighteous- 
ness !’ 

28. “Thar sal be maenin and 
girnin, whan ye see Abra’m and Isaac, 
and Jaucob, and a’ the prophets, i’ 
the Kingdom o’ God, and ye yersels 
cuisten oot ! 

29. “ Whan they sal hae come frae 
the east and frae the wast, and frae 
the north and the sooth ; and sit doon 
i the Kingdom o’ God ! 

30. “And tent ye! some are hin- 
maist that sal be foremaist; and 
some are foremaist that sal be hin- 
maist.” 

31. On that same day, Pharisees 
cam to him, sayin, ‘‘Gae-wa’, and 
journey on! for Herod wad fain kill 

e ! » 

32. And he said to them, ‘ Gang 
ye and tell that tod, ‘Mark ye! I 
cast oot demons, and mak an end o’ 
healins, the day and the morn ; and 
the third day I’se be made perfete !’ 

33. “But I maun needs, the day, 
and the morn, and the day eftir, be 
gaun on; for it bude-na be that a 
Prophet suffer but in Jerusalem ! 

34. “O Jerusalem! Jerusalem ! 
that slays the prophets, and stanes 
them that are sent to thee! hoo aft 
hae I been fain to gaither in thy 
bairns, like as a hen her cleckin under 
her wings—and ye wadna ! 

35. “ Behauld: yere hoose is yet 
left t’ye! But I say, ye canna see 
me till it is come aboot that ye say, 
‘ Blessed is he that comes i’ the name 
o’ the Lord !’” 


CHAPTIR FOWRTEEN. 


The great supper. Tak tent tae their ex- 
cuses! Wha may follow the Maister ? 
ite it cam aboot, whan he gaed 

intil the hoose o’ ane o’ the heid 


HUKE’ XIV. 





The great supper. 


anes amang the Pharisees, on a Sab- 
bath, to eat breid, that they war unco 
gleg watchin’ him. 

2. And look! thar was a particular 
man afore him, and he was dropsical. 

3. And, answerin, Jesus spak to 
the Writers and the Pharisees, sayin, 
‘Ts it lawfu’, on the Sabbath, to heal, 
orno?” But they spak-na. 

4. And takin haud o’ him, he 
heal’t him, and sent him awa: 

5. And said to them, ‘ Wha 
amang ye, haein a son,! or e’en a 
stirk, faun intil a sheugh, wadna at 
ance pu’ him oot on the Sabbath 
day ?” 

6. And they warna able to answer 
him anent thir things. 

7. And he spak a parable to the 
guests, markin hoo they war walin 
oot the reserved seats, sayin to 
them, 

8. “ Whansoe’er ye may be bidden 
by ony ane to a bridal, tak ye no up 
the bonniest place, least ane better 
than ye hae been bidden by him, 

9. ‘““And he that bad ye and him, 
soud come and say, ‘Gie place to 
this ane!’ and than sal ye, wi’ shame, 
gang to tak up a laigher place. 

10. “But whan ye are bidden, gang 
far’er on, and tak up the laigher 
place; that whan he that bad ye 
comes, he sal say to ye, ‘ Freend! 
come ye up heigher!’ Than sal ye 
hae honor afore a’ wha are sittin w’ye. 

11. “For, ilk ane that exalts his 
sel sal be brocht doon, and wha 
humbles his sel sal be exaltit.” 

12. And he said too, to him wha 
bad him, ‘“‘ Whene’er ye mak a denner 
or a supper, bid-na yere freends, nor 
yere brithers, nor yere kin, nor yere 
rich neebors ; lest they in turn bid 
you, and yere recompense come t’ye. 

13. ‘‘But whan ye mak an enter- 
teenment, bring in the destitute, the 
silly anes, the lameters, and the 
blin’. 





1V.5. Tregelles, Tatian, R.V., margin, 
“son.” 

Bad excuses. eee 


14. ‘“‘And happy sal be yere fa’, 
that thev canna recompense ye ; for 
ye’se hae yere recompense at the 
risin-again o’ the just !” 

15. And ane o’ thae sittin wi’ him, 
hearin thir things, said, ‘‘ Weel fa’ 
him that eats breid i’ the Kingdom 
o God!” 

16. And he said to him, ‘A par- 
ticular man was makin a great supper, 
and had bidden a hantle o’ folk. 

17. ‘And he sent oot his gillie, 
at the ’oor o’ the supper, to say to 
them that had a bode, ‘Come ye noo ! 
for a’ things are ready !’ 

18. ‘“‘And they begude, ane and 
anither, to mak excuses: the first 
ane said, ‘I hae coft a field, and need 
to gang oot and see it; I desire ye 
wad hand me! excused.’ 

19. ‘‘And anither said, ‘I hae 
coft fyve yoke o’ owsen, and am juist 
gaun to try them; I desire ye wad 
hand me excused.’ 

20. “And anither said, ‘I hae 
mairry’t a wife, and sae I canna come.’ 

21. ‘‘Sae, returnin, the gillie 
tell’t to his lord thir things. Than, 
bein vexed, the gudeman said to his 
gillie, ‘Haste ye oot intil the 
throwe-gangs and closes o’ the citie, 
and bring in the gangrels, and the 
silly, the blin’ and the lameters!’ 

22. “And the gillie said, ‘My 
lord! it has a’ been dune as ye 
order’t; and still there is room !’ 

23. “And the lord said to the 
gillie, ‘Gang oot amang the roads 
and hedges, and gar them come, that 
my hoose may be fu’! 

24. “‘For I say tye, No ane o’ 
thae men wha had a bode sal pree 
my supper !’”? 





1V, 18. It is easy seein what was boon- 
maist i’ thir men’s minds! And gin 
God hasna the first place 1 the heart, 
He'll no tak the second! It is God in 
a’, or God no ava’! 


2V.24. We need-na doot Jesus gied his 
parables mony times ower. Why soud 
he no? Had we been followin him, ilka 

Wersh saut. 


25. And thar war gaun wi’ him an 
unco thrang o’ folk; and, turnin, 
quo’ he to them, 

26. “Gin ony ane is for comin to 
me, and hates-na his faither and 
mither, and wife and weans, and 
brithers and sisters—aye, and his ain 
life as weel—he canna become my 
disciple ! 

27. “And whasae cairries-na his 
ain cross, as he comes eftir me, 
canna be my disciple. 

28. ‘“‘For whatna man amang ye, 
ettlin to bigg a tooer, sits-na doon 
first to reckon the cost? gin aiblins 
he has eneuch to finish it ? 

29. “Least ance, eftir layin the 
fundation, and no bein able to 
finish it, a’ wha see’t begin to jeer 
him, 

30. “Sayin, ‘This man begude to 
bigg, and wasna able to finish !’ 

31. “Or whatna king, mairchin to 
meet anither king in battle, disna sit 
doon first and seek advice, whether 
he be able wi’ his ten-thoosands to 
meet him wha comes again him wi’ 
his twenty-thoosands ? 

32. ‘‘And gin it canna be dune, 
e’en while yet far-awa, he sends an 
embassy, and seeks terms 0’ peace. 

33. “In like mainner, than, ilk 
ane amang ye, wha isna biddin adieu 
to a’ his ain gear, canna be my dis- 
ciple. 

34. “Saut is gude ; but gif aiblins 
the saut has turned waff and wersh, 
what sal ye saut it wi’ ? 

35. “It is naither fit for the field 
nor the midden; but it is cuisten 
oot-by. Wha has hearin lat him 
hear !” 





freend we forgather’t wi’ wad wuss to 
hear ‘‘ Yon bonnie parable Jesus gied us 
a wheen days syne!” and we wad be 
eraikin on him to gie them ower again ! 
And whiles he wad pit in the sequel 
(Matt. xxii. 11), and whiles he wadna ; 
juist as it best suited the company he 
spak to. And Matthew wad pit it 
doon the way he likit it best ; and Luke 
the way it was tell’t to him. And 
whaur’s the ‘“ discrepancie ?” 


The lost sheep. 


CHAPTIR FYFTEEN, 


The sheep forwusrder’t. The siller tint. The 
wastrel son comes hame. Tak ye tent o’ 
the Lord’s meanin / 


ND thar war comin till him a’ the 
tax men and the ill-deedie anes 
to hear him. 

2. And baith the Writers and the 
Pharisees war yammerin at him, 
“This ane taks in ill-leevin folk, and 
eats meat wi’ them !” 

3. And he spak till them this par- 
able, sayin, 

4. “ Whatna man amang ye, haein 
a hunner sheep, gin he tine ane frae 
amang them, disna lea’ the ninety- 
and-nine i’ the muirs, and gang awa 
eftir the forwander’t ane, till he lichts 
on it ? 

5. “ And, fa’in in wi’t, he heizes it 
on his shouther, rejoicin ; 

6. ‘And, comin hame, he sen’s for 
his freends and neebors; sayin to 
them, ‘Be blythe wi’ me! for I hae 
fun my sheep ! the ane that forwan- 
der’t |’ 

7. “I say tye, that in siclike sal 
thar be joy in heeven ower ae sinner 
repentin, mair nor ower ninety-and- 
nine gude o’ the folk wha needit nae 
repentance. 

8. “Or whatna wumman, haein 
ten siller-pennies, gin aiblins she tine 
ane o’ them, disna licht a crusie, and 
soop her hoose, and seek wi’ tentie 
care, till whatna time she lichts on 
it ? 

9. “ And, lichtin on’t, she brings 
thegither her freends and neebors, 
sayin, ‘Be ye glad wi’ me! for I fund 
the siller-penny I tint !’ 

10. “Een sae, I say t’ye, sal thar 
be joy amang the Angels o’ God 
ower ae sinner repentin.” 


/) 11. He said, forby, “ A particular ! 


“man had twa sons ; 


{ 





1V. 11. The Christians i’ the East ca’ this 
‘¢The Parable o’ the Wonnerfu’ Faither.” 
Thar are a hantel sic sons ; but no aye 
sicean a faither! God’s mercy is in- 
finite ! 

The wastrel son. 


12. “ And the young ? son said till 
his faither, ‘ Faither ! gie me my 
portion that wad fa’ to me o’ a’ the 
gear!’ And he portioned oot till 
them his leevin. 

13. “And, a wheen days eftir, the 
young son gaither’t a’ his gear the- 
gither, and gaed awa frae hame till a 
far-awa lan’; and thar sperfl’t his 
gear 1n riotousness. 

14. “ But mair: whan a’ was gane 
thar cam up an awesome famine oot- 
throwe yon lan’ ; and he begude to 
be wantin. 

15. “And he gaed awa, and was 
sornin on ane o’ the men o’ that lan’ : 
and he sent him oot-by to herd 
swine. 

16. “ And he fain wad fill’t his sel 
wi the hools the swine war eatin ; 
and nae ane gied them till him. 

17. “But, comin’ till his richt 
min’, quo’ he, ‘Hoo mony are the 
fee’d servants o’ my faither, wha hae 
rowth o’ breid, and an over-come ; 
while I, here, dee o’ hung’er ! 

18. ‘I will rise and gang tae my 
faither, and wull say till him, My 
faither! I hae dune wrang, again 
Heeven, and afore you ; 

19. ‘Nae mair am I fit to be ca’d 
yere son ; mak me like till ane o’ the 
fee’d servants!’ And, sae risin, he 
cam awa till his faither. 

20. “ But, while he was yet haudin 
far-awa, his faither spy’t him, and 
was fu’ o’ compassion ; and rinnin, 
he fell on his neck, and begude 
kissin him. 

21. “And the son said till him, 
‘My faither! I did wrang again 
Heeven, and afore you: I am nae 
mair wordie to be ca’d yere son !’ 

22. ‘But the faither said to the 
servants, ‘Waste nae time! bring 
oot a robe—the first and best ane— 
and pit it on him ; and gie a ring for 
his fing’er, and shoon for his feet ; 





2V. 12. We say ‘‘young” son, and (v. 
25) ‘‘auld” brither in Scots; no as 
meanin the number o’ their years, but 
juist ‘junior ” and ‘‘ senior.” 

The pawkie grieve 


23. ‘And bring oot the stall’d 
cauf, and 1 kill it; that we may eat 
and be joyfw’ ! 

24. ‘**For he my son, was deid, 
and cam to life again; he had been 
tint, and is fund again |’, And they 
begude to be joyfu’.. “> 

‘But his auld brither was 7’ 
ae feld : and, as he cam in, he drew 
nar the hoose, and heard music and 
dancin. 

26. “And, beckonin till him ane 
o the fee’d folk, he speir’t what 
aiblins a’ this micht mean ? 

27. “And he said till him, ‘ Yere 
brither has come back again; and 
yere faither has kill’t the stall’ d cauf, 
for that he gat him hame again a’ 
safe and soun’.’ 

28. “But he was fu’ o’ ang’er, 
and wadna gang in. His faither, 
tho’, cam oot, and was entreatin 
him. 

29. “But he, answerin him, said 
till his faither, ‘See! a’ thir years 


hae I ser’t ve ; and never did I gang . 


ayont yere commauns ; and at nae 
time did ye gie me e’en a kid, that I 
micht mak a feast for my freends ; 

30. “ ‘But whane’er this yere son, 
wha has devoor’t yere leevin wi’ 
harlots, cam, ye killed the stall’d 
cauf !’ 

31. “But he said till him, ‘ Bairn! 
thou art aye wi’ me! and a’ that is 
mine is thine ! 

32. “ ‘But it was richt we soud 
mak merry and rejoice ; for he, thy 
brither, was deid, and cam back to 
life again ; he had been tint, and was 
fund !’” 


CHAPTIR SAXTEEN. 


The pawkie grieve. The rich man wha gat 
nocht, and the beggar wha gat a ! 


hae he was sayin till his ain dis- 


ciples, “A rich man thar was, 





1V, 23. We may well believe that the cauf 
was fed i’ the stall, to be ready for a 
sacrifeece. ’regelles, has it ‘‘sacrifeece,”’ 
in v. 23 and 30. But whatna occasion 
o’ sacrifeece coud marrow that o’ gettin 
back his lost son ! 

and his wyssheid. 


wha had a grieve ; and he was wytit 
per wastin his haddin. 

2. “ And haein him afore him, he 
said, ‘Whatna clash aboot ye is this 
I hear! Gie in yere reckonin as 
at for ye’se be grieve nae mair !’ 

3. “But the grieve said till his 
sel, ‘My lord taks awa my office 
frae me : what sal I do? I am-na 
fit to delve ; I wad be sham’d to beg! 

4. “*T ken what I wull do! sae 
that whan I am putten-oot o’ the 
grieve’s place, they may tak me into 
their hooses !’ 

5. ‘And sae, biddin ilka ane 0’ 
his lord’s debtors to come till him, 
he speirs at the first, ‘Hoo muckle 
are ye awn to my lord ?’ 

6. “ And he says, ‘A hunner cogs 
o ulyie.’ He says to him, ‘ Tak yere 
bill, and sit doon, and haste to mak 
it fifty !’ 

7. «‘And he said to the neist ane, 
‘Hoo muckle are ye awn to my 


lord?’ And he said, ‘A hunner 
bows o’ wheat.’ He says to him 
‘Tak yere accounts, and write 
auchty ! 


8. “And his lord commendit the 
2fause grieve for doin wysslie; for 
the bairns o’ the warld are, in their 
ain generation, wysser than the bairns 
o’ the licht !. 

9. “And I say t’ye, Mak to yer- 
sels freends o’ unrichtous gear ; that 
whansae’er it may fail ye, they sal 
tak ye in till everlastin bidin-places ! 

10. “Ane faithfu’ and leal i’ the 
least, is faithfu’ in mickle ! 

11. ‘Gif, than, ye are-na faithfu’ 
in unrichtous gear, who wad gie intil 
yere keepin the true riches. 

12. “And gif ye be-na faithfu’ in 
what is anither’s, wha sal gie you 
yere ain ? 

13. ‘‘ Nae servant can be in service 
tae twa maisters ; for aither the ane. 





2V. 8. His maister micht admire his skill 
and frankness, while detestin his dis- 
honesty. The time and thocht that’s 
wared on wickedness wad gang far to 
bless the warld ! 


“ Twa maisters.” 


he hates, and the tither he lo’es ; or 
to the ane he wull haud, and lichtlie 
the tither: ye canna be in service 
baith to God and Mammon !” 

14. Noo the Pharisees, wha war 
lovers o’ gear, hearin thir things, 
geck’t at him. 

15. And he said to them, ‘ Ye 
are thae wha pit their sels richt 
afore men, but God taks tent 0’ yere 
hearts ; for the lofty amang men is an 
abomination in God’s sicht. 

16. “The Law and the Prophets 
war till John cam; frae that time on 
the Kingdom o’ God is made plain, 
and a’ men are thrangin intil’t. 

17. “But it sal suner be that 
heeven and earth sal pass awa, than 
for ae haet o’ the Law to fail ! 

18. “Ilka ane pittin awa his wife, 
and weddin anither, is committin 
adultery ; and wha weds a wumman 
putten-awa frae her husband, commits 
adultery. 

19. “A particular man was rich, 
and cleedit his sel wi’ purple and fine 
linen, and enjoy’d his sel uncolie, ilka 
day. 

_ 20. “And a particular beggar- 
man, cad Lazarus, was sutten doon 
by his yetts, fu’ o’ sairs. 

21. “‘And he was sair wussin he 
micht eat the mools that fell frae the 
rich man’s buird; aye! e’en the 
dowgs cam and lickit his sairs. 

22. “Noo, it cam aboot that the 
beggar-man dee’t, and was carry’t 
awa by the Angels, and laid in 
Abra’m’s bosom. And forby, the 
rich man, too, dee’t and was bury’t. 

23. “And in hell he raised his 
een, bein noo in torments, and sees 
Abra’m far awa, and Lazarus in his 
bosom. 

24. “And he, cryin oot, said 
‘Faither Abra’m ! hae mercie on me, 
and send ye Lazarus, sae as he may 
pit the tip o’ his fing’er in watir, and 
cule my tongue ; for I am in anguish 
in this lowe ! ’ 

25. “But Abra’m said, ‘ Bairn ! ca’ 
ye to min’ that ye gat a’ yere gude 

Trespasses, 


things i’ yere lifetime ; and Lazarus 
the ill things: and noo he is at rest, 
and ye are in sair pyne. 

26. “‘And forby, atween us and 
you an unco void has been set ; that 
thae wha wad gang ower frae here 
to you, canna be able ; nor thae frae 
you to us canna come ben !’ 

27. ‘‘Than he said, ‘I entreat ye 
than, faither ! that ye wad send him 
to my faither’s hoose ; 

28. “*For I hae fyve brethern ; 
that he may bear testimonie to them, 
that they come-na intil this place o’ 
dool !’ : 

29. “ Abra’m says till him, ‘ They 
hae Moses and the Prophets ; lat 
them hear them !’ 

30. “But he says, ‘Na, faither 
Abra’m ! but gin ane gaed to them 
frae the deid, they wull repent 
them !’ 

31. “But he said to him, ‘Gif 
to Moses and the Prophets they tak 
nae tent, naither wull they be per- 
swadit e’en by ane that raise frae the 
deid !’” 


CHAPTIR SEEVENTEEN. 


Britherliness and humility. Ane whase 
heart was made clean, as weel’s jus body! 
The Kingdom that’s comin. 

ee he said to his disciples, “ It 

maun e’en be that snares come; 
but wae for him throwe wham they 
come ! 

2. ‘Weel for him raither, gin a 
mill-stane war roond his neck, and he 
cuisten intil the sea, than that he 
soud ensnare ane o’ their weans ! 

3. “But tak ye tent to yersels! 
gin aiblins yere brither sins, rebuke 
him ; and gin he repents, forgie him ! 

4. “And gin aiblins he sins again 
ye seeven times in a day, and seeven 
times turns to ye, sayin, ‘I repent!’ 
ye sal forgie him !” 

5. And the Apostles said to the 
Lord, “ Gie us mair faith !” 

6. And the Lord said, ‘“‘Gin ye 
had faith e’en as a grain o’ the mus- 
tard seed, ye wad say to this syca- 

The ten lepers. 


more, ‘Be ye liftit, and be plantit 1’ 
the deep!’ and it soud obey ye. 

7. “But wha o’ ye wad hae a ser- 
vant pleughin or herdin sheep, and 
wull say to him as he comes in frae 
oot-by, ‘Come awa, and dine !’ 

8. * But wull he no raither say to 
him, ‘ Mak ready, that I may dine ; 
and gird yersel to wait on me till I 
eat and drink ; and than sal ye eat 
and drink !’ 

9. ‘Dis he gie thanks to the ser- 
vant, for that he did the things com- 
mandit ? 

10. ‘Een sae, ye too, whan ye hae 
dune a’ the things commandit ye, 
say, ‘Unprofitable servants are we a’, 
we hae but dune what it becam oor 
duty to do.’” 

11. And it cam aboot, that whan 
he was gaun on toward Jerusalem, he 
passed on throwe the mids 0’ Samaria 
and Galilee. 

12. And as he was enterin intil a 
particular village, ten leprous men 
met him ; staunin far-awa ; 

13. And they cryt oot, sayin, 
“‘ Jesus ! Maister! hae pitie on! us!” 

14. And, lookin on them, he said, 
to them, ‘‘Gang yere ways, and schaw 
yersels to the priests!” And it cam 
aboot, that, as they war gaun on, they 
war made clean. 

15. And ane o’ them, whan he saw 
he was healed, cam back, wi’ a lood 
voice giean glorie to God. 

16. And he cuist his sel doon at 
his feet, giean thanks to him; and 
he was a Samaria man. 

17. But Jesus answerin, said, 
“ Warna a’ the ten men made clean ? 
but whaur are the nine ? 

18. ‘Thar are na fund o’ them re- 
turnin to gie glorie to God, save this 
frem’d ane!” 

19. And he said to him, “ Rise! 
and gang yere ways; yere faith has 
savd ye!” 





1V.13. Tak tent, hov they war unco 
ready to seek help ; far mair thau to gie 
thanks whan the blessin cam! Gey like 
oorsels in that ! 

Sudden destruction. 


20. And, bein speir’t at by the 
Pharisees as to whan God’s Kingdom 
was comin, he answert them and 
said, “‘God’s Kingdom comes-na wi’ 
close observin ; 

21. ‘ Naither sal they say, ‘Tak 
tent here !’ or ‘ Take tent thar!’ for 
see! the Kingdom o’ God is e’en 
amang ye.” 

22. But to his disciples he said, 
“ The days wull come whan ye fain 
wad see ane o’ the days o’ the Son o’ 
Man. and sanna see! 

23. “And to you they wull say, 
‘Look ye thar! Look here!’ Gang 
ye na awa, nor pursue eftir them. 

24. “For like the fire-flaucht, 
whilk shines oot o’ the ae pairt under 
Heeven, to the ither pairt under 
Heeven, sae sal the Son o’ Man be in 
his day ! 

25. ‘* But first maun he dree mony 
things, and be rejeckit o’ this genera- 
tion. 

26. “ And e’en as it cam aboot in 
Noah’s days, sae sal it e’en be i’ the 
Son o’ Man’s days ; 

27. “They war feastin, they war 
drinkin, they war marryin, they war 
gien in mairriage ; till the day Noah 
gaed intil the ark, and the flude cam 
and destroy’t a’. 

28. ‘“ And, siclike as it cam aboot 
in Lot’s days ; they war eatin, they 
war drinking, they war buyin, they 


war sellin; they war plantin, they 


war biggin ; 

29. “ But on the day Lot gaed oot 
frae Sodom, it rained fire and brun- 
stane frae the lift, and destroy’t a’. 

30. ‘“‘K’en sae sal it be i’ the day 
the Son o’ Man is reveal’t. 

31. “I that day, he wha is on the 
hoose-tap, and his plenishin i’ the 
hoose—lat him no come doon to tak 
it awa ; and he i’ the field in siclike 
mainner—lat him no turn aboot to 
the things ahint him ! 

32. ‘‘Mind ye Lot’s wife ! 

33. ‘“ Whasae is fain to save his 
life sal tine it ; and whasae sal tine 
his life sal hain it! 


The fause judge. 


34. “T tell ye, on yon nicht, twa 
men sal be i’ ae bed; ane sal be taen, 
and the tither sal be left. 

35. “‘Twa weemen sal be grindin 
thegither ; ane sal be taen, and the 
tither left. 

36. ‘Twa men sal be i’ the field ; 
the ane sal be taen, and the tither 
left!” 

37. And they, answerin, say to 
him, ‘“ Whaur, Lord?” And he says 
to them, “ Whaur the body is, the 
eagles wull gaither thegither !” 


CHAPTIR AUCHTEEN. 


The fause judge, and the cantin Pharisee. 
The rich ruler wi? a sair want. The 
bli’ man o? Jericho. 


Ane he was speakin a parable to 
them, as that men soud be aye 
prayin, and never swarf. 

2. Sayin, “A particular judge was 
in acitie, wha cared-na fur God, nor 
had respect for man. 

3. “And thar was a weedow 7’ 
that citie ; and she was aye comin 
till him, cryin, ‘Do me justice wi’ my 
adversary !’ 

4. “And he wadna for a time. 
But eftir, he said to his sel, ‘Tho’ I 
naither revere God, nor care for man, 

5. “*Yet, for that this weedow 
fashes me, I wull do her justice ; or 
aiblins wi’ her aye-comin she wull 
wear me oot!’” 

6. And the Lord says, ‘“ Hear ye 
what the fause judge says ! 

7. “ And sanna God still mair tak 
the pairt o’ his ain, wha cry to him 
day and nicht, and tho’ he tholes? 
lang wi’ them ? 

8. “I say t’ye, that he wull be gleg 
to do them justice! Yet, whan the 
Son o’ Man comes, wull he eftir a’, 
fin’ this faith on the yirth ?” 

9. And he spak—anent some that 
lippened to their sels that they war 





1V. 7. For that he is whiles lang in smitin 
his faes, his ain folk maunna think he is 
slack in helpin his freends ! tho’ till oor 
puir blin’ een it whiles looks sae ! 

The cantin Pharisee. 


richtous, and lichtlied the lave—this 
parable : 

10. “Twa men gaed up intil the 
Temple for prayer: the ane a Phari- 
see, the tither a tax-man. 

11. ‘The Pharisee, takin his staun, 
prayed sae by his sel—‘Lord! I 
thank thee I am-na like the lave o’ 


| men, extortioners, ill-deedie anes, 
| adulterers—or e’en as this tax-man ! 


12. “* Twice in ilka week fast I; 
I gie a tenth o’ a’ things I obteen!’ 

13. © But the tax-man, staunin far 
yont, fear’t to lift up sae mickle as 
his een till Heeven, but strack his 
breist, cryin, ‘Lord! ba wmercifw’ 
toward me, the sinner!’ 

14. “TI tell ye, this ane gaed doon 
till his hoose acceptit, raither than 
that ane: for ilk ane that heizes up 
his sel sal be humbl’t, but he that 
louts his sel sal be raised up!” 

15. And they war bringin till him 
e’en the wee bairns, that he micht pit 
his hauns on them: but his disciples, 
seein’t, war challengin them. 

16. And Jesu’ ca’d them nar, and 
quo’ he, ‘‘ Lat the wee bairns come 
to me, and hinner-them-na, for 0’ sic- 
like is the Kingdom o’ God! 

17. “Truly say I tye, Whasae 
disna welcome the Kingdom o’ God 
as a bairn, enters in naegate intil’t |” 

18. And ane speir’t at him—a ruler 
—sayin, “Gude Maister; by doin 
what, may I hae life-eternal ?” 

19. And Jesus said to him, ‘‘ Hoo 
ca’ ye me Gude? Nane is Gude but 
ane—God ! 

20. “The commauns ye ken, ‘Ye 
maunna commit adultery ; ye maun- 
na commit murder; Ye maunna 
reive ; Ye maunna bear fause-witness ; 
Honor yere faither and yere mither!’” 

21. And he said, ‘‘ A’ thir things 
hae I dune frae my bairnheid !” 

92. And, listenin to him, Jesus 
said, ‘Ae thing, yet, dae ye want! 
Sell ye a’ things that ye hae, and 
divide wi’ the needy, and ye'se hae 
gude gear in Heeven! And come! 
follow ye me!” 

The blin? man. 


23. But he, hearin thir things, 
gaed awa dowie ; for he was unco 
rich. 

24 And Jesus, behauldin him, that 
he was unco dowie, said, “‘ Wi’ whatna 
strivin sal they that hae riches, enter 
inti] God’s Kingdom! 

25. “For a camel suner coud gang 
throwe a needle’s ee, than a rich man 
enter God’s Kingdom ! ” 

26. But they that heard it said, 
“* Wha, than, can onywise be sav’d ?” 

27. And he said, ‘‘ The things no 
possible wi’ men are possible wi’ 
God !” 

28. And Peter spak: “Lo! we 
left a’ and follow’t thee!” 

29. And he said to them, ‘ Truly 
say I tye, Nae ane has left ahint 
hoose, or parents, or brithers, or wife, 
or weans, for sake o’ the Kingdom o’ 
God, 
30. “ Wha sanna win back to him 
mony-fauld mair i’ this present time ; 
and in the Warld that is comin, life 
for aye!” 

31. And takin the Twal’ aside by 
their sels, he said to them, ‘Tak 
tent ! we are gaun up till Jerusalem ; 
and a’ things wull come aboot that 
hae been putten-doon anent the Son 
o Man. 

32. ‘For he wull be gien up to 
the Gentiles, and be geck’d at, and 
insultit, and sputten on; 

33, “And, first scourgin, they wull 
tak his life; and on the third day 
wull he rise.” 

34. And they didna comprehend 
ony o thir things; and it was a’ 
mirk to them: and they didna get 
to ken the things that war said. 

35. And it cam aboot, that whan 
he was comin nar till Jericho, a blin’ 
man was sutten-doon beside the road, 
beggin. 

36. And hearin the trampin o’ a 
great thrang gaun by, he speir’t what 
aiblins a’ this micht be ? 

37. And they tell’t him, “ Jesus o’ 
Nazareth passeth by !” 

38. And he cry’t oot, 

sayin, 

Zaccheus. 
“Jesus! Son o’ Dauvid! Hae thou 
pitie on me!” 

39. And they that gaed afore 
flyted at him that he micht be 
quate ; but sae muckle the mair cry’t 
he oot, 1‘*Son o’ Dauvid! hae pitie 
on me!” 

40. Sae staunin still, Jesus order’t 
him to be brocht forrit till him ; and 
whan he cam nar, he speir’t at him, 

41. Sayin, “ What wad ye hae me 
to do for ye?” And he said, “ Lord ! 
that I may hae my sicht!” 

42. And Jesus said to him, ‘ Win 
back yere sicht! yere faith has saved 
ye!” 

43. And at ance he gat his sicht 
again ; and follow’t on, giean glorie 
to God; and a’ the folk, seein’t, 
praised God. 


CHAPTIR NINETEEN. 


Zaccheus, unco rich afore, but unco richer 


noo! The punds to troke wi?! The 
humble triumph, and the saut, saut 
tears ! 
les enterin, he was gaun throwe 
Jericho. 


2. And behauld! a man _ ca’d 
Zaccheus ; and he was heid amang 
the tax-men ; and had muckle gear. 

3. And he was fain to see Jesus, 
wha he was? and he coudna for the 
thrang ; for he was sma’ in heicht. 

4. And he ran forrit, and speel t 
up intil a sycamore tree, that he 
micht see him; for he was comin 
that gate. 

5. And whan he cam to the place, 
Jesus lookit up, and says to him, 
“ Zaccheus ! haste ye, and come awa 
doon ; for I maun bide at yere hoose 
the day !” 

6. And he hastit doon, and enter- 
teen’d him wi’ unco joy. 

7. And a’ saw it; and they war 
mutterin, sayin, ‘He has gane wi’ a ° 
sinner to bide! ” 





1V. 39. The beggar kent he was Dauvid’s 
Son! The Writers pretendit they didna 
ken! Ignorance itsel is no sae blin’ as 
dourness! ~ 


The ten punds, 


8. But, staunin afore him, Zaccheus 
said, “Lord! I gie the hauf o’ my 
gear to the ' puir ; and gin frae ony 
ane I hae taen by fause dealin, I gie 
him back fowr-fauld ! ” 

9. And Jesus says to him, “Sal- 
vation has come to this hoose the 
day ! forasmuckle as he too is a bairn 
o’ Abra’m ! 

10. ‘*For the Son o’ Man cam to 
seek oot and save the anes that war 
forwander’t.” 

11. And whilst they war listenin 
to thir things, he addit and spak a 
parable, forasmuckle as they war nar 
Jerusalem, and they expeckit the 
Kingdom o’ God was at ance to shine 
oot. 

12, Hesaid thar-for, ‘‘ A particular 
nobleman gaed aff till a far-awa land, 
to obtain for his sel the pooer o’ a 
king, and to return. 

13. “And ca’in thegither ten ser- 
vants o’ his ain, he gied till them ten 
punds, and said to them, ‘Cairry on 
business till I come back !’ 

14. “ But the burgesses hatit him, 
and sent an embassage eftir him, 
sayin, ‘We winna hae this ane to 
reign ower us !’ 

15. “ And it cam aboot, that whan 
he was back again, eftir receivin the 
kingly pooer, he commandit thae 
servants to be ca’d, to wham he had 
gien the siller, that he micht tak tent 
o the trokin they had dune. 

16. “And the first cam sayin, 
‘Lord! yere pund has gained ten 
punds ! ’ 

17. “And he said to him, ‘ Weel 
dune, gude servant! ye hae been leal 
in a sma’ maitter ; hae ye rule ower 
ten cities!’ 

18. “And the second cam, sayin, 
‘Lord! yere pund has become fyve 
punds !’ 





1V.8. This wasna a boast o’ what he had 
aye been doin; but raither the vow o’ a 
new convert, that frae this oot, he wad 
consecrate his gear to the Lord. Juist 
like Jaucob. See Gen. xxviii. 22. 


LUKE, XIX. 





What cam o’ the siller. 


19. “ And he said to him, as weel, 
‘Hae ye rule ower fyve cities |’ 

20. “ And the ither ane cam, and 
quo’ he, ‘Lord! tak tent o’ yere 
pund, what I hae keepit, lyin-by in a 
naipkin. 

21. “‘For I was fley’t o’ ye, for 
that ye are an exactin man ; ye tak 
up whaur ye pat-na-doon ; and shear 
whaur ye dinna saw.’ 

22. “He says to him, ‘Oot o’ 
yere ain mou’ wull I judge ye; ill 
servant! Ye ken I was an exactin 
man, takin-up whaur I pat-na-doon, 
and shearin whaur I didna saw !— 

23. “* And why gied-ye-na my 
siller to the trokers o’ siller ; that at 
my comin I coud hae demandit my 
ain, wi’ interest ?’ 

24. ‘Than said he to them staunin 
by, ‘Tak awa the pund frae him, 
and gie till him that has the ten 
punds !’” 

25. (And they say to him, ‘‘ Lord ! 
he has ten punds! ”) 

26. “*‘For I say t’ye, till ilka ane 
that has, sal be gien; but frae him 
wha hasna, e’en what he has sal be 
taen frae him. 

27. ‘But they, my faes, wha 
wadna hae me to be made King ower 
them, fesh ye here, and slay them 
afore me !’” 

28. And whan he had said thir 
things, he gaed on afore, gaun up to 
Jerusalem. 

29. And it cam aboot, as he cam 
nar to Bethphage and Bethanie, to 
the mountain ca'd “The Mount o’ 
Olives,” he sent oot twa o’ his dis- 
ciples, 

30. Sayin, “Gang yere ways, to 
the clachan fornent ye; and as ye are 
enterin, ye sal fin’ a cowt tied, 
whauron nae man e’er sat ; lowse him 
and bring him. 

31. ‘And, gin ony ane quaisten 
ye, ‘ Why are ye lowsin ?’ ye sal say 
to him, ‘The Lord has need o’ him.’”” 

32. And gaun their ways, they 
that war sent faund e’en as he tell’t 
them. 

Ridin’ intil the citie. 


33. And as théy war lowsin the 
cowt, his maister said to them, “ Why 
lowse ye the cowt ?” 

34. And they said, ‘‘ For that the 
Lord has need o’ him!” 

35. And they brocht him to 
Jesus ; and, castin their manteels on 
the cowt, they sat Jesus thar-on. 

36. And as he gaed on, they spread 
their manteels 1’ the way. 

37. And as he was drawin nar, and 
was come intil the doon-gaun o’ the 
Mount o’ Olives, the hail multitude 
o’ the disciples begude joyfully to 
praise God wi’ a lood voice, for a’ the 
great warks they had seen : 

38. Sayin, “Blessed is the comin 
King, i’ the name o’ the Lord! In 
Heeven peace; and glorie i’ the 
heighest height !” 

39. And a wheen Pharisees oot 0’ 
the multitude said to him, “ Maister ! 
rebuke thy disciples ! ” 

40, And answerin’, quo’ he to 
them, “I say t’ye, that gin aiblins 
thir be silent, the vera stanes wad 
cry oot!” 

41. And whan he drew nar, he 
lookit at the citie, and was greetin 
ower it, sayin, 

42. ‘*Had thou but ta’en tent, e’en 
thou, in this thy day, o’ the things 
that are for thy peace! but e’noo 
they are hid frae thy e’en ! 

43. “For the days wull come 
upon thee, that thy faes sall bigg 
bulwarks roond thee, and steek thee 
in, and rink thee roon on ilka side ; 

44, “And wull ding thee doon 
to the grun’, and thy bairns within 
thee ; for that thou wadna tak tent 
o’ the time o’ thy visitation !” 

45. And, gaun intil the Temple, 
he begude to cast oot thae that trokit 
in’t, 

46. Sayin tae them, “It is putten- 
doon, ‘My Hoose sall be a hoose 0’ 
prayer’; but ye mak it a howff o’ 
reivers |” 

47, And he was teachin ilka day i’ 
the Temple: but the Heid-priests, 

The vine-yaird, 


and the Writers, and the heids o’ the 
nation, socht to destroy him ; 

48. And coudna mak oot what 
they micht do; for the thrang, ane- 
and-a’, war hingin on him, listenin. 


CHAPTIR TWENTY. 


The ill-deedie gairdeners. ‘* Whase wife 
is she?” Dauvid kent weel wha Christ 
was | 
ND it cam aboot, on ane o’ thae 

days, when he was giean lear 
to the folk i’ the Temple, and tellin 
them the Gude-tidins, the Heid- 
priests, and the Writers, wi’ their 

Elders, cam on him, 

2. And quo’ they to him, ‘Tell us 
whatna authoritie ye hae for thir 
things ye do; and wha is he that 
gied ye this authoritie ?” 

3. But -he answer’t them, ‘I too 
wull speir at you anent a thing; and 
tell me— 

4, “The Bapteezin o’ John, } was 


it frae Heeven or 0’ men ?” 


5. But they coonsell’t thegither by 
their sels, and said, ‘Gin we sal say 
‘Frae Heeven,’ he wull answer, ‘Why 
believed-ye-na in him ?’ : 

6. “And gin aiblins we soud say, 
‘Frae men,’ the folk ane-an-a’ wull 
stane us to deid; for they are a’ per- 
swadit that John was a Prophet.” 

7. And they answer’t that they 
coudna tell whence he was. 

8. And Jesus said to them, ‘‘ Nae 
mair div I tell you by whatna 
authoritie I do thir things I am 
doin.” 

9. And he begude to speak to the 
folk this parable: “Thar was a man 
wha plantit a vine-yaird, and gied 
some gairdeners the tack o’t, and syne 
gaed his ways frae hame for a lang 
time. 

10. ‘‘ And at the season he sent to 
the gairdeners a servant, that they 
soud gie to him of the frute o’ the 
vine-yaird. But the gairdeners sent 
him awa wi’ naething. 





1V 4, See Mark xi. 28—Note. 


Fause enquirers. 


11. “And eftir, he sent anither ser- 
vant, but him too—clourin and ill- 
treatin—they sent awa wi’ naething. 

12. “And he persistit, and sent a 
third ; but they, clourin this ane as 
weel, cuist him oot. 

13..“‘And the laird o’ the vine- 
yaird said, ‘What sal Ido? I wull 
send my son, my beloved ane; 
aiblins they wull honor him.’ 

14. “But whan they saw him, the 
gairdeners coonsell’t ane wi’ anither, 
sayin, ‘ Here is the heir! lat us slay 
him, sae that the heritage may 
become oor ain !’ 

15. “And, castin him oot o’ the 
vine-yaird, they slew him! And 
what, noo, sal the laird o’ the vine- 
yaird do to them ? 

16. “He wull come, and mak an 
end o’ thae gairdeners ; and wull gie 
the vine-yaird to ithers!” But 
whan they heard it, they ecry’t, ‘* Lat 
it no sae be!” 

17. But he, lookin hard at them, 
said, ‘‘ What, than, may this be that 
is putten-doon—‘ The stane rejeckit 
o the builders, the same is made to 
be the copin o’ the corner !’ 

18. “Ilka ane that fa’s on that 
stane sal be sair clour’d; but on 
wham-sae’er it may fa’, it will mak 
a clean end o’ him!” 

19. And the Writers and Heid- 
priests wad fain hae grippit him in 
that vera ’oor ; but they war fley’t o’ 
the people; for they saw he had 
spoken this parable again them. 

20. And, watchin ~ him _ uncolie, 
they sent oot fause men, wha soud 
pretend to be just, that they micht 
tak haud o’ his speech, sae as to 
deliver him up to the pooer and 
authoritie o’ the Governor. 

21. And they speir’t at him, 
“‘Maister! we a’ ken ye speak and 
teach richtly, and accept nae man’s 
face, but teach the way o’ God truly. 

22. “Is’t richt for us to pay mail 
to Cesar, or no?” 

23. But, kennin their guile, he 
said to them, 

Whase wife is she? 


24. “Schaw me a siller penny! 
Whase heid and inscription has it ?” 
And they answerin, said, ‘‘ Cesar’s.” 

25. And he said to them, ‘ Weel, 
than! gie Cesar Cesar’s things, and 
to God gie God’s things ! ” 

26. And they coudna lay haud 0’ 
ony sayin o’ his to the people; sae 
they ferlied at his answer, and said 
nocht. 

27. And thar cam to him a wheen 
o’ the Sadducees, wha say thar is nae 
Risin-again ; and they speir’t at him, 
sayin, 

28. ‘‘Maister! Moses pat doon for 
us: Gin aiblins a man’s brither soud 
dee, haein a wife, and he be bairn- 
less, that his brither soud tak the 
wife, and raise up seed to his brither. 

29. ‘‘Noo, thar war seeven brithers ; 
and the first, takin a wife, dee’t bairn- 
less. 

30. “And the second ; 
dee’t bairnless. 

31. ‘And the third had her ; and, 
i’ the same way the seeven—they left 
nae bairn, and dee’t. 

32. “And eftir, the wumman too 
dee’t. 

33. “And sae, i’ the Risin-again, 
whase wife o’ them sal she be? For 
the seven had her a wife.” 

34. And Jesus said to them, ‘‘ The 
bairns o’ this warld mairry, and are 
gien in mairriage ; ; 

35. “But they that are coontit 
wordie that warld to obteen, and 
the Risin-again frae the deid, naither 
mairry nor are gien in mairriage. 

36. “Naither can they dee ony 
mair ; for they are as the Angels ; 
and are sons o’ God, bein sons o’ the 
Risin-again. 

37. “But, that the deid are to be 
rais’t, e’en Moses schaws at !The 
Buss, whan he ca’s Jehovab, ‘The 


and he 





1V. 37. Here, as weel as at Mark xii. 26, 
the reference isna to the bramble-buss at 
Sinai itsel’, but to the name they had 
for the paragraph i’ the Buiks o’ Moses 
—that o’ ‘‘ The Buss.” 

The weedow’s mites. 


God o’ Abra’m, the God o’ Isaac, 
and the God o’ Jaucob.’ 

38. “Noo, he isna the God o’ 
deid men, but o’ leevin; for to him 
are a’ to leeve!” 

39, And some particular anes 0’ 
the Writers, answer't, and quo’ they, 
‘‘ Maister ! weel hae ye spoken !” 

40. For they daur-na speir at him 
ony mair quaistens. 

41. But he said to them, ‘‘ Hoo 
say they that the Messiah is Dauvid’s 
son ! 

42. “For Dauvid his sel says, i’ 
the Buik o’ the Psalms, ‘The Lord 
said to my Lord, sit thou on my 
richt haun, 

43. “* Till sic time as I mak thy 
faes the fit-brod o’ thy feet ! ’ 

44, “Dauvid, than, ca’s him ‘ Lord’; 
and hoo is he than his son ?” 

45. And (a’ the folk hearin), he 
said to his disciples, 

46. “ Haud awa frae the Writers, 
wha are fain to gang aboot in lang 
manteels, and lo’e compliments i’ the 
merkits, and the boonmaist seats 1’ 
the kirks, and reserved places at 
feasts ; 

47. ‘‘Wha devoor weedows’ hooses, 
and to blin’ the een mak lang 
prayers : thir sal hae a greater male- 
diction ! ” 


CHAPTIR TWENTY-ANE. 


The weedow at the Treasury. Jerusalem’s 
weird, 

ND, raisin his een, he saw the rich 

men drappin their gifts intil the 
Treasury. 

2, And he saw a particular puir 
weedow, drappin in twa mites. 

3. And he spak: ‘Truly say I t’ye, 
this puir weedow has cuisten in mair 
nor they a’! 

4, ‘For ane-and-a’ o’ thir, oot 0’ 
their rowth o’ gear drappit intil 
God’s gifts; but she oot o’ her 
poortith cuist in a’ she had!” 

5. And whan some war tellin aboot 
the Temple, hoo it was buskit wi’ 
bonnie stanes and offerans, he said, 

Warnin’s o’ ill. 


6. “As to thir things ye look at, 
the days wull come whan no ae stane 
sal be left on anither, that sal-na be 


dung doon.” 
7. And they speir’t at him, 
“Maister; whan, than, sal thir 


things be ? and whatna token sal be 
gien whan thir things are comin to 
pass ?” 

8. And he said, “ Tak tent that ye 
be-na misleared! for a hantle wull 
come i’ my name sayin, ‘I am he!’ 
and, ‘The time has come !’—Gang- 
ye-na eftir them ! 

9. “And, whan ye may hear 0’ 
wars and tulzies, be-ye-na fley’t ; for 
thir things maun come aboot; but 
the end is no belyve.” 

10. Than said he to-them, ‘‘ Nation 
wull rise again nation, and kingdom 
again kingdom ; 

11. “And eke great yirdins, and 
plagues, and famines wull thar be; 
unco things o’ dreid, and great tokens 
i’ the lift wull thar be. 

12. “ And, afore a’ thae things, 
they wull lay hauns on ye; and wull 
persecute—giean ye up to kirks and 
dungeons—leadin awa afore kings 
and governors for my name’s sake. - 

13. “But it sal a’ be for you a 
testimonie. 

14. “Sae, hae it siccar in yere 
hearts, no to be putten-oot aforehaun 
aboot makin defence ; 

15. “For I wull gie ye a mooth 
and wyssheid that no ane o’ thae 
settin their sels again ye sal be fit to 
staun up again ! 

16. ‘But ye’se be gien up, e’en by 
parents, and brithers, and kin, and 
freends: and they’se pit some 0’ ye 
to deid ; 

17, “And ye’se be hatit by a’ 
men, for my name’s sake : 

18. “But no a hair o’ yere heid 
sal perish ! 

19. “But patiently 
mainteen yere sauls. 

20. ‘ Hoobeit, whan ye’se see Jeru- 
salem rinkit roond wi’ airmies, than 
tak tent that her desolation draws nar! 


thole, and 


Watch and pray. 


21. “Than, they in Judea, lat 
them flee to the mountains! and 
they i’ the mids o’ her, lat them 
escape! and they oot-by, lat them no 
come hame to her ! 

22. “For thae are days o’ ven- 
geance, for a’ that is putten-doon to 
be fulfilled ! 

23. ‘‘But wae for weeman bearin, 
and for them giean the breist i’ thae 
days! For unco distress sal be on 
the land, and wrath to this folk ! 

24. “And they sal fa’ aneath the 
sword, and wull be taen awa captives 
’mang a’ nations ; and Jerusalem sal 
be trampit-doon by the nations, to 
the time o’ the nations come ! 

25. “And thar sal be signs 7’ the 
1mune and the starns; and on the 
yirth pangs and troubles i’ the 
nations ; sea and billows soondin : 

26. ‘‘Men swarfin for fear and 
dreid o’ the things owertakin a’ the 
yirth ! for the pooers o’ the heevens 
sal be cuisten doon. 

27. ‘* And than sal they see the 
Son o’ Man comin ina clud, wi’ a’ his 
pooer and glorie! 

28. ‘And, whan thir things begin 
to come on, rise ye! lift up yere 
heids! for yere redemption comes 
apace !” 

29. And he gied them a parable : 
“Look at the fig-tree, and a’ the 
trees ! 

30. “At siccan a time as they bud, 
ye lookin on, o’ yere ain sels ken 
that simmer is comin. 

31. “‘Sae e’en ye,. whan ye see 
thir things comin aboot, tak tent that 
the Kingdom o’ God is nar-haun ! 

32. “Truly say I t’ye, In naegate 
sal this race fail, till a’ thir things sal 
come ! 

33. “The heevens and the yirth 

1V. 25. Sun, and mune, and starns, and 
pooers o’ the heevens, seem aye to mean, 
in prophecie, kings, and rulers, and 
governments. It’s no sae like, that thae 
far-awa warlds wad be affectit by things 
o’ this yirth. But, servant o’ God! 
bide yere time! It'll a’ come richt ! 


The sorrowfw supper. 


cal Bane, but my words sal in naegate 
fail ! 

34. “But tak ye tent to yere sels! 
that yere hearts be-na owercome wi’ 
debauch and druckenness, and fash 
aboot this life, and that. day come on 
ye a’ at ance, as a snare. 

35. “For in siclike sal it come on 
them wha dwall on a’ the face o’ the 
yirth. 

36. “But watch ye, at a’ times, 
makin supplication that ye may hae 
strenth to escape a’ thae things that 
are comin to pass, and to staun 
afore the Son o’ Man.” 

37. And he was ilka day teachin i’ 
the Temple; but at nicht he gaed 
oot, and bade i’ the mount that is 
ca’d ‘‘ The Mount o’ Olives.” | 

38. And a’ the folk war comin at 
the dawin to him i’ the Temple, to 
hear him. 


CHAPTIR TWENTY-TWA. 


The sorrowfw Supper—the last and tender- 
est! T'he Son o Man enters intil the 
mirk, 


ND the Feast o’ the Sad Breid, 

ca’d the ‘“‘Pasche,” was comin on. 

2. And the Heid-priests and the 
Writers war coonsellin hoo to get him 
oot o’ the way: for they were fear’t 
o’ the people. 

3. And Sautan enter't into Judas, 
the ane ca'd ‘‘ Iscariot,” bein ane 0’ 
the Twal’. 

4, And, gaun his gate, he coonsell’t 
wi’ the Heid-priests and Captains, in 
whatna way he micht gie him up to 
them ? 

5. And they war blythe, and trokit 
wi’ him to gie him siller. 

6. And he madea paction wi’ them, 
and waitit for a gude openin to gie 
him up to them, whan the crood 
wadna be aboot. 

7. Noo the Day o’ the Sad Breid 
cam, whan the Pasche wad hae to be 
sacrifeec’t. 

8. And Jesus sent oot Peter and 
John, sayin, “Gang forrit, and mak 

ready the Pasche for us, that we may 
eat o’t.” 

9. Than speir’t they at him, 
“Whaur wad ye that we soud mak 
ready ?” 

10. And he said to them, ‘See! 
as ye gang intil the citie, a man sal 
meet ye, cairryin a watir-cog ; follow 
him to the hoose whaur he gangs. 

11. ‘‘And ye sal say to the gude- 
man 0’ the hoose, ‘ The Maister says, 
Whanr is the place whaur I may eat 
the Pasche wi’ my disciples ?’ 

12. “And he will schaw ye a 
lairge laft ; mak a’ ready ; thar pre- 
pare ye.” 

13. And gaun aff, they faund as he 
had tell’t them ; and made ready the 
Pasche. 

14. And whan it cam to the time, 
he took his place, and the Apostles 
wi’ him. 

15. And said to them, ‘“ Wi’ great 
fainness hae I been fain to eat this 
Pasche wi’ ye, afore my dool. 

16. ‘“‘For I say t’ye, Nae mair eat 
I o’t, till whatna time it is fulfilled 7’ 
the Kingdom o’ God!” 

17. And, acceptin a cup, and giean 
thanks, he said, ‘lak this, and 
divide it amang yersels : 

18. “For, say I tye, In naegate 
maun I drink, frae this oot, o’ the 
frute o’ the vine, till whatna time the 
Kingdom o’ God may come !” 

19. And, takin a laif, and giean 
thanks, he brak it, and gied to them, 
sayin, ‘This is my body, that is gien 
for you; sae do ye, to remember 
me!” 

20. And i’ the same way, the cup 
eftir supper, sayin, “This cup is the 
New Covenant, in my blude, that is 
to be teemed out for you. . 

21. “But lo! the baun o’ him wha 
is giean me up, is e’en wi’ me on the 
buird ! 

22. “For the Son o’ Man in vera 
deed gangs, e’en as it has been mar- 
kit-doon for him; but wae for that 
man throwe wham he is deliver’t- 
up ! ” 

Peter's boast. 


23. And they begude to speir 
amang their sels, ‘‘ What ane it was, 
amang them, that wad do this 
thing ?” 

24, And thar was a heart-burnin 
amang them, as to whilk o’ them 
soud be heighest ? 

25. And he said to them, “The 
kings o’ the nations hae rule ower 
their folk, and thae that hae pooer 
ower them are ca’d Benefactors : 

26. ‘‘ But it isna sae wi’ you; but 
he that is the greatest amang ye, lat 
him be as a younger ane ; and he that 
rules, as gin he ser’t. 

27. “For wha is greater, he sittin 
at meat, or he that ser’s ? Is’t no he 
that sits at meat? But I am wi’ ye 
as ane that ser’s. 

28.. ‘‘Hoobeit, ye are thae that 
hae bidden wi’ me in my tempta- 
tions ; 

29. ‘* And I gie to you, een as my 
Faither gies to me, a Kingdom. 

30. “That ye may eat and drink. 


at my buird, in my Kingdom: and 


ye sal be on throns, wi’ pooer ower 
the twal’ tribes o’ Isra’l.” 

31. And the Lord says, “Simon! 
Simon ! lo, Sautan seeks ye, to riddle 
ye as wheat! 

32. “But I hae besocht for ye, 
that yere faith disna fail: whan ye 
hae turned again, lift up yere 
brethren !” 

33. But he said to him, “ Lord! 
I am ready to gang wi’ ye to dungeon 
and to death !” 

34. But he said, “I tell ye, Peter, 
the cock winna craw this day, till ye 
thrice deny that ye ken me!” 

35. And he said to them, ‘* What 
time [ sent ye oot, wantin purse, and 
wallet, and shoon—failed ye o’ ony- 
thing?” And they said, ‘‘O’ nae- 
thing !” 

36. And he said, “ But noo, wha 
has a purse, lat him tak it: and sae 
wi’ a wallet. And wha hasna ane, 
lat him troke his mantle for a sword. 

37. “For I say t’ye, that what is 
putten-doon maun e’en be fulfilled in 


Jesus prays. 


me: ‘And wi’. law-breckers was he 
coontit!’ for e’en what is said 0’ me 
is made true.” 

38. And they said, ‘‘ Lord! twa 
swords are here!” And he said to 
them, ‘It is eneuch !” 

39, And gaun oot, he gaed ower 
as he aft did, to the Mount o’ Olives ; 
_ and the disciples cam eftir him. 

40. And comin to the place, he 
says to them, “Be ye prayin, that 
ye come-na intil temptation !” 

41, And he was pairtit frae them 
aboot a stane’s cast; and he loutit 
doon on his knees, and prayed, 

42. And said, ‘‘ Faither! gif thou 
be willin, pit this cupfrae me! Yet, 
no my wull, but thine be dune!” 

43. And thar appear’t till him 
an Angel frae Heeven, giean him 
strenth. 

44, And comin intil an agony, yet 
mair earnestly he prayed; and he 
swat as it had been mickle draps 0’ 
blude, fa‘in doon to the grun’, 

45. And risin up frae prayin, and 
comin to the disciples, he faund them 
faun asleep wi’ sorrow ; 

46. And says to them, ‘‘ Hoo soud 
ye be sleepin! Rise ye! and be in 
prayer, that ye enter-na intil tempta- 
tion.” 

47, And e’en as he was speakin, 
see! acrood ; and the ane ca’d Judas, 
ane o’ the Twal’, comin afore them ; 
and cam nar to Jesus to gie him 
a kiss. 

48. And Jesus says to him, 
‘Judas! wi’ a kiss wad ye deliver- 
up the Son o’ Man }” 

49, And thae aboot him, seein 
what was comin, said, ‘‘ Lord ! sal we 
smite wi’ the sword ?” 

50. And a particular ane amang 
them, strack the Heigh-priest’s ser- 
vin-man, and sned aff his lug. 

51. And Jesus said, “ Thole ye as 
lang as this!” And, touchin the 
lug, he healed him, 

52. And, Jesus said to the Heigh- 
priests and Captains o’ the Temple, 
and the Elders, wha had come on 

Jesus taen, 


him, ‘‘ Cam ye oot as again a reiver, 
wi’ swords and rungs ? 

53. ‘Tho’ I was wi’ ye i’ the 
Temple, day by day, ye raxt oot nae 
hauns again me. But this is yere ’oor, 
and the pooer o’ darkness.” 

54, And they grippit him, and led 
him awa, and fesh’t him intil the 
hoose o’ the Heigh-priest. Noo, 
Peter was comin eftir, far ahint. 

55. And they lichtit a fire i’ the 
coort, and sat thegither; and Peter 
was for sittin amang them. 

56. But a particular servin-maid, 
seein him sittin fornent the lowe, and 
glowerin on him said, “ This ane too, 
was wi’ him.” 

57. But he! deny’t, saying, “Wum- 
mun, I ken-him-na !” 

58. And syne, anither ane lookin 
at him, said, ‘‘ Ye as weel, are frae 
amang them!” JBut Peter said, 
“Man, lam no!” 

59. And aboot an ’oor’s time eftir, 
anither ane insistit and threepit, 
sayin, ‘‘O’ a sooth, this ane was wi’ 
him ; for heisa Galilean!” 

60. But Peter said, ‘‘ Man, I ken- 
na what it is ye aresayin!” And 
noo, while yet he was speakin, the 
cock crew. 

61. And turnin his sel, the Lord 
lookit on Peter. And Peter mindit 
the word o’ the Lord, hoo he said to 
him, ‘‘ Or the cock craw this day, ye 
sal thrice utterly deny me!” 

62. And gaun oot-by, he blirtit 
and grat. 

63. And the men that had Jesus 
bund, war mockin and_ ill-treatin 
him ; 

64. And, blindin his een, they war 
demanding o’ him, “‘ Prophesy ! whilk 
ane cloured ye?” 

65. And mony things, in blasphe- 
mous speech, war they sayin to him. 

66. And whan it cam the dawin, 
a’ the Elders war gaither’t thegither, 
baith Heigh-priests and Scribes ; and 


1V. 57. Gin Peter failed, ony o’ us may 
weel tak tent! Lat us learn no to 
boast. 

they took him tae their Cooncil, 
sayin, “Gin ye are the Anointit, 
tell us!” 

67. But he said, “Gin I soud tell 
ye, ye wad in naegate believe ; 

68. “ And gin I soud speir quais- 
tens, in naegate wad ye answer me, 
nor free me. 

69. “But frae this oot, sal the 
Son o’ Man be sittin on the richt 
haun o’ the pooer o’ God.” 

70. And they a’ said, “ Ye, than, 
are the Son o' God?” And he said, 
to them, ‘“‘Sae ye say ; for am!” 

71. And they said, ‘‘ Whatna 
need hae we o’ mair testimonie ? for 
we oorsels heard o’ his ain mooth!” 


CHAPTIR TWENTY-THRIE. 


Jesus afore Pilate and Herod. Hoo they 
micht hae played the man and dune the 
richt, but failed! The Lords death and 
burial. 


sia they, ane and a’, raise, and 
led him to Pilate. 

2. And they begude to wyte him, 
sayin, “ This ane we faund pervertin 
the nation, and challengin the giean 
o’ tribute to Cesar; makin his sel oot 
to be a king.” 

3. And Pilate speir’t at him, “Are 
ye the King o’ the Jews?” And he, 
answerin him, says “ Ye say it.” 

4. And Pilate says to the Heid- 
priests and the croods o’ folk, ‘I 
find naething wrang i’ this man!” 

5. But they made an unco bruilzie, 
sayin, ‘“‘ He is steerin up a’ the folk, 
teachin a’ ower Judea, e’en frae Gali- 
lee to here!” 

6. Noo Pilate, hearin o’ Galilee, 
speir’t “Gin the man was a Gali- 
lean ?” 

7. And whan he faund he was 
frae oot the authoritie o’ Herod, he 
sent him back to Herod ; he bein in 
Jerusalem at that time. 

8. And Herod, seein Jesus, was 
unco blythe; for he had aft been 
fain to see him, frae hearin aboot 
him ; and he coontit that he micht 
see some ferlie wrocht by him. 

and Herod. 


9. And he quaistened him in mony 
words ; but he answer’t nocht. 

10. And the Heid-priests and the 
Scribes war staunin, and desperately 
wytin him. 

11, And Herod, wi’ his men-at- 
airms, geckin at him and flytin him, 
cuist aboot him a braw manteel, and 
sent him back to Pilate. 

12. And they war made gude 
freends—Herod and Pilate—on that 
very day, wi’ ane anither ; for afore 
they had cuisten oot. 

13. And Pilate, ca’in thegither the 
Heid-priests, and the Rulers, and a’ 
the folk, 

14. Said till them, “Ye brocht 
this man to me as ane that sair 
fashed the nation; and lo! I, takin 
him to task, hae fund naething in 
him to wyte, as to the things ye 
wytit him wi’; 

15. “Na, nor yet Herod; for I 
sent ye to him; and lo! naething 
wordie o’ death has been seen in 
him. 

16. ‘‘Sae, then, haein beat him, I 
wull let him gang!’ 

17. For it behoved him to lowse 
ane to them at the feast. 

18. But they cry’t oot—and the 
haill crood—sayin, ‘“‘ Awa’ wi’ him! 
and gie to us Barabbas! ” 

19. Wha for treason i’ the citie, 
and blood-sheddin, had been cuisten 
into prison. 

20. But again Pilate,1 wantin to 
release Jesus, spak to them. 

21. But they war demandin, sayin, 
“ Crucify ! crucify him !” 

22. But he, a third time said to 
them, ‘‘ Why, whatna ill has he 
dune? I faund naething wordie o’ 
death in him! Wi’ a chastisement, 
thar-for, I wull release him !”’ 

23. But they war yammerin wi’ 


1'V, 20. Pilate had Jesus on his hauns: he 
wad fain hae fund some way o’ slippin’ 
oot o’ the responsibility o’ aither acquit- 
tin or condemnin him. Folk noo dinna 
aye think they hae the same wecht on 
their hauns ! 


Jesus deliver’t up 


lood voices, demandin to hae him 
crucify’t. And their voices, and o’ 
the Heid-priests, owercam. 

24. And Pilate loot their demand 
be dune. 

25. And lat him free, wha for 
treason and murder had been cuisten 
intil prison ; but Jesus he gied ower 
to their wull. 

26. And as they led him awa, they 
laid haud on a particular man, Simon, 
a Cyrenian, comin frae oot-by, and 
laid the cross on him, to cairry it 
eftir Jesus. And Jesus! gaed on, wi’ 
his cross ahint him. 

27. And a great crood follow’t 
him ; and weemen, wha war makin 
their maen and Jamentin him. 

28. But, turnin him aboot, Jesus 
said, ‘“ Dochters o’ Jerusalem ! greet- 
ye-na for me ; but greet sair for yer- 
sels and for yere weans ! 

29. ‘For lo! the days are comin 
whan they wull say, ‘Happy the 
barren ! the wombs that bare-na, and 
the breists that nouriced-na !’ 

30. “Than wull they begin to cry 
to the mountains, ‘Fa’ on us!’ and 
to the hills, ‘Hap us up!’ 

31. “ For gin sic things as thir are 
dune i’ the green tree, what maun 
come to pass 1’ the dry ?” 

32. And thar war ta’en oot twa 
mair, ill-doers, wi’ him, to be 
crucify’t. 

33. And whan they cam to the 
place they ca’d ‘“‘The Skull,” thar 
they crucify’t him; the ill-doers as 


weel ; ane, indeed, on his richt haun 


and the ither on the left. 

34. But Jesus was sayin, “ Faither 
forgie them ; for they see-na what 
they are doin!” And, pairtin: his 
cleedin, they cuist the lot. 

35. And the folk war staunin, 
lookin on. And the Rulers war 
jeerin, sayin, “He rescued ithers ; 
lat him rescue his sel’! gin he be the 
Anointit, God’s chosen Ane!” 





1V, 26. Sae in Tatian’s Diatessaron (li. 18], 
A.D. cir. 160. 

and crucify’t, 


36. And the sodgers, too, war 
geckin at him, comin and profferin 
him vinegar, 

37. And sayin, ‘“‘Gin ye be King 
o’ the Jews, rescue yere sel !” 

38. And forby, thar was a writin 
inscribit aboon his heid, “ This is the 
King o’ the Jews!” 

39. And ane o’ the crucify’t ill- 
doers was bannin him, sayin, “ Are- 
na ye the Anointit? Rescue yere 
sel’ and us!” 

40. But the ither ane rebukit him, 
sayin, “Hae ye nae fear o’ God, 
seein ye are i’ the like condemna- 
tion ? 

41. “To us, richt eneuch ; for we 
are een winnin oor deservins; but 
this Ane did naething wrang !” 

42. And he said, ‘‘ Lord, hae mind 
o’ me whan ye come intil yere King- 
dom !” 

43. And Jesus says to him, 
‘Truly say I t’ye, this day sal ye be 
wi’ me in Paradise!” 

» 44. And it was aboot twal o’clock ; 
and a mirk cam ower a’ the lan’ till 
thrie o'clock. 

45, And the sun was hid 7’ the 
mirk ; and the curtain o’ the Temple 
was rived i’ the mids. 

46. An’ cryin’ wi’ a lood voice, 
Jesus said, ‘‘Faither! intil thy 
hauns I commend my spirit!” And 
whan he had sae said, he dee’t. 

47, And the Captain, seein a’ that 
had come aboot, was giean God glorie, 
sayin, ‘“‘In vera truth, this man was 
richtous !” 

48. And a’ the folk that had 
gaither’t to that sicht, seein a’ the 
things that war dune, gaed awa 
beatin their breists. 

49. And a’ his acquaintance war 
staunin thar, far awa; and the 
weemen that follow’t him frae Gali- 
lee, behauldin thir things. 

50. And see! a man by name 
Joseph, a Coonsellor, a gude and up- 
richt man ; 

51. (The same wasna wi’ them i 
their ill-deed) o’ Arimathea, a Jewish 

citie, wha his sel was waitin for thé 
Kingdom o’ God— 

52. The same, gaun till Pilate, 
craved the body o’ Jesus. 

53. And takin it doon, he row’t it 
in linen, and laid it intil a tomb that 
was cuttit ? the rock, whaurin was 
nae man yet laid. 

64, And it was the Preparation- 
day ; and the Sabbath was comin 
on. 
55. And the weemen wha _ had 
come frae Galilee follow’t eftir, and 
saw the tomb, and how the corp was 
Jaid. 

56. And, gaun back, they gat 
ready spices and ointment: and war 
quate on the Sabbath, accordin to 
the Commandment. 


CHAPTIR TWENTY-FOUR. 


The tomb coud-na haud him! The for- 
gatherin on the road to Emmaus. His 
coonsel, and his wa’gaun. 

ATOO, on the first o’ the week, at 

1X the dawin, they cam to the tomb; 

feshin the spices they had gotten 
ready. 

2. And they faund the stane to be 
row’t awa’ frae the tomh, 

3. And gaun in, they found-na the 
body o’ the Lord Jesus! 

4, And it was, as they war unco 
putten aboot at it, lo! twa men stood 
nar-by them, cleedit in glintin robes ! 

5. And, as they war fley’t, and 
loutit doon their faces to the yird, 
they said to them, “ Why sud ye 
seek the leevin amang the deid ? 

6. “He isna here! he raise! 
Mind-ye-na hog ho spak to ye, 
whan he was still in Galilea ? 

7. “Sayin, ‘The Son o’ Man bude 
be deliver't intil the hands o’ sinfu’ 
men ; and be crucify’t, and the third 
day rise again !’” 

8. And they cad to mind his 
words. 

9. And cam back frae the tomb, 
and reportit a’ thir things to the 
Eleeven, and till a’ the lave. 

10. Noo, it was Mary o’ Magdala, 

On the way to Emmaus. 


and Joanna, and Mary o’ James, and 
the lave wi’ them, that war tellin thir 
things to the Apostles. 

11. And their reports war to them 
like idle clashes, and they didna 
lippen them. 

12. But Peter raise, and ran to 
the tomb; and lontin doon, he saw 
but the linen claes; and gaed awa, 
debatin in himsel as to what had 
come to pass ! 

13. And mark! twa frae ’mang them 
war gaun on their journey, that vera 
day, till a village seeven or aucht 
mile frae Jerusalem, ca’d Emmaus. 

14. And they spak thegither o’ a’ 
thae things that had happened. 

15. And it cam aboot, as they 
war speakin and reasonin thegither, 
Jesus his sel cam nar, and gaed wi’ 
them. 

16. But their sicht was hauden, 
that they soudna ken him. 

17. And he says to them, “ What- 
na words are thae that ye hae ane to 
anither, as ye gangon?” And they! 
stude still, wi’ a sorrowfw’ look. 

18. But ane, by name Cleopas, 
answer’t, ‘‘ Div ye bide by yere lane 
in Jerusalem, and hae-na kent a’ the 
things that hae cam aboot 7’ thir 
days ?” 

19. And he said, ‘“‘Whatna things?” 
And they said to him, “‘ Anent Jesus 
o’ Nazareth, that was a prophet, a 
man michty in deed and word, in 
God’s sicht, and 0’ a’ the folk. 

20. ‘‘And in whatna way oor 
Heid-priests and- Rulers deliver’t 
him up to deid, and hae crucify’t 
him. 

21. ‘ But we lippened it wad hae 
been he that was to deliver Isra’l ; 
and forby a’ this, the day is the third 
day sin’ thae things war dune. 

22. “ Aye! and a wheen weemen 
o oor ain gar’t us be astonish’t— 
gaun ear’ to the tomb, 

23. “And no findin his corp, they 


1V,17. Sae Tregelles. 
has, ‘‘cam till a staun.” 

** Peace be till ye.” 


cam sayin they had seen a vision 0’ 
angels, that said he was leevin ! 

24, ‘And some that war o’ us gaed 
to the tomb ; and faund it e’en as the 
weemen had said ; but they saw-na 
him.” 

25, And he says to them, ‘Oh, glaik- 
itanes! and dour in yere hearts to lip- 
pen to thethingsthe Prophets haesaid. 

26. ‘“‘Was’t no for the Christ to 
suffer thae vera things ? and to enter 
intil his glorie ?” 

27. And, beginnin frae Moses, and 
frae a’ the Prophets, he made plain 
to them in a’ the Scripturs the things 
anent himsel. 

28. And they cam nar to the 
village they war gaun till; and he 
lookit as gin he was gaun on. 

29. But they pressed him, sayin, 
‘Bide ye wi’ us! the day is far gane, 
and the nicht is comin!” And he 
gaed in to stop wi’ them. 


30. And it cam aboot, whan he . 


was sutten doon wi’ them to meat, he 
took the laif, and bless’d ; and breikin 
it, gied till them. 

31. And their e’en war unsteekit ; 


and they kent him! and he dis- | 


appear't frae them. 


32. And they said ane to the ither, | 


“Did oor heart no lowe within us, 
while he was speakin to us on the 
way, and exponin to us the word!” 

33. And they raise up that vera 
oor, and gaed back till Jerusalem, 
and faund foregather’t the Eleeven, 
and thae wi’ them, sayin, 

34. ‘The Lord did rise! 
appear’t to Simon!” 

35. And they war tellin the things 
by the road ; and hoo he was made 
kent to them i’ the breikin o’ breid. 

36. And as they war thus tellin, 
he his sel stude i’ the mids, and says, 
“ Peace be till ye!” 

37. But they war sair putten 
aboot, and fley’t, thinkin they. saw an 
apparition. 

38. And he said to them, ‘ What 
for are ye putten-aboot ? and. why 
soud doots be in yere hearts ? 

Pairtit frae them. 


39, “See ye my hauns and my 
feet, that it is I mysel! Touch me, 
and see ; for a spirit hasna flesh and 
banes as ye see me hae! ” 

40. And whan he had sae said, he 
airtit them till his hauns and his feet. 

41, And while they coudna yet be- 
lieve for joy, and ferlied, he said to 
them, “Hae ye here onything to eat?” 

42. And they gied him a piece 0’ 
a brander’t ! speldrin, and o’ a hinny- 
kaim. 

43. And, raxin oot afore them, he 
did eat. 

44, And he said to them, “ Thir 
are the words I spak t’ye, bein yet 
wi’ ye; that they maun needs be ful- 
filled—a’ things putten-doon i’ the 
law o’ Moses, and the Prophets, and 
Psalms, anent me.” 

45. Than ‘gar’t he their minds 
open, that they soud comprehend the 
Scripturs : 

46. And said to them, “Sae is it 
putten doon, and sae it behov’d the 
Messiah to dee, and to rise frae the 
deid on the third day. 

47. “ And that repentance and the 
pittin awa o’ sins soud be proclaimed 
in his name till a’ nations ; beginnin 
at Jerusalem. 

48. “Ye are witnesses o’ thir things. 

49. “And lo! I send oot the pro- 
mise o’ my Faither upon ye; but 
bide yei’ the citie, till ye be cleedit 
wi’ pooer frae Aboon! ” 

50. And he led them oot, the 
lenth o’ Bethanie; and, haudin up 
his hauns, he bless’d them. 

51. And it cam aboot, that e’en 
while he was blessin them, he pairtit 
frae them, and was ta’en up to Heeven. 

52. And they paid worship to him; 
and gaed back till Jerusalem, wi’ 
mickle joy ; 

+53. And war aye i’ the Temple, 
laudin and blessin God. 
1V, 42. Thir to kitchen the breid ; for 
thar wad be breid ; tho’ its no said; un- 
less the breid itsel was ca’d ‘‘ hinny- 

kaim;” bein bannocks stamp’d wi’ a 

hinny-kaim paittern—as is aften, e’en at 

this day, seen (and sae ca’d) in Syria. 

JOHN. 


CHAPTIR ANE. 


_ John Baptist testifies. Jesus gaithers a 
wheen disciples. 


‘A T the first o’ a’ things was The 
Word, and The Word was wi’ 
God, and The Word was God his sel. 
2. The vera same was at the first 
wi’ God. 
3. A’ things war o’ his makin ; 


and but for him was naething made | 


that was made ava. 

4, Life was in him: and the life 
was man’s licht. 

5. And the licht glintit throwe the 
mirk! but the mirk failed to tak 
haud o’t. 

6. God sent a man o’ the name 0’ 
John. 

7. He cam for a witness, to gie 
witness o’ the Licht, that a’ men by 
him soud believe. 

8.. He wasna the Licht his sel, but 
it was his pairt to gie witness o’ the 
Licht. 

9. E’en the true Licht, beamin for 
ilka man that comes intil the warld. 

10. And he was here in this warld, 
and the warld was o’ his makin, and 
the warld kent-him-na. 

11. He cam till his ain haddin, 
and his ain folk war fremd to him. 

12. But as mony as took him to 
them, .to them gied he richt to be 
God’s bairns, e’en to them wha lippen 
to him. 

13. Born, no o’ blude, nor e’en o’ 
‘the wull o’ the flesh, nor o’ man, but 
o God his sel. 

14, And the Word becam flesh, 
and forgather’t wi’ us, (and we e’en 
saw his glorie, as o’ the only begotten 
o’ the Faither !) fu’ o’ tenderness and 
truth. 

15. John bure witness to him, and 
ery’t oot, “This was He I spak 0’, 
whan I tell’t ye, ‘He that comes 

114 








eftir me is afore me!’ for he was aye 
afore me! 

16. “And o’ his rowth and plenty 
hae we a’ gotten, and tenderness 
withoot end ! 

17. “For Moses gied the Law; but 
tenderness and truth war brocht to 


| us by Jesus Christ. 


18. ‘“‘Nae man’s sel has e’er seen 
God! The only begotten Son, lyin 
in his Faither’s bosom, schaws him 
to us.” 

19. And this is what John spak, 
whan the Jews sent priests and 
Levites frae Jerusalem to speir at him 
“ Wha he was ?” 

20. And he owned, and deny’t-na, 
but owned he wasna the ‘“ Anointit.” 

21. And they speir’t, ‘‘ What than?! 
Are ye Elijah?” And he said, “I 
am no!” “Are ye The Prophet ?” 
And he still said, ‘ Na.” 

22. Than they said, ‘Wha are 
ye! for we maun gie an answer to 
them that sent us oot. What div ~ 
ye say o’ yersel 7” 

23, Quo’ he, “I am but the sough 
0 a voice cryin i’ the wilderness, 
‘Straughten oot God’s road!’ just as 
Ksaiah the Prophet said.” 

24. And the men that war sent 
war Pharisees. 

25. And they still speir’tat him, and 
said, ‘‘ Why are ye bapteezin, than, 
gin ye are naither the Anointit Ane, 
nor Elijah, nor yet The Prophet?” 

26. John tell’t them, “I bapteeze 
wi watir; but thar is Ane i’ yere 
mids ye kenna ; 

27. ‘It is He wha comes ahint me, 
but is set aboon me: the whang o’ 
whaseshoon I am-na wordie tolowse !” 

28. Thir things war dune in Beth- 
anie ayont Jordan, whaur John 
bapteez’t. 

29. On the morn, John saw Jesus 
comin till him, and he coudna help 


John's witness. 


sayin, “‘See God’s Lamb, wha taks 
awa the warld’s sin ! 

30. “ This is he I spak 0’, ‘A man 
comes eftir me wha was afore me!’ 
For he was aye afore me ! 

31. “ And I kent him-na ; but was 
lookin for him to be made kent till 
Isra’l; sae I am here, watir-bap- 
teezin.” 

32. And John testify’t, sayin, ‘1 
hae seen the Spirit comin doon frae 
the lift, like as a doo, and it bade on 
him. 

33. “And I kent-him-na; but he 
wha sent me oot to bapteeze wi’ 
watir, e’en he tell’t me, ‘On wham ye 
see the Spirit comin doon, and bidin 
on him, he bapteezes wi’ the Holie 
Spirit.’ 

34, “And I saw’t, and testify’t 
that this is God’s Son !” 

35. Again, on the neist day, John 
was staunin, and twa o’ his disciples : 

36. And lookin on Jesus as he 
gaed by, he cry’t oot again, ‘See 
God’s Lamb!” 

37. And the twa disciples heard 
him speak, and they! follow’t eftir 
Jesus. 

38. And Jesus turned him aboot, 
and saw them comin, and quo’ he, 
“ What are ye seekin?” And they 
said “ Rabbi (meanin Maister) whaur 
dwall ye?” 

39. Quo’ he, “ Come ye and see!” 
They cam, and saw whaur he dwalt, 
and bade wi’ him the lave o’ that 
day; for it was nar haun’ fowr 
o'clock. 

40, Ane o’ the twa wha_ heard 
John speak, and follow’t Jesus, was 
Andro, Simon Peter’s brither. 

41. He first o’ a’ seeks his ain 
brither Simon; and quo’ he to hin, 
“We hae fund the Messiah !” 
(meanin the Anointit.) 

42. And he brocht him to Jesus. 
And whan Jesus saw him, he said to 





1V. 37. John wasna like a hantle o’ folk— 
jealous o’ tinin twa (and aiblins mair) 0’ 
his disciples. What he tint, the Maister 
faund ; and John was content. 


JOHN, IL 


A wheen disciples. 


him, “ Ye are Simon, John’s son ; ye 
sal be eca’d Cephas” (meanin ‘a 
stane ”). 

43. And the day eftir, Jesus wad 
gang oot intil Galilee, and lichts on 
Philip, and says to him, ‘ Follow ye 
me!” 

44. Philip was o’ Bethsaida, the 
town o’ Andro and Peter. 

45. Philip than seeks Nathaniel, 
and quo’ he to him, ‘“ We hae fund 
him Moses wrate o’ 7’ the Laws—as 
weel’s the prophets—Jesus o’ Nazar- 
eth, Joseph’s son!” 

46. But Nathaniel says, ‘Can ony 
gude come oot o’ Nazareth ?” Philip 
says to him, ‘“‘Juist come and see!” 

47. Jesus lookit up at Nathaniel 
comin till him, and quo’ he, “ Thar’s 
a leal-heartit Isra’lite, wi’ nae guile 
in him!” 

48. Nathaniel spak, ‘‘ Hoo dae ye 
ken me?” Jesus said to him, ‘“‘Afore 
Philip cry’t t’ye, whan ye war aneath 
the fig-tree, I saw ye!” 

49. Nathaniel cry’t oot, ‘ Maister, 
Ye are God’s Son! Ye are Isra'l’s 
King!” 

50. Quo’ Jesus to him, ‘On 
account o' my sayin, ‘I saw ye 
aneath the fig-tree,’ dae ye lippen 
me? Ye sal see mair michty warks 
than thir!” 

51. And he said too, “ Truly, 
truly, say I t’ye, Ye sal yet see 
Heeven unsteekit, and God’s Angels 
comin doon, and gaun up, frae the 
Son o’ Man!” 


CHAPTIR TWA. 


Wine frae the watir jars. The trokers’ 


nowte ca’d oot. 
()s the third day was a bridal at 
Galilee-Cana, and Jesus’ mither 
was thar ; 

2. And baith Jesus and his dis- 
ciples had a bode to the bridal. 

3. And whan the wine ran dune, 
Jesus’ mither said to him, ‘The 
wine’s a’ dune!” 

4, Quo’ Jesus, “Eh, wumman, 

At Galilee-Cana. 


what bae I to do wi’ ye e’noo? My 
’oor will be here belyve !” 

5. But his mither coonsell’t wi’ 
the servants, ‘‘ Whatsae he bids ye, 
gang and do it.” 

6. And thar war staunin sax stane 
jars, according as the Jews purify’t 
theirsels ; and ilk wad haud twa-thrie 
firkins. 

7. And Jesus had them fill the 
watir-jars wi? watir. And _ they 
teemed them lippin-fou. 

8. And-he spak till them, © Dip 
oot noo, and tak to the Maister o’ 
the feast!” And they gaed wi’t. 

9. As sune as the Maister o’ the 
feast had pree’d the watir-wine (and 
kent-na whaur it cam frae; but the 
servants kent), he cry’t to the bride- 
groom, 

10. ‘‘ Ilka man wales oot his best 
wine to hansel the feast ; and whan 
folk are weel slocken’t, than feshes 
the second-wale ; but ye hae hained 
the best wine till noo!” 


11. Sae Jesus begude to do his | 


wunner-works in Galilee-Cana, and 
schawed forth his glorie: and the 
disciples lippened on him. 

12. And syne he gaed doon to 
Capernaum, wi’ his mither, and his 
ain folk, and the disciples ; and they 
stoppit thar a wheen days. 

13. And the Jewish Pasche was 
nar-haun, and Jesus syne gaed up to 
Jerusalem. 

14. And thar 7 the Temple he 
cam on the trokers o’ nowte, and 
sheep and doos, and the nifferers 0’ 
siller sittin. 

15. And he made a tawse o’ sma’ 
cords, and ca’d them a’ oot, and the 
sheep and the nowte beass; and 
teemed oot the trokers’ siller, and 
coupit their tables. 

16. And tell’t them that trokit wi’ 
doos, “Tak thae things awa; ye’se 





1'V. 8. We ken-na gin the hail o’ the watir 
was made wine. Aiblins but the pairt 
they dippit oot. It wad be a’ the greater 
ferlie—dippin intil watir, and cairryin 
awa’ wine ! 

JOHN, III. 








The trokers v the Temple. 


no mak my Faither’s Hoose a hoose 
o’ traffic!” 

17. And the disciples mindit hoo 
it was putten doon, ‘Thy Hoose’s 
zeal devoors me! ” 

18. Than upspak the Jews to him, 
“ What ferlies hae ye to schaw us, 
gin ye put oot yere haun to siclike 
wark ?” 

19. Jesus said till them, “ Mak an 
end o’ this temple, and in thrie days 
[ll restore it!” 

20. Than cry’t the Jews, ‘Sax 
and forty year gaed by afore this 
Temple was a’ biggit, and are ye gaun 
to bigg it in thrie days ?” 

21. But it was the holie temple o’ 
his ain body he spak o’. 

22. And sae belyve, when he was 
risen frae the deid, the disciples ca‘d 
to mind that he had said this to 
them ; and they lippened the word, 
and a’ that Jesus said. 

23. And whan he was at the Pasche 
in Jerusalem, as the Feast gaed on, 
mony begude to believe on his name, 
whan they saw the ferlies dune 
aneath his haun. 

24. But Jesus didna lippen and 
gie his sel ower to them, for he kent 
men, 

25. And needit-na that ony soud 
tell him aboot a man, for he kent a’ 
that was in man. 


CHAPTIR THRIE. 


The man that cam 7? the mirk, and gaed awa 
v the licht. Christ maun wax, John maun 
wane. 


peer was ane 0’ the Pharisees, by 
name Nicodemus ; and in autho- 
ritie amang the Jews. 

2. And he cam i’ the mirk o’ 
the nicht to Jesus, and quo’ he, 
‘“Maister! we a’ ken ye are a 
Teacher frae God; for nane could 
do sic wunner-works as ye do, gin 
God warna wi’ him!” 

3. Jesus said to him, “ Truly say 
I t’ye, gin a man be-na born again, 
his e’en sal. never see God’s King- 
dom!” 


Nicodemus. 


4, Quo’ Nicodemus, ‘‘ But hoo’s a 
man to be born in eild? Maun he 
return till his mither’s womb, and be 
born ower again ?” 

5. But Jesus spak: “ Truly, truly 
say I t’ye, Gin a man be-na watir- 
born and Spirit-born, he’se no come 
intil God’s Kingdom ! 

_ 6. “And aye that whilk is born o’ 
the flesh is itsel flesh, and that whilk 
is born o’ the Spirit is spirit. 

7. “Mak nae ferlie o’ my words, 
‘Ye maun be born again !’ 

8. “The wind blaws whaur it wull, 
and ye hear the sough o’t, but canna 
ken whaur it comes frae, nor whaur 
it gangs tae: sae is it wi’ ane born 0’ 
the Spirit.” 

9. Nicodemus says to him, ‘‘ Hoo 
can siccan a thing be?” 

10. Quo’ Jesus to him, ‘‘Can ye 
be a Maister o’ Isra'l, and ken-na 
thir things ? 

11. “ Truly, truly say I t’ye,! we 
speak what we ken, and bear witness 
o’ oor ain een; and ye winna hear 
us. 

12. “Gin I hae tauld ye things o’ 
the yirth, and ye winna hae them, 
wull ye lippen my word anent things 
o’ Heeven ? 

13. ‘““And nae man has e’er gane 
up Aboon, but he that cam.doon frae 
Aboon—the Son o’ Man, wha bides 
Aboon. 

14. ‘“ And like as Moses i’ the wil- 
derness heized up the serpent, sae 
maun the Son o’ Man be liftit 
heigh ; 

15. “That a’ wha lippen till him 
soudna dee, but hae Life for aye! 

16. “For God sae loved the warld 
as to gie his Son, the Only-Begotten 
Ane, that ilka ane wha lippens till 
him sudna dee, but hae Life for aye. 

17. “For God sent-na his Son intil 
the warld to bring condemnation on’t, 





1V. 11. Jesus aiblins meant himself and 
John, whan he said ‘‘ we.” John was a 
graun witness for him, and steered up 
the hail land: but the Jewish rulers 
wad hae nane o’ him ! 


JOHN, III. 








John Bapteezin. 


but that raither the warld micht be 
saved by him. 

18. “And ane that lippens him 
isna hauden guilty ; but ane wha 
winna lippen him is judged guilty 
e’en no; for he hasna lippened to 
the Son o’ God, the only-begotten 
Ane. 

19. “And here is the sentence he 
drees: that licht beams on the warld, 
and men lo’e the mirk and no the 
licht ; for that their deeds are 
wrang. 

20. “For ilka ane that follows ill 
hates the licht, and comes na till’t ; 
jalousin that his ill deeds wull be 
seen. 

21. “But the man wha has the 
truth seeks the licht, that a’ his 
deeds may be plainly seen, that they 
are dune i’ the pooer o’ God.” 

22. Eftir thae things, Jesus and 
the disciples cam intil Judea ; and he 
bade wi’ them, bapteezin. 

23. And John his sel was in Enon, 
nar-by Salim, bapteezin ; for thar 
was rowth o’ watir thar-aboot ; and 
the folk cam to he bapteez’t. 

24. For John wasna yet cuisten 
intil prison. 

25. And noo thar cam a quaisten 
atween John’s disciples and a Jew 
anent purification. 

26. And till John they cam, sayin, 
‘‘Maister! the Ane that was ayont 
Jordan wi’ ye, the Ane ye bure wit- 
ness till—d’ye ken he’s bapteezin, 
and a’ the folk come till Him?” 

27. John says to them, ‘‘ Ane can 
hae naething gien him, gin it be na 
frae Heeven. 

28. ‘Ye mind yersels that I said, 
‘I am no the Messiah, but ane sent 
afore him !’” 

29. “The ane that has the bride, 
he is the bridegroom ; but the bride- 
groom’s gude freend staunin by, and 
hearin his word, joys i’ the voice 0’ 
the bridegroom. ‘This is my joy ful- 
filled ! 

30. ‘‘He maun wax, but I maun 
wane. 

The waal, 


31. ‘*He that comes frae Aboon, 
is aboon a’ folk; he wha is o’ the 
yirth is yirth-like, and speaks o’ the 
yirth ; but he wha is frae Aboon is 
aboon a’. 

32. ‘And he speaks o’ the sicht 0’ 
his ain e’en ; and thar isna a man to 
tak him at his word ! 

33. “But ony ane that taks his 
word, he has set his seal to the truth 
o’ God, and made it his ain. 

34. ‘For the Ane sent frae God 
speaks God’s word ; for he has sent 
the Spirit ayont a’ measure. 

35. “The Faither lo’es his Son ; 
and gies a’ things intil his hauns. 

36. “The man wha lippens on the 
Son has Life for Aye, and he wha 
winna believe the Son sal see Life 
nevir ; but the ban o’ God on him sal 
bide!” 


CHAPTIR FOWR. 


Jaucob’s waal, and the watir for the xaul’s 
drouth. The great man’s bairn. 


7OO, whan the Lord kent the 

Pharisees had word that he 

gaither’t in and bapteez’t mair folk 
than John did— 

2. (But it was the disciples, and 
no Jesus’ sel wha bapteez’t)— 

3. He quat the Jews’ kintra-side, 
and gaed awa again intil Galilee : 

4, And he behoved to gang athort 
Samaria. 

5. And he lichtit on a Samaria 
citie ca’d Sychar; nar-haun the bit 
grun’ Jaucob gi’ed to Joseph. 

6. And Jaucob’s waal ! was thar-at. 
And Jesus, forfouchten wi’ the way, 
cuist his sel doon on the waal: and 
it was aboot the denner-time. 

7. Than thar cam a Samaria- 
wumman forrit, to draw watir. Quo’ 
Jesus, ‘ Lat me havea sowp 0’ watir!” 

8. (His disciples had a’ gane to the 
citie for meat.) 





1V. 6. ‘‘They biggit better than they 
kent” (Emerson). Jaucob didna ken he 
was howkin a waal for his Lord to drink 
oot 0”! 

JOHN, IV. 





The Samaria-wumman. 


9. Quo’ the Samaria -wumman, 
‘Hoo is’t that ye, bein a Jew, are 
seekin drink frae me, a Samaria- 
wumman?” (For the Jews hae nae 
trokin nor neeborliness wi’ the 
Samaria-folk.) 

10. Quo’ Jesus, ‘Gin ye kent God’s 
Gift, and wha it soud be that said 
‘Gie me a sowp 0’ watir,’ ye wad hae 
socht frae him the Leevin’ Watir— 
and gotten’t too ! ” 

11. Said the wumman to him, 
“ Sir, ye hae naething to lat doon the 
waal, and the waal’s unco deep; 
whaur fin’ ye the Leevin Watir ? 

12. ‘Ye canna be greater nor oor 
forebear Jaucob, wha gied us the 
waal, and slockened his ain drouth 
wi’t, and the drouth o’ his bairns— 
and his beasts ? ” 

13. Jesus said to her, “ Wha may 
drink this watir wull be drouthie 
syne ; 

14. “ But wha drinks o’ the watir I 
gie him, sal be drouthie nevirmair ; 
for the watir I gie him sal be in 
him an unseen waal, springin up intil 
Life Eternal ! ” 

15. The wumman cry’t oot, “ Sir, 
lat me hae this watir! no to be 
drouthie, and ne’er to fash to come to 
the waal again ! ” 

16. Quo’ Jesus, “ Gang awa, and 
ca’ yere gudeman, and come again 
belyve !” 

17. But the wumman said to him, 
“T haena a gudeman!” Quo’ Jesus, 
“Ye hae dune richt to say ye haena 
a gudeman ; 

18. “For ye hae had fyve; and 
the ane ye hae e-noo is.no yere ain 
gudeman ; ye spak truth thar.” 

19. Quo’ the wumman, “Sir, I 
jalouse ye maun be a Prophet ! 

20. ‘‘Oor forebears worshipped i’ 
this vera mountain; but yere folk 
say Jerusalem’s the place whaur folk 
soud worship : 

21. Jesus pat in, ‘“ Wummazn, lip- 
pen to me! the ’oor’s at haun, whan 
naither here, nor yet thar, sal they 
worship the Faither ! 





The hairst. 


22. “Ye ken-na what ye ser’; but 
we ken what we worship ; and salva- 
tion comes frae amang the Jews. 

23. ‘But the ’oor is at haun, and 
e’en noo it comes, whan God’s ain 
worshippers sal worship the Faither 
in the truth and wi’ the Spirit—for 
the Faither wad hae siclike to seek 
him. 

24. “God is a spirit; and wha 
worship him maun e’en do sae i’ the 
spirit and wi’.the truth.” 

25. The wumman says, “I ken 
Messiah’s comin, that folk ca’ ‘The 
Christ’; whan he comes, he'll tell 
us a’.” 

26. Jesus spak— ‘I that’s noo 
speakin t’ye am! ‘The Christ !’” 

27. On the back o’ this cam the 
disciples, and ferlied that he soud be 
speakin wi’ the wumman; but nane 
o’ them speir’t, ‘‘ What are ye seek- 
in?” nor, “* Hoo is’t that ye talk wi’ 
the wumman ?” 

28. Than the wumman, leavin her 
watir-stoup, gaed awa to the citie, 
and cry’t oot to the men, 

29. ‘*Co’ way ! and see a man that 
tell’t me a’ thatevir I did! Is heno 
the Messiah ?” 

30. Then they gaed oot o’ the citie 
to come till him. 

31. But atween times his disciples 
war ask-askin him, ‘ Maister! wull 
ye no eat ?” 

32. But quo’ he to them, ‘I hae 
meat that ye ken-na!” i 

33. And sae they speir’t ane 0’ 
anither, ‘Think ye ony ane brocht 
him ocht to eat ?” 

34. Quo’ Jesus, “It’s meat to me 
to do his wull that sent me, and finish 
his wark ! 

35. ‘* Div ye no say, ‘Fowr months, 
and than the hairst’? But unsteek 
yere een and see the fields—they’re 
whitenin till the hairst e’en noo ! 





1V. 26. The Jews lookit for a Messiah 
to fecht the Romans ; Jesus wadna let 
them say he was the ane. But this 
wumman waitit for a Messiah to schaw 
her the truth ; to her he reveal’t his sel. 

The great man’s son. 


36. “And the shearer wins his 
fee, and gaithers till him an eternal 
hairst ; and the sawer and shearer 
are baith blythe thegither ! 

37. “ And the auld proverb comes 
true ower again, ‘Ane saws, and syne 
anither shears ! ’ 

38. “I bade ye to a hairst whauron 
ye hadna toiled: ither men toiled, 
and ye are entered on their reward.” 

39. And mony o’ the Samaria-folk 
lippened on him for the wumman’s 
sake, wha aye threepit, ‘“‘He tell’t 
me a’ that evir I did!” 

40. Sae whan they cam till him 
they besocht him to bide wi’ them ; 
and he stoppit twa-thrie days thar. 

41. And a hantle mair believed 
whan they heard his ain word ; 

42. And quo’ they to the wumman, 
“‘ Noo we believe—no for yere report 
—for oor ain lugs hae heard him ; 
and noo we ken that he is the 
Anointit Ane, the warld’s Saviour! ” 

43. And twa days eftir he gaed 
forth again intil some o’ the pairts 
o’ Galilee. 

44. For Jesus his sel testify’t that 
‘Ca Prophet had nae repute in his ain 
kintra-side.” 

45. Syne he cam intil the pairts 0’ 
Galilee, and the folk thar acceptit 
him, for they had seen a’ that he did 
at the Feast in Jerusalem ; (for they 
as weel gaed up till the Feast). 

46. And ance mair he cam up till 
Galilee-Cana, whaur he made the 
watir wine. And there was a cer- 
tain hie officer, whase son was ill at 
Capernaum. 

47, As sune as he got a sough o’ 
Jesus comin oot o’ Judea intil Gali- 
lee, he gaed till him, and besocht 
him to come doon and heal his son ; 
for he was in extremitie. 

48, Jesus. answer’t him, ‘Gin ye 
see-na signs and ferlies, ye’re set 
again believin.” 

49, The great man says to him, “Sir, 
come awa doon, ’or my bairn dee!” 

50. Quo’ Jesus to him, “Gang 
yere gate; yere son leeves!” The 

man lippened the word o’ Jesus to 
him, and took the gate. 

51. And as he was e’en noo gang- 
in doon, his servants met him wi, 
‘“‘ Yere son’s leevin!” 

52. Syne he speir’t at them the 
’oor the illness took a turn ? and quo’ 
they, ‘““Yestreen, at ane o'clock o’ 
the day, the fivver gaed awa.” 

53. Sae the faither kent it was at 
that ’oor Jesus said to him, ‘“‘ Yere 
son leeves!” and he his sel believed 
and his hail hoose. 

54. This is the second wuner- 
wark Jesus did, bein come oot 0’ 
Judea intil Galilee. 


CHAPTIR FYVE. 


Jesus at Bethesda. The Jews wad naither 
hae him heal nor preach: ‘‘Is’t no the 
Sabbath ?” quo’ they. 


eee thir things thar cam a Feast 
o’ the Jews ; and Jesus gaed up 
till Jerusalem. 

2. Noo, in Jerusalem, by the sheep- 
port is a pool ca’d (i’ the Hebrew) 
Bethesda, and beside it fyve porti- 
coes. 

3. In thae lay a hantle o’ folk; sick, 
blin’, lameters, and dwined-awa anes, 
waitin for the steerin o’ the watir. 

4. For an angel (quo’ they) gaed 
doon whiles intil the pool, and set 
the watir asteer ; than whaever first 
stappit in was made hale o’ his com- 
pleent. 

5. And a particular man thar had 
been helpless for aucht-and-thretty 
year. 

6. And Jesus seein him lyin, and 
kennin he had lang been sae, says to 
him, ‘‘ Wad ye be made hale ?” 

7. The feckless ane answert, ‘Sir, 
I hae nae ane to pit me in; but whan 
I’m ettlin to hirple doon, some ither 
ane staps in fore me!” . 

8. Quo’ Jesus to him, ‘“Up!! tak 
up yere couch, and gang !” 


1V. 8. Tak tent hoo ready the Lord was 
to heal the body! Was't no, pairtly, to 
schaw us that he was e’en as ready to 
heal the saul ! 

It was Jesus. 


9. And at ance the man was made 
hale, and took up his couch, and 
walkit ; and that vera day was the 
Sabbath-day. 

10. Sae said the Jews to him wha 
was made hale, “ This is the Sabbath- 
day! it’s no allooed for ye to be 
carryin yere couch !” 

11. He answer’t them, ‘‘ The ane 
that made me hale, he order’t me, 
‘Tak up yere couch, and gang !’” 

12. Than speir’t they at him, 
‘“Wha was’t that said t’ye, ‘Tak up 
yere couch and gang ?’” 

13. And he wha was made hale 
kent-na wha it was; for Jesus had 
withdrawn his sel, a great thrang 
bein aboot. 

14. Syne Jesus, lichtin on him 7’ 
the Temple, says to him, ‘‘See, ye 
are made hale; sin nae mair, that 
something waur come-na t’ye!” 

15. The man gaed awa, and tell’t 
the Jews it was Jesus wha made him 
hale. 

16. Sae the Jews persecutit Jesus, 
and wad fain hae kill’t him, for doin 
thir things on the Sabbath-day. 

17. But Jesus answer’t them, “ My 
Faither works e’en till noo, and I too 
work.” 

18. Sae the Jews ettl’t mair and. 
mair to kill him: for he hadna only 
broken the Sabbath (quo’ they) but 
mair—had said that God was his 
Faither, makin his sel God’s marrow. 

19. Than said Jesus to them, 
“Truly, truly say I t’ye, The Son dis 
naething o’ his sel allenarlie, but sic 
as he sees the Faither do: for siclike 
things the Faither dis, thae also dis 
the Son as weel. 

20. ‘‘For the Faither lo’es the 
Son, and schaws till him a’ things he 
dis his sel: and greater warks than 
thir wull he schaw him, that ye may 
ferlie. 

21. “ For e’en as the Faither feshes 
up the deid, and gies life to them, 
sae sal the Son gie life to wham he 
wull, 

22. “For the Faither judges nae 


Witnesses to him. 


man, but has gien ower a’ Judgment 
to the Son ; 

23. ““Sae that a’ men soud gie 
honor to the Son, e’en as they gie 
honor to the Faither. 

24. “Truly, truly say I t’ye, The 
man wha hears my word, and lippens 
on him wha sent me, has Life for 
Aye, and comes-na intil condemna- 
tion ; but he is come out o’ death intil 
Life. 

25. “Truly, truly say I t’ye, The 
oor is comin, and e’en noo is, whan 
the deid sal hear the voice o’ the Son 
o’ God, and they wha hear sal leeve ! 

26. “For e’en as the Faither has 
life within his sel, sae has he giftit 
to the Son to hae life within HIS SEL! 

27. “And has gien to him pooer 
to gie judgment as weel, for that he 
is the Son o’ Man. 

28. ‘‘Mak nae ferlie o’ this; for 
the ’oor is comin whan a’ in their 
graves sal hear his voice, 

29. “And sal come forrit ; thae 
wha hae weel dune, to the up-risin o’ 
Life : and they wha hae ill dune, 
to the up-risin o’ condemnation. 

30. “I can o’ my ain sel, allen- 
arlie, do naething ; like as I hear, sae 
I judge ; and my judgment is richt- 
ous ; seein I seek-na my ain wiull, but 
the Faither’s wull wha sent me. 


31. “Gin I gie witness o’ mysel, 


my witness needna be ta’en. 

32. ‘“ Thar is anither wha witnesses 
o’ me; and I ken the witness he 
bears o’ me is true. 

33. “Ye sent till John, and he 
bure witness to the Truth. 

34. “But I hae need o’ man’s 
testimonie ; but thir things I say, 
that ye micht be saved. i 

35. ‘He was a licht that lowed 
and glintit; and ye war fain for a 
wee to glorie in his licht. 

36. ‘‘But I hae greater witness 
than the like o’ John ; for the warks 
the Faither has gien me to do—the 
vera warks I do—bear me witness 
that the Faither has sent me. 

37. “And the Faither his sel wha 

Fyve thoosan’ hungry anes, 


sent me, has gien witness o’ me. Ye 
nevir heard his voice, nor saw his 
form ! 

38. ‘“Naither hae ye his word 
abidin ye; for the Ane he has 
sent, him ye lippen-na. 

39. “Ye seek in the Scripturs ; 
for in them ye think ye hae Life for 
Aye: and it is e’en thae that testify 
o’ me. 

40. ““And ye winna come to me 
that ye micht hae Life. 

41. “TI receive-na glorie frae men. 

42. “But I ken ye weel, that the 
love o’ God is wantin in ye. 

43. ‘‘Here am I, come in my 
Faither’s name, and ye winna receive 
me: gin some ither soud come in his 
ain name, ye'll receive him. 

44. “ Hoo can ye believe, receivin 
glorie ane frae anither? and the glorie 
that comes frae the only God ye 
seek-na ! 

45, ‘‘Think-na I'll wyte ye afore 
the Faither: thar’s ane accusin ye, 
e’en Moses, on wham ye lippen yer- 
sels. 

46. “For gin he had lippened 
Moses’ word, ye wad hae lippened 
me ; for he wrate o’ me. 

47. “But gin ye lippen-na bis 
words penned, hoo sal ye lippen my 
words spoken ?” 


CHAPTIR SAX. 


Fyve thoosan’ hung’ry anes gat breid ; but 
Jesus coudna perswad them that their 
souis war hung’ry. 

YNE a’ thae things war by, Jesus 

gaed ower till the ither side o’ 

the Loch o’ Galilee, ca’d the Loch 0’ 

Tiberias. 

2. And great thrangs cam eftir 
him, for that they saw the ferlies he 
wrocht on sick folk. 

3. And Jesus gaed up intil a 
mountain, and sat doon thar amang 
his disciples. 

4, And the Pasche was nar-haun, 
a Feast o’ the Jews. 

5. When Jesus had liftit up his 
een, and had seen sic a great com- 

pany come till him, he says to Philip, 
‘Hoo sal we buy breid, that a’ thae 
may eat 1” 

6. And this he said to try him: 
for he kent his sel what he wad do. 

7. Quo’ Philip, “‘ Twa hunder siller 
pennies in breid wadna be eneuch for 
them a’, that ilka ane soud hae a 
wee.” 

8. And ane o’ the disciples, Andro, 
Simon Peter’s brither, says to him, 

9. ‘*Thar’s a callant here, wha has 
fyve barley-bannocks, and twa wee 
speldrins ; but what wad thae be 
amang sae mony ?” 

10. Quo’ Jesus, ‘‘ Mak the men sit 
doon!” Noo thar was a rowth 0’ 
gerssi’ the place. Sae the men sat a’ 
doon, aboot fyve thoosand o’ them. 

11. And Jesus took the bannocks, 
and whan he had gien thanks, he 
gied to the disciples, and the dis- 
ciples to them that war sutten doon ; 
and eke o’ the speldrins, as mickle as 
they wad. 

12. Whan they war a’ satisfy’t, 
quo’ he to his disciples, “‘ Gaither up 
the mools and bits that are ower, sae 
that thar be naething wastit.” 

13. Sae they gather't them up, and 
filled twa creels wi’ the broken bits 0’ 
the fyve barley-bannocks, remainin 
ower to them wha had eaten. 

14. Than thae men, whan they had 
seen the ferlie wrocht by Jesus, ery’t 
a’, “This is, 0’ a certaintie, yon 
Prophet that was to come intil the 
warld !” 

15. Whan Jesus kent that they 
wad come, and tak him wi’ the strang 
haun to mak him a King, he with- 
drew again intil a mountain, by his 
sel alane. 

16. And whan the gloamin was 
come, his disciples gaed doon till the 
loch, 

17. And enter’t intil a smack, and 
gaed ower the loch, airtin for Caper- 
naum. And it was noo mirk, and 
Jesus wasna come to them. 

18. And the sea raise wi’ a great 
wun’ blawin. 

God’s wark. 


19. And whan they had row’t thrie 
or fowr mile, they see Jesus walkin 
on the loch, and comin nar-haun till 
the smack ; and they war frichten’t. 

20. And he spak up to them, “It 
is 1! be-na frichten’t !” 

21. ‘Than they war fain to receive 
him intil the boat ; and belyve the 
boat was to land, whaur they had 
airtit. 

22. The day eftir, when the folk 
staunin on the ither shore saw thar 
was nae boat thar-aboot but the ane 
the disciples gaed intil, and that 
Jesus gaed-na wi’ them intil the 
smack, but that the disciples had 
gane awa by their sels :— 

23. (Hoosever thar cam ither boats 
frae Tiberias, nar-haun the bit whaur 
they had breid, eftir that the Lord 
had gied thanks :) 

24. The folk tharfor, seein that 
naither Jesus nor his disciples war 
thar-aboots, took boat, and cam till 
Capernaum seekin for Jesus. 

25. And whan they had fund him 
on the ither side o’ the sea, quo’ they 
to him, “Rabbi, whan cam ye here ?” 

26. Jesus answer’t them, and quo’ 
he, ‘‘ Truly, truly say I t’ye, ye seek 
me, no sae muckle that ye saw 
wunner-warks, but that ye did eat ©’ 
the bannocks, and filled yersels. 

27. ‘“‘Seek-na for perishin meat, 
but for that meat that bides until 
Eternal Life, whilk the Son o’ Man 
sal gie ye: for him has the Faither, 
e’en God, sealed,” 

28. Quo’ they to him, “ And what 
maun we do, to work the warks o’ 
God ?” 

29. Jesus answer’t them and said, 
“This is God’s wark, that ye lippen 
on him God has sent.” 

30. Syne they said to him, “ What 
ferlie div ye schaw, that we could 
see and lippen? What div ye? 

31. ‘‘Oor forbears did eat manna 
i the waste; as it is putten doon, 
‘He. gied them breid oot o' Heeven 
to eat.’ ” 

32. Than said Jesus to them, 


The Breid vo’ God. 


“Truly, truly say I t’ye, It wasna 
Moses gied ye the breid oot o’ 
Heeven ; but my Faither he gies ye 
the raal Breid frae Heeven ! 

83. ‘For God’s Breid is he wha 
comes doon oot o’ Heeven, and gies 
Life to the warld.” 

34. Than said they to him, “Lord! 
aye gie us sic breid !” 

35. Quo’ Jesus to them, “I am 
the Breid o’ Life! wha come to me 
sal hung’er nae mair: and wha lip- 
pens on me sal be drouthie nevir ! 

36. ‘But say | t’ye, ye hae seen 
me, and yet ye believe-na. 

37. ‘They a’ come to me that 
the Faither gies me ; and wha comes 
to me, nevir in onygate wull I ca’ 
him awa’ ! 

38. ‘‘For I hae come doon frae 
Heeven, no to do the wull o’ my ain, 
but the wull o’ him that sent me. 

39. “And here is the Faither’s 
wull wha sent me:—That oot 0’ a’ 
he has gien me | soud tine nane, but 
soud raise a’ up again at the Last 
Day. 
40. And this is his wull wha 
sent me:—That ilk ane seein the 
Son, and lippenin on him, may win 
Life for Aye ; and I sal raise him up 
at the Last Day.” 

41. Than the Jews yammer’t at 
him, for that he said to them, ‘I 
am the Breid that cam doon frae 
Heeven.” 

42. Quo’ they, ‘‘Isna this Jesus, 
Joseph’s son? Hoo is’t than that he 
says he cam doon frae Heeven ?” 

43. Sae Jesus answer’t them, and 
quo’ he, ‘ Cavil-na amang yersels. 

_ 44. “Nae man comes to me, gin 
the ! Faither wha sent me dinna draw 
him: and I wull raise him again at 
the Last Day. 
45. “ The doon, 


Prophets pat 


1V. 44, It isna that some men are nevir 
drawn o’ the Faither; but raither that 
(as the Jews a’ profess to believe i’ the 
Faither) they war to believe that thae that 


cam to Christ, cam wi’ the gude-wull 
and drawin o’ the Faither. 

The Leevin Breid. 


‘And God sal teach them a’.’ And 
sae ilk man wha hears, and has taen 
in the lear o’ the Faither, comes to 
me. 

46. ‘““No that ony man has e’er 
set een on the Faither, only he wha 
is o’ God—He has seen the Faither ! 

47, “Truly, truly say I t’ye, Wha 
believes me has Life for Aye ! 

48. “ That Breid o’ Life am I! 

49. “ Yere forebears did eat manna 
i’ the wilderness, and dee’t. 

50. “But here is the Breid that 
cam doon frae Heeven, that a man 
may eat o’ it, and no dee! 

51. “The Leevin Breid that cam 
doon frae Heeven is-mysel ; gin ony 
man eat this Breid, he leeves for 
Aye: and the breid I sal gie is my 
flesh, that I wull gie for the warld’s 
life.” 

52. But the Jews had an unco 
bruilzie anent it, amang theirsels, and 
cry’t oot, “‘ Hoo can this man gie us 
his ? flesh to eat ?” 

53. Than quo’ Jesus to them, 
“Truly, truly say I t’ye, Gin ye eat- 
na the flesh o’ the Son o’ Man,.and 
drink his blude, thar is nae Life in ye! 

54. “Wha eats my flesh, and 
drinks my blude, wins Life Eternal ; 
and him wull | raise again at the 
Last Day. 

55. “For my flesh is vera meat, 
and my blude is vera drink. 

56. ‘And wha eats my flesh and 
drinks my blude, bides in me, and I 
in him. 

57. © E’en as the Evir-leevin Faither 
sends me, and I leeve by him, sae he 
wha eats 0’ me, sal e’en leeve by me! 

58. “This is e’en the Breid that 
cam doon frae Heeven; no like as 
yere forebears wha did eat manna, 
and dee’t: wha eats o’ this Breid 
leeves for aye!” 





2V. 52. The Jews schawed an unco want 
o’ thocht, in no seein at ance that ‘‘ the 
flesh” and ‘‘the blude ” was a parable. 
In place o’ speirin the meanin o't, they 
focht again it. The warld is sweir to own 
its dourness, 

Jesus at the Feast. 


59. Thir things said he i’ the 
Synagogue, teachin in Capernaum. 

60. But a hantle o’ his followers, 
whan they heard that, said: “ Thae 
things are unco hard ; wha can bide 
tae listen till them ?” 

61. Jesus, kennin in himsel what 
his followers war mutterin aboot it, 
says to them, “Are ye anger’t at 
this ? 

62. ‘What, than, gin ye see the 
Son o’ Man gang awa up whaur he 
was afore ? 

63. “The Spirit gies folk life: the 
flesh is nae profit: my words that I 
gie ye are spirit and are life. 

64. ‘But thar are some 0’ ye wha 
dinna lippen me.” For Jesus kent 
frae the vera first wha was unbelievin, 
and wha wad betray him. 

65. And quo’ he, ‘‘Sae it was I said 
t’ye, that nae man comes to me gin 
it warna gien him o’ my Faither.” 

66. Frae that time oot, a hantle o’ 
his followers reistit on him, and gaed 
nae mair wi’ him. 

67. Than quo’ Jesus to the Twal’, 
“ Are ye gaun awa, too ?” 

68. Quo’ Simon Peter, “ Wham 
soud we gang till? It is ye wha hae 
the words o’ Eternal Life! 

69. ‘And we lippen and ken that 
ye are The Anointit Ane, the Son o’ 
the Leevin God !” 

70. But quo’ Jesus, ‘Hae I no 
waled oot ye twal’, and yet ane is a 
deevil ?” 

71. He spak o’ Judas Iscariot, 
Simon’s son ; for he it was that wad 
betray him, bein ane o’ the Twal’, 


CHAPTIR SEEVEN. 
The Feast o’ the Bothies. Watir for drouth: 
the Jews wadna hae it. 
ji thae things, Jesus gaed up 
and doon a’ Galilee ; for he wad- 
na gang i’ the land o’ Judea, for the 
Jews ettled to kill him. 
2. Noo the Jews’ Feast o’ the 
Bothies was nar-haun. 
3. Sae said his brethren to him, 
“Gang awa aff to Judea, sae that 

Teachins. 


yere disciples may see yere warks 
that ye do! 

4, “For nae man dis siclike warks 
unkent, gin he ettles to be kent his 
sel. Gin ye do sic things, lat the 
warld see ye!” 

5. (For his brethren theirsels be- 
lieved-na in him). 

6. But quo’ Jesus to them, “It’s 
no my time yet; your time is aye at 
haun ! 

7. “The warld canna hate you: 
but it hates me, for I gie testimonie 
again it that its warks are ill. 

8. “Gang ye awa to this Feast: 
I’m no gaun e-noo, for my time’s no 
here yet.” 

9. And syne, eftir thae words, he 
bade yet in Galilee. 

10. But eftir his brethren had gane 
up, he gaed up to the Feast as weel ; 
no afore a’ the folk, but like as it war 
hidlins. 

11. And the Jews war seekin him 
at the Feast ; and quo’ they, ‘‘Whaur 
is he?” 

12. And thar was an unco tulzie 
amang the folk anent him ; for, quo’ 
some, ‘“‘He’s a gude man!” ithers 
said, ‘“‘Na, he’s but castin glamor 
ower the folk!” 

13. Hoosever, nane spak oot 
openly aboot him; for they war 
fley’t o’ the Jews. 

14. Noo, aboot the mids o’ the 
Feast-time, Jesus gaed up intil the 
Temple to teach. 

15. And the Jews ferlied, and quo’ 
they, ‘Hoo kens this man lear, yet 
he ne’er learned ?” 

16. Jesus answered them, and quo’ 
he, ‘‘The rede I redd isna mine, but 
his wha sent me. 

17. “Gin ony man do God’s wull, 
he sal ken aboot the rede, gin it be 
frae God, or gin I speak mysel, al- 
lenarlie. 

18. “ Wha speaks allenar, o’ his 
sel, seeks but his ain glorie ; but wha 
seeks the glorie o’ him that sent him, 
yon same man is leal and true; and 
nae fauseness in him. 


Leachin ? the Temple. 


19, ‘ Was’t no Moses that gied ye 
the law; and yet nane o’ ye is 
keepin’t. Hoo is’t ye gang aboot to 
kill me ?” 

20. The folk answer’t, and quo’ 
they, “Ye hae a demon; wha gang 
aboot to kill ye ?” 

21. Quo’ Jesus to them, ‘I hae 
dune ae wark, and ye a’ ferlie. 

22. ‘* Moses gied ye circumceesion 
(no that it is o’ Moses, but raither.o’ 
the faithers), and on the Sabbath-day 
ye circumceese ane. 

23. “Gin, than, ye on the Sabbath- 
day circumceese a man, sae that 
Moses’ law be-na broken, are ye 
angert at me for makin a man ilka 
haet hale on the Sabbath-day ? 

24. “Judge-na o’ things as they 
seem to the ee, but judge richt judg- 
ment.” 

25. Than quo’ some o’ them o’ 
Jerusalem, ‘‘Is this no he they seek 
to kill ? 

26. “But look! he speaks out 
bauldly, and they say naething to 
him. Hae the rulers come to ken 
that this is the Anointit Ane? 

27. “ But than we ken this man, 
and hoo he comes ; but when the 
Anointit Ane sal come, nae! man 
kens hoo he comes !” 

28. Than cry’t oot Jesus, teachin 
i’ the Temple, ‘Ye baith ken me, 
and ye ken whaurI come frae. I am- 
na come o’ mysel; but he wha sent 
me is true—he wham ye ken-na ! 

29. “But I ken him; for I am frae 
him, and he sent me.” 

30. Than they socht to grip him ; 
but as yet nae man pat hauns on him, 
for his ain ’oor wasna yet come. 

- 31. And mony o’ the folk lippen’d 
on him; and quo’ they, “ Whan the 
Anointit comes, wull he do mair wun- 
‘ner-warks than thae this man dis ?” 





1V. 27. The Doctors o’ the Law first pat 
oot a wrang description o’ the Anointit 
Ane, and than condemned oor Lord afore 
the folk, for that he didna marrow wi’ 
their description ! The same is dune wi’ 
Christ now ; and wi’ Christ’s folk ! 

They didna tak him. 


32. The Pharisees heard o’ the 
folk mutterin sic things aboot him ; 
and the Pharisees and the Heid- 
priests sent oot officers to tak him. 

33. But Jesus gaed on—‘ Yet a 
wee while, and I am w’ye, afore I 
gang till him that sent me. 

34. “Ye may seek me, but ye 
winna fin’ me ; and whaur I bide ye 
canna come! ” 

35. Than quo’ the Jews amang 
theirsels, “ Whaur wull he gang that 
we canna fin’ him? Wull he gang 
awa to the here-awa there-awa tribes 
amang the Gentiles, teachin the 
Gentiles ? 

36. ‘*‘ Whatna saying is this that he 
said, ‘Ye sal seek me, an’ no fin’ 
me ;’ and, ‘ Whaur I bide ye canna 
come !’” 

37. I the hinmaist day, that great 
day o’ the Feast, Jesus stude and 
cry't oot, ‘Gin ony man be drouthie, 
lat him e’en come to me and drink ! 

38. “ He wha lippens on me, as it 
is putten doon 7’ the Scriptur, ‘ Oot 
frae him sal flow rivers o’ Leevin 
Watir !’” 

39. But this spak he o’ the Spirit, 
that they sal see wha lippen on him ; 
for the Holie Spirit wasna yet gien ; 
for Jesus wasna yet glorify’t. 

40. And a hantle o’ the folk, whan 
they heard a’ this, said, ‘ Surely this 
maun be the Prophet !” 

41. Ither wheen—‘“ This is the 
Messiah!” But quo’ some, ‘Sal the 
Messiah come oot 0’ Galilee ? 

42. ‘Has the Scriptur no said, oot 
o’ the toon o’ Bethlehem, whaur 
Dauvid was ?” 

43. Sae they war sindry i’ their 
minds amang theirsels aboot him. . 

44, And a wheen o’ them wad fain 
hae laid haud o’ him; but nae man 
pat haun on him. 

45. Than cam the officers back to 
the Heid-priests and Pharisees, and 


quo’ they to them, ‘“‘ Why hae ye no 


brocht him ?” 
46. Quo’ the officers, ‘“‘ Ne’er man 
spak like this man!” 


125 


The ill-deedie wumman. 


47. Quo’ the Pharisees to them, 
‘“‘Are ye glamor’d as weel ? 

48. ‘Hae ony o’ the Priests or the 
Pharisees lippened on him ? 

49, ‘*But a curse bides on this 
folk, wha ken-na the law !” 

50. But quo’ Nicodemus to them 
(the ane that cam till Jesus by nicht, 
and ane o’ their sels), 

51. “ Dis oor Jaw condemn a man 
’or it hear him, and ken what he 
dis ?” 

52. But they flang back at him, 
“Are ye o’ Galilee too? Seek ye, 
and look—for oot o’ Galilee comes 
nae Prophet !” 

53. And ilka man gaed till his ain 
hoose. 


CHAPTIR AUCHT. 


The ill-deedie wumman (no the only sinner ). 
Jesus tells the folk o’ Jerusalem the truth, 
but they wadna hear: ‘or lang it was 
wrath, and they bude hear. 


3 kee gaed oot-by till the Mount 
o’ Olives. 

2. And on the morn, early, he 
cam again till the Temple, and the 
folk a’ gaither’t aboot him ; and he 
sat doon to teach them. 

3. And the Scribes and Pharisees 
brocht till him a wnmman ta’en in 
adultery ; and whan they had sutten 
her i’ the mids, 

4, Quo’ they to him, “ Maister ! 
this wumman was ta’en i’ the vera 
act o’ adultery. 

5. “Noo Moses, i’ the Law, gied 
commaun to stane siclike ; but what 
say ye?” 

6. This said they for temptation, 
to hae something to wyte him wi’. 
But Jesus loutit doon, and gaed on 
writin in the yird wi’ his fing’er. 

7. Sae whan they gaed on, ask- 
askin him, he straughtit his sel, and 
quo’ he to them, “The ane that’s 
wantin sin amang ye, lat him cast the 
first stane at her !” 

8. And ance mair he loutit his sel 
doon, writin on the grun’, 

9. And they that heard him slippit 

Mair teachin. 


cannilie oot, frae the auldest e’en to 
the last ane; and Jesus was left 
alane, wi’ the wumman staunin i’ the 
mids. 

10. Whan Jesus straughtit his sel 
up, and saw nane but the wumman, 
he says to her, “ Whaur are they 
that wytit ye? Has nae man gien 
judgment on ye?” 

11. And she says, ‘“‘ Nae man, my 
Lord!” And quo’ Jesus, ‘Nae mair 
div I pass judgment on ye: gang 
yere ways, and sin nae mair !” 

12. Than again spak Jesus to 
them, and said, “I am the warld’s 
Licht ! the man wha follows me 
walks-na i’ the mirk, but sal hae the 
licht o’ Life!” 

13. The Pharisees then replied to 
him, ‘“‘ Ye gie witness o’ versel ; yere 
ain witness, allenar, is nae prufe! ” 

14. Jesus answer’t them, and quo’ 
he, “ Hen gin I bear witness for my- 
sel, my witness is leal and true ; for 
I ken whaur I cam frae, and whaur 
I gang till: but ye ken-na whaur I 
cam frae, and whaur | gang. 

15. Ye judge eftir the flesh; I 
judge nane. 

16. “Aye, and gin I did judge, 
my judgment wad be true; for it 
isna I mylane, but I and the Faither 
wha sent me. 

17. “And e’en i’ yere ain Law it’s 
putten-doon, ‘The witness o’ twa 
witnesses is prufe.’ 

18. “I am ane, giean witness 0’ 
mysel ; and the Faither wha sent me 
gies witness 0’ me.” 

19. Than said they to him, 
““Whaur is yere Faither?” Quo’ 
Jesus, ‘“Ye ken-na me, nor ken ye 
my Faither ; gin ye kent me, ye soud 
hae kent my Faither as weel !” 

20. Thir words spak Jesus i’ the 
Treasury, as he was teachin i’ the’ 
Temple ; and nae man put hauns on 
him, for his ’oor wasna yet. 

21. Than again Jesus says to 
them, “I gang my ways ; and ye sal 
seek for me, and sal dee i’ yere sins; 
and whaur I gang, ye canna come!” 


“ The truth maks ye free,” 


22. Than quo’ the Jews, “ Wull 
he mak awa wi’ his sel ? for he says, 
‘Whaur I gang, ye canna come.’” 

23. And he said to them, ‘‘ Ye are 
frae aneath ;I am frae Aboon ; ye 
are but o’ this warld ; I am-na o’ this 
warld. 

24. ‘“Sae said I t’ye, ‘I’ yere sins 
ye sal dee!’ for gin ye believe-na 
that I am the Ane, ye sal dee i’ yere 
sins !” 

25. Than speir’t they at him, 
“Wha are ye?” And Jesus says to 
them, “ H’en juist as I said to ye at 
the first. 

26. ‘‘Mony things hae I to say, 
and mony things hae I to judge o’ 


ye; natheless, he wha sent me is’ 


true ; and I gie to the warld what I 
hae heard o’ him.” 

27. They kent-na that he spak to 
them o’ the Faither. 

28. Than said’ Jesus to them, 
“Whan ye hae up-liftit the Son o’ 
Man, ye sal ken I am he, and do 
naething o’ mysel ; but o’ the lear o’ 
my Faither, sae speak I thae things. 

29. ‘And he is aye wi’ me wha sent 
me: the Faither leaves-me-na alane ; 
for I aye dae the things that please 
him.” 

30. And speakin thir words, mony 
believed on him. 

31. Than said Jesus to thae Jews 
wha had lippened him, ‘‘Gin ye bide 
in my word, than are ye my followers 
truly. 

32. “And the truth sal ye ken, 
and the truth maks ye free.” 

33. But they answered him, 
‘“‘ Abra’m’s seed are we, and nar war 
slaves to ony: hoo say ye than, ‘ Ye 
sal be made free ?’” 

- 34. Jesus says to them, “Truly, 
truly say I t’'ye, Wha works sin, is 
sin’s servant ! 

35. “ And the servin-man bides-na 
i’ the hoose for aye; but the Son 
bides for aye. 

36. “Gin than the Son maks ye 
free, truly ye’se be free ! 

37. “1 ken ye are o’ the seed 0’ 


JOHN, VIII. 








The faither o° leears. 


Abra’m ; but ye are seekin to mak 
awa wi’ me, for that my word bides- 
na in ye. 

38. “What I hae seen wi’ my 
Faither I speak ; and what ye hae 
heard frae yere faither ye do!” 

39. They answered, and quo’ they 
to him, “ Abra’m is oor Faither!” 
Jesus says to them, “Gin ye war 
Abra’m’s bairns, ye wad do Abra’m’s 
warks, 

40. “But noo ye wad mak’ awa 
wi’ me, a man wha tells ye the truth, 
whilk I hae heard o’ God: Abra’m 
did-na sae ! 

41. ‘Ye dae yere faither’s warks!” 
Than said they to him, “ We be-na 
o’ fornication ; we hae ae Faither, 
God!” 

42. Jesus said to them, “Gin 
God war yere Faither, ye wad e’en 
lo’e me: for I cam forth and cam 
frae God ; and I cam-na o’ mysel, but 
he sent me. 

43. “Why dae ye no ken my 
sayin? e’en for that ye canna hear 
my word ? 

44. ‘Ye are o’ yere faither the 
deevil ; and his wull dae ye. A 
murderer was he frae the first, and 
bade-na 7’ the truth. And whan he 
speaks a lee, he speaks o’ his ain ; 
for he is a leear, and the faither o’ a’ 
leears. 

45, “And for that I tell ye the 
truth, ye lippen-na on me. 

46. “ Whao’ ye fastens sin on me? 
And, gin I say the truth, why is't ye 
lippen-na on me ? 

47. “He that is o’ God, hears 
God’s words: ye dinna hear them, 
tharfor, for ye are-na o’ God !” 

48. Than answer't the Jews, and 
quo’ they, “Dae we no say weel 
that ye are a Samaritan, and hae a 
deevil !” 

49, Jesus answer’t, “I hae nae 
deevil : but I honor my Faither, and 

e wad dishonour me. 

50. “And I seek-na for my ain 
glorie ; thar is Ane that seeks and 
judges. 

127 


“Abram saw my day.” 


51. “Truly, truly say I t’ye, Gin 
a man keep my sayin, he sal ne’er 
see death!” 

52. Than said the Jews to him, 
‘* Noo ken we ye hae a deevil; for 
Abr’am is deid, and the Prophets are 
deid ; and ye say, ‘Gin a man keep 
my sayin, he sal ne’er pree o’ death.’ 

53. “Are ye greater nor oor 
faither Abra’m, wha is deid? and 
the Prophets that are deid; wham 
wad ye mak yersel ?” 

54. Jesus answer’t, ‘Gin I glorify’t 
mysel, my glorie is but naething ; it 
is my Faither wha glorifies me; wham 
ye ca’ yere God. 

55. * Yet hae ye no kent him; but 
1 ken him; and gin I soud say, ‘I 
dinna ken him,’ I soud be a leear, like 
as ye are yersels: but I ken him, and 
keep his word. 

56. ‘* Yere faither Abra’m wasfain 
to see my day ; and he saw it, and it 
blythened him !” 

57. Than said the Jews to him, 
«Ye are-na! fifty year auld yet, and 
hae ye seen Abra’m ?” 

58. Jesus said to them, “ Truly, 
truly say I t’ye, Afore Abra’m was, 
am I!” 

59. Than grippit they stanes to 
hurl at him; but Jesus hid his sel, 
and gaed oot o’ the Temple, throwe 
amang them a’, awa. 


CHAPTIR NINE. 


Ane that gets his sicht weel, and gies his 
testimonie weel. 

je as he gaed by he saw a man 

wha was blin’ frae he was born. 

2. And his disciples speir’t at him, 

‘ Maister! whase sin was’t? the 

man’s ain sin, or his faither and 
mither’s, that he was born blin’ ?” 

3. Jesus answer’t, ‘“ Naither his 

ain sin, nor his faither’s and mither’s ; 





2V.57. What gar’t them say ‘‘fifty”? He 
was jimply past thretty. Was’t the gray 
hair, afore it’s time, stealin on his 


temples? or was’t the wearied look 0’ a — 


man bearin sins no his ain, that mis- 
Jeared them? Aiblins we ken-na, 


128 


JOHN, IX. 








The blin’ beggar. 


but for that the warks o’ God soud 
be seen in him. 

4. “I maun do the warks o’ him 
that sent me, while it is day: the 
nicht comes on, when man canna 
work. 

5. ‘While I am in the warld, I 
am the warld’s licht.” 

6. Whan he had said this, he spat 
on the grun’, and made clay o’ the 
spittle, and pat the clay on the blin’ 
man’s een. 

7. And bad him “ Gang awa, wesh 
ye in the pool o’ Siloam” (whilk 
means “Sent”). He gaed his gate 
tharfor, and wesh’t, and cam back 
seein. 

8. Than the neebors, and the folk 
that afore had seen him, and kent 
the beggar, said, “Isna this the ane 
that sat and beggit ?” 

9. Some again, ‘It is he!” Ithers, 
“Tt’s like him!” Quo’ he, “I am 
he!” 

10. Sae they speir’t at him, ‘Hoo 
than are yere een unsteekit ?” 

11. He answer’t, and quo’ he, 
“The man they ca’ Jesus made clay, 
and pat it on my een, and tell’t me, 
‘Gang yere ways to the Pool .o’ 
Siloam, and wesh ye!’ And I gaed 
and I wesh’t, and I gat my sicht.” 


12. And quo’ they to him, 
‘““Whaur is he?” He said, “I 
ken-na.” 


13. They fesh till the Pharisees 
the man that o’ auld time was blin’. 

14. Noo it was the Sabbath, the 
day that Jesus wrocht the clay, and 
unsteekit the man’s een. 

15. Ance mair the Pharisees speir’t 
at him, hoo he had gotten his sicht ? 
Quo’ he, “ He pat clay on my een, 
and I wesh’t—and I see!” 

16. Sae quo’ some o’ the Pharisees, 
‘This man is no o’ God, for he keeps- 
na the Sabbath !” Quo’ ithers, ‘‘ Hoo 
can a man fu’ o’ sin do sic wunner- 
warks?” And thar was contention 
amang them. 

17. Than said they again to the 
man that was blin’, ‘‘ What say ye 


The blin’ man speaks. 


aboot him, sin’ he has open’d yere 
een?” Quo’ he, “He is a Prophet!” 

18. But the Jews wadna believe— 
anent the man’s bein blin’, and 
winnin to his sicht—till they ca’d 
the parents o’ him that had gotten 
his sicht. 

19. And they speir’t at them, “Is 
this yere son, wha, as. ye say, was 
born blin’? Hoo than is he noo 
seein ?” 

20. His parents answer’t, and quo’ 
they, ‘“ We ken weel that this is oor 
son ; and that he was born blin’ ; 

21. ‘But hoo he noo sees, or wha 
has unsteekit his een, we kenna: he 
is come to age ; speir at him: he his 
ain sel wull tell ye.” 

22. Thir things spak the parents, 
for that they war fley’t o’ the Jews ; 
for the Jews had plottit amang 
theirsels, that gin ony man soud own 
him to be the Christ, he soud be 
putten oot o’ the kirk. 

23. And sae said his parents, “ He 
is come to age ; speir at him! ” 

24. Sae they ca’d back again the 
man that had been blin’, and quo’ 
they to him, ‘“Gie the praise to 
God ! we a’ ken that this man is no 

‘a gude man.” 

25. But quo’ he to them, ‘Gin he 
be a gude man or an ill man, I ken- 
na; ae thing I dae ken, that ance I 
was blin’, and noo I see!” 

26. And than again they said to 
him, “ What wast he did till ye? 
Hoo did he unsteek yere een ?” 

27. He answer’t, “I tell’t ye juist 
e-noo, and ye didna hear me! Why 
wad ye hear it ower again ? wull ye 
be his disciples ?” 

98. And they misca’t him, and 
said, ‘‘ Ye are his disciple! but we 
are Moses’ disciples ! 

29, ‘We ken that God has spoken 
to Moses ; as for this ane, we kenna 
whaur he is frae !” 

30. The man answer’t, and quo’ 
he, “Why, here is an unco ferlie ; 
that ye kenna whaur he is come frae, 
and yet he has unsteekit my een ! 

Jesus a leal Shepherd. 


31. “We ken that God hears-na ill 
men ; but gin ane worships God, and 
dis his wull, him he hears. 

32. “Sin’ the warld begude was 
it ne’er heard that ony ane unsteekit 
the een o’ a man born blin’! 

33. ‘Gin this man ! warna o’ God, 
he coud do naething ! ” 

34, They answer’t, and quo’ they 
to him, “Ye war born in sin, oot 
and oot; and wad ye teach us?” 
And they cuist him oot. 

35. Jesus was tell’t that they had 
cuisten him oot; and as sune as he 
faund him he says to him, “ Dae ye 
believe on the Son o’ God ?” 

36. He answerin said, ‘‘And wha is 
he, Lord ?. sae as I may believe on 
him ?” 

37. Jesus says to him, ‘“ Ye hae 
baith seen him, and it is he wha is 
speakin w’ye!” 

38. And he cry’t oot, “Lord, I 
believe!” and he worshipp’t him. 

39. And quo’ Jesus, ‘‘For judg- 
ment cam I tae this warld ; that the 
blin’ may see, and the seein be made 
blin’.” 

40. And thae o’ the Pharisees that 
war wi’ him heard thir words, and 
quo’ they to him, ‘‘ Are we blin’, as 
weel ?” 

41. Jesus says to them, ‘Gin ye 
war blin’, the sin wadna be on ye; 
but noo ye say, ‘ We see!’ yere sin 
is whaur it was !” 


CHAPTIR TEN. 


Jesus is a leal Shepherd : his flock is 0 mony 
hirsels. The Jews wad fain hac taen his 
life. 

oy pp REY, truly say I t’'ye, He wha 

comes-na ben by the door intil 
the fauld, but speels up by some gate 

o’ his ain, is but a thief and a reiver. 
2. “But he wha comes ben by the 

door is the herd o’ the sheep. 

3. “To him the keeper unsteeks 





1V. 33. The blin’ man preached weel ! 
Ane that is healed o’ Christ kens the 
Healer! This man, in eftir days, wad 
be a sterk Christian ! 

the fauld; and the sheep hear his 
voice ; and he ca’s by name his ain 
sheep, and taks them oot. 

4. ‘And whan he has letten oot 
his ain, he gangs afore them, and the 
sheep follow him, for they ken his 
voice. 

5. “But nae fremd-ane wull they 
follow ; for they kenna the voice 0’ 
fremd folk.” 

6. This parable spak Jesus to 
them ; but they kent-na what he spak 
to them aboot. 

7. Than Jesus spak to them again, 
“Truly, truly say I t’ye, I am the 
door o’ the sheep ! 

8. ‘“ A’ that e’er cam afore me are 
but thieves and reivers; but the 
sheep heard-them-na. 

9. “IT am the door; gin ony man 
come ben by me, he sal be saved, 
and sal gang oot and in, and fend 
weel. 

10. “ The reiver comes-na but for 
to steal, and kill, and ding doon. I 
come that they may hae life, and 
mair rowth o’t. 

11. “I am the Gude Shepherd ; 
the gude shepherd gies his ain life 
for his sheep. 

12. ‘“‘But the orra man for a fee, 
wha isna the herd, and auchts-na the 
sheep, whan he sees the wolf comin 
doon, lea’s them and flees ; and the 
wolf grips them, and skails them 
abreid. 

13. ‘The orra man flees, for that 
he is but for a fee, and lo’es-na the 
sheep. 

14. “I am the Gude Shepherd, 
and ken my ain, and my ain ken me. 

15. “And the Faither kens me, 
and I ken the Faither ; and I gie my 
ain life for the sheep. 

16. “And ither sheep hae I, no o’ 
this fauld: them too maun I bring 
hame, and they sal ken my voice ; 
and they sal win to be ae flock, wi’ ae 
Shepherd ! 

17. ‘‘ And for this dis my Faither 
lo’e me, for that I lay doon my life, 
that I micht tak it again. 

18. ‘“‘Nae man rives it frae me, 
but I lay it doon o' mysel. I hae 
strenth to lay it doon, and strenth 
to tak it up again. This commaun 


‘hae I o’ my Faither.” 


19. Thar was a bruilzie ance mair 
amang the Jews at thir sayins. 

20. And a hantle o’ them said, 
“ He has a demon, and is wud ; why 
listen ye to him ?” 

21. Ither some—‘ Thir are-na the 
words o' ane wi’ a demon! Can a 
demon unsteek the een o' the blin’?” 

22. And it was at the Feast o’ 
The Dedication, in Jerusalem : it was 
winter ; 

23. And Jesus was gaun in Solo- 
mon’s Porch, i’ the Temple. 

24. Than the Jews cam aboot him, 
sayin, ‘‘ Hoo lang dae ye keep us in 
a swither? Gin ye be the Christ, 
lat us ken plainly !” 

25. Jesus answer’t, “I tell’t ye, 
and ye wadna believe; the ! ferlies 


_ that I dae in my Faither’s name, bear 


witness 0’ me. 

26. “But ye believe-na, for that 
ye arena o’ my sheep. 

27. “ My sheep hear my voice, and 
I ken them, and they follow me. 

28. ‘And I wull gie Eternal Life 
to them, and nane sal rive them oot 
o’ my haun. 

29. ‘““My Faither, wha has gien 
them to me, is michtier nor I, and 
nane is fit to rive them oot o’ my 
Faither’s haun. 

30. “I and my Faither are ane.” 

31. The Jews gather’t up stanes to 
stane him. 

32, Jesus answer’t them, ‘“‘ Mony 
are the gude warks I hae schawed ye 
frae my Faither ; for whilk o’ thae 
dae ye stane me ?” 

33. The Jews answer’t, and quo’ 


1V.25. The great warks that he did— 
mair nor ony man ever did—aither 
pruved that he was mair favor’t o’ God 
than ony man afore him, or that he was 
Divine. In aither case, they soud hae 
believed the words o’ ane sae plainly up- 
hauden o’ God! Gin ye tak in ae truth 
aboot Christ, it wull lead ye to mair ! 





At Bethanie, 


they, “For nae gude wark div we 
stane ye! but for blasphemin ; and 
for that ye, a man, are makin yersel 
God !” 

34. Jesus answer’t, “Is’t no 
putten doon i’ yere Law, ‘I said ye 
are gods ?’ 

35. “Gin he ca’d them gods, till 
wham the word o’ God cam—and the 
Scriptur isna to be broken— 

36. “Say ye o’ him the Faither 
consecrates, and sends into the warld, 
‘Ye blaspheme !’ for that I said, ‘I 
am the Son 0’ God ?’ 

37. ‘Gin I div-na the works o’ my 
Faither, dinna believe me ! 

38. “But gin I div them—e’en gin 
ye believe-na me, believe the warks! 
sae ye may ken and may believe that 
the Faither is in me, and I am in the 
Faither !” 

39. Than they ettled again to grip 
him ; but he gaed forth oot o’ their 
haun, 

40. And gaed awa again ayont 
the Jordon, to the place whaur John 
was at first bapteezin: and he bade 
thar. 

41. And mony folk cam till him ; 
and quo’ they, “John schawed nae 
ferlies ; but a’ things that John spak 
aboot this man war true!” 

42. And mony believed on him 
thar. 


CHAPTIR ELEEVEN. 
The kindly folk o’ Bethanie. Death, and 
death's Maister. 
N°: a particular ane was ill; 
Lazarus, o’ Bethanie; Mary’s 
toon, and her sister Martha’s toon. 

2. It was the same Mary wha 
anointit the Lord wi’ the ointment, 
and dightit his feet wi’ her hair, 
whase brither Lazarus was ill. 

3. Sae his sisters sent word to 
him, “Lord, see! the lad ye lo’e is 
sick !” 

4, Whan Jesus heard it, he said, 
“This illness is no to bring death, 
but the glorie o’ God; sae as God’s 
Son micht be glorify’t.” 

Lazarus dees. 


5. Noo Jesus had tender love for 
Mary, and her sister, and Lazarus. 

6. Whan, than, he heard he was ill, 
he ye bade thar twa days i’ the bit 
whaur he was. 

7. Eftir that, quo’ he to his dis- 
ciples, ‘“‘Lat us gang into Judea 
again!” 

8. The disciples say to him, 
“Maister! the Jews e’en-noo ettled 
to stane ye, and wull ye gang thar- 
awa again ?” 

9. Jesus answer’t, ‘Are thar no 
twal’ oors to a day? Gin ony man 
gang i’ the day, he stoiters-na, for 
that he sees the licht o’ this warld. 

10. ‘But gin ane walk i’ the nicht, 
he stoiters, for that the licht isna in 
him.” 

11. Thir things quo’ he ; and eftir 
he said to them, “ Vor freend Lazarus 
is faun on sleep; but I gang that I 
may wauken him oot o’ sleep!” 

12. Than quo’ the disciples, “Lord, 
gin he sleep, he maun be on the 
mend !” 

13. But Jesus spak o’ his deein ; 
while they thocht he had spoken 0’ 
his takin rest in sleep. 

14. Than said Jesus plainly to 
them, “ Lazarus is deid ! 

15. “ And I am weel pleased, for 
yere sakes, I wasna yonner, sae as ye 
may believe; nane-the-less, lat us 

ang to him!” 

16. Than Tammas (he wha was 
ca’d “The Twin”) says to his nee- 
bors, ‘Lat us a’ gang, too, that we 
may 'dee wi’ him!” 

17. Than, when Jesus cam, he 
faund he had been i’ the tomb for 
fowr days. 

18. Noo, Bethanie was nar-haun 
Jerusalem, no twa mile awa. 

19. And mony folk o’ the Jews 
had come oot to Martha and Mary 
to console them ower their brither. 





1V. 16. I wuss we kent mair o’ Tammas! 


It was in deid earnest he said this. © 


In fact, Christ was juist gaun till his 
deid, when he airtit his gate to Jeru- 
salem ! 

20. Than Martha, as sune as she 
kent Jesus was comin, gaed oot and 
met him; but Mary sat yet i’ the 
hoose. 

21. Sae says Martha to Jesus, 
“ Lord ! gin thou had been here, my 
brither hadna dee’t ! 

22. “And e’en yet, I ken that 
whateer thou may ask o’ God, God 
wull gie it thee !” 

23. Quo’ Jesus to 
brither sal rise again !” 

24. Martha says to him, “I ken 
he sal rise again, i’ the Risin at the 
Last Day !” 

25. Jesus said to her, “I am the 
Risin-again and the Life! Wha 
lippens on me, é’en gin he dee, yet 
sal he leeve! 

26. ‘“ And whasae leeves, lippenin 
on me, sal dee nae mair! Dae ye 
believe this ?” 

27. Quo’ she to him, “ Aye, Lord! 
I believe thou art God’s Son, wha 
was to come intil the warld !” 

28. And whan she had said this, 
she gaed her ways, and ca’d Mary her 
sister, unkent, sayin, ‘The Maister 
is come, and is seekin’ ‘ye !” 

29. And as sune as she kent it, she 
raise quickly, and gaed till him. 

30. Noo Jesus wasna yet come to 
the toon, but was i’ the place whaur 
Martha met him. 

31. Sae the Jews wha war i’ the 
hoose to console her, whan they saw 
Mary rise up o’ a suddaintie and 
gang oot, follow’t her, sayin amang 
theirsels, ‘She gangs to the tomb, 
to wail thar!” 

32. Than Mary, bein come whaur 
Jesus was, fell doon at his feet, sayin 
to him, ‘“‘ Lord! gin thou had been 
here, my brither hadna dee’t ! ” 

33. Whan Jesus saw her sabbin, 
and the Jews a’ greetin that cam wi’ 
her, he was unco touched at the 
heart, and was wrocht-on. 

34, And quo’ he, “ Whaur hae ye 
laid him doon?” They say to him, 
‘Lord, come awa and see!” 

35. Jesus grat. 

Lazarus leeves again. 


36. The Jews than said, ‘See hoo 
he lo’ed him !” : 

37. But a wheen o’ them said, 
* Coud-na this man, wha unsteekit 
the een o’ the blin’, hae caused e’en 
this man to leeve ?” 

38. Jesus,! groanin at this within 
his sel, comes to the tomb. Noo it 
was a cave, and a stane was putten 
ower it. 

39. Jesus said, “Tak ye awa the 
stane!” Martha, the sister o’ the 
deid man, says, “Lord! by noo the 
corp wull be rank, for he has been 
fowr days deid !” 

40. Jesus says to her, ‘Did I no 
say tye, that gin ye wad believe, ye 
soud see the glorie o’ God ?” 

41. Than took they awa the stane. 
And Jesus liftit up his een, and said, 
“Faither! I thank thee that thou 
did hear me. 

42. “And I ken that thou aye 
hears me ; but for the sake o’ a’ the 


| folk staunin here I said it, that they 


may ken that thou did send me.” 

43. And whan he had sae said, he 
cry’t wi’ a soondin voice, ‘‘ Lazarus ! 
hither ! Come!” 

44, And the deid cam forth, bund 
haun and fit wi’ deid-claes ; and his 
heid bund roond wi’ a_naipkin. 
Jesus says to them, ‘“ Lowse him, 
and lat him gang!” 

45. Than.a hantle o’ the Jews wha 
cam to Mary, and saw a’ that he did, 
believed on him ; 

46. But a wheen o’ them gaed 
their gate to the Pharisees, and tell’t 
them what Jesus had dune. 

47. The Heigh-priests and the 
Pharisees than gaither’t a Cooncil ; 
and quo’ they, ‘‘ What are we to 
do? for this man dis mony wunner- 
warks. 

48, “Gin we lat him thus be, a’ 
folk wull lippen to him; and the 








1V. 38. Here war a wheen o’ the Jews 
yammerin amang their sels, at his no 
doin eneuch michty warks afore them. 
It was ill to dree ; and Jesus groaned in- 
wardly at the hardness o’ their hearts. 


_ Mary anoints Jesus. 


Romans wull come, and tak’ awa oor 
place and oor kintra frae us!” 

49. But ane o’ them, Caiaphas, he 
bein Heigh-priest that year, said to 
them, ‘Ye ken naething ava! 

50. “Nor tak intil accoont, that 
it is better for us that ae man soud 
dee for the nation, and no that the 
hail nation soud be cuttit aff! ” 

51. Noo this he spak, no o’ his ain 
sel; but bein Heigh-priest that year, 
he foretauld that Jesus soud dee for 
the nation: 

52. And no for that nation allen- 
arlie; but that he soud gather the- 
gither in ane a’ God’s bairns scatter’t 
abreid. 

53. Sae, frae that day forrit, they 
plottit thegither to mak awa wi’ him. 

54. Sie Jesus gaed nae mair freely 
amang the Jews; but gaed awa intil 
the kintra-side nar-haun the wilder- 
ness, intil a city ca'd Ephraim; and 
bade thar, wi’ his disciples. 

55. Noo the Jews’ Pasche was nar- 
haun ; and mony gaed up frae a’ the 
kintra-side to Jerusalem afore the 
Pasche, to purify their sels. 

56. Than socht they for Jesus ; 
and quo’ they amang their sels, as 
they stude i’ the Temple, ‘ What 
think ye? wull he no come up to 
the Feast ?” 

57. Noo baith the Heigh-priests and 
the Pharisees had gien a commaun, 
that gin ony ane kent whaur he was, 
he soud schaw it, that they micht 
grip him. 


CHAPTIR TWAL’. 


Mary ance mair at Jesus’ feet. He rides 
intil Jerusalem. The licht gaun to lea’ 
them. 


HAN Jesus, six days afore the 

Pasche, cam to Bethanie, whaur 

was Lazarus, that he had raised frae 
the deid. 

2. And they made him a supper ; 
and Martha ser’t at the table; but 
Lazarus sat wi’ him, amang the 
guests. 

Hosannah ! 


3. Than Mary took a pund o’ oint- 
ment, the raal nard, unco precious, 
and anointit Jesus’ feet; and dichtit 
his feet wi’ her hair; and the hail 
hoose was fu’ o' the perfume o’ the 
ointment. 

4. But ane o’ his disciples, Judas, 
says (he wha wad betray him), 

5. “Hoo is’t this ointment wasna 
raither sell’t for thrie hunder siller 
pennies, and gien to the puir ?” 

6. Noo this said he, no that he 
cared ocht for the puir, but for that 
he was a thief, and bure the wallet, 
and made awa wi’ what gaed intil’t. 

7. Than said Jesus, “Dinna pit 
her aboot! has she no been hainin 
it for my buryin day ? 

8. “For ye hae aye the puir w'ye; ” 
but ye haena me aye w’ye!” 

9. The feck o’ the folk amang the 
Jews kent he was thar; and they 
cam oot, no for Jesus’ sake allenarlie; 
but e’en to see Lazarus as weel, wham 
he had raised frae the deid. 

10. But the Heigh-priests socht hoe 
they micht mak awa wi’ Lazarus as 
weel ; 

11. For that by reason o’ him,-a 
hantle o’ the Jews gaed awa, believin 
on Jesus. 

12. On the morn, a great companie 
o’ folk, wha had come to the Feast, 
whan they heard say that Jesus was 
comin to Jerusalem, 

13. Tuik branches o' the palm- 
trees, and gaed oot to meet him, and 
ery't oot, ‘‘Hosannah!  Blessin on 
him wha comes i’ the name o’ the 
Lord! the King o’ Israel!” 

14. And Jesus, whan he had ta’en 
a young ass, sut himsel on’t; as it is 
putten doon, 

15. ‘‘Fear-na, O dochter o’ Zion ! 
for see, yere King comes, sittin on an 
ass’s cowt.” 

16. Thir things did-na his dis- 
ciples think o’ at the first ; but whan 
Jesus was glorify’t, than mindit they 
that thir things war putten-doon 
anent him, and that they had dune 
thir things to him. 

Enquirin Greeks. 


17. Sae the thrang o’ folk that 
war wi him whan he cad Lazarus 
‘frae the tomb, and raised him frae 
the deid, bure witness. 

18. And for this cause the haill 
multitude gaed oot to meet him, for 
they had heard tell that he had dune 
this great ferlie. 

19. Than the Pharisees said amang 
their sels, ‘See ye hoo ye mak nae 
heidway ! Look! the warld is gane 
eftir him !” 

20. Noo, thar war certain Greeks 
amang the folk that cam up to wor- 
ship at the Feast. 

21. And thir men cam to Philip, 
wha was o’ Bethsaida o’ Galilee, 
sayin to him, “Sir, we wad fain see 
Jesus !” 

22. Philip cam and tell’t Andro ; 
and than Andro and Philip tell’t 
Jesus. 

23. And Jesus answer’t them, and 
quo’ he, ‘‘ The ’oor is come for the 
Son o’ Man to be glorify’t. 

24. “Truly, truly say I t’ye, gina 
pickle o’ wheat fa’na into the yirth 
and dee, it bides allenar ; but gin it 
dee, it brings muckle increase. 

25,. “ Wha lo’es his life, sal tine his 
life: ; and wha hains-na his life i’ this 
warld sal hain it for Eternity ! 

26. ‘Gin ony man wad ser’ me, 
lat him follow me; and whaur [ 
bide, thar sal my servant bide; gin 
ony man ser’ me, my Father wull 
gie him honor. 

27. “And noo is my saul unco 
wanrestie; and what sal I say ? 
Faither! save me frae this oor! But 
e’en for this cam I intil this ’oor ! 

28. ‘‘Faither, glorify thy name!” 
Than cam thar a sough 0’ a voice oot 
o’ the lift, sayin, ‘‘I hae baith glori- 
fy’t it, and wull again glorify it!” 

29. A’ the folk, tharfor, that stude 
by, said it thunner’t. But ither 
some, that “An Angel spak to 
him !” 

30. Jesus answer’t, and said to 
them, ‘‘ This voice cam-na for my 
sake, but for yours. 

The licht o’ the warld. 


31. ‘Noo is the 1 turnin-point for 
this warld: noo sal this warld’s 
prince be cuisten oot! 

32. “ And I, gin I be liftit up frae 
the yirth, wull wyle a’ men to me!” 

33. This said he, meanin whatna 
kind o’ death he wad dee. 

34, And a’ the folk answer’t him, 
“We hae heard oot o’ the Law that 
the Anointit Ane bides for aye; and 
hoo say ye, ‘The Son o’ Man’s to be 
upliftit?? Wha is this Son o’ Man?” 

35. Than cry’t Jesus to them, 
“Yet for a wee while is the licht 
wi’ ye. Walk ye while ye hae the 
licht, that the mirk fa’ na on ye; for 
wha gangs i’ the mirk kens-na whaur 
he is gaun. 

36. ‘“‘ Whilst ye hae the licht, be- 
lieve i’ the licht ; sae sal ye be bairns 
o’ the licht!” Thir things spak 
Jesus, and ga’ed awa, and keepit his 
sel hidlins frae them. 

37. But eftir doin sae mony great 
warks amang them, yet believed- 
they-na on him ; 

38. That the saying o’ Esaiah the 
Prophet micht come gude whan he 
said, “ Lord, wha has hippened to oor 
word ? And by wham has Jehovah’s 
airm been seen ?” 

39. Tharfor, they didna believe 
for that Esaiah said again, 

40. ‘Their e’en are blindit, and 
their heart raade hard; that they 
soudna see wi’ their e’en, nor under- 
staun wi’ their heart, and be turned, 
and I soud heal them!” 

41. Thir things quo’ Esaiah whan 
he saw his glorie, and spak o’ him. 

42. Nane-the-less, e’en amang the 
Heigh-priests, a hantle believed on 
him; but being fley’t o’ the Pharisees, 
they didna own him, for fear they 
soud be putten oot o’ the Kirk. ‘ 

43. For they lo’ed to be roos’d o’ 


1V. 31. John’s word is “‘krisis.” It isna 
sae mickle judgment (i’ the sense o’ pro- 
nouncin sentence) as decidim! It was 
noo to be seen whether Christ or Sautan 
soud prevail, We ken brawlie wha wan 
the day. 


The hinmaist Supper. 


men mair nor to be commendit o’ 
God. 

44. Jesus cry’t, an quo’ he, ‘“ Wha 
believes on me, believes na on me 
allenarlie, but on him wha sent me. 

45. “ And wha looks on me, looks 
on him wha sent me. 

46. ‘“‘I am come for a licht to the 
warld, that wha believes on me soud 
nae mair bide i’ the mirk. 

47. “And gin ony man hear to 
my words, and winna keep them, I 
judge-him-na ; for it wasna to judge 
the warld, but to save the warld that 
I cam. 

48. “Wha winna hear me, and 
winna hae my words, has ane to 
judge him: the word I hae gien oot, 
that sal condemn him i’ the Last Day. 

49. “For I haena spoken by my- 
sel; but the Faither wha sent me, 
he gied it to me, what I soud gie 
oot, and what I should speak. 

50. “And I ken his commaun is 
Life-for-Aye : that whilk I speak, 
tharfor, e’en as the Faither has said 
to me, sae I speak.” 


CHAPTIR THIRTEEN. 


The hinmaist Supper wi the Twal’. The 
fit-weshin, the kindly talk, and the sor- 
rowfw treason. 


OO, afore the Pasche, Jesus kenn- 

in that his ’oor cam on, whan 

he soud gang oot frae this warld to 

the Faither—as he had lo’ed his ain 

i’ the warld, he lo’ed them to the 
hinmaist. 

2. And the Supper gaun on, the 
Enemy haen noo putten intil the 
heart o’ Judas Iscariot, Simon’s son, 
to betray him— 

8. Jesus, kennin that the Faither 
had gien a’ thing intil his hauns, and 
that frae God he cam, and to God 
was returnin, 

4. Gat up frae Supper, and lay 
doon his robes, and girded his sel wi’ 
a tooel, 

5. And syne he teemed watir intil 
a basin, and begude to wesh the dis- 

The fit-weshin. 


ciples’ feet, and to dight them wi’ 
the tooel aboot him. 

6. And belyve he cam to Simon 
Peter: he says to him, ‘‘ Lord! wad 
ye wesh my feet ?” 

7.-Jesus answer’t to him, “Ye 
kenna e-noo what I dae, but ye sal 
ken eftir.” 

&. Peter says, “ Nevir, and in nae- 
gate, sal ye wesh my feet!” Jesus 
answer't him, “Gin I wesh-ye-na, ye 
hae nae pairt wi’ me!” 

9. Simon Peter says to him, 
‘“‘Lord! no my feet, allenar, but my 
hauns and my heid as weel !” 

10. Jesus says to him, ‘‘ Wha is 
clean, needs-na but his feet wesh’t to 
be a’ clean; and ye are clean—but 
no a’!” 

11. For he kent wha wad betray 
him; sae said he, “ Ye arena a’ 
clean.” ? 

12. Sae whan he had wesh’t their 
feet, and ta’en his robe to him, and 
ta’en his place again, he said to them, 
“Ken ye what I hae dune to ye? 

13. ““Ye ca’ me ‘Maister’ and 
‘Lord’; and ye say weel; for sae 
Tam. 

14. “Gin I than, the Lord and the 
Maister, hae mysel wesh’t yere feet, 
ye soud be weshin ane anither’s feet. 

15. “For I hae sutten ye an 
example, to do as I hae dune t’ye. 

16. “Truly, truly say I t’ye, a 
servant isna aboon his maister, nor 
the ane that is sent oot as great as 
as the ane wha sends him. 

17. “Gin ye ken thir things, happy 
are ye to be doin them ! 

18. ‘I speak-na aboot ye a’; I 
ken wham I hae waled oot ; but that 
the word soud come to pass, ‘He 
wha eats my breid lifts up his heel 
again me!’ 

19. ‘And frae noo I am tellin ye 
aforehaun ; sae whan it is come to 
pass, ye may believe I am he. * 

20. “Truly, truly say I t’ye, Wha 
welcomes ony ane I send, welcomes 
me ; and wha welcomes me, welcomes 
him that sent me.” 

21. Sayin thir things, Jesus was 
wrocht-on in his spirit, and quo’ he, 
“Truly, truly say I t’ye, Ane frae 
’mang yere sels sal betray me!” 

22. Than the disciples glower’t at 
ane anither, dootsome aboot wham he 
micht be speakin. 

23. Noo, leanin on Jesus’ bosom, 
was ane o’ his disciples, ane that, 
Jesus lo’ed. 

24, Simon Peter than raxes ower 
to him, and says, ‘‘ Tell us wham he 
is speakin o’.” 

25. He,leanin back on Jesus’ breist, 
says to him, ‘ Lord ! wha is’t ?” 

26. Jesus answer't him, ‘‘It is he 
to wham I sal dip the morsel, and gie 
it.” And he dippit the morsel, and 
gied it to Judas Iscariot, Simon’s Son. 

27. And eftir the morsel, Sautan 
cam intil his heart. Than Jesus says 
to him, ‘‘ Whate’er ye dae, haste wi’t.” 

28. Noo, nae man at the Supper 
kent what-for he spak this to him. 

29. For some thocht, seein Judas 
bure the wallet, that Jesus had tell’t 
him, “Buy what we need anent the 
Feast” ; or that he was to gie to the 

uir. 

30. He than, receivin the morsel, 
syne gaed oot ; and it was nicht. 

31. Sae, noo he was gane oot, 
Jesus says, ‘‘ Noo the Son o’ Man is 
glorify’t, and God glorify’t in him. 

32. “Gin God be glorify’t in him, 
God sal e’en glorify him in himsel, and 
sal noo glorify him. 

33. “ Bairns, lam wi’ you but fora 
wee. Ye sal seek me, and, like as I 
tell’t the Jews, sae speak I noo— 
Whaur I gang, ye canna come ! 

34. “I gie ye a new commaun, 
‘Ye sal lo’e ane-anither ; e’en! as I 
hae loe’d you, that ye soud lo’e ane- 
anither !’ 

35. ‘“Sae sal a’ folk ken ye are 


1V. 34. The newness 0’ the commaun was, 
to lo’e ane anither as Christ had lo’ed 
them! The Maister’s example is the 
strauchtest road we can tak to perfec- 
tion! See his teachin o’ humilitie, i’ the 
fit-weshin ; v. 4-15. 

Disciples amazed. 


followers o’ me, gin ye hae love to 
ane-anither.” 

36. Simon Peter says to him, 
“Lord! whaur dae ye gang to?” 
Jesus answer’t to him, “ Whaur-awa 
I gang, ye canna follow me e-noo; 
but ye sal follow me eftir.” 

37. Quo’ Peter to him, ‘‘ Hoo is’t 
I canna follow ye e-noo? I’se lay 
doon my life for ye!” 

38. But Jesus answer’t, ‘ Wull ye 
lay doon yere life for me? Truly, 
truly say I t’ye, the cock craws-na, 
till ye hae thrice disowned me!” 


CHAPTIR FOWRTEEN. 

The Disciples in amaze ; wiilin to be led, but 
unco blin’. Tender as a mither wi’ her 
bairns, the Spirit wull airt them. 

" Be ye-na cuisten-doon in heart; 

ye lippen on God ; lippen on 
me as weel. 

2. “My Faither’s Hoose has mony 
bowers ; if no, I wad hae tell’t ye. I 
gang to busk a place for ye. 

3. “And gin I gang to busk a 
place for ye, sae come I again, and 
tak ye to mysel ; that whaur I bide, 
ye may bide. 

4. “And whaur I gang, ye ken; 
and the gate ye ken.” : 

5. Quo’ Tammas to him, ‘ Lord ! 
we dinna ken whaur yere gaun, and 
hoo can we ken the gate ?” 

6. Quo’ Jesus to him, “I am the 
gate, the Truth, and the Life! ilka 
man wha comes to the Faither, 
comes throwe me. 

7. ‘Gin ye had kent me, ye soud 
hae kent my Faither as weel; and 
frae this forrit ye ken him, and hae 
seen him.” . 

8. Quo’ Philip to him, “ Lord, 
schaw us the Faither, and we sal be 
content |” 

9. Jesus says to him, “Hae I 
been sae lang w’ye, and e’en yet ye 
haena kent me, Philip? Wha! sees 
1V. 9. A’ we ken o’ God, is throwe the 

Son! He it*was that led Isra’l throwe 

the desert, and spak by the Prophets ; 

and he it is that is God and Guide to us 


noo. The Disciples kent a’ this brawlie © 
eftir-haun ! 

The Spirit 0 a Truth, 


me, sees the Faither. And hoo d’ye 
say, ‘Schaw us the Faither ?’ 

10. “Canna ye lippen me, that I 
am in the Faither, and the Faither in 
me? And the words I speak t’ye, I 
speak no allenarlie and o’ mysel ; 
but the Faither, wha bides in me, 
e’en he dis the warks. 

11. “Lippen me—I am in the 
Faither, and the Faither is in me; or 
e’en lippen me for the warks their 
sels ! 

12. “Truly, truly say I t’ye, Wha 
believes on me sal do my warks, and 
e’en greater ; for I gang awa tae my 
Faither. 

13, “And a’ that ye ask in my 
name, e’en that wull I do, that the 
Faither micht be glorify’t i’ the Son. 

14. “Gin ye ask ocht in my name, 
that wull I do. 

15. “Gin ye lo’e me, keep my 
commauns ! 

16. ‘‘And I sal pray to the Faither, 
and he sal gie ye anither Guide. that 
he may be wi’ ye for aye— 

17. “The Spirit o a Truth— 
wham the world receives-na, for it 
sees him-na, nor yet kens him. Ye 
ken him, for he bides w’ye, and sal 
be in ye. 

18. “I winna lea’ ye to yersels, I 
come t’ye. 

19. “Yet a wee, and the warld 
sees me nae mair; but ye see me: 
seein I leeve, ye sal leeve. 

20. “At that day ye sal ken that 
Iam in the Faither—ye in me, and 
Tin you! 

21. ‘‘The man wha kens my com- 
mauns, and has keepit them, is the 
ane that lo’es me; and my Faither 
lo’es him that lo’es me—and I wull 
lo’e him, and schaw mysel to him.” 

22. Judas says to him (no Iscariot), 
‘Lord ! hoo is’t ye are to schaw yer- 
sel to us, and no to the warld ?” 

23. Quo’ Jesus to them, “Gin a 
man lo’es me, he keeps my words, 
and my Faither wull lo’e him ; and 
we wull come to him, and bide wi’ 
him. 

The guide Vine. 


24. “Wha lo’es-me-na keeps-na my 
words ; and the word ye hear is no 
allenarlie mine, but the Faither’s wha 
sent me. 

25. ‘A’ thir things I hae spoken | 
t’ye, while I forgather’t wi’ ye. 

26. “But the Guide, the Holie 
Spirit, wham the Faither sends in my 
name, he sal e’en learn ye a’ things, 
and fesh a’ things up to yere mind, 
whatsoe’er I hae said to ye. 

27. ‘Peace I lea’ wi’ ye; my peace 
I gie ye; no as the warld wad gie, 
gie It’ye. Dinna lat yere heart be 
dowie, nor be ye fley’t. 

28. “Ye hae heard tell hoo I said 
t’ye, ‘I gang awa, and come again !’ 
Gin ye lo’ed me, ye wad be blythe to 
hear me say, ‘I gang to the Faither!’ 
for my Faither is mair nor I. 

29. ‘‘Sae noo I hae tell’t ye, afore 
it is come, that whan it is come ye 
soud believe. 

30. “ And frae this on, I'll no say 
muckle to ye: for this warld’s Prince 
comes; but has nae haud o’ me! 

31. “But I speak, that the warld 
may come to ken that I lo’e the 


Faither ; and as the Faither com- 
mandit, e’en sae I dae. Come, lat us 
gang awa!” 


CHAPTIR FYFTEEN. 


The Vine-stock and the branches. Bué lat 
ilka man tak tent, that the Vine-stock 
looks mair for frute nor for leaves, on 
the branches ! 


As | AM the richt Vine-stock, and my 
Faither is the Dresser o’ the 
Vine-yaird. 

2. ‘Ilka branch in me that bears- 
na frute he taks awa; and ilka ane 
bearin frute he prunes it, sae as it 
soud produce the mair. 

3. “Noo ye hae been sae pruned, 
by the word I hae spoken t’ye. 

4, ‘Bide in me, as I bide in you. 
The branch canna bear frute allen- 
arlie; it maun bide in the Vine-stock: 
nae mair may ye, gin ye bide-na in 
me. 

5. “I am the Vine-stock ; ye are 

Wha are freens. 


the Branches. He wha bides in me, 
and I bide in him, that man brings 
forth rowth o’ frute: for wantin me 
ye naething can do. 

6. “Gin ony man! bide-na in me, 
he is cuisten oot as a fushionless 
branch, and dwines awa; and folk 
soop them thegither, and set them 
alowe, and they are brunt. 

7. “But gin ye bide in me, and 
my words bide in you, ask ye what 
ye wad hae, and it sal be dune t’ye! 

8. “And this gate is my Faither 
made glorious—that ye dae bear 
rowth o’ frute: sae are ye my dis- 
ciples ! 

9. “E’en as the Faither has lo’ed 
me, sae e’en hae I lo’ed you: bide ye 
in my love. 

10. ‘*And gin ye keep my com- 
mauns, ye sal bide in my love; e’en 
as I, keepin my Faither’s commauns, 
bide aye in his love. 

11. “Thir things hae I said t’ye, 
sae as my joy sal bide wi’ ye, and 
yere joy be fu’ and skailin ower. 

12. “ Here is my commaun—That 
ye lo’e ilk ither, e’en as I lo’ed you. 

13. ‘“ Nae man has evir mair love 
than this—to lay doon his life for his 
freends. 

14. “‘Noo ye are my freends, gin 
ye do my commauns. 

15. * And frae this oot, I dinna ca’ 
ye servants, for the servant kens-na 
what the maister dis: but I hae ca’d 
ye ‘freends’; for a’ that I hae heard 
frae my Faither I hae tell’t you. 

16. “Ye hae-na made wale o’ me, 
but I hae made wale o’ you, and made 
ye sterk ; sae as ye soud gang and 
bring forth frute, and frute that 
sal bide: that a’ things ye seek frae 
the Faither i’ my name, he may gie 

e. 
17. “O’ thir things I gie com- 
maun—that ye lo’e ane anither. 





1V. 6. Tak tent here, hoo oor frutefulness 
afore God a’ depends on bein in Christ ! 
Wantin him, oor best warks are but like 
the pitifu’ sproutin’ o’ the sinder’t twig— 
sune to birsle up i’ the sun ! 

XVI. Tenderness in sorrow. 

18. “ And gin the warld be bitter 
again me, ye ken it hatit me first, 
afore you. 

19. “Gin ye war o’ the warld’s 
ain, the warld wad lo’e its ain; but— 
for that ye are-na o’ the warld, but 
waled by me oot o’ the warld—sae 
the warld has ill-wull t’ye. 

20. ‘Keep mind o’ the word I 
gied ye, ‘ The servant isna aboon the 
Maister!’ Gin they hae persecutit 
me, they wull e’en persecute you ; 
gin they mind my sayin, they wull 
mind yours. 

21. “But a’ sic things wull they 
do t’ye for sake 0’ my name, e’en for 
that they ken-na him wha sent me. 

22. “And gin I hadna come and 
spoken to them, this sin hadna lain 
at their door: but noo they hae nae 
hap for their sin! 

23. ‘He wha ill-wulls me, ill-wulls 
my Faither as weel. 

24. “Gin I hadna dune i’ their 
mids sic warks as nae ither man e’er 
did, this sin hadna been their’s ; but 
noo hae they baith seen and ill-wulled 
me and my Faither. 

25. “ But the word is come to pass 
whilk is putten doon i’ their Law, 
‘They ill-wulled me, wantin a cause!’ 

26. “But whan the Dear Freen’ 
is come—him I send ye frae the 
Faither, the Spirit o’ Truth, wha 
comes frae the Faither—e’en he sal 
gie witness o’ me. 

27. “And ye, as weel, sall gie wit- 
ness ; for that ye hae been wi’ me 
frae the first.” 


CHAPTIR SAXTEEN. 


Tenderness in sorrow. Mony things to be 
said, but they war slow in the uptak. 
The end drawin on. 

““MMHIR things hae I tell’t ye, that 

ye soudna stoiter, and be 
dazed. 

2. ‘Ye sall be putten oot o’ the 
Kirk; aye, the time is at haun that 
gin ony ane sheds yere blude, he 
wull fancy he sers God! 

3. “And a’ thae things wull they 

The Dear Freen’, 


do t’ye, for that they hae naither 
kent my Faither nor me. 

4. “ But I hae tell’t ye thae things, 
sae whan the time comes, ye sal ca’ 
to mind I tell’t ye o’ them. And 
thir things I gied-ye-na at the first, 
for I was w’ye. 

5. “But noo I gang my gate to 
him wha sent me; and nane o’ ye 
speir at me, ‘ Whaur gang ye ?’ 

6. ‘But, for that I hae said thir 
things t’ye yere hearts are fu’ o’ dool. 

7. ‘““Natheless, I tell ye true; 
better for you that I gang awa; for 
till 1 gang awa, the Dear Freen’ 
winna come t’ye ; but gin I gang, 
him wull I send t’ye. 

8. © And whan he is come he wull 
convince the !warld o’ sin, and o’ 
richtness, and o’ judgment. 

9. ‘‘O’ sin—for they lippen-na on 
me. 

10. ‘“O’ richtness—for I gang to 
the Faither, and ye see me nae mair. 

11. “O’ judgment—for this warld’s 
Prince is judged. 

12. “Mony are the things I hae 
to say t’ye, but ye canna thole them 
noo. 

13. ‘“But whan he is come, the 
Spirit o’ a’ truth, he wull airt ye 
intil a’ the truth: for he speaks-na o’ 
his sel allenarlie ; but what he hears 
he sal speak: and he sal open tye 
things no yet come. 

14. “He sal glorify me: for he sal 
tak o’ mine, and schaw to you. 

15. ‘A’ that the Faither has is 
mine ; and sae said I, ‘ He sal tak 0” 
mine, and schaw to you.’ 

16. A wee while, and ye see-me- 
na, and than again, a wee while, and 
ye sal see me—for I gang to the 
Faither.” 

17. Than amang their sels the 
disciples said, ‘‘ What is’t he says to 
us? ‘A wee while, and ye see-me- 

Seek and ye shall hae, 


na; and than a wee while and ye sal 
see me?’ and, ‘For I gang to the 
Faither ?’” 

18. Sae they speir’t, ‘‘ What. is’t 
he says, ‘A wee while?’ We canna 
ken what he says!” 

19. Noo Jesus kent they war fain 
to speir at him; and said to them, 
“D’ye seek amang yersels to ken o’ 
what I said, ‘A wee while ye see-me- 
na, and than a wee while and ye sal 
see me 2’ 

20. ‘ Truly, truly say I t’ye, ye. 
sal greet and maen, but the warld sal 
be blythe ; and ye sal hae dool, but 
yere dool sal come to be blytheness. 

21. “A wumman in her bearin- 
pangs has dool, for that her ’oor is on 
her ; but as sune as she has borne 
the bairn, she minds nae mair the 
pang, for blytheness that a man is 
born intil the warld. 

22. ‘* A’ ye hae dool and sorrow 
e-noo ; but I wull be w’ye again, and 
yere heart sal be blythe; and yere 
blytheness nane sal tak awa frae ye. 

28. *‘ And i’ that day ye sal need 
to seek to me for nocht. Truly, 
truly say I t’ye, onything ye sal seek 
o’ my Faither in my name, he wull 
gie ye. 

24, “Till this time hae ye socht 
for ?naething in my name: seek, and 
ye sal hae; that ye may hae rowth 
0’ joy. 

25. “ Thir things hae I gien ye, as 
it war, in parables ; but the time is 
at haun that I speak nae mair to ye 
in parables, but sal schaw ye plainly 
o’ the Faither. 

26. “Than sal ye seek in my 
name; and I say-na I wull pray to 


the Faither for ye— 


27. “For the Faither his ain sel 
lo’es ye, for that ye hae lo’ed me, 
and hae lippened that I cam oot frae 
God. 





1V. 8. Tak ye tent here, hoo the Spirit 
labors wi’ every man i’ the warld! Nae 
ane can say, ‘‘ The Spirit nevir spak to 
me;” nae mair than a man can say, 
‘* Jesus didna dee for me!” 





2V. 24. Hoo dour to learn that it was 
throwe him they were to look for a’ 
things! Eftirhaun, they, nae mair nor 
oorsels, ever thocht o’ askin for ony- 
thing, unless throwe him ! 

The ’oor is comin’. 


28. “I cam frae the Faither, and 
am come to the warld ; again, I lea’ 
the warld, and gang to the Faither.” 

29. Quo’ the disciples to him, 
“‘Aye, noo ye speak to us plain, 
and divna speak to us in parables ! 

30. ‘“Noo see we weel that ye 
ken a’ things, and need-na ony ane to 
speir at ye: by this token we ken ye 
cam forth frae God !” 

31. Jesus answer’t, “ Dae ye noo 
believe ? 

32. “Tak tent! the ’oor is at 
haun—aye, is e’en noo here—that ye 
sal be a’ skail’t, ilka man awa to his 
ain, and sal lea’ me alane: and yet I 
am ne’er alane, for the Faither is aye 
wi’ me. 

33. “But thir things hae I said 
t’ye, that ye micht hae peace. I’ the 
warld ye hae dool and sorrow eneuch ; 
but blythely haud yersels; I hae 
grippit the warld, and putten it 
doon.” 


CHAPTIR SEEVENTEEN, 


The prayer to tak wi us whan we wad 
prevail. O to he ane wi him, as he wad 
hae us / 


Sie spak Jesus, and than liftit 
up his een aboon, and said, 
“Faither, the ’oor is here! Glorify 
thy Son, sae that thy Son soud e’en 
glorify thee ; 

2. “Hen as thou hast gien him 
authoritie ower a’ leevin, that he 
micht gie Life-for-Aye till as mony as 
thou hast gien him. 

3. “And here is Life-for-Aye, that 
they soud ken thee, wha art the true 
God aboon, and Jesus the Christ, 
sent by thee. 

4. “Thee hae I glorify’t on the 
yirth ; I hae wrocht the wark thou 
gied me to do. 

5. “And noo, O my Faither! 
glorify me Aboon wi’ thysel, e’en wi’ 
the glorie I bure wi’ thee afore a’ 
warlds ! 

6. ‘I hae schawn forth thy name 
to the men thou did gie me oot frae 
the warld: they war thine, and 0’ 

Jesus prays for his disciples. 


thine ain thou did gie me: and they 
hae keepit thy word. 

7. “And they hae come to ken 
that a’ things thou hast gien me are 
o’ thysel. 

8. “For I hae gien them the 
words thou gied me; and they hae 
taen them ben to them, and stievely 
ken that I cam forth frae thee ; and 
they hae lippened that thou sent me. 

9. “For them I pray ; no for the 
warld, but for them thou gi’est me; 
for they are thy ain. 

10. “ And a’ things mine are 
thine ; and a’ things thine are mine; 
and I in them am glorify’t ! 

11. “And now I am nae mair 7’ 
the warld ; I come ben to thee! but 
thir bide i’ the warld. Faither aye 
holie ! keep by thy ain name’s micht 
a’ thou gi’est me, that they may be 
ane, e’en as we are ane! 

12. “The time I was wi’ them 7’ 
the warld, I keepit them 7’ thy name ; 
thae thou gied me I keepit, and nane 
o’ them is tint, savin only the son o’ 
the pit: that the Scriptur micht be 
carry’t oot. 

13. ‘And noo, hame to thee come 
I! And a’ thir things I speak i’ the 
warld, sae as my joy micht come to 
pass in them. 

14. “Thy word hae I gien them ; 
and the warld has ill-wulled them, for 
that they !arena o’ the world’s ain: 
e’en as I am-na o’ the warld’s ain, 

15. “I pray-na they soud be 
taen oot o’ the warld, but that thou 
keep them frae the ill o’t. 

16. ‘‘ For they are-na o’ the warld’s 
ain, e’en as I am-nao’ the warld’s ain, 

17. “Consecrate them throwe thy 
truth ; thy word is truth. 

18. ‘ As thou did pit me intil the 
warld, e’en sae hae I putten them 
intil the warld. 

19. “And for them I consecrate 


1V. 14. The warld has aye ill-wulled and 
despised thae that warna like itsel! To 
be misca’d by the warld, is gey aften a 
token 0’ grace. 


Judas betrays him. 


mysel, that eke they soud be conse- 
crate 1 the truth. 

20. ‘*Noo for thir, allenarlie, dae 
I pray; but eke for them wha sal 
lippen me throwe their tellin. 

21. ‘‘That a’ they may be ane; 
e’en as thou, Faither, in me, and I in 
them, that they may be ane in us; 
sae as the warld may ken that thou 
sent me. 

22. “‘ And the glorie thou gied me, 
I hae e’en gien them; sae as they 
may indeed be ane, e’en as we are 
but ane. 

23. “Tin them, and thou in me; 
that they may be perfete in ane; and 
that a’ the warld may ken that thou 
sent me, and has love to them, e’en 
as thou hast love to me. 

24. “Faither, I wad mair, that 
they wham thou gies me, soud be wi’ 
me whaur I bide; that they may set 
een on my glorie whilk thou has gien 
me ; for thou lo’ed me ’or the funda- 
tion o’ the yirth. 

25. “O Faither o’ a’ Richt! the 
warld hasna kent thee; but I hae 
kent thee ; and thir hae come to ken 
that thou sent me oot. 

26. ‘And I hae deponed to them 
thy word, and wull depone ; sae as 
the love—e’en like sic as thou has 
for me—may be within them, and I 
mysel within them.” 


CHAPTIR AUCHTEEN. 


Betrayed by Judas ; disowned by Peter ; 
and forsaken o the lave. Jesus, strang 
in his ain innocence, stauns afore Pilate. 


eee things bein said, Jesus gaed 
oot wi his disciples, ower the 
burn Kedron, whaur was a gairden, 
intil whilk he enter’t, wi’ his disciples. 

2. But Judas as weel, wha was 
betrayin him, kent the place; for 
Jesus aft forgather’t thar wi’ his 
disciples. 

3. Sae Judas, hain a band o’ men 
gien to him, wi’ officers frae mang the 
Heigh-priests and Pharisees, comes 
yonder, wi’ bowets and wapins. 

Peter’s saiv dooncome. 


4. But Jesus, kennin a’ things that 
soud come to him, gangs forrit and 
says to them, ‘‘ Wham seek ye ?” 

5. They answer’t him, “Jesus, the 
Nazarene.” He says to them, “I 
am he!” Noo, Judas, wha was 
betrayin him, stude amang them. 

6. Whan, than, he had said to 
them, “I am he!” they stoiter’t 
backlins, and fell to the grun. 

7. Than again he speir’t at them, 
“Wham seek ye?” And they said, 
“Jesus the Nazarene.” 

8. Jesus answer’t, “I hae tauld ye 
Iam he; gin tharfor ye seek me, lat 
thir gang their ways.” 

9. That the word micht come to 
pass whilk he said, ‘‘Thae thou gied 
me I hae keepit, and nane o’ them is 
tint.” 

10. Simon Peter, ha’in than a 
sword, drew it, and strack the Heigh- 
priest’s servin-man, and sned aff his 
richt lug. . The servin-man’s name 
was Malchus. 

11. Than cry’t Jesus to Peter, 


“Sheath the sword! The cup my 
Faither has gien me, sal I no 
drink it?” 

12. Than the band, and _ the 


Captain, and the officers o’ the Jews, 
grippit Jesus, and bund him ; 

13. And cairry’t him to Annas at 
first, for he was gude-faither to Caia-_ 
phas, wha was Heigh-priest that year. 

14. Noo it was Caiaphas wha gied 
coonsel to the Jews, that it was 
profitable that ane soud dee for the 
lave o’ the nation. 

15. Noo Simon Peter and the ither 
disciple war followin Jesus; that dis- 
ciple was kent o’ the Heigh-priest, 
and gaed in wi’ Jesus intil the Coort 
o’ the Heigh-priest. 

16. But Peter was at the door, oot- 
by. Than gaed oot the ither dis- 
ciple, and spak to the porteress, and 
brocht in Peter. 

17. Than said the maid (the 
porteress) to Peter, ‘“‘ Are ye, too, 0’ 
this man’s disciples?” Quo’ Peter, 
“Tam no!” 

“© The cock crew.” 


18. And the servin-men and offi- 
cers stude thar, ha’in made an ingle 
wi’ coals, for it was cauld ; and they 
warmed their sels; and Peter, as 
weel, was wi’ them, and stude and 
warmed his sel. 

19. The Heigh-priest than speir’t 
at Jesus, anent his disciples, and 
anent his teachin. 

20. Jesus answer’t him, ‘“ Wi’ a’ 
plainness o’ speech I spak to the 
warld. I was aye teachin i’ the kirk 
and i’ the temple, whaur a’ the folk 
aye gang; and hidlins I hae said 
naething. 

21. “ Why dae ye speir at me? 
Speir at thae that heard me, what I 
tell’t them? They a’ ken what I 
said!” 

22. And syne whan he had sae 
said, ane o’ the officers staunin by, 
gied Jesus a daud wi’ his loof, sayin, 
“Dae ye answer sae the Heigh- 
priest ?” 

23. Jesus answer’t to him, “Gin 
I hae said ill, bear ye witness 0’ the 
ill; but if no, why dae ye clour me?” 

24, Noo Annas sent him bun’ to 
Caiaphas the Heigh-priest. 

25. But Simon Peter stood warmin 
his sel. They said to him, ‘ Are-na 
ye ane o’his disciples?” He denied, 
sayin, “lam no!” 

26. Ane o’ the Heigh-priest’s ser- 
vants, a freend o’ him whase lug 
Peter sned aff, says, “Did I no see 
yei’ the gairden wi’ him ?” 

27. Than Peter denied again; and 
at ance the cock craw’d. 

28. Than took they Jesus frae 
Caiaphas intil the Judgment-ha’ ; 
and it was early: and they their sels 
gaed-na intil the Judgment-ha’, that 
they soudna be defiled—sae as they 
could eat the Pasche. 

29. Pilate then gaed oot to them, 
and says, “ What dae ye wyte this 
man wi ?” 

30. They answer’t, and quo’ they, 
“Gin he war-na an ill-doer, we wad- 
na hae ! gien him ower to ye.” 

What is truth ? 


31. Than quo’ Pilate to them, 
“Ye yersels tak him, and try him 
conform to yere law.” But quo’ the 
Jews to him, ‘ We hae nae pooer to 
pit ony man to deid!” 

32. That Jesus’ ain sayin micht 
come to pass whilk he spak, settin 
forth whatna death he soud dee. 

33. Than Pilate gaed intil the 
Judgment ha’ again, and ca’d Jesus, 
and quo’ he to him, “ Are ye the 
King o’ the Jews ?” 

34. Jesus answer't, ‘Say ye this 
o’ yere ain sel, or did ithers tell ye 
me q ” 

35. Quo’ Pilate, ““Am I a Jew? 
Yere ain folk and the Heigh-priests 
hae gien ye up to me: what hae ye 
dune ?” 

36. Jesus answer’t, ‘‘My Kingdom 
isna o’ this warld: gin my Kingdom 
was o’ this warld, my servants wad 
fecht, that I soudna be gien up to 
the Jews: but noo is my Kingdom 
no frae here ?” 

37. Quo’ Pilate to him, “‘ Are ye a 
King, than?” Jesus answer’t, “ Ye 
weel say | ama King. For this end 
was I born, and for this end cam I to 
the warld, to gie witness o’ the truth. 
Ilka ane wha is o’ the Truth hears 
my voice.” 

38. Pilate says to him, ‘‘ What is 
Truth?” And whan he had sae 
said he gaed oot again to the Jews, 
and quo’ he to them, ‘‘I find nae faut 
in him ! 

39. “But ye hae a way o’ haein 
ane lowsed at ilka Pasche ; sae wull 
ye that I lowse for ye ‘The King o’ 
the Jews’?” 

40. But they a’ cry’t oot again, 
sayin, “No this man, but Barabbas!” 
Noo Barabbas was a reiver. 


1'V.30 This trokin atween the Kirk and 
the Civil pooer, has been aften dune sin’ _ 
syne ; the kirkmen condemnin, and the 
statesman slayin: baith guilty o’ inno- 
cent blude! Jesus didna seem to hae a 
freend that daur speak up for him, 


** Behauld the man!” 


CHAPTIR NINETEEN. 


His croon the thorns ; his thron the cross ; 
his couch the tomb—but nane the less a 
King! A wheen weel-wishers come 
forrit. 

'NHAN Pilate took Jesus, and had 

him scourged. 

2. And the sodgers wrocht a croon 
oot o’ thorns, to pit on his heid ; and 
they cleedit him in a purple robe. 

3. And quo’ they, “ Hail, King o’ 
the Jews!” And they daudit him 
wi their hauns. 

4. Sae Pilate gangs forth again, 
and quo’ he to them, ‘‘ Look, I fesh 
him forth t’ye, sae as ye may ken I 
find nae faut in him!” 

5. Than Jesus cam forth, wearin 
the croon o’ thorns, and the purple 
robe. And Pilate cry’t to them, 
“Look at the man !” 

6. Whan the Heigh-priests and the 
officers saw him, they cry’t oot, 
“Crucify! Crucify!” Pilate says 
to them, ‘Tak ye him to crucify ; 
for I find nae faut in him!” 

7. The Jews answer’t, ‘We hae 
oor ain law, and aneath oor law he 
soud dee, for that he maks his sel 
God’s Son!” 

8. Whan Pilate heard that sayin, 
he was a’ the mair fley’t. 

9. And gaed again intil the Judg- 
ment ha’, and says to Jesus, ‘“ Whaur 
are ye frae?” But Jesus answer’t- 
him-na. 

10. Than quo’ Pilate to him, ‘‘ Dae 
ye no speak taeme? Dae ye no ken 
I hae pooer to crucify ye, and pooer 
to lat ye gang?” 

11. Jesus answer’t, “Ye coud hae 
nae pooer ava again me, gin it warna 
gien ye frae Aboon: sae he wha 
deliver’t me to ye has the chief sin.” 

12. And frae that oot, Pilate wad 
fain lowsed him; but the Jews cry’t 
oot, ‘‘Gin ye lat this man gang, ye 
arena Cesar’s freend; ilka ane that 
mak oot his sel a king, speaks contrar 
to Cesar!” 

13. When Pilate heard that, he 
brocht Jesus forth, and sat his sel 

Golgotha. 


doon in the Judgment-seat, in a place 
ca’d ‘The Plainstanes,” but i’ the 
Hebrew, ‘‘ Gabbatha.” 

14, And it was the preparation- 
day o’ the Pasche, and aboot the! 
saxt ’oor o’ the day ; and quo’ he to 
the Jews, “Look at yere King !” 

15. But they cry’t oot, ‘‘ Awa, awa 
wi’ him! Crucify him!” Quo’ Pilate 
to them, “‘ Wad I crucify yere King ?” 
The Heigh-priests reply’t, “We hae 
nae King but Cesar ! ” 

16. Than he gied him up to them 
to be crucify’t. And they took Jesus, 
and led him awa. 

17. And he, cairryin his cross, gaed 
forth intil a place ca’d “The Skull,” 
whilk same is ca'd i’ the Hebrew, 
“ Golgotha ”— 

18. Whaur they crucify’t him; 
and wi’ him ither twa, here and 
yonder, and Jesus atween. 

19. And forby, Pilate wrate a title, 
and pat it on the cross. Noo thar 
was putten on’t, ‘Jesus the Nazar- 
ene, the King o’ the Jews.” 

20. And it was sae that a hantle 
o’ the Jews read this title; for the 
bit whaur Jesus was crucify’t was 
nar-haun the citie; and it was 
written i’ the Hebrew, and eke i’ the 
Latin and Greek. 

21. Than quo’ the Heigh-priests o’ 
the Jews to Pilate, ‘‘Dinna write 
‘King o’ the Jews,’ but ‘He said, 
‘I’m King o’ the Jews !’” 

22. Pilate answert, ‘‘ What I hae 
written, I hae written ! ” 

23. Than the sodgers, whan they 
had crucify’t Jesus, took his cleedin, 
and made it a’ intil fowr pairts, to 
ilka ane, ane—and his inner coat as 
weel. Noo the inner coat was 
wantin ony seam; a’ wrocht in ae 
piece frae the tap doon. 

24. They said ane till anither, 





1V. 14. The feck o’ the MSS. say ‘‘ saxt” : 
a wee wheen o’ them only, say ‘‘ third.” 
But we canna help thinkin it was nine 
o’clock o’ oor time, and that a wee bit 
error has cruppen intil the text. See the 
ither Evangelists. 

“* Tt is finished /” 


“Lat us no rive it, but cast lots for’t, | 


whase it sal be!” Sae was fulfilled 
the Scriptur, that said, “They pairtit 
my garments for theirsels, and on my 
cleedin cuist they lots.” Thae vera 
things the sodgers did. 

25. But staunin by the cross 0’ 
Jesus war his mither, and his mither’s 
sister, Mary (she o’ Cleophas), and 
Mary o’ Magdala. 

26. Sae whan Jesus saw his mither, 
and the disciple wham he lo’ed 
staunin by, he says to the mither, 
‘‘Wumman, see yere son!” 

27. Again, he says to the disciple, 
“See! yere mither!” And frae that 
‘oor the disciple took her to his ain 
hoose. 

28. Eftir this, Jesus, kennin that a’ 
things war noo endit, that the Scriptur 
micht be dune, said, “I hae drouth!” 

29. A cog was thar, fu’ o’.soor 
wine ; and they dippit a sponge in’t, 
and pat it on a wand o’ hyssop, and 
brocht it to his mou’. 


30. WhanJesus had gotten the soor ° 


wine, he cry’t, “It is dune!” and 
loutin doon his heid, gied up his spirit, 

31. Than the Jews—seein it was 
the Preparation—that the bodies 
soudna bide on the crosses ower the 
Sabbath (for that Sabbath was a 
great day), craved Pilate to hae their 
legs broken, and they be taen doon. 

32. Than cam the sodgers; and 
brak the legs o’ the first, and o’ the 
ither, wha war crucify’t wi’ him. 

33. But whan they cam to Jesus, 
and they coud see he was e’en noo 
deid, they brak-na his legs. 

34. But ane o’ the sodgers, wi’ a 
spear, proddit his side, and oot o't 
cam blude? and watir. 





1V. 34. Gin the pericardium was fu’ 0’ 
clottit blude and watir, the heart maun 
hae been burs’n. And gin he dee’t o’a 
literal broken hearst, and no the ordinar 
lingerin death o’ the crucifixion, gat-he- 
na his prayer aboot the ‘‘cup passin frae 
him”? (Mark xiv. 36, and’note) ; and 
‘*fell-he-na intil the hauns o’ the Lord, 
and no intil the hauns 0’ men”? (II. Sam. 
xxiv. 14), 

In linen claes. 


35. And he wha beheld it, has gien 
witness ; and his witness is truth ; 
that ye micht believe. 

36, For thae things cam aboot that 
the Scriptur soud be fulfill’t, “Noa 
bane o’ his sal be broken !” 

37. And ance mair, anither Scrip- 
tur, ‘‘ They sal look on him they hae 
pierced !” 

38. And eftir thir things, Joseph 
o’ Arimathea (himsel a disciple o’ 
Jesus), craved Pilate that he micht 
tak awa Jesus’ body; and Pilate loot 
him sae dae. Syne he cam, and took 
awa the corp. 

39. And eke cam Nicodemus (he 
wha at the first cam to him by 
nicht), bringin a hantle o’ myrrh and 
aloes, throwe-ither ; aboot a hunner- 
wecht. 

40. Sae they took the body o’ 
Jesus, and row’t it ? the linen wi’ the 
spices; as is the mainner o’ the Jews 
wi’ the deid. 

41. Noo at the bit whaur he was 
crucify’t was a gairden; and i’ the 
gairden a new-made tomb, in whilk 
man was ne’er yet laid. 

42, Thar, than, laid they Jesus, on 
accoont o’ the Preparation o’ the 
Jews ; for the tomb was nar-by. 


CHAPTIR TWENTY. 


“ Joy comes i the mornin!” Mary Mag- 
dalene, Peter, and Tammas ; but Tam- 
mas was dour aboot believin. 


ta on the first day o’ the week, 

Mary o’ Magdala comes ear’— 
for it was yet mirk—to the tomb ; 
and she sees the stane taen awa frae 
the tomb. 

2. Than she rins, and gaes to 
Simon Peter, and to the ither dis- 
ciple wham Jesus lo’ed, and says to 
them, “ They hae ta’en awa my Lord 
oot o’ the tomb, and we kenna whaur 
they hae laid him! ” 

3. Sae Peter gaed oot, and the 
ither disciple, to gang to the tomb. 

4, And they ran baith thegither ; 
and the ither ane ootran Peter, and 
cam first to the tomb. 


Mary at the grave. 


5. And he, loutin doon, saw the | 


linen claiths lyin ; but he gaed-na in. 

6. Than Peter comes, eftir him, 
and gaed intil the tomb, and saw the 
linen claiths lyin ; 

7. And the naipkin that was row’t 
aboot his heid, no lyin wi’ the linen 
claiths, but row’t up in a place by 
itsel. 

8. And than gaed in the ither 
disciple wha cam first to the tomb; 
and he saw, and believ’t. 

9. For till noo they kent-na the 
Scriptur, that he sound rise frae ’mang 
the deid. 

10. The disciples than gaed awa 
again to their ain hame. 

11. But Mary stood oot-by, at the 
tomb, and ! greetin ; and as she grat, 
she loutit doon, and peer’t intil the 
tomb. 

12. And saw twa Angels in white, 
sittin, ane at the heid, and the tither 
at the fit, whaur the corp o’ Jesus 
had been iaid. 

13. And they say to her, “ Wum- 
man, why greetin sae?” She says 
to them, “For that they hae taen 
awa my Lord, and I kenna whaur 
they hae laid him!” 

14. Sayin this, she turned aboot, 
and saw Jesus staunin, and kent-na 
that it was Jesus. 

15, Jesus spak to her, “ Wum- 
man, why greetin sae? Wham dae 
ye seek!” She, takin him to be the 
gairdener, says to him, ‘‘Sir, gin ye 
hae cairry’t him awa, tell me whaur 
ye hae laid him, and I’ll tak him awa.” 

16. Jesus says to her, ‘‘ Mary!” 
She turned hersel, and cries oot, 
“ Rabboni!” as muckle as to say, 
** Maister ! ” 

17. Jesus says to her, ‘‘ Stay-me- 
na! for I am-na yet gane up to the 
Faither ; but gang ye to my brethren, 
and tell them, ‘I gang up to my 
Faither and yere Faither, and to-my 
God and yere God !’” 


1V. 11. Like a rainbow throwe the rain, 
Mary saw in her tears what Peter and 
John saw-na wi’ plain vision ! 


Io 

Doubtin’ Tammas. 


18, Mary Magdalene cam and tell’t 
the disciples that she had seen the 
Lord, and that he had said thir 
things to her. 

19, Than, the same day at e’en— 
the first day o’ the week—whan the 
doors war ?steekit whar they war 
gaither’t, for dreid o’ the Jews, cam 
Jesus, and stude i’ the mids, and said 
to them, “‘ Peace be t’ye !” 

20. And whan he had said this, he 
schawed them his hauns and his 
side. Than the disciples rejoiced, 
seein the Lord. 

21. Than said Jesus to them again, 
“Peace be t’ye! As the Faither 
has sent me, e’en sae send I you!” 

22. And whan he had sae said, 
he breathed-oot on them, and says 
to them, “Receive ye the Holie 
Spirit ! 

23. ‘““Whase sins ye forgie, they 
sal be forgi’en to them! and whase 
sins ye retain, they are retained to 
them.” 

24. But Tammas, ane o’ the Twal’, 
the ane ca’d “The Twin,” wasna wi’ 
them whan Jesus cam.. 

25. The ither disciples than said 
to him, ‘“ We hae seen the Lord!” 
But he said to them, ‘‘Gin I see-na 
in his hauns the prent o’ the nails, 
and gin I pit-na my fing’er intil his 
side, I canna believe!” 

26. And eftir an aucht-days again, 
his disciples war in, and Tammas wi’ 
them, Jesus comes—the doors being 
steekit—and stude i’ the mids, and 
says, “Peace be t'ye!” 

27. Than says he to Tammas, 
“Rax oot yere finger, and see my 
hauns; and rax here yere haun, and 
pit it intil my side ; and be-na dootin, 
but believin !” 

28. And Tammas, answerin, said 
to him, “‘My Lord! and my God!” 
2V.19. Here, and v. 26, the doors war 

steekit, yet Jesus comes ben. Profane 

wits hae demandit ‘‘Hoo cam he in? 
thréwe the key-hole?” He wha made 

a’ things, winna be barred-oot by a door ! 


He cam and gaed as he wad ; and mortal 
een warna aye permittit to see hoo. 

The disciples gang fishin. 


29. Jesus says to him, “ Tammas! 
for that ye hae seen me, ye believe ; 
happy they wha haena seen me, and 
yet believe !” 

30. And mony ither ferlies maist 
truly did Jesus afore his disciples, 
whilk arena putten doon i’ this buik. 

31. But thir are putten doon, that 
ve soud believe that Jesus is the 
Christ ; and believin, ye micht hae 
life in his name. 


CHAPTIR TWENTY-ANE. 


Peter, Tammas, and a when mair, at the 
Loch 0’ Tiberias. Jesus eats meat wi’ 
them ; and sets Peter richt again. 

theta thir things, Jesus schawed 

his sel again to the disciples at 
the Loch o’ Tiberias ; and he schawed 
his sel thus ;— 

2. Thar war thegither Simon Peter, 
and Tammas, ca’d “The Twin,” and 
Nathaniel 0’ Galilee-Cana, and they 
o’ Zebedee, and twa ither o’ the 
disciples. 

3. Simon Peter says to them, “I 
gang to the fishin!” Quo’ they to 
him, ‘“‘ We, too, gang wy’e!” They 
gaed oot, and enter’t intil the boat ; 
and that night they tuik naething. 

4. But whan the morn was dawin, 
Jesus stood on the strand; but his 
disciples kent-na that it was Jesus. 

5. Than said Jesus to them, 
“ Bairns, hae ye aiblins ocht to eat?” 
They answer’t him “ Na!” 

6. He said to them, ‘“‘ Cast ye the 
net on the richt side o’ the boat, and 
ye sal fin’!” Sae they cuist, and noo 
they coudna draw’t for the rowth o’ 
fish. 

7. Noo that disciple wham Jesus 
lo’ed says to Peter, “It is the 
Lord!” As sune as Peter heard it 
was the Lord, he bund his coat 
aboot him—for he was strippit—and 
cuist his sel intil the sea. 

8. And the ither disciples cam wi’ 
the wee boat (for they warna far frae 
lan’, but some fifty faddoms aff), 
trailin the net o’ fish. 

9. As sune as they cam to the lan’ 

-“Treasur ye me?” 








Peter’s trial. 


XXI. 


they see an ingle o’ coals thar, and 
fish ower it ; and breid. 

10. Jesus says to them, “ Bring 
some 0’ the fish ye hae noo ta’en!” 

11. Simon Peter gaed up, and 
fesh’t the net to lan’, fu’ o’ muckle 
fish, a hunner and fifty-thrie; and yet 
for a’ they war sae mony, the net 
wasna, riven. 

12. Jesus says to them, “Come 
awa and eat!” And no ane o’ them 
ventur’t to speir at him, ‘‘ Wha are 
ye?” kennin it was the Lord. 

13. Jesus comes, and taks the 
breid, and gies them ; ; and the fish as 
ae 

This is e’en the third time 
Teaus shawed his sel to his disciples, 
eftir he was risen frae the deid. 

15. Sae whan they had eaten, Jesus 
says to Simon Peter, “Simon, son 0’ 
John! Love ye mair than thir do?” 
He says to him, ‘Aye, Lord! thou 
kens I treasur thee!” He says to 
him, “ Feed my wee lambs !” 

16. He says to him again, a second 
time, “Simon, son o’ John! Love 
ye me?” He says to him, “‘ Aye, 
Lord! thou kens I treasur thee!” 
He says to him, ‘“‘ Herd my sheep! ” 

17. He says to him thé third 
time, ‘‘Simon, son o’ John! treasur 
ye me me?” Peter was wae that 
he said to him the third time, 
And he said 
to him, “‘ Lord ! thou kens a’ things ; 
thou weel kens I treasur thee ?” 
Jesus says to him, ‘‘ Feed my puir 
sheep ! 

18. “Truly, truly say I t’ye, Whan 
ye war young, ye girt yersel, and 
stappit oot whaur ye wad ; but whan 
ye sal be auld, ye sal rax oot yere 
hauns, and anither sal gird ye, and 
cairry ye whaur ye wad-na.” 

19. Thus spak he, to signify by 
whatna ! death he soud glorify God. 





1V.19. John, it is maist like, wrate his 
Gospel eftir Peter’s death ; ; and the tale 
o’-his crucifixion that -has come doon to 
us, .may be fecklie true ; it evens weel. 
wi’ verse 18. 


Christ to Peter. 


And whan he had said this, he says 
to him, “ Follow ye me!” 

20. Peter, turnin aboot, sees the 
disciple wham Jesus lo’ed followin, 
the ane wha leant again his breist at 
supper, and said, ‘“‘ Lord! wha is’t 
that betrays thee ?” 

21. Peter, seein him, says to Jesus, 
“Lord! and this man, what o’ him?” 

22. Jesus says to him, “Gin I 
wull that he wait till I come, what 
is’t to you? Ye follow me!” 

23. This sayin than gaed oot 
amang the brethren, that that dis- 


JOHN, XXI. 





John’s testimonie. 


ciple wasna to dee. But Jesus said- 
na, “He sanna dee!” but “Gin I 
wull that he wait till I come, what 
is’t to you!” 

24. This is the disciple that testi- 
fies o’ thir things, and penned thir 
things, and we ken that his testi- 
monie is true. 

25. And mony ither things are 
thar that Jesus did; sae that gin 
aiblins they war to be penned every 
ane, I tak it that e’en the warld itsel 
wadna haud the buiks that wad needs 
be penned. 

ACTS. 


CHAPTIR ANE. 


Luke deedicates a second buik to his freend. 
Peter and the lave wad pit ane in Judas’ 
place. 


'I\HE first historie I made, O Theo- 
philus, anent a’ that Jesus be- 
gude baith to do and to teach, 

2. Till whatna day he was taen up, 
eftir that he had by the Holie Spirit 
gien commauns to the Apostles he 
had waled oot ; 

3. And to wham he schawed his 
sel leevin eftir his sufferans, by mony 
sure and certain tokens, appearin to 
them throwe forty days, and speakin 
o’ the things anent the kingdom o’ 
God. 

4, And companyin wi’ them, 
chairged them no to gang awa frae 
Jerusalem, but to bide for the promise 
o’ the Faither, “ Whilk,” quo’ he, “ye 
hae heard o’ me. 

5. “For in sooth John bapteez’t 
wi’ watir, but ye sal be bapteez’t in 
Holie Spirit no mony days frae noo!” 

6. And sae they, whan they cam 
thegither, speir’t at him, ‘‘ Lord, do 
thou at this time bring back the king- 
dom to Isra’l ?” 

7. And he said to them, “It isna 
for you to ken times and seasons, 
whilk the Faither has keepit in his 
ain haun. 

8. “But ye sal hae strenth, eftir 
the Holie Spirit is come to ye; and 
ye sal be witnesses for me baith in 
Jerusalem, and in a’ Judea and 
Samaria, and to the far-awa’ ends o’ 
the yirth.” 

9. And whan he had said thir 
things, while they war lookin on, 
he was liftit up; and a clud happit 
him oot o’ their sicht. 

10. And while they lookit, peerin 
intil the heevens, as he gaed up, twa 
men stude by them in white cleedin ; 

11. Wha said, “‘ Ye men frae Gali- 
lee! why staun ye peerin intil the 
lift? The same Jesus, wha has been 
ta’en frae you intil Heeven, sal come 
in like mainner as ye hae seen him 
gang intil Heeven.” 

12. Than to Jerusalem they re- 
turned frae the Mount Olivet, whilk 
is nar-haun Jerusalem—a Sabbath- 
day’s journey aff. 

13. And whan they enter’t, they 
gaed up intil the laft, whaur they 
bade; baith Peter, and John, and 
James, and Andro, Philip and Tam- 
mas, Bartholomie and Matthew, 
James (he o’ Alpheus), and Simon 
the Zealot, and Judas o’ James. 

14. Thae a’ bade wi’ ae mind in 
prayer; wi’ certain weemen; and 
Mary, Jesus’ mither, and wi’ his 
brithers. 

15. And i’ thae days stude Peter 
up i’ the mids o’ the brethren, and 
said (thar war a hantle o’ folk the- 
gither—aboot sax score), 

16. “ Men, brethren! the Scriptur 
needit to be brocht to pass, whilk the 
Holie Spirit i? Dauvid spak afore, 
anent Judas, wha airtit thae that 
grippit Jesus. 

17. ‘‘For he was countit wi’ us, 
and had gien to him a pairt in this 
service. 

18. (“Noo this ane gaither’t to 
him a field oot o’ the reward 0’ 
iniquity ; and fa’in heidlang, he brak 
throwe i’ the mids, and a’ his inwarts 
teemed oot. 

19. “And it was kent till a’ the 
folk o’ Jerusalem ; sae that yon field 
they ca’d ‘Aceldama,’ or The Field 
o’ Blude.) 

20. “For it is putten doon i’ the 
buik o’ the Psalms, ‘Lat his dwallin 
be desolate, and nae man bide tharin ; 
and his overseein lat anither ane 
tak,’ 


Pentecost. 


21. “Sae, oot o’ the men wha ! hae 
cuisten in their lot wi’ us, a’ the days 
the Lord Jesus was ower us—gaun 

-in and oot— 

22. ‘ Beginnin at the Bapteezin o’ 
John, to the day he was taen up frae 
us, ane 0’ thae bude be a witness wi’ 
us 0’ his Risin.” 

23. And they pat twa forrit ; 
Joseph, ca’d Barsabas, and wha was 
forenamed “ Justus ”—and Matthias. 

24. And prayin, they said, “ Lord, 
thou wha kens the hearts o’ a’, lat it 
be kent whilk ane o’ thir twa thou 
dost wale oot, 

25. “To tak the place in this 
service and apostleship, frae whilk 
Judas gaed agley, that he micht 
gang to his ain place.” 

26. And they gied oot their lots 
for them; and the fa’ was for 
Matthias ; and he was coontit in ane 
wi’ the Eleeven. 


CHAPTIR TWA. 


The wondrous day o’ Pentecost. A’ folk 
hear the word 7? their ain tongue. Mony 
brocht in; and they a’ bide thegither in 


ove. 
a whan the day o’ Pentecost 

was come aboot, they were a’ 
thegither in ae place. 

2. And a’ of a suddent cam the 
sough o’ a michty rushin wun’, and 
it filled a’ the place whaur they sat ; 

3. And thar was seen amang them 
like dividit tongues o’ fire, on ilka 
ane o’ them. 

4. And they war “a’ fu’ o’ the 
2Holie Spirit, and spak wi’ ither 
tongues, as the Spirit gied them 
words. 

5. Noo thar war bidin at Jerusa- 
lem gude men oot o’ a’ kintries 
’neath the skies. 

6. And whan the sough o’ this gat 
oot, the thrang cam a’ thegither, and 





1¥V, 21. This gars us see thar was a hantle 
0’ followers and weel-wishers forby the 
Twal! Folk whiles mak the mistak 0’ 
Elijah, thinkin thar are few or nane o’ 
the godly to the fore (I. Kings, xix. 10). 


ACTS, II. 








Peter spak. 


kent-na what to think, whan they 
heard them speak, ilka man in his 
ain tongue. 

7. And they war sair amazed, and 
ferlied, sayin, “ Arena a’ thae that 
speak folk o’ Galilee ? 

8. ‘And hoo is’t we hear ilk in 
oor ain tongue in whilk we war born? 

9. ‘“‘ Parthians, and Medes, and 

Elamites, and the folk wha bide in 
Mesapotamia, and in Judea, and 
Cappadocia, in Pontus and Asia, 
_ 10. “In Phrygia and Pamphylia, 
in Egypt, and frae Lybia aboot 
Cyrene, and visitors frae Rome, and 
eke Jews, and proselytes, 

ll. “Cretans and Arabians—we 
hear them speakin in oor ain tongues 
o’ God’s wunner-warks !” 

12. And they war a’ amazed, and 
in a swither, sayin ane to anither, 
“ What mann a’ this be ?” 

13. But some, jeerin, said, ‘“ Thir 
men hae been made fu’ wi’ new wine !” 

14. But Peter, staunin up, wi’ the 
Eleeven, lift up his voice, and quo’ 
he, ‘““Men, Jews! and a’ ye wha 
dwall at Jerusalem ! be this kent t’ye 
a’: and gie ye hearin to my words! : 

15. ‘For thir arena drucken, as 
ye jalouse, it bein but nine o'clock. 

16. “But this is what was spoken 
by Joel the prophet : 

17. ‘** And it sal be i’ the hinner- 
maist days, says God, I teem oot my 
Spirit on a’ flesh ; and yere sons and 
yere dochters sal prophesie, and yere 
young men sal see visions, and yere 
auld men sal dream their dreams. 

18. “*And e’en on my servitors 
and my handmaids i’ thae days sal I 
teem oot o' my Spirit ; and they sal 
prophesie. 

19. “«*And I sal gie ferlies i’ the 
lift aboon, and tokens i’ the yirth 
under ; blude and fire-flauchts, and 
blindin reek. 


2V.4, Jesus promis’t that whan he gaed 
awa hame, he wad send them the Holie 
Spirit. And noo they wad ken the 
Maister had gotten his ain, and was safe 
at hame, whan the promise cam } 

Dauvid and Christ. 


20. “*The sun sal turn to mirk- 
ness, and the mune to blude, afore 
the comin o’ the day o’ the Lord— 
the great and notable day ! 

21. “* And it sal be, that ilka ane 
wha sal ca’ on the name o’ the Lord 
sal be saved !’ 

22. “Ye men o’ Israel! hear thir 
words! Jesus the Nazarene, a man 
sutten apairt amang ye by wunner- 
warks, and ferlies and tokens, whilk 
God wrocht by him amang ye; as ye 
ken yer sels, 

23. ‘Him, bein (i’ the marked-oot 
coonsel and fore-kennin 0’ God) de- 
liver’t up, ye by the hauns o’ lawless 
anes hae crucify’t and slain. 

24. ‘Wham God raised up, lowsin 
the stoun’s o’ death ; for it coudna 
be possible he soud be hauden o't. 

25. ‘For Dauvid spak anent him : 
‘I saw the Lord, aye fornent me ; 
for he is at my richt haun that I 
soudna trimle : 

26. ‘“‘Sae was my heart blythe, 
and my tongue rejoic’t; aye, and 
mair, my flesh sal eke bide in hope: 

27. ‘“*For thou winna desert my 
saul i’ the place o’ spirits, nor will thou 
gie thy Holie Ane to see corruption. 

28. ““*Thou did mak me to ken 
the paths o’ life; thou shalt mak me 
fu’ o’ joy i’ thy presence.’ 

29. “Men! Brethren! may I no 
speak freely t’ye o’ the patriarch 
Dauvid, that he, his sel, baith dee’t 
and was bury’t, and his tomb is 
amang us to this day ? 

30. “But bein a prophet, and 
kennin that God had sworn wi’ an 
aith to him, that amang his bairns 
Ane soud sit on his thron ; 

31. “He, forseein this, spak 0’ the 
Risin-Again o’ Christ ; that naither 
his saul was desertit i’ the place o’ 
spirits, nor his flesh saw  corrup- 
tion. 

32. “This Jesus has God raised 
up ; and we are a’ witnesses o’t. 

33. “Sae, bein by God’s richt haun 
up-liftit, and winnin frae the Faither 
the promise o’ the Holie Spirit, he 

Mony believe. 


has shed forth this whilk ye noo see 
and hear. . 

34. ‘For Dauvid ascendit-na intil 
the Heevens; but his sel said, ‘The 
Lord said to my Lord, Sit thou at 
my richt haun, 

35, “ ‘Till I mak a fit-brod o’ thy 
faes !’ 

36. ‘‘ Noo than, lat a’ Israel’s hoose 
ken for a certaintie, that God has 
made him baith Maister and Anointit 
—this Jesus, wham ye crucify’t.” 

37. And whan they heard this, 
they war struck to the heart, and 
said to Peter and the lave o’ the 
Apostles, “Men! Brethren! what 
are we to do?” 

38. And Peter said, “ Repent ye, 
and be bapteez’t i’ the name o’ Jesus 
Christ—for the pittin-awa’ o’ yere 
sins ; and ye sal win the gift o’ the 
Holie Spirit. 

39. “For the promise is to you, 
and your bairns, and to a’ thae far- 
awa; e’en to as mony as the Lord. 
oor God may ca’ to him.” 

40. And wi’ mony mair words tes- 
tify’t he, sayin, “ Deliver yersels frae 
this thrawart generation ! ” 

41. Than they that welcomed his | 
word till them war bapteez’t; and 
that day war addit aboot three thoo- 
sand sauls. 

42. And they bade steive i’ the 
teachin’ o’ the Apostles, and in fel- 
lowship, in the breckin o’ breid, and 
i’ the prayers. 

43. And fear fell on ilka ane; and 
mony war the wunner-warks and 
tokens throwe the Apostles. 

44. And a’the believin anes war the- 
gither, and had a’ things throwe-ither. 

45. And they sell’t their mailins 
and haddins, and portioned a’ oot, as__ 
ony ane had need. 

46. And day by day, bidin aye the- 
githeri’the Temple, and breckin breid 
frae hoose to hoose they did tak their 
meat wi’ blythe and aefauld hearts ; 

47. Laudin God, and haein gude- 
wull o’ a’ the folk. And the Lord 
addit daily o’ the saved. 


The lameter healed. 


CHAPTIR .THRIE. 


The lameter at the ‘‘ Bonnie” yett. The 
fearless preachin o’ Peter. Nae mair 
denials noo. 

1 ae Peter and John war gaun into 

the Temple for the ’oor o’ prayer: 
thrie o’clock. 

2. And a lameter, feckless frae his 
mither’s womb, was-e’en noo carry’t ; 
wham they set doon daily at the yett 
that is ca’d “Bonnie”; to seek 
awmous frae thae gaun intil the 
Temple ; 

3. Wha, seein Peter and John gaun 
forrit to the Temple, socht frae them 
an awmous. 

4. And Peter, settin his een on 
him—and sae did John—said to him, 
* Look ye on us!” 

5. But he was mindin them, as 
lookin for something frae them. 

6. Than Peter said, ‘Siller-and- 
gowd bide-na wi’ me; but what I hae 
gie I t’ye! In the name o’ Jesus 
Christ o’ Nazareth, rise ye, and 
gang!” 

7. And he took him by the richt 
haun, and strauchtit him up; and 
strenth com intil his feet and cuit- 
banes. 

8. And lowpin up, he stude, and 
gaed. And he gaed wi’ them intil 
the Temple ; gangin, and lowpin, and 
giean praise to God. 

9. And a’ the folk saw him, gangin, 
and laudin God. 

10. And they saw and kent that it 
was he that sat at the ‘“‘Bonnie” yett 
o’ the Temple ; and they war a’ fu’ o’ 
wunner and misdoot at what had be- 
faun him. ae 

11. And :as the lameter that was 
made hale grippit Peter and John, a’ 
the folk panged thegither aboot them 
in the porch ca’d “Solomon’s Porch,” 
unco fu’ o’ wunner. 

12. And whan Peter saw this, he 
spak: ‘Ye men o’ Isra’l! whaurfor 
ferlie ye at this man? or glower sae 
at us as gin by some pooer or holiness 
o’ oor ain we had gar’t this man to 


gang ? 


ACTS, III.” 





What Peter said. 


13. “The God o’ Abra’m, o’ Isaac, 
and o’ Jaucob, the God o’ oor faithers, 
has glorify’t his Son Jesus; wham 
ye gied up, and disowned him fornent 
Pilate’s face, when he was mindit to 
assoilzie him. 

14, ‘But ye disowned the Holie 
and the Richtous, and socht for a 
favor a murderer to be gien t’ye. 

15. “And slew him wha brocht 
Life! wham God has raised frae the 
deid ; o’ the whilk we are witnesses. 

16. ‘And by lippenin on his name, 
has his name gar’t this man to hae 
strenth, wham ye see and ken: aye, 
e’en this lealness that comes by him, 
has gien this perfete soondness for- 
nent ye a’. 

17. “And noo, brethren! I wat 
that throwe want o’ wit ye did it— 
as e’en yere rulers. 

18. “But the things that God 
schawed afore-haun, throwe the mou’ 
o’ a’ the prophets, that the Anointit 
Ane soud dree, has he sae brocht to 
be. 

19. “ And noo, repent ye, and turn 
again, that a’ yere ill deeds may be 
scored oot ; sae as times o’ refreshin 
may come frae afore the face o’ the 
Lord ! 

20. ‘‘And that he may send Christ 
Jesus, wha before was gien t’ye. 

21. “Wham the Heeven maun 
welcome, to the time o’ restorin o’ 
a’ things, o’ whilk God has spoken by 
the mooth o’ a’ the holie prophets 


that hae been sin’ the warld begude. 


22. “For Moses! said, ‘A Prophet 
sal the Lord God raise up to ye frae 
mang yere brethren, like me; him 
sal ye hear, whatsae’er he may. say 
t’ye. 

23. ‘And sae it sal be, that every 
saul that winna hear that Prophet, 
sal be cuttit-aff frae ’mang the folk.’ 





iV. 22. Tent ye, hoo ane maun aye staun 
on the same grund as anither, before he 
can convince him! Noo, they baith held 
to Moses and the prophets; ‘‘and,” 
quo’ Peter, ‘“‘they a’ spak o’ Jesus!” 
And a hantle o’ them lippen’d the word. 

Afore the Cooncil. 


24. “Aye, and a’ the prophets, 
frae Samu’ and a’ that follow’t, as 
mony as spak, tell’t o’ thir days. 

25. “Ye are the bairns o’ the 
prophets, and o’ the covenant that 
God covenantit wi’ oor faithers, sayin 
to Abra’m, ‘And in yere ain seed 
sal a’ the hoosehaulds o’ the yirth be 
bless’d !’ 

26. “To you first, God, raisin up 
his Son, sent him blessin ye, in yere 
turnin awa, ilk ane o’ ye, frae yere 
sins!” 


CHAPTIR FOWR. 


The Apostles afore the Cooncil. They pray, 
no for safety, but for faith and bravery ; 
and the very yirth trimles as God says, 
“Aye!” 

ACT as they war speakin to the 

folk, thar cam on them the 
priests, and the Captain o’ the Temple, 
and the Sadducees ; 

2. Bein sair put-aboot that they 
soud be teachin the folk, and preachin 
throwe Jesus the Risin-Again frae 
the deid. 

3. And they grippit them, and pat 
them in ward till the morn; for it 
was noo the gloamin. 

4. But mony o’ thae that heard 
the word: believed ; and the number 
o’ the men cam to be aboot fyve 
thoosand. 

5. And, it cam, on the morn, that 
their rulers, and elders, and scribes, 

6. Wi’ Annas the Heigh-priest, and 
Caiaphas, and John, and Alexander, 
and a’ the lave o’ the Heigh-priest’s 
kin, war gaither’t thegither in Jeru- 
salem. 

7. And whan they had putten 
them i’ the mids, they speir’t, “ By 
whatna pooer, or whatna name, hae 
ye dune this ?” 

8. Than Peter, fu’ o’ the Holie 
Spirit, answer’t, ‘Ye rulers o’ the 
nation, and elders ! 

9. “Gin we be this day taen to 
task anent the gude deed dune to 
the feckless man, by whase hauns he 
is made hale, 

Peter and John. 


10. “Be it kent till ye a’, and till 
a’ the nation o’ Isra’l, that i’ the name 
o’ Jesus Christ o’ Nazareth, that ye 
erucify’t, wham God raised frae the 
deid, e’en by him this man stauns 
afore ye hale. 

11. “ Here is the stane lichtlied by 
ye that bigg, and it is made the 
copin o’ the corner. 

12. ‘And thar is salvation in nae 
ither; for thar isna anither name 
‘neath the skies gien to men, whaurby 
we maun be saved.” 

13. Noo, whan they saw the bold- 
ness o’ Peter and John, and deteckit 
that they wantit lear, and war com- 
mon folk, they ferlied at them: and 
they took tent that they had been 
wi’ Jesus. 

14, And seein the man that was 
made hale staunin wi’ them, they 
coud say nae mair again it. 

15. But, ordering them oot o’ the 
Court, they coonsell’t amang their sels, 

16. Sayin, “What are we to do wi’ 
thir men? for indeed that a great 
wunner-wark has been dune by them, 
is noo weel kent to a’ the folk o’ 
Jerusalem ; and we canna lichtlie it ; 

17. “ But sae as it spreads abreid 
nae far’er amang the folk, let us 
stricklie chairge them to speak to 
nae man i’ this name, frae this oot.” 

18. And they ca’d them in, and 
gied them the sweeping chairge no 
to speak ava, nor to teach, i’ the name 
o’ Jesus. 

19. But Peter and John, answerin 
said, ‘Gin it be richt for us to list to 
you, mair than to God, judge yersels! 

20. “For we canna forbear speakin 
oot the things we hae seen and 
heard !” 

21. And whan they had gien them 
mair warnin, they loot them gang, 
no seein hoo they coud punish them, 
on account o’ the folk; for a’ glorify’t 
God for what was dune. 

22. For the man on wham this 
ferlie o’ healin was wrocht, was mair 
nor forty year auld. 

23. And bein let gang, they cam to 


A’ o) ae heart. 


their ain folk, and gaed ower a’ that 
the Heigh-priests and the elders had 
said. : 

24, And they, whan they heard it, 
liftit up their voice to God wi’ ae 
heart, sayin, “Soveran Ane! thou 
that did mak the heeven and the 
yirth, and the sea, and a’ things in 
- the same, 

25. “Wha, by the Holie Spirit, by 
the mow’ o’ Dauvid! thy servant, 
said, ‘Why raged the nations ? and 
the folk wi’ their minds fu’ o’ feckless 
things ? 

26. ‘The kings o’ the yirth stude 
up, and the rulers forgather’t, again 
the Lord, and again his Anointit 
Ane.’ 

27. “For o’ a truth they war 
gaither’t in this citie, again thy Holy 
Ane Jesus, that thou did anoint, 
baith Herod and Pontius Pilate, wi’ 
Gentiles and folk o’ Isra’l, 

28. ‘To do what thy haun and 
thy mind had markit-oot aforehaun 
to come to pass. 

29. “And as to things e-noo, Lord, 
look hoo they wad daunton us! and 
gie to thy servants a bauldness to 
speak thy word ; 

30. “H’en while thou sal rax oot 
thy haun to heal; and that tokens 
and ferlies may be dune i’ the name 
o’ thy Holie Ane, Jesus.” 

31. And whan they had prayed, 
the hoose trimil’t whaur they war 
gaither’t ; and ane-and-a’ o’ them war 
fu’ o’ the Holie Spirit; and they 
spak the word o’ God wi’ a’ bravery. 

32. And a’ the thrang o’ them 
wha believed war o’ ae heart and ae 
saul; and nae man said ocht o’ his 
haddin or his plenishin, was his ain ; 
but they had a’ things throwe-ither. 

33. And the Apostles, wi’ great 
pooer, gae witness o’ the Risin-Again 





1V, 25. We are tell’t that the Jews, in oor 
ain day, dinna like to expone this second 
Psalm ; it testifies ower muckle aboot 
Jesus. Nae doot this wad be ane o’ the 
bits oor Lord exponed to the twa gaun to 
Emmaus. 


ACTS, V, 


Ananias and Sapphira. 


o’ the Lord Jesus; and muckle love 
was bidin on them. 

34. Naither was thar ony amang 
them that wantit; for as mony as 
aucht hooses or grund sell’t them, 
and brocht the prices o’ what they 
sell’t, 

35. And pat them doon afore the 
Apostles’ feet ; and a proportion was 
gien to every ane. as ilk ane had want. 

36. And Joseph, wha was ca'd 


. Barnabas (that is, the Son o’ Gude- 


Guidin), a Levite, a man o’ Cyprus, 

37. Haein a bit grund, sell't it. and 
brocht the siller, and pat it doon at 
the Apostle’s feet. 


CHAPTIR FYVE. 


Ananias and Sapphira: wha could hae gien 
as little or as muckle as they likit, but lee’t 
aboot the siller. 

N° a certain man, Ananias, wi’ 

Sapphira bis wife, sell’t a pro- 
pertie. 

2. And keepit some o’ the siller 
hidlins, his wife kennin o’t, and 
brocht some o’t, and pat it doon at 
the Apostles’ feet. 

3. And Peter said, ‘ Ananias! 
Whaurfor has Sautan fill’t yer heart, 
to play fause to the Holie Spirit, and 
to keep hidlins some o’ the siller frae 
the grund ? 

4, ‘“Whiles ye had it, was’t no 
yere ain? And whan ye sell’t it, 
was’t noi’ yere ain haun? Hoo hae 
ye imagin’t thir things in yere heart ? 
for ye didna deal fause-heartit wi’ 
men, but wi’ God!” 

5. And Ananias, hearin thir words, 
fell doon and dee’t ; and muckle fear 
fell on a’ that heard. 

6. And the young men raise, and 
row’t him up, and bure him oot, and 
bury’t him. 

7, And eftir aboot thrie ’oor, his 
wife cam in—no kennin ocht that 
was dune— 

8. And Peter speir’t at her, “ Tell 
me, sell’t ye the grund for sae and 
sae?” And she said, * Aye; for 
sae and sae.” 

Great thrangs gather. 


- 9, Than said Peter, ‘* Hoo. is’t ye 
hae coonsell’t thegither to temp the 
Spirit o’ the Lord? See! the feet o’ 
them that hae bury’t yere gudeman 
are at the door, and sal cairry ye 
oot!” 

10. And she fell juist doon at his 
feet, and dee’t ; and the young men 
cam in and faund her deid, and bure 
her oot, and bury’t her by her gude- 
man. 

- 11. And great fear cam on a’ the 
Kirk, and on a’ that heard thir things. 

12. And mair: by the hauns o’ the 
Apostles war mony tokens and ferlies 
wrocht amang the folk : and they war 
a’, wi’ ae mind, in Solomon’s Porch. 

13. But o’ the lave, thar war nane 
o them venturin to come in wi’ 
them ; but the folk a’ laudit them. 

14. And believers mair war addit 
to the Lord, thrangs baith o’ men 
and weemen : 

15. Sae muckle, that they e’en 
cairry’t oot the sick folk till the 


causey, and pat them doon on beds 


and couches, that (gin nae mair), the 
shadow o’ Peter, as he cam by, micht 
fa’ on a wheen o’ them ! 

16. And thar war comin thegither, 
the vera thrang frae ither cities roond 
Jerusalem, feshin sick anes, and that 
war fashed wi’ unclean spirits ; and 
they war healed ilka ane. 

17. Than raise up the Heigh-priest, 
and a’ they that war wi’ him (they o’ 
the sect of the Sadducees), and war 
fu’ o’ anger, 

18. And grippit the Apostles, and 
pat them i’ the. to’booth. 

19. But the Angel o’ the Lord, by 
nicht, cam and unsteekit the doors 0’ 
the to’booth, and fesh’t them oot, and 
said, 

20. “Gang ye, and tak yere staun 
i’ the Temple, and tell the folk a’ the 
words o’ this life!” 

21. And whan they heard this, they 
entur’t i’ the dawin to the Temple, 
and spak. But the Heigh-priest cam, 
and thae that war wi’ him, and order’t 
the Cooncil thegither, and a’ the men 

In the to’ booth. 


o’ eild o’ Isra’l, and sent to the to’- 
booth to hae them brocht. 

22. But the officers that cam faund- 
them-na i’ the prison, and gaed back 
again, and tell't, 

23. And quo’ they, “ The to’booth 
faund we steekit, and a’ safe; and 
the keepers staunin at the doors ; 
but whan we had open’t, we faund 
nae man within.” 

24. And whan the Heigh-priest and 
the Temple-captain, and the boon- 
maist o’ the priests, heard thir things, 
they dootit 1’ their sels aboot them— 
what a’ this wad come till ? 

25. But thar cam ane and iell’t 
them, “Look! The men ye pat i’ 
the to’booth are staunin i’the Temple, 
and teachin the folk!” - 

26. Than gaed the Captain, wi’ 
the officers, and fesh’t them wi’ a’ 
courtesie—for they war fley’d o’ the 
folk, least they micht hae been staned. 

27. And whan they had brocht 
them, they set them fornent the 
Heigh -Cooncil. And the Heigh- 
priest speir’t at them, sayin, 

28, ‘‘Did we no chairge ye stricklie 
no to be teachin i’ this name? And 
see! ye hae fill’t a’ Jerusalem wi’ - 
yere teachin, and ettle to bring this 
man’s blude on us!” 

29. Than answer’t Peter and the 
Apostles, “It behoves us to mind 
God, mair nor mind man! 

30. “The God o’ oor faithers 
raised-again Jesus, that ye slew, 
hingin him on a tree | 

31. ‘Him has God upliftit, at his 
richt haun, to be a Prince and a 
Saviour, to gie repentance to Isra’l, 
and remission 0’ sins. 

32. ‘And we are his witnesses 0’ 
thae things ; and sae too is the Holie 
Spirit, that God has gien to them 
that obey him.” 

33. Whan they- heard that, they 
war cut to the heart, and coonsell’t 
thegither to kill them. 

34, But thar raise ane o’ the Heigh- 
Cooncil, a Pharisee, Gamaliel, a 
doctor o’ the Law, hauden in honor 


Gamaliel’s pawky advice. 


oa’ the folk, and gae orders to pit 
the men oot for a wee. 

. 35. And quo’ he to them, ! ‘ Men 
o’ Isra’?l; tak tent to yersels, what 
ye ettle to do wi’ thir men ! 

36. ‘“ For langsyne raise Theudas, 
makin his sel oot to be somebody ; 
aboot whom a hantle o’ men gaither’t, 
- aboot fowr hunder: wha was kill’t ; 
and as mony as war perswadit o’ him 
war skail’t, and cam to nocht. 

37. “Eftir him raise Judas o’ 
Galilee, i’ the days o’ the enrollin ; 
and drew awa muckle folk eftir him: 
he too perish’t; and a’ as mony as 
follow’t him, war cuisten abreid. 

38. ‘And anent thir things I say, 
lat bide thir men! for, aiblins gin 
this coonsel or this wark be o’ men, 
it wull fa’ ; 

39. “ But gin aiblins it be o’ God, 
ye canna ding it doon ; least ye e’en 
be fund fechtin again God.” 

40. And to him they gree’d ; and, 
bringin forrit the Apostles, they bade 
them be cloured, and chairged them 
no to be speakin’ i’ the name o’ Jesus ; 
and Joot them gang. 

41. And they gaed oot frae the 
face o’ the Heigh-Cooncil, blythe that 
they war coontit wordie o’ dreein ill 
for Jesus’ sake. 

42. And day-by-day i’ the Temple, 
and i’ the hooses, they war aye 
teachin, and preachin Jesus Christ. 


CHAPTIR SAX. 


Deacons to tak tent o’ the needy. 
taen haud o’. 


N°? i thae days, thar gat up a 
murmurin amang the Grecian 
Jews again the Hebrew anes, aboot 
the weedows bein owerlookit i’ the 
giean-oot o’ the daily breid. 

2. And the Twal’ brocht the thrang 
o’ the disciples thegither, and quo’ 
they, “It’s no bonnie that we soud 


Stephen 





‘1¥V, 35. The pawkie, warldly-wyss advice 
o’ Gamaliel, is no to be follow’t by ns. 
Gin we waitit to see whilk side cam oot 

best, wha wad mak the onset? The 
warldling asks, ‘‘Wull it succeed?” 
The Christian speirs, ‘‘Is it richt ?.” 


ACTS, VI. 





, Seven deacons. 


lea’ the service o’ the Word o’ God, 
and ser’ tables. 

3. “Sae, brethren, look ye oot 
frae ’mang yersels seeven men o’ gude 
name, wyss men, fu’ o’ the Spirit, 
that we may set ower this maitter. 

4. “ But we wull mainteen oorsels 
aye in prayer, and i’ the service o’ 
the Word.” 

5. And the word was weel thocht 
o’ o’ a’ the thrang ; and they named 
Stephen, ane fu’ o’ faith and the 
Holie Spirit, and Philip, and Pro- 
chorus, and Nicanor, and Timon, and 
Parmenas, and Nicolas, a proselyte 
frae Antioch. 

6. Wham they set fornent the 
Apostles ; and whan they had prayed 
they set their hauns on them. 

7. And the word o’ God grew 
uncolie ; and the feck o’ the disciples 
multiply’t in Jerusalem ; and an unco 
thrang o’ the priests follow’t the 
faith. 

8. And Stephen, fu’ 0’ love and 
pooer, wrocht great warks and ferlies 
amang the folk. 

9. But certain anes raise up, o’ the 
Synagogue ca’d “O’ the Freemen,” 
baith Cyrenians and Alexandrians, 
and thae frae Cilicia and Asia, 
arguin wi’ Stephen. 

10. And they warna fit to staun 
again the wisdom and the Spirit he 
spak wi’. 

11. And they set on men, wha 
said, ‘‘We hae heard him lichtlie 
Moses, and lichtlie God !” 

12. And they made a steer amang 
the folk, and elders, and scribes, and 
cam on him, and grippit him, and 
harl’t him to the Cooncil, 

13. And set up witnesses forsworn, 
wha said, “‘ This man is aye speakin 
ill o’ the Holie Place, and the Law ; 

14. “For we hae heard him threep 
that this Jesus o’ Nazareth sal 
whammle ower this place, and sal do 
awa wi theorderin that Moses gied us.” 

15. And a’ that war i’ the Cooncil, 
glowerin at him, saw his face e’en 
like an Angel’s face ! 

Stephen’s speech 


CHAPTIR SEEVEN. 


Stephen discoorses to the Heigh-Cooncil. Jl 
men (gin they hae nae ither reply), can 
aye hurl stanes. 


g bests quo’ the Heigh-priest, “ Are 
thae things sae ?” 

2. And he ! said, ‘‘Men! Brethren 
and faithers, hear! The God o’ 
Glorie schawed his sel to oor faither 
Abra’m, whan he was in Mesopo- 
tamia, afore he bade in Haran ; 

3. ‘And said to him, ‘Come ye 
oot frae yere ain lan’, and frae yere 
ain kin, and come to sic a lan’ as I 
sal airt ye !’ 

4, “Than cam he oot o’ the Chal- 
dean’s kintra, and -dwalt in Haran ; 
and frae thar, eftir his faither was 
deid, he cam to this lan’, whaur ye 
noo dwall. 

5. ‘And he gied him nae portion 
in’t ; no, no sae muckle as to set his 


fit on ; yet he promised he wad gie ° 


it him in possession, and to his seed 
eftir him, whan as yet he hadna a 
bairn. 

6 ‘And God spak thus—that his 
seed soud tarry in a fremd lan’; and 
they soud mak them bondmen, and 
misuse them fowr-hunner year. 

7. “*And the folk that hae them 
in thrall wull I judge,’ said God ; 
‘and syne sal they come and ser’ me 
i’ this vera place.’ 

8 ‘And he gied him a Covenant 
o’ circumceesion ; and Abra’m begat 
Isaac, and circumceesed him at the 
auchth day ; and Isaac, Jancob ; and 
Jaucob the twal’ patriarchs. 

9. “And the patriarchs, fu’ 0’ 
envie, sell’t Joseph awa to Egypt ; 
but God was wi’ him. 

10. “And deliver’t him oot o’ a’ 
his sairs, and gied to him favor and 
lear afore Pharaoh the king o’ Egypt; 





4V. 2. Tak ye tent, that the hail o’ 
Stephen’s discoorse is to the effec’ that 
God had covenants wi’ his ain, and 
worship frae them, lang afore Moses’ 
Law ; and sin’ the worship o’ God was 
afore the Ceremonial Law cam, sae it 
may weel be eftir it is dune ! 

afore the Cooncil. 


and he made him to be governor 
ower a’ Egypt, and ower a’ his hoose. 

11. “ Noo thar cam a dearth ower 
a’ Egypt and Canaan; and oor faithers 
faund nae mainteenance. 

12. “But whan Jaucob kent thar 
was corn in Egypt, he sent oot oor 
faithers ance ; 

13. “And at the second sending- 
oot, Joseph was kent o’ his brethren ; 
and Joseph’s freends war kent 0’ 
Pharaoh. 

14, “Than sent Joseph, and took 
to him his faither Jaucob, and a’ his 
kin, seeventy-fyve sauls. 

15. “And Jaucob gaed doon to 
Egypt. And he dee’t thar, he and 
oor faithers, 

16. ““And war carry’t ower to 
Shechem, and laid doon i’ the tomb 
that Abra’m bocht wi’ siller frae the 
son’s 0’ Hamor o’ Shechem. 

17. ‘‘ But whan the time promised 
cam nar, the time God gied to 
Abra’m, the folk grew to be mony, 
and war multiply’t in Egypt. 

18. “Till a new king cam up, wha 
kent naething o’ Joseph. 

19. “And the same wrocht in a 
guilefu’ way wi oor faithers, and 
misused them, sae that their young 
bairns soud be cuisten oot, to the 
end they soud dee. 

20. “T the whilk time Moses was 
born, and he was bonnie to God; 
and he was nouriced thrie month 7’ 
the hoose o’ his faither. 

21. “And whan he was cuisten 
oot, Pharaoh’s dochter took him, and 
nouriced him for her ain son. 

22. “ And Moses was instruckit in 
a’ the lear o’ the Egyptians, and was 
michty in words and deeds. 

23. “And whan he cam to be 
forty year auld, it cam intil his heart 
to gang and see his brethren, the sons 
o’ Isra’l. 

24. “And seein ane o’ them 
wranged, he took his pairt, and 
deliver’t him that dreed the wrang, 
and strack doon the Egyptian. 

25. ‘For he thocht his brethren 


Moses and the prophets 


soud hae kent hoo God by his haun 
wad bring them deliverance: but 
they understude-na. 

26. ‘‘And on the morn he schawed 
his sel to them as they tulzied the- 
gither, and wad hae putten them at 
ane again, sayin, ‘Men! ye are 
brithers ; why dae ye do wrang, ane 
to anither ?’ 

27. “But the ane that did his 
neebor wrang, shoved him awa’, sayin, 
‘Wha made ye a maister or a judge 
ower us ? 

28. “* Wad ye kill me, as ye kill’t 
the Egyptian yestreen ?’ 

29. “And Moses fled awa’ at this 
sayin, and tarry’ti the land o’ Midian ; 
whaur he begat twa sons. 

30. “And whan forty year had 
gane ower, thar schawed himsel to 
him 7’ the wilderness o’ Mount Sinai 
an Angel, in a lowin fire, in a buss. 

31. ‘And Moses, lookin on, ferlied 
uncolie at the !sicht ; and as he cam 
nar to see’t, the Lord’s voice cam to 
him. 

32. “‘I am the God o’ thy 
faithers, the God o’ Abra’m, Isaac 
and Jaucob.’ Than Moses quaked, 
and daurna look on. 

33. “And the Lord said to him, 
‘Lowse the shoon o’ yere feet, for 
the place ye staun on is holie grun’! 

34. “‘T hae seen, I hae seen, the 
ill-doin to my folk that are in Egypt, 
and hae heard their maen ; and | am 
comedoon to richt them. And noo 
co’way ! I'll send ye to Egypt!’ 

35. “This same Moses, wham they 
cuist aside, sayin, ‘Wha made ye a 
maister and a judge ?’ the same God 
sent baith for a maister and a de- 
liverer wi’ the haun o’ the Angel that 
appear’t to him i’ the buss. 

36. ‘The same led them oot, eftir 
he had schawn ferlies and tokens 1’ 
the land o’ Egypt, and i’ the Reid 
Sea, and i’ the wilderness forty year. 

37. “This is yon Moses, wha said 
to the children o’ Isra’l, ‘ A Prophet 


“iat 
nane the waur. 


‘Tt lowed and lowed, and was 
J ” 

@ tell o? Christ. 


sal the Lord yere God raise up to 
ye o’ yere brethren, like to me.’ 

38. ‘This was he wha was wi’ the 
Kirk i’ the wilderness, wi’ the Angel 
that spak to him in Mount Sinai, 
and wi’ oor faithers ; wha had gien 
to them leevin testimonies to gie 
to us. 

39. ‘To wham oor faithers wadna 
gie heed; but cuist him oot frae 
them, and turned back again, i’ their 
hearts, to Egypt, 

40. “Saying to Aaron, ‘Mak us 
gods to gang afore us! As for this 
Moses, wha brocht us oot o’ Egypt’s 
lan’, we kenna what has come 0’ 
him !’ 

41. “ And they made a cauf i’ thae 
days, and brocht a sacrifeece to the 
eidol, and joyed i’ the wark i’ their 
ain hauns. 

42, “But God turned, and gied 
them up to worship the host o’ the 
sky, as it is putten doon i’ the 
prophet’s book, ‘ Did ye offer to me 
slain beass and sacrifeeces forty year 
i’ the wilderness, O hoose o’ Isra’l ? 

43. “‘And ye liftit the tent o’ 
Moloch, and Remphan’s star, yere 
god—images that ye made to worship 
them—and I wull tak ye awa ayont 
Babylon.’ 

44, “Oor faithers had the Tent 0’ 
Witness i’ the wilderness, e’en as 
he appointit wha spak to Moses, 
that he soud mak it conform to the 
pattern he had seen. 

45. ‘‘Whilk eke oor faithers that 
follow’t, brocht in wi’ Joshua, whan 
they cam intil the possession o’ the 
nations, wham God pat oot frae before 
oor faithers’ faces to the days 0’ 
Dauvid. 

46. “Wha faund favour fornent 
God’s face, and wad fain provide a 
dwallin-place for the God o’ Jaucob. 

47. “But Solomon biggit him a 
hoose. 

48. “But yet the Maist High 
dwalls-na in hooses made wi’ hauns ; 
conform to what the prophet says,— 

49, “‘The Heeven’s my thron, 

Stephen staned. 


and the yirth’s my fit-brod ; whatna 
hoose wad ye bigg me, quo’ the Lord; 
or whaur’s the place o’ my rest ? 

50. “‘ Was’t-na my ain haun made 
a’ thae things ?’ 

51. “ Stiffneckit and thrawn! un- 
circumceesed in heart and lugs! ye 
aye hae a plea wi’ the Holie Spirit ! 
as yere faithers, sae div ye. 

52. Wham o’ the prophets didna 
yere faithers persecute? And they 
kill’t them wha schawed aforehaun 
o’ the comin o’ the Righteous-Ane, 0’ 
wham, e’en noo, ye hae been the 
betrayers and murderers ! 

53. “Ye wha had the law by 
ordinance o’ Angels, and haena keepit 
it!” 

54. Noo, as they heard thae things, 
they war stricken to the heart, and 
-they gnash’t at him wi’ their teeth. | 

55. But he, fu’ o’ tke Holie Spirit, 
lookit up aye to heaven and saw the 
glorie o’ God, and Jesus staunin on 
God’s richt haun ! 

56. And said, ‘Look! I see the 
heevens unsteekit, and the Son o’ 
Man staunin on God’s richt haun !” 

57. But they cry’t oot wi’ a lood 
voice, and happit their lugs, and ran 
on him a’ thegither ; 

58. And cuist him oot o’ the citie, 
and staned him; and the witnesses 
pat doon their claes at the feet o’ a 
young man ca’d Saul. 

59. And they staned Stephen, be- 
seechin, and sayin, “Lord Jesus ! 
tak ye my spirit !” 

60. And he kneel’d doon, and cry’t 
wi’ a soondin voice, ‘Lord, set-na 
doon to them this sin!” And whan 
he had sae said, he fell asleep. 


CHAPTIR AUCHT. 


The fause man o’ Samaria; and the leal 
man frae Hthiop. 

Ane Saul was ane wi’ them, in his 

death. And thar gat up, that 

day, an unco persecution again the 

Kirk-folk o’ Jerusalem ; and a’, except 

the Apostles, war scattered abreid 

Simon wad coft pooer. 


throwe a’ the kintra-side 0’ Judea 
and Samaria. . 

2. And godly men bure Stephen 
awa’, and made sair lamentin ower 
him. 

3. But as for Saul, he made waste 
o’ the kirk, gangin intil a’ hooses, 
and harlin aff men and weemen to 
prison. 

4. Sae they war a’ scattered 
abreid ; and gaed everygate preachin 
the Word. 

5. And Philip gaed doon to 
Samaria-citie, and preached the Word 
to them. 

6. And a’ the folk wi’ ae mind 
gied gude tent to the things Philip 
spak ; seein and hearin a’ the wunner- 
warks he wrocht. 

7. For foul spirits, skirlin wi’ rage 
and pain, cam oot o’ a hantle pos- 
sessd anes; and mony wi’ palsies, 
and that war lameters,. war made 
hale. 

8. And thar was unco joy i’ that 
citie. 

9. But thar was ane ca’d Simon, 
wha his sel i’ that citie carry’t on 
witchery, and glamor’t the folk o’ 
Samaria, lettin on that his ain sel was — 
some great ane. 

10. And to him they a’ gied heed, 
frae the least o’ them to the heichest, 
for quo’ they, “This man is God’s 
great pooer !” 

11. And they gied tent to him; 
for that he had lang glamor’t them 
wi’ witcheries. 

12. But whan they lippened to 
Philip, preachin the Gude-word 0’ 
the Kingdom o’ God, and the name 
o’ Jesus Christ, they war bapteez’t, 
baith men and weemen. 

13. Than Simon his sel believed 
wi’ the lave; and, bein bapteez’d, he 
marrowed wi’ Philip, wunneran at 
the great warks and tokens that war 
wrocht. 

14. Noo, whan the Apostles at 
Jerusalem heard tell that Samaria 
had received God’s word, they sent 
to them Peter and John: 


Philip and the Hthiopian, 


15. Wha, whan they cam doon, 
prayed for them that they micht hae 
the Holie Spirit. 

16. For till this time he hadna faun 
on ony o’ them: only they had been 
bapteez’t i’ the name o’ the Lord 
Jesus. 

17. Than laid they their hauns on 
them, and they received the Holie 
Spirit. 

18. And whan Simon saw that the 
Holie Spirit was gien throwe the 
layin-on o’ the Apostles’ hauns, he 
wad hae gien them siller ; 

19. And quo’ he, ‘‘Gie me as weel 
this pooer, that on wham I lay hauns, 
he may hae the Holie Spirit!” 

20. But Peter says to him, ‘ Per- 
ish yere siller wi’ yersel! for thinkin 
to troke for the gift o’ God wi’ 
siller ! 

21. ‘“* Ye hae naither airt nor pairt 
here; for yere heart isna aefauld 
afore God ! 

22. “Sae repent ye o’ this yere 
wickedness ; and pray God gin aiblins 
the thocht o’ yere heart may be for- 
gien t’ye. 

23. “For I can see ye are i’ the 
bitterness o’ gall, and the shackles 0’ 
sin!” 

24. Quo’ Simon, “Pray ye the 
Lord for me, that nane o’ thae things 
ye hae said befa’ me.” 

25. And they, whan they had tes- 
tify’t and gien oot the word o’ the 
Lord, gaed back to Jerusalem, 
preachin the Gude-word in a hantle 
o’ the wee touns o’ the Samaritans. 

26. But an angel o’ the Lord spak 
to Philip, “Awa to the South! to 
the road frae Jerusalem to Gaza; 7’ 
the desert !” ; 

27. And he raise, and gaed awa; 
and mark! a man o’ Ethiop, an 
officer heigh in authority under 
Queen Candace o’ the Ethiopians, the 
chaumerlain o’ her treasur, had come 
till Jerusalem for to worship ; 

28, And was gaun hame again, and 
-was sittin in his chariot, readin the 
Prophet Esaiah. 

and his baptism. 


29. Than the Spirit says to Philip, 
“Gang, nar, and join in wi’ this 
chariot.” 

30. And Philip ran till him, and 
heard him readin the Prophet Esaiah; 
and quo’ he, “Are ye un’erstaunin 
what ye're readin ?” 

31. And quo’ he, “ Hoo can I,-gin 
some ane dinna airt me?” And he 
besocht Philip to sit up beside him. 

32. The bit o’ the Scriptur he was 
readin was, “He was taen oot as a 
sheep till the slauchtir; and as a 
lown lamb afore his shearer, sae was 
he quate ; 

33. “In his lowliness justice was 
deny’t him ; and wha sal speak o’ his * 
seed ? for his life is cuttit aff frae 
the yvirth.” 

34. And the officer says to Philip, 
“TI pray ye, wham speaks the Pro-. 
phet 0’? o’ his sel, or o’ some ither 
ane ?” : 

35. And Philip open’t his mow’ ; 
and beginnin at that same word, de- 
elar’t till him Jesus. 

36. And as they gaed on their way, 
they cam till a certain watir; and 
the officer says, ‘‘See, here is watir ! 
what is to hinner me bein bap- 
teez’t 1” 

37. ! And Philip said, ‘‘ Gin ye be- 
lieve wi’ a yere heart, ye may!” 
And he answer’t, “I believe that 
Jesus Christ is God’s Son !” 

38. And he order’t the chariot to 
stop, and they gaed doon baith intil 
the watir, Philip and the officer ; and 
he bapteez’t him. 

39. And whan they cam oot o’ the 
watir, the Spirit o’ the Lord cairry’t 
awa Philip, and the officer saw him 
nae mair; and he gaed on his way 
blythe and joyfu’. 

40. But Philip was seen at Azotus; 
and gaun on, he preached the Gude- 
word in a’ the cities, till he cam to 
Cesarea. 





1V. 37. This verse isna fund in a hantle o’ 
the MSS. But nae doot he did confess, 
in words as weel as deeds, his belief in 


Jesus, 

Saul convertit 


CHAPTIR NINE. 


Saul, ragin like a wild beas’, is lain haud o’ 
by the Lord. Peter dis some o’ the great 
warks o Christ. 

A ND Saul, yet belchin oot threat- 
enins and blude again the Lord’s 
folk, gaed to the Heigh-priest, 

2. And craved frae him letters to 
Damascus, to the kirks, sae as. gin 
they faund ony o’ “The Way,” 
aither men or weemen, he soud fesh 
them in thrall to Jerusalem. 

3. But, as he gaed on, he cam nar- 
by Damascus ; and a’ o’ a suddaintie, 
thar lowed aboot him a licht frae the 
lift, 

4. And, fain to the yirth, he 
heard a voice sayin to him, ‘Saul! 
Saul! why are ye pursuin me ?” 

5. And he said, ‘‘ Wha, my Lord, 
are ye?” While he answer’t, “I 
am Jesus, that ye are pursuin! 

6. “ But rise ye, and gang ye intil 
the citie, and it sal be tell’t ye what 
ye are to do.” 

7. And the men wha war wi’ him 
stude speechless, hearin a voice, but 
seein nae man. 

8. And Saul gat him up frae the 
grund, and whan he opened his een 
he saw nane ; sae, takin him by the 
haun, they airtit him intil Damascus. 

9. And he was !thrie days wantin 
sicht, and naither did eat nor drink. 

10. Noo there was a disciple at 
Damascus, by name Ananias; and 
the Lord, in a vision, said to him, 
“Ananias!” And quo’ he, “See! 
here am I, Lord!” 

11. And the Lord said to him: 
‘« Arise, and gang awa to the street 
ca'd ‘Straucht,’ and speir in Judas’ 
hoose for ane Saul by name—o’ 
Tarsus ; for ken! he is prayin;: - 

12. “ And he has seen in vision 
ane Ananias comin in, and pittin his 


1V,..9. Like till Ezekiel, wha sat doon 
astonish’t seeven days (HWzek. iii. 15), we 
needna ferlie aboot Saul (ilka thing he 
had leeved for whamml’t ower and 
destroyed), bein thrie days in amaze ! 
It’s an awfu’ wark to pu’ a’ doon, and 
bigg a’ ower again ! 

and bapteez't. 


hauns on him, that he soud win 
back his sicht.” 

13. But said Ananias, “ Lord! by 
a hantle o’ folk hear I o’ this man ; 
and hoo muckle skaith he has dune 
to thy saunts at Jerusalem. 

14. ‘ And i’ this vera place he has 
pooer frae the Heigh-priests to bind 
a’ thae that seek thy name.” 

15. But the Lord says to him, 
““Gang yere ways; for a favored 
vessel is this ane to me, for the 
bearin o’ my name afore nations, and 
kings, and the sons o Isra’l. 

16. ““For I wull schaw to him 
what unco things he maun dree for 
the sake o’ my name.” 

17. And Ananias gaed his ways, 
and cam intil the hoose: and layin 
hauns on him, says, “Saul! Brither! 
The Lord—Jesus, that thou saw on 
the way heretill—has bid me come, 
that ye micht hae yere sicht, and be 
fu’ o’ the Holie Spirit.” 

18. And at ance fell frae his een as 
it war scales ; and he gat sicht, and 
raise, and was bapteez’t. 

19. And whan he had meat, he was 
revived. Than was Saul a wheen 
days wi’ the believers that war at 
Damascus. 

20. And at ance, i’ the kirks, he 
proclaimed Jesus, that he was God’s 
Son. 

21. But they ferlied that heard 
him: and quo’ they, “Isna this the 
ane that made havoc o’ them that 
socht this name in Jerusalem? And 
cam here, ettlin the same, that he 
micht tak them in bonds to the 
Heigh-priest ?” 

22. But Saul gather’t strenth the 
mair, and silenced the Jews that 
dwalt at Damascus, demonstratin 
that “This Ane is the Messiah !” 

23. But, whan mair days war come 
and gane, the Jews colleagued the- 
gither to slay him. 

24. Hoobeit, their colleaguin was 
made kent to Saul. And they gair- 
dit the ports day and nicht to kill 
him. 


Peter raises Tabitha. 


25. Than the disciples took him at 
nicht, and loutit him doon ower the 
wa’ in a creel. 

26. And whan he was come the 
lenth o’ Jerusalem, he ettled to join 
his sel’ to the disciples ; but they 
war a’ fley’t o’ him, and jaloused that 
he was a fause ane. 

27. But Barnabas took him, and 
brocht him to the Apostles, and tell’t 
them hoo, gaun his gate, he saw the 
Lord, and that he spak to him ; and 
hoo Saul had spoken bauldly at 
Damascus, in Jesus’ name. 

28. And he was ane wi’ them: 
gaun in and oot at Jerusalem. 

29. And he spak bauldly i’ the 
name o’ the Lord Jesus ; and he was 
haein speech wi’ the Hellenists, and 
reasonin wi them; but they war 
seekin hoo to kill him. 

30. The brethren, hoobeit, cam to 
ken ot, aud brocht him doon to 
Cesarea, and sent him awa till Tarsus. 

31. Sae than the Kirk, a’ throwe 
Judea, and Galilee, and Samaria, had 
rest, and was biggit-up, and was gaun 
on i’ the fear o’ the Lord; and by 
the airtin o’ the Holie Spirit was 
increased. 

32. Noo it cam aboot that Peter, 
gaun throwe a’ the assemblies, eke 
cam doon to the saunts that dwalt 
at Lydda. 

33. And thar he lichtit on a man 
by name Eneas, wha was bedridden 
for aucht year ; a paralytic. 

34. And Peter says to him, 
**Eneas! Jesus the Christ heals ye ! 
Rise, and mak yere bed!” And he 
raise at ance. 

35. And a’ that dwalt in Lydda 
and Sharon saw him; and they 
turned to the Lord. 

36. Noo in Joppa was a wumman, 
a disciple, Tabitha (ca’d Dorcas, that 
is “Gazelle”) ; this ane was fu’ 0’ 
gude warks and aumouses that she 
did. 

37. And it cam aboot i’ thae days 
that she took ill, and dee’t. And 
weshin her, they laid her i’ the laft. 

Cornelius. 


38. And bein that Lydda was nar- 
haun Joppa, the disciples, bein tell’t 
that Peter was thar, sent twa men 
to him, entreatin him to mak nae 
delay in comin to them. 

39. And Peter raise, and gaed wi’ 
them ; and whan he was come, they 
led him intil the laft ; and thar stude 
by a the weedows, greetin, and 
schawin the coats and manteels that 
Dorcas made, while she was wi’ them. 

40. But Peter pat them a’ oot, 
and, fa’in on his knees, pray’d ; and 
turning roond to the corp, cry’t 
“Tabitha! Rise!” And she opened 
her een ; and seein Peter, sut up. 

41. And giein her a haun, he 
raised her up; and cryin in the 
saunts and weedows, he presentit 
her leevin. 

42. Noo, it cam to be kent a’ 
throwe Joppa ; and a hantle believed 
on the Lord. 

43. And it cam aboot that he bade 
a gude wheen days in Joppa, wi’ ane 
Simon, a tanner. 


CHAPTIR TEN. 


Cornelius follow’t, conform to the licht he 
had ; and the Lord sent him mair licht. 
ry,HAR was a man in Cesarea, ca’d 

Cornelius, officer in a core cad 
“ The Italian.” 

2. Devout, and fearin God, wi’ a’ 
his hoose ; giean aumous to the folk 
and prayin to God aye. 

3. He saw in plain vision, about 
thrie o’clock i’ the day, an Angel 0’ 
God comin in to him, and sayin to 
him, ‘ Cornelius !” 

4, Noo he, settin his een on him, 
and bein unco fley’t, said, ‘“ What 
ist, my Lord?” And he said to 
him, “ Yere prayers and aumouses 
are come up to be keepit in mind 
afore God. 

5. ‘And noo, send aff men to 
Joppa, and fesh ane Simon, ca/d 
Peter ; 

6. “He bides wi’ ane Simon, a 
tanner, that has his hoose by the 
sea.” 

Peter's vision. 


7. And whan the Angel that spak 
to him was gane, he ca’d twa servin- 
men, and a godlie sodger, o’ thae 
waitin on him ; 

8. And whan he had tell’t them a’ 
things, he sent them awa’ to Joppa. 

9. Noo, on the morn, as they gaed 
on their way, and cam nar to the 
citie, Peter gaed up to the hoose-tap 
to pray, aboot the denner-time. 

10. And he grew unco hung’ry, 
and wad fain eaten a wee; but 
whiles they war preparin, he feil intil 
a dwaum ; 

11. And saw the lift unsteekit, 
and a kind o’ veschel comin doon, as 
a great sheet loutit doon by the fowr 
corners ; 

12. In whilk war a’ the beass and 
creaturs o’ the yirth, and birds o’ the 
air. 

13. And a voice cam to him, 
“ Arise, Peter, kill and eat !” 

14. But Peter said, ‘ No sae, 
Lord! for at nae time did I eat ocht 
that was common or unclean.” 


15. And a voice the second time > 


cam to him, ‘ Whatna things God 
has made pure, ca’ thou no common!” 

16. Noo this was dune thrice, and 
than the veschel was taen up again 
intil the lift. 

17. But as Peter was in a swither, 
what aiblins this vision he saw micht 
mean, see! the men sent by Cor- 
nelius, haein speir’t oot the hoose o’ 
Simon, stude fornent the yett, 

18. And spak, and speir’t “gin 
Simon, ca’d Peter, was enterteened 
thar ?” 

19. And while Peter consider’t the 
vision, the Spirit said to him, “See! 
thrie meen seek ye. 

20. “ Arisin, gang doon, and gae 
wi’ them, haein nae fears ; for I hae 
sent them.” 

21. Than Peter, gaun doon to the 
men, said, “Tak tent! I am he that 
ye are seekin ; what is the cause o’ 
yere comin ?” 

22. And they said, ‘‘ Cornelius, an 
officer, a gude man, and fearin God, 

He gangs to Cesarea. 


well-thocht o’ by a’ the folk o’ the 
Jews, was tell’t by a Holie Angel, to 
send for ye to his hoose, and to hear 
words frae ye.” 

23. Bringing them in than, he 
enterteened them. Andon the morn 
he gaed awa’ wi’ them ; and a wheen 
o’ the brethren frae Joppa gaed wi 
him. 

24. And the day eftir he cam intil 
Cesarea. Noo Cornelius was lookin 
for them, and had brocht thegither 
his kin and bosom-freends. 

25, And it cam aboot, that as Cor- 
nelius met him, he loutit doon at his 
feet, and did reverence to him. 

26. But Peter raised him, sayin, 
“‘Staun up! for I, too, mysel, am but 
a man!” 

27. And sae, talkin wi’ him, he 
gaed in; and faund mony that had 
come thegither. 

28. And said ,to them, “ Ye weel 
ken hoo it isna an allooed thing for a 
man—a Jew—to join himself, or 
come to ane o’ anither nation ; and 
God has schawn me that I’se to ca’ 
nae man common or unclean. 

29. “And sae, wi’ nae argle- 
barglin, I cam whan I was sent for ; 
I ask, than, for why ye sent for me?” 

30. And Cornelius said, ‘ Fowr 
days syne, I was praying at the 
thrie-o’clock in my hoose!; and be- 
hauld ! a man stude afore me in 
bricht cleedin, 

31. “And said, ‘Cornelius! yere 
prayer is heard ?; and yere aumouses 
are keepit in mind o’ God. 

32. “‘Send than to Joppa, and 
ca’ hither Simon, ca’d Peter ; bidin i’ 
the hoose o’ ane Simon, a tanner, by 
the sea,’ 

33. “And sae at ance I sent for 





1'V. 30. It looksas gin ‘‘ the thrie-o’clock,” 
the ’oor o’ prayer i’ the Temple (chap. 3, 
1) was keepit by mony godlie folk i’ the 
auld days. . 

+V. 31. Aiblins Cornelius was, e’en noo, 
ane o’ God’s bairns; but God wad hae 
him to be acquaint wi’ the new revelation 
o’ Jesus as the Sin-Bearer. 


Peter preaches. 


ye; and eke ye did weel to come. 
Noo than, we are a’ here i’ the sicht 
o’ God, to hear a’ the things that 
God has gien ye for us.” 

34, And Peter begude to speak, 
and said, “I see that» God is nae 
chooser 0” faces : 

35. “But amang a’ nations, he 
that fears him, and dis richt, is 
acceptable to him. 

36. “As to the word he sent oot 
to the sons o’ Isra’l, proclaimin the 
Gude-word o’ peace throwe Jesus the 
Christ (the same is Lord o’ a’!). 

37. “Ye ken what already has 
taen place, throwe the hail o’ Judea, 
beginnin frae Galilee, eftir the bap- 
teezin that John preached, 

38. “ EK’en aboot Jesus o’ Nazareth; 
hoo God anointit him wi’ Holie 
Spirit and pooer; wha gaed aboot 
doin gude, and healin a’ that war in 
thrall to Sautan; for God was wi’ 
him. 

39. “And we are ee-witnesses 0’ 
a’ things he did, baith i’ the land o’ 
the Jews, and at Jerusalem: wham 
they slew, hingin him on a tree. 

40. ““Him did God raise on the 
third day, and gied him to be seen— 

41. “No to a’ the folk, but to ee- 
witnesses waled oot afore by God ; 
by us, wha did in fact eat and drink 
wi him eftir his risin frae amang the 
deid. 

42. “And he chairged us to preach 
to a’ folk, and to testifie that this is 
he wha was ordeen’d by God, as the 
Judge o’ the leevin and the deid ! 

43. “To him gie a’ the prophets 
witness, that throwe his name ilka 
ane wha lippens him obteens remis- 
sion o’ sins,” . 

44, While as Peter was yet speakin 
thir words, the Holie Spirit fell on a’ 
that war hearin the word. 

45, And the believin anes o’ the 
circumceesion war astoundit—they 
that cam wi’ Peter—than e’en to 
fremd-folk the free gift o’ the Holie 
Spirit was gien. 

46. For they listened to him 


ACTS, XI. 





Peter justifies his daeins. 


speakin wi’ ither tongues, and laudin 
God. Than said Peter, 

47. ‘Can onyane, noo, forbid the 
watir, that thir soudna be bapteez’t, 
wha hae had the Holie Spirit gien 
them, e’en as we ?” 

48. And he order’t that they soud 
be bapteez’t. Than entreatit they 
him to bide some wheen days. 


CHAPTIR ELEEVEN. 


Peter taen to task aboot Cornelius. The 
skailin o the Kirk at Jerusalem, was the 
sawin o the seed for the Nations / 

N& the Apostles and brethren— 

they that war in Judea -—heard 
tell that e’en the Gentiles received 
the word o’ God. 

2. And when Peter gaed up to 
Jerusalem, they oot o’ the circum- 
ceesion war !challengin him, 

3. Sayin, ““Ye gaed in to men no 
circumcees’t, and did eat meat wi’ 
them !” 

4, But Peter, beginnin, set the 
maitter in order afore them, sayin, 

5. “I was in the citie o’ Joppa, 
prayin; and in a dwaum I saw a 
vision—a veschel comin doon, as it 
had been a great sheet, by fowr 
corners loutit doon frae the lift: and 
it cam to me. 

6. “Intil whilk narrowlie lookin, I 
took tent, and saw fowr-fittit beass 0’ 
the yirth, and wild beass, and crawlin 
things, and birdies o’ the lift. 

7. “Forby I heard a voice sayin 
to me, ‘Arise, Peter, kill and eat !’ 

8 ‘But I answer’t, ‘No sae, Lord! 
for naething common nor unclean at 
ony time has gane intil my mooth !’ 

9. “ But the voice spak the second 
time frae aboon, ‘ Whatna things 
God has made pure, ca’ thou no 
common !’ 

10. “Noo this was dune thrice ; 
and it was a’ taen up again aboon. 





1V.2. It took a vision frae Aboon to set 
Peter richt ; and we needna ferlie at the 
ithers bein sae dour. But it is wae to 
think hoo men will fa’ oot ower sae wee 
a thing as eatin wi “ sic-and-sic ” folk ! 

Barnabas and Saul. 


11. “And tak tent! e’en than war 
thrie men haltin at the hoose whaur 
I was—sent frae Cesarea to me. 

12. “ And the spirit bade me gang 
wi’ them, switherin nane. And thar 
gaed wi’ me thir sax brethren as 
weel ; and we enter’t intil the man’s 
hoose. 

13. “ And he tell’t us hoo he saw 
the Angel in his hoose, staunin and 
sayin to him, ‘Send awa to Joppa, 
and fesh Simon, ca’d Peter, 

14. “* Wha sal speak words t’ye, 
in whilk ye sal be saved—ye and 
yere hoose.’ 

15. “ And whan I begude to speak, 
the Holie Spirit fell on them, as on 
us at the first. 

16. “Than brocht I to mind the 
words o’ the Lord—hoo he wad say, 
‘John bapteez’t indeed, wi’ watir ; 
but ye sal be bapteez’t wi’ Holie 
Spirit.’ 

17. ‘And forasmuckle as God gied 
them the like free gift e’en as to us 
wha believed i’ the Lord Jesus Christ, 
wha was I that I soud be able to 
hinner God ?” 

18. And whan they heard thae 
things they war quate, and laudit 
God ; sayin, “‘ Noo has God gien 
repentance until life, e’en to the 
Gentiles !” 

19. Noo they that war scatter’t 
abreid by the persecution that raise 
anent Stephen, gaed the length o’ 
Phenicia, and Cyprus, and Antioch ; 
speakin the word allenar to the 
Jews. 

20. But thar war a wheen men 0’ 
them-—Cyprians and Oyrenians— 
wha, gaun intil Antioch, spak e’en 
to the Greeks; giean them the 
Blythe-message pertainin to the Lord 
Jesus. 

21. And the Lord’s haun was wi’ 
them ; and an unco hantle o’ them 
believin, turned them to the Lord. 

22. And the sough o’ a’ this cam 
to the lug o’ the Kirk at Jerusalem ; 
and they sent oot Barnabas, that he 
soud gang the lenth o’ Antioch. 

Herod kills James. 


23. Wha comin, and seein hoo 
gracious was God, rejoic’t ; and be- 
socht a’, that wi’ their hail heart they 
soud wait upon God. 

24. For he was a godlie man, and 
fu’ o’ the Holie Spirit and faith. And 
a hantle o’ folk war won for the 
Lord. 

25. And he gaed on to Tarsus, for 
to seek Saul ; 

26. And, lichtin on him, he fesh’t 
him to Antioch: and it cam aboot, 
that they met wi’ the Kirk, and in- 
struckit mony; and the believers, 
first in Antioch, war named ‘ Christ- 
lans.” 

27. And i thae days, thar cam 
prophets doon frae Jerusalem to 
Antioch ; 

28. And ane o’ them, ca’d Agabus, 
gied an intimation, throwe the Spirit, 
that an unco famine was to come on 
the hail warld: whilk a’ cam aboot 
under Claudius. 

29. Than the disciples, ilka ane as 
he had ability, was mindit to send 
charitie to the brethren dwallin in 
Judea. 

30. Whilk thing they did, sendin 
to the Elders, throwe the hauns oO 
Barnabas and Saul. 


CHAPTIR TWAL’ 


Herod smites James, and wad smite Peter ; 
but is smitten his sel! Gin kings war 
wyss, they wad smite less. 


OO, it was thar-aboot, that Herod 
the King rax’t oot his hauns to 
do ill to some o’ the Kirk. 

2. And he slew James, 
brither, wi’ the sword. 

3. And seein it flatter’t the Jews, 
he gaed on mair, and grippit Peter as 
weel (thae war the days o’ the Sad 
Breid). 

4. And whan he had grippit him, 
he laid him in thrall; giean him 
ower to fowr fowrsome sets 0’ sod- 
gers, to keep him; ettlin, eftir the 
Pasche, to fesh him oot to the 
people. 

5, Sae Peter was keepit i’ the dun- 


John’s 


Paul deliver’t. 


geon ; but earnest prayer was made 
a’ the time to God for him. 

6. And whan Herod wad hae fesh’t 
him oot, at nicht Peter was sleepin 
atween twa sodgers, fast wi’ twa 
chains; and gairds afore the door 
tentit the prison. 

7. And see! an Angel o’ the Lord 
stude by him, and a licht glintit i’ the 
dungeon ; and giean Peter a dunt on 
the side, he raised him up, sayin, 
“Rise up! Haste!” and the chains 
slypit aff frae his hauns. 

8. And the Angel said, ‘ Mak yer- 
sel snod, and tie on yere shoon!” 
And he did sae. And he says to 
him, “Cast yere manteel aboot ye, 
and follow me.” 

9. And, gaun oot, he follow’t ; and 
kent-na it was true what the Angel 
did, but thocht he dreamed a dream. 

10. And gaun throwe a first ward, 
and than a second, they cam to the 
airn yett that led oot to the citie ; 
whilk unsteekit o’ its ain sel to 
them ; and gaun oot, they gaed on 
throwe ae street ; and the Angel left 
him. 

11. And Peter, comin to his sel, 
said, ‘‘ Noo ken I o’ a certaintie, that 
the Lord sent oot his Angel, and 
deliver’t me frae Herod’s haun, and 
frae a’ the expectation o’ the Jewish 
fulk.” 

12. And thinkin a wee, he cam to 
the hoose o’ Mary, John’s mither— 
the ane ca’d Mark ; whaur mony war 
forgather't, and prayin. 

13. Noo as he chappit at the door 
o’ the porch, thar cam oot a lass to 
hearken, named Rhoda. 

14. And, kennin Peter’s voice, for 
joy she unsteekit-na the vett, but 
rinnin in, she tell't “that Peter was 
staunin fornent the yett.” But they 
said to her, “ Ye are wud!” 





1V. 14. Had their faith the birr o’ Peter’s 
ain, they wadna hae sae misdootit the 
Lord’s answer to their ain prayers! 
The lassie had mair faith than a’ the 
lave ! 


ACTS, XIL 


Herod’s awfw end, 


15. But she, on her side, threepit. 
that it was even sae! But they said, 
“Tt is his wraith ! ” 

16. But Peter, a’ this time, was 
chappin ; and openin, they war 
astonish’t. 

17. But, motionin to them wi’ 
the haun to be whish’t, he tell’t them 
a’ hoo the Lord had led him frae the 
prison ; and said as weel, ‘‘ Tell thir 
things to ? James and the brethren!” 
And, gaun on, he cam intil anither 


“place. 


18. Noo whan it was day, thar was 
an unco steer amang the sodgers, 
“What has become o’ Peter ?” 

19. And whan Herod had socht 
for him, and faund him no, pittin the 
keepers to the test, order’t them to 
be putten to deid; and gaun doon 
frae Judea intil Cesarea, he bade 
thar. 

20. Noo he was unco vexed wi’ 
the folk o’ Tyre and Sidon; but wi’ 
ae mind they war comin to him;-. 
and, makin a freend o’ Blastus the 
king’s chaumerlain, they socht for 
peace, for that their pairts were 
mainteened by the king’s kintra. 

21. And, on a day appointit, 
Herod, buskit in royal robes, and 
sittin on a thron, made a set speech 
tae them. 

22. And the folk made a shout, 
eryin, “A god’s voice, and no a man’s 
voice !” 

23. And at ance the Angel o’ the 
Lord dang him, for that he gied-na 
God the glorie ; and he was devoor’t 
o’ worms, and dee’t. 

24. But the word o’ God grew 
mair and mair. 

25. And Barnabas and Saul cam 
back frae Jerusalem, whan they had 
dune their message ; takin’ wi’ them 
John, ca’d Mark. 





2V.17. This James wad be the ane ca’d 
‘©The Lord’s Brither.” Whether he was 
the son o’ Mary, I kenna; maist like 
he was. 

The Gospel in Cyprus 


CHAPTIR THIRTEEN. 


Saul (nae mair Saul noo, but Paul), wi 
Barnabas, gangs a hantle o’ places, 
preachin; and has mony sauls gien to 
him. 

N°° thar war i’ the assembly at 

Antioch, baith prophets and 
teachers ; sic like as Barnabas, and 

Simon (him ca’d Niger), Lucius 0’ 

Cyrene, and Manaen, wha was foster- 

britber to Herod, the king-depute, 

and Saul. 

2. And, as they ser’t the Lord, 
and war fastin, the Holie Spirit said, 
“Set apairt to me Barnabas and 
Saul, for the wark to whilk I hae 
bidden them.” 

3. Sae, fastin and prayin, and 
layin their hauns on them, they sent 
them aff. 

4. They, thus sent oot by the 
Holie Spirit, gaed doon to Selucia ; 
and frae thar sailed the lenth o’ 
Cyprus. 

5, And, gaun forrit to Salamis, 


they proclaimed the word o’ God i’ | 


the kirks o’ the Jews ; and they had 
John to attend them. 

6. And gaun throwe the hail Isle 
the lenth o’ Paphos, they cam on a 
particular man, a magician, a fause- 
prophet, a Jew, by name Bar-jesus. 

7. Wha was wi’ the governor- 
depute, Sergius Paulus, a man 0’ 
discernment. He, ca’in for Barnabas 
and Saul, desir’t to hear the word o’ 
God. 

8. But Elymas the magician (for 
sae is translatit his name), withstude 
them, seekin to turn the governor- 
depute frae the faith. 

9. But Saul—wha cam to be ca’d 
Paul, as weel—fu’ o’ the Holie Spirit, 
lookin sternly at him, says, 

10. ‘O fu’ o’ a’ guile and a’ wrang 
—son o’ the Enemy—wull ye no 
haud frae makin gley’d the straucht 
ways o’ the Lord ? 

11. ‘And noo, see! the Lord’s 
haun is on ye! And ye’se be blin’, 
no seein the sun till the time come!” 
And at ance thar fell on him a misty 

and Antioch. 


mirkness ; and, gaun aboot, he was 
seekin for some ane to airt him by 
the haun. — 

12. Than the governor-depute, 
seeing what had come about, believed; 
being made to ferlie at the word o’ 
the Lord. 

13. Noo, settin their sails frae 
Paphos, Paul’s company cam_ to 
Perga o’ Pamphylia. But John, 
lea’in them, ga’ed back to Jeru- 
salem. 

14. Hoobeit they, lea’in Perga, 
cam till Antioch in Pisidia; and 
gaun intil the kirk on the Sabbath- 
day, sat doon. 

15. And, the law being read—and 
the prophets—the kirk-rulers sent 
to them, and quo’ they, ‘Men, 
brethren! gin ye hae ony word 0’ 
gude-coonsel for the folk, say on !” 

16. And Paul, staunin up, and 
motioning wi’ his haun, said, ‘‘ Men, 
wha are Isra’lites, and ye that fear 
God, hearken ! 

17. ‘The God o’ this nation Isra’l, 
waled oot oor forbears, and raised up 
the folk whan they bade in Egypt’s 
lan’; and wi’ a lofty airm he led 
them oot o’t. ave 

18, “And for aboot forty years’ 
time tholed he their behavior i’ the 
wilderness. 

19. “And, castin doon  seeven 
nations in Canaan’s lan’, gar’t them 
inherit their lan’, for aboot fowr 
hunner and fifty year. 

20. “And eftir thae things, gied 
he them Judges, till Samuel,’ a 
prophet. 

21. “And eftir they socht for a 
king, and God gied them Saul, son 0’ 
Kish, a man o’ Benjamin’s tribe, for 
forty years. 

22. “ And whan he had putten 
him aside, he raised up Dauvid for 
their king. O’ him, he said, bearin 
witness, ‘I faund Dauvid, o’ Jesse, 


1V, 20. Sam’l wasna only a Judge, but a 
Prophet ; and yet they rejeckit e’en him, 
and wad hae a king! And God took it 
as treason again himsel. 


Appeal to the Jews. 


a man eftir my ain heart, wha sal do 
a’ my wull.’ 

23. ‘OQ’ this man’s seed, has God, 
conform to his own promise, brocht 
to Isra’l, a Saviour, Jesus. 

24. “John haein preached afore 
his comin the bapteezin’ o’ Repent- 
ance, to a’ Isra’l’s folk ; 

25. “And as John performed his 
task, he said, ‘Wha tak ye me to 
be? I am-na he! But, tent ye! 
ane is comin eftir me, the shoon o’ 
whase feet I am-na fit to lowse !’ 

26. “Men! brethren! bairns o’ 
Abra’m’s race! and whasae amang 
ye fears God! to you the word o’ 
this salvation is sent out ! 

27. “For they o’ Jerusalem, and 
their rulers, kennin naither him nor 
the words o’ the prophets that are 
read ilka Sabbath-day, they hae e’en 
fulfill’t them in condemnin him. 

28. “And e’en though they faund 
nae cause o death in him, yet de- 
mandit they o’ Pilate that he soud 
be slain. 

29. “And whan they had finish’t 
a’ things anent him whilk had been 
putten doon, they took him doon frae 
the tree, and laid him in a tomb. 

30. “ But God waukened him frae 
’mang the deid. 

31. ‘‘And he was seen for a gey 
wheen days, to thae wha cam up wi’ 
him frae Galilee to Jerusalem ; wha, 
at this present, are his ee-witnesses 
to the people. 

32. ‘And to you we are giean the 
Blythe-message, as to the promise 
made to the faithers, 

33. “That God has fulfill’t the 
same to our bairns, by raisin up 
Jesus; as it is putten doon i’ the 
first! Psalm, ‘My Son art thou! This 
day hae I begotten Thee !’ 

34. “And, in that he raised him 
frae ’mang the deid, noo nae mair to 
fa’ back to corruption, he thus says, 





1¥V, 33. Sae mony o’ the best MSS. The 
‘‘first” and the ‘‘ second,” as, we hae 
them, the Jews aft read as ane. 

XIII. ‘“ We turn to the Gentiles /” 
‘I wull gie you the faithfu’ lovin- 
kindnesses 0’ Dauvid !’ 

35. “Sae as in anither place he 
says, ‘Thou winna gie thy Holy Ane 
to see corruption !’ 

36. “For Dauvid his sel, eftir he 
had ser’d God in his ain life-time, 
fell sleepin, and was laid wi’ his 
faithers, and saw corruption : 

37. “But he that God waukened 
up saw corruption nane! 

38. “Sae be it kent to you, men! 
brethren! that throwe this man is 
proclaimed to you the lowsin’ o’ sin! 

39. “And throwe him’, a’ wha be- 
lieve are justify’t frae a’ things, no 
ge by Moses’ law to be justify’t 

rae. 


40. “Tak tent, than! sae that 
come-na on ye spoken o’ in the pro- 
phets: 


41. “‘Tak tent, ye that geck! and 
ferlie ye, and dwine awa! For I 
work a wark 7’ your days, a wark 
ye’se no believe though ane set it 
plain afore ye!’” 

42. And whan they skail’t frae 
the kirk, they desir’t that thir words 
soud be tell’t them the neist Sabbath. 

43. Noo, whan the kirk brak up, 
thar follow’t mony o’ the Jews, and 
o’ the godlie seekers, wi’ Paul and 
Barnabas ; wha, speakin till them, 
heartit them up to continue in God’s 
love. 

44, But on the comin Sabbath, nar- 
haun the hail citie cam thegither to 
hear the word o’ the Lord. 

45. But the Jews, seein the 
thrangs, war fu’ o’ jealousie, and spak 
again thae things that Paul said, mis- 
cain’ them. 

46. And Paul and Barnabas, wi’ 
great freedom o’ speech, said, “ It was 
necessar that the word o’ God soud 
first be spoken to you: seein ye hae 
cuisten it frae ye, and adjudge yer- 
sels no wordie o’ eternal life—than, 
turn we to the Gentiles ! ‘ 

47. “For sae has the Lord bidden 
us: ‘I hae set thee up for a licht to 
the Gentiles, that thou may be for 

At Iconium. ACTS, 
salvation to the far-awa ends o’ the 
yirth !’” 

48, And as the Gentiles heard 
this, they war pleased, and glorify’t 
the word o’ the Lord ; and as mony 
as had come to be disposed to eternal 
life, believed. 

49, And the word o’ the Lord was 
spread abreid in a’ that kintra-side. 

50. But the Jews steered up the 
godlie weemen o’ gude-standin, and 
the heid men o’ the citie, and raised 
up a feud again Paul and Barnabas, 
and cuist them oot o’ their borders. 

51. But they, flaffing the stoor aff 
their shoon again them, cam to 
Iconium. 

52. And the disciples war filled wi’ 
joy and wi’ the Holie Spirit. 


CHAPTIR FOWRTEEN. 


Had ony o Christ's disciples sic ups and 
doons as Paul? Gaun io be worshipped ; 
and than cloured wi stanes, and left for 
deid! But it’s a weel wi’ him, lang- 
syne | 
OO, it cam aboot in Iconium, that — 

they gaed intil the Jews’ kirk, 
and sae spak, that thar believed— 
baith o’ Jews and Greeks—an_ unco 
thrang. 

2. But the misbelievin Jews steered 
up and misleared the sauls o’ the 
Gentiles, and gar’t them be turned 
again the brethren. 

3. Sae, a gey while they bade, 
speakin oot freely i’ the Lord, wha 
bure witness to the word o’ his love, 
grantin tokens and ferlies to be dune 
by their hauns. 

4. But the bouk o’ the citie was 
dividit ; and some war wi’ the Jews, 
and some wi’ the Apostles. 

5. And whan thar was an onset, 
baith o’ the Gentiles and Jews, wi’ 
the rulers, to dishonor them and stane 
them, 

6. They kent o’t, and fled oot-by 
intil the cities o’ Lycaonia, to Lystra 
and Derbe, and the kintra thar-aboot. 

7. And thar they proclaimed the 
Joyfu-message. 

XIV. The lameter at Lystra. 
8. And at Lystra, thar was sittin a 

man, feckless in his feet, a lameter frae 

his mither’s womb, wha never gaed. 

9. The same man heard Paul 
speak ; wha, strickly observin him, 
and perceivin that he had faith to be 
saved, 

10. Cry’t oot wi’ a soondin voice, 
“Staun ye up on yere fect!” And 
he lap up, and walkit aboct. 

11. And whan the thrang saw 
what Paul had done, they cry’t oot 
i’ the tongue o’ Lycaonia, ‘‘ The gods, 
appearin like men, hae come doon to 
us!” 

12. And they war ca’in Barnabas, 
“Jupiter”; but Paul, “ Mercurie,” 
seein he was the main speaker. 

13. And the priest o Jupiter, 
whase shrine was fornent the citie, 
brocht owsen and garlands tae the 
ports, along wi’ a’ the thrang, and 
wad hae dune sacrifeece. 

14. But, hearin o’t, the Apostles, 
Barnabas and Paul, rivin their man- 
teels, ran forrit amang the folk, cryin 
oot, 

15. And sayin, ‘‘Men! why are 
ye doin sic things? We are but 
men, 0’ like natur wi’ you ; deliverin 
to ye the Joyfu-message, that ye 
soud turn awa frae sic witless things, 
to the leevin God, wha made heeven 
and yirth, and the sea, and a’ things 
in them. 

16. ‘Wha, in bygane time hin- 
dered-na the nations to gang their 
ain gate ; 

17. “Though he left-na his sel 
wantin testimonie—doin gude frae 
aboon, giean us rain and frutefu’ 
seasons ; fillin fu’ o’ joy yere hearts.” 

18. And e’en wi’ thir sayins, jimply 
restrained they the thrang, that they 
soudna sacrifeece to them. 

19. But thar cam Jews frae Anti- 
och and Iconium ; and, perswadin 
the thrang, and !stanin Paul, they 





lV. 19. Tak tent, hoo ae day they war 
adored, and again in a handclap staned ! 
The praise o’ the warld is to be as little 
heedit as its spite ! 


Paul staned, 


harled him oot-by frae the citie ; 
judgin him to be deid. 

20. The disciples stanin roon, hoo- 
beit, he, risin up, cam intil the citie ; 
and neist day gaed forth wi’ Barna- 
bas to Derbe. 

21. Deliverin the Blythe-message 
to that citie as weel; and, makin 
mony disciples, they returned to 
Lystra and Iconium, and to Antioch. 

22. Makin steive the sauls o’ the 
disciples, entreatin them to bide i’ 
the faith ; sayin, ‘‘Throwe a hantle 
o’ afflictions maun we win to the 
Kingdom o’ God.” 

23. And, appointin for them elders 
in ilka assembly, and wi’ prayer and 
fastin—they gied them ower to the 
Lord in wham they pat their trust. 

24. And gaun throwe Pisidia, they 
cam intil Pamphylia ; 

25. And, proclaimin the word in 
Perga, they cam doon the lenth o’ 
Attalia ; 

26. And frae that they sailed for 
Antioch, frae whaur they had been 
gien ower to the favor o’ God for the 
wark they performed. 

27. Sae, haein come, they convened 
thegither the assembly, and gaed 
ower a’ things that God did wi’ them; 
and hoo that he had unsteekit a door 
o’ faith for the Gentiles. 

28. And they bade a gey while wi’ 
the disciples. 


CHAPTIR FYFTEEN. 


A great plea ower circumceesion. Freedom 
carries the day. Paul and Barnabas 
sinder. 

ND some, comin frae Judea, war 

instructin the brethren, ‘ Gin 
ye be-na circumceesed, conform to 

Moses’ law, ye canna be sav'd !” 

2. But eftir thar was nae sma’ 
disputin and quaistenin wi’ them, 
by Paul and Barnabas, they settled 
for Paul and Barnabas, and ithers 
frae amang them, to gang up to the 
Apostles and Elders, at Jerusalem, 
anent this quaisten. 

3. Sae they, bein set forrit by the 

Ovoncil at Jerusalem. 


Kirk, and gaun throwe baith Phenicia 
and Samaria, declared the turnin- 
aboot o’ the Gentiles ; and gar’t the 
brethren hae great joy. 

4, And, comin to Jerusalem, they 
war welcomed by the Kirk, and the 
Apostles, and the Elders ; and gaed 
ower a’ the things God had dune by 
them. 

5. But thar stude forrit some 0’ 
the sect o’ the Pharisees, wha be- 
lieved, threepin: “It is necessar to 
circumceese them, and chairge them 
to keep Moses’ law !” 

6. And the Apostles and Elders 
war gotten thegither to consider this 
maitter. 

7. But eftir a bantle o’ quaistenin, 
Peter, staunin up, says to them: 
‘*Men! brethren! Ye a’ ken weel, 
that, a gey while syne, God made 
wale amang us, that the Gentiles frae 
my mooth soud hear the Blythe- 
message, and believe. 

8. * And God—wha taks tent 0’ 
the heart—bure testimonie; giean 
them the Holie Spirit, e’en as to us: 

9. “And made nae differ ava 
atwixt us and them; purifyin their 
hearts by faith. 

10. ‘“*And noo, hoo are ye tempin 
God ? wi’ layin a yoke on the dis- 
ciples that naither oor faithers nor 
we war steive eneuch to cairry. 

11. ‘But still we hae faith, throwe 
the Lord Jesus Christ, that we’se be 
saved; e’en in like mainner as they.” 

12. And a’ the folk keepit whush’t; 
and they hearkened to Paul and 
Barnabas, narratin a’ the tokens and 
wunner-warks God did amang the 
Gentiles by them. 

13. But eftir they had dune, James 
answer't, sayin, ‘Men! brethren! 
hearken to me! 

14. “Simon has narrated hoo God 
at first did come to wale oot o’ the 
Gentiles a folk for his name. 

15. “And to this is conform the 
words o’ the prophet, e’en as it is 
putten doon : 

16. ‘‘‘Eftir thir things wull I 

What the Cooncil wrate. 


return, and heize up again the tent 
o Dauvid that is faun doon ; and its 
ruins wull I raise and set up again. 

17. “*That the lave o’ men may 
seek eftir the Lord ; e’en a’ the Gen- 
tiles on wham has been invoked my 
name, 

18. “ ‘Says the Lord, wha maks a’ 
thir things kent frae the beginnin 0’ 
the warld.’ 

19. “Sae my judgment is, that we 
soudna fash thae wha ’mang the 
Gentiles are turnin to God ; 

20. ‘But that we soud send letters 
to them that they keep awa frae the 
pollutions o’ eidols, and frae lecherie, 
and frae things strangl’t, and frae 
blude. 

21. ‘For Moses,! o’ auld time, 
citie by citie, has thae proclaimin 
him, being read i’ the kirks ilka 
Sabbath-day.” 

22. Than seemed it to be weel to 
the Apostles and the Elders, wi’ the 
hail Kirk, to send waled oot men frae 
’mang them to Antioch, wi’ Paul and 
Barnabas ; Judas, ca’d Barsabas, and 
Silas; foremaist men amang the 
breithren. 

23. And wrate by tham: “The 
Apostles and the elder brethren, to 
the brethren throwe Antioch and 
Syria, and Cilicia, that are frae oot 
the Gentiles—greetin ! 

24. ‘ Forasmuckle as we hear that 
some gaun oot frae us, hae putten- 
ye-aboot wi’ teachin, unsettlin yer 
sauls ; to wham we gied nae sic in- 
structions ; 

25. “It seems gude to us as- 
sembled, bein o’ ae mind, that, walin 
oot men, we soud send them to ye, 
wi’ oor weel-lo’ed Barnabas and Paul. 

26. ‘‘Men wha hae putten their 
lives in pawn for the name o’ oor 
Lord Jesus Christ. 

27. ‘We hae sent, than, Judas 
and Silas, and them, that by word o’ 





1V,. 21. Moses, and the morals o’ the Auld 
Testament, James thocht, war weel kent 
amang the Jews; but the Gentiles wantit 
a wee airtin in gude morals, 

Paul and Barnabas sinder. 


mooth they may report the same 
things. 

28. “For it seemed weel to the 
Holie Spirit and to us, no to be 
layin ony mair burden on ye, save 
thir necessar things : 

29. “To keep awa frae eidol 
sacrifeeces, and frae blude, and frae 
things strangl’t, and frae lecherie : 
oot o’ whilk keepin yersels clear, ye 
sal do weel. Fare-ye-weel !” 

30. Sae they, bein sent awa, gaed 
doon to Antioch ; and, gaitherin the 
thrang thegither, deliver't the letter. 

31. And they, readin it, rejoiced 
ower the consolation. 

32. And Judas and Silas, theirsels 
bein prophets, wi’ mony words com- 
fortit and upbiggit the brethren. 

33. And eftir makin a delay, they 
war sent awa in peace frae the 
brethren to them wha sent them oot. 

34. Nane-the-less,? it pleased Silas 
to bide still thar. 

35. But Paul and Barnabas bade 
in Antioch, teachin and proclaimin 
the Blythe-message o’ the word 0’ 
the Lord ; wi’ mony ithers. 

36. But eftir a gey wheen days, 
Paul says to Barnabas, “ Lat us turn 
again, and look in on the brethren, — 
in ilka city whaur we proclaimed the 
word o’ the Lord ; and see hoo they 
fare!” 

37. Noo Barnabas was min’t to 
tak wi’ them John, wha was ca’d 
* Mark.” 

38. Whauras Paul thocht best no 
to tak him wi’ them wha turned awa 
frae Pamphylia, and gaed-na wi’ them 
to the wark. 

39. And thar raise a shairp con- 
tention * atwixt them, sae that they 
sindered the ane frae the ither ; and 
Barnabas, takin wi’ him Mark, sailed 
oot for Cyprus. 








2V. 34. This verse is no in the best MSS. 

3V. 39. We kenna wha was richt and wha 
was wrang, anent the maitter o’ Mark; 
but we jalouse that a wee mair forbear- 
ance on ilka sidé micht hae hindered 
this rupture—or sune southered it up ! 


Great growth, ACTS; 


40. But Paul, walin Silas, gaed 
oot, being putten ower intil the Lord’s 
favor by the brethren. 

41, And he gaed throwe Syria and 
Cilicia, strenthenin the kirks. 


CHAPTIR SAXTEEN. 
The Blythe-message intil Europe, wi’ pain 
and travail. 

AND he cam intil Derbe and Lystra, 

and behauld! a particular dis- 
ciple was thar, named Timothy, son 
oa believin Jewess, but o’ a Greek 
faither ; 

2. Wha was weel-spoken o’ by the 
brethren at Lystra and Iconium. 

3. This ane Paul wad hae to gang 
oot wi him. And he took and cir- 
cumceesed him, on accoont o’ the 
Jews i’ thae pairts—for they a’ kent 
that his faither was a Greek. 

4. And as they gaed throwe the 
cities, they deliver’t intil their keepin 
the word that had been gien oot by 
the Apostles and Elders in Jerusalem. 

5. Sae war the assemblies made 
strang i’ the faith, and increased in 
numbers day by day. 

6. And they gaed by the Phrygian 
and Galatian kintra, haein been for- 
bidden by the Holie Spirit to pro- 
claim the word i’ the Province 0’ 
Asia ; 

7. And comin alang Mysia, they 
ettled to gang intil Bythinia ; but 
the Spirit o’ Jesus didna alloo them : 

8. And, gaun by Mysia, they cam 
doon to the Troad. 

9. And a vision appear’t to Paul 
7 the nicht: thar stude a Macedonia- 
man, and entreatit him, sayin, 
“Come ye ower intil Macedonia, and 
bring us help!” 

10. Noo, seein the vision, at ance 
we socht to gang oot intil Macedonia ; 
concludin that God had bidden us pro- 
claim the Blythe-message to them. 

11. Settin sail, than, frae the 
Troad, we held straucht to Samoth- 
racia ; and on the morn to Neapolis ; 

12. And frae thar to Philippi, 
whilk is a chief citie o’ that pairt 0’ 








XVI. Paul at Philippi. 
Macedonia—a “Colony.” And we 
war in yon citie a wheen days. 

13. And on the Sabbath we gaed 
oot o’ the port by a watir-side, whaur 
we thocht thar wad be a place for 
prayer ; and, sittin doon, we war 
speakin to the weemen that cam the- 
gither. 

14. And a particular wumman, by 
name Lydia, a purple-seller, o’ the 
citie o’ Thyatira, ane devout toward 
God, heard us; whase heart the 
Lord open’t, that she soud tak gude 
tent to what Paul spak. 

15. Noo, whan she was bapteez’t, 
and her househauld, she besocht us, 
sayin, ‘Gin ye hae judged me to be 
leal to the Lord, come awa to my 
hoose, and bide thar!” And she 
gar’d us sae do. 

16. And it cam aboot, as we war 
gaun to the place o’ prayer, a lass 
wi a spirit o’ magic met us, wha 
brocht her maisters muckle siller by 
her soothsayin. 

‘17. This ane, followin Paul and 
us, was aye crying oot, “Thir men 
are 1servants o’ the Maist Heigh 
God ; wha are airtin ye i’ the way 0’ 
salvation !” 

18. And this she was doin a gey 
wheen days. But Paul, sair putten- 
aboot, turned and said to the spirit, 
“T chairge ye, i’ the name o’ Jesus 
Christ, to come oot o’ her!” And it 
cam oot that vera ’oor. 

19. But her owners, seein that eke 
the hope o’ their gains was thus far- 
awa’, laid haud on Paul and Silas, 
and harl’t them intil the merkit- 
place to the rulers, 

20. And bringin them afore the 
magistrates, quo’ they, ‘‘Thir men 
are an unco pest to oor citie—they 
bein Jews— 

21. ‘And are settin forth customs 
that are naither to be acceptit nor 
dune—we bein Romans.” 








1V. 17. Paul, nae mair nor his Maister, 
wad hae the deevil giean testimonie for 
him ! We maun hae nae airt nor pairt 
wi’ Sautan ! 

In the stocks, 


22. And a’ the thrang raise up 
again them: and the magistrates 
strippin aff their claes, gae orders to 
clour them wi’ rods. 

23 And, layin on them mony 
lstripes, they cuist them intil the 
To'booth, chairgin the jailer to keep 
them siccar. 

24. Wha, on siccan a chairge as 
this, cuist them intil the benmaist 
dungeon, and stell’d their feet siccar 
i’ the stocks. 

25. And aboot the midnicht, Paul 
and Silas war prayin, and hymnin 
God ; and the prisoners war hearin 
them. 

26. And a’ at ance cam a great 
yirdin, sae that the fundations o’ 
the prison triml’t; and at ance a’ 
doors unsteekit, and a’ bonds war 
lowsed. 

27. Noo the jailer, rais’d oot o’ his 
sleep, and seein a’ the prison-doors 
unsteekit, drawin his blade, wad hae 
made awa wi’ his sel, thinkin the 
prisoners a’ fled. 

28. But Paul cry’t oot wi’ a lood 
voice, ‘‘ Lat nae skaith come t’ye! 
for we are a’ here!” 

29. And he ca’d for a licht, and 
rushed in; and triml’t, and fell doon 
afore Paul and Silas, 

30. And bringin them oot, said, 
“My Lords, what maun I be doin, 
that I may be sav’d ?” 

31. And they said, “ Hae faith in 
the Lord Jesus, and ye sal be sav’d ; 
yersel and yere hoose ! ” 

32. And they spak to him the 
word o’ the Lord, and to a’ that war 
in his hoose. 

33, And, takin them wi’ him, in 
that ’oor o’ the nicht, he wesh’d their 
stripes, and was bapteez’t, he and 
a’ his, on the spot. 

34. And feshin them intil his 
apairtmerits, he set a table afore 


1V, 23. The gude way is no aye as even 
as a green loanin: Paul ne’er dootit his 
commission, for a’ the ill that cam wi’t. 
Nae mair soud we ! 

but taen oot next day. 
them, and had unco rejoicin, wi’ a’ 
his hoosehauld—believin in God. 

35. But whan day cam, the magis- 
trates sent to the officers, sayin, 
“ Let gang thae men!” 

36. And sae the jailer tell’t the 
words to Paul, “The magistrates 
hae sent that ye micht gang; sae 
noo, gaun forth, depairt in peace !” 

37. But Paul said, “They hae 
cloured us in public—and uncon- 
demned—men that are Romans, and 
they hae cuisten us intil a dungeon ; 
and noo dae they send us oot hidlins? 
No sae! but lat them come their sels 
and lead us oot !” 

38. Noo the officers took back to 
the magistrates thir declarations ; 
and they war taen wi’ fear, hearin 
they war Romans ; 

39. And, comin, they besocht them; 
and, leadin them oot, they entreatit 
them to gang awa frae the citie. 

40. And they, comin oot o’ the 
To’booth, gaed to Lydia ; and, seein 
the brethren, they consoled them ; 
and gaed awa. 


CHAPTIR SEEVENTEEN. 


Paul brings the wyss men o’ Athens a wisdom 
that was mair nor their ain! But only a 
wee wheen o them wad hae it / 


GAz: gaun on throwe Amphipolis 
and Apollonia, they cam _intil 
Thessalonica, whaur the Jews had a 
kirk. 

2. And Paul, e’en as he aye did, 
gaed in to them; and for thrie? 
Sabbaths reasoned wi’ them frae the 
word, 

3. Openin up and makin plain, 
that it was necessar for the Anointit 
Ane to suffer, and to rise frae amang 
the deid, and that ‘‘This vera Ane is 





*“V. 2. It seems to mean thrie weeks; 
tho’ aiblins ‘‘thrie worship-days ;” for 
it is weel kent noo that the Jews met i’ 
their kirks on Setterdays, Mondays and 
Thursdays. But this, I jalouse, only 
gies us his ministry amang the Jews. 
He was maist like, a gey while at 
Thessalonica, (See Phil. iv. 16). 


At Thessalonica 


the Anointit, e’en Jesus, wham I am 
settin forth amang ye!” 

4, And a wheen frae ‘mang them 
war perswadit, and cuist in their lot 
wi’ Paul and Silas; as weel as the 
devout Greeks vera mony, and a 
hantle o’ weemen, e’en the chief anes. 

5. But the Jews, ill pleased, and 
takin to theirsels the merkit-men, ill- 
deedie loons—and makin a Druilzie, 
set a’ the city in an uproar; and, 
makin an onset on Jason’s hoose, they 
socht to gie them ower to the rabble. 

6. But no finding them, they harled 
Jason and a wheen ither brethren to 
the rulers, cryin oot, “Thae that hae 
thrawn a’ the inhabited yirth intil a 
tulzie—the same hae come here! 

7. “And Jason has gien them wel- 
come ; and thir are a’ contrar to the 
laws o’ Cesar, sayin, ‘ Thar is anither 
King, Jesus!’” 

8. And the rulers, and a’ the folk, 
war unco putten-aboot, whan they 
heard thae things. 

9. And, takin caution frae Jason 
and the lave, they loot them gang. 

10. And the brethren at ance, by 
nicht, sent aff baith Paul and Silas 
to Berea ; wha,.when they gat thar, 
gaed intil the Jews’ kirk. 

11. But thir men war nobler than 
the anes in Thessalonica, in that they 
welcomed the message wi’ aefauld 
minds, day by day looking weel to the 
word, gin thir things war sae or no. 

12. And sae, a hantle o’ them 


believed; and eke o’ the Greek 
weemen o’ gude estate, and o’ men, a 
gey wheen. 


13. But whan the Jews o’ Thessa- 
lonica cam to ken that the word o’ 
God was preached by Paul in Berea, 
they cam thar as weel, steerin up the 
folk. 

14. And than the brethren sent 
oot Paul, to gang the lenth o’ the 
sea; but baith Silas and Timothy 
bade thar still. 

15. Noo the men that airtit Paul, 
set him on the lenth o’ Athens ; and 
takin back wi’ them word to Silas 

and at Athens, 


and Timothy to come to him as sune 
as they micht, they returned. 

16. But while Paul, in Athens, was 
looking for them, his heart lowed 
within him, perceivin that the citie 
was a’ gien ower to eidols. 

17. Sae he was reasonin i’ the kirk 
wi’ the Jews and the devout anes; 
and i’ the merkits ilka day wi’ thae 
he met wi’. 

18. And some, e’en amang the 
wyse anes o’ the Stoics and Epicu- 
reans, stude up again him: and a 
wheen war sayin, ‘ What, aiblins, 
micht this 1gaberlunzie- man he 
wantin to say?” Ithers spak, “He 
maun be a setter-up o’ foreign eidols ;” 
for that he has giean oot the Blythe- 
message o’ Jesus and the Risin- 
Again. 

19. And sae, layin haud o’ him, 
they had him up to the Areopagus, 
sayin, “ Can we no get to ken what 
this new teachin is that ye are 
speakin ? 

20. ‘For ye are feshing in fremd 
things to our hearing: we wad ken, 
than, whatna things thir are ?” 

21. Noo, a’ Athenians, and the 
fremd folk biding thar, had leisure 
for nocht els, but to hear or to tell o’ 
some new ferlie. 

22. And Paul, staunin in the mids 
o the Areopagus, said, ‘Men! 
Athenians! In a’ things how unco 
mindfu’. ye are in ? worship, I per- 
ceive. 

23. For as I gaed by, and took 
tent o’ the objects o’ yere worship, I 
lichtit on a shrine wi’ this legend, 
‘To a God no kent.’ What, than, 
ye adore unkennin, I mak plain to 

é. 
; 24. “The God that made the 
warld, and a’ things in’t—he wha is 





1V. 18. ‘* Gaberlunzie-man”’: they spak 
o’ Paul as gin he had been but a gatherer- 
up o’ mools aneath the table o’ Wisdom. 
‘He a philosopher indeed !” 

2V. 22. Paul didna geck at their worship ; 
but he wad hae them seek the God 0’ a’ 


things. 

He preaches and 


Maister o’ Heeven and yirth—no in 
haun-made temples dwalls, as tho’ he 
wantit ocht ; 

25. ‘Nor wi’ human hauns needs 
waitin on, sin he his sel gies a’ their 
life and breath, and a’ things. 

26. ‘‘He has made a’ ane—ilka 
nation o’ men—to bide on the face o’ 
the yirth ; spannin oot the seasons, 
and the limits o’ their dwallin : 

27. “That they micht be seekin 
God; gin aiblins they micht graip 
eftir him, and fin’ him ; tho’ he be-na 
far-awa frae ony 0’ us. 

28. “For in him we leeve, act and 
exist; as e’en thae amang yere ain 
bards hae said, ‘For his offspring, 
too, are we!’ 

29. “Bein than, God’s offspring, 
we soudna think that that whilk is 
Divine is like to gowd, or siller, or 
stane—carved wi’ skill and device o’ 
man. 

30. ‘The times o’ ignorance God 
heedit-na ; noo, he chairges a’ men, 
in a’ places, to repent : 

31. “Inasmuckle as he has set a 
day, in whilk he sal judge the hail 
yirth in equity, by a Man that he 
has appointit ; o’ wham he has gien 
surety to a’ men, in that he has 
raised him frae the deid.” 

32. But whan they heard o’ the 
Risin-frae-the-deid, a wheen geck’t at 
him ; but ither some, ‘‘ We will hear 
ye again anent this.” 

33. Sae Paul gaed forth oot 0’ 
their mids. 

34. But some men wha _ joined 
theirsels to him, believed; amang 
them, e’en Dionysius the Areopagite 
Judge, and a wumman by name 
Damaris, and ithers wi’ them. 


CHAPTIR AUCHTEEN. 

The Jews at Oorinth. Gallio wadna listen 
to them. Paul lea’s Hurope. 
TSS thir things, lea’in Athens, 

he cam to Corinth. 
2. And, lichtin on a_ particular 
Jew, by name Aquila, a Pontus man 
by nativity, late come frae Italy, and 


174 


ACTS, XVIII. 





gangs to Corinth. 


his wife Priscilla—for Claudius had 
gien orders for a’ Jews to lea’ Rome 
—-he cam to them. 

3. And for that he was o’ the same 
trade, he bade wi’ them, and wrocht; 
for they war tent-makers by trade. 

4, And he was reasonin 7’ the kirk 
ilka Sabbath ; and perswadit Jews 
and Greeks. 

5. Than, whan baith Silas and 
Timothy cam dcoon frae Macedonia, 
Paul was led on in his preachin, 
demonstratin to the Jews that Jesus 
was the Anointit Ane. 

6. But as they set theirsels to 
oppose and revile, shakin oot his 
raiment, he said to them, ‘ Yere 
blude be on yere ain heid; I am 
clear! Frae this oot I gang to the 
Gentiles !” 

7. And, flittin frae thence, he cam 
intil the hoose o’ a man by name 
Titus Justus, devout toward God ; 
whase hoose was neibor to the kirk. 

8. But Crispus, the kirk-ruler, 
believed i’ the Lord, wi’ his hail 
hoosehauld. And a hantle o’ the 
Corinthians, hearin, war believin, and 
war bapteez’t. 

9. And the Lord said by nicht to ~ 
Paul, in a vision, “ Be-na fley’t ; and 
spare-na to speak ! 

10. ‘For 1 am wi’ ye; and nane 
sal set upon ye, to do ye ill; forI 
hae a hantle o’ folk i’ this citie.” 

11. And he bade a year and sax 
month ; teaching amang them God’s 
word. 

12. But when Gallio was Proconsul 
o’ Achaia, the Jews made an onset on 
Paul, and had him up for trial. 

13. Sayin, ‘‘ This ane is perswadin 
men to worship God, contrar to the 
law!” 

14. Noo, whan Paul was aboot to 
open his mou’, Gallio says to the 
Jews, “Gin it indeed had been a 
maitter o’ stour and strife, and ill- 
deedie wickedness, O Jews! I wad 
hae reason to thole w’ye : 

15. “But gin they be quastens 
anent words, and names, and laws o” 


Sails to Syria. 


yere ain—ye sal see to that yersels ! 
Nae judge o’ siccan things sal I be!” 

16. And he cuist them oot frae the 
coort. 

17. And they a’, grippin haud o’ 
Sosthenes, the kirk-ruler, cloured 
him i’ the presence o’ the coort. And 
Gallio! took nae heed o’ thir things. 

18. But Paul, still bidin a gey 
wheen days wi’ the brethren, than 
bade them fareweel, and sailed awa 
to Syria; and wi’ him Aquila and 
Priscilla; he shavin his heid in 
Cenchrea, for he had made a vow: 

19. And than cam _ ower intil 
Ephesus; and he left them ahint 
thar ; but he, his sel, gaed intil the 
kirk, and reasoned wi’ the Jews. 

20. And tho’ they war seekin to 
hae him bide langer, he didna con- 
sent : 

21. But bad them fareweel, sayin, 
“JT wull come back t’ye, gin God 
wull!” and set sail frae Ephesus ; 

22. And landin at Cesarea, and 
gaun up and salutin the kirk, he gaed 
doon to Antioch ; 

23. And, takin some time, he gaed 
forth, gaun throwe a’ thae pairts in 
order—Galatia and Phrygia—puttin 
heart intil the disciples. 

24. Noo, a Jew, Apollos by name, 
an Alexandrian born, a man o’ lear, 
cam doon to Ephesus, bein michtie 7’ 
the word. 

25. The same had been instruckit 
by hearin the way o’ the Lord: and 
bein warm-heartit, was speakin and 
teachin eidentlie aboot Jesus, kennin 
but the baptism o’ John. 

26. He, too, begude to speak freely 
i’ the Jews’ kirk. But Priscilla and 
Aquila, haein heard him, took. him 
to them, and mair carefully exponed 
to him the way o’ God. 





1V.17. Gallio, his brither Seneca says, 
was a cannie, weel-behav’t man. He 
had nae patience wi’ sic a thrawn, unco 
set as thae Jews war: and reck’t-ua what 
was dune sae lang as the general peace 0’ 
the toon wasna interfer’t wi’. He is no 
to be taen as a type o’ dour insensibility. 

At Ephesus. 


27. And he being ready to gang 
throwe intil Greece, the brethren 
wrate to the disciples to tak him in 
joyfully ; wha, comin thar, helpit 
weel thae wha believed, wi’ his gifts. 

28. For, wi’ unco vigor, he publicly 
confoundit the Jews oot and oot, 
makin plain by the Word that Jesus 
was the Anointit Ane. 


CHAPTIR NINETEEN. 
Paul at Ephesus. An unco tulzie 7? the 
theatre. 
bee it cam aboot while Apollos 
was in Corinth, that Paul, gaun 
throwe the heigher pairts, cam intil 
Ephesus ; and faund a wheen dis- 
ciples, 
2. And to them quo’ he, “Gat 


. ye the Holie Spirit whan ye 
believed?” But they said, “On the 
contrar, we warna tell’t thar was 


ony Holie Spirit! ” 

3. And he said, ‘“‘ What, than, war 
ye bapteez’t intil?” And quo’ they, 
“Intil John’s baptism.” 

4, And Paul said, ‘‘ John bapteez’t 
a bapteezin o’ Repentance, sayin to 
the folk comin to him, that they 
soud pit faith in him comin eftir him, 
e’en in Jesus.” 

5. Noo, hearin this, they war 
bapteez’t intil the name o’ the Lord 
Jesus. 

6. And Paul, pitten his hauns on 
them, the Holie Spirit cam doon on 
them, and they spak wi’ tongues, and 
prophesy’t. 

7. And they war aboot twal; 1a’ 
men. 

8. And he gaed intil the kirk, and 
spak openly for aboot thrie month ; 
reasonin and perswadin anent God’s 
kingdom. 

9. But as a hantle o’ them hard- 
ened theirsels, and wadna be per- 
swadit, speakin ill o’ “The Way” 
afore a’ the folk—he left them, and 


1V. 7. Thir disciples war a’ men; nae 
weemen amang them. Oor English is no 
perfetely plain on that point. 

set the disciples apairt, day by day 
discoorsin in the schule o’ Tyrannus. 

10. Noo this ga’ed on for twa year; 
sae that a’ folk dwallin 7’ the Pro- 
vince o’ Asia heard the Lord’s word ; 
Jews and Greeks. 

11. And God did warks o’ pooer, 
ayont the ordinar, by the hauns o’ 
Paul. 

12. Sae that frae his body to the 
sick anes war carry’t naipkins and 
aprons, and the illnesses gaed frae 
them : foul spirits eke gaed oot. 

13. But particular anes o’ the 
gangrel Jews, exorcists, took on 
them to ca’ ower thae haein’ foul 
spirits, the name o’ the Lord Jesus, 
sayin, “‘I depone t’ye by Jesus, 
preached o’ Paul!” 

14. Noo, thar war seeven sons 0’ 
ane Sceva, a Jewish heigh-priest, wha 
did sae. 

15. And the man wi’ the foul 
spirit cry’t, “Jesus I ken, and Paul 
I weel ken ; but wha may ye be?” 

16. And the man the foul spirit 
was in, lap on them, and_ ower- 
cam them; sae that, disjaskit and 
cloured, they escapit frae that hoose. 

17. And this cam to be kent by a’, 
baith Jews and Greeks dwallin in 
Ephesus ; and thar cam a fear on 
them, and the name o’ the Lord 
Jesus was exaltit, 

18. And mony o’ thae that believ’d 
cam, confessin openly, and turnin 
awa frae their practeeces. 

19. A gey wheen, too, o’ thae that 
trok’t in magical secrets fesh’t their 
buiks, and brunt them afore them a; 
and they reckon’t up what they cam 
to, and faund it fifty thousan’ siller- 
pieces. 

20. Sae, in sic pooer, was the word 
waxin and prevailin. 

21. Noo, eftir a’ thae things, Paul 
had it in his heart, whan he had 
gane throwe Macedonia and Greece, 
to gang forrit tp Jerusalem; and 
quo’ he,“ Ance I hae been thar, it is 
necessar for me to see Rome as 
weel !” 

The siller-smith. 


22. And, sendin aff into Macedonia 
twa o’ thae waitin on him, Timothy 
and Erasus, he bade for a wee in 
Asia. 

23. But thar raise, at that time, an 
unco stour anent “The Way.” 

24. For ane, Demetrius by name, 
a sillersmith, makin siller shrines for 
Diana, was winnin for the tradesmen 
nae sma’ patronage. 

25. Wham, bringin thegither, and 
them wha wrocht amang sic things, 
he said to them, ‘“‘ Men! ye ken weel 
that oot o’ this trade we win oor 
gear. 

26. “And noo ye see and hear 
that no only at Ephesus, but nar- 
baun in a’ Asia, this Paul, perswadin, 
has turned awa’ mony folk, sayin, 
‘They bude be nae gods that are 
made wi’ hauns.’ 

27. ‘‘And no only is thar danger 
that this oor trade may be ill spoken 
o’; but e’en that the temple o’ the 
great goddess Diana may be lichtlied, 
and a’ her dignity pu’d down: till 
wham the hail o’ Asia, and a’ the 
warld gie worship!” 

28. Noo, hearin this, and bein fu’ 
o’ wrath, they made an unco cry, 
sayin, ‘‘ Michtie is Diana o’ the 
Ephesians ! ” 

29. And the citie was fu’ o’ the 
stour ; and they panged theirsels wi’ 
ae mind into the theatre, layin haud 
o Gaius and Aristarchus, Mace- 
donians, fellow-traivellers o’ Paul’s. 

30. And Paul was mindit to gang 
in amang the thrang; but the dis- 
ciples wadna lat him : 

31. Anda wheen o’ the Asiarchs ! 
also, freends o’ his, sent to him, 
entreating him no to gang into the 
theatre. 

32. And sae some cry’t oot ae 
thing, and some anither; for the 
gatherin had come to be a’ throwe- 





v.31. Thir war local rulers i’ the Pro- 
vince, The Romans war wyss i’ their 
generation ; 1’ the mair civiliz’d lands, 
lea’in muckle local pooer wi’ the folk’s 
sels. 


The Toon-clerk. 


ither, and ‘the maist pairt. kent-na 
why they had forgather’t. 

33. And they heized up Alexander 
frae the mids o’ the folk; the Jews 
puttin’ him forrit; and Alexander, 
wavin his haun, wad hae made his 
defence to the folk. 

- 34. But whan they cam to ken 
he was a Jew, wi’ ae voice they a’ 
cry’t oot, for the lenth o’ twa ’oors, 
“‘Michty is Diana o’ the Ephesians ! ” 

35, But the Toon-clerk, quatin 
doon the folk, said, ‘Men! Ephesians! 
wha o’ men is thar that disna own 
that the Ephesian-city is shrine- 
keeper o’ the great Diana, and o’ that 
whilk fell doon frae Jupiter ! 

36. “Thir bein things no to be 
gainsayed, it is needfu’ that ye be 
quate, to begin wi’; and to do nae- 
thing rash. 

37. ‘*For ye brocht thir men— 
naither harryin temples, nor misca’in 
yere goddess. 

38. “Sae, gin Demetrius and the 
tradesmen wi’ him, hae ony plea wi’ 
ony ane, the Coort-days are keepit, 
and thar are advocats ; lat them im- 
plead ane anither. 

39. “ But gin something mair ye 
seek, lat it be settled i the lawfu’ 
assembly. 

40. “For we are in danger o’ bein 
wytit wi’ riot and revolt, anent this 
day ; seein we hae no a single cause 
to plead in giean an accoont o’ this 
concoorse.” 

41, And whan thir things war said, 
he skail’t the assembly. 


CHAPTIR TWENTY. 
The sleeperie lad at Trous. The Elders o° 

, Ephesus instruckit. 

ND whan the tulzie was ower, 

Paul sent for the disciples, and 
chairgin them, he quat them, and 
gaed oot till Macedonia. 

2. Gaun throwe thae pairts, and 
giean them muckle coonsel, he cam 
intil Greece. 

.3. And. haein spent thrie months, 
whan the Jews laid plots for him as 

Paul at Troas, 


he was gaun to sail awa till Syria, he 
made up his mind to gang back 
throwe. Macedonia. 

4, And thar gaed wi’ him the lenth 
o’ Asia, Sopater o’ Pyrrhus, a Berean ; 
and Thessalonians, Aristarchus and 
Secundus; and Gaius frae Derbe; 
and Timothy ; and o’ Asia, Tychicus 


| and Trophimus. 


5. Thir, gaun afore, war stoppin 


| for us in Troas ; 


6. While we sailed awa, eftir the 
days o’ the Sad Breid, frae Philippi ; 


| and cam till them at Troas in fyve 


days, biding thar seeven days. 

7. And on the first day o’ the 
week, whan we a’ cam thegither to 
brek breid, Paul was discoorsin to 
them, bein ready to gang awa i’ the 
morn, and spak on till midnicht. 

8. And thar war mony lichts i’ the 
laft whaur we had forgather’t. 

9. Noo thar sat a lad, by name 
Eutychus, i? the winnock; and, as 
Paul was lang preachin, bein ower- 
come wi’ sleep, he fell frae the third 
laft, and was liftit up deid. 

10. But gaun doon, Paul fell on 
him, and pat his airms aboot him ; 
and quo’ he, ‘‘ Be-na makin a steer ; 
for his life is in him !” 

11. And sae, gaun up, and brekin 
breid, and eatin a wee, he spak a gey 
while, e’en till the dawin; and sae 

aed on. 

12. And they brocht the lad leevin, 
and war muckle comfortit. 

13. Noo we, gaun forrit till the 
ship, sailed till Assos, frae thar to tak 
up Paul ; for sae had it been trystit ; 
he gaun on on fit. 

14. And sae whan we forgather’t 
wi’ him at Assos, we took him up, 
and cam to Mitylene. 

15, And frae thar, sailin awa on 
the morn, we cam fornent Chios; and 
on the neist day we edged _ intil 
Samos ; and on the neist again, we 
cam to Miletus. 

16. For Paul was mindit to gang 


by Ephesus, that he soudna aiblins 
_ spend time in Asia ; for he hastit, gin 

it war possible for him, to be at 
Jerusalem again the Pentecost. 

17. Yet frae Miletus he sent to 
Ephesus, and socht to hae the Elders 
o’ the Kirk. 

18. And whan they war come to 
him, he said to them, “ Ye weel ken, 
frae the first day I set fit in Asia, hoo 
I was w’ye, the hail time ; 

19. ‘* Wi’ service to the Lord in a’ 
humbleness, and tears and toils, whilk 
cam on me by the doobleness o’ the 
Jews ; 

20. ‘And hoo I keepit naething 
hidlins, o’ the things that war gude ; 
tellin it ower t’ye, and teachin it in 
public, and frae ae hoose to anither. 

21. “ Bearin witness baith to Jews 
and Greeks, anent repentance to 
God, and faith to oor Maister, Jesus 
Christ. 

22. “And noo, mark! I gang in 
bonds to the Spirit, journeyin to 
Jerusalem—kennin-na what aiblins 
sal befa’ me yonner ; 

23. “ But only this, that the Holie 
Spirit bears me witness, frae ae citie 
to anither, that shackles and sorrows 
are waitin for me. 

24, “Yet, on nae accoont, dae I 
haud my life lo’esome to mysel, gin 
sae I may end weel my coorse, and 
the darg gien me by the Lord Jesus ; 
to testify to the Blythe-message o’ 
God’s favor ! 

25. “And noo, tak tent! I ken 
that nae mair dae ye see my face! 
ye ’mang wham I hae gane, pro- 
claimin the Kingdom. 

26. “Sae, tak I yersels to witness, 
this vera day, that I am free frae the 
blude o’ a’ men. 

27. “For I keepit-na back ocht, 
but spak a’ God’s coonsel t’ye. 

28. “Tak tent, than, to yersels, 
and to a’ the thirsel, in whilk the 
Holie Spirit has set ye for bishops ; 
to shepherd the Kirk o’ the Lord, 
whilk he coft for his sel wi’ his ain 
blude. 





1'V, 28. Tregelles has it, ‘‘ wee flock.” 

29. “I ken, that whan I am gane, 
unco wolves sal come intil yere mids, 
devoorin the flock. 

30. “And frae amang yersels sal 
men rise up, speakin thrawn doc- 
trines, sae as to wyle awa followers 
eftir them. 

31. ‘“‘Sae tak ye gude tent; 
mindin, that for thrie year, by nicht 
and day, I gied mysel nae rest, ad- 
monishin ilka ane, wi’ tears. 

32. “‘And noo, I gie ye ower to 
God, and to the word o’ his gude 
favor ; wha is strang to bigg ye up, 
and to gie you yere portion amang a’ 
that are sanctify’t. 

33. ‘“‘Frae nae ane wad I fain hae 
had siller, or gowd, or raiment. 

34. “Ye ken yersels, that thir vera 
hauns wrocht sair for my ain necessi- 
ties, and for them that war wi’ me. 

35. “In a’ things I gied ye to ken 
that sae workin it behoves us to gie 
strenth to the feckless ; and to keep 
in mind the words o’ the Lord Jesus, 
whan he said, ‘Happy, raither, to 
gie than to get !’” 

36. And sayin thir things, he 
bow’t his knees, wi’ a’ o’ them, and 
prayed. : 

37, And they a’ grat sair, and fa’in 
on Paul’s neck, they tenderly kiss’d 
him. 

38. Carin maist 0’ a’ for what he 
had said, ‘‘ Nae mair dae ye see my 
face!”- And they set him on, the 
lenth o’ the ship. 


CHAPTIR TWENTY-ANE. 


Paul, huntit by the Jews, fa’s intil the hauns 
o’ the Romans. 
OO, rivin oorsels awa frae them, 
we set sail ; and rinnin straucht 
on, we cam to Cos; and on the 
morn to Rhodes ; and frae thar to 
Patara. 
2. And findin a ship gaun ower to 
Phenicia, we gaed on board and set sail. 
3. Comin in sicht o’ Cyprus, and 
lea’in it on oor left, we sailed to 
Syria, and pat intil Tyre; for thar 
was the ship to unlade. 


Paul gangs on ACTS, 

4. And, lichtin on disciples, we 
bade thar seeven days: wha war 
giean Paul warnin, by the Spirit, no 
to be gaun up till Jerusalem. 

5. And whan we had passed the 
days, gaun forth, we war takin up 
oor voyage; and they a’, wi’ wives 
and weans, convoyed us as far as oot 
o’ the citie; and we loutit doon on oor 
knees on the sands in prayer ; 

6. And tore oorsels asunder: and 
we gaed intil the ship, and they 
turned back again tae their hames. 

7. And finishin oor voyage frae 
Tyre, we cam alang to Ptolemais ; 
and salutin the brethren, we bade 
wi them ae day. 

8. And on the morn, gaun on, we 
cam till Cesarea; and findin the 
hoose o’ Philip the Evangelist, ane o’ 
the Seeven, we bade wi’ him. 

9. The same had fowr dochters, 
maidens, wha prophesy’t. 

10. And still bidin a wheen days, 
ane cam doon frae Judea, a prophet, 
by name Agabus. 

11. And comin till us, he liftit 
Paul’s girdle, and fankit his ain feet 
and hauns, and quo’ he, “‘Thir things 
says the Holie Spirit, ‘The man 
whase aucht this girdle, sal the Jews 
sae bin’ in Jerusalem, and gie him 





intil Gentile hauns.’” 

12. And whan we heard thir words, 
we entreatit him—baith we and thae 
o that same place—no to gang up 
till Jerusalem ! 

13. Than answer’t Paul, and quo’ 
he, ‘‘Why wad ye be greetin, and 
brek my heart ? for I staun ready no 
only to be bun’, but e’en to dee, at 
Jerusalem, for the Lord Jesus 
Christ ! ” 

14. And sae—as he wasna to be 
perswadit—we quat, sayin, “The 
Lord’s wull be dune!” 

15. And, eftir thae days, we 
packed oor luggage, and gaed up 
till Jerusalem. 

16. And thar gaed up wi us some 
o’ the disciples o’ Cesarea, and brocht 
us till ane Mnason, o’ Cyprus, an 

to Jerusalem. 
auld disciple; whaur we war to 
lodge. 

17, And whan we cam till Jeru- 
salem, the brethren war joyfu’ to 
welcome us. 

18. And on the morn Paul wad 
gang in till James; and a’ the Elders 
cam in. 

19. And, salutin them, he tell’t 
them a’ the things—ane by ane— 
that God had dune by him amang 
the Gentiles. 

20. And they, hearin, magnify’t 
God. And quo’ they to him, “ Ye 
see, brither, hoo mony myriads thar 
are amang the Jews wha believe; 
and they are a’—to begin wi’—unco 
fu’ o’ zeal for the Law. 

21. “Noo, they hae been tell’t 
aboot ye, that ye teach a forsakin 0’ 
Moses, to a’ the Jews that are ’mang 
the Gentiles ; sayin no to circumceese 
their bairns, nor walk by the auld 
customs. 

22. “ What than wull it be? for 
they bude hear that ye are come. 

23. ‘“Sae, do this we say: Fowr? 
men are wi’ us, wi’ a vow on them. 

24. “*Tak ye thir wi’ ye, and be 
purify’t wi’ them, and gie something 


- wi’ them, and they sal shave their 


heids : and a’ sal come to ken that 
the clash they heard aboot ye was 
naething ; but that ye are keepin?’ 
the ranks ; mindin weel the Law. 

25. ‘But anent the Gentiles that 
believe, we hae gien oot and affirmed 
that they soud gaird their sels anent 
eidol-sacrifeece, and blude, and frae 
strangl’t, and frae lecherie.” 

26. Than Paul, takin wi’ him the 
men the neist day, and bein purify’t 
wi’ them, was gaun intil the Temple 
to signify the endin o’ the days 0’ 
purification, till siccan a time as an 
offeran soud be offer’t for ilka ane 0’ 
them. 


1V, 23. We kenna gin Paul did weel to 
tak this advisement. We canna see ony 
gude that was to come o’t. It isa kittle 
point; and aiblins we are wyss no to 
answer, but juist to think ! 

27. Whan than the seeven days 
war nar-haun endit, the Jews frae 
_Asia, seein him i’ the Temple, made 
a tulzie amang the folk, and grippit 
him, 

28. Cryin oot, ‘‘Men! Isra’lites ! 
co’way and help! This is the man 
wha is speakin again the people, and 
the law, and this place everyyate ! 
Aye, and has e’en brocht Greeks intil 
the Temple, and has profaned this 
holie place !” 

29. For afore this they had seen 
Trophimus the Ephesian, i’ the citie 
’ wi’ him; and they jaloused he had 
brocht him intil the Temple. 

30. And the hail citie was in a 
steer; and a’ the folk ran thegither, 
and they harled Paul oot frae the 
Temple ; and a’ the doors war steekit 
fast. 

31. And as they ettled to slay 
him, news gaed to the chief officer 
that a’ Jerusalem was in a tulzie. 

32. Wha at ance takin to him 
sodgers and captains, ran doon on 
them. And they, seein the officer 
and the sodgers, quat clourin Paul. 

33. Sae, comin on, the officer laid 
haud o’ him, and order’t him to be 
bund wi’ twa chains ; and speir’t wha 
he micht be ? and what he had dune ? 

34. But ane and anither was aye 
shoutin oot something els i’ the 
thrang. Sae, seein he coudna get to 
ken for certain, on accoont o’ the 
din, he order’t him intil the Castle. 

35. But whan they cam to the 
stairs, it behov’t him to be heized up 
by the sodgers, sae sair was the onset 
o’ the folk. 

36. For a’ the thrang war comin 
eftir, and cryin oot, ‘Awa’ wi’ 
him !” 

37. And whan he was noo gaun 
intil the Castle, Paul says to the 
officer, ‘‘ May I say something t’ye ?” 
And he said, ‘‘ Dae ye ken Greek ? 

38. “Yearena, than, yon Egyptian, 
that afore noo raise a revolt, and took 
intil the wilderness the fowr thou- 
sand men that war manslayers ?” 

Paul's defence. 


39. Paul said, “I am a man wha 
am a Jew, ane o’ Tarsus in Cilicia ; 
a citizen o’ nae mean citie: and mair, 
I beg o’ ye to let me speak to the 
folk.” 

40. And whan he had gien him 
leesence, Paul, staunin on the stairs, 
waved his haun to the thrang; and 
whan a’ was quate, he spak to them 
i the Hebrew tongue, sayin : 


CHAPTIR TWENTY-TWA. 


Paul’s speech: they hear him till he touches 
their prejudices; and than, nae mair! 
It is unco like oor ain time! 

“FEN, brethren and _ faithers! 
MM Wull ye hear my defence 

afore ye, at this present ?” 

2. And whan they heard that he 


spak to them i’ the Hebrew speech, 


they keepit the mair whush’t; and 
he said, 

3. ‘I ama man, a Jew, born in 
Tarsus o’ Cilicia; but brocht up 7 
this citie, at Gamaliel’s feet, stricklie 
trained in a’ the auld ways: bein frae 
the first fu’ o’ zeal for God, as a’ ye 
are this day. 

4. “ And I persecutit ‘The Way’ 
to the death, grippin and giean ower ~ 
to dungeons baith men and wee- 
men. 417 
5. “As e’en the Heigh-priest can 
witness for me, and a’ the Elders: 
frae wham I get letters to oor 
brethren, and journey’t to Damascus, 
ettlin to fesh thae wha had gane 
thar, to Jerusalem, that they soud 
be dealt wi’. 

6. “And it cam aboot as I gaed 
on, and cam nar to Damascus, aboot 
noon, on a suddaintie, oot o’ the lift, 
cam an unco licht a’ aboot me, 

7. “And I fell to the yird ; and 
heard a voice sayin to me, ‘Saul! 
Saul! why soud ye be pursuin me ?’ 

8. “And I answer't, * Wha. art 


thou, my !Lord?’ And he said .to 





1V. 8. ‘‘Lord” here is a term 0’ great. re- 
spect: no that Paul, at the time, kent 
God was speakin to him. He kent that 
eftir, ape ES pee 

His conversion. 


me, ‘I am Jesus o’ Nazareth, that ye 
are pursuin !’ 

9. “And thae wi’ me saw in fact 
the licht, but they kent-na the words 
o’ him speakin to me. 

10. “And I speir’t, ‘What maun I 
do, my Lord?’ But the Lord said to 
me, ‘Up! and gae intil Damascus ; 
and thar ye sal be tell’t a’ things ye 
hae to do!’ 

11. “ And as I coudna see, for the 
glorie o’ that licht, bein airtit by the 
haun o’ thae that war wi’ me, I gaed 
intil Damascus. 

12. “And ane Ananias, a wor- 
shippin man conform to the Law, 
weel-spoken o’ by a’ the Jews bidin 
thar, 

13. “ Comin in to me, and staunin 
ower me, says to me, ‘Saul! brither! 
look up!’ And I, that vera ’oor, 
lookit up on him. 

14. ‘‘And he said, ‘Oor faithers’ 
God appointit ye that ye micht ken 
his wull, and see the Richtous Ane, 
and hear words frae bis mooth. 

15. “ ‘For ye sal be a witness for 
him, to a’ men, o’ the things ye hae 
seen, and did hear. 

16. ‘And noo why are ye 
delayin? Rise; be bapteez’t, and 
wesh awa yere sins, prayin to his 
name !’ 

17. ‘And it cam aboot again, 
whan I cam back to Jerusalem, that 
I fell into a dwaum ; 

18. “And he was sayin to me, 
‘Haste ye, and gang oot frae Jeru- 
salem ; for they winna tak yere wit- 
ness 0’ me!’ 

19. “ And I said, ‘ Lord, they. ken 
that I pat in dungeons, and cloured 
i’ the kirks, thae believin on thee ! 

20. ‘And whan Stephen thy 
martyr’s blude was shed, e’en I mysel 
was staunin by, and approvin; and 
took chairge o’ their cleedin wha 
slew him.’ ; 

21. ‘But he said to me, ‘Awa! 
for I wull send ye oot far awa, to 
the nations !’” 

22. Noo they hearkened as far as 

Awa wi’ him !”. 


this word; and than cry’t a’ oot, 
sayin, “Awa wi’ siccan a ane frae 
the yirth! for it isna fit he soud 
leeve! ” 

23. And as they made an ootcry, 
and rived their manteels, and cuist 
stoor intil the air, 

24. The officer gied orders to fesh 
him intil the castle ; saying he was to 
be put to the test wi’ rods, that he 
micht ken why they war in siclike 
shoutin again him. 

25, And as they war tyin him wi’ 
the tows, Paul says to the captain 
that stude by, “Is it allooed to ye to 
clour a man, a Roman, and no con- 
demned ?” 

26. And whan the captain heard 
that, he gaed till the chief officer, 
sayin, “What are ye aboot? For 
this man is a Roman!” 

27. And the officer cam, and quo’ 
he, “Tell me, are ye a Roman?” 
And he said, “ Aye.” 

28. And the officer said, “I, wi’ 
spendin muckle siller, gat this citi- 
zenship.” But Paul said, “I was 
born till’t.” 

29. Than at ance they gaed aff 
wha soud hae putten him to the 
test: and the officer was fley’t whan 
he faund he was a Roman, and that 
he had tied him up. 

30. And on the morn, wantin to 
ken till a certaintie why he was wytit 
by the Jews, he lowsed him frae his 
bonds ; and orderin a’ the Heigh- 
priests, and a’ their Cooncil, to come 
thegither, he fesh’t Paul doon, and 
set him in their mids. 


CHAPTIR TWENTY-THRIE. 


The Cooncil ends in a tulzie. Plottin again 
Paul: wha is sent on to the Glovernor. 


ND lookin siccarlie at the Cooncil, 
Paul says, ‘“‘ Men! brethren ! I, 


in a gude conscience, hae leev’d on 


afore God, till this day !” 
2. And Ananias, the Heigh-priest, 
gae orders to them staunin by, to 


‘ clour him on the mou’. 

Afore the Cooncil. 


3, Than Paul said to him, ‘‘ God 
sal clour you, ye whitit wa’! For 
sit ye thar to judge me by the Law, 
and gar clour me, contrar to the 
Law ?” 

4. But they staunin by said, ‘‘ Dae 
ye speak ill o’ God’s Heigh-priest ?” 

5. And Paul said, “I kent-na, 
brethren, that this was the Heigh- 
priest ; for it is putten doon, ‘ O’ the 
Ruler o’ yere nation ye are-na to 
speak ill.’” 

6. But whan Paul cam to ken .that 
the ae pairt war Sadducees, and the 
tither pairt war Pharisees, he cry’t 
oot i’ the Cooncil, ‘‘Men! brethren ! 
I am a Pharisee, and a bairn 0’ 
Pharisees! Anent the hope and 
Risin-again o’ the deid am I quais- 
ten’d this day !” 

7. Noo, whan he had said this, 
thar was a great fa’in-oot atwixt the 
Pharisees and Sadducees ; and the 
thrang was sinder’t in twa. 

8. For the Sadducees say, “ Thar 


is nae Risin-again, nor ony Angel nor - 


spirit ;” but the Pharisees hand to 
baith. 

9. And thar raise a great cry : and 
a wheen o’ the Writers o’ the Phari- 
sees’ pairt raise, and contendit, sayin, 
‘‘We fin’ naething wrang wi’ this 
man: aiblins a spirit spak to him; 
or an Angel |” 

10. And whan a great thrivin took 
place, the chief officer, fley’t lest Paul 
soud hae been rived in blads wi’ 
them, order’t the sodgers to gae doon 
and tak him wi’ the strang haun, and 
fesh him intil the castle. 

11. But that nicht the Lord stude 
ower him, and said, “Be o’ gude 
heart, Paul! for as ye did gie gude 
witness o’ me in Jerusalem, sae maun 
ye in Rome testify for me!” 

12. And whan day cam, the Jews 
made a plot, and colleagued thegither 
under a ban, sayin they wad eat-na 
and drink-na till siccan a time as they 
had slain Paul. 

13. And thar war mair nor forty 
wha war trystit i’ this plot. 

The Jews’ plot. 


14. Wha, comin’ to the ! Heigh- 
priests and Elders, said, ‘“ We hae 
putten oorsels under a great ban, that 
we wad eat-na nor drink-na till we 
hae slain Paul. 

15. ‘‘ Noo, than, mak ye it appear 
to the chief officer—he bringin him 
doon to ye—that ye are wantin to 
speir oot some mair anent him: and 
we, or evir he comes nar, are waitin 
to kill him.” 

16. But Paul’s nevoy heard o’ their 
plot, and gaed, and cam intil the 
castle, and tell’t it to Paul. 

17. And Paul, cain in ane o’ the 
captains to him, said, “Tak ye this 
lad to the chief officer ; for he has a 
thing to report to him.” | 

18. He, than, takin him wi’ him, 
led him intil the chief officer, and 
says, ‘“‘ Paul, the prisoner, cain me 
to him, wad hae me fesh this young 
lad to ye, as haein something to say 
t’ @.” 

"9, And the chief officer, took him 
by the haun, and gaed aside, and 
speir’t at him, ‘ What is’t that ye 
hae to report to me ?” 

20. And he said, “The Jews seek 
that on the morn ye wad bring Paul 
doon to the Cooncil, as gin they 
wad speir oot something mair anent 
him. 

21. “ But gie ye no in tae them! 
for thar are waitin o’ them mair nor 
forty men, wha hae putten their sels 
under a great ban, to eat-na and 
drink-na till they hae kill’t him: and 
e’en noo are they waitin, lookin for a 
promise frae ye.” 

22. The chief officer than demittit 
the lad, giean him chairge, “‘ Lat nae 
man ken that ye hae tell’t thir things 
to me!” 

23. And ca’in to him twa o’ the 
captains, he said “ Mak ready twa 





1v. 14. We needna ferlie at the Heigh- 
priests colleaguin wi’ murderers, when a 
hantle o’ the same men wad be the anes 
that fee’d Judas to betray his Lord! 
But what an awfw’ state o’ public morals ! 
Nae wonder the wrath fell ! 


The chief officer's letter. 


hunner sodgers, that they may gang 
the lenth o’ Cesarea; and seeventy 
horsemen: and twa hunner spear- 
men—by nine o’clock. 

24. “And _ provide beass, that, 
pittin Paul tharon, they may bring 
him till Felix the Governor.” 

25. And he wrate a letter thus: 

26. ‘ Claudius Lysias, to the maist 
excellent Governor Felix: gude 
wishes ! 

27. “This man was grippit by the 
Jews ; and wad hae been slain by 
them ; than cam I doon wi’ a force 
and rescued him, comin to ken that 
he was a Roman. 

28. ‘“ And, desirin to ken for what 
they war wytin him, I led him doon 
to their Heigh-Cooncil : 

29. “And perceiv’t him to be 
wytit wi’ things o’ their ain law, but 
accus’t o’ naething wordie o’ death or 

bonds. 
~ 30. ‘And whan it was tell’t me 
that thar was a plot again the man, 
to be cairry’t oot by them, I sent him 
to you ; telling his accusers that they 
micht speak afore you again him.” 

31. Sae the sodjers, as it was 
order’t them, took Paul, and brocht 
him i’ the nicht till Antipatras. 

32. But on the morn, they gaed 
back to the castle, and loot the 
horsemen gang on wi’ him. 

33. Wha, comin till Cesarea, and 
giean the letter to the Governor, 
presentit Paul to him. 


34. And he, haein read the letter, q 


and speir’t o’ what Province he was, 
whan he kent he was o’ Cilicia, 

35. “I wull hear ye,” quo’ he, 
“whan yere accusers sal come” ; 
giean orders he soud be keepit i’ the 
palace o’ Herod, under gaird. 


CHAPTIR TWENTY-FOWR. 
Paul afore Felix. 
Wad fyve days eftir, the Heigh- 
priest cam doon, wi’ a wheen 0’ 
the Elders; and a spokesman, ane 
Tertullus ; and deponed again Paul 
afore the Governor. 

Paul afore Felix. 


2. And whan he was ca’d, Tertul- 
lus begude to mak accusation, sayin, 
“TInasmuckle as by you we obteen 
great peace, and gude comes to this 
nation throwe yere wisdom, 

3. “ We receive it aye, and in ilka 
place, maist excellent Felix, wi’ a’ 
thanks. 

4, “But, that I be-na wearisome 
t’ye, 1 entreat ye to hear us, i’ yere 
courtesie, for a wee wheen words. 

5. “For, findin this man a pest, 
and teachin treason amang a’ the 
Jews i’ the hale inhabited-warld, and 
a heid ane o’ the sect o’ the 
Nazarenes ; 

6. “ Wha ettled to pollute e’en the 
Temple: him we grippit, and wad 
hae tried conform to oor Law; 

7. “But the chief officer Lysias 
cam wi’ muckle pooer, and tuik him 
oot o’ oor hauns ; 

8. “Orderin his accusers to come 
to you ; frae wham ye yersel wull be 
able, on speirin anent a’ thir things, 
to establish wi’ accuracy, a’ that we 
wyte him wi’.” 

9. And the Jews a’ joined i’ the 
chairge, threepin that thir things war 
sae. 

10. And whan the Governor had 
signed for him to speak, Paul answer’t, 
‘‘Inasmuckle as I ken ye hae been 
thir mony year judgin this nation, I 
dae wi’ gude heart mak my defence, 

11. ‘“‘Seein that ye may mak oot 
clearly, that nae mair days are gane 
nor twal’, sin’ I gaed up till Jerusalem 
to worship, 

12. “And naither faund they me 
i’ the Temple argle-barglin wi’ ony 
ane, or gaitherin a thrang, nor yet 1’ 
the kirks, nor i’ the citie. 

13. “Nor can they lead prufe o’ 
what they noo wyte me wi’. 

14. “But this muckle I confess 
tye, that, conform to ‘The Way,’ 
whilk they ca’a Schism, sae dae I ser’ 


| my faither’s God; hauding fast a’ 


thae things that are putten doon 7’ 
the Law and i’ the Prophets. 
15. “ Haein a hope wi’ God, whilk 

Felix terrify’t. 


they theirsels haud, that thar sal be 
a Risin-again baith o’ the gude and 
the ill. ; 

16. “And o’ this I am makin a 
task, to hae a gude conscience aye ; 
baith toward God and man. 

17. “Noo, eftir a gude wheen 
years, I cam to fesh aumous to my 
nation, and offerans : 

18. “Amang whilk they faund 
me, purify’t i’ the Temple ; no wi’ a’ 
thrang, nor wi’ ony steer ; 

19. “But a wheen Jews frae Asia 
made the steer: wha sud hae been 
here, and makin accusation, gin they 
had ocht again me. 

20. “Or lat thir here tell what ill 
they faund in me, as I stude afore 
the Cooncil ; 

21. “Gin it be-na for this ae thing, 
whan I cry’t oot, staunin amang 
them, ‘ Anent the Risin-frae-the-deid 
am I wytit afore ye this day !’” 

22. But Felix delay’t them, to hae 
mair certain knowledge o’ ‘The 
Way”; sayin, “ Whan Lysias the 
chief officer sal come doon, I wull 
determine yere maitter.” 

23. Giean orders to the captain 
to keep him, and alloo proper free- 
dom, and hinder nane o’ his ain 
acquaintance frae comin to him. 

24. And eftir a wheen days, Felix 
cam wi’ Drusilla his ain wife, a 
Jewess; and sent for Paul, and 
listened to him anent the faith in 
Christ. 

25. Noo, as he was reasonin o’ 
justness, and self-guidin, and a Judg- 
ment to come, Felix was terrify’t, 
and quo’ he, “‘Gae yere ways enoo; 
but whan I fin a ! fit time, I wull 
send for ye.” 

26. And he was lookin that siller 
micht hae been gien him by Paul: 





1V. 25. Felix’s ‘fit time” nevir cam, that 
we ken 0’. He heard Paul aft (v. 26) 
but repentit-na. His name o’ blythe 
import (‘‘ happy ”) was but a mockery ; 
oot o’ the twa, Paul, shackl’t wi’ airns, 
and forfouchten wi’ labor, was the happy 
-ane ! 

Paul afore Festus. 


sae he sent for him aftener, and had 
converse wi’ him. 

27. But whan twa year had gane 
by, Felix was succeedit by Portius 
Festus ; and, to gain favor wi’ the 
Jews, Felix left Paul a prisoner. 


CHAPTIR TWENTY-FYVE. 


Paul appeals frae Jerusalem to Rome. 
Better Nero, whase mind had yet to be 
made up, than the Jewish Cooncil, w@ 
determined on his death ! 

ND whan Festus was come intil 

the Province, eftir thrie. days, 
he gied up to Jerusalem. 

2. Than the Heigh-priest, and the 
heid-men o’ the Jews, deponed again 
Paul, and entreatit him, 

3. And socht for thirsels a favor 
again him ; seekin that he wad send 
for him to Jerusalem ; haein a plot 
to kill him on the way. 

4. But Festus answer’t, that on the 
ae haun, Paul was keepit in ward in 
Cesarea ; and on the ither haun, that 
he himself was gaun doon shortly. 

5. “Lat them, than,” quo’ he, 
“wha hae pooer amang ye, gae doon 
wi’ me, and wyte this man, gin thar 
be ony wrang in him.” 

6. And eftir he bade amang them 
no mair than aucht or ten days, he 
gaed doon to Cesarea; and on the 
morn, sittin in judgment, order’t 
Paul to be brocht. 

7. And whan he cam, the Jews 


_that had come doon frae Jerusalem 


stude roond aboot, and led mony and 
sair chairges again Paul, that they 
coudna mak gude. 

8. While Paul defendit himsel : 
“Naither again the Jews’ Law, nor 
again the Temple, nor again Cesar, 
hae I dune wrang ava!” 

9. But Festus, willin to do the 
Jews a favor, answer’t Paul, “ Are 
ye ready to gang up to Jerusalem ? 
thar, anent thir things, to be judged 
afore me ?” 

10. But Paul said, “Iam staunin 
fornent Cesar’s judgment-seat, whaur 
I soud staun ; to the Jews I hae. 


King Agrippa. 


dune nae wrang; e’en as ye canna 
but perceive. 

11. “For gin—on the ae haun—I 
be a wrang-doer, or hae dune ocht 
wordie o’ death, I am ready to dee: 
or—on the ither haun—gin the things 
they wyte me wi’ are naething, nae 
man can grant me as a favor to them ! 
I appeal tae Cesar !” 

12. Than Festus, whan he had 
speech wi’ his Coonsellers, answer’t, 
‘“‘To Cesar ye hae appeal’d ; to Cesar 
ye sal gang!” 

13. And eftir a wheen days had 
gane by, Agrippa the King, and Ber- 
nice, cam doon to Cesarea, and salutit 
Festus. 

14. And as they bade thar a gude 
wheen days, Festus laid Paul’s case 
afore the King ; and quo’ he, ‘‘ Thar 
is a particular man left in ward by 
Felix ; 

15. “ Anent wham, whan I was at 
Jerusalem, the Heigh-priests and 
Elders o’ the Jews laid information ; 

16. “To wham I made answer, 
‘It isna the way o’ the Romans to 
gie up a man as a favor, afore the 
accused hae the accusers face to face, 
and hae liberty to mak his defence 
for his sel, anent the wrang he is 
wytit wi’.’ 

17. “And sae, whan they war 
come here, wi’ nae delay I sat on the 
tribunal, and order’t the man to be 
brocht. 

18. ‘“* Anent wham, whan his accu- 
sers stude up, they brocht forrit nae 
sic ill things as I was lookin for: 

19. “But some quaistens anent 
their ain worship ; and o’ ane Jesus, 
wha is deid ; but wham Paul threepit 
was leevin. 

20. “ And, seein I was dubious 
aboot sic quaistens, I speir’t at him, 
‘Gin he wad gang to Jerusalem, 
and thar be tried concernin the 
things ?’ 

21. “But as Paul appeal’d to the 
hearin o’ the Emperor, I commandit 
him to be keepit till sic time as I 
micht send him up to Cesar.” 

‘¢ Ve see this man!” 


22. And ! Agrippa says to Festus, 
“Tam mindit to hear the man my- 
self!” ‘The morn,” quo’ he, ‘ye 
sal hear him.” 

23. Sae, on the morn, whan Agrip- 
pa was come, and Bernice, wi’ unco 
display, and war enter’t intil the 
place o’ hearin, wi’ baith captains o’ 
thoosands, and the heid men o’ the 
citie, at Festus’ orders Paul was 
brocht oot. 

24. And Festus says, “King Agrip- 
pa, and a’ men here convened, ye 
see this man, anent wham ane and a’ 
o’ the Jews made a plea wi’ me, baith 
in Jerusalem and here, cryin oot 
that he soudna be alloo’d to leeve 
ony langer. 

25. “ But I gaither’t that naething 
wordie o’ death had he dune. But 
as this man himsel appealed to the 
Emperor, I determined to send him. 

26. ‘“* Anent wham I hae naething 
certain to write to my lord. Sae I 
hae brocht him afore you, and mair 
particularly afore thee, King Agrippa, 
to the end that frae the examination 
had, I micht hae something I could 
write : 

27. “For it disna seem reasonable 
to me, to send a prisoner, and no wi’ 
him the chairges laid again him.” 


OCHAPTIR TWENTY-SAX. 
Paul tells hoo he becam a Christian. It 
affecks Agrippa a wee. 

(pap Agrippa said, ‘‘It is _per- 

mittit ye to speak anent yersel. 
And Paul waved his haun, and 
answer’t for his sel. 

2. “I coont mysel happy, King 
Agrippa, for that I may mak my 
defence afore you this day anent the 
things ? Jews wyte me wi’. 


1V, 22, This Agrippa had some gude 
things aboot him: but. he had made his 
wale, and taen the world for his portion, 
and wadna turn again. ‘here are mony 
like him ! 

2V. 2. <Afore Agrippa, and mair than 
ance, Paul says ‘‘Jews” (no ‘‘ the Jews,” 
as tho’ his hail nation war again him). 
Mony thoosands believed (xxi. 20), and 
mony thochtfu’ anes war seekin for licht. 

Paul speaks 


3. “And the mair, as I ken ye 
are weel-acquant wi’ a’ things belang- 
in to the Jews, baith o’ customs and 
o’ quaistens. Thus I entreat ye to 
hear me patiently. 

4. “The way o’ my life, frae 
youth, whilk was at first amang my 
ain folk at Jerusalem, ken a’ Jews. 

5. “Inasmuckle as they war takin 
tent to me frae the first—gin aiblins 
they war able to testify — that, 
accordin to the straitest sect o’ oor 
religion, I leeved a Pharisee. 

6. ‘And noo’ for a hope o’ the 
promise God made to oor faithers, 
I am staunin to be judged. 

7. ‘To whilk promise, vor nation 
o’ twal tribes, wi’ intensitie o’ service, 
nicht and day, hope to attain : anent 
whilk promise, O King, I am wytit 
by Jews. 

8. “What! is it no to be believ’d 
wi’ you, that God raises the deid ? 

9. “I indeed thocht within mysel 
that I soud do unco mony things 
contrar to the name o’ Jesus 0’ 
Nazareth. 

10. ‘“ Whilk I did in Jerusalem ; 
and mony o’ the saunts barred I in 
dungeons, receivin authoritie frae 
the Heigh-priests; and whan they 
war putten to deid, I gied my vote 
again them. 

11. “And, takin vengeance on them 
aften, in a’ the kirks, I strave to mak 
them blaspheme ; and bein uncolie 
enraged again them, I pursued them 
the lenth o’ foreign cities. 

12. ‘And inasmuckle as I was 
gaun to Damascus, wi authoritie 
and orders frae the Heigh-priest, 

13. “ At middle-day, on the road, 
I saw, O King, frae the lift, aboon 
the splendor o’ the sun, a licht that 
lowed roond aboot me, and them 
that gaed wi’ me ; 

14, “And whan we had a’ faun 
to the yird, I heard a voice speakin 
to me i’ the Hebrew tongue, ‘Saul! 
Saul! why are ye pursuin me? It 
is ill for ye to kick again the 
prods !’ 

afore the King. 


15. “And I said, ‘Wha are you, 
my Lord!’ And he says, ‘I am 
Jesus, wham ye are pursuing ! 

16. “* But rise ye, and staun on 
yere feet; for to this end hae I 
appear’t to ye; to fit ye to be a 
helper and a witness, baith o’ what 
ye hae seen, and i’ thae things I sal 
appear t’ye: 

17. “* Deliverin ye frae amang the 
folk, and frae the nations, amang 
wham I am sendin ye forth. 

18. ‘“**To unsteek their een, that 
they may turn them aboot frae the 
mirk intil the licht, and frae Sautan’s 
rule to God; that they may hae 
their sins forgi’en, and hae their lot 
amang them wha are sanctify’t by 
faith in me.’ 

19. * Wharfor, King Agrippa, I 
wasna dour anent the heevenlie 
vision : 

20. ‘But made kent to a’ thae in 
Damascus first, and in Jerusalem, 
and to a’ the pairts o’ Judea as weel, 
and to a’ the nations, that they soud 
repent and turn to God, doin warks 
wordie o’ their repentance. 

21. “On accoont o’ thir things, 
Jews, grippin me i’ the Temple, ettl’t 
to slay me wi’ their ain hauns. 

22. ‘“‘Sae than, haein help o’ God, 
to this day I staun, bearin witness 
baith to sma’ and great; sayin nae 
ither word than thae things that 
baith the prophets and Moses said 
soud come ; 

23. ‘That the Christ bude suffer, 
gin he (foremaist o’ thae that soud 


| rise frae the deid!) wad declare licht 


baith to the folk and to the nations! ” 

24, But while he was sayin thir 
thing in his defence, Festus, cryin 
oot, says, “Ye are wud, Paul! Yere 
lear is garrin ye be dementit ! ” 

25. But quo’ Paul, “I am-na wud, — 
maist noble Festus! but declarations 
o’ truth and o’ a soond mind am I 
settin forth ! 

26. “For weel kens the King 
aboot thir things; afore wham e’en 
wi’ a’ freedom am I speakin: for I 


Paul for Italy. 


am no perswadit that ony o’ thae 
things hae escapit him; for this 
wasna dune hidlins. 

27. “Hae ye faith, King Agrippa, 
in the prophets? I ken ye hae 
faith !” 

28. And Agrippa says to Paul, 
“ Wi’ a wee fleechin think ye to mak 
me a Christian ?” 

29. And Paul: “I wad pray to 
God, that wi’ little or muckle, no 
only yersel, but a’ that hear me this 
day, micht come to be sic sort as I 
am—barrin thir shackles ! ” 

30. And the King raise, and the 
governor, and Bernice as weel, and 
they that sat wi’ them. 

31. And haein withdrawn, they 
spak among their sels, sayin, ‘‘ This 
man dis naething wordie o’ shackles 
or dungeon !” 

32. And Agrippa said to Festus, 
“This man coud hae been set free, 
gin he hadna appealed to Cesar ! ” 


CHAPTIR TWENTY-SEEVEN. 


Paul, and the ship, and the sea; a’ 7? the 
howe o’ God’s loof! But the storm ends ; 
and what G'od ettles comes to pass. 

.4 ND whan it was settl’t that we 

- war to sail to Italy, thay gied 
ower Paul and a wheen ither pris- 
oners to a captain by name Julius, 

o Augustus’ band. 

2. And, gaun on board a ship o’ 
Adramyttium, aboot to be sailin for 
the seaports o’ Asia, we pat to sea; 
Aristarchus, a Macedonian o’ Thessa- 
lonica bein wi’ us. 

3. And on the morn we pat into 
Sidon; and Julius courteouslie treatin 
Paul, gied him liberty to gang to his 
freends and be enterteen’d. 

4, And frae thar we pat oot to 
sea, and sailed to the lee o’ Cyprus, 
for that the win’ was contrar. 

5. And, sailin ower the sea aff 
Cilicia and Pamphylia, we cam to 
Myra, o’ Lycia. 

6. And thar, the captain fin’in an 
Alexandrian ship gaun to Italy, pat 
us on board her. 

Unco storms. 


7. But, for a gude wheen days, 
gaun cannilie, and wi’ some fash 
winnin fornent Cnidus—the win’ no 
allooin us to reach thar—we sailed 
aneath the lee o’ Crete, ower fornent 
Salmone. 

8. And wi’ muckle wark coastin 
on, we cam till a particular place 
ca’d ‘“‘ Fair Havens,” nar whilk was a 
citie, Lasea. 

9. But a gude space o’ time bein 
taen up, and sailin bein noo danger- 
ous—for the Fast was e’en noo gane 
by-—Paul gied them advisement, 

10. Saying to them, ‘‘Sirs, I see 
that the voyage wull be wi’ skaith 
and muckle loss, no alane to the lade 
and the ship, but eke o’ our lives.” 

11. But the captain took mair tent 
to what the ship-master and the 
owner said, than to the things spoken 
by Paul. 

12. And mair : the harbor no bein 
safe to winter in, the feck o’ them 
gied advice to set sail oot, gin by ony 
means they micht aiblins mak Phe- 
nice ; thar to winter: whilk isa har- 
bour o’ Crete, as ane looks !Sou- 
wast and Nor-wast. 

13. Noo, a south win saftly blawin, 
thinkin they had gotten what they 
wantit, weighin the anchor, they 
sailed alang Crete, nar to the shore. 

14. But no lang eftir, thar struck 
her a win’, a tornado, ca’d “The 
East-Nor’-Easter ” ; 

15. And the ship, bein flauchtit 
awa, and no bein able to look the 
win i’ the face, we gied her up, and 
war carry’t alang. 

16. And rinnin aneath the lea o’ a 
sma’ island ca’d Clauda, we war 
jimply able to secure the boat. 

17. Whilk haein taen up, they war 
usin helps, frappin the ship: and 
jalousin they micht be cuisten on the 
Great Quicksand, they loot the veschel 


-gang ; sae thae war carry’t alang. 





1V 12. The harbor is really open to the 
Kast, and beildit frae the Wast: but 
the sailors look to “ the Sou’-wast and 
Nor’-wast ” as they come intil’t. 

18. But, bein uncolie tossed’ wi’ 
the tempest, on the morn they begude 
to fling the ladin overboard ; 

19. And on the third, the tacklin 
o’ the ship. 

20. But naither sun nor starns 
blinkin on us for mony days, and an 
unco storm lyin on us, at the end a’ 
hope o’ bein deliver’t was gane. 

21. But whan they had been lang 
wantin meat, Paul, staunin amang 
them said, ‘Sirs, ye soud hae listen’t 
tae me, and no hae been settin sail 
frae Crete, to win this skaith and 
loss. 

22. “ And, at this present, I coon- 
sel ye to be o’ gude heart ; for loss 0’ 
life thar sal be nane amang ye; but 
the loss o’ the ship. 

23. “For ane stude by me this 
nicht, an Angel o’ God, whase I am, 
and to wham I pay service, 

24. “Sayin, ‘Fear-ye-na, Paul! 
Afore Cesar ye sal staun: and be- 
hauld! God has gien to ye a’ them 
that sail w’ye.’ 


25. ‘“Sae, be o’ gude heart, Sirs ! | 


for I hae faith in God that sae it sal 
be—’ the way tell’t to me: 

26. ‘‘Tho’ on a particular island 
we man be wreck’t.” 

27. But whan the fowrteenth nicht 
was noo come, as we war driven aboot 
in Adria, aboot the midnicht the 
sailors jaloused that some kintra was 
drawin nar-haun. 

28. And soondin, they faund it 
twenty faddoms; and gdun a wee on, 
and soondin again, they faund fyfteen 
faddoms. 

29. And, dreidin they micht aiblins 
be wreck’t in some rocky bit, they 
cuist fowr anchors oot o’ the stern, 
and wish’t for the day. 

30. But whan the sailors war 
seekin to escape oot o’ the ship, and 
had loutit doon the boat intil the sea, 
as gin they wad tak oot anchors frae 
the bow, 

31, Paul says to the captain, and 
to the sodgers, “Gin thae bide-na i’ 
the ship, ye canna be deliver’t !” 

188 


ACTS, XXVII. 





Win to Malta. 


32. Than the sodgers cast awa the 
tows o’ the boat, and loot her fa’ aff. 

33. And till siccan a time as the 
dawin cam, Paul was entreatin them 
a’ to tak meat, sayin, “‘ A fowrteenth 
day, this day, are ye makin, wantin 
meat, and giean yersels naething ; 

34. ‘“Sae, I entreat ye, tak some 
meat ; for this is for yere gude ; for 
no a hair o’ the heid o’ ony o’ ye sal 
perish !” 

35. And haein said thir things, he 
took a laif, and gied thanks to God 
afore them a’, and breckin it, begude 
to eat. 

36. And sae, takin up gude heart, 
they theirsels took meat. 

37. Noo we war—the hail number 
o’ sauls i’ the ship—twa hunner and 
seeventy-sax. 

38. And whan they had eaten 
eneuch, they eased the ship, thrawin 
oot the wheat intil the sea. 

39. And whan the day cam, they 
didna ken the lan’, but takin tent o’ 
a particular cove, wi’ a strand, they 
war ettlin, gin it war possible, to 
drive the ship in. 

40. And, cuttin awa the anchors, 
they loot them gang intil the sea; 
and lowsin the lashin o’ the rudders, 
and heizin up the foresail to the 
gale, they held for the strand. 

41. But, fa’in intil a place whaur 
twa currents met, they ran the ship 
a-grun’: the bow remained fast, and 
was immovable ; but the stern brak 
intil pieces wi’ the onset o’ the 
waves. 

42. Noo, the sodgers ettled to slay 
the prisoners, sae that nane o’ them 
soud soom oot and get awa. 

43. But the captain, wha desir’t to 
deliver Paul, keepit them frae their 
intention, and direckit thae that coud 
soom—pittin aff first—to get to the 
lan’ ; 

44, And the lave, some on deals, 
and some on ither things o’ the ship. 
And sae it cam aboot, that a’ war 
brocht safely throwe to the lan’. 


Leaves Malta 


CHAPTIR TWENTY-AUCHT. 


Paul lands.at Matta: and 7’ the end, wins 
to the citie o the Emperor ; (and belyve 
to the citie o’ the great King !) 

ed whan we had gotten safely 

throwe, than we kent that the 
island was ca’'d Melita. 

2. And the barbaric folk schawed 
us unco kindness ; for they luntit a 
fire, and took us in, on accoont o’ the 
rain that set in, and the cauld. 

3. But whan Paul had gaither’t 
some eldin, and had putten it un the 
fire, a viper cam oot wi’ the heat, and 
grippit on bis haun. 

4. And whan the folk saw the 
beas’ hingin frae his haun, they said 
ane to anither, ‘“‘ To a certaintie this 
man is a murderer ; and tho’ he has 
escapit the sea, yet Justice suffers-na 
to leeve!” 

5. Natheless, he sheuk aff the 
beas’ intil the lowe, and gat nae 
skaith : 

6. Tho’ they war lookin that he 
wad hae swalled, or faun doon deid. 
But whan they had waitit a lang 
time, and naething gaed wrang wi’ 
him, they changed their minds, and 
quo’ they, ‘‘ He is a god!” 

7. Noo, i thae pairts was the 
estate o’ the heid man o’ the isle, by 
name Publius; wha made us wel- 
come, and enterteened us thrie days 
wi’ a’ courtesie. Aor nN 

8. But sae it was, that Publius’ 
faither was ill o’ a fivver and a 
bludie lax ; and Paul, comin in, laid 
his hauns on him and prayed, and 
healed him. 

9. And whan this had taen place, 
the ithers wha i’ the isle had ill- 
nesses, cam forrit, and war healed ; 

10. Wha, too, wi’ mony kindnesses 
favor’t us ; and whan we sailed awa, 
they press’t on us sic things as we 
micht need. 

11. And eftir thrie months we 
set sail in a ship that had been 
winterin i’ the isle, an Alexandrian 
ship, wi an ensign, ‘The Twin- 
Brithers.” 

and wins to Rome. 


12, And ca’in in at Syracuse, we 
staid thar thrie days ; 

13. And frae thar, wi’ a sweep we 
cam roond to Rhegium; and eftir 
ae day a South win raise, and on the 
second day we wan to Puteoli ; 

14. Whaur we faund brethren, 
and war entreatit o' them to bide 
seeven days; and sae toward Rome 
we gaed. 

15, And whan frae thar the 
brethren heard tell o’ us, they. cam 
oot to meet us the lenth o’ “ Appii 
Forum ” and “ Thrie Taverns” ; and 
seein them Paul bless’d God, and 
took heart. 

16. And whan we war enter’t 
Rome, Paul had leesance to bide by 
himsel, wi’ a sodger wha had ward o’ 
him. 

17. And it cam aboot, eftir thrie 
days, he ca’d thegither to him the 
heid men o’ the Jews; and whan 
they had forgather’t, he said to them, 
‘““Men! brethren! JI, hae’in dune 
naething contrar to oor folk, or the 
customs o’ oor faithers, was gien up 
oot o’ Jerusalem to the Romans. 

18. ‘‘ Wha, examinin me, wad hae 
releas't me, for that thar was no a 
cause o’ death in me. 

19. “But as the Jews protestit, I 
bude to appeal to Cesar—no as gin 
I had ocht again my ain nation. 

“20. ‘‘ And sae I hae sent for ye, to 


‘see and speak wi’ ye; for it is for the 


Hope o’ Isra’l this chain dae I bear!” 

21. But they said to him, ‘‘ We 
oorsels naither had letters aboot ye 
frae Judea, nor did ony o’ the brethren 
come and report ony ill o’ ye. 

22. “But we wad ye soud gie us 
yere mind ; for anent this Sect, it is 
kent to us that it is on every-haun 
condemned.” 

23. Sae, haein set a day, a hantle 
o’ them cam to him at his lodgin ; 
and to them he exponed, testifyin 0’ 
the kingdom o’ God, and perswadin 
them anent Jesus, baith frae Moses 
and the prophets, frae the dawin to 
the gloamin. 

24, And some war perswadit o’ the 
things he spak ; and ithers war dour. 

25. And ’greein-na amang their 
sels, they retir’t ; Paul giean them ae 
word : “ Weel said the Holie Spirit 
by Esaiah the Prophet to yere 
faithers, sayin : 

26. ‘Gang yere ways to this 
folk, and say, Wi’ hearin ye sal hear, 
and no comprehend ; and seein, sal 
ye see, and no behauld ; . 

27. “‘For gross has this folk’s 
heart become; and wi’ dour lugs 
they hear-na; and their een hae they 
steekit ; least they soud see wi’ their 
een, and hear wi’ their lugs, and wi’ 
their heart understaun, and soud 
turn again, and I soud heal them.’ 

Twa year at Rome. 


28. “Be it kent to ye, than, that 
this salvation o’ God is offer’t to the 
nations ; and they wull hear it!” 

29. And whan he had said this, 
the Jews gaed awa, and had unco 
argle-barglin amang their sels. 

30. And he was a hail ! twa-year 
in his ain hired dwallin, and wel- 
comed a’ that cam in to him. 

31. Settin forth the kingdom o’ 
God, and exponin the things anent 
the Lord Jesus Christ, wi’ a’ freedom 
o’ speech, nane hinderin him. 





1V. 30. Luke breks aff the history sud- 
dainlie: nae doot he carry’t it on till the 
day he quat writin; tho’ he disna tell us 
what cam o’ Paul. 

CHAPTIR ANE. 


The heathen soud ken mair o? God than 
they div. Their unco vileness and thraw- 
artness, 


AUL, a servitor o’ Christ Jesus, a 
bidden Apostle, sutten apairt to 
God’s Joyfu’-message, 

2. Whilk he promised afore, throwe 
his prophets i’ the holie writins, 

3. Anent his Son, wha cam o’ 
Dauvid’s seed by the flesh, 

4, Wha was owned to be God’s 
Son wi’ micht, e’en as to the Spirit 0’ 
Holiness, by a Risin-frae-the-deid 1 
—Jesus Christ oor Lord : 

5. By wham we had gien till us 
tender love and Apostleship, toward 
lealness 0’ faith in a’ nations, for his 
name's sake : 

6. O’ wham are ye, as weel; bidden 
anes o’ Jesus Christ ; 

7. To a thae that are in Rome, 
God’s beloved, bidden saunts ; tender 
love till ye, and peace, frae God oor 
Faither, and the Lord Jesus Christ ! 

8. First, Iam giean thanks to my 
God, by Jesus Christ, anent ye a’ 
for that yere faith is made mention 
o’ in a’ the warld. 

9. For God is witness for me, him 
that I ser’ in my spirit, i’ the Joyfu’- 
message 0’ his Son, hoo constantly I 
am speakin 0’ ye ; 

10. Aye in my prayers makin 
request, gin that by some means, e’en 
noo at ony time I soud see a gate to 
gang, wi’ the wull o’ God, till ye. 

11. For I am fain to see you, that 
I may gie some spirit-gift t’ye, that 
ye may be made siccar ; 

12. That is, that we may hae a 





1V. 4. Paul made aye muckle o’ the Risin 
o’ the Lord Jesus. In Acts xiii. 33, he 
seems to expone the words, ‘‘ My son art 
thou, this day hae I begotten thee,” as 
gloriously fulfilled at his Risin-frae-the- 
deid. 





comfortin thegither by oor common 
faith—yours and mine. 

13. But I wadna ye war misleared, 
brethren, hoo that aft I ettled to 
come t’ye—but was hinder'’t, e’en till 
noo—that I micht hae some frute 
amang you, e’en as amang the lave o’ 
the nations. 

14. Baith to Greeks and _bar- 
barians, baith to wyss and simple, 
am I debtor: 

15. Thus am I sae fain to gie oot 
the Joyfu’-message, e’en to you, that 
are in Rome. 

16. For I am-na blate anent the 
Joyfu-message ; for it is God’s pooer 
to save ilka ane wha lippens; first 
to the Jew, and eke to the Greek. 

17. For the richtousness o’ God, 
throwe faith, to thae that hae faith, 
is thus made plain, e’en as it is 
putten doon, “ The just sal leeve by 
faith.” 

18. For God’s wrath is made kent 
frae Heeven, again a’ ungodliness and ~ 
wickedness o’ men, wha in wicked- 
ness haud the truth under : 

19. Inasmuckle as that whilk may 
be kent o’ God is made plain amang 
them ; for God has made it ken- 
speckle. 

20. For the invisible things 0’ 
him, e’en frae the warld’s creation, 
are made plain to be seen by the 
things that are creatit—e’en his eter- 
nal pooer and Godheid; that they 
micht hae nae excuse : 

21. For, comin to ken God, they 
magnify’t him-na as God, nor gied 
him thanks; but their reasons war | 
feckless, and their doitit heart was 
mirk. 

22. Settin-up to be wyss, they 
becam fules ; 

23. And changin, they tint the 
glorie o’ the incorruptible God in the 
form o’ an image o’ corruptible man, 

Desperate sins. 


and birds, and fowr-fittit beass, and 
crawlin things. 

24. Sae God e’en gied them ower 
to vileness, i’ the uncleanness o’ their 
hearts ; sae as e’en to dishonour their 
ain bodies amang theirsels : 

25. Wha trokit awa God’s truth 
for a lee, and gied worship and ser- 
vice to what is made, raither than to 
the Maker—wha is blessed for aye ; 
Amen! 

26. Sae for this, God gied them 
up to vile passions ; for e’en their 
weemen did change the nat’ral use 
for what is contrar to natur ; 

27. And e’en sae the men, quattin 
the wumman, burned wi’ desire ane 
to anither ; men wi’ men actin un- 
seemly, and receivin in theirsels the 
reward o’ their error as was due. 

28. And e’en as they didna seek to 
keep God i’ their mind, God _ gied 
them ower to a reprobate heart, to 
do things no fittin : 

29. Bein fu’ o’ a’ unholiness, 
wickedness, selliness, malignity ; fu’ 
o envie, blude, strife ; twa-faced ; 
spitefu’ ; tale-pyets ; 

30. Backbiters, haters o’ God, in- 
solent, liftit-up, boasters, inventors 
o’ ill, risin up again parents, 

31. Wantin sense, breckers o 
covenants, wantin nat’ral affection, 
wantin kindness ; 

32. Wha, kennin the holie sentence 
o’ God, that they wha dae sic things 
are wordie o’ death, no alane dae 
them, but are colleaguin wi’ thae that 
sae practeese. 


? 


CHAPTIR TWA. 


God's even-handit justice, to Jew and Gentile 
alike: ae law and ae judgment for a, 
eae ye are e’en wantin a’ excuse, 

O man! whasaever ye may be, 
that are condemnin ; for whaur ye 
are condemnin anither, ye are con- 
demnin yersel:; for ye wha are wytin 
are siclike doin. _ 

2. But we ken‘ that the judgment 
o’ God is true, on thae practeesin sic. 
things as thir. 

Wantin’ excuse, 


3. And are ye lippenin to this, O 
man! wha are condemnin thae that 
practeese sic things as thir, and yet 
are doin them, that ye sal escape the 
judgment o’ God ? 

4. Or, dae ye licthlie the unco 
kindness, and forbearin, and lang- 
tholin o’ God; no takin tent that 
God’s gudeness wad fain lead ye to 
repentance 4 

5. But, wi’ yere dour and unre- 
pentin heart, ye are heapin up for 
yersel wrath in wrath’s day, and the 
schawin-forth o’ God’s richtous con- 
demnation : 

6. Wha will gie to ilk ane e’en as 
his warks sal be ; 

7. To thae, on the ae-haun, wha 
by patient continuin in gude warks, 
seek for glorie, honor, and immor- 
tality—life eternal : 

8. To thae, on the ither haun, 
wha contend, and follow-na the truth, 
but follow ill—anger and wrath. 

9. Dool and pain on ilka man’s 
saul wha works oot ocht that is ill, 
baith to the Jew first, and eke to 
the Greek : 

10. But glorie, and honor, and 
peace, to ilka ane wha dis that whilk 
is gude ; baith to the Jews first, and 
eke to the Greek. 

11. For thar is nae walin-oot 0’ 


faces wi’ God! 


12. For as mony as hae sinned, 
wantin the law, sal eke perish wantin 
the law ; and as mony as hae sinned 
aneath the law, sal be condemned 
aneath the law. 

13. For it isna thae that hear the 
law that staun richt wi’ God ; but 
thae wha do the law sal be appruv’d. 

14, For whan frem’d folk, thae wha 
hae nae Jaw, do by natur the warks 
o’ the law—thir, wantin the law, are 
to thirsels a law : . 

15. Wha in vera deed gie prufe o’ 
the law’s wark, whilk is graven on 
their hearts; their conscience giean 
testimonie in their thochts, by ex- 
cusin or else wytin them, 

16. In the day whan God sal judge 


Boastin i’ the Law. 


a’ the secrets o’ men, throwe Jesus 
Christ, e’en accordin to my joyfu- 
message. 

17. But if ye, ca’in yersel a ‘‘ Jew,” 
staun on “ Law,” and boast in God, 

18. And ken his wull, and appruve 
the best things, and hae yere lear i’ 
the Law, 

19. And are perswadit that ye are 
yersel a leader o’ blin’ anes, a licht to 
a’ i the mirk, 

20. A guide for ignorant anes, a 
teacher o’ bairns, haein the shapin o’ 
lear and truth in the Law: 

21. Ye, than, that tell anither ! 
why dae-ye-na tell yersel? Ye that 
are sayin, ‘‘ Ane soudna steal!” dae 
ye steal ? 

22. Ye that bid men no to com- 
mit adultery ; dae ye commit adul- 
tery? Ye that scunner at eidols, dae 

e rob the temples ? 

23. Ye that hae yere boast i’ the 
“Law,” dae ye brek the Law, and 
dishonor God ? 

24. For the name o’ God, on yere 
accoont, is dishonored amang the 
nations ; e’en as it has been putten- 
doon. 

25. For, on the ae-haun, circum- 
ceesion is a gain, gin ye are keepin 
the Law ; but, on the ither haun, gin 
ye be a breker o’ the Law, than yere 
circumceesion has come to be uncir- 
cumceesion ! 

26. Gin aiblins then, the uncircum- 
ceesed keep the holie biddens o’ the 
Law, winna the uncircumceesion be 
coontit as circumceesion ? 

27. And the uncircumceesion 0’ 
natur, gin it cairries oot the Law, sal 
condemn you, wha wi’ the letter and 
circumceesion, brek throwe the law! 

28. For he isna the ‘‘ Jew,” wha is 
but lane ootwardly ; nor is circum- 
ceesion whilk is seen i’ the flesh, the 
“ Circumceesion ! ” 

29. But he is the ‘‘Jew” wha is 
ane within; and true circumceesion 





1V, 28. Jews and Gentiles are a’ ane afore 
God: his speirin is, ‘‘ Hae ye faith, O 
man?” 

ROMANS, III. 





Advantage o’ the Jews. 


is the circumceesion o’ the heart—in 
spirit, no in name, whase acceptance 
isna o’ men, but o’ God. 


CHAPTIR THRIE. 


The Law that condemns ; and the Gospel 
that saves. 

]HAT way, than, is the Jew 

heigher ? or what gets he oot 
o’ his circumceesion ? 

2. Muckle a’ ways; first this, that 
they war gien the word o’ God. 

3. For what gin some o’ them had 
doots? Sal their doots mak in vain 
lippenin to God ? 

4, Never! But lat God be true 
and ilka man a leear; e’en as it is 
putten doon, “To the end thy words 
soud be uphauden, and thou soud 
prevail whan thou contends.” 

5. But gin oor wrang maks God’s 
truth shine, what sal we say? Is God 
wrang wha punishes !—I am speakin 
as a man: 

6. Far frae it ! 
judge the warld ? 

7. But gin God’s truth appeared 
greater, to his glorie, by reason 0’ 
my leean, am I ony mair, as a sinner, 
to be condemned ? 

8. And why no? Juist as some 
slander us, and report us as sayin, 
“Tat us do ill, that gude may 
come!” whase condemnation is richt. 

9. Weel, what than? Are we 
beildin oorsels? No the least! for 
we hae already chairged baith Jews 
and Greeks o’ bein aneath sin ; 

10. Hen as it is putten doon: 
‘‘Thar is nane holie ; na, no ane! 

11. “Thar is nane wyss; thar is 
nane seekin oot God. 

12. “They are a’ gane a-gley ; 
they are a'thegither feckless ; thar is 
nane schawin love, no sae muckle as 
ane. 

13. “Their hauss is like an open 
sheugh ; wi’ their tongues they hae 
used doobleness ; the venom o’ the 
asp is aneath their lips. 

14. “‘ Whase mov’ is fu’ o’ bannin 
and bitternesss. 


Or hoo soud God 

“© Whaur comes boastin ?”’ 


15. “ Glegg are their feet to spill 
blude ; 

16. ‘“ Destroyin and sorrowin are 
i’ their way-gaun ; 

17. “And a way-gaun 0’ peace hae 
they nevir kent. 

18. “Nae fear o’ God 
their een.” 

19. Noo we ken that whatsoe’er 
the Law says, it says it to thae that 
are aneath the Law; sae that ilka 
mou’ may be stoppit, and the hail 
warld may come aneath the judg- 
ments o’ God. 

20. Inasmuckle as by warks o’ 
Law, sal nae flesh be made richtous in 
his sicht ; for throwe the Law is the 
unveilin o’ sin. 

21. But noo, a’thegither sindry 
frae the Law, a richtousness o’ God 
has been set forth, bein uphauden by 
the Law and the prophets ; 

22. Hen a richtousness o God 
throwe faith in Jesus Christ, comin 


is afore 


to a’ wha hae faith; for a’ are 


ane ; 

23. For a’ hae sinned, and a’ fail 
o’ the glorie o’ God ; 

24. Bein held richtous, freely, 
throwe his ain favor, by the re- 
deemin o’ Christ Jesus : 

25. Wham God sut forth as oor 
coverin-ower, by faith in his blude ; 
for the settin forth o’ his richtous- 
ness to the passin-by o’ oor auld 
sins, 

26. To schaw the gudeness o’ God, 
in his tholin at this time; to the end 
he micht be richtous his sel, while 
declarin richtous the man wha be- 
lieves in Jesus. 

27. Whaur comes in gloryin, than ? 
It is putten awa! On whatna prin- 
ciple? O’ warks? Nay! But throwe 
the principle o’ faith. 

28. We are reckonin, than, that a 
man is held richtous by faith, sindry 
frae the warks o’ the Law. 

29. Or, is God the God o’ Jews 
only? no o’ the Nations as weel ? 
Aye! eke o’ the Nations ! 


30. Gin at least he be the God, 

Abra’m justify’t. 


wha wull justify the circumceesion 
for their faith, and the uncircum- 
ceesion by like faith ! 

31. Are we, than, makin the Law 
naething ? No sae! On the contrar, 
we are makin siccar the Law. 


CHAPTIR FOWR. 
Abr’am and his faith: whilk we wad do 
weel to fellow. 
AY eases than sal we say that 
Abr’am oor faither i’ the flesh 
has gotten ? 

2. For gin Abra’m, by his warks, 
was acceptit as richtous, he had 
fundation for gloryin: yet no afore 
God. 

- 3. For what is putten doon i’ the 
buik? “Abr’am lippened God ; and 
it was set doon as richtousness.” 

4, But to him wha works, the 
reward isna coontit by way o’ favor, 
but by way o’ debt. 

5. While to him wha works-na, 
but lippens him wha justifies the 
ungodly—the faith o’ him is coontit 
as richtousness. 

6. E’en as Dauvid schaws the weel- 


bein. o the man to wham God 
coonts richtousness, sindry  frae 
warks : 


7. “Happy they whase ill-deedi- 
nesses are forgi’en, and whase sins 
are happit ower ! 

8. “‘ Happy is the man whase sin 
the Lord disna haud again him !” 

9. Comes than this blessin on the 
circumceesion ? or on the uncircum- 
ceesion as weel? For we are sayin 
that ‘‘faith” was coontit to Abram 
as “richtousness.” 

10. Hoo than was it coontit ? 
Whan in circumceesion ? or in un- 
circumceesion? No in circumceesion, 
but in uncircumceesion ! 

11. And he was gien the sign 0’ 
circumceesion, a seal o’ the faith- 
richtousness he had in his ? uneir- 
cumceesion : sae that he micht be the 
1V.11. Tak tent hoo he pruves faith to be 


the door to God ; and no circumceesion : 
pruves it e’en by Abr’am his sel ! 





Abra’m’s faith. 


great heid o’ a’ wha hae faith while 
in their uncircumceesion, that richt- 
ousness soud be coontit to them ; 

12. And the great heid o’ circum- 
ceesion to them wha not only hae 
circumceesion, but wha follow the 
steps o’ oor faither Abr’am in his un- 
circumceesion. 

13. For it wasna throwe the Law 
that the promise was gien to Abra’m 
or to his seed, anent bein the heir o’ 
the warld ; but throwe the richtous- 
ness 0’ faith. 

14. For gin they wha are o’ “Law” 
war heirs, “faith” has failed; and 
the promise has come to nocht! 

15. For the law schaws wrath ; 
but whaur thar is nae law, thar is 
nae brekin o't. 

16. Sae it is o’ faith, that it may 
be by favor, in order that the pro- 
inise may be siccar till a’ the seed: 
no to that o’ the law only, but eke 
to that o’ the Abr’am-faith, wha is 
the great heid o’ us a’ ; 

17. (Hen as it is putten doon, 
“The great heid o’ mony nations hae 
I made thee,”) afore God wham he 
believed: e’en him wha raises the 
deid, and ca’s things that are-na e’en 
as gin they war: 

18. Wha, whan hope was gane, 
on hope held fast, that he micht be- 
come faither o' mony nations; e’en 
as it was spoken, ‘‘Sae sal be thy 
seed !” 

19. And mainteenin strang his 
faith, he lookit-na on his ain body 
as bein deid—bein e’en aboot a 
hunner-year-auld—nor Sarah’s womb 
as deid ; 

20. But lookin on the promise o 
God, he becam strang in faith, and 
swither’t-na wi’ unbelief, giean glorie 
to God ; 

21. And siccar i’ the belief that 
what he had promised he was strang 
to perform : 

22. And sae it was coontit to him 
for richtousness. 

23. But it wasna for him alane 
that this was sae coontit to him ; 

ROMANS, V. 











“* In due time Christ dee’t.”’ 


24. But eke for oor sakes, to wham 
it was to be coontit ; to us wha pit 
oor faith in him wha raised Jesus 
oor Lord frae the deid ; 

25. Wha was deliver’t up for oor 
sins, and was raised again for oor 
justifyin. 


CHAPTIR FYVE. 


Receivin the Atonement. ‘The ae sin that 
brocht in death, and the ae Offeran that 
brocht in life. 


EIN than coontit richtous by 
faith, lat us hae peace in God, 
by oor Lord Jesus Christ ; 

2. By wham is the introducin we 
hae had, by oor faith, intil this favor 
in whilk we staun: and lat us rejoice 
i’ the hope o’ God’s glorie. 

3. And no this alane, but e’en 
rejoice in oor troubles ; kennin that 
troubles work oot lang-tholin ; 

4, And lang-tholin, testin ; 
testin, hope ; 

5, And hope maks-na ashamed ; 
for that. God’s love has been shed 
abreid in oor hearts throwe the 
Holie Spirit gien to us. 

6. For, we yet bein feckless, Christ 
in due season dee’t for the ungodlie. 

7. Far jimply wad ony ane dee 
for an upricht man ; yet aiblins for 
a holie man ane micht e’en daur 
death ; 

8. But God commends his ain love 
to us, in that e’en while we war yet 
in sin, Christ dee’t for us. 

9. Muckle mair, than, bein noo 
coontit richtous throwe his blude, we 
sal be sav’t frae the wrath throwe 
him. 

10. For gif, bein faes, we war re- 
concil’t to God throwe his Son’s 
death, hoo muckle mair—bein noo 
reconcil’t—sal we be sav’t in his life ? 

11. And no only sae, but, rejoicin 
in God, throwe oor Lord Jesus 
Christ ; throwe whan, at this present, 
we receive the reconciliation. 

12. For this reason—Juist as sin 
cam intil the warld throwe ae man, 

and 


Adam and Christ. 


and throwe sin death ; and sae to a’ 
men death cam, for a’ sinned: 

13. For to the Law, sin was i’ the 
warld (but sin isna coontit up, gin 
thar war nae Law) ; 

14. But death had pooer frae Adam 
doon to Moses, e’en ower thae wha 
hadna sinned! like to the sin o’ 
Adam—wha is a likeness o’ the 
Comin Ane. 

15. But no as the faut, was the 
gift o’ the favor: for gin by the faut 
o’ ane, mony dee’t; mair was the 
favor o’ God, and the free gift; the 
favor o’ the ae man, Jesus Christ, was 
mair sufficin’ for the mony. 

16. And no as throwe ane that 
sinned is the free gift. For the 
judgment was to condemnation on 
accoont o’ ae faut ; whauras the lovin- 
favor is by mony fauts to Laie 
tion. 

17. For gin throwe the faut o’ ane, 
death had pooer throwe that ane— 
muckle mair they wha receive the 
unco plenitude o’ the favor, and hae 
gien to them the free gift o’ richtous- 
ness, sal hae pooer in life throwe Ane 
—Jesus Christ. 

18. And sae—as throwe the ae 
faut, condemnation cam on a’ men, 
sae throwe ae richtousness establish’t, 
the free gift comes to a’ men. 

19. For e’en as throwe the dis- 
obedience o’ ae man, the mony war 
coontit as sinners—sae throwe the 
obedience o’ ane sal the mony be 
eoontit richtous. 

20. But Law cam in, 
offence micht be seen to exceed: 
but whaur offences exceedit, the 
tender-love muckle mair exceedit. 

21. That, e’en as sin had pooer, in 
death, sae tender-love soud hae pooer, 
throwe richtousness, to Eternal Life, 
throwe Jesus Christ our Lord. 


that the 





1V. 14. Some tak this to mean wee bairns; 
but we raither tak it as referrin to oot- 
rageous and wilfu’ sins like Adam’s, A’ 
sins are ill eneuch ; but some are waur 
than the lave. 

ROMANS, VI. 


Deid to sin. 


CHAPTIR SAX. 


Deid to oor auld life in sin ; but leevin to 
the new life in Christ. 
HAT, than, are we to say? Are 
we to gang on in sin, that mair 
tender-love may be seen ? 

2. Awa wi’ it! Hoo sal we, wha 
dee’t to sin, be leevin ony lang’r in’t ? 

3. Ken-ye-na that a’ we wha war 
bapteez’t intil Jesus Christ, war 
bapteez’t intil his death ? 

4, We wi’ him war bury’t, than, in 
oor bapteezin intil his death ; sae 
that e’en as Christ was raised up frae 
‘mang the deid by the glorious pooer 
o’ the Faither, sae we in the new life 
micht walk ! 

5. For, gin we hae beak ane Wi’ 
him i’ the image o’ his death, nae 
doot sae sal we be i’ the image o’ his 
Risin-again. 

6. Tak tent o’ this, that oor auld 
man was wi’ him crucify’t, sae that 
the body o’ sin micht perish, that we 
soud ser’ sin nae mair. 

7. For he that has dee’t, is quat 0’ 
sin. 

8. Noo, gin we dee’t wi’ Christ, we 
threep that we sal e’en leeve wi’ 
him ; 

9. Kennin, that Christ, bein raised 
up frae the deid, dees nae mair : death 
has nae pooer ower him. 

10. For the death that he dee’t, 
he dee’t to sin 2 ance for a’; but noo 
that he leeves, he leeves to God. 

11. And sae you yersels coont yer- 
sels as deid to sin, but leevin to 
God, in Christ Jesus. 

12. Dinna lat sin, than, hae pooer 
i’ yere deein body, to gar ye mind 
its craikin ; 

13. Nor gie ower yere pooers, as 
instruments o’ wickedness, to sin; 
but gie ower yersels to God, as gin 
leevin frae amang the deid ; and yere 
pooers as instruments 0’ holiness to 


God. 








*V.10. Ance for a’ occasion, and ance for 
a’ time; a thing that never needs to be 
repeatit. 


Set free frae sin. 


14, For sin sal nae mair hae pooer 
ower ye; for ye are-na aneath the 
Law, but aneath Free-Favor. 

15. And what than? Are we to 
sin, for that we are-na aneath the 
Law, but aneath Free-Favor? Far 
frae that ! 

16. Div ye no ken, that to the ane 
ye are giean yersels ower to obey 
as servants, servants dae ye become 
to wham ye gie obedience: whether 
aiblins it be o’ sin, to death; or 
obedience, to holiness. 

17. But thanks to God! that haein 
been Sin’s servants, ye gied obedience 
oot o’ the heart to yon form o’ lear 
inti] whilk ye war shapit ; 

18. And, bein set free frae sin, ye 
war made into servants to Holiness. 

19. I speak but as a man, for the 
wauffness o’ yer flesh ; for e’en as ye 
gied ower yere pooers as servants 
to vileness, and lawlessness for law- 
lessness—sae, noo, gie ower yere 
pooers as servants to Holiness, for 
yere perfection ! 

20. For whan ye war Sin’s ser- 
vants, ye had naither airt nor pairt 
in holiness. 

21. What frute had ye than, i’ yon 
things ye are noo ashamed o’? for 
the end o’ sic is death ! 

22. But noo, bein set free frae sin, 
and made servants to God, ye hae 
frute to sanctification ; and at the 
lang-last, Eternal Life ! 

23. For the fee o’ sin is death ; but 
God’s gree is Eternal Life, in Jesus 
Christ, oor Lord ! 


CHAPTIR SEEVEN. 


Mair aboot deein and leevin. The Law is 
richt, tho’ it schaws us to be wrang. 


EN-YE-NA, brethren (for to sic 
as are leal to the Law am I 
speakin), that the Law has pooer 
ower a man for siccan a time as the 
lenth o’ his life ? 
2. For the wumman mairry’t to a 
husband is bund by law as lang as he 
leeves ; but gin aiblins the husband 

Deid to the Law. 


dee, she has fu’ libertie frae the rule 
o’ her husband. 

3. And sae, her husband leevin, 
gin she become anither man’s, she 
wad be ca’d “adulteress”; but gin 
aiblins the husband dee, she is free 
frae the rule, sae as to be nae adul- 
teress, e’en tho’ she become anither 
man’s. 

4. Sae than, my brethren, ye too 
war brocht to: death throwe the 
body o’ Christ ; to the end ye micht 
become anither’s—his wha was raised 
frae the deid; that we soud bring 
forth frute to God. 

5. For whan we war in the flesh, 
thae passions 0’ sin, excited by the 
Law, wrocht in oor pooers, to bring 
forth frute to death. 

6. But noo we are dischairged frae 
the Law, bein deid as to that by 
whilk we war hauden siccar ; sae that 
we micht gie service in a new spirit, 
and no in the auld formality. 

7. What, than, are we to say ? that 
the Law issinfu’? Far frae it! On 
the contrar, I had ne’er taen tent o’ 
sin, gin it warna by the Law. For I 
hadna ony thocht o’ covetin, gin the 
Law hadna said, ‘“ Ye sanna covet !” 

8. But sin, makin an_ occasion, 
wrocht in me throwe the command- 
ment a’ mainner o’ covetousness. 
For, sindry frae the Law, sin was 
deid. 

9. I mysel was leevin ance, sindry 
frae the Law. But the commandment 
cam, and sin lap to life, and I dee’t. 

10. And the commaun’ — that 
whilk was to be for life—I faund to 
be, for me, death ! 

11. For sin, makin occasion o’ the 
commaun’, clean deceiv’t me, and by 
it slew me. 

12. Sae that, on the ae haun, the 
Law is perfete ; and the command- 
ment holie, and just and gude. 

13. Weel, than, did the gude be- 
come death to me? Far frae it! 
On the ither -haun, it was sin, that it 
soud kythe as sin throwe that whilk 
was gude, workin oot death in me ; 

Fleshly and spiritual. 


that by the commandment, sin soud 
be seen to be unco sinfu’. 

14. For we ken that the Law is 
spiritual ; but I am but a creatur 0’ 
flesh ; sell’t as to a maister, Sin ! 

15. For that whilk I am workin 
oot, I appruve-na ; for what I wiss-na 
that I pursue; but what I hate, that 
dae 1! 

16, Gin, than, I dae what I wadna, 
I own that the Law is richt. 

17. And noo, it isna I wha am 
workin it oot, but it is the sin that 
dwalls in me! 

18. For I ken thar dwalls-na in me 
—that is in my flesh—ae gude thing. 
For the desirin lies nar to me, but 
the workin-oot o’ gude disna ! 

19. For it isna the gude I wiss for 
I dae: but raither the ill I wadna do 
I practeese. 

20. But gin I dae that whilk I 
wadna, it is nae mair | wha am workin 
it oot, but the sin dwallin in me. 

21. And sae, I fin thar is a prin- 
ciple,! that whan I wad dae gude, the 
ill lies nar me! 

22. For in my benmaist heart I 
joy in the Law o’ God ; 

23. But I see anither principle in 
my bodily pooers, fechtin again the 
principle o’ my mind ; and takin me 
prisoner by the principle o’ sin that 
is in my bodily pooers. 

24. A waesome manamI! Wha 
sal rescue me oot o’ the body o’ this 
death ? 

25. Noo, God be thankit! And 
sae I mysel, wi’ my mind, am in ser- 
vice to the Law o’ God; while wi’ 
the flesh I ser’ the principle o’ sin. 


CHAPTIR AUCHT. 


Paul wins ayont the mirk, into a graun 
Christian hope ! 
AE than, thar is nae condemnation 
for thae that are in Christ Jesus. 
2. For the principle o’ the Spirit o’ 


1V, 21. Noa law to be follow’t, but an ill 
principle to be condemned. Our English 
versions are obscure in usin ‘‘law” in 
baith senses. 

Bairns o° God. 


Life in Christ Jesus deliver’t me frae 
the principle o’ sin and death. 

3. For, what coudna be by the. 
Law—in that it was feckless throwe 
oor flesh—God condemned sin 7’ the 
flesh, in sendin his ain Son i the 
image o’ oor flesh, and because o’ sin. 

4, That the holy ends o, the Law 
micht be seen in us, wha walk con- 
form to the Spirit, and no conform 
to the flesh. 

5. For they wha leeve conform to 
the flesh, wad raither hae the things 0’ 
the flesh; but they followin the Spirit, 
wad hae the things o’ the Spirit. 

6. Sae, what the flesh prefers is 
but death ; but what the Spirit pre- 
fers, is indeed life and peace. 

7. For what the flesh prefers is at 
enmity wi’ God; seein it disna gie 
itsel ower to God’s law—nor in fact, 
can it sae dae. 

8. And they wha hae their bein i’ 
the flesh, canna pleasur God. 

9. But ye haena yere bein i’ the 
flesh, but i’ the Spirit, gin God’s 
Spirit is bidin in ye: but gin ony ane 
hasna Christ’s Spirit, he isna o’ his. 

10. But, gin Christ is in ye, the 
body is deid on accoont o’ sin, but the 
Spirit is leevin on accoont o’ holiness. 

11. And gin the Spirit, wha raised 
up Jesus frae amang the deid, dwalls 
in ye, he that raised up Christ Jesus 
frae amang the deid sal e’en gie life 
to yere deein bodies, on accoont 0’ 
his indwallin Spirit in ye. 

12. Sae than, brethren, debtors are 
we—no to the flesh, conform to the 
flesh to leeve— 

13. For, gin conform to the flesh 
ye are leevin, ye are sure to be deein ; 
but, gin i’ the Spirit ye are slayin the 
deeds 0’ the body, ye sal leeve. 

14. For as mony as are 2airtit by 
God’s Spirit, they are God’s bairns. 


2'V. 14. No only does this declare the fact, 
but it indicates the process (I. John y. 1). 
On oor pairt it is believin what we are 
tell’t, and followin as we are airtit, by 
the Spirit: on his pairt —the ‘‘new crea- 
tion ” (II. Cor. v. 17), 


The bidden anes o? God. 


15. For ye hadna putten in ye a 
» spirit o’ slavery, bringin ye back intil 
dreid ; but ye had putten intil ye a 
spirit o’ adoption, in whilk we cry’t 
oot, ‘Abba! Faither !” 

16. The Spirit himsel is joint wit- 
ness wi’ oor spirit, that we are bairns 
o’ God. 

17. But, gin bairns—than heirs as 
weel! God’s heirs, and joint-heirs 
wi Christ; gin at least we jointly 
suffer, that we may be _ jointly 
glorify’t. ' 

18. For I coont that what we dree 
i this present, is no wordie to be 
mentioned alang wi’ the glorie to 
come, whilk is to be made kent 
throwe us. 

19. For the fain-lookit-forrit o’ the 
Creation is waitin for the revealin o’ 
God's bairns. 

20. For to vanity was Creation 
made subject—no o’ its ain wull, but 
by him wha made it subject—- 

21. In hope that the Creation itsel 
soud be deliver’t frae the slavery o’ 
corruptness, intil the liberty-o’ the 
glorie o’ the bairns o’ God. 

22. For we ken that a’ creation is 
maenin thegither, and travailin the- 
gither, in bearin-pangs till noo ; 

23. And no only sae; but e’en we, 
wha hae the first-frute o’ the Spirit, 
een we oorsels, within oorsels are 
maenin, fain-waitin for adoption—the 
redeemin o’ oor body. 

24. For in hope we are sav’t ;_ but 
hope beheld isna hope! for what ane 
sees, why dis he ‘“‘ hope” for ? 

25. But gin what we see-na we 
hope for, than patiently we wait, fain 
to hae it. 

26. And in that vera way, the 
Spirit is giean us help in oor weak- 
ness; for e’en what we soud be prayin 
for i’ the way we soud, we ken-na ; 
but the Spirit himsel helps oor inter- 
cessions, wi’ fainness o’ desire no to 
be utter’t. 

_ 27. And he wha redds oot the 
heart kens what the Spirit appruves, 

Wha condemns ? 


for it is conform to God he pleads, 
on behauf o’ the saunts. 

28. But we div ken that to them 
wha love God, a’ things work the- 
gither for gude; to thae wha are 
bidden anes, conform to his pur- 
pose. 

29. For wham he afore appruved, 
he afore appointit, conform to the 
likeness o’ his Son; that he micht be 
First-born o’ mony brethren. 

30. And wham he afore appointit, 
the same anes he bade ; and wham 
war bidden, the same anes he 
appruved ; and wham he appruved, 
the same he declar’t richtous; and 
wham he declar’t richtous, the same 
he made glorious. 

31. Than what sal we say to thir 
things? Gin God be on oor side, 
wha is again us ? 

32. He wha hained-na his ain Son, 
but gied him up for us a,’ sal he no 
wi’ the gift o’ him, gie us a’ things in 
his lovin favor ? 

33. Wha sal wyte God’s chosen 
anes? God, wha declares them 
richtous ? 

34, Wha condemns ? Christ ? wha 
dee’t (na, wha raither was raised 
again), wha is at God’s richt haun, 
and pleadin in oor behauf ? 

35. Wha sal sinder us frae Christ’s 
love? Sal trouble, or dool, or per- 
secution, or famine, or nakitness, or 
skaith, or sword ? 

36. E’en as it is putten doon, “For 
thy sake are we gien ower to death 
the hail day lang; we are coontit as 
sheep for the slauchter.” 

37. But, in a’ thir things we are 
victorious—and mair nor victorious 
—by him wha loved us. 

38. For I am perswadit that no 
life, and no death, nor Angels, nor 
heigh pooers, 

39. Nor heigh things, nor laigh 
things, nor ony ither creatit thing, 
sal hae pooer to sinder us frae God’s 
love, whilk is in Christ Jesus oor 
Lord ! 

The potter and the clay. 


CHAPTIR NINE. 


God’s aiqual way wi? Jews and Gentiles. 


HE truth I say in Christ—I am- 

na speakin fause—my conscience 

bein witnessin, alang wi’ mysel in 
the Spirit, 

2. That thar is muckle dool to me, 
and constant sorrow i’ my heart, 

3. For I mysel could hae wiss’t 
mysel !devotit by Christ, for my 
brethren’s sake, my kin eftir the 
flesh ; 

4. Wha truly are Israelites; whase 
are the adoption, and glorie, and 
covenant, and law, and services, and 
promises ; 

5. Whase are the patriarchs ; and 
o’ wham accordin to the flesh is the 
Christ ; he wha is heigher than a’, 
God blessed for aye! 

6. But, no in sic mainner as tho’ 
the promises o’ God had failed. . For 
no a’ wha are o’ Isra’l are truly 
Isra’l. 

7. Nor yet, gin they be a seed o’ 
Abra’m, are they a’ bairns: but, “ In 
Isaac sal thar be coontit thee a 
seed !” 

8. Thus: no the bairns o’ the flesh 
are bairns o’ God: but the bairns o’ 
the promise are coontit as the seed. 

9. For this word is ane o’ promise: 
“ At this time sal I come, and thar 
sal be to Sarah a son.” 

10. And no only sae; but whan 
Rebecca had conceiv’t by ane, e’en by 
oor faither Isaac— 

11. For they no bein yet born, nor 
had dune gude or bad, that the pur- 
pose o’ God conform to choice soud 
remain ; no o’ warks, but o’ him wha 
invitit— 

12. It was said to her, ‘ The elder 
sal ser’ the younger.” 

13. E’en as it is putten doon, 





1.3. Sinder’t frae ony common use ; as 
was an offeran i’ the Temple. The sense 
is obscure: and we haena Paul to ex- 
pone it. While it may mean torn frae 
a’ things in this life, and frae life itsel’, 
it disna mean sinder’t frae Christ for 
Eternity. 

He loe’s Israel. 


“ Jaucob I lo’ed; Esau I appruv’d- 
na.” 

14. What, than, sal we say? Is 
ony wrang-doin wi’ God? Far 
frae it ! 

15. For to Moses he says. “I wull 
hae mercie on whamsoe’er I can hae 
compassion |” 

16. Sae than, it is naither o’ him 
that wad hae it, nor o’ him that rins 
for’t, but o’ God wha gies mercie. 

17. For the Scriptur says to 
Pharaoh, “For this vera thing I 
rais't thee up, that I micht-schaw in 
thee my pooer ; sae as my name soud 
be kent in a’ the yirth.” 

18. And sae, he 2has mercie on 
wham he pleases, and wham he wull 
he gars harden. 

19. Ye may say to me, than, 
“Hoo, than, dis he wyte? for wha 
can staun again his wull ?” 

20. Na, O man! wha are ye to be 
answerin God again? Sal the thing 
made say to him wha made it, 
“Why did thou mak me sae ?” 

21. Or, hasna the potter a richt 
ower the clay, oot o’ the same dadd 
to mak ae pot to honor, but anither 
to a want o’ honor ? : 

22. What tho’ God, desirin to 
schaw his ang’er, and to mak kent 
his pooer, tholed wi’ unco patience 
the veschels o’ wrath that had be- 
come fit for destruction ? 

23. And that he micht mak kent 
his rich glorie on veschels o’ mercie 
he had afore prepar’t for glorie ; 

24. Wham he had bidden; e’en 
us, no only frae amang Jews, but frae 
amang the nations as weel. 

25. Hen as he says by Hosea, “I 





2'V. 18. We hae ae side 0’ a great doctrine 
here: the ither side is whaur Christ 
dee’t for the hail warld, and ‘‘ preed o’ 
death for a’ men” (Heb. ii. 9). And in 
Eph. i. 4—‘‘ Acceptin us in him afore 
the up-biggin o’ the warld.” Juist as 
ane in choosin a tree or vine, chooses ilka 
branch and shoot o’t, tho’ some o’ thir 
may-na at the time bein existence. Sae 
whan Christ was acceptit, his folk war 
acceptit wi’ him. 


Salvation nar haun. 


wull ca’ her that wasna my folk ‘my 
folk!’ and her that wasna weel- 
belov’d, ‘ my weel-beloved.’” 

26. And, “It sal be, i’ the place 
whaur it was said, ‘ Ye are-na my 
folk!’ e’en thar sal they be ca’d, 
‘Bairns o’ the Leevin God !’” 

27. And Esaiah, too, cries oot aboot 
Isra'l, “Hen gin the number 0’ 
Isra’ls bairns be as the sand o’ the 
sea, a wheen left sal be saved ; 

28. “For a perfete and close 
reckonin wull the Lord makon the 
yirth.” 

29. Ken as Ksaiah said afore, 
“Gin the Lord o’ Hosts hadna left 
us a seed, we wad hae been as Sodom, 
and wad hae been like to Gomorrah.” 

30. What, than, are we to say ? 
This: that the nations, thae wha 
warna cairryin on richtousness, nane- 
the-less laid haud o’ a richtousness ; 
a richtousness a’ the same that it was 
by faith— 

31. Whilst Isra’l, tho’ cairryin on 
a rule o’ richtousness, didna win their 
way to that rule. 

32. And why? Juist this, that 
they war cairryin it on, no by faith, 
but as it war by warks. They 
stumbl’t at that stane o’ stumblin ; 

33. Een as it is putten doon, 
“ Behauld! I set in Zion a stane 0’ 
stumblin, and a rock o’ offendin ; and 
he wha lippens thar-till sal no be 
putten to shame!” 


CHAPTIR TEN. 


The richtousness o’ faith the only richtous- 
ness that wull staun / 


RETHREN ! the fain desire o’ my 
heart, and its prayer to God on 
their behauf, is for their salvation ! 

2. For I gie witness to them, that 
thay hae a zeal for God, but no con- 
form to wisdom. 

3. For, no takin to them God’s 
richtousness—and aye seekin to up- 
bigg their ain richtousness, they didna 
gie in to the richtousness 0’ God. 

4, For Christ is what the Law 


ROMANS, X. 








A’ hae heard. 


ettles 1 at, i’ the way o’ richtousness, 
to ilka ane wha has faith. 

5. For Moses has putten doon, 
anent the richtousness whilk is by 
the Law: ‘‘The man wha dis them 
sal leeve by them.” 

6. Whauras, the richtousness 0’ 
faith speaks like this: ‘“ Ye maun-na 
say i’ yere heart, ‘Wha sal speel up 
intil Heeven?’” (that is, for to fesh 
Christ doon ;) 

7. “Or, ‘ Wha sal lowt doon intil 
the abyss?” (that is, for to raise up 
Christ frae amang the deid ;) 

8. But what says it? ‘“ That 
whilk is spoken o’ is nar-haund ye ; 
in yere mooth, and in yere heart ”: 
that is, the thing o’ the faith spoken 
o; whilk thing we mak kent— 

9. That gin ye confess wi’ yere 
mou’ that Jesus is Lord, and hae 
faith i’ yere heart that God raised 
him frae amang the deid, ye sal be 
saved. 

10. For in the heart ane has faith 
for richtousness, and the confession 
o’ ane’s mou’ to salvation. 

11. For sae says the Scriptur, 
‘“‘Nane that trust in him sal be 
putten to shame.” 

12. For thar is nae differ atween 
Jews and Greeks ; for the same Lord 
o’ a’ is bountifu’ to a’ that cry to 
him. 

13. For ilka ane—a’ and every— 
wha may ca’ on the name o’ the Lord 
sal be saved ! 

14. Hoo than soud they ca’ on ane 
on wham they haena lippened? And 
hoo sal they lippen ane they haena 
heard-tell 0’? And hoo wull they 
hear, gin-na some ane publishes ? 

15. And hoo sal they publish, gin 
they warna sent oot? Hen as it is 
putten doon, “Hoo bonnie are the 








1V. 4, The Law airtit to Christ : and he 
wha did-na ken that, used the cere- 
monies and the teachins o’ the Law in 
vain! Thar maun hae been a hantle o’ 
Jews i’ the kirk at Rome: to them 
specially is this reasonin made. 

The election o’ grace. 


feet o’ thae bringin us a Joyfu-mes- 
sage o gude things !” 

16. But they didna a’ meekly hear 
the Joyfu’-message. For KEsaiah 
says, ‘‘ Lord ! wha lippens what we 
proclaim ?” 

17. And sae faith comes oot 0’ 
what is heard ; and hearin comes by 
the word that is anent Christ. 

18. But say I, Did they no hear ? 
Aye indeed! ‘Intil a’ the yirth 
gaed their voice, and to the ends 0’ 
the inhabitit-warld what they spak.” 

19. Again, say I, Didna Isra'l 
come to ken? First, quo’ Moses, ‘I 
wull mak ye to be jealous ower a 
Nae-Nation; and anent a glaikit 
nation wull I gar ye be ang’ry.” 

20. But Esaiah is ventursome, and 
quo’ he, “I was fund o’ thae wha 
socht-me-na; I cam to be kent 0’ 
thae wha speir’t-na eftir me!” — 

21. But anent Isra’l he says, ‘‘ The 
hail day lang rax’t I oot my hauns 
to a dour and_ thrawart-speakin 
folk!” 


CHAPTIR ELEEVEN. 


Tsravl cuttit aff for want o faith: but faith 
can graft them in again. 


SPEIR than, Has God cuis’en awa 

his folk? Far frae it! I mysel 

am an Isra'lite, o’ Abra’m’s seed, o’ 
Benjamin’s tribe. 

2. God disna cast awa his folk he 
had afore appruv’d. Wat ye na— 
anent Hlijah—what the Scriptur 
says, as he pled wi’ God again 
Isra’l 4 

3. “Lord! thy prophets hae they 
slain ; and thy altars hae they dung 
doon; and I am left allenar; and 
they seek for my life!” 

4. But what says the answer to 
him? “I hae keepit for mysel 
seeven thoosand men, wha _ hae-na 
loutit a knee to Baal!” 

5. Sae than, e’en at this present, 
thar is a wee wheen left, by way o’ 
a favorin choice. 

6. But gin it be by favor, it is nae 

“* Sal be graftit in.” 


mair o’ warks; else the favor isna 
favor. 

7. Weel, what? That whilk Is’ral 
socht eftir, the same they forgather’t- 
na wi; but the chosen anes for- 
gather’t wi't ; whauras the lave war 
blear't, and saw na. 

8. E’en as it is putten doon: ‘God 
gae them a spirit that was sleeperie ; 
een that they see-na wi’, and lugs 
they hear-na wi’, till this vera day.” 

9. And Dauvid says, “Be their 
buird a snare, and a girn, and a 
stumbling, and an ill-return to them ! 

10. “Be their een blear’t, that 
they may-na see; and their back be 
aye loutit doon !” 

11. But I say, Stumbl’t they to 
the end they micht fa’? Far frae it! 
But throwe the ill-daen o’ them, 
salvation cam to the nations, to steer 
them up to be jealous. 

12. And noo, gin their ill-daen 
was like muckle gear to the warld, 
and their loss like muckle gear to 
the nations—hoo muckle mair their 
abundance ? 

13. But to you am I sayin this— 
you o’ the nations; inasmuckle as I 
am an Apostle to the nations; my 
office 1 mak muckle o’. 

14. Gin, by ony means, I may 
steer up to be jealous my ain flesh, 
and save some frae ’mang them. 

15. For, gin the castin-awa 0’ 
them was a warld’s bringin-in, what 
sal the acceptin o’ them be but like 
life frae the deid ? 

16. And gin the first frute was 
holie, the book o’t maun be holie as 
weel ; and gin the rute was holie, e’en 
sae the branches. 

17. And gin some o’ the branches 
war ta’en awa—while ye (bein a wild 
olive) war graftit in amang them— 
and was made wi’ them to share 0’ 
the rute—o’ the fatness o’ the olive— 

18, Haud-na yere heid aboon the 
branches! But gin ye boast, ken 
that ye bear-na the rute, but the 
rute you ! 

19. Ye may say, “The branches ~ 


God’s unco mercie. 
war taen awa, that I micht be 
graftit in!” 

20. Weel! throwe their want o’ 
faith they war broken; and ye by 
yere faith are staunin: look-na at 
lofty things, but hae fear ! 

21. For gin God spared-na the 
nateral branches, tak tent that he 
spare-na you ! 

22. Gie tent, than, to God’s kind- 
ness and rigor ; upon thae that fell, 
rigor ; but upon you God’s kindness, 
gin aiblins ye bide aye in the kind- 
ness : else e’en ye sal be cuttit oot. 

23. And e’en they (except aiblins 
they still bide in their lack o’ faith) 
sal be graftit in; for God can graft 
them in again. 

24. For gin ye war cuttit-oot frae 
the nateral wild-olive, and, ayont 
natur war graftit intil a gude olive! 
hoo muckle mair sal thir, the nateral 
branches, be graftit intil their ain 
olive tree! 

25. For I wadna hae ye no to ken 
this mystery, brethren, least ye be 
ower wyss in yere ain een, that a 
bleartness to a degree has come on 
Isra’l, till the abundance o’ the nations 
sal come in: 

26. And sae, a’ Isra’l sal be saved ; 
e’en as it is putten doon, ‘The De- 
liverer sal come oot o’ Zion ; he wull 
pit awa the ungodliness o’ Jaucob ! 

27. “And this is my covenant wi’ 
them, i’ the day that I tak awa their 
sins.” 

28. Anent the Joyfu’ - message, 
they are contrar t’ye; but as to the 
Choos'n, they are weel looed for the 
faithers’ sake. 

29. God never rues his biddin or 
his gifts ! 

30: For e’en as ye war at ae time 
dour toward God, but at this time 
hae gotten mercie by their dour- 
ness ; 1 





1V. 30. The Jews wadna hae Christ, and 
sae he bude to be preached to the 
Gentiles : sae, in the hinner end (v. 31), 
the Gentiles haein the Gospel wull be 
the means o’ the Jews takin haud o’t. 

Leeve in peace. 


31. Sae, thir war dour, that by 
yere mercie they too may win 
mercie. 

32. For God has coontit them a’ 
dour, that he soud hae mercie on 
them a’. 

33. O, deepness o’ God’s riches, 
and wisdom, and knowledge! -hoo 
unfathomable his judgments! and 
his ways unsearchable ! 

34. “For wha kent the Lord’s 
mind? or wha becam his coon- 
sellor ?” 

35. Or wha first gied to him, and 
has it returned again ? 

36. For, by him, and throwe him, 
and for him, are a’ things! To him 
glorie for aye! Amen! 


CHAPTIR TWAL’. 
Christ’s folk maun do as Christ dis; the 
warld is lookin on! 

| ENTREAT ye, than, brethren, by 

the mercies o’ God, that ye render 
yersels as a leevin, holie, weel-pleasin 
offeran to God—a proper, rational 
service. 

2. And no to be conform to this 
warld, but to be transformed by the 
renewin o’ yere mind, that ye may 
pit to the prufe what is God’s gude, 
and perfete, and acceptable wull. 

3. For, say I, by the favor gien 
to me, to ilka ane amang ye, no to 
be thinkin ower muckle o’ his sel, 
ayont what he soud think o’ his sel, 
but to think o’ his sel discreetly ; 
e’en as God gied to ilka ane his por- 
tion o’ faith. 

4. For, e’en as in ae body we hae 
mony pairts, but a’ o’ the pairts hae- 
na the same duty, 

5. Sae we, the mony, are a’ ae 
body in Christ; but allenarlie are 
pairts ane o’ anither. 

6. Noo, haein gifts by favor, and 
gifts differan accordin to the favor 
gien to us—gin it be prophecie, lat 
it be i’ the proportion o’ faith ; 

7. Or service, i’ the service ; or he 
that teaches, i’ the teachin ; 

8. Or an exhorter, i’ the exhortin ; 

Return nae ill, 


he wha gies, lat him gie in aefauld- 
ness ; he that leads, to lead tentilie ; 
he that schaws mercie, to do it 
blythely. | 

9. Love withoot hypocrisy, scun- 
nerin at a’ that is evil; haudin fast 
to a’ that is gude. 

10. In britherly love schaw tender 
affection ane to anither; in giean 
honor, surpassin ane anither. 

11. In yere ‘actions no slothfw’ ; 
in yere spirit fervent ; to the Lord 
fu’ 0’ service ; 

12. In hope rejoicin; in trouble 
lang-tholin ; in prayer perseverin ; 

13. Wi’ the needs o’ saunts haein 
fellowship ; in hospitality aye active. 

14. Gie blessins to persecutors— 
blessins, and no curses. 

15. Rejoice wi’ the rejoicin, and 
greet wi’ the tearfu’. 

16. Ilk ane to anither seek the 
same thing ; no seekin heigh things, 
but forgatherin wi’ lowly things. 
Be-na wyss i’ yere ain conceit. 

17. Return ill for ill to nane ; 
provide things honorable afore a’ 
men. 

18. Gin it be possible, as far as it 
lies in you, wi’ a’ men be at peace. 

19. No seekin vengeance, beloved ; 
but gie place to ang’er; for it is 
putten doon, “To me belangs ven- 
geance ; I wull repay, says the Lord. 

20. ‘Gin yere enemy hung’er, feed 
him; gin he be drouthie, gie him 
drink ; for, sae doin, ye sal heap 
coals o’ fire on his heid.” 


21. Be-na owercome wi’ ill; but | 


owercome ye ill wi’ gude. 


CHAPTIR THIRTEEN. 


The saunt is a gude citizen; and walks v 
the licht. 


AT ilka saul submit itsel to the 
protection o’ the public authori- 





1V. 11. For that oor common English ver- 
sion says ‘‘ business,” some hae taen this 
to refer only to warldly things ; and hae 
een made it an excuse for warldly- 
mindedness. It includes a’ things ; and 
is a rebuke for indolence. 

Ceevil duties. 


tie. For thar is nae authoritie but 
by God ; thae existin, exist by God. 

2. Sae he that sets his sel again 
the authoritie sets his sel again the 
ordinance o’ God: and they that 
oppose sal receive condemnation. 

3. For rulers are-na a fear to 
gude warks, but to the ill. But wad 
ye no be fliey’t o’ the authoritie ? 
Dae ye that whilk is gude, and ye sal 
hae praise o’ the same. 

4. For he is God’s servant t’ye, 
for that whilk is gude. But gin 
aiblins ye are doin ill, hae fear ; for 
he disna cairry the sword for nocht. 
For God’s servant is he, punishin wi’ 
wrath him wha practeeses ill. 

5. And sae thar is a need o’ sub- 
mittin versels, no only on accoont 0’ 
the wrath, but eke on accoont o’ 
conscience. 

6. For sae pey ye tribute as weel : 
for God’s ceevil servants are they, 
takin tent to this vera thing. 

7. Render, than, to a’ their ? dues ; 
tribute to wham tribute; tax to 
wham tax; fear to wham fear; 
honor to wham honor. 

8. Awe nae man ocht, save love 
to ane anither ; for he wha lo’es the 
ither fills up the Law. 

9. Thus: ‘“ Ye canna commit adul- 
tery ; Ye sanna commit murder; Ye 
sanna steal; Ye sanna covet”; and 
gin thar be cny ither commandment, 
it is summed up i’ this word, namely : 
“Ye sal lo’e yere neebor as yer 
sel!” 

10. Love to ane’s neebor works nae 
ill; love tharfor, is the pith o’ the Law. 

11. And, kennin the time, that it is 
an ’oor e’en noo for us to wauken oot 
o’ sleep: for noo is oor salvation 
narer-haun than whan we first be- 
lieved : 


2V.7. The dues 0’ Government are taxes 
and quate behavior; the dues o° my 
neebor are what I wad like him to do 
to me; and aboon a’ this, is a braid 
warld that nae man enters, only God! 
My haun for my freends; my back for 
the burden o’ life ; but my knee for God — 
alane ! 





The weak brither 


12. The nicht is far gane; the 
dawin comes on. Pit we awa, than, 
the warks o’ darkness, and lat us tak 
the wapins o’ licht ! 

13. Lat us work, honorably, as in 
the licht o’ day : no in bruilzies and 
druckenness, no in lewdness and 
wantonness, no in castins-oot and 
envyin. 

14. But pit ye on the Lord Jesus 
Christ ; and hae nae trokin wi’ the 
flesh and its corrupt desires. 


CHAPTIR FOWRTEEN. 


The eatin o’ meat, and the keepin o’ days: 
see ye that it is dune for the sake o’ the 
Lord, and no for the sake o’ contention ! 

aD forby : ane that is weak i’ the 

faith tak ye in, and no for the 
sake o’ doots and disputes. 

2. Ane, indeed, in his faith can eat 
a’ things ; anither, wha is weak, eats 
what is vegetable. 

3. Lat-na the eatin ane despise 
him that eats-na; and lat-na him 
that eats-na condemn him that eats ; 
for God receives him. 

4, Wha are ye that are judgin a 
frem’d ane’s servant? he sall staun or 
fa’ till his ain maister ; but he sal be 
made to staun ; for God is strang to 
up-haud him. 

5. Ane, indeed, thinks mair o’ ae 
day nor anither; whauras anither 
thinks muckle o’ ilka day—lat ilk 
ane be well-perswadit in his ain 
mind. 

5. He that regairds the day, re- 
gairds it to the Lord; and he that 
eats, eats to the Lord, for he gies 
thanks to God : and he that eats-na, 
to the Lord he absteens, and gies 
thanks to God. 

7. For no ane o’ us leeves to his 
ain sel; and no ane o’ us dees to his 
ain sel. 

8. For baith, gin aiblins we leeve, 
we leeve to the Lord ; and gin aiblins 
we dee, we dee to the Lord; sae 
than, gif we leeve, or gif we dee, we 
are the Lord’s. 

9 For, ettlin thus, Christ baith 

no to be judged. 


dee’t and raise again, that he micht 
hae the lordship ower the deid and 
the leevin. 

10. But ye, why soud ye condemn 
yere brither? Or ye, why soud ye 
lichtlie yere brither? For we sal a’ 
present oorsels at God’s Judgment- 
seat. 

11. For it is putten-doon: “ Ag I 
leeve, says the Lord, ‘To me sal lout 
ilka knee, and to God sal ilka tongue 
confess !’” 

12. And sae ilka ane o’ us sal for 
himsel gie an account to God. 

13, Sae, nae mair lat us be judgin 
ane anither, but this discern ye 
raither—no to pit a stumblin-clog 
afore yere brither ; or a girn. 

14, I ken, and hae become per- 
swadit by the Lord Jesus, that 
‘naething is unclean o’ itsel; only 
till him wha is reckonin onything to 
be unclean, till him it bude be un- 
clean. 

15. Noo, gif ower your meat yere 
brither is grieved—nae mair are ye 
gangin in love—dinna wi’ yere eatin 
destroy that ane for wham Christ 
dee’t ! 

16. Lat na yere gude be ill-spoken 
oO. 

17. For God’s kingdom isna eatin 
and drinkin, but holiness and peace, 
and rejoicin in Holie Spirit. 

18. For ane that is sae doin service 
to Christ, is weel-pleasin to God, and 
acceptit o’ men. 

19. The things o’ peace, than, are 
we pursuin ; and the things that are 
for oor common up-biggin. 

20. For the sake o’ meat, be-na 
undoin God’s wark. A’ things, in- 
deed, are clean ; but it is ill for the 
man wha eats wi’ cause o’ stumblin. 

21. Itis a grand thing no to eat 
flesh, nor to drink wine, nor to do 
onything whaurin yere brither is 





1V. 14. Sae the Lord perswadit Paul; and 
sae he perswadit Peter (Acts x. 15). 
But gin a brither’s weak conscience airts 
anither gate, we mauna condemn him ; 
but he cannie wi’ him. 

Magnifyin God. 


gart to stumble, or is snared, or is 
made feckless. 

22. And ye, what faith ye hae, hae 
it to yersel afore God! Weel is he 
wha condemns-na his ain sel in what 
he appruves, 

23. But he that maks a distinction 
atween meats is condemned gif he 
eat, for it wasna o’ faith ; for what 
isna o’ faith is sin. 


CHAPTIR FYFTEEN. 
Jews and Gentiles a to’gree. Paul's labor 
and success. 
EK that are strang soud be 
cairrying the burdens o’ thae 
that are-na strang, and no be pleasin 
oorsels : 

2. But ilk ane pleasur his neebor 
in that whilk is gude, wi’ a view to 
his strenthenin. 

3. For e’en Christ pleased-na him- 
sel ; but as it is putten doon, “The 
ill-words 0’ thae that ill-ca’d thee fell 
on me !” 

4. For as mony things as war 
putten doon afore-haun, war putten 
doon for oor lear, that throwe tholin 
and the consolation o’ the Scripturs 
we soud hae hope. 

5. Noo the God o’ a’ tholin and 
consolation gie ye to tak tent to the 
same thing ane wi’ anither, accordin 
to Jesus Christ. 

6. Sae that, wi’ ae mind, and 
ae voice, ye may be magnifyin the 
God and Faither o’ oor Lord Jesus 
Christ. 

7. And sae help ye ane anither, 
e’en as Christ helpit you, to God’s 
glorie. 

8. For I threep that Christ becam 
a.servant o’ circumceesion, in behauf 
o the truth o’ God, that he micht 
mak siccar the promises gien to the 
faithers. 

9, That the nations, on the ither 
haun, micht magnify God for his 
mercie ; een as it is putten doon: 
“For this cause wull I confess to 
thee amang the nations; and to thy 
name wull I sing psalms.” 

Paul’s boastin. 


10. And again he says: “* Be joy- 
fu’, ye nations, wi’ his folk!” — 

11. And ance mair: ‘“Gie ye 
praise, a’ ye nations, to the Lord! 
and dwall on his praises, a’ ye folk !” 

12. And again, Esaiah says, “A 
rute sal thar be o Jesse; and he 
wha is risin to rule the nations: on 
him sal the nations hope.” 

13. Noo the God o’ hope fill ye 
wi a’ joy and peace in believin, to 
the end ye may hae rowth o’ hope, 
and pooer 0’ the Holie Spirit. 

14. And I mysel, my brethren, am 
become perswadit o’ ye, that ye 
yersels are filled wi’ gudeness, fu’ o’ 
a’ knowledge, and fit to coonsel ane 
anither. 

15. Nane-the-less, ] wrate the mair 
bauldly in pairt to ye, steerin up 
yere memories, because o’ the favor 
o’ God gien to me, 

16. To the end I soud be a public 
servant o’ Jesus Christ to the nations, 
giean service in the Joyfu-message 0” 
God, that the offeran o’ the nations 
micht be weel-pleasin, made holie by 
the Holie Spirit. 

17. J hae, than, the roosin 0’ mysel 
in Christ Jesus, as to the things: 0’ 
God ; 

18. For I winna daur to speak 0’ 
deeds whilk Christ wrocht-na oot for 
himsel by me, to the obeyin o’ the 
nations, in word and deed: 

19. In rowth a’ signs and ferlies, 
in pooer o’ the Holy Spirit, sae that I 
frae Jerusalem and in a great sweep 
the lenth o’ Illyricum, bae deliver’t 
fully the Joyfu’-message o’ Christ. 

20. But in sic mainner am I 
strivin to preach the Joyfu’-message 
—no whaur Christ’s name was kent; 
that I bigg-na on anither’s founda- 
tion ; 

21. But, e’en as it is putten doon: 
“They that warna tell’t aboot him 
sal see ; and they wha hae-na heard 
sal understaun.” 

22. For whilk thing I was, a gey 
wheen times, hinder’t frae coming 
to ye; 


Gaun to Judea. 


23. But noo, haein nae mair place 
in thir pairts, and haein a strang 
desirin a gude wheen year to see ye, 

24. Whane’er I micht be gaun 
intil }Spain, I am in hope, whan 
gaun throwe, to see ye, and by you 
to be sutten forrit on the way, gin 
aiblins wi’ you first I am in pairt 
satisfee’t. 

25. But e-noo Iam gaun to Jeru- 
salem, to ser’ the saunts. 

26. For Macedonia and Achaia 
war weel-pleased to mak a certain 
gift for the poortith o’ the saunts at 
Jerusalem. 

27. They war sae pleased — and 
their debtors are they. For, gin in 
their spiritual things the Gentiles 
had a share—they soud i’ their 
temporal things share wi’ them. 

28. Haein than completit this, and 
haein made siccar to them this frute, 
I wull come back, by you, to Spain. 

29. I ken too, that whan I dae 
come, I sal come i’ the abundance o’ 
the blessin o’ Christ. 

30. But I entreat ye, brethren, 
throwe oor Lord Jesus Christ, and the 
love o’ the Spirit, to warsle thegither 
wi’ me, in prayers for me, to God ; 

31. That I may be rescued frae 
the unbelievin in Judea; and that 
my service for Jerusalem may be 
acceptable to the saunts : 

32. And that joyfully I may come 
t’ye, throwe God’s wull, and may be 
refreshed wi’ you a’. 

33. Noo the God o’ a’ peace be 
wyea. Amen! 


CHAPTIR SAXTEEN. 
Salutations and weel-wishins 0’ Paul. 
ORBY, I commend t’ye Phebe oor 
sister, as bein ane that ser’s the 
kirk in Cenchrea, 





1V. 24. We kenna gin he ever wan the 
lenth o’ Spain. Gif he did, it wad be 
eftir the imprisonment tell’t us in The 
Acts. But he had it in his heart, gin 
time and opportunity had stude him in 
stead, to preach in every land o’ the hail 
warld ! 

Salutations, 


2. That ye may gie her a welcome 
i the Lord, wordie o’ saunts, and 
may uphaud her whaur she may hae 
need o’ ye; for e’en she hersel up- 
haudit mony, and me mysel. 

3. Salute? ye Prisca and Aquila, 
my marrows in Christ Jesus ; 

4. Wha for my life offer’t their ain 
necks; to wham no only I gie praise, 
but a’ the kirks o’ the Gentiles. 

5. And salute the gaitherin i’ their 
hoose. Salute Epanetus, my dear 
ane, wha is first frute o’ the Province 
o’ Achaia to Christ. 

6. Salute Mary, wha wrocht muckle 
for us. 

7. Salute Andronicus, and Junias, 
my kin, and my fellow-captives, wha 
are notit amang the Apostles; wha 
indeed war in Christ suner than my- 
sel’. 

8. Salute Ampliatus, a dear ane in 
the Lord. 

9. Salute Urban, oor comrade in 
Christ, and Stachys my beloved. 

10. Salute Apelles, ane appruv’d 
o Christ. Salute thae o’ Aristo- 
bulus’ family. 

11. Salute Herodian, my kinsman. 
Salute thae o’ the family o’ Nar- 
cissus, that are in the Lord. 

12. Salute Tryphena and Try- 
phosa, wha toil in the Lord. Salute 
Persis, the weel-loved ane, wha in- 
deed toiled muckle in the Lord. 

13. Salute Rufus, chosen o’ the 
Lord, and his (and my) mither. 

14. Salute Asyncritus, Phlegon, 
Hermes, Patrobas, Hermas, and the 
brethren wi’ them. 

15. Salute Philologus and Julias, 
Nereus and his sister, and Olympas, 
and a’ the saunts wi’ them. 

16. Salute ane anither wi’ a sacred 
kiss. A’ the kirks o’ Christ salute 
you. 





2V. 3. Taktent hoo mony kind words and 
speirins he sends to sae mony folk in 
Rome. Thair maun hae been an unco 
deal o’ flittin aboot, i’ thae days : aiblins 
mair amang the Jews than the ithers. 
It is gude no to write onything anent 
onyane that isna o’ love! 

Mony salutations 


17. But I entreat ye, brethren, to 
tak tent o’ thae that mak the divee- 
sions and offences, contrar to the 
lear ye war learned, and turn awa 
frae them. 

18. For sic as thir ser-na our Lord 
Jesus Christ, but their ain wame ; 
and, by their fleechin words and 
flatterin speeches, deceive simple ae- 
fauld hearts. 

19. For yere obedience has come 
to be kent o’ a’; ower you, than, I 
rejoice ; but I wad hae ye to be wyss 
to that whilk is gude, and innocent 
o’ that whilk is ill. 

20. But the God o’ peace sal ding 
Sautan aneath yere feet sune! The 
tender-love o’ oor Lord Jesus Christ 
be w’ye! 

21. Timothy, my marrow, salutes 
ye, and Lucius, and Jason, and Sosi- 
pater my kinsmen. 

Jrae Paul and ithers. 


22. I, Tertius, wha penned this 
Epistle, salute ye i’ the Lord. 

23. Gaius, the enterteener o’ mysel 
and o’ the hail kirk, salutes ye. 
Erastus the City Treasurer salutes 
ye; and Quartus oor brither. 

24. The kindly love o’ oor Lord 
Jesus Christ wi’ yea’! Amen! 

25. Noo to him wha has pooer to 
dar ye siccarlie staun, conform to 
my Joyfu’-message, e’en the preachin 
o Jesus Christ, accordin to the 
revealin o’ the mystery, in by-gane 
ages keepit close, 

26. But is make kent e-noo, throwe 
the prophecies o’ the Scripturs, con- 
form to the wull o’ the everlastin 
God, until obedience o’ faith, to a’ 
the nations made plain, 

27. 'To the only wyss God, throwe 
Jesus Christ—to him be glory, for 
ever mair! Amen. 

FIRST CORINTHIANS. 


CHAPTIR ANE. 


Paul likit-na the diveesions o’ the Corin- 
thians. The Cross 0’ Christ the ae and 
only Fundation. 

pat ca’d as an Apostle o’ Jesus 

Christ, by the wull o’ God; and 
the brither Sosthenes ; 

2. To the Kirk o’ God, sanctify’t 
in Christ Jesus, whilk is in Corinth, 
ca’'d as saunts ; wi’ a’ that ca’ on the 
name o’ oor Lord Jesus Christ in a’ 
places, their Lord and oors ; 

3. Tender love be to ye, and 
peace, frae God oor Faither, and the 
Lord Jesus Christ. 

4. I am thankin my God aye, 
anent ye, for the favor o’ God gien 
to ye in Christ Jesus, 

5. That in a’ things ye had rowth 
in him, in a’ word and knowledge, 

6. Een as the !testimonie o 
Christ was made siccar amang ye. 

7. Sae that ye fa’ ahint in nae gift 
o’ grace ; fain-waitin for the revealin 
o’ oor Lord Jesus Christ ; 

8. Wha sal e’en mak ye siccar 
throwe a’, unblameable i’ the day o’ 
oor Lord Jesus Christ. 

9. Leal and faithfu’ is God, by 
wham ye war cad intil a ane-ness wi’ 
his Son Jesus Christ oor Lord. 

10. But I entreat ye, brethren, by 
the name o’ oor Lord Jesus Christ, 
that ye a’ speak as ane, and that thar 
be-na amang ye diveesions ; but 
raither that ye be perfetely joined 
thegither i’ the same mind, and the 
like conclusions. 

11. For it has been signify’t to 
me,.anent ye, my brethren, by thae 
o’ Chloe, that strifes are amang ye. 

12. But this, say I, that ilk ane o’ 
ye says, ‘‘I am o’ Paul ;” and “I am 


’ 





1V. 6. The Testimonie o’ Christ ; the Mess- 
age concernin Christ, as brocht to them 
by Paul. 

o’ Apollos ;” and “I o’ Peter ;” and 
“T o’ Christ.” 

13. Has Christ been  sinder’t ? 
Was Paul crucify’t in yere behauf ? 
Or intil Paul’s name war ye bap- 
teez't } 

14. I gie thanks to God that nane 
o’ ye I bapteez’t, gin it warna Crispus 
and Gaius ; 

15. That nane micht say I bap- 
teez’t in my ain name. 

16. Howbeit, I bapteez’t too the 
family o’ Stephanas: mair nor thir I 
kenna whether I bapteez’t ony. 

17. For Christ sent-me-na to bap- 
teeze, but to gie oot the Joyfu- 
message ; no in wisdom o’ speech, 
least the cross o’ Christ soud be made 
less 0’. 

18. For the message o’ the cross 
is but havers to thae wha perish: 
hoobeit, to thae wha are rescued, e’en 
to us, it is the pooer o’ God. 

19. For it is putten doon: “I 
destroy the wisdom o’ the wyss anes, 
and set aside the discernment o’ the 
discernin anes.” 

20. Whaur is awyssane? Whaur 
a writer? Whaur a disputer o’ this 
warld ? Has-na God made the wis- 
dom o’ the warld witlessness ? 

21. For, seein that i’ the wisdom 
o’ the warld, the warld kent-na God 
throwe its wisdom, it was God’s gude 
pleasur, throwe the witlessness 0’ 
preachin, to save them that hae faith. 

22. For baith Jews for ferlies are 
speirin, and Greeks for wisdom are 
seekin : 

23. Whauras we proclaim a Mes- 
siah wha has been crucify’t ; to the 
Jews, indeed, a stumblin-clog ; but 
to the Greeks folly ; 

24. Nane-the-less, to the bidden 
anes theirsels, baith Jews and Greeks, 
a Messiah ; the pooer o’ God, and the 
wisdom o’ God. 

The nateral man. 


25. For the “folly” o’ God is 
wysser nor men; and the ‘ weak- 
ness” o’ God michtier nor men. 

26. For look at yere  bidden, 
brethren; that no mony wyse accord- 
in to the flesh, no mony o’ pooer, no 
mony heigh anes war chosen ; 

27. On the contrar, God chose the 
witless things o’ the warld, that he 
soud shame thae that are wyss ; and 
the weak things o’ the warld God 
waled, to shame the things that are 
michty ; 

28. And the laigh things o’ the 
warld, and the geck’t-at things God 
waled—things no existin—that exist- 
in things micht be brocht to nocht. 

29. Sae as nae flesh soud boast in 
God’s presence. 

30. But o’ him are ye in Christ 
Jesus, wha has made wisdom frae 
God to us, and richtousness, and 
santification, and redemption : 

31. Sae, as it is putten-doon, “ He 
that boasts, lat him boast i’ the 
Lord.” 


CHAPTIR TWA. 


Salvation disna come wi’ the knowledge o° 
man. The nateral man and the spiritual 
man. 

ee I, whan I cam to ye, brethren, 

cam-na i’ the way o’ speech or 
wisdom that excelled, bringin to ye 

God’s testimonie. 

2. For I set doon my fit to ken 
naething amang ye, but Jesus Christ, 
and him as ane that had been 
cerucify’t. 

3. And I cam, in fecklessness and 
shrinking, and wi’ muckle fear, to be 
wi’ ye; 

4, And my speech and my message 
warna wi’ wheedlin words o’ the 
wyss, but in demonstration o’ spirit 
and pooer. 

5. Sae that yere faith need-na 
staun in men’s wisdom, but in God’s 
pooer. 

6. Wisdom, nane-the-less, we speak 
—amang experienced anes: wisdom 
hoobeit, no o’ this warld, nor o’ the 

God’s wisdom. 


great men o’ this warld—wha are to 
be a’ putten-by ; 

7. But we speak God’s wisdom in 
a riddle, the knowledge that had 
been keepit hidlins, whilk God de- 
signed aforehaun, afore a’ time, for 
oor glorie, 

8. That no ane o’ the great anes 
o’ this warld has come to ken; for 
had they come to ken, they wadna 7’ 
that case hae crucify’t the Lord o’ 
Glorie ! 

9. But, e’en as it is putten doon, 
““What-na things the ee! saw-na, and 
the ear heard-na, and man’s heart 
conceiv’t-na—sae mony things has 
God prepared for thae that lo’e 
him !” 

10. To us, nane-the-less, has God 
reveal’t them, by the Spirit ; for the 
spirit kens a’ things, e’en the deep 
things o’ God. 

11. For wha o’ men kens man’s 
things, but man’s spirit that is in 
him? Sae, nane kens the things 0’ 
God, but God’s Spirit. 

12. But we gat, no the warld’s 
spirit, but the Spirit that is o’ God, 
sae as we soud ken the things God 
gies to us by his favor ; 

13. Whilk things eke we speak, 
no in man-taught words o' lear ; but 
in words spirit-taught to spiritual 
men, spiritual things exponin. 

14. But a man o’ flesh taks-na in 
the things o’ God’s Spirit ; for they 
are daftness to him, and he canna 
get to ken them, for that they are to 
be spiritually redd oot. 

15. But the spiritual man speirs 
oot a’ things ; but he his sel is speir’t 
oot by nane. 

16. For wha cam to ken the Lord’s 
mind, that he micht gie him lear ? 
But we ha’e Christ’s mind. 


1V. 9. While a hantle folk tak thir words 
as meanin the glorie o’ the future life, it 
is better to look on them as settin oot 
the wisdom and the joy o’ thae that are 
born again. Paul, and the lave, had it 
a’ (v. 10). And they gat naething con- 
trar whan they gat hame to Glorie; 
only mair o’t ! 





Plantin and waterin. 


CHAPTIR THRIE. 
Paul and Apollos. The temple o’ God no 
to be defil’t. 
ae) I, brethren, could only speak 
to ye as men o’ flesh, as bairns 
in Christ; and no as to spiritual 
men. 

2. Wi’ milk I fed ye, and no wi’ 
meat; for ye war-na yet able for’t: 
nay ! e’en yet ye are-na able ! 

3. For ye are yet fleshly ; for 
whaur thar are amang ye jealousy 
and strife, are-ye-na fleshly, and 
gaun-on as men ! 

4. For whan ane says, “I, in 
sooth, am o’ Paul!” but anither, “I 
am o’ Apollos!” are ye no fleshly 
men ? 

5. Wha, than, is Apollos ? and wha 
is Paul? Juist servants, throwe 
wham ye believt: een as_ the 
Maister gied to ilk ane. 

6. I plantit, Apollos watir’t ; but 
God maks to growe. 

7. Sae, than, naither he that plants 
is onything, nor he that watirs, but 
God that maks to growe. 

8. And he that plants, and he that 
watirs, are baith ane: hoobeit, ilk 
ane sal hae his ain reward, e’en as 
his: labour sal be. 

9. For we are God’s fellow- 
workers ; and ye are God’s mailin, 
God’s biggin. 

10. E’en as the favor o’ God was 
gien me, as a wyss biggin-maister I 
lay a fundation, and anither biggs 
on’t. But lat ilk ane tak tent hoo 
he biggs tharon ! 

11. For ocht ither fundation nane 
can lay but that whilk is laid, that is 
Jesus Christ. 

_ 12. But gin ony ane is up-biggin 
on the fundation, wi’ gowd, siller, 
precious gems, wud, gerss, stibble— 

13. Ilk ane’s wark wull be made 
plain ; for the day wull set it forth: 
and the lowe wull try ilk ane’s wark, 
o’ whatna sort it is. 

14. Gin ony ane’s wark whilk he 
has biggit tharon stauns, he sal hae 
his meed : 

The temple o God. 


15. Gin ony ane’s wark sal be 
brunt up, he sal ‘hae skaith ; hoo- 
beit, he his sel sal be sav’t; yet as 
throwe the fire. 

16. Ken-ye-na that ye are a temple 


.0’ God, and God’s Spirit is dwallin 


in ye? 

17. Gin ony man destroy God’s 
temple, him wull God ? destroy ; for 
the temple o’ God is holie; whilk 
in sooth are ye. 

18. Lat nae ane delude his sel: 
gin ony ane thinks he is wyss amang 
ye i’ this warld, lat him become 
witless, in order that he may become 
Wyss. 

19. For the wisdom o’ this warld 
is daftness wi’ God. For it is putten- 
doon, ‘‘ He snares the wyss wi’ their 
ain pawkiness.” 

20. And ance mair: ‘The Lord 
taks tent o’ the reasonins o’ the wyss, 
that they are havers.” 

21. Sae, lat nane boast o’ men ; 
for a’ things are yere ain, 

22. Gin aiblins it be Paul, or 
Apollos, or Peter, or the warld, or 
life, or death, or things wi’ us, or 
things to be—a’ are yere ain ; 

23. But ye are Christ’s: but Christ 
is God’s. 


CHAPTIR FOWR. 


Modesty enjoined. Paul wad fain hae them 
do as he did. 


Ak lat a man pit us doon as actin 

for Christ ; as awmoners 0’ God’s 
secret things. 

2. And here, too, it is necessar that 
awmoners be fund honest. 

3. But wi’ me, it is a sma’ thing 
that I soud be judged by you, or on 





1V. 15. Hoo gude is the Lord, that whan 
a’ oor wark is wrang—gin we ettled 
purely—we hae skaith, but are-na lost 
oorsels! But hoo it soud mak us tak 
tent, sae as we bigg-na wrang ! 

2V.17. Ane ‘‘destroys” the temple, whan 
he destroys the holiness o’t. And gin he 
sae do, God wull destroy him! Paul has 
the same word twice. 

Fules for Christ’s sake. 
tman’s day; aye! I am-na e’en 
judgin mysel. 

4. For I ken nocht to wyte mysel 
wi’; but this disna mak me richtous. 
But he wha judges me is the Lord. 

5. And sae, judge nocht ower- 
sune, till the time the Lord comes, 
wha wull baith mak plain the 
hidlin things o’ the mirkness, and 
wull schaw the thochts o’ the hearts : 
and than, ilk ane’s commendin sal 
come frae God. 

6. But thir things, brethren, I hae 
(sae to speak), taen to mysel and 
Apollos, for yere sakes; sae as in us 
ye micht Jearn the lear, no to gang 
ayont what is putten-doon: that ye 
soudna be swallin yersels up, ilk ane 
again anither. 

7. For wha maks a differ atween 
ye?! And what hae ye that ye didna 
receive? Noo, gin ye received it, 
why soud ye swall up yersel as gin 
ye didna receive it ? 

8. E’en noo hae ye become staw’d ; 
e’en noc hae ye become rich: allenar- 
lie, and sindry frae us, ye hae gotten 
to be kings! and I wad ye war kings, 
that e’en we micht reign alang w’ye. 

9. For sae it seems to me; God 
has set forth us, the Apostles hin- 
maist; as gien ower to the deid: 
for a spectacle are we made to the 
warld—to Angels and to men. 

10. Weare made fules for the name 
o Christ: but ye are wyss in Christ: 
we are feckless, but ye are strang: 
ye are honored, but we dishonored. 

11. E’en to this ‘oor, we hae 
hung’er, and drooth, and nakitness ; 
are clour’d, and cuisten-oot ; 

12. We toil, workin wi’ oor ain 
hauns; whan misca’d, we bless; 
whan persecutit, we thole it. 

13. Whan defamed, we entreat ; 
we are made as the midden-heap o’ 
the warld ; the dightins and orts o’ 
a’ things, e’en to this day. 

14. No to shame ye dae I say thir 


1Vv.3. See iii. 13, It isna “ man’s day,” 
but God’s Day, that sal mak a’ things 
plain ! 

I. CORINTHIANS, V. 





The ill-deedie brither. 


things; on the contrar, I admonish 
ye as my weel-lo’ed bairns. 

15. For it may be that ye hae ten 
thoosand teachers in Christ, yet 
surely no mony faithers-—for in 
Christ Jesus 1 becam yere faither 1’ 
the Joyfu’-message. 

16. I entreat ye, than, that ye be 
as Lam. 

17. For this reason, I send to ye 
Timothy, wha is my bairn, belov’d, 


_and faithfu’ i the Lord; wha wull 


gar ye to ca’ to mind my ways whilk 
are in Christ, e’en as I teach, in a’ 
places, in ilka kirk. 

18. But some are swalled-up, as 
gin I warna comin to ye. 

19. But I wull come ¢’ye, sune; 
gin it please the Lord ; and I sal get 
to ken—no the words o’ thae that are 
swalled-up—but the pooer. 

20. For the Kingdom o’ God isna 
in words, but in pooer ! 

21. Whatna o’ them wad ye hae ? 
Soud I come t’ye wi’ a rod? or in 
love and the spirit o’ meekness ? 


CHAPTIR FYVE. 
The ill-deedie man @’ the Corinthian Kirk. 
T is the common clash that thar is 
uncleanness amang ye; and sic 
uncleanness as is no e’en to be heard 
o’ amang the nations ; that ane soud 
hae his faither’s wife. 

2. And ye hae been swalled-up, 
and didna raither lament, that he 
micht be taen oot o’ the mids o’ ye, 
wha did sic wark. 

3. For I, absent in body, but 
present in spirit, hae gien judgment, 
as gin I war present, on him that has 
dune this thing. 

4. I’ the name o’ oor Lord Jesus 
Christ, ye bein forgather’t—and my 
spirit—wi’ the pooer o’ the Lord 
Jesus Christ, 

5. That ye gie ower siccan a ane 
2to Sautan, for the destroyin o’ the 
27V.5. Set him back again inti! Sautan’s 

kingdom—the warld ; lea’in aye the door 

unsteekit, for him to return on repent- 


ance. It looks like as he did repent ; 
see IT. Cor, ii. 7, 8. ; 


Law-pleas. 


flesh, that the spirit may be sav’t 7’ 
the day o’ the Lord Jesus. 

6. Yere roosin o’ yersels is un- 
seemly. Ken-ye-na, that a wee barm 
wull leaven the hail melder. 

7. Pit awa, than, the auld leaven, 
that ye may be a new lump, accordin 
as ye are unleavened ; for oor Paschal- 
Lamb has been slain : Christ. 

8. Lat us than keep festival, no 
wi’ auld leaven, naither wi’ leaven o’ 
vice and wickedness, but wi’ the un- 
leaven’d breid o’ aefauldness and 
truth! 

9. I wrate to ye in my epistle, no 
to be nar-freends wi’ unclean anes ; 

10. Yet no avoidin a’-thegither the 
unclean anes o’ this warld; or the 
covetous, or extortioners, or eidol- 
lovers ; for than ye bude gang oot o’ 
the warld : 

11. But noo I send t’ye, no to be 
makin nar-freends, gin ony ane ca’d 
a brither be unclean, or covetous, or 
an eidol-lover, or a mis-ca’er, or 
drucken, or an extortioner: wi’ sic- 
can a ane no een to eat. 

12. For what hae I wi’ judgin thae 
oot-by ? Is’t no for ye to judge thae 
within ? 

13. But thae oot-by disna God 
judge? Sae pit oot the ill-deedie man 
frae amang yersels. 


CHAPTIR SAX. 


Aboot law-pleas, and unholie leevin. 


ene ony 0’ ye, haein a plea wi’ 

his neebor, gang to the coort 
afore the unrichtous, and no gang 
afore the saunts ? 

2. Or ken-ye-na that the saunts 
sal judge the warld? And gin by 
you the warld is judged, are ye unfit 
for the sma’est tribunal ? 

3. Ken-ye-na that we sal judge 
Angels? hoo muckle mair, than, 
things o’ this life ? 

4, Gin than, ve hae to judge things 
o’ this life, wad ye hae thae to judge 
that ye esteem-na i’ the kirk ? 

5. I speak this to shame you. Sae! 


I. CORINTHIANS, VI. 





Unholie leevin. 


is it possible thar isna amang ye a 
discernin man, ane fit to gie a judg- 
ment atween his brethren ? 

6. But brither has a plea wi’ 
brither, and that afore unbelievers ! 

7. Nay, e’en noo are ye !cuisten 
in yere plea! to hae law-pleas ane wi’ 
anither. Why div-ye-na raither tak 
wrang? Why div-ye-na raither thole 
defraudin ? 

8. Nay, but e’en ye yersels do 
wrang, and defraud ; and that yere 
ain brethren ! 

9. Ken-ye-na that the ill-deedie 
sanna come intil God’s Kingdom? 
Dinna be misleared ; naither unclean, 
nor eidol-lovers, nor adulterers, nor 
misca’ers, nor Sodomites, 

10. Nor thieves, nor sellie, nor the 
drucken, nor thae that curse, nor ex- 
tortioners, sal come to possess the 
Kingdom o’ God. ; 

11. And sic war some o’ ye; but 
ye had them weshed awa, but ye war 
made pure, but ye war declar’t 
richtous—i’ the name o’ the Lord 
Jesus Christ, and i’ the Spirit o’ oor 
God. 

12. A’ things are alloo’t to me 
but a’ things wadna profit me; a’ 
things are alloo’'t to me, but I winna 
be behauden to ony. 

13. Meats for the stammack, and 
the stammack for meats; but God 
wull bring to nocht baith it and 
them. The body isna for unclean- 
ness, but for the Lord, and the Lord 
for the body. 

14. God baith raised-again the 
Lord ; and wull raise us throwe his 
pooer. 

15. Ken-ye-na that a’ yere pairts 
are pairts o’ Christ? Takin than 
the pairts o’ Christ, sal I mak them 
the pairts o’ a harlot ? 

16. Or ken-ye-na that he that 
joins his sel to a harlot is ae body ? 
(“ For,” says he, “the twa sal: be 
ae flesh.) 


2M io 
gang to law afore pagans. 
in takin up the plea. 





Ye hae tint yere plea already, to 
The skaith is 

Husbands and wives. 


17. But he that joins his sel to the 

Lord is ae spirit. 
18. Flee frae uncleanness! Ilka 
sin that a man may do is unco to 
his body ; whauras, he wha commits 
uncleanness feshes sin intil his ain 
body. 

19. Or ken-ye-na that yere body 
is a temple o’ the Holie Spirit within 
ye, that ye hae frae God? and that 
ye war-na yere ain ? 

20. In vera deed, ye war coft wi’ 
a price; sae, magnify God in yere 


body. 
CHAPTIR SEEVEN. 


Husbands and wives. Makin use o° the 
warld, but no booin doon till’t. 
ee anent what ye wrate to me: 

It is gude for a man no to be 
bund to a wumman. 

2. Yet, because o’ uncleanness, lat 

ilk man hae his ain wife, and ilk 
wumman her ain man. 
‘ 3. Lat the husband render to the 
wife what is due; and in siclike 
mainner, the wife as weel, to the 
husband. 

4. The wife hasna authoritie ower 
her ain body, but the husband ; and 
in siclike mainner the husband hasna 
authoritie ower his ain body, but the 
wife. 

5, Defraud-ye-na ane the ither, un- 
less aiblins it may be for a wee, by 
consent, that ye may hae mair time 
for prayer : and forgather again, lest 
Soe tempt ye wi’ incontinence. 

. This, hoobeit, I am saying by 
ash and no o’ commandment. 

7. Icoud wuss a man to be like my- 
sel ; but ilka ane has his ain gift frae 
God ; ane this, and anither that. 

8. Nane-the-less, say I to the un- 
marry’t and to weedows: Weel for 
them gin aiblins they bide e’en as I 
am. 

9. But, gin they haena continency, 
lat them mairry: for better is’t to 
mairry than to be ower fain. 

10. To the mairry’t hoobeit, I gie 
chairge—yet no I, but the Lord— 

I. CORINTHIANS, VII. 


O’ maidens. 


that a wife gang-na awa frae her hus- 
band. 

11. But gin aiblins she e’en be 
sinder’t, lat her bide unmairry’t, or 
else be reconcil’t to her husband ; 
and lat-na a husband pit awa a wife. 

12. And to the lave say I (no the 
Lord), Gin a brither hae a wife, and 
she believes-na, and gin she hersel is 
weel-pleased to dwell wi’ him—lat 
him no send her awa. 

13, And a wife wha has a husband 
that believes-na, gin he his sel is 
weel-pleased to dwall wi’ her—lat her 
no lea her husband ! 

14. For the misbelievin husband is 
sanctify’t in the wife, and the misbe- 
lievin wife is sanctify’t in the hus- 
band: itherways, as the case is, yere! 
bairns war unclean ; but noo are they 
holie. 

15. Hoobeit, gin the misbelievin 
husband is unyoking his sel, lat him 
be unyokin his sel! the brither or 
the sister hasna come into bondage in 
sic like: but God has enjoined upon 
us peace. 

16. For hoo ken ye, O wife! but 
ye may save yere husband? Or hoo 
ken ye, O husband! but you a | 
save yere wife ? 

17. But whether sae, ilk ane, as 
the Lord has portioned oot to him, 
ilk ane as God has fund him and ca’d 
him, sae lat him be walkin ; and sae 
enjoin I in a’ the kirks. 

18. Haein been circumceesed whan 
ane was ca’d, lat him no be uncircum- 
ceesed. In uncircumceesion was ony 
ane ca’d? Lat him no become cir- 
cumceesed ! 

19, Circumeession is naething, and 
uncircumceesion is naething: but the 
keepin o’ God’s commandments is a’- 
thing. 


1V.14. Gin the faither and mither warna 
leevin thegither, it was a’ ane as gin their 
mairriage was unlawfu’ : and their bairns 
wad be as unlawfu’. Sae, for their 
bairns’ sakes, as weel as for peace’s sake, 
and the Gospel’s sake, lat them gree the- 
gither. 


Of mairryin. 


20. Ilk ane, in the mainner o’ life 
in whilk he was ca’d, sae abide. 

21. A thirlman war ye whan ca’d ? 
Lat it no fash ye! but gin ye hae 
choice to be free, tak it. 

22. For he that in the Lord was 
ca’d, whan a thirlman, is emancipate 
? the Lord ; in siclike, he wha was 
ca’d as a free man, is a bondman in 
the Lord. 

23. Ye war coft wi’ a price: be- 
come-na servants 0’ men. 

24. Lat ilk ane, in that state in 
whilk he was ca’d, abide wi’ God. 

25. But, anent thae that are 
maidens, I hae nae commauns o’ the 
Lord ; but I gie ye my mind, as ane 
that has had mercie frae the Lord to 
be true and leal. 

26. This than, I wad say is seemlie 
i’ the case, by stress of existin things, 
that it is weel for a man sae to be. 

27. Hae ye become bund to a 
wife? Seek-na to be lowsed. Are 
ye lowsed frae a wife? Seek-na a 
wife. 

28. But gin ye e’en mairry, ye hae- 
na sinned: and gin a maiden mairry, 
she hasna sinned. Nane-the-less, sic 
wull hae tossins-aboot i’ the flesh. 
But I spare ye. 

29. But e’en this say I, brethren ; 
the time is wearin dune; lat them 
wi wives be as gin they had nane ; 

30. And them greetin, as gin they 
grat-na; and them rejoicin, as gin 
they rejoiced-na; and them buyin, as 
gin they obteen’d-na ; 

31. And them usin the warld, as 
no bund-up in’t ; for the form o’ this 
warld is passin awa. 

32. Moreover, I wad ye war free 
frae carkin care. The man no 
mairry’t is tentie aboot the Lord’s 
things, hoo he may pleasur the Lord ; 

33. Whauras, the man mairry’t, is 
tentie aboot his wife’s maitters, hoo 
he may pleasur his wife, and sae is 
dividit. 

34. And thar is a differ atween a 
wife and a maiden: she that is no 
mairry’t, is tentie aboot the Lord’s 


I, CORINTHIANS, VIII. 








Anent eidols’ sacrifeeces. 


things, sae as she may be holie in 
body and spirit; whaur-as she that 
is mairry’t is tentie anent the warld’s 
things, hoo she may pleasur her 
husband. 

35. This speak I, wi’ an ee to yere 
ain gude ; no that I wad cast a snare 
ower ye; but wi’ an ee to what is 
seemly, and that ye may wait on the 
Lord untramml’t. 

36. But gin ony man thinks he 
disna weel by his maiden, gin she 
pass the flooer o’ her age, and need 
be, lat him do as he wad; he isna 
committin sin; lat them wed. 

37. Nane-the-less, he that stauns 
siccar in his heart, no bein under 
necessity, but has pooer as anent his 
ain wull; and has made it up in his 
ain heart to keep his maiden, dis 
weel. 

38. Sae, baith he wha gies in 
mairriage his ain maiden dochter 
dis weel ; and he wha disna gie in 
mairriage dis e’en better. 

39. A wife is bund as lang as her 
husband leeves; but gin aiblins her 
husband is faun asleep, she is free to 
mairry wham she wull: only in the 
Lord. 

40. But happier, gin she thus 
abide, in my judgment; and mair, I 
think I hae the Spirit o’ God. 


CHAPTIR AUCHT. 


Christian liberty anent meats and drinks: 
its wideness and its straitness. 

OO, anent eidol-sacrifeeces : ‘‘ We 

ken that we a’ hae knowledge.” 
Knowledge swalls up, but love up- 
biggs. 

2, Gif ony man thinks he kens a 
thing, he hasna yet gotten to ken 
onything as he soud ken. 

3. But, gif ony man loe’s God, the 
same man is appruv’t o’ God. 

4, Anent eidol-sacrifeeces : — we 
ken weel that an eidol is naething i’ 
the warld, and that thar is nae God 
but ane. 

5. For e’en gin thar be sae-ca’d 
gods, gin they be in heeven or yirth 

Whaur meat is a snare. 


—e’en as thar are “ gods” mony and 
“lords” mony ; 

6. But to us thar is ae God, the 
Faither, by wham are a’ things, and 
we for him; and ae Lord Jesus 
Christ throwe wham are a’ things, 
and we throwe him. 

7. Hoobeit, that lear is no in a’; 
but some, trokin! wi’ the eidol, e’en 
till noo, wi’ the eidol as a sacrifeece, 
eat ; and their conscience, bein unco 
watff, is defiled. 

8. But meat will-na gar us win 
ben to God; naither, gin aiblins we 
eat-na, div we fa’ short ; nor aiblins 
gin we eat, div we excel. é 

9. But tak ye tent, that by nae 
means this freedom is made a stum- 
bling clog for the weak. 

10. For gin aiblins ane soud see 
you, wha has knowledge, sittin in an 
eidol’s temple, at meat, wull-na his 
weak conscience be made bauld to 
eat the eidol-sacrifeeces ? 

11. Sae, than, the weak ane—the 
brither Christ dee’t for—is brocht to 
ruin by yere knowledge ! 

12. But in sae sinnin again the 
brethren, andclouring their conscience 
whilk is weak, ye are sinnin again 
Christ ! 

13. Sae, in ony case ava, whaur 
meat is a snare to my brither, I’se in 
naewise eat flesh for evermair, that I 
mak-na my brither to stoiter. 


CHAPTIR NINE. 


Paul speaks o’ his sel. The battlin and 


the prize. 


Wee I no at liberty? Am Ino 
an Apostle? Hae I no seen 
Jesus Christ oor Lord? Are ye no 


yersels my wark i’ the Lord ? 





1V.7. Paul kent than an eidol was nae- 
thing (v. 4.) ; but a wheen brethren, tho’ 
they worshipp’t only God, believed in 
the existence o’ eidols, as enemies 0’ 
God. Siccan a ane coudna eat in an 
eidol’s temple, be the meat ever so gude 
o’ itsel : he wad feel he was trokin wi’ 
the eidol. We can hae some airtin here, 
for oorsels, 

I. CORINTHIANS, IX. 








_The Gospel free. 


2. Gin to ither anes I am-na an 
Apostle, yet nae doot I am to you: 
for the seal o’ my apostleship are ye 
7? the Lord! 

3. My defence to thae wha quais- 
ten me is this: 

4, Hae-we-na 
drink ? 

5. Hae-we-na richt to be leadin 
aboot a wife wha is a believer, as 
weel as the lave o’ the Apostles, and 
the Lord’s brethren, and Peter ? 

6. Or hae only Land Barnabas no 
the richt to lay doon wark ? 

7. Wha gies service as a sodger, at 
his ain expense at ony time? Wha 
plants a vine-yaird, and eats-na o’ the 
frute? or wha herds a flock, and 
taks-na o’ the milk o’ the flock ? 

8. Am I sayin thir things as a man 
wad say? Or isna the Lord sayin 
the same ? 

9. For i’ the law o’ Moses it is 
putten doon, “Ye sanna muzzle the 
threshin ox.” Is't for the owsen God 
has care ? 

10. Or, was’t for? oor sakes a’ the- 
gither he said it? Aye! for oor 
sakes wast putten doon: sae that 
hopin, the pleughman soud pleugh : 
and hopin to hae, ane soud thresh. 

11. Gin we sawed for you spiritual 
things, is’t a muckle. thing gin we 
reap o’ yere fleshly things ? 

12. Gin ithers use the richt ower 
ye, soudna raither we? But we 
grippit-na this richt, but raither 
happit-up things, that naething soud 
hinder the Joyfu’-message o’ Christ. 

13. Ken-ye-na that they wha ser’ 
in holie things eat o’ the things o’ the 
holie place? and they wha at the 
altar staun, wi’ the altar share ? 

14, E’en sae has the Lord ordeened, 
that they that declare the Gude- 
word, sal hae their breid o’ the Gude- 
word. 


richt to eat and 





2'\V. 10. The mair ye’ll seek, the mair ye’ll 
see, that a’ thae Auld Testament things 
hae a meanin. As Tammas Binney said, 
‘*A’ the Auld Testament histories are 
doctrines ! ” 


A’ things to a’ men. 


15. Hoobeit, I haena taen ony 0’ 


thir things: and mair, I spak-na o’ 
thae things, that sae it soud be done 
to me; for I wad suner dee than 
that ony ane soud mak feckless my 
gloryin. 

16. For, gin I declare the Joyfu’- 
message, it isna for me a cause 0’ 
gloryin: for a necessity is lyin on 
me; for wae is me! gin aiblins I 
be-na declarin the Joyfu’-message. 

17. For gin I follow this thing o’ 
mysel, I hae my meed ; but gin it 
isna 0’ mysel, than it is a factorship 
I hae been lippen’d wi’. 

18° And what, than, is my meed ? 
this: That in declarin the Joyfu’- 
message, 1 may mak it free, and 
withoot cost; that I may-na ower 
muckle use my richt i’ the Joyfu- 
message. 

19. For e’en free as I am frae a’, 
I am thirlman to a’, that I micht win 
the mair. 

20. To the Jews becam I as a 
Jew, sae as I micht win the Jews: 
to thae aneath the Law, as aneath the 
Law (no bein mysel neath the Law) 
that I soud win thae under the Law. 

21. To thae no haein the Law, as 
no haein the Law (no bein withoot 
law to God, but aneath Christ’s Law), 
sae as I micht win thae no haein the 
Law. 

22. I becam to the weak, as weak 
mysel, that I soud win the weak ; 
to a’ men hae I become a’ things, 
that by a’ thir means I micht save 
some ! 

23. But a’ things div I for the 
sake o’ the Joyfu’-message, that a 

partaker o’t wi’ you I micht become. 
_ 24, Ken-ye-na that they wha rin 
in a coorse a’ rin, but that ane wins 
the gree? Sae be rinnin, that ye 
may win! 

25. But ilka ane strivin i’ the 
games, is self-governin in a’ things. 
They do it to obteen a fadin croon ; 
but we, ane unfadin ! 

26. And sae Iam rinnin, as no at a 
ventur: sae fecht I, as no baffin the air: 

Hxamples frae auld times, 


27. But I am haudin my body 
under, and garrin it do service; 
least in onywise, haein proclaimed 
the Joyfu’-message to ithers, I mysel 
soud be cuisten aside ! 


CHAPTIR TEN. 


We maun tak tent o’ the Jews’ errors, and 
no do the like: and walk close wi God. 


Pex I wadna hae ye unkennin, 

brethren, hoo oor forebears war 
a’ aneath the clud, and a’ gaed 
throwe the sea; 

2. And war a’ bapteez’t intil Moses 
i the clud and 7’ the sea. 

3. And a’ did eat like spiritual 
breid ; 

4, And a’ did drink like spiritual 
drink ; for they drank oot o’ a 
spiritual rock that follow’t them: 
the Rock, natheless, was Christ. 

5. Hoobeit wi’ mony o’ them was 
God ill-pleased: and he dang them 
ower i’ the wilderness. 

6. Noo in thir things they becam 
lessons to us, that we soudna glaum 
at ill things, as eke they glaum’d. 

7. Nor worship eidols, as some 0’ 
them: juist as it is putten doon, 
“The folk sut doon to eat and 
drink, and raise up to mak sport.” 

8. Naither Jat us do uncleanness, 
as some o’ them did uncleanness, and 
fell in ae day thrie-and-twenty thoos- 
and. 

9. Naither lat us tempt the ! Lord, 
een as some o’ them tempit, and 
perish’t wi’ the serpents. 

10. Naither lat us yammer, as 
some o’ them yammer'’t, and perish’t 
wi’ the destroyer. 

11. But thir things cam to them 
for examples. And they war puttin- 
doon for oor warnin, to wham the 
hinner-end o’ time has come. 

12. Sae, lat him wha thinks he 
stauns, tak tent that he fa’-na! 


1V. 9. A wheen o’ the MSS. hae ‘‘ Christ ” 
here. But gin we hae the true thocht, 
that Cbrist led and ruled the Auld 
Testament Kirk, e’en as he dis the New, 
than thar wull be nae differ atwixt 
‘“‘ Lord ” and ‘“ Christ.” 

The cup o the Lord. 


13. Nae trial has come to ye but 
a human ane; and God is leal and 
true, and winna lat ye be try’t aboon 
what ye are fit to thole; but wull 
mak wi’ the trial a gate o’ escape, 
that ye may be able to haud oot. 

14. Whaur-for, my loved anes, flee 
frae eidol-worship ! 

15. As to discernin men I speak ; 
judge ye what I am sayin. 

16. The cup o’ blessin, we bless, 
is’t-na the sharin o’ the blude o’ 
Christ ? The laif that we brek, is’t- 
na the sharin o’ the body o’ Christ ? 

17. Seein that we, tho’ mony, are 
a’ ae laif—ae body ; for we a’ o’ the 
ae laif partak. 

18. Look again at Isra’l accordin 
to the flesh: are-na they wha eat 
the sacrifeeces sharin wi’ the altar ? 

19. Yet am I sayin that an eidol- 
sacrifeece is onything? or that an 
eidol is onything ? 

20. On the contrar: ‘What things 
the nations sacrifeece, to the demons 
do they sacrifeece, and no to God!” 
and I wadna hae ye to become 
marrows wi’ demons. 

21. Ye canna be drinkin the Lord’s 
cup, and demons’ cup ; ye canna be 
sharers o the Lord’s table, and 
demons’ table. 

22. Wad ye provoke the Lord to 
jealousie ? Are we sterker than he ? 

23. A’ things are alloo’t, but a’ 
things are-na for profit: a’ things are 
alloo’t, but a’ things strengthen-na. 

24. Lat nae ane be seekin allen- 
arlie eftir his ain things; but that 
whilk is his neebor’s. 

25. Whatsae’er is sell’t i’ the mer- 
kits, eat; speirin-nane on behauf 0’ 
conscience. 

26. “ For the hail yirth is the 
Lord’s, and a’ its ootcome !” 

27. Gin ony o’ the misbelievin bid 
ye, and ye think to gang, eat what- 
eer is set afore ye, speirin-nane on 
behauf 0’ conscience. 

28. But gin aiblins ane say t’ye, 
“This is a holie sacrifeece !” eat-na, 

Orderliness in worship. 


for the sake o’ him wha said sae, and 
for conscience sake ; 

29. “Conscience,” say I; no yere 
ain, but the ither’s. For hoo soud 
my liberty be evened by anither 
man’s conscience } 

30. Gin I gratefully am partakin, 
why am I to be spoken again anent 
that whilk I am giean thanks ower ? 

31. Sae, gin ye be eatin, or drinkin, 
or doin ocht, be doin a’ to the glorie 
o’ God ! 

32. Be ye free frae offence, baith 
to Jews and to Greeks, and to the 
Kirk o’ God. : 

33. Accordin as I too am pleasin 
a’ men; no lookin for my ain gain, 
but the gain o’ the mony, that they 
may be sav’t. 


CHAPTIR ELEEVEN. 


Men and weemen ? the worship o’ the kirk. 
The Lord’s Supper. 


B= ye like me, e’en as I follow 
Christ. 


2. I gie ye praise that in a’ things 
ye hae mind o’ me; and e’en as I 
gied to ye the precepts, ye are 
haudin them siccar. 

3. But I wad hae ye ken that-the . 
heid o’ ilka man is Christ ; and the 
heid o’ a wumman is the man ; and 
the heid o’ Christ is God. 

4. Ony man prayin or preachin, 
haein ocht on his head, pits his heid 
under shame ; 

5. But a wumman, prayin or 
preachin wi’ her heid unveil’t, pits 
her heid to shame: for it is as gin 
she had been shaven. 

6. For gina wumman disna cover 
hersel, lat her hair eke be shorn. 
But gin it be shamefu’ in a wumman 
to be shorn or shaven, lat her b 
cover’t. 

7. For a man soudna cover his 
heid, inasmuckle as he is God’s 
image and glorie; but the wamman 
is man’s glorie. 

8. For the man is no o’ the wum- 
man, but the wumman o’ the man. 

9. For naither was man made for 


The Lord’s Supper. 


the sake o’ the wumman, but wum- 
man for the sake o’ the man. 

10. For sae soud the wumman 
wear this permission on her heid ; 
conscious 0’ the Angels. 

11. Hoobeit, naither is the man 
wantin the wumman, nor the wum- 
man wantin the man, in the Lord. 

12. For e’en as the wumman is 0’ 
the man, sae is the man throwe the 
wumman : but a’ things are o’ God. 

13. Think for yere ain sels :—Is’t 
seemly for a wumman, uncover't, to 
be prayin to God? 

14. Disna e’en natur tell ye, that 
aman, gin aiblins he has lang hair, 
it is a discredit to him ? 

15. Whaur-as, a wumman, gin aib- 
lins she hae lang hair, it is a glorie 
to her? For the lang hair has been 
gien to her for a coverin. _ 

16. Gin, hoobeit, ony ane thinks 
to be contrar, nae sic custom as this 
hae we, nor yet the kirks 0’ God ! 

17. But I gie ye this chairge, no 
to praise ye ava; for that ye are-na 
comin thegither for the better, but 
for the waur. 

18. For to begin: tho’ ye div 
indeed come thegither i’ the kirk, I 
am tell’t that factions amang ye are 
springing up; and I somewhat be- 
lieve it. 

19. For pairties amang ye thar 
maun be; that they that are acceptit 
amang ye may be schawn. 

20. And sae, though ye come the- 
gither intil ae place, it isna to eat 
the Lord’s Supper : 

21. For ilk ane has his ain supper 
afore eatin ; and sae ane is hung’ry, 
and anither is stegh’t. 

22. What? hae-ye-na hooses to eat 
and drink in? Or, div ye belittle 
God’s kirk, and shame thae that hae 


nocht? What am I to say tye! 
Am Ito compliment ye? I compli- - 
ment-ye-na ! 


23. For I had frae the Lord what 
I e’en tell’t to you, that the Lord 
Jesus, that nicht in whilk he was 
betray’t, took a laif ; 

Hatin unwordilie. 


24. And giean thanks, brak it, 
and said, ‘This is my body that is 
gien for you; this do, in memory o’ 
me.” 

25. And in like mainner the cup 
too, eftir the takin’ 0’ supper, sayin, 
“This cup is the New Covenant in 
my blude: this div ye, e’en as aft as 
ye may drink o’t, for the remem- 
brance o’ me.” 

26. For, sae aften as ye may be 
eatin this laif, and drinkin this cup, 
ye are setting forth the death o’ the 
Lord, till whatna time he may come. 

27. Sae, whasoe’er may be eatin 
the laif, or drinkin the cup o’ the 
Lord, in an unwordie way, sal be 
hauden for the body and the bluid o’ 
the Lord. 

28. But lat a man pit his sel to 
the test ; and in sic mainner lat him 
eat o’ the laif, and drink o’ the cup. 

29. For he that is eatin and 
drinkin, is eatin and drinkin con- 
demnation to himsel, gin he be-na? 
consecratin the body. 

30. And sae thar are amang ye, a 
hantle weak and pinin, and a gude 
wheen fa’in asleep. 

31. Gin, hoobeit, we had been con- 
secrating oorsels, we wadna i’ that 
case hae been comin aneath condem- 
nation. 

32. But, bein brocht aneath judg- 
ment by the Lord, we are chasten’t, 
that we soudna be condemned wi’ the 
warld. 

33. And sae ye, my brethren, 
whan ye come thegither to eat, wait 
ye ane for anither. 

34. Gin ony man hung’er, lat him 
eat at hame, least ye but come the- 
gither for condemnation: and for 
the lave o’t, whan I come, I wull set 
a’ in order. 





1V. 29. The sense is a wee obscure, It 
seems to mean, takin this and the 31st 
verse thegither, that we maun consecrate 
oorsels, gin we wad be acceptit ; and gin 
we consecrate oorsels, the breid wull be 
consecrate, in our mind, and in oor mou’, 

Mony ‘‘ gifts.” 


CHAPTIR TWAL’. 


A hantle mair o’ the Corinthjans had gifts 
than kent weel hoo to use them. We'rew 
pairts o’ ae body. 

OO, anent the “spiritual,” 

brethren, I wadna hae ye i’ the 
mit Kee 

2. Ye weel ken that whan ye war 
Gentiles, ye war led to their dumb 
eidols, hoosoe’er ye micht’ be airtit. 

3. And sae, I gie ye to ken that 
nane, speakin wi’ God’s Spirit, maks 
oot Jesus to be !accurst ; and that 
nae ane can mak oot Jesus to be 
Lord, but wi’ the Holie Spirit. 

4, But braidlie-scatter’t gifts thar 
are, yet the ae Spirit : 

5. And braidlie-scatter’t service, 
yet the ae Lord: 

6. And braid-scatterin -o’ inward 
wark thar is; and aye the ae God, 
wha works inwardly a’ things in a’ 
men. 

7. But to ilk ane is gien this 
schawin-forth o’ the Spirit, to work 
whate’er is best. 

8. For to ane is gien indeed 
throwe the Spirit, a word o’ inner 
wisdom; to anither, the word 0’ 
ootward knowledge, by the same 
Spirit. 

9. To anither, faith, by the ae 
Spirit, but to anither gifts for healin 
by the same Spirit. 

10. To anither ane, wunner-warks 
and pooers; to anither, speakin for 
God ; to anither, discernin o’ spirits; 
to anither, mony tongues; but to 
anither, interpretin o’ tongues. 

11. But a’ thir dae that ae and the 
self-same Spirit work inwardly, giean 
oot to ilk ane, allenarlie e’en as he 
wull. 


12. For e’en as the body is ane, — 


and has a hantle o’ members, but a’ 
the members o’ the body, mony as 
they may be, are ae body, sae e’en in 
Christ. 





1V. 3. A wheen Jews, in Corinth and else- 
whaur, wad ca’ Jesus Christ ‘‘ cursed” ; 
and yet fausely mak oot they war speakin 
for God ! 

We are a’ ane. 


13. For in ae Spirit, are we a’ in 
ae body bapteez't, aither Jews or 
Greeks, aither bond or free ; and war 
made to a’ drink o’ ae Spirit. 

14. For the body isna ae member, 
but mony. 

15. Gin aiblins the fit soud say, 
‘For that I am-na the haun, I am-na 
o’ the body,” is’t than no o’ the body ? 

16. And gin aiblins the jug soud 
say, “For that I am-na an ee, 1 am-na 
o’ the body,” is’t than no o’ the body? 

17. Gin the hail o’ the body war 
ee, whaur the hearin ? or gin the hail 
hearin, whaur the smellin ? 

18. But noo, God plantit the mem- 
bers, ilk o’ them, i’ the body, juist as 
he pleased. 

19. Gin hoobeit, a’ had been ae 
member, whaur the body ? 

20. Whaur-as, noo, a hantle o’ mem- 
bers—yet indeed but ae body. 

21. Forby, the ee canna say to 
the haun, “I hae nae need o’ you!” 
nor yet the heid to the feet, “I hae 
nae need o’ you!” 

22. But, on the contrar, muckle 
mair the members o’ the body, 
seemin maist feckless, are needfu’ ; 

23. And the pairts 0’ the body we - 
may deem to be wantin in honor, we 
pit on the mair honor ; and oor less 
favor’t pairts wé busk the mair. 

24. Whaur-as, oor weel-faur’d pairts 
arenoin want. But God has mouldit 
the body weel; giean mair tender 
care to the pairt that was wantin. 

25. That thar soud be nae sedition 
in the body ; but the members hae 
like care ane ower anither. 

26. And gin ae member dree ill, a’ 
the members dree wi't; or gin ae 
member be magnify’t, a’ the members 
are blythe wi’ it. 

27. Noo, ye are Christ’s body ; and 
allenarlie, members : 

28. Wham, indeed, God plantit i’ 
the Kirk; first o’ a’ Apostles; second, 
prophets ; third, teachers ; helpers ; 
airtins ; kinds o’ tongues. 

29. Are a’ Apostles ? a’ prophets ? 
a’ teachers ? a’ workers o’ ferlies ? 


In praise o’ love. 


30. Hae a’ healin? Div a’ speak 
wi tongues ? Div a’ interpret ? 

31. But desire ye the chief gifts: 
and noo I airt ye till a better gate 
for’t. 


CHAPTIR THIRTEEN. 


The praise o love: it is like God, frae wham 
it comes, perfete ! 


ees aiblins I be speakin wi’ a’ the 

tongues o’ men and o’ Angels, 
and want love, I am nae mair nor 
dunnerin brass, or a jinglin cymbal. 

2. And gin I hae the gift o’ fore- 
tellin, and ken a’ hidden things, and 
a’ lear ; and gin I bae a’ faith, sae as 
to gar mountains flit, but hae-na love, 
I am naething. 

3. And gin I morsel-oot a’ I hae 
intil hung’ry moun’s, and gie up my 
body to the lowin fire, and hae-na 
_ love, I am nane the better ! 

4, Love tholes Jang; is kind and 
cannie : love isna sellie, love vaunts- 
na itsel, isna sune upliftit ; 

5. Demeans itsel discreetly ; seeks- 
na her ain: isna gien to flytin ; casts 
nae by-ganes. 

6. Joys-na ower wrang, but alang 
wi’ truth is blythe: 

7. Tholes a’ things, lippens a 
things, looks forrit to a’ things, 
drees a’ things. 

8. Love bides aye. But gin thar 
be! foretellins, they sal be endit ; 
gin thar be tongues, they sal cease ; 
gin thar be lear, it sal dwine awa. 

9. For we ken but in pairt, and we 
prophesie but in pairt. 

10. But whan the perfete is come, 
than a’ that is in pairt sal be laid 
doon. 

11. Whan I was a bairn, I spak 
like a bairn, I esteemed things like a 
bairn, I thocht like a bairn ; but noo, 
bein a man, I hae putten-awa bairn- 
like things. 


? 





1¥V, 8. Prophecies and foretellins sal cease ; 
no that they warna gude and true, but 
that a’ is come to pass, and they are-na 
needit. 

Speakin wv tongues. 


12. For noo we see but in a keekin- 
gless, a’ dimly ; but than, clearly, 
face to face: noo, in pairt I ken; but 
than sal I ken, e’en as I mysel hae 
been clearly kent. 

13. But noo, firm bides Faith, 
Hope, and Love, thir thrie; but 
Love is boonmaist o’ them a’. 


CHAPTIR FOWRTEEN. 


Speakin wi’ tongues ; and hoo the Kirk may 
hae a blessin oot o’t. 
| Pipe gs ye eftir Love: yet be ye 
fain to hae spiritual gifts; but 
amang them a’, that ye may pro- 
phesy. 

2. For he that speaks wi’ anither 
tongue, isna speakin to men, but to 
God ; for nane listens to him ; still, 
i’ the Spirit he is speakin deep 
things. 

3. But he that is prophesying is 
speakin to men for their strenthenin, 
exhortation, and comfort. ; ; 

4. He that speaks wi’ a tongue is 
strenthenin his sel; but he that pro- 
phesies is strenthenin the Kirk. 

5. Hoobeit, I desire ye to be 
speakin wi’ tongues, but mair that 
ye may prophesy ; for heigher is he 
that prophesies than he wha speaks 
wi’ tongues —unless indeed he ex- 
pone it, that the Kirk may be stren- 
thened. 

6. And noo, brethren, gin I come 
to ye speakin wi’ tongues, what 
better sal ye be, gin I divna speak 
to ye aither by revelation, or wi’ 
wisdom, or by preachin, or by ex- 
ponin ? 

7. And sae e’en things no leevin, 
giean oot a soond, be it pipe or harp, 
gin they dinna mak a differ in the 
notes, hoo sal it be kent what is 
piped or what is harped ? 

8. For gin the trumpet gie a 
wafflin soond, wha wull pit on his 
graith for the fecht ? 

9, And sae ye, gin ye gie-na speech 
weel-kent, hoo sal it be up-taen? for 
ye wull be speakin to the air. 

10. Thar may be an unco-mony 

Prophesyin greater 


tongues in the warld, and no ane 
wantin sense. 

11. Gin than I ken-na the meanin 
o’ the tongue, I sal be to him wha is 
speakin like ane fremd ; and he that 
is speakin, fremd to me. 

12. Sin’ than ye be fain to hae 
Spirit-gifts, seek that ye may be 
forrit in strenthenin the Kirk. 

13. And sae, lat him wha speaks 
wi a tongue, pray that he may 
expone it, 

14. For gin I be prayin in a 
tongue, my spirit is prayin, but my 
mind isna nourish’t. 

15. What than? I wull pray in 
the spirit, but I wad eke pray wi’ 
the understandin: I wull praise wi’ 
the spirit, but I wad eke praise wi’ 
the understandin ! 

16. Els, gin aiblins ye be blessin 
i’ the spirit, hoo sal he that is wantin 
in gifts say the “Amen,” at yere 
giean o’ thanks? sin’ he kens-na what 
ye are sayin ! 

17. For ye are indeed giean thanks 
weel, but the ither isna strenthen’t ! 

18. I gie thanks to God that I 
speak wi’ tongues mair nor a’ 0’ ye. 

19. But in the Kirk I wad raither 
speak fyve words wi’ my under- 
staunin, that I micht gie ithers lear, 
than myriads o’ words in a tongue ! 

20. Brethren, be-na bairns in yere 
understaunins: but in a’ that is base 
be ye bairns, while in yere under- 
staunins be ye men. 

21. Y the Law thar is putten- 
doon, ‘‘ Wi’ ither tongues and ither 
lips, speak I to this folk; and no 
e’en sae wull they listen to me, says 
the Lord.” 

22. Sae that tongues are for a 
testimonie, no to thae that hae faith, 
but to thae wantin faith: but pro- 
phecie isna for thae that are wantin 
faith, but for they wha hae faith. 

23. For gin the hail Kirk come 
thegither for the ae thing, and a’ be 
speakin wi’ tongues, and thar come 
in men ungiftit, or wantin faith, wull 
they no report ye are wud ? 

nor tongues. 


24. But gin aiblins a’ are pro- 
phesyin, and thar come in ane wantin 
faith, or wantin gifts, he is convictit 
by a’; he is pruv’d by a’ ; the secrets 
o’ his heart are made kent ; 

25. And, fa’in doon on his face, he 
wull adore God, declarin that God is 
in ye indeed ! 

26. Hoo, than, is’t, brethren ? 
Whane’er ye come thegither, ilk ane 
has a psalm, or an exhortation, or a 
revelation, or a tongue, or an inter- 
pretation: lat a’ things be dune for 
up-biggin. 

27. Gin it be in a tongue, lat it be 
wi’ twa, or at maist by thrie, by 
turns ; and lat ane be exponin. 

28. But gif thar be nane to ex- 
pone, lat him be quate i’ the kirk: 
to himsel lat him be speakin—and 
to God. 

29. And as to the prophets, lat 
twa! speak, or thrie, and lat the 
ithers discern. 

30. But gin aiblins to anither a 
revelation is made as he is sittin, lat 
the first be quate : 

31. For ane by ane ye can a’ pro- 
phesy, that a’ may learn, and a’ hae 
consolation. : 

32. And the spirits o’ the prophets 
are ruled by the prophets. 

33. For God isna a God o’ tulzies, 
but o’ peace ; as in a’ the kirks o’ the 
saunts. 

34. As for the wives, lat them be 
quate i’ the kirks ; for it isna alloo’d 
them to be speakin, but lat them be 
in submission, e’en as says the Law. 

35. But gin they wad fain learn 
onything, lat them speir at their ain 
husbands at hame ; for it isna seemly 
for a wife to be speakin i’ the kirk. 

36. Was’t frae you that the word 





*V. 29. John Knox recommendit sic meet- 
ins ‘‘ for prophesyin ”; sae he ca’d them : 
and that twa, or at maist thrie, only, 
soud speak, and then gang oot, till the 
lave had pronounced on what they had 
brocht forrit. It wasna dune by oor 
Scots folk; but was gude advice, nane- 
the-less. 


Gin Christ raise 


o’ God gae’d oot ? or to you allen- 
arlie did it come ? 

37. Gin ony ane judges he is a 
prophet, or spiritual, lat him say that 
the things I am writing to ye are the 
Lord’s words. 

38. But gin ony ane is ignorant 
anent this, lat him bide ignorant. 

39. Sae than, brethren, be fain to 
prophesy, and forbid-na to speak wi’ 
tongues ; 

40. But lat a’ things be dune 
decently and in order. 


CHAPTIR FYFTEEN. 


A’ aboot the Risin-again: mair here nor in 
a’ the lave o the Word. It is ane o° 
Paul's special messages frae the Lord 
to us. 

OO, I mak kent t’ye, brethren, the 

Joyfu’-message whilk 1 mysel 
spak to ye, whilk eke ye received, 
and in whilk eke ye staun. 

2. And throwe whilk ye are saved, 
gin ye haud siccar the word I tell’t 
ye, in whilk I spak to ye the Joyfu- 
message ; gin ye hae-na lippened in 
vain ! 

3. For I deliver’t to ye, the first 
thing, hoo that Christ dee’t for oor 
sins, as said i’ the Scripturs ; 

4, And that he was bury’t; and 
that he has been raised—on the third 
day, as said the Scripturs ; 

5. And that he schawed his sel to 
Peter ; eftir, to the Twal’. 

6. Eftir that he schawed his sel to 
mair nor fyve hunder brethren at 
ance ; the feck o’ them remainin till 
noo, but a wheen are faun asleep. 

7. Eftir that he schawed his sel 
to James; and eftir, to a’ the 
Apostles ; 

8. And last o’ a’, as to the un- 
timely birth—e’en to me! 

9. For I am but the least o’ the 
Apostles, wha am-na fit to be ca’d an 
Apostle, for that I persecutit the 
Kirk o’ God. 

10. But by God’s favor I am what 
I am: and his favor to me wasna 

made vain ; but, mair aboundin than 

we shalt rise, 


they a’ was I in toil: hoobeit, it 
wasna I, but God’s favor wi’ me. 

11. Sae, gin it be I or they, sae we 
preach, and sae ye lippen’d. 

12. Noo, gin Christ be proclaimed, 
as bein risen frae mang the deid, hoo 
say a wheen amang ye that “ Thar is 
nae Risin-frae-the-deid ?” 

13. But, gin “ Risin-frae-the-deid 
thar be nane,” than no e’en Christ 
has been raised ! 

14. And gin Christ hasna been 
raised, oor preachin, at last, is vain ; 
and yere believin is a’ vain ! 

15. And mair: we are schawn to 
be fause-witnesses o God; for we 
bure witness o’ God that he raised 
Christ ; wham he raised-na, gin the 
deid be-na raised ! 

16. For gin the deid are-na raised, 
Christ raise-na ! 

17. And gin Christ raise-na, yere 
faith is a’ in vain; ye are yet in yere 
sins ! 

18. And thae too, wha fell asleep 
in Christ, perish’t ! 

19. Gin we hae but hopit in Christ 
in this life alane, we are o’ a men 
maist to be pitied ! 

20. But noo, Christ has been 
raised frae ’mang the deid, a first- 
frute o’ thame wha are faun asleep ! 

21. For sin, throwe a man cam 
death, throwe a man comes eke the 
Risin-frae-the-deid. 

92. For as in Adam a’ dee, sae in 
Christ sal a’ be made leevin. 

23. But ilk ane followin in his 
proper place: Christ, a first-frute ; 
than they wha are Christ’s, at his 
comin : 

24. Eftirhaun, than the end— 
whane’er he delivers up the King- 
dom to God the Faither; whan a’ 
rule and authoritie is dune awa’ wi’. 

25. For he maun rule till whatna 
time as he has putten a’ his faes 
aneath his feet. 

26. The last fae that is dune awa’ 
wi, is Death. 

27. “For a’ things are to be 
putten aneath his feet.” But whaur 

The spiritual bodie. 


ane says, “‘A’ things hae been putten 
aneath,” it is plain that thar is an 
exception o’ the Ane wha pat a’ 
things aneath him. 

28. But, whan a’ things are putten 
aneath him, than sal the Son his sel 
become subject to the Ane wha 
made a’ things subject to him—that 
the Godheid may be a’ in a’! 

29. Or else, what is for them that 
are bapteez’t for the 'deid? Gin the 
deid be-na raised ava, why than are 
they bapteez’t for the deid ? 

30. And why soud we be rinnin 
intil danger ilka ’oor ? 

31. Ilk day I am deein, brethren 
—by a’ the gloryin whilk I hae ower 
you in Christ Jesus oor Lord ! 

32. Gif, like a man, 1 battled wi’ 
wild beass in Ephesus, what is the 
profit to me? Gif the deid are-na 
to be raised, ‘‘ Lat us eat and drink ! 
for the morn we dee!” 


33. Dinna be taen-in: “Ill com- 
pany corrupts gude conduct.” 
34. Wauken ye to _ soberness, 


richtously ; and sin-na; for a hantle 
ken-na God. ‘To yere shame speak I. 

35. But some may speir, ‘‘ Hoo 
are the deid to be raised? and in 
whatna body are they to appear ?” 

36. Doitit ane! what seed, e’en 
ye saw, isna made leevin till it dee: 

37. And what ye saw—no the 
bouk that sal come to be dae ye saw 
—but a bare pickle: be it wheat, or 
ony 0’ the lave. 

38. Hoobeit, God gies it a bouk 
e’en as he has been pleased ; and to 
ilk o’ the seeds its richt bouk. 

39. A’ flesh isna ae kind o’ flesh ; 
but ane is flesh o’ men, anither flesh 
o beass, anither flesh o’ fowls, and 
anither o’ fishes. 

40. And thar are heevenly bodies, 
and yirthly bodies. But ae kind 0’ 
glorie is the heevenly, and anither 
kind that o’ the yirthly. 





1V. 29. We can jimply get at the meanin 
here : maist like it is, ‘‘ Bapteez’t intil 
Ane that dee’t” ; meanin Christ. 

‘* Whaur thy victorie ?” 


41. Thar is ae glorie o’ the sun, 
and anither kind o’ glorie o’ the 
mune, and yet anither glorie o’ the 
starns. Nay, thar is a differ, starn 
frae starn ! 

42. And sae i’ the Risin-frae-the 
deid. Jt is sawn in corruption, it is 
raised in incorruption ; 

43. It is sawn in abasement, it is 
raised in glorie ; it is sawn in feck- 
lessness, it is raised in pooer. 

44. It is sawn a nateral body, it is 
raised a spiritual body. Gin thar is 
a nateral body, thar is eke a spiritual 
body ! 

45. And sae it is putten doon, 
“The first man, Adam, becam a 
leevin bein.” But the last Adam, a 
life-giean Spirit. 

46. Hoobeit, the spiritual cam-na 
first, but the nateral: eftir that the 
spiritual : 

47. The first man, o’ the yirth, 
yirthly ; the second man o’ heeven. 

48. Like as the yirthly ane, siclike 
are they that are yirthly ; and like as 
the heevenly ane, siclike are they that 
are heevenly. 

49, And e’en as we bure the like- 
ness o’ the yirthly ane, we sal e’en 
bear the likeness 0’ the heevenly ane. 

50. But I say this, brethren, that 
flesh and blude canna inherit God’s 
Kingdom ; nor is corruption to inherit 
holiness. 

51. Tak tent! I unfauld to ye a 
riddle: We sanna a’ fa’ asleep ; but 
a’ sal be cheenged, 

52. In a moment, in a blink, at the 
last trumpet; for the trumpet sal 
soond, and the deid sal be raised, in- 
corruptible ; and we’se be cheenged. 

53. For this corruptible-man maun 
needs cleed itsel wi’ incorruption, and 
this mortal cleed itsel wi’ immor- 
tality. 

54. Sae whane’er this corruptible 
has cleedit itsel wi’ incorruption, and 
this mortal has cleeded itsel wi’ 
immortality, than sal come aboot 
the word putten-doon, “Death was 
victoriously swallow’d up !” 


Siller for the puir. 


55. ““Whaur, O Death! is yere 
victory ? Whaur, O Death, is yere 
sting ?” 

56. Noo, Death’s sting is sin ; and 
sin’s pooer the Law: 

57. But God hae thanks, wha gies 
us victory throwe oor Lord Jesus 
Christ ! 

58. Sae than, brethren beloved, be 
aye abidin, no to be moved; unco 
aboundin i’ the Lord’s wark aye; 
kennin yere toil isna in vain in the 


Lord, 


CHAPTIR SAXTEEN. 


Siller for the puir suunts. A wheen pairtin 
words and salutations. 


OO, anent the siller for the saunts, 
e’en as I gae orders to the Kirks 
o’ Galatia, sae e’en do ye. 

2. On the first day o’ the week, lat 
ilk ane o’ ye lay-by by himsel, 
gaitherin up, whatsoe’er he may be 
prosper’t wi’; least, whan I come, 
collections may be still gaun on. 

3. But, whan I come, whae’er ye 
may appruve, them wull I send wi’ 
letters, to cairry yere bounty to 
Jerusalem. 

4, And, gin it be needfu’ that I 
gang as weel, they sal gang wi’ me 

5. And I wull come to ye, at sic- 
like time as I gang throwe Macedonia: 
for I div gang throwe Macedonia. 

6. And wi’ you, aiblins, I may 
stop, or e’en winter ; and ye sal set 
me forrit on my journey. 

7. For I divna desire to see ye 
e-noo, juist in passin; for I am in 
hope to stop a gey while wi’ ye, gin 
the Lord wull. 

8. But I wull stop in Ephesus till 
Pentecost ; 

9. For a door has been unsteekit 
for me, great and effectual ; and thar 
are a hantle adversaries. 

10. But gin Timothy come, see ye 
that he may be wi’ye withoot dreid ; 
for, e’en as I, he is workin the Lord’s 
wark. 

Pairtin’ words. 


11. Lat nae ane lichtlie him ; but 
set him forrit in peace, sae as he may 
come to me; for I am lookin for him 
wi the brethren. 

12. Anent oor brither Apollos: I 
entreatit him muckle that he wad 
gang to ye wi’ the brethren, but his 
mind wasna to gang noo; but he 
wull gang whan he sal hae fit oppor- 
tunity. 

13. Tak tent: haud ye fast i’ the 
faith ; be ye men; be sterk. 

14. Lat a’ things be carry’t on in 
love. 

15. And I entreat ye, brethren— 
ye ken the hoose o’ Stephanus, a 
first-frute o’ Greece, and that they 
hae set theirsels to a service o’ the 
saunts— 

16. That ye submit yersels to sic- 
like as thae, and to ilk ane that is 
helpin in the wark, and toilin. 

17. But I am blythe ower the 
comin o’ Stephanus and Fortunatus 
and Achaicus ; for they made up for 
yere want. 

18. For they gied rest to my 
spirit and yours. Be ye, than, ownin 
sic as thae. ’ 

19. The Kirks o’ Asia salute ye. 
Aquila and Prisca, wi’ the meetin in 
their hoose, salute ye muckle in the 
Lord. 

20. A’ the brethren salute ye. 
Salute ye ane anither wi’ a sacred 
kiss. 

21. The salutation o’ me, Paul, wi’ 
my ain haun. 

22. Gin ony ane loe’s-na the Lord, 
lat him be accursed ; ! Maran-atha ! 

23. The tender love o’ the Lord 
Jesus be wi’ye. 

24, My love be wi’ye a’, in Christ 
Jesus. 





1V. 22. Twa Aramaic words, meanin ‘‘The 
Lord comes!” Paul left them in his 
Greek untranslatit, as we do i’ the 
Scots. There is whiles an advantage in 
lettin a word sae bide : it sets folk speirin 
and thinkin. 

SECOND CORINTHIANS. 


CHAPTIR ANE. 


Aboot sorrows and fashes ; and what for he 
didna come to them suner. 


|e an Apostle o’ Jesus Christ, 

by God’s wull, and Timothy oor 
brither, to the Kirk o’ God whilk is 
in Corinth, wi’ a’ the saunts i’ the 
hail o’ Greece : 

2. Lovin-favor to ye, and quate- 
ness, frae God oor Faither, and the 
Lord Jesus Christ. 

3. Blest be the God and Faither o’ 
oor Lord Jesus Christ, the Bestower 
o a’ mercies, and the God o’ a’ 
comfort, 

4, Wha comfortit us in a’ oor 
troubles, that we may e’en be able 
to comfort thae wha are in trouble, 
by the comfort we oorsels are com- 
fortit, in God. 

5. For een as the sufferans-o’- 
Christ are unco mony wi’ us, sae 
throwe Christ oor comfort is unco 
great. 

6. But, gin we be in trouble, it is 
the mair for yere consolation and 
salvation, whilk is workin to yere 
tholin the same as we are e’en noo 
tholin; and oor hope is siccar on 
yere behauf. Or, gin ye be com- 
fortit, it is a’ for yere consolation 
and salvation. 

7. Kennin, that as ye are partakers 
o the sorrow, sae sal ye e’en be 0’ 
the comfort. 

8. For we wadna hae ye unkennin, 
brethren, o’ oor trouble that befel us 
7 the Province o’ Asia: hoo that in 
an unco mainner, ayont oor pooer, 
war we dung doon, sae that we e’en 
gied up the hope o’ life. 

9. But we cairry the sentence 0’ 
death in oorsels, that we soudna hae 
confidence in oorsels, but in God wha 
raises the deid. 

10. Wha oot o’ sae unco a death 
rescuit us, and wull rescue; on 

wham we hae turned oor hope that 
he wull again rescue. 

11. Ye also, joinin thegither in 
prayer for us, that the gift granted 
to us by the prayers o’ many, may 
be thankfully acknowledged. 

12. For oor consolation is, the 
witness 0’ conscience, that in purity, 
and aefauldness afore God, no in 
wisdom o’ man, but by God’s favor, 
we sae leeved i’ the warld—and mair 
owerflowin toward you. 

13. For we are pittin doon nae 

ither things than what ye did read 
and own; and I trust ye wull aye 
own ; ; 
14. Hen as ye did e’en own us in 
a degree, that we war yere rejoicin, 
e’en as ye Sal be oors i’ the day o’ the 
Lord Jesus. 

15. Noo, in this mind I was gaun 
to come to ye, that ye micht hae a 
second joy. 

16. And to gang throwe you intil 
Macedonia; and to come back to - 
ye, and by you to be set on forrit to 
Judea. 

17, And this, was I gaun to do wi’ 
levity o’ mind ? or siccan things as I 
decide, dae I decide conform to the 
flesh, that wi’ me thar soud be the 
“aye, aye!” or the “na, na.” 

18. But as God is true, oor word 
to ye isna “aye” or “na.” 

19. For God’s Son, Jesus Christ, 
wha was proclaimed amang ye throwe 
us, throwe me, and Silas, and 
Timothy, wasna ‘‘aye” and “na,” 
but it becam ‘‘aye” in him! 

20. For, hoo mony God's promises 
may be, in him it is ‘‘aye,” and in 
him it is “Amen,” for the glory o’ 
God throwe us. 

21. But he wha maks us siccar 
(alang wi’ you) for Christ, and wha 
anointit us, is God. 

22. Wha eke seal’t us for his sel, 


“* Forgie the man /” 


and gied the first-frutes o’ the Spirit 
in oor hearts. 

23. But I tak God as a witness on 
my saul, that by way o’ sparin ye, I 
keepit ! frae comin to Corinth. 

24. It isna that we hae rule ower 
yere faith, but are raither helpers o’ 
yere joy: for by yere faith ye are 
staunin. 


CHAPTIR TWA. 


Paul advises that the ill-deedie (and now re- 
pentin) member o’ the Kirk be forgi'en. 
ine. I determined to mysel, no to 
come t’ye again wi’ sorrow. 

2. For gin I mak ye wae, wha is 
he that is to mak me blythe, savin 
him that I mak wae ? 

3. And I wrate this vera thing, 
least whan I cam I micht hae had 
sorrow frae thae ower wham I soud 
hae had grund o’ rejoicin; haein 
assurance anent ye a’ that my joy 
is e’en the joy 0’ yea’. 

4, For ooten o’ muckle fash and 
pain o’ heart I wrate ye, wi’ mony 
tears : no that ye soud be made wae, 
but that ye micht come to ken the 
unco love I bear sae greatly t’ye. 

5. Gin, than, ony ane has made 
sorrow, no to me has he made it ; 
but—that I press-na ower strangly on 
ye—in pairt to ye a’. 

6. Eneuch for siccan a ane was the 
rebuke gien by the mony ; 

7. Sae that, on the contrar, it is 
raither for you to forgie and com- 
fort; least by his ?unco sorrow sic a 
ane soud be swallow’t up. 





1V, 23. He micht hae fund cause for unco 
shairpness and reprufe, gin he cam : sae, 
instead, he wad send them a letter. A 
letter disna get ‘‘het ” whan ill-received, 
and whiles it is best ! 

2V.7. The man he spak o’, i’ I. Corinthians 
v., they had putten oot ; and noo on his 
repentance and weel-dooin, wadna tak in 
again ! forgettin that Kirk-laws are solely 
for the gude o’ the offender, and for the 
purity o’ the Kirk. A mercifu’ faither or 
mither, or a mercifu’ Kirk, aye lea’s the 
door ‘‘on the sneck,” for the wanderin 
ane to come back ? 


II. CORINTHIANS, III. 








Aboot his sel. 


8. And sae I entreat ye to mak 
siccar your love to him ; 

9. For e’en to this end I wrate, 
sae as I soud hae prufe o’ you ; gin, 
in a’ things, ye war obedient. 

10. Noo, to ane ye forgie ocht,.I 
too! for e’en I—what I hae forgien— 
whaur I forgie ocht—for your sakes 
I forgie it, afore Christ. 

11. Sae as we be-na oot-matched 
wi’ Sautan ; for we are-na ignorant 0” 
his deceits. 

12. Forby, whan I cam to Troas, 
for Christ’s Joyfu’-message, and a door 
was unsteekit to me in the Lord, 

13. 1 had nae comfort in my saul, 
at no finding my brither Titus ; but, 
biddin them God-speed, I gaed oot 
intil Macedonia ; 

14. But, to God be praise, wha at 
a’ seasons gars us triumph in Christ, 
and maks the sweet savor o’ his 
knowledge kent in ilka place throwe 
us, 

15. That we are a sweet savor 0’ 
Christ to God, in thae that are saved, 
and in thae that are tint ; 

16. In thir, soothly, a savor oot 0’ 
death, death-like; but in thae, a savor 
oot o’ life, life-like: and for thir 
things, wha is aiqual ? 

17. For we are-na, as a hantle are, © 
corruptin the word o’ God ; but in a’ 
aefauldness, as o’ God, in the sicht 0’ 
God, we speak o’ Christ. 


CHAPTIR THREE. 


The New Covenant unco better that the auld. 


see we to begin again to roose 

oorsels ? Or hae we need, as a 
wheen ithers, o’ letters o’ commenda- 
tion to ye, or frae ye ? 

2. Yere ain sels are oor letter, 
written in oor hearts, kent and read 
o a’ men: 

3. Schawin yersels that ye are a 
message 0’ Christ, deliver’t by us, in- 
scrivit no wi’ ink, but wi’ Spirit o’ 
the Leevin God; no in tablets o’ 
stane, but in tablets, in hearts, 0’ 
flesh. 

Plainness o’ speech. 


4. And siccan certaintie as this hae 
we, throwe Christ, toward God. 

5, No as we war 0’ oor ainsels able, 
sae as to reckon onything o’ oorsels ; 
but oor ability is o’ God. 

6. Wha e’en made us able to be 
messengers 0’ a new Covenant, no 0’ 
letter, but o’ Spirit ; for the letter 
slays, but the Spirit maks leevin. 

7. But gin the message o’ death, 
inscrivit in stane, cam amid glorie, 
sae that the children o’ Isra’l warna 
fu’ able to look intil Moses’ face, for 
the glorie o’ his face—whilk glorie 
was to come till an end— 

8. Hoo soudna raither the message 
o’ the Spirit be in glorie! 

9. For gin the message o’ condem- 
nation was in glorie, muckle mair the 
message 0’ richtousness is fu’ o’ glorie. 

10. For, in sooth, that whilk was 
made glorious had nae glorie in com- 
parison, on accoont o’ the ! greater 
glorie— 

11. For gif that whilk was to pass 
awa cam wi’ glorie, muckle mair that 
whilk is to bide has glorie! 

12. Haein, than, siccan a hope, we 
use unco plainness o’ speech ; 

13. And no like Moses, wha pat a 
veil ower his face, sae that the child- 
ren o’ Isra’] soudna fu’-look to the end 
o’ that whilk was passin awa. 

14. But their minds war drumlie. 
For e’en to this vera day, the same 
veil remains at the readin o’ the 
auld Covenant, no’ taen awa; for to 
be taen awa in Christ. 

15. But to this day, whane’er 
Moses is read, a veil ower their 
hearts is lyin. 

16. Hoobeit, whansoe’er a_ heart 
may turn toward the Lord, the veil 
is to be liftit aff. 

17. Noo the Lord is the shisie 
and whaure’er the Lord’s Spirit is 
thar is liberty. 
1V,10. As. the mune and starns, wi’ a’ 

their glorie, are as naething compared 

wi’ the sun, sae Moses’ ordinances dwine 
awa in the licht o’ the Gospel. They 
ates the mirk, but are-na needit i’ the 

AY 

II. CORINTHIANS, IV. 








God’s licht. 


18. But we a’, wi’ unveil’t face, re- 
ceivin and reflectin the glorie o’ the 
Lord, are cheenged intil the self-same 
image frae glorie on to glorie, as frae 
the Lord the Spirit. 


CHAPTIR FOWR. 


In whatna mainner he preached to them he 
expones in a aefauld way. 

ND sae, haein this message, e’en 

as we had mercie gien ns, we 
didna gie a’ up; 

2. But we disowned the secret 
things o’ shame, and gang-na in 
deceit, nor in a twafauld way dealin 
wi’ the word o’ God; but by the 
schawin o’ the truth, seekin favor 0’ 
ilk man’s conscience i’ the sicht 0’ 
God. 

3. But gin aiblins oor Joyfu’-mes- 
sage has onyway come till ye veil’t— 
to them wha war perishin it cam to 
be veil’t ; 

4. In wham the god o’ this warld 
made drumlie their perceptions, least 
they soud discern the brichtness 0’ 
Christ’s Joyfu’-message o’ glorie, wha 
is the image o’ God. 

5. For we proclaim-na oor ain 
sels ; but Christ Jesus as Lord, and | 
oorsels as yere servitors for Jesus’ 
sake. 

6. For God, wha said, ‘‘Oot o’ the 
mirk lat licht shine!” has lichtit-up 
oor hearts, to gie the licht o’ the 
knowledge o’ God i’ the face o’ 
Christ. 

7. But we hae this treasur in ves- 
chels o’ clay, that the owermasterin 
o’ the pooer may be o’ God, and no 
oO’ us. 

8. On ilka side pressed sair, but 
no helpless ; switherin, but no lackin 
escape ; 

9. Pursued, but no abandoned ; ~ 
dung doon, but no made an end o’ ; 

10, Aye bearin aboot i’ the body 
the putten-to-deid o’ Jesus ; that sae 
e’en the life o’ Jesus micht be schawn 
in oor body. 

11. For evermair, we, the leevin, 
are deliver’t up tae death, for Jesus’ 


Onco trials. 


sake, that Jesus’ life micht be schawn 
in oor mortal flesh. 

12. Sae that death is wrocht in us, 
inwardly ; but life in you. 

13. Hoobeit, we hae the same 
spirit o’ faith, conform to what is 
putten-doon, “I had faith, thar-for 
spak I;” sae we hae faith, and thar- 
for spak: — 

14. Lippenin that he wha raised 
up the Lord Jesus, wull also wi’ 
Jesus raise us, and wull present us 
wi’ you. 

15. For a’ things are for yere 
sakes, sae that, wi’ grace aboundin 
throwe the mony, it may mak the 
praise to abound the mair, to the 
glorie 0’ God. 

16. Thar-for we are-na _faint- 
heartit ; but e’en tho’ oor ootward 
man dwines awa, yet oor inward 
man is ilka day renewin. 

17. For the wee bit passin sorrow 
that we hae, is workin oot for us, 
aye mair and mair, a mair excellent 
and eternal wecht o’ glorie ; 

18. Sae lang as we look-na for 
things seen, but for things unseen : 
for the seen things are but for a 
time, but the things no seen are for 
aye. 


CHAPTIR FYVE. 


Paul is siccar in his faith o comin glorie: 
the body may fail, but we jlit to a belter 
hoose ! 

OR we ken, that gin aiblins oor 

yirdly sheilin be taen doon, we 
hae a biggin o’ God, a dwallin no 
made wi’ hauns, eternal i’ the 

Heevens. 

2. For truly, in this behauf we 
maen, unco fain to hae spread ower 
us oor hoose whilk is o’ heeven ; 

8. Gin sae that bein cover’t, we 
sanna be fund nakit. 

4, And vera truly, we that are 7’ 
the sheilin dae maen, bein hauden 
doon: yet we are-na fain to be un- 
cover’t, but raither to cover oorsels 
ower; that what is mortal micht be 
swallow’t up in immortality. 


II. CORINTHIANS, V. 


Yirthly *‘ sheilin.” 


5. Noo, he wha wrocht us oot for 
this vera thing is God, wha e’en gied 
to us the first-frutes o’ the Spirit. 

6. Haein gude heart at a’ times ; 
kennin that whiles bidin i’ the body, 
we are awa frae the Lord ; 

7. For we are gaun on by faith, 
and no by oor ain een. 

8. We hae gude heart nane-the- 
less, and are pleased raither to gang 
frae oot the body, and to come ben 
to the Lord ! 

9. And sae we are unco fain—be 
we at hame, or awa frae hame—to 
pleasur him. 

10. For we maun a’ be made seen 
at the bar o’ Christ, that ilk ane may 
hae conform to the things dune 1’ 
the body, e’en as he has dune, be they 
gude or ill. 

11. Kennin than the dreid o’ the 
Lord, we perswad men; but to God 
we are weel-kent ; and I wad hope 
that e’en in yere consciences we hae 
been made weel-kent. 

12. We dinna commend oorsels 
again to ye, but gie ye opportunity 
to commend us; that ye may hae 
something for thae wha boast o’ their 
ootward things, and no in heart. 

13. For een gin we war daft, it 
was for God; or are douce and 
grave, it is for you. 

14. For Christ’s love rinks us in ; 
for we sae judge, that gin ane dee’t 
for a’, than in consequence a’ dee’t ; 

15. And he dee’t for a’, that the 
leevin soud leeve nae lang’er to their 
sels, but for him wha on their behauf 
dee’t and raise again. 

16. Sae that we, frae this oot, ken 
nae man, conform to the flesh ; e’en 
gin we hae—conform to the flesh— 
kent the Messiah, yet noo, frae this 
oot, in siclike ken we him nae mair. 

17. Sae than, gif ony man is in 
Christ, thar is a new creation! auld 
things hae gane by; lo! a’ things 
are made new ! 

18. But they are a’ o’ God, wha 
reconcil’t us to himsel throwe 

His sufferins. 


Christ,-and gied to us the message 0’ 
reconciliation ; 

19. Hoo that God, in Christ, was 
reconcilin the world to his ain sel, no 
eoontin up to them their sins ; and 
did pit in us the message o’ the 
Reconciliation. 

20. For Christ, than, are we En- 
voys, as gin God war entreatin 
throwe us: we beseech, for Christ, 
“Be ye reconcil’t to God !” 

21. Him that kent nae sin has he 
made for us to be as !sin ; that ye 
micht come to be a richtousness 0’ 


God. 


CHAPTIR SAX. 


Paul and his marrows : faithfw and leal. 


ee thegither wi’ him, we 
entreat ye no to receive the 
tender-love o’ God in vain! 

2. For he says, ‘At a favorable 
time I heard ye, and in a day o’ 
salvation I befreendit ye.” Tak 
tent! Noo a favorable time; lo! 
noo a day o’ salvation ! 

3. Giean nae occasion o’ stumblin 
in onything, that oor ministration 
be-na wytit : 

4, But in a’ things commendin 
oorsels as God’s servitors ; in muckle 
patience, in dool, in needs, in stretts, 

5. In stripes, in imprisonments, in 
bruilzies, in toilins, in waukrifeness, 
in fastins, 

6. In continence, in knowledge, in 
lang-tholin, in unco kindness, in the 
Holie Spirit, in aefauld love, 

7. In the truthfu’ word, in the 
pooer o’ God, by the wapins 0’ 
richtousness i’ the richt haun and 
the left; 

8. Throwe glorie and _ shame, 
throwe ill-report and gude-report, as 
imposters and yet aefauld ; 

9. As fremd and yet weel-kent ; 


1V. 21. No that Christ was fund to hae 
sin, or was made a sinner; but raither 
that he was made a Sin-offeran for us. 
He taks oor sins ; he gies us his richtous- 
ness : a blessed exchange for us ! 

II. CORINTHIANS, VII. 





‘* Be ye separate.” 


as deein, and lo! we are leevin; as 
cloured, and no killed ; 

10. As in dool, yet aye rejoicin ; 
as in poortith, yet makin mony rich ; 
as haudin naething, yet haudin siccar 
a’ things ; 

11. O Corinthians! oor mooth is 
open t’ye; oor heart is enlairged ! 

12. Ye are-na held-in in us, but 
ye are held-in in yer ain affections. 

13. Noo for a return to ye (as to 
my ain bairns I speak) be ye enlairged 
as weel ! 

14. Be-na ?yokin yer sels thra- 
wartlie wi’ misbelievers ; for whatna 
ane-ness hae holiness and iniquity ; 
or hoo can licht marrow wi’ mirk- 
ness } 

15. Or what-na ane-ness has Christ 
wi Belial! or what is atween a 
believer and a mis-believer ? 

16. Or what-na ane-ness has a 
temple o’ God wi’ eidols? For ye 
are a temple o’ God, wha is a leevin 
God; e’en as God said, “I wull 
dwall in them, and gang in them, 
and wull be their God ; and they sal 
be my folk. 

17. ‘““Whaur-for, come ye oot 0’ 
their mids, and be ye allenar,” says 
the Lord, ‘‘and touch-na the unclean ~ 
thing ; 

18. “ And I wull tak ye in, and 
be a Faither to ye, and ye sal be to 
me for sons and dochters, says the 
Lord Almichty.” 


CHAPTIR SEEVEN. 


Sorrow that brings forth joy. Titus faund 
the Corinthians true and leal. 
Betas than thir promises, belov’d 

anes, lat us mak oorsels free 
frae uncleanness o’ fiesh and saul, 
makin holiness perfete i’ the fear o’ 
God. 
2. Gie us a place in yere hearts ! 
We wrang’d nane, we corruptit nane, 
we defraudit nane ! 





2V. 14. It is a pawkie plan o’ Sautan to 
get a Christian to taigle his sel wi’ a 
godless wife, or an ill-deedie pairtner in 
business, or an ungodlie callin ! 


Comfortit wi’ Titus. 


3. I am-na sayin this to wyte ye; 
for, as I hae said afore, ye are in oor 
hearts to leeve and dee wi’ you. 

4. An unco freedom o’ speech hae 
I t’ye; unco boastin hae I o’ ye: I 
am fu’ o’ comfort, I am unco filled 
wi’ joy in a’ oor troubles. 

5. For e’en whan we cam intil 
Macedonia, oor flesh had nae rest, 
but in a’ ways war we in a 
tulzie : ootwardlie fechts ; inwardlie 
switherins. 

6. But he wha comforts the humble 
anes, comfortit us, e’en God; by the 
comin o’ Titus. 

7. And no allenar by his comin, 
but by the comfort whaur-by he was 
comfortit on yere accoont, whan 
tellin us o’ yere fain desire, yere 
lamentation, yere zeal for me; sae 
that I rejoiced the mair. 

8. For, gin e’en I made ye wae wi’ 
the letter, I am-na regrettin, tho’ I 
did regret ; for I see that yon letter 
made ye wae—e’en gin it was but an 
oor. 

9. But noo I am blythe—no that 
ye war made wae, but that ye war 
made wae to repentance ; for ye war 
made wae accordin to God, that ye 
micht hae damage frae us in nae- 
thing. 

10. For dool accordin to God 
works repentance to salvation; no 
to be regrettit. But the dool o’ the 
warld’s-kind works oot death. 

11. For behauld! this vera thing 
—the makin wae accordin to God: 
what unco tentiness it wrocht in ye ; 
what judgin o’ yer sels; what sair 
indignation, what fear, what fain 
desire, what zeal, what repayin! In 
a’ things ye hae schawn yersels to be 

ure in this maitter. 

12. And sae, e’en gin I wrate t’ye, 
it wasna for his sake that did the 
wrang, nor for his sake wha dree’d 
the wrang, but that oor care on yere 
behauf micht be made kent t’ye, in 
God’s sicht. 

13. And on this accoont we hae 
been comfortit ; but mair—we did 


Il. CORINTHIANS, VIII. 








Help for saunts. 


rejoice uncolie i’ the joy o’ Titus, 
that his heart was refresh’t by 
yea’. 

14. Sae, gin I hae boastit onywise 
o’ you to him, I wasna made to be 
shamed ; but as we tell’t ye a’ things 
truly, sae oor boastin afore Titus was 
seen to be true. 

15, And his tender-love is a’ the 
mair toward ye, whan he ca’s to mind 
the obedience o’ ye a’, and hoo wi’ 
fear and trimlin ye received him. 

16. I joy than that in a’ things I 
can lippen ye. 


CHAPTER AUCHT. 


The liberality o’ the Macedonians made to 
steer up a like liberality wi’ the Corin- 
thians. ‘* Ae thing aye leads to anither.” 
\ORBY, we mak kent t’ye, breth- 

ren, the favor o’ God schawn to 
the Kirks 0’ Macedonia, 

2. That in a great trial o’ sorrow, 
the rowth o’ their joy aboundit intil 
a rich liberality. 

3. That, accordin to their pooer, 
aye e’en ayont their pooer, o’ their 
ain accord, 

4. They prayed us wi’ entreaty, as 
to takin pairt in the giean to the 
saunts. 

5. And far !ayont oor hopes ; 
giean their ain sels first to the Lord, 
and to us by God’s wull. 

6. Sae that we exhortit Titus, that 
as he had made a beginnin, he soud 
also perfete in you this favor as 
weel. 

7. And sae, as in a’ things ye 
abound, in faith, and speech, and 
knowledge, and diligence, and in 
love to us—ye micht abound too in 
this grace. 

8. No by way o’ commaun div I 
speak ; but for pittin the quality o' 
yere love to the test, on accoont 0’ 
ithers’ readiness. 





1V. 5. The text isna vera clear: but sin’ it 
wasna accordin to Paul’s hopes, and he 
praises them sae muckle, it is best to 
tak it as gaun ‘‘ayont ” his hopes, as we 
hae putten it doon here. 

Hoo to lay by | 


9. For ye understaun the love o’ 
oor Lord Jesus Christ, in that he 
made his sel puir for yere sakes (tho’ 
he was rich!) that ye, throwe his 
poortith, micht be made rich. 

10. And in this I gie ye my mind! 
for this is weel for you, wha indeed 
begude a year syne, no only to do, 
but also to wull. 

11. And noo, perfete the doin’ o’t: 
that e’en accordin to the readiness 
to wull, thar may be the cairryin oot 
o’ what ye hae. 

12. For gin the readiness to wull 
is set forth accordin to what a man 
has, it is appruv’t ; and no accordin 
to what he has no. 

13. For I dinna say that ithers 
soud hae ease, and ye be burdened. 

14. But by an aiqual-sharin, yere 
rowth enoo soud be for their want ; 
that their rowth soud e’en come to 
be for yere want ; that thar may be 
aiquality. 

15. Een as it is putten doon, “ He 


that gaither’t the mair had nane ower ° 


muckle, and he that gaither’t the less 
lacked-na.” 

16. But God be praised, wha pat 
the same anxiety in the mind o’ Titus 
anent ye. 

17. For tho’ he acceptit the exhor- 
tation, yet bein his sel unco diligent, 
he gaed till ye o’ his ain wull. 

18. And we joined wi’ him the 
brither, whase praise in the word is 
throwe a’ the Kirks. 

19. And no only sae, but wha was 
deputit by the Kirks to travel wi’ us 
in this behauf, whilk is ser’d by us 
to the Lord’s glorie, and to schaw 
oor zeal. 

20. Haein it sae, that nae ane soud 
wyte us in this bounty we are 
awmoners 0’, 

21. Providin honorable things, 
baith in the sicht o’ the Lord, and 
afore men. 

22. And we hae jointly sent wi’ 
them oor brither wham we hae testit 
in mony things, at a’ times, and fund 
diligent ; but noo, muckle mair sae, 

II. CORINTHIANS, IX. 








Sor the puir. 
wi’ the unco confidence he has toward. 


e. 
23. Whether is it onything aboot 
Titus? A pairtner o’ mine, and a 
fellow-worker wi’ you. Or aboot oor 
brethren? They are Apostles to the 
Kirks, and the glorie o’ Christ. 

24. Ye did schaw, tharfor, afore 
the Kirks, the exhibition o’ yere love, 
and oor boastin on yere behauf tae 
them. 


CHAPTIR NINE. 


Mair aboot the siller for the saunts; and 
the blessin o’ a liberal heart. 

OR anent the service for the 

saunts, it is needless for me to 
write to ye. 

2. For I ken yere readiness 0’ 
mind, for whilk I roose ye afore 
them o’ Macedonia, that Greece was 
ready a year syne ; and yere zeal has 
steered up the lave. 

3. But I hae sent the brethren, 
least oor boast on yere behauf soud 
be in vain in this respect ; that, as I 
said, ye micht be prepar’t. 

4. Least, gif aiblins Macedonians 
cam wi’ me, and faund ye no ready, 
we (that we may-na be sayin “‘ye,”) 
soud be putten to shame 1’ this con- 
fidence. 

5. Sae I thocht it necessar to 
exhort the brethren that they soud 
gang forrit till ye, and mak up afore- 
haun yere promised liberality, sae as 
it micht be ready, as a gift gien, and 
no a thing extortit. 

6. But as tae this: He wha saws 
sparely, sal e’en reap sparely ; and 
wha saws wi’ blessins sal e’en reap 
wi’ blessins. 

7. Ilk ane sae, e’en as he had it in 
his heart ; no 0’ sweirness, nor 0’ 
necessity ; for ‘‘God lo’es a cheerfu’ 
giver.” 

8. But God has pooer to mak a’ 
favor to abound wi’ unco rowth, 
toward ye! sae that in a’ things and 
at a’ times, haein a sort o’ plenty o’ 
yere ain, ye may abound mair and 
mair in a’ gude warks. 


He defends his sei 


9. As it is putten doon: “ He dis- 
poned abreid ; He gied to the puir ; 
His richtousness bides for aye.” 

10. Noo he wha gies “seed to 
the sawer, and breid for eatin,” sal 
supply and mak lairge yere seed 
sawn, and mak to flourish the oot- 
come 0’ yere richtousness ; 

11. In a things bein made rich 
to a’ liberality ; whilk is workin oot 
praise to God. 

12. For the cairryin-oot o’ this 
public service isna only makin up for 
the lack o’ the saunts, but is 1 frutefu’ 
o’ mony praises to God. 

13. For that mony, throwe this 
workin-oot o’ this service, are magni- 
fyin God for the obedience o’ yere 
confession to the word o’ Christ, 
and for the aefauldness o’ yere gifts 
for them and for a’ ; 

14. They their sels, wi’ prayers on 
yere behauf, are unco fain, for the 
wonderfw’ favor o’ God to ye. 

15. Praise be to God for his un- 
measurable bounty ! 


CHAPTIR TEN. 
Paul defends his sel again clashes and ill- 
reports. 

Noe I Paul, mysel, entreat ye by 

the meekness and canniness 0’ 
Christ ; wha ootwardly to the een 
am lowly amang ye, but as awa am 
bauld toward ye ; 

2. I entreat, hoobeit, that bein 
present, I may-na be bauld wi’ the 
bauldness I wad hae again a wheen 
wha look on us as gin we gaed 
accordin to the flesh. 

3. For tho’ we are walkin i’ the 
flesh, we are-na battlin conform to 
the flesh. 

4, For the wapins o’ oor warfare 
are-na fleshly, but strang wi’ God for 
dingin doon stranghaulds, 

5. Pu’in docn lofty thochts, and 
ilka heigh thing that wad heize up 


1V. 12. Paul kent that, helpin the puir 
saunts, their ain hearts wad get a 
blessin! Tak tent o’ this principle 1 
yere ain life ! 





Il. CORINTHIANS, X. 





again ill stories. 


itsel contrar to the knowledge 0’ 
God ; and takin captive ilka motive 
intil subjection to Christ. 

6. And haudin oorsels ready to 
avenge a’ disobedience, whansae’er 
yere obedience may be seen. 

7. Are ye lookin at things accordin 
to their appearance? Gin ony man 
thinks he is Christ’s, lat him think 
thus again till his sel’, that e’en as he 
is Christ’s, sae are we Christ’s. 

8. For gif indeed muckle mair I 
soud boast a wee o’ oor poor, whilk 
the Lord ga’e for up-biggin, and no 
for dingin ye doon, I sanna be putten 
to shame. 

9. That I maun-na seem as gin 
aiblins I wad gliff ye wi’ a letter. 

10. For “his letters,” says ane, 
“are vera true, wechty, and o’ pooer; 
but his bodily presence is waff, and 
his ? discoorse 0’ nae account ! ” 

11. But lat sicean a ane ken, that 
o’ whatna sort we are in oor letters 
whan we are awa, sae sal we be 
whan present, in oor wark. 

12. For we are-na bauld to even 
oorsels wi’ some wha speak weel 0’ 
their sels. But they, measurin their 
sels amang their sels, and evenin 
their sels wi’ their sels, are wantin in 
gude understaunin. 

13. We, hoobeit, no as regairds 
unmeasur’t things, wull boast oor 
sels; but by the rule God has 
measur’t to us, to extend e’en to 
the lenth o’ you. 

14. For it isna as gin we rax’t-na 
the lenth o’ you, or war raxin oor 
sels unduly ; for e’en the lenth 0’ 
you war we aforehaun, wi’ the Gude- 
word o’ Christ. 

15. No as boastin o’ unmeasur’t 
things, in ither men’s labors; but 
haudin a hope by yere strang faith, 
o’ bein enlairged accordin to oor 
measur, for mair abundance, 





2V. 10, The Greeks war mair taen up wi’ 
graun words than spiritual truths. And 
Paul, as we ken, dwalt on the main 
doctrines 0’ grace, and socht-na for 
praise on account of eloquence. 

A wee fulishness 


16, Intil the districts ayont ye, to 
eairry the Gude-word; and no by 
ony ithers’ rule o’ things made ready, 
to boast. 

17. But wha may boast, lat him 
boast i’ the Lord ; 

18, For it isna the ane that speaks 
weel o’ his sel the Lord is pleased wi’, 
but the ane the Lord speaks weel o’. 


CHAPTIR ELEEVEN. 


The Corinthians soud hae studden-up for 
Paul; but seein they lichtlied him and 
his message, he had e’en to tak his ain 
pairt. It isna boastin to speak the truth! 


I WAD that ye coud thole me in a 
wee fulishness: indeed ye are 
tholin me. 

2. For I am jealous ower ye wi’ 
the jealousy o’ God: for I espoused 
ye to ae husband, that I micht gie 
ye ower as a pure maiden to Christ. 

3. But I fear least in onywise, e’en 
as the serpent beguiled Eve wi’ his 
craft, sae yere minds soud be airtit 
awa frae the aefauldness and purity 
that are for Christ. 

4, For gin ane comin brings ye 
anither Jesus, wham we _ brocht-na, 
or ye receive anither Spirit wham ye 
hae na received, or anither Gude- 
word that ye hae-na welcomed—ye 
micht weel ! thole him. 

5. For I reckon to hae come nane 
short o’ the maist pre-eminent 
Apostles. 

6. But, gin I war ?plain in my 
speech, yet no wantin in lear! but 
in a’ ways we made it kent in a’ 
things to you. 

7. Or, did I do wrang in loutin 
doon mysel that ye micht be heiz’t 
up, in giean to ye the Gude-word 
for nocht ? 





1V. 4. Some render it ‘‘me.” But we 
tak the sense to be, that gin some ane 
could bring them a better Saviour and a 
better salvation than Paul had brocht, 
they wad do weel to tak it. 

2V.6. Learned and eloquent as a Jew, 
but provincial and rustic i’ the classic 
cities o’ Greece. 

II. CORINTHIANS, XI. 





o” boastin. 


8. I took frae ither kirks, takin 
fees frae them that I soud ser’ you. 

9. And bein wi’ you, and wantin, 
I wasna a burden tae ony man; for 
my lack the brethren frae Macedonia 
made up. And in a’ things I keepit 
mysel frae bein a burden, and sae 
wull I keep mysel ! 

10. E’en as the truth o’ Christ is 
in me, i’ this boastin I sanna be 
stoppit in a’ the land o’ Greece ! 

11. Whaurfor? for that I lo’e-ye- 
na? God kens better ! 

12. But, as I am doin, I wull do, 
that I may sned aff occasion frae thae 
wha seek for occasion ; that in what 
they glorie they be fund e’en as we 
are. 

13. For sic men are fause apostles, 
deceitfu’ workers, cheengin theirsels 
intil Apostles o’ Christ. 

14. And nae ferlie, for Sautan his 
sel is cheengin his sel intil an Angel 
o’ licht. 

15. Nae unco ferlie, than, gin his 
servants, too, are cheengin theirsels 
as servants o’ richtousness: whase end 
sal be e’en as their warks are. 

16. And mair: lat nae ane tak me 
to be glaikit; but e’en sae, as a 
glaikit ane bid me come ben, that I 
too may boast mysel a wee. __ 

17. What I am sayin I am-na sayin 
eftir tne Lord; but as in havers, in 
this confidence o’ boastin. 

18. Sin’ mony boast theirsels i’ the 
flesh, I wull boast as weel. 

19. For ye thole fules withoot mur- 
murin, bein wyss yersels. 

20. For ye thole ane wha is makin 
bondmen o’ ye—wha is devoorin ye, 
wha is reivin frae ye—wha is magni- 
fyin his sel—wha is baffin ye on the 
face. 

21. I speak by way o’ lichtliean, 
as gin we war feckless. But whaur 
ony ane is bauld (I am speakin in a 
haverin way) I am bauld too ! 


22. “Hebrews” are they? I as 
weel! ‘‘Isra’lites” are they? I as 
weel ! 


23. “Servitors o’ Christ” are 


Mony dangers. 


they ? (Asane daft I am talkin,) I 
e’en mair! In toils mair abundant ; 
in imprisonments muckle mair abun- 
dant ; in stripes ayont coontin; in 
deaths aft. 

24. Frae Jews, fyve times did I 
hae the ‘‘ forty-save-ane.” 

25. Thrice was I cloured wi’ rods ; 
ance staned ; thrice ship-wrack’t ; a 
day and a nicht hae I spent i’ the 
deep: 

26. In journeyins aft ; in perils 0’ 
rivers ; in perils o’ robbers ; in perils 
frae my ain folk; in perils ’mang 
frem’d folk ; in perils i’ the citie ; in 
perils 1’ the desert ; in perils i’ the 
sea ; in perils ’mang fause brethren. 

27. In labor and distress; in 
watchins aft ; in hung’er and drouth ; 
in fastins aft; in cauld and nakit- 
ness. 

28. And forby the things left oot, 
that whilk comes on me day by day 
—to tent a’ the Kirks. 

29. Wha is weak, and am-na I ? 
Wha is bein snared, and am-na I 
burnin ? 

_ 30. Gin ane maun boast, o’ the 
‘things I am weak in wull I boast. 

31. The God and Faither o’ the 
Lord Jesus—he wha is blessed for 
aye—kens that I speak-na fausely. 

32. In Damascus, the native Gover- 
nor ‘neath Aretas the king, was 
gairdin the citie o’ the Damascenes 
to grip me. 

33. And throwe a winnock was I 
loutit doon in a creel! by. the wa’, 
and escapit his hauns. 


CHAPTIR TWAL’. 


He gets awa frae his toils and degradations, 
: and speaks o’ his revelations. 


EY boast may be needfu’ tho’ it has 
nae profit ; sae I wull come to 
visions and revelations o’ the Lord. 


1V. 33. Tak ye tent hoo Paul, eftir a’ his 
toils and dangers, ends wi’ this 0’ bein 
sinuggl’t throwe the wa’ o’ the citie, and 
loutit doon in a creel, as gin it was the 
bitterest degradation o’ his life! Fair 
fa’ the honest hauns that held the tow ! 
maist like they war weemen ! 





II. CORINTHIANS, XII. 








The ‘‘thorn ? the flesh.” 


2. I ken a man in Christ, wha 
fowrteen years syne (and gin he was 
in the body, or oot o’ the body, I ken- 
na—God kens), was claught up, siccan 
a ane as this, the lenth o’ the third 
Heeven, 

3. And I ken sic a man as this 
(gin he was i’ the body, or oot o’ the 
body, I ken-na—God kens), 

4. That he was claucht up into 
Paradise, and heard unutterable 
things, whilk it is-na for a man to 
speak. 

5. For sic a ane as this wull I boast, 
but for mysel I winna boast but in 
my ain weaknesses. 

6. For e’en soud I be fain to boast, 
I sanna be a fule; for I wull speak 
truth. But I lat be, that nae ane 
soud think o’ me aboon what he sees 
me to be, or hears frae me. 

7. And whaur-for, least by the 
unco greatness o’ the revelation I 
soud be ower muckle upliftit, thar 
was gi’en to me a stog i’ the flesh, a 
messenger o’ Sautan that he micht 
baff me. 

8. In this behauf, I thrice entreatit 
the Lord, that it micht gang frae me. 

9. And he said to me, ‘‘ My tender 
love is eneuch for thee; for my 
strenth is ? perfited in weakness!” 
Maist blythely, than, wull I boast 
mysel raither i my weaknesses, that 
the pooer o’ Christ may be ower me, 
and around me. 

10. Sae, than, I am content in 
weaknesses, in skaithins, in necessi- 
ties, in persecutions, in stretts—on 
behauf o’ Christ ; for whan I mysel 
am weak, than am I stieve ! 

11, I hae become glaikit ; ye hae 
compelled me! For I micht weel 
hae been commendit by you; for I 
am naething short o’ the maist pre- 





2V.9. That is, Christ’s pooer schaws its 
glorious and perfete wark i’ the lives and 
character, and amid the human weak- 
nesses 0’ his folk. It is better for a man 
to be putten into danger and trial, and 
susteened throwe them a’, than no to 
hae the experience ava ! 

His third comin. 


eminent Apostles—e’en tho’ I be 
naething ! 

12. Truly, the tokens o’ an 
Apostle war wrocht amang ye, in a’ 
lang-tholin; in signs, and ferlies, and 
pooers. 

13. For in whatna way war ye 
made inferior to the lave o’ the 
Kirks, exceptin that I mysel wasna 
burdensome to ye? Forgie me this 
wrang ! 

14. Tak tent! the third time I am 
haudin mysel in readiness to come 
to ye; naither wull I be burden- 
some ; for I seek-na yours, but you ! 
For the bairns are na to be layin up 
gear for the parents, but the parents 
for the bairns. 

15. For, unco blythely wull I 
spend and be a’ spent in behauf 0’ 
yere sauls: tho’, the mair I lo’e ye, 
the less am I lo’ed. 

16. But, be it sae! I didna burden 
ye. But bein pawkie, I tuik ye wi’ 
guile ! 


? 


17. Was thar ony ane o’ thae I © 


sent t’ye, by wham I tuik advantage 
0’ ye? 

1€. I entreatit Titus, and I sent 
him wi’ the brethren: surely Titus 
didna take advantage o’ ye? Was’t 
no i’ the same spirit we walkit ? 
wast no i’ the same fit-prints ? 

19. Ye think, a’ this time, we are 
makin apology t’ye! Afore God, in 
Christ, are we speakin. But a’ 
things, beloved, are for yere up- 
biggin. 

20. For I am in fear, least in ony 
way, haein come, I soudna fin’ in ye 
sic as I wad desire ; and that I soud 
be fund o’ you sic as ye wadna, 
Least by ony means strivins, envies, 
belchins o’ wrath, diveesions, ill- 
speakins, swallins, tulzies, be fund. 

21. Least, haein come again, my 
God sal humble me amang ye, and I 
sal hae to mak maen ower mony 0’ 
thae wha had afore sinned, and _ hae- 
na repentit o’ the uncleannesses, and 
lechery, and wantonness they war 
guilty o’. 

II. CORINTHIANS, XIII. 








Examine yersels. 


CHAPTIR THIRTEEN. 


Paul speaks snelly to them aboot their sins. 
Ends wi’ a blessin. 


(ER third time am I come t’ye! 

“At the mooth o’ twa witnesses, 
or thrie, sal ilka word be made 
siccar !” 

2. I tell't ye afore-haun, and div 
tell ye afore-haun, as gin I war w’ye 
the second time, to a’ thae wha 
sinned, and to the lave—that gin I 
come again, I wull-na spare ! 

3. Sin’ ye are seekin a prufe 0’ 
Christ speakin in me, who isna feckless 
toward ye, but is michty amang ye ; 

4. For he was crucify’t oot o’ 
weakness ; nane-the-less he leeves 
wi God’s pooer: for e’en we are 
weak in him, but we sal leeve wi’ 
him, oot 0’ God’s pooer toward ye. 

5. Try yersels, gin ye be i’ the 
faith: pit yersels to the prufe. Or 
ken-ye-na 0’ yere ain sels gin Jesus 
Christ be in you! except, aiblins, ye 
be outerlins. 

6. But I trust ye sal ken we are- 
na orts nor outerlins. 

7. But we pray God ye do nae 
evil: no that we may seem acceptit, 
but that ye may do what is bonnie, 
e’en tho’ we be as outerlins. 

8. For we hae nae pooer contrar to 
the truth, but only on the truth’s side. 

9. And we joy whane’er (we bein 
weak) ye are strang: and for this 
thing we pray, yere perfection. 

10, Sae for this reason I tell ye thir 
things, bein absent ; that bein w’ye I 
mayna need to deal snelly, accordin 
to the pooer the Lord ga’e me—no 
for pu’in doon, but for up-biggin. 

11. But noo i’ the end, brethren, 
rejoicin, restore yersels to order; 
be consoled; be o’ the ae mind; 
leeve thegither in peace; and the 
God 0’ love and peace sal be wi’ ye ! 

12. Greet ye ane anither wi’ a 
sacred kiss. 

13. A’ the saunts salute ye. 

14, The favor 0’ the Lord Jesus 
Christ, and the love o’ God, and the in- 
dwallin o’ the Holie Spirit, be wi’ yea’! 


GALATIANS. 


CHAPTIR ANE. 


They had sune turned awa frae the plain 
faith. The Apostle challenges them for" t. 


AUL, an Apostle, no frae men nor 

throwe men, but throwe Jesus 

Christ, and God the Faither wha 
rais’t him frae amang the deid, 

2. And a’ the brethren wi’ me, to 
the Kirks o’ Galatia : 

3. The peace and gude favor 0’ 
God the Faither t’ye, and oor Lord 
Jesus Christ, 

4. Wha gied his sel for oor sins, 
that he micht deliver us oot o’ this 
present warld, whilk is an ill ane ; 
conform to the wull o’ oor God and 
Faither, 

5. To wham be glorie for evir and 
evir. Amen! 

6. I ferlie that thus sae sune ye 
are changin frae him wha perswadit 
ye intil Christ’s love, intil some ither 
“ Gude-word,” 

7. Whilk indeed isna 1} anither 
Gude-word! But that are some 
wha are fashin ye, and wad damage 
the Gude-word o’ Christ. 

8. But e’en aiblins it soud be we, 
or an Angel frae Heeven, wha soud 
bring ye anither Gude-word, differin 
frae what we gied t’ye, lat him be 
accurs’t ! 

9. As said we syne, sae say I noo 
again, Gin ony ane gies ye a “ Gude- 
word” differin frae what ye gat, lat 
him be accurs’t ! 

10. For, at this time, div I per- 
swad men, or dis God? Or div I 
seek to please men? If aye I am 
pleasin men, Christ’s servant am- 
Ina! 
1V. 7. Like the unwaukit claith that disna 

sort wi’ an auld coat (Matt. ix. 16), some 

Jews war perswadin them to add Juda- 

ism to their faith in Christ. Hearin 

o’t, Paul writes. We maunna lippen to 

warks; mair by token gin sic kind 0’ 

warks are nae mair enjoined. 





11. For I mak kent t’ye, brethren, 
as to the Gude-work whilk was tell’t 
by me; that it isna conform to 
men ; 

12. For naither did I frae man 
obteen it, nor was I learned it by 
man, but throwe a revealin o’ Jesus 
Christ. 

13. For ye heard, as anent my 
mainner o’ life at ae time, in Judaism, 
that in an unco way I persecutit the 
Kirk o’ God, and laid it waste ; 

14. And was gaun on in Judaism 
ayont my marrows amang my ain 
folk, bein unco zealous for the tra- 
ditions o’ my forebears. 

15. But wham it pleased God 
(wha took me sindry frae my mither’s 
womb, and invitit me by his grace), 

16. To reveal his Son in me, that I 
soud deliver the Gude-word regairdin 
him amang the heathen, at ance I 
coonsell’t-na wi’ flesh and blude, 

17. Nor gaed I up to Jerusalem 
to them that war Apostles afore me ; 
but I gaed awa intil Arabia, and cam 
back again to Damascus. 

18. Than, thrie years eftir, 1 gaed 
up to Jerusalem, to get acquant wi’ 
Peter; and bade wi’ him fyfteen 
days. 

19. But a’ the lave o’ the Apostles 
saw I nane, but James, the brither o’ 
the Lord. 

20. Noo, as to whatna things I 
am tellin ye, tent ye! in presence 0’ 
God, I am-na speakin fause. 

21. And syne, I gaed intil the 
kintra o’ Syria and Cilicia. 

22. Forby, I wasna kent by face 
to the Kirks o’ Judea whilk are in 
Christ. 

23. Only they war hearin, ‘“ He 
wha was persecutin us at ae time, is 
noo preachin the Joyfu’-message 0’ 
the faith that ance he laid waste !” 

24, And they magnify’t God in me. 

A bit o’ his life. 


CHAPTIR TWA. 


He tells a wee mair o’ his life: nae doot the 
Galatians wad hae been pleased to hae 
still mair o’t! We are ‘‘ Galatians” 
oorsels, that way ! 

VHAN, in the coorse o’ fowrteen 

year, I gaed up again to Jeru- 
salem, wi’ Barnabas ; takin Titus as 
weel. 

2. And I gaed up by revelation ; 
and laid afore them the Gude-word 
whilk I preach amang the nations ; 
to their sels, privately, hoobeit, wi’ 
thae o’ distinction, ‘least by ony 
means I soud run, or had been rinnin 
in vain. 

3. And no e’en Titus, wha was wi’ 
me, tho’ he was a Greek, was com- 
pelled to be circumceesed. 

4, And this was on accoont 0’ 
fause brethren, secretly brocht in ; 
wha cam in but to spy oot oor 
liberty whilk we hae in Christ Jesus, 
that sae they soud bring us intil 
bondage ; 

5. To wham, no e’en for an ’oor, 
gied we place by siccan a submis- 
sion; that the truth o’ the Gude- 
word micht still bide wi’ you. 

6. But frae thae held to be in 
repute—(whatsoe’er they war at ae 
time is naething to me, God accepts 
nae man’s face)—thae o’ repute addit 
naething to me. 

7. But on the contrar, seein I was 
entrustit wi’ the Gude-word to the 
uncircumceesion, e’en as Peter was 
to the circumceesion, 

8, For he that wrocht in Peter for 
an apostleship o’ the circumceesion, 
wrocht e’en in me for the heathen. 

9. And seein the favor whilk was 
gien to me, James and Peter and 
John, wha war reputit pillars, gied 
to me and Barnabas a richt haun 0’ 
britherhood, that we soud gang to 





1V.2. Paul wad hae men o’ note to see as 
he did i’ the maitter o’ ‘‘The Law” 
amang the Gentiles. And it was better 
to convince them privately, than to ex- 
pone to them the hail maitter frae the 
beginnin, in public. 

GALATIANS, II. 





Hoo he withstood Peter. 


the heathen, and they to the cir- 
cumceesion. 

10. Only, that we ‘“soud be mind- 
fu’ o’ the puir;” as to whilk, I was 
e’en fu’ o’ zeal, this vera thing to do. 

11. But whan Peter cam to 
Antioch, I stude up again him to 
his face, for that he was to be wytit. 

12. For, afore certain anes cam 
frae James, he did eat wi’ the Gen- 
tiles ; but whan they cam, he held 
back, and keepit his sel allenar, in 
fear o’ thae o’ the circumceesion. 

13. And the lave war usin this 
doobleness wi’ him, sae that e’en 
Barnabas was cairry’t awa wi’ their 
deceit. 

14. But whan I saw they warna 
gangin upricht i’ the truth 7 the 
Gude-word, quo’ I to Peter afore 
them a’, “Gin ye—bein a Jew to 
begin wi’—leeve in a Gentile way, 
and no in a Jewish mainner, hoo div 
ye gar Gentiles to be Judaizin ? 

15. “ We, Jews by natur, and no 
sinners frae amang Gentiles, 

16. “Kennin that a man isna 
justify’t by warks o’ Law, but only 
throwe faith in Christ Jesus, e’en we ° 
pit oor faith in Christ Jesus, that we - 
soud be justify’t by faith in Christ, 
and no by warks o’ Law: for by 
warks o’ Law sal nae flesh be justify’t. 

17. “Gin, hoobeit, tho’ seekin for 
justification in Christ, e’en we oor- 
sels are fund sinners, is Christ than a 
bringer-in o’ sin? Far frae it! 

18. “For gin I bigg up again what- 
na things I pu’ doon, I schaw mysel to 
be guilty. 

19. * For I, throwe Law, dee’t to 
the Law, that I soud leeve to God! 

20. “I hae become crucify’t wi’ 
Christ: nay, I leeve allenar nae 
lang’er, but Christ is leevin in me; 
and the life I noo hae i’ the flesh, I 
leeve i’ the faith o’ the Son o’ God, 
wha lo’ed me, and gied his sel up on 
my behauf. 

21. “I am-na settin aside the grace 
o’ God ; for gin throwe Law is richtous- 
ness, Christ maun hae dee’t in vain!” 


Silly Galatians. 


CHAPTIR THRIE. 


Paul speirs why they left faith, and gaed to 
the ‘* Law.” 
GLAIKIT Galations! wha cuist 
glamour ower ye, afore whase 
vera een Jesus Christ was clearly 
schawn as a crucify’t Ane ? 

2. I wad but ken this frae ye, 
Was’t by the warks o’ the Law that 
ye hae gotten the Spirit, or by the 
hearin o’ faith ? 

3. Are ye sae glaikit?  Eftir 
makin a beginnin i’ the Spirit, are ye 
noo gaun to be perfitit i’ the flesh ? 

4. Tholed ye sic things for nocht ? 
(gin it yet be for nocht.) 

5. He than that supply’t to ye the 
Spirit, and wrocht ferlies amang ye, 
did he it by warks o’ the Law, or by 
hearin o’ faith ? 

6. E’en as Abra’m lippened God, 
and it was reckoned to him as 
richtousness. 

7. Ken, than, that they o’ faith, 
e’en they are bairns o’ Abra’m. 

8. And the Scriptur, lookin forrit 
to God justifyin the heathen throwe 
faith, announced aforehaun the Gude- 
word to Abra’m: “ They sal be blest 
in thee ; e’en a’ the Nations!” 

9. Sae than, they o’ faith are haein 
a blessin alang wi’ faithfu’ Abra’m. 

10. For as mony as are o’ Law- 
warks, are ’neath a curse ; for it is 
putten doon, “Accurst is ilka ane wha 
gangs-na on in a’ things 1’ the Buik o’ 
the Law, to do them!” 

11. But that in Law, nae ane is 
hauden richtous wi’ God, is plain ; 
for, ‘The richtous ane sal leeve by 
faith ! ” 

12. But the Law isna “by faith ;” 
on the contrar, ‘“‘He wha dis them 
sal leeve in them.” 

13. Christ redeemed us oot o’ the 
curse o’ the Law, bein made a curse 
on oor behauf : for it is putten doon, 
“‘Accurst is ilka ane hingin on a tree.” 

14. Sae that to the Nations the 
blessin o’ Abra’m micht come, in 
Jesus Christ ; that we soud hae the 
promise o’ the Spirit by faith. 


GALATIANS, III. 





The Covenants. 


15. Brethren! humanly am I 
speakin ; yet, a human covenant nae 
ane sets by, or adds to. 

16. Noo, to Abra’m war the pro- 
mises spoken, and to his Seed. It 
disna say, “And to seeds,” as o’ 
mony ; but as o’ ane, “ And to thy 
Seed,” whilk is Christ. 

17. But say I, A covenant e’en 
afore made siccar by God, the Law 
(whilk eftir fowr hunner and thretty 
years cam in), disna pit by, that it 
soud mak the promise feckless ! 

18. For gin aiblins the inheritance 
is “by Law,” it is nae langer “ by 
promise ;” but to Abra’m, by pro- 
mise, had God bestown it. 

19. Why, than, the “Law”? For 
the cause o’ sin it was addit, till sic- 
can a time as the Seed, to wham it was 
promised, soud come ; whilk Law was 
gien in chairge by messengers, at’ the 
haun o’ a Mediator. 

20. But the Mediator isna o’ ane; 
but God is lane. 

21. Was the Law, than, contrar to 
the promises 0’ God? Far frae it ! 
for gin a law war gien that had pooer 
to gie life, truly, than, by Law soud 
hae been richtousness. 

22. But the Scriptur steekit up a’ 
things as aneath sin, that the promise 
by faith in Jesus Christ soud be gien 
to thae that hae faith. 

23. But afore faith cam, we war 
keepit siccar “neath the Law ; shut in 
to the faith aboot to be made kent. 

24. Sae that the Law has been oor 
bairn-keeper to tak us to Christ, that 
we soud, throwe faith, be declar’t 
richtous. 

25. But, faith haein come, we are 
nae mair aneath a bairn-keeper. 

26. For ye are a’ sons o’ God 
throwe the faith in Jesus Christ. 





1V. 20, A hantle mak the ‘‘ Mediator ” to 
be Moses : better, Christ. God is on the 
ae side, and mankind on the ither; and 
Christ comes atween, and maks peace 
and concord. And tent ye, Christ was 
at Sinai, cairryin on the hail wark there ! 
(Acts vii. 38). 

Aboot adoption. 


27. For ye, as mony as war bap- 
teez't into Christ, hae putten on 
Christ. 

28. Thar isna to be said “ Jew” nor 
“Greek”; thar isna to be said 
“bond” nor “free”; thar isna to be 
said “male” nor “female”; for a’ 
ye, thegither, are ane in Christ Jesus! 

29. And, gin ye are Christ’s, than 
are ye Abram’s seed ; and heirs, e’en 
as said the promise. 


CHAPTIR FOWR. 


Christ the heir, maks us heirs wi? his sel ; 
and delivers us frae the curse o’ the Law. 
Bee I say, sae long as the heir is a 

bairn, he differs-na frae a ser- 
vant, e’en tho’ aiblins he be the laird 
Oa’. 

2. But is aneath bairn-keepers and 
overseers, till the time set by the 
Faither. é 

3. Sae we too, whan we war 
bairns, war keepit in bonds to the 
1 hornbuik o’ the warld : 

4. But whan the fu’ time cam, 
God sent oot his Son, wha cam o’ a 
wumman, wha cam aneath the Law, 

5. That he micht redeem thae 
aneath the Law, sae that we coud 
receive the adoption o’ bairns. 

6. And mair : for that ye are sons, 
God sent oot his Son’s Spirit into 
oor hearts, cryin oot, ‘ Abba! 
Faither ! ” 

7, Sae ye are nae mair a servant 
but a bairn; and gin a bairn, than 
an heir, throwe God. 

8. But than, in sooth, no kennin 
God, ye war in bondage ’neath thae 
that war by natur nae gods: 

9. Whaur-as noo, eftir that ye hae 
owned God (or raither been owned o’ 
him), hoo is’t that ye are gaun back 
again to the feckless and beggarlie 
beginnins, to whilk ye wad fain, ower 
again, be in bondage ? 


1V, 3. “Elements” or ‘‘ rudiments ”— 
atween whilk the English swithers—are 
juist the first lesson o’ ane’s lear ; or the 
hornbuik, or alphabet-caird o’ know- 
ledge. 

GALATIANS, IV. 





Paul’s bairns. 


10. Ye preceesely observe days, 
and months, and years. 

11. I am fear’t for ye, least by ony 
means I hae toiled for ye in vain ! 

12. Become ye as 1; for that I 
too becam as yersels. Brethren, I 
entreat ye! In naething did ye 
wrang me! 

13. But ye ken hoo that by reason 
o’ a weakness i’ the flesh, I preached 
to ye the Gude-word at the first, 

14, And the temptation ye saw 
? my flesh ye despised-na, nor 
scunner’t at it! but tcok me to yere 
hearts as an Angel o’ God ; as Christ 
Jesus ! 

15. Whaur, than, is that happiness 
o’ yours? For I witness t’ye that, 
gin it had been possible, yere ain 
een wad ye hae pykit oot, and gien 
to me! 

16. Sae noo, hae I gotten to be 
yere fae, for that I deal leal wi’ ye! 

17. They zealouslie seek ye, but 
no in a gude way; aye, they wad 
2 steek ye oot, that ye may seek eftir 
them ! 

18. But it is gude, for a gude 
thing to be socht eftir wi’ zeal, at a’ 
times, and no only whan I am wi’ ye. 

19. My bairns! o’ wham again I 
am in birth-pangs, till siccan a time 
as Christ be formed in you. 

20. Aye! I coud wiss to be wi’ ye 
e-noo, and to change my speech ; for 
I am in a swither aboot ye. 

21. But tell me, ye that wad fain 
be ’neath the Law! div ye no hear 
the Law ? 

22. For it is putten-doon, “Abra’m 
had twa sons; ane by a bondmaid, 
and ane by a free wumman.” 

23. But the ane by the bondmaid, 
hoobeit, was born eftir the mainner 
o’ the flesh ; whauras the ane by the 
free wumman throwe a-promise. 


) 





*'V.17. A wheen o’ the MSS. say, “ steek 
us oot”; but the wechtiest authorities 
say ‘‘ye.” Paul maun mean, ‘“‘ The 
wad steek ye oot frae us, that they 
micht hae ye to their sels!” As lang as 
they lo’ed Paul sae muckle, they wadna 
eithlie follow thir new teachers. 


Freedom o’ love. 


24. Whilk things, in sooth, are a 
parable. For thir weemen are twa 
covenants; ane frae Mount Sinai, 
bringin forth to bondage, whilk in 
sooth is Hagar. 

25. For “Hagar” is Mount Sinai 
in Arabia ; and is like to Jerusalem 
that noo is, and is in bondage wi’ her 
bairns. 

26. But the Jerusalem aboon is 
free, wha indeed is mither to us a’. 

27. For it is putten-doon, “Rejoice 
ye barren that bure-na; brek oot 
intil shouts, ye that warna in birth- 
pangs! for mair are the bairns o’ the 
desolat, than o’ her that has the 
husband.” 

28. But we, brethren, eftir the 
mainner o’ Isaac, are bairns o’ the 
promise. 

29. But, just as than, the ane 
born eftir the flesh persecutit the ane 


born eftir the Spirit, e’en sae is it’ 


e-noo. 

30. But what says the Scriptur ? 
“Pit ye oot the bondmaid and her 
son; for in naegate sal the bairn o’ 
the bondmaid inherit alang wi’ the 
bairn o’ the free.” 

31. Sae, brethren, we are-na the 
bondmaid’s bairns, but the free wum- 
man’s ! 


CHAPTIR FYVE. 

The freedom o’ love. The warks o° the 
Spirit, and the warks o’ the flesh. 
Ww freedom Christ maks us free: 

staun ye steive than, and be-na 
hauden fast wi’ ony yoke o’ bondage ! 

2. Tak tent! I Paul say t’ye, that 
gin ye receive circumceesion, Christ 
wull profit ye nocht. 

3. But I witness to ilka man again 
that receives circumceesion, that he 
is a bund debtor to the hail Law. 

4, Ye are set aside frae Christ, ye 
wha wad be justify’t i’ the Law: ye 
are faun awa frae his favor. 

5, For we throwe the Spirit, are 
fain waitin for the hope o’ richtous- 
ness. 

6. For in Christ Jesus, naither 

‘orks o’ the Spirit. 


circumceesion coonts for ocht, nor 
uncircumceesion ; but faith, wrocht 
inwardly by love. 

7. Ye gaed weel; wha taigl’t ye, 
that ye soudna comply wi’ the truth ? 

8. This compliance wasna o’ him 
wha ca’d ye! 

9. A wee barm wull gang throwe 
the hail melder. 

10. I am perswadit o’ ye i’ the 
Lord, that ye winna be thrawart ; 
but he that fashes ye sal dree his 
weird, whae’er he may aiblins be. 

11. But I, brethren, gin I be 
preachin circumceesion, why am I 
sae persecutit ? for than had the 
bogle o’ the “‘Cross” been dune awa. 

12. I wad they e’en wad cut aff 
their sels, that fash ye. 

13. For ye war ca’d in freedom, 
brethren : but turn-na yere freedom 
intil an indulgence to the flesh, but 
raither by yere love ser’ ye ane 
anither. 

14. For the hail Law is bund up 
in ae word, this: ‘Ye sal lo’e yere 
neebor as yersel !” 

15. But gin ye gansh at and de- 
voor ane anither, tak tent that ye 
be-na destroy’t ane o’ anither. 

16. On the ither haun, I say, 
Walk ye 7’ the Spirit, and the wull 
o’ the flesh ye sanna fulfil. 

17. For the flesh has desires con- 
trar to the Spirit, and the Spirit con- 
trar to the flesh: for thir again ane 
anither are set; that ye !may-na do 
the things ye wad itherwise do! 

18. But, gin than ye are led by 
the Spirit, ye are-na under the Law. 

19. But plain to be seen are the 
warks o’ the flesh; whilk are adul- 
tery, lechery, wantonness, 

20. Idolatry, divination, hatred, 
fa’in-oot, jealousy, wrath, factions, 
pairties, 





1V. 17. Tak-ye-na this verse (as some folk 
div) as a wail o’ helpless weakness! It 
is hope and joy! The Spirit wull gar ye 
triumph, sae that ye ‘‘may-na do ” what 
yere ain human weakness and base 
desires wad hae ye do. 

21. Envyins, bludeshed, drucken- 
ness, revellins, and siclike things ; as 
to whilk I tell ye plainly, e’en as I 
hae tell’t ye afore, that they wha 
practeese sic things as thir sanna in- 
herit God’s kingdom. 

22. But the frute o’ the Spirit is 
love, happiness, peace, lang-tholin, 
canniness, gudeness, lealness, 

23. Meekness, self-guidin; again 
sic things as thir thar is nae law ! 

24. But they wha are o’ Christ 
Jesus, hae crucify’t the flesh, wi’ its 
desires and hankerins. 

25. Gin we leeve by the Spirit, by 
the Spirit lat us e’en be airtit. 

26. Lat us no be seekin for vain 
glorie ; challengin ane anither, envyin 
ane anither. 


CHAPTIR SAX. 


Hoo to walk, and what to glorie in. 


ES emma gin aiblins a man be 

betray’t intil a faut, ye wha are 
spiritual recover sic a ane 1’ the spirit 
o canniness ; lookin to yersel, least 
ye yersel be tempit. 

2. Uphaud ye ane anither’s bur- 
dens, sae sal ye perform the Law o’ 
Christ. 

3. For gin a man thinks he is some- 
thing, whan he is naething, he is but 
deceivin his sel in his ain mind. 

4, But lat ilka man test his ain 
wark ; and than sal he hae pleasur 
in himsel allenarlie, and no in what 
anither thinks. 

5. For ilka man sal cairry his ain 
back-burden. 

6. Nane-the-less, lat him that is 
instructit i’ the Word hae ! fellowship 





1V.6. Tho’ Paul threeps that they wha 
declare the Gude-word soud hae their 
breid oot o’ the Gude-word (I, Cor. ix. 14), 
he dis it in a modest way, that he micht- 
na seem to be seekin for his sel. Here 
he ca’s it ‘‘ fellowship.” 


GALATIANS, VI. 











What to glory in. 


wi’ him that instructs, in a’ gude 
things. 

7. Dinna deceive yer sels; God isna 
to be mocked ; for what a man saws, 
the same sall he shear ; 

8. For he that saws till his ain 
flesh, oot o’ the flesh sal hae corrup- 
tion ; but he wha saws to the Spirit, 
oot o’ the Spirit sal hae Life-for-aye. 

9. But in doin what is weel, lat us 
no be cuisten-doon ; for in due time 
we sal reap, gin we gie-na-up. 

10. Sae than, e’en as we hae open- 
ins, lat us work what is gude toward 
a’ men, special toward the hoosehauld 
o’ the Faith. 

11. (See wi’ sic muckle letters I 
wrate t’ye, wi’ my ain haun !) 

12. As monie as wad mak a bonnie 
schaw i’ the flesh, they wad gar ye be 
circumceesed, only that they soudna 
dree persecution for the Cross 0’ 
Christ. 

13. For no e’en they wha hae be- 
come circumceesed are their sels 
observin the Law, but they wad hae 
ye circumceesed, that they micht 
boast theirsels in your flesh. 

14. But’ wi’ me, lat it be far frae 
boastin, gin it be-na in the cross 0’ 
oor Lord Jesus Christ, throwe wham 
the warld to me is crucify’t, and I to 
the warld. 

15. For in Christ Jesus naither 
circumceesion is onything, nor uncir- 
cumceesion, but a new creation. 

16. And till as mony as are gaun 
on by this rule, peace and mercy on 
them, and on the Isra’l 0’ God! 

17. For the lave, lat nane gie me 
fash ; for I bear aboot in my body 
the brands o’ the Lord Jesus! 

1&8. Oor Lord Jesus Christ’s favor 
wi’ yere spirit, brethren! Amen! 


EPHESIANS, 


CHAPTIR ANE. 


Paul uplifts God afore the Ephesians, and 
praises him for them, and for the graces 
they had. 

fe an Apostle o’ Christ Jesus, 

throwe the wull o’ God, to the 
saunts in Ephesus, and a’ the leal 
anes in Christ Jesus : 

2. Lovin-favor to ye, and peace, 
frae God oor Faither, and the Lord 
Jesus Christ ! 

3. Blessed aye, the God and 
Faither o’ oor Lord Jesus Christ ; 
wha bless’t us in a’ spiritual blessin 
on Heigh in Christ! 

4. Conform to his acceptin us in 
him afore the up-biggin o’ the warld, 
that we soud be pure and wyteless 
in his presence ; 

5. In love settin us oot aforehaun 
for adoption o’ bairns, by Jesus 
Christ to himsel, conform to the 
gude-pleasur o’ his wull, 

6. To the praise o’ the glorie o’ 
his lovin-favor, wi’ whilk he favored 
us in the Beloved Ane: 

7. In wham we _ hae salvation 
throwe his blude, the passin-by o’ 
offences, e’en as by the richness o’ his 
favor ; 

8. Whilk he gar’t to owerflow to 
us ; in a’ wisdom and skill, 

9. Makin kent to us the hidden 
secret o’ his wull, e’en by his gude 
guidin that he ettled in his sel, 

10. Lookin to the perfeteness 0’ 
the times, to bring thegither a’ things 
for Christ o’ things in heeven and 
things on yirth, a’ in him ; 

11. In wham e’en we war made an 
inheritance, bein set oot aforehaun 
by the purpose o’ him wha works a’ 
things by the coonsel o’ his ain 
mind. 

12. That we soud be for the praise 
o his glorie, wha war the first to 
lippen to Christ. 








13. In wham ye too, hearin the 
leal word, the Gude-tidins o’ yere 
salvation—in wham lippenin, war 
seal’t wi’ the Holie Spirit o’ promise. 

14, Wha is the Jarles o’ oor in- 
heritance, till the possession be a’ 
redeemed, to the praise o’ his glorie. 

15. For the same cause, I too, 
hearin o’ yere faith i’ the Lord Jesus, 
and the love ye hae to a’ the saunts, 

16. Am aye giean thanks on yere 
accoont, namin ye ower i’ my prayers.. 

17. That the God o’ oor Lord 
Jesus Christ, the Faither o’ glorie, 
may gie ye a spirit o’ wisdom and 
revealin in his knowledge : 

18. Yere inward een bein fu’ 0’ 
licht, that ye may come to ken what 
the hope o’ his blythe-bidden is, 
what his rich inheritance o’ glorie i’ 
the saunts, 

19. And what the unmeasured 
vastness 0’ his pooer toward us wha 
hae faith, e’en as by the up haudin o’ 
his micht, 

20. Whilk he wrocht in Christ, 
raisin him frae ’mang the deid, and 
settin him doon amang a’ the heeven- 
lies, at his ain richt-haun, 

21. Far up aboon a’ rule, and 
authoritie, and pooer, and dominion, 
and ilka name that is named, no 
alane i’ this warld, but eke in that 
that is to come: 

22. And “pat a’ things under his 
feet”; and gied him as heid ower a’ 
things to the Kirk ; 

23. Whilk in sooth is his body, 
the completion o’ him wha completes 
a’ in a’ for himsel. 





1V.14. The Holie Spirit gies us here the 
same blessins as Aboon, only less o - 
them. Weare here but broken veschels, 
and canna haud muckle o’ the Watir-o’- 
Life. But it is unco sweet ; and gars us 
be drouthie for mair ! 

CHAPTIR TWA. 
Salvation the gift o’ God. The fundation 
0 the saunts’ hope. 
alae you, brocht to life, war deid 

in offences and sins ; 

2. In whilk ye gaed in time by- 
past, e’en as in the way o’ this warld, 
conform to the ruler o’ the pooer o’ 
the air, the spirit noo workin i’ the 
bairns o’ dourness ; 

3. Wi’ wham.e’en we oorsels had 
oor life at ae time i’ the fainness o’ 
the flesh, obeyin the craikins o’ the 
flesh and o’ the thochts; and war 
bairns o’ wrath by natur, e’en as war 
the lave. 

4, But God, plenteous in mercy, 
for his unco love he lo’ed us wi’, 

5. H’en tho’ we war deid by oor 
sins, brocht us to life, alang wi’ 
Christ (by tender-love are ye saved !) ; 

6. And wi’ him raised us up, and 
wi’ him gied us heevenlie seats, in 
Christ Jesus ; 

7. That he micht schaw i’ the ages 
to come, the unco owergaun riches 
o’ his love, in kindness to us in 
Christ Jesus ; 

8. For, it is by his love ye hae 
been saved, throwe faith ; and this 
comes aboot, no frae you; it is God’s 
free gift. 

9. No frae warks, least ony ane 
soud boast ; 

10. For his ain wark are we or- 
sels ; bein formed in Christ Jesus for 
gude warks, whilk God afore made 
ready that we soud gang in them. 

11. Sae, keep ye in mind, that at 
ae time ye, Gentiles i’ yere flesh, 
named ‘ Uncircumceesion” by the 
sae-ca’'d ‘‘Circumceesion” in flesh, 
made wi’ hauns ; 

12. That ye war, at yon time 
staunin sindry frae Christ; bein 
fremd to the citizenship o’ Isra’l, and 
bein strangers as to the covenants 0’ 
promise, wantin hope, and wantin 
God i’ the warld ! 

13. But e-noo, in Christ Jesus, ye 
wha war ance far-awa, are made sib, 
in the blude o’ Christ. 

in Christ. 


14. For he is the makin o’ oor 
peace, wha made! baith to be aye, 
and dang doon the dividin-wa’ ; 

15. Haein, in his ain flesh, dune 
awa the hostility, and the law o’ re- 
quirements in ordinances ; that oot 
o’ the? twa he soud mak to his sel 
ae new-formed man ; makin peace. 

16.. And soud reconcile them baith 
perfetely in ae body to God, throwe 
the cross ; slayin the hostility by the 
same : 

17. And cam, and deliver’t the 
Gude-word o’ “Peace to you o’ the 
3 far-awa, and peace to the nar at- 
haun.” 

18. For it is throwe him we hae 
the comin-in—we baith--i’ the ae 
Spirit, to the Faither. 

19. Sae than, ye are nae mair 
frem’d-folk and gangrels; but are 
marrows 0’ the saunts, and are o’ the 
hoosehauld o’ God. 

20. Bein up-biggit on the funda- 
tion o’ the Apostles and Prophets ; 
Christ Jesus his sel the heid corner- 
stane : 

21. In wham the hail edifice 1’ the 
way o’ bein fitly laid thegither, is 
growin to be a holie Temple o’ the. 
Lord. 

22. In wham ye too are bein biggit 
thegither, intil a dwallin-place 0’ God 
i’ the Spirit. 


CHAPTIR THRIE. 


The graun secret oot, that the nations war 
a welcome to Salvation! The wondrous 
Love o° Christ. 

ARP sae I, Paul, prisoner o’ Christ 

Jesus for you the Gentiles, 
2. Gin at least ye hae heard o’ the 
stewardship o’ the grace o’ God 
whilk was gien to me for you, 





1'V.14. Baith Jews and Gentiles: ane in 
Christ, and sae at peace atween theirsels ; 
and the dividin-wa’, like that i’ the 
Temple, dung doon—noo that they baith 
ser’ the same Saviour. 

2V.15. The Jews and the Gentiles. 


°V.17. Paul has thir bonnie words, like a 
bit o’ a sweet sang frae Hsaiah (lvii, 19). 


Salvation o’ the Gentiles. 


3. That by way o’ revelation was 
made plain to me the hidden secret, 
e’en as I wrate afore in a wee wheen 
words, 

4. As to whilk ye may be able, by 
readin, to ken my knowledge o’ the 
hidden secret o’ Christ, 

5. Whilk knowledge in the genera- 
tions by-gane wasna made kent to the 
sons 0’ men, as it is noo made plain 
to his holie Apostles and Prophets 7’ 
the Spirit— 

6. That they o’ the nations soud 
be aiqual heirs, and aiqual body, and 
aiqual pairtners i’ the promise in 
Christ Jesus, by the Gude-word. 

7. _O’ whilk I was made a servitor, 
as by the free gift o’ the tender-love 
o God, gien to me, conform to the 
workin o’ his pooer : 

8. To me, wee-er than the wee-est 
0’ a’ saunts, was gien this gude-favor, 
to bring to the nations the Gude- 
word o’ the uncoontit riches o’ Christ. 

9. And to gie licht as to what is 
the fellowship o’ the secret quaisten 
that has been hid awa frae the former 
time in God, wha made a’ things. 

10. Sae that noo micht be made 
kent to heevenlie pooers and autho- 
rities throwe the ! Kirk, the mony- 
fauld wisdom o’ God. 

11. Conform to the ever-bidin 
purpose he ettled in Christ Jesus oor 
Lord, 

12. In wham we hae bauldness o 
speech, and 0’ approach, wi’ assur- 
ance, throwe oor faith in him. 

13. Sae, desire I, that ye swarf-na 
at my sorrows for you: whilk indeed 
are your glorie. 

14. And for this I bend my knees 
to the Faither, 

15. Frae wham the hail family 7’ 
heeven and yirth is named, 

16. That he wad gie you, conform 
to the richness o’ his glorie, wi’ a’ 
pooer to hae micht i’ the inwart man, 


b 





1V. 10, No that the Kirk instructs thae : 
but that God, gatherin a Kirk amang the 
heathen, gies them enlairged conceptions 
o’ his micht and his gracious love. 


EPHESIANS, IV. 








Gifts to men. 


17. To hae Christ dwallin throwe 
faith i’ yere hearts ; 

18. Rutit and grundit, that ye may 
be strang to grip siccar, wi’ a’ ither 
saunts, what is the breidth and lenth, 
and heighness and deepness, 

19. And to come to ken the love 
o’ Christ, ayont a’ tellin, that ye may 
be fu’ wi’ the fu’ness 0’ God. 

20. Noo, to him wha has pooer 
ower a’ things, to do uncolie and un- 
measurably abone a’ things we can 
seek or think, e’en as his pooer works 
in us, 

21. To him be the glorie, in the 
Kirk, and in Christ Jesus, to a’ 
generations, and ages upon ages! 


-Amen. 


CHAPTIR FOWR. 


God’s gifts to men: lat men sin nae mair. 


I ENTREAT ye, than, I the Lord’s 

bondman, to gang on in mainner 
wordie 0’ the bode wi’ whilk ye are 
biddin ; 

2. Wi’ a’ laichness o’ mind and 
canniness ; tholin lang, forbearin wi’ 
ane anither, 

3. In love takin tent to keep the 
ane-ness o’ the Spirit, i’ the union- 
bond o’ peace. 

4. Ae body ; ae Spirit ; e’en as ye 
war bidden in ae hope o' yere 
biddin ; 

5. Ae Lord; ae faith; ae_bap- 
teezin ; 

6. Ae God and Faither o’ us a’; 
he wha is ower a’, and throwe a’, and 
in a’. 

7. But to ilk o’ us, lovin favor 
was gien, conform to the measur o’ 
Christ’s free-gift. 

8. Sae, says he, ““Gaun up on 
heigh, he made captivitie captive 
itsel’, and gied gifts to men.” 

9. But this, ‘He gaed up,” what 
is’t, save that he eke gaed doon intil 
the under-pairts o’ the yirth ? 

10. The ane wha gaed doon, is the 
ane wha gaed up, far aboon the 
heevéns, that he micht hae a’ things. 

11. And he gied some for Apostles, 

and some for prophets, and some for 
preachers, and some for pastors and 
teachers ; 

12. To fit the saunts for the wark 
o’ service, for the up-biggin o’ the 
body o’ Christ. 

13. Till we a’ win forrit to the 
ane-ness o’ the faith, and o’ the per- 
fete knowledge o’ the Son o’ God, 
intil man’s estate, intil the measur 0’ 
the height o’ the perfeteness o’ 
Christ. 

14. That nae mair soud we be 
bairns, toss’t as on billows, and 
blawn aboot wi’ ilka swee o’ doctrine, 
i’ the pawkiness o’ men, in knaverie ; 
eftir the wiles o’ wrang. 

15. But, speakin truth in love, 
soud grow intil him in a’ things, wha 
is the heid, Christ. 

16. Oot o’ wham a’ the body, fitly 
marrowed thegither, and made siccar 
by ilka joint supplying, e’en as by the 
inner workin i’ the measur o’ ilka 
pairt, maks siccar the growin o’ the 


body, intil an up-biggin o’itsel in love. 


17. This, than, I say i? the Lord, 
that ye soud nae langer walk con- 
form to the Gentiles’ walkin, i’ the 
vainness o’ their mind. 

18. Wi’ their understaunin made 
mirk, frem’d frae the life o’ God, 
throwe ignorance whilk is in them, 
throwe want o’ feelin i’ their heart ; 

19. Wha indeed hae gotten to be 
by a’ feelin, giean theirsels up wi’ 
wantonness to the workin a’ unclean- 
ness wi’ greed. 

20. But ye didna in siccan a way 
learn Christ. 

21. Gin at least ye heard him, and 
war instructit in him, as the truth is 
in Jesus, 

22. That sae soud ye cast aff, as 
to yere past doing, the “auld ” man, 
wha corruptit his sel conform to de- 
ceitfu’ desires ; 

23. And be made young again, i’ 
the spirit o’ yere mind, 

24, And soud pit on the “new” 
man, wha eftir God is creatit in 
richtousness and holiness o’ truth. 

and wi’ love. 


25. Sae, tharfor, castin aff what is 
fause, ‘“Speak ye truth ilk man wi’ 
his neebor,” for that we are pairts 
ane o’ anither. 

26. Be ye vexed, and yet sin-na; 
lat-na the sun gang doon on yere 
ang’er ; 

27. And gie nae fit-stance tae 
Sautan. 

28. Lat him that staw steal nae 
mair, but raither toilin, workin wi’ 
his ain hauns at what is fit, that he 
may hae to gie to him wha has-na. 

29. Lat nae !vileness gae forth 
frae yere mou’; but raither what is 
gude, airtit to the up-biggin o’ the 
needs, and to the giean o’ grace, for 
them that hear. 

30. And dinna mak the Spirit 
grieve, in wham ye war sealed to the 
day o’ redemption. 

31. A’ bitterness, and wrath, and 
ill-wull, and stour, and misca’in, lat 
them be taen awa frae ye, wi a’ 
malice ; 

32. And be ye gracious ane till 
anither, e’en as God in Christ forga’e 
you. 


CHAPTIR FYVE. 


The Kirk to walk in purity wi Christ: a 
gude wife a likeness o’t. 


Re ye than taking paittern eftir 
God, as bairns belov’d; 

2. And walk in love, e’en as Christ 
lo’ed you, and gied his sel up on 
yere behauf, an offeran and a sacri- 
feece to God, for an odour o’ sweet- 
ness, 

3. But lecherie, and a’ unclean- 
ness, or selliness, lat-na sic be e’en 
named amang ye; e’en as befits 
saunts ; 

4, Nor shamelessness, nor glaikit 
speech, nor levity ; whilk are-na 
fittin ; but raither giean o’ thanks. 


1V. 29. Maist folk hae yet to learn that 
the mooth airts the heart; and as a 
man’s words are, sae the man sune gets 
to be. 


Sindry warnins. 


5. For this ye ken, and tak tent ! 
that nae lecherous ane, nor unclean 
person, nor covetous man (wha is an 
eidol-worshipper!) has ony pairt i’ 
the kingdom o’ Christ and God. 

6. Be-na cairry’t awa wi’ a sough 
o words ; for it is for thir things the 
wrath o’ God sal come doon on the 
bairns o’ thrawartness. 

7. Dinna then become pairtners 
wi them ! 

8. For ye war at ae time mirkness ; 
but noo are ye licht, i’ the Lord; 
gang ye on as bairns o’ the licht! 

9. For the ootcome o’ the licht is 
in a’ gudeness, and uprichtness, and 
truth ; 

10. Puttin to the prufe what is 
weel-pleasin to the Lord. 

11. And be-na ye marrows i’ the 
shamefw’ warks o’ mirkness, but 
raither challenge them. 

12. For it is shamefu’ e’en to speak 
o’ the things wrocht by them hidlins. 

13. But a’ things whan they are 
challenged, are made plain. by the 
licht: for that whilk maks things 
plain is ‘‘licht.” 

14. Sae it is 1 said, ‘‘ Wauken, ye 
sleepin ane! and rise frae mang the 
deid, and Christ sal shine on ye!” 

15. Tak ye tent, than, to walk 
cannilie ; no as glaikit, but as wyss ; 

16. And win ye for yersels the 
opportunity ; for the days are ill. 

17. And sae, be-na ye simple, but 
be ye discernin as to what the Lord’s 
wull may be, 

18. And be-na ye fou’ wi’ wine, in 
whilk is riot; but be ye fou’ o’ the 
Spirit, 

19. Speakin amang yersels in 
psalms and hymns, and godly sangs, 
liltin and makin music i’ yere hearts 
to the Lord, 

20. At a’ times giean thanks for a’ 
things, i’ the name o’ oor Lord Jesus 
Christ, to yere God and Faither. 





1V. 14. We dinna find thir proper words 
onygate i’ the Auld Testament. Tak ye 
them, as the Apostle’s words to ye, 
direct frae Christ ! 


EPHESIANS, VI. 





Wives and husbands. 
21. Pittin  yersels aneath ane 
anither, in the fear o’ Christ. 

22. Lat wives be in submission. to 
their ain husbands, as to the Lord : 

23. For the husband is the wife’s 
heid, as Christ is the Kirk’s heid; 
and he is the Saviour o’ the ? body. 

24. And, as the Kirk submits her- 
sel to Christ, sae the wives, in a 
things, to their husbands. 

25. Ye husbands, lo’e yere wives, 
e’en as Christ lo’ed the Kirk, and 
gied himsel up in her behauf, 

26. That he micht sanctify it, 
makin it clean wi’ the weshin o’ watir 
by the word, 

27. That he micht present, a’— 
glorious, to himsel, the Kirk, no wi’ 
a blotch or a runkle, or ocht sic 
thing, but that she sould be holie and 
fautless. 

28. Sae soud husbands lo’e their 
wives as their ain bodies. He that 
lo’es his ain wife lo’es his sel. 

29. For nae ane at ony time scun- 
ners at his ain flesh, but nourices and 
cherishes it, e’en as Christ dis the 
Kirk. 

30. For, pairts are we o’ his ain 
body. 

31. “For sae sal a man lea’ his 
faither and mither, and be ane wi’ 
his wife ; and the twa sal become ae 
flesh.” 

32. This is a great riddle; but I 
speak in regaird to Christ, and in 
regaird to the Kirk. 

33. Nane-the-less be ye, ilk ane o’ 
ye, sae lo’ein his wife, e’en as his ain 
sel; and the wife, hae reverence for 
her husband. 


CHAPTIR SAX, 


Bairns, and servants, and maisters: and 
they a’ need the prufe-coat o Faith, 
E bairns, be dutifu’ to yere ain 
parents, i’ the Lord ; for this is 
bonnie. 
9. “Honor thy faither and thy 





2V, 23. That is, his ain ‘‘body”; the 
Kirk. 

Faithers and weana, 


mither” (whilk indeed is the first 
commaun wi’ a promise) ; 

3. ‘That it may gang weel we, 
and ye may leeve lang on the yirth.” 

4. And ye faithers, dinna wauken- 
up ang’er in yere bairns; but rear 
them up i’ the chastenin and admon- 
ishin o’ the Lord. 

5. Ye servants, mind yere maisters 
i the flesh, wi’ reverence and trimlin, 
in aefauldness 0’ yere heart, as to 
Christ ! 

6. No by way o’ ee-service, as man- 
pleasers, but as Christ’s servitors, 
doin God’s wull frae the heart ; 

7. Wi’ gude-wull doin service, as 
to the Lord, and no to men: 

8. Kennin that ilk ane, whatna 
gude he may dae, e’en that sal he hae 
back again frae the Lord—gin he be 
bond or free.” 

9. And ye, maisters, div ye the 
like things to them, kennin that their 
Maister and your’s is in Heeven ; and 
thar is nae respectin o’ faces wi’ him. 


10. And for the lave o’t—Be ye 


strang i’ the Lord, and 7’ the pooer o’ 
his micht ! 

11. Pit ye on the hail graith o’ 
God, sae as ye may be fit to staun 
again the wiles o’ Sautan. 

12. For oor struggle isna again 
flesh and blude, but again the pooers, 
again the authorities, again the warld- 
rulers o’ this mirkness; again the 
spiritual hosts o’ ill i’ the ! lift. 


1V.12. In auld times they spak o’ evil 
spirits haein po’er i’ the air, the laigher 
heevens. Paul has the same word here 
as in ehaptir i. 3, and ii. 6, whaur it is 
the heighest heeven : here it is the lift, 
the atmosphere. 


EPHESIANS, VI. 








Fechtin graith ! 


13. Whaur-for tak to ye the hail 
graith o’ God, that ye be strang to 
withstaun i’ the ill day ; and, haein 
dune a’ things, to staun. 

14. And sae staun! beltit aboot 
the mids wi’ truth, and haein put on 
the prufe-coat o’ holiness ; 

15. And shod yere feet wi’ the 
readiness o’ the Gude-word o’ Peace ; 

16. And wi’ a’, takin up the shield 
o’ faith, in whilk ye hae pooer to kep 
a’ the lowin shafts o’ the Ill-ane. 

17. And the heid-piece o’ salvation 
tak ye ; and the sword o’ the Spirit, 
whilk is whatsoe’er God has spoken. 

18. Wi’ a prayer and_pleadin, 
prayin aye i’ the Spirit ; and watchin 
1’ the same, wi’ a’ tholin and pleadin, 
for a’ the saunts ; 

19. And for me, that to me soud 
be gien utterance, that wi’ freedom 
o’ speech I may mak kent the Gude- 
wore ; 

20. For sake o’ whilk I am like an 
ambassador in a chain; that in sic 
behauf I may be bauld to speak, as I 
soud speak. 

21. But that ye may ken things 
regairdin me, Tychicus. the weel-lo’ed 
brither, and leal servant o’ the Lord, - 
wull mak a’ things kent t’ye : 

22. Wham I send to ye for this 
vera purpose, that ye micht come to 
ken oor state, and that he micht con- 
sole yere hearts. 

23, Peace to the brethren, and 
love, wi’ faith, frae God the Faither 
and the Lord Jesus Christ. 

24. Tender love be wi’ a’ thae that 
lo’e oor Lord Jesus Christ wi’ leal- 
ness ! 

PHILIPPIANS. 


CHAPTIR ANE. 


Some preached, for that they war leal to 
Christ ; and some oot o’ thrawartness. 


| el and Timothy, servitors 0’ 
Christ Jesus, to a’ the saunts 
in Christ Jesus that are in Philippi, 
wi’ the bishops and deacons : 

2. Tender love to you, and peace, 
frae God oor Faither, and the Lord 
Jesus Christ. 

3. I am aye giean thanks to my 
God, at ilka thocht o’ you, 

4. Aye in ilka prayer o’ mine for 
ye a, makin request for ye wi’ joy, 

5. On accoont o’ yer | fellowship i’ 
the Gude-word, frae the first day till 
noo: 

6. Bein siccar i’ this vera thing, 
that he wha begude a gude wark in 
ye, wull perfete it to the day o’ 
Christ Jesus. 

7. E’en as it is richt in me to hae 
siccan a regaird o’ ye; for that ye hae 
me i’ yere heart, baith i’ my bonds, 
and i’ the defendin and makin steive 
the Gude-word ; ye a’ bein marrows 
wi’ me o’ my grace. 

8. For God is witness to me, hoo 
fain I am for ye a, in the tender 
mercies o’ Jesus Christ. 

9. And for this I pray, brethren, 
that yer love yet mair and mair may 
exceed, in fu’ knowledge and dis- 
cernment ; 

10. To the end ye may pit to the 
test the things that are gude, that ye 
may be holie and fautless to the day 
o Christ ; 

11. Bein fu’ o’ the frute o’ richt- 
ousness ; that whilk is throwe Jesus 
Christ, to the glorie and praise 0’ 
God. ‘ 


1V.5. ‘* Fellowship” in supplyin his needs, 
for the gospel’s sake (chap. iv. 14, 15), 
and in their giean o’ their substance for 
the puir saunts at Jerusalem. 





12. Noo, I wad hae ye to ken, 
brethren, that the things regairdin 
me hae raither come oot to the ad- 
vantage o’ the Gude-word. 

13. Sae as my bonds hae been 
made kent i’ the hail Heid-quarters, 
and to a’ the lave. 

14. And sae as that the feck o’ the 
brethren, haein been heartened i’ the 
Lord by my bonds, are mair uncolie 
bauld, fearless speakin the word o’ 
God. 

15. A wheen, indeed, oot o’ envy 
and strife, and some oot o’ gude- 
wull, are preachin Christ. 

16. Thir, oot o’ love, kennin I am 
set for the defence o’ the Gude-word ; 

17. But thae, oot o’ thrawartness 
are settin oot Christ ; no in lealness ; 
thinkin to mak fash to me i’ my 
bonds. 

18. Weel what? Juist this, that 
in ony way, gin it be in deceit or in 
truth, Christ is proclaimed ; and I in 
this am blythe, and wull be blythe! 

19. For I ken that this sal turn a’ 
to. my “salvation, throwe yere 
prayers, and the giean to me o’ the 
Spirit o’ Jesus Christ ; 

20. Conform to my fain lookin- 
forrit, and my hope, that in naething 
sal I be putten to shame; but that 
wi’ a’ freeness o’ speech, as aye, sae 
e’en noo, Christ sal be glorify’t i’ my 
body, gin it be by life, or by death. 

21. For to me, leevin is Christ; 
and deein is treasur. 

22. But, gin leevin i’ the flesh is 
Christ, this to me is a reward 0’ 
toil ; and whatna I sal wale I say-na, 

23. But I am hauden atwixt the 
twa; haein an unco fainness to be 





2V.19. No that he needit thir trials in 
order to be saved, nor that he judged 
they wad bring him freedom frae prison ; 
but that thir things war a’ ripenin his 
graces, and makin him mair like Christ. 

Be humble, 


looten awa, and to be wi’ Christ, for 
this is far, far better ! 

24. But to be bidin’ i’ the flesh is 
mair necessar for yere sakes. 

25. And haein o’ this been made 
siccar, I lippen that I sal bide, and 
stay ahint wi’ ye a’, for the up-biggin 
o’ yere faith, and for yere joy. 

26. That yere glorying may be the 
mair in Christ Jesus—as to me—by 
my presence wi’ ye again. 

27. Only, in siccan a way as is 
wordie o’ the Gude-word, airt yere 
lives ; sae that gin I come and see 
ye, or gin I be frae ye, I may be 
hearin o’ ye, that ye staun siccar i’ 
ae spirit, wi’ ae saul joined thegither, 
for the faith o’ the Gude-word ; 

28, And no bein fley’t in ony 
thing by thae opposin their sels: 
whilk, in truth, is for them a token 
o’ destruction, but o’ yere salvation ; 
and this frae God. 

29. For, to you was gien as a 
favor, no only to be haein faith in 
Christ, but eke in his behauf to be 
sufferan : 

30. Haein the like tulzie that ye 
saw in me, and noo hear in me. 


CHAPTIR TWA. 


Christ's humbleness. Timothy and anither 
sent to them. 

IN, than, thar is ony comfort in 

Christ, gin ony consolation 0’ 
love, gin ony fellowship o’ the Spirit, 
gin ony tender-mercies and com- 
passions, 

2. Croon ye my joy, that ye a’ 
may regaird the same things, and hae 
the same love ; a’ ane in saul, the ae 
thing regairdin. 

3. Doin naething for strife’s sake, 
nor for pride’s sake ; but in humble- 
ness o’ mind, lookin aye on ane- 
anither as bein better nor yersels. 

4. No lookin on yere ain things 
allenarlie, but ilk ane at anither’s 
things. 

5. That whilk ye in Christ Jesus 
1 prefer, that prefer ye in yersels ; 

6. Wha bein originally i’ the form 

PHILIPPIANS, II. 


een as Christ was. 


o’ God, thocht it no a thing to seize 
on, to be coontit aiqual wi’ God ; 

7. But humbl’t his sel, takin a 
servant's form, and comin in man’s 
likeness ; and, bein fund in condition 
asa man, 

8. He made his sel lowly, becomin 
obedient e’en till the deid; aye, death 
on a cross. 

9. Whaur-for God upliftit him far 
on heigh, and gied him a name whilk 
is 2aboon ilka name ; 

10. That i the name o’ Jesus, ilka 
knee soud lout, o’ thae in heeven, 
and thae on the yirth, and aneath 
the yirth, 

11. And ilka tongue soud own 
that Jesus Christ is Lord, to the 
glorie o’ God the Faither. 

12. Sae, than, beloved, e’en as ye 
hae aye obey’t, no in my presence 
alane, but noo muckle mair whan I 
am awa, work ye oot yere ain salva- 
tion wi’ fear an trim’lin. 

13. For God it is wha is workin in 
ye, baith the ettlin and the inward 
doin conform to his gude pleasur. 

14. And do a’ things free frae 
yammerin, and argle-barglin, 

15. That ye may become fautless - 
and innocent bairns o’ God, wyteless _ 
amang a thrawart and _ perverse 
generation ; amang wham schaw yer- 
sels as lichts i’ the warld ; 

16. Giean oot the word o’ life, for 
a glorie to me i’ the day o’ Christ, 
that I didna rin in vain, nor toil in 
vain. 

17. But, gin I am e’en to be offer’t 
on the sacrifeece and service 0’ yere 
faith, I am blythe in mysel and 
blythe wi’ you. 

18. And—as to the same thing— 
be ye blythe in yersels and blythe 
wi’ me! 

19. But I am lookin forrit i’ the 





1v. 5. The text’s no clear ; it may aither 
be, ‘‘ Whate’er ye prefer as Christians, 
that prefer ye!” or “‘ Whate’er Christ 
prefers [or whatever ye admire in Christ], 
that prefer ye!” 


2V.9. Is this the name in Ex. ii. 14? 


Fause teachers. 


Lord, sune to send Timothy to ye; 
sae that e’en I may be made blythe, 
whan I ken yere state. 

20. For I hae nae ane like him in 
saul, wha wull be sae aefauld-anxious 
aboot yere state : 

21. For they a’ seek eftir their ain 
things, no the things o’ Jesus Christ. 

22. But the prufe o’ him ye ken; 
for, like a bairn wi’ a faither, he has 
had service thegither wi’ me i’ the 
Gude-word. 

23. Sae I am lookin forrit to send 
him at ance, whane’er I may look awa 
frae the things that concern me. 

24. But I lippen i’ the Lord that I 
mysel may come sune. 

25. Yet I thocht it needfu’ to send 
t’ye Epaphroditus, my brither, and 
marrow, and fellow-sodger, but your 
messenger, and the provider for my 
needs. 

26. For he was unco fain to see ye 
a’; and in dolor for that ye had 
heard he had been ill. 

27. And, in truth, he was ill, and 
nar to the deid; but God schawed 
mercie to him, and no to him allen- 
arlie, but to me as weel, least sorrow 
on sorrow I soud dree. 

28. Wi’ the mair entreaty I hae 
sent him, that, seein him again, ye 
soud be blythe, and I hae the less dool. 

29. Be ready than to tak him t’ye, 
wi’ a’ joy i’ the Lord ; and siclike as 
thir haud ye in honor ; 

30. For it was for the sake o’ 
Christ’s wark he was nar to the 
deid ; rinnin risk wi’ his life that he 
micht mak up yere want o’ care for 
me. 


CHAPTIR THRIE. 


Beware o’ fause teachers! A’ things o’ oor 
ain are naething for Christ. 
ae noo, to sum up, my brethren: 
Be blythe i’ the Lord! To 
write to you the ‘same things isna 
fashious, whilst for you it is safe. 
2. Be ye ware o’ the dougs, tak ye 
tent o’ the workers o’ ill, keep awa 
frae the ? conceesion. 


PHILIPPIANS, III. 











Pauls humility. 


3. For we are the circumceesion, 
wha worship in God’s Spirit, and 
glorie in Christ Jesus, and pit nae 
stress on things o’ the flesh. 

4, H’en though I mysel micht lay 
some stress e’en on things o’ the 
flesh. Gin ony ither man thinks to 
hae ocht to glorie o’ in the flesh, I 
yet mair ! 

5. In circumceesion, an aucht-day 
bairn ; o’ Isra’l’s sons ; 0’ Benjamin’s 
tribe ; a Hebrew o’ Hebrews; as to 
law, a Pharisee ; 

6. As to zeal, persecutin the Kirk ; 
as to richtousness o’ Law, wyteless. 

7. But, whatna things war a gain 
to me, thae hae I esteemed loss for 
the sake o’ Christ ! 

8. But, in truth, doubtless I am 
esteemin a’ things to be loss, for the 
unco preciousness 0’ the lear o’ Jesus 
Christ my Lord ; for wham I suffer’t 
the loss o’ a’ things, and coont them 
as midden-orts, that I may win 
Christ, 

9, And may be in him; no haein 
for my richtousness that frae the 
Law—but that throwe faith in Christ; 
the richtousness that is frae God, by 
faith : 

10. To come to ken him, and the 
pooer o’ his ? Risin-again, and to be a 
marrow wi’ him in his sufferans, bein 
conform to his death. 

11. Gin aiblins, by ony means, I 
may win on to the “ Risin-again” ; 
that frae amang the deid. 

12. No that I hae it noo, or sae 
sune had been made perfete; but I 
press on, gin that I may grip haud 


1V.1. He may mean the ‘“‘same things ” 
he tell’t them in word when he was wi’ 
them ; or, the ‘‘same things” he was, 
aboot the same time, sendin to the 
Ephesians, etc. 

2V, 2, This is naither richtly a Scots 
word, nor an English ane. It means 
cuttin-aff, or mutilatin ; but it marrows 
weel wi’? the ither word, ‘‘circum- 
ceesion.” 

3V.10. No the pooer by whilk he raise 
frae the deid, but the pooer—the unco 
force and influence—o’ that great fact 
on the Apostle’s ain mind, 

Staun siccar ! 


o that for whilk I was grippit by 
Christ. 

13. Brethren, I, as to mysel allen- 
arlie, am-na yet reckonin to hae 
grippit haud ; but ae thing I div: 
forgettin the things ahint, and raxin 
oot to thae things that are afore, 

14. I press on for the gree, for the 
prize o’ the biddin (frae on heigh) o’ 
God in Christ Jesus. 

15. As mony o’ us, than, as are 0’ 
fu’ stature, lat this be oor mind ; and 
gin ye be mindit anither way, God 
wull mak it plain to ye. 

16. Nane-the-less, as far on as we 
hae gotten, lat us resolve to gang on 
in the same rule. 

17. Brethren! be ye followers 0’ 
me thegither ; and tak tent o’ thae 
that sae gang, e’en as ye hae us for 
an example. 

18, For mony walk, o’ wham I aft 
tell’t ye, and noo, e’en wi’ tears tell 
ye: faes o’ the Cross o’ Christ ! 

19. Whase hinner end is destruc- 
tion, whase god is their wame, and 
whase glorie is in their shame ; wha 
mind things o’ the yirth. 

20. For oor citizen-richts are in 
Heeven, oot o’ whilk fain look we for 
a Saviour, the Lord Jesus Christ ; 

21. Wha wull change the body o’ 
oor laigh-estate, to be like to the 
body o’ his glorie; conform to the 
inwart workin, whaur-by he has 
pooer e’en to bring a’ things intil 
subjection to his sel. 


CHAPTIR FOWR. 


Gude advisement, wi’ his pairtin commen- 
dation. 

ND sae, my brethren, belov’d and 

mickle-langed-for, my rejoicin, 
sae staun siccar i’ the Lord, my be- 
loved ! 

2. Euodia I entreat, and Syntyche 
I entreat, that ye be o’ ae mind, i’ the 
Lord. 

3. And I entreat ye as weel, leal 
yoke-fellow, be ye helpin thae weemen 
wha, in truth, helpit me 1’ the labor 
o’ the Gude-word ; wi’ Clement too, 

PHILIPPIANS, IV. 





Pairtin words. 


and my ither marrows, whase names 
are i’ the Buik o’ Life. 

4. Be glad i’ the Lord aye; and 
again I say, “ Be glad!” 

5. Lat yere reasonableness be kent 
to a’ men: the Lord is at haun. 

6. For naething be ye trauchl’t 7 
yere minds; but in a’ things by 
prayer and supplication, wi’ gean 0’ 
thanks, lat yere needs be made kent 
to God. 

7. And the peace o’ God that is 
aboon a’ oor thocht, sal keep yere 
hearts and yere thochts in Christ 
Jesus. 

8. And for the lave, brethren, ! As 
mony things as are leal, as mony 
things as are honorable, as mony 
things as are just, as mony things as 
are pure, as mony things as are 
bonnie, as mony things as are 0’ 
gude repute; gin thare be ony virtue 
whatsoe’er, gin thar be ony praise, 
tak ye accoont o’ thir things. 

9. Whatna things ye baith learned 
and gat, and heard and saw, in me, 
do ye the same: and the God o’ 
peace sal be wi’ye. 

10. But I was made to be unco 
blythe i’ the Lord, that noo i’ the - 
end, yere care for me _ blossom’d 
again: tho’ in truth ye war ‘carin, 
but wantit opportunity. 

11. No that I was in need, am I 
speakin ; for I ken, hoosoe’er I am, 
to be content. 

12. I ken baith hoo to be brocht 
laigh, and I ken hoo to hae mair nor 
eneuch ; in a’ ways, and in a’ things 
hae | been instruckit, baith to be fu’ 
and to hung’er, baith to hae ower- 
and-aboon, and to want. 

13. I can do a’ things, by him wha 
strenthens me ! 

14. Nane-the-less, ye did weel, in 
haein a co-stewardship wi’ me in the 
distress. 


1V.8. Take ye tent, hoo faith wull aye 
mak itsel kent by gude warks! Coud 
ony ane keep step wi’ sic things, wha. 
hadna first keepit step wi’ Christ ? 


Thanks to 


15. Noo ye Philippians ken, that 
i the beginnin o’ the Gude-word, 
whan I gaed oot frae Macedonia, no 
e’en ae kirk had fellowship wi’ me, i’ 
the maitter o’ giean and takin, but 
ye only. 

16. For e’en in Thessalonica, ye 
sent, ance and again, till my need. 

17. No that | seek eftir a gift: but 
I seek eftir the frute that is to in- 
crease to yere accoont. 

18. But I hae rowth o’ a’ things, 
and mair nor eneuch; I hae been 
filled, haein frae Epaphroditus the 
things frae you, a sweet odor, an 


PHILIPPIANS, IV. 





the Philippians. 


acceptable offeran, weel-pleasin tae 
God. 

19. But my God wull mak up for 
ye ilka need, conform to the riches 
o’ his glorie in Christ Jesus. 

20. Noo to oor God and Faither 
be glorie, for evir and for evir. 
Amen ! 

21. Salute ye every saunt in Christ 
Jesus. The brethren that are wi’ me 
salute ye. 

22. A’ the saunts salute ye; in 
especial they o’ Cesar’s hoosehauld. 

23. The tender-love o’ the Lord 
Jesus Christ be wi’ yere spirit ! 

COLOSSIANS. 





CHAPTIR ANE. 


Paul tells what Christ is like: he likes weel 
to describe his Freend ! 
pach: an Apostle o’ Christ Jesus, 

throwe God’s wull, wi’ Timothy, 
oor brither, 

2. To the holie and leal brethren 
in Christ in Colosse: tender-love to 
ye, and peace, frae God oor Faither, 

3. We are aye giean thanks to 
the God and Faither o’ oor Lord 
Jesus Christ ; praying at a’ times on 
yere behauf. 

4. Hearin o’ yere faith in Christ 
Jesus, and the love ye bear to a’ 
the saunts. 

5. On accoont o’ the hope that is 
lyin-by for ye i’ the Heevens, 0’ 
whilk ye heard afore 7’ the word 0’ 
the truth o’ the Blythe-message, 

6. That has come to you, e’en as 
it is bearin frute and growin i’ a’ the 
warld, sae amang you as weel, frae 
whatna day ye first heard the sough 
o’t, and cam to ken the tender-love 
o God in truth: 

7. Conform to what ye had frae 
Epaphras, oor dear fellow - servant, 
wha is a leal servitor o’ Christ for 
lus; 

8. Wha eke made kent to us your 
love i’ the Spirit. 

9. And for this, we oorsels, frae 
what day we heard it, cease-na 
prayer and seekin, that ye may be 
filled wi’ the fu’ knowledge o’ his 
wull, in a’ wisdom and spiritual dis- 
cernment ; 4 

10. That ye soud walk in sic 
mainner wordie o’ the Lord, until 
pleasin him ; in a’ gude warks bearin 
frute, and growin in the lear o’ God. 

11. In a’ micht bein made michty, 
conform to the micht o’ his ain 





1V.7. He continued Paul’s wark amang 
them. 

glorie for a’ tholin and patience wi’ 
oy. 

Yo, Giean thanks to the Faither, 
wha gars us to be fit to partak o’ the 
inheritance o’ the saunts in licht ; 

13. Wha deliver’t us oot o' the 
pooer o’ the mirkness, and translatit 
us intil the Kingdom o’ the Son o’ 
his love. 

14. In wham we hae redemption, 
the passin by o’ sins. 

15. Wha is the likeness o’ the 
invisible God, the ? first-born o’ a’ 
the creation. 

16. For in him war a’ things 
creatit, things in Heeven and things 
on the yirth, the things seen and the 
things no seen; whether throns, or 
dominions, or principalities or author- 
ities—-thir a’, throwe him, and for his 
sake, hae been creatit. 

17. And he is afore a’ things, and 
by him a’ things haud thegither, 

18. And he is the heid o’ the 
body, the Kirk; wha is the original, » 
the “first-born” frae mang the deid ; 
that he may become, amang a’, the 
pre-eminent. 

19. For in him it was the gude- 
pleasur o’ the Faither that a’ bound- 
less rowth soud dwall ; 

20. And throwe him to reconcile 
a’ things to his sel, makin peace 
throwe the blude o’ his cross, 
whether things on yirth, or things 
in the Heevens. 

21. And you, at ae time bein 
fremd, and wi’ enmitie i’ yere minds 
by ill warks, has he fu’-reconciled, ; 

22. I’ the body o’ his flesh, throwe 
his death, to bring ye intil his 
presence holie, and fautless, and 
wyteless. 





2V. 15. That is ‘the heir” o’ a’ creation : 
for i’ the essence o’ his bein, he was 
naither creatit nor born, 


The riddle o’ the ages. 


23. Gin at least ye bide i’ the 
faith, sterk and steive, and no dung- 
awa frae the hope o’ the Gude-word 
ye heard, that was preached till a’ 
the creation ’neath the heevens; 0’ 
whilk I Paul becam a servitor. 

24. Noo I am blythe to suffer on 
yere behauf, and am fillin up what 
was wantin o’ the Christ-tribulations 
in my flesh, on account o’ his body, 
that is the kirk : 

25. O’ whilk I becam a servitor, 
conform tae the stewardship o’ God, 
whilk was gien me for you, to fulfil 
the word o’ God. 

26. The riddle that was hidden 
awa frae the ages and the generations, 
but is at this time made kent to the 
saunts ; 

27. To wham God wulled to mak 
it kent, e’en the treasur o’ the glorie 
o this riddle i’ the nations, whilk is 
Christ in you, the hope o’ glorie. 

28. Wham we declare, warnin ilka 
man, and teachin ilka man in a’ 
wisdom, that we soud present ilka 
man perfete in Christ. 

29. To whilk end I am toilin, 


battlin accordin to his workin, whilk 


works in me wi’ pooer. 


CHAPTIR TWA. 


Christ for safety; and no philosophy or 
ordinances ! 


\ hee I wad hae ye ken hoo great a 

fecht I am haein for ye, and for 
thae o’ Laodicea; and for as mony 
’ as haena seen my facevi’ the flesh. 

2. In order that their hearts may 
be comfortit, bein wrocht a’ intil ane 
in love, e’en till a’ the treasurs o’ the 
perfete assurance o’ the mind, till a 
fu’ knowledge o’ the mysterie o’ God, 
e’en Christ. 

3. In wham are a’ the treasurs 0’ 
wisdom and lear hidden. 

4, But I am sayin this, that nane 
may wyle ye agley wi’ fleechin words. 

5. For gin I be sindry frae ye i’ 
the flesh, yet am I ane w’ye 7’ the 
Spirit, rejoicin, and seein yere order- 


COLOSSIANS, IL. 





Christ for safety. 


liness, and the steive biggin o’ yere 
faith anent Christ, 

6. In sic way as ye received Christ 
Jesus the Lord, in him be walkin! 

7. Bein firm-rutit and up-biggit in 
him, and bein made siccar 7’ the 
faith, conform till yere teachin; 
aboundin in thanksgivin. 

8. But tak ye tent, least some ane 
may be makin booty o’ ye, throwe 
philosophy and vanities o’ deceit, 
conform to men’s instruction, con- 
form to the warld’s elements, and no 
conform to Christ. 

9. For in him dwalls a’ the abund- 
ance o’ the Godheid in form-o’-body. 

10. And ye are made fu’ in him, 
wha is the heid o’ a’ principalitie and 
authoritie ; 

11. In wham ye hae been circum- 
cees’d wi’ the circumceesion no wi’ 
hauns, i’ the pittin-aff o’ the body o’ 
the flesh, i’ the 1!‘ Christ-circum- 
ceesion ” ; 

12. Bein wi’ him bury’t i’ yere 
bapteezin, in whilk ye war raised wi’ 
him again, throwe the faith o’ the 
workin o’ God, wha raised him frae 
’mang the deid : 

13. And you, deid i’ the sins and 
uncircumceesion 0’ yere flesh, he has 
made to leeve again wi’ him; oot o’ 
love forgiean us a’ offences. 

14. Blottin oot the haun-write 
again us, in ordinances, that was 
contrar to us; and took it awa, 
nailin it to his cross! 

15. And haein strippit principali- 
ties and pooers, he made a plain 
spectacle o’ them, and a triumph 
ower them thar-by. 

16. Lat nane, than, be condemnin 
ye anent eatin or drinkin, or in 
regaird o’ a feast, or a new-mune, or 
the Sabbaths ; 

17. That are a “shadow” o’ comin 
things ; but the “ body ” is Christ. 





1V. 11. Trow ye hoo the circumceesion 
we hae wi’ Christ is a’ a spiritual thing? 
The reference here isna to the circum- 
ceesion o’ the bairn Jesus, whan aucht- 
days auld. 

The ‘new man” 


18. Lat nane twine ye, by a 
putten-on humility, like the worship 
o’ an Angel; pratin aboot things he 
“has seen”; swalled up wi’ the vain 
importance o’ a carnal mind. 

19. And no haudin steive the heid, 
oot o’ whilk the hail body, throwe 
the joints and union-bands haein 
supply, and joinin itsel thegither, is 
growin wi’ the growth o’ God. 

20. Gif ye dee’t wi’ Christ frae the 
warld’s elements, hoo, than (as gin ye 
war still leevin i’ the warld), are ye 
subject to ordinances : 

21. “ Ye mauna handle,” “ ye 
maunna taste,” “‘ ye mauna touch ! ” 

22. (Whilk are a’ to come to an 
end in the usin!) conform to the 
commauns and teachins o’ men ? 

23. Whilk, in truth, are things, in 
ae view, haein an appearance 0’ wyss- 
heid in ane’s ain-devised worship and 
humility of mind, and ill-doin wi’ 
ane’s ain body: no in ony honor: 
—merely a satisfying o’ the flesh. 


CHAPTIR THRIE. 


The new man to be putten-on ; and a’ folk, 
in a stations to do God’s wull. 


Gs; than, ye war raised frae the 

deid wi’ Christ, seek the things 
on Heigh, whar Christ is, at God’s 
richt haun sittin. 

2. Be determined on things aboon, 
no on thae o’ the yirth. 

3. For ye dee’t, and yere life has 
come to be hid, e’en wi’ Christ, in 
God. 

4, Whanso’er Christ, oor life, sal 
be seen, your life, than, alang wi’ his, 
sal be seen in glorie. 

5. Slay, than, yere members, as 
to things on the yirth: lachery, im- 
purity, passion, base desires, and 
greed, whilk is eidol-servin. 

6. For whilk things God’s ang’er 
is comin on the bairns o’ disobedience. 

7. In whilk, e’en ye walkit at ae 
time ; whan ye war leevini’ the same. 

8. But noo pit ye them a’ awa: 
ang’er, wrath, malice, misca’in, shame- 
fu’ talk oot 0’ yere mooth. 

e 


to pit awa the ‘‘ auld.” 


9. Speak-na twafauld ane to 
anither ; haein put aff frae ye the 
“auld” man, wi’ a’ his deeds, 

10. And haein putten on ye the 
“new,” wha is formed anew into 
knowledge, eftir the likeness o’ him 
that creatit him. 

11. Whaur naither “Greek” nor 
‘“‘ Jew ” comes in ; circumceesion nor 
uncircumceesion, fremd ane, Scythian, 
bond, nor free: but Christ a’; and 
Christ in a’. 

12. Pit ye on, than, as chosen 
anes o’ God, holie and weel-lo’ed, 
the tender-affections o’ compassion, 
graciousness, humbleness o’ mind, 
canniness, patience : 

13. Tholin ane-anither, in tender- 
ness forgiean ane-anither, gin aiblins 
ony ane has a compleent again ony ; 
e’en as the Lord oot o’ love forgae 
you, sae do ye. 

14, But ower and aboon a’ thir 
things, hae ye love, whilk wull bind 
thegither a’ things in perfeteness. 

15. And lat the peace o’ Christ be 
Regent in yere hearts ; till whilk ye 
war bidden, as ae body; and be ye 
thankfu’. 

16. Be the word o’ Christ dwallin. 
in ye richly ; in a’ wyss teachin and 
admonishin o’ yersels, in psalms, in 
hymns, and godly sangs: liltin i’ yere 
hearts to God in yere gratitude. 

17. And in a’ things, whatsae’er 
ye be doin, in word or in wark, do a’ 
in the name o’ the Lord Jesus, giean 
thanks to yere God and Faither 
throwe him. 

18. Wives, submit yersels to yere 
husbands, as is fittin in the Lord. 

19. Husbands, lo’e yere wives, and 
be-na set again them. 

20. Bairns, be ye biddable to yere 
parents in a’ things, for this is weel- 
pleasin 7’ the Lord. 

21. Faithers, wauken-na up ang’er 
in yere bairns, least they be dis- 
heartened. 

22. Servants, be biddable in a’ 
things to yere maisters i’ the flesh ; 
no by way o’ ee-service, as men- 


To maisters. 


pleasers, but in aefauldness o’ heart, 
fearin the Lord. 

23. Whatsae’er ye may do, oot 0’ 
the saul do it, as for the Lord, and 
no for men. 

24, Kennin that frae the Lord sal 
ye duly receive the gree, e’en the 
inheritance: to the Lord Christ are 
ye doin service. 

25. For he that is doin wrang- 
ouslie, sal hae return’t to him what 
he wrangouslie did; and thar is nae 
walin oot o’ faces. 


CHAPTIR FOWR. 


Deal cannilie wi? thae no yet brochtin! A 
hantle o’ gude wishes for his freends. 


ees, do justice and equity 
to yere servants; mindin that 
ye too hae a Maister in Heeven. 

2. Gie yersels to prayer; takin 
tent thar-in, wi’ giean o’ thanks. 

3. And prayin for us as weel, that 
God wull unsteek to us a door for 
the word, to speak the ferlies o’ 
Christ, for whilk I hae become a 
prisoner ; 

4, That I may mak it plain; e’en 
as I am hauden to speak. 

5. Walk ye wyssly anent thae oot- 
side ; !obteenin the opportunity for 
yersels ; 

6. Yere speech at a’ times bein wi’ 
grace, kitchen’d wi’ saut; that ye 
may ken hoo ye soud be giean ilk 
ane his answer. 

7. A’ that regairds me, Tychicus 
wull mak kent t’ye—the weel-lo’ed 
brither, and faithfu’ servitor, and 
fellow-server i’ the Lord. 





iV. 5. Tak ye tent o’ opportunities ! 
““obteen” them (‘‘ buy them”), They 
come gey aften, gin ye watch for them, 
as ye wad for a gude bargain ! 

Gude wishes. 


8. Him hae I sent t’ye, for this 
vera thing, that ye may ken the 
things regairdin us, and that he 
micht comfort yere hearts. 

9. Thegither wi’ Onesimus, the 
leal and weel-lo’ed brither, wha is 
frae amang ye. A’ things here wull 
they mak kent t’ye. 

10. Aristarchus, my marrow in 
captivity, salutes ye; and Mark, 
cousin o’ Barnabas, anent wham ye 
had instructions. Gin aiblins he 
comes to ye, gie him welcome. 

11. And Jesus, the ane ca’d 
« Justus” ; they bein o’ the circum- 
ceesion. Thir alane are fellow- 
workers i’ the kingdom o’ God ; wha 
in truth, hae been comforters o’ me. 

12. Epaphras salutes ye, wha is 
frae ’mang ye, a servitor o’ Jesus 
Christ : at a’ times warslin in yere 
behauf in prayer, that ye may be 
made to staun complete, and wi’ fu’ 
assurance in a’ things o’ the wull o’ 
God. 

13. For I bear witness, that he has 
unco fainness for ye, and for thae in 
Laodicea, and thae in Hierapolis. 

14. Luke, the weel-lo’ed leech, and 
Demas, salute ye. 

15. Salute ye the brethren in 
Laodicea ; and Nymphas, and the 
meetin that is in their hoose. 

16. And whansae’er the letter 
has been read amang ye, e’en mak it 
to be read i’ the Kirk o’ the Laodi- 
ceans: and that, as weel, the ane 
oot o’ Laodicea be read. 

17. And say to Archippus: “Tak 
tent weel to the stewardship ye 
received i’ the Lord, that it ye may 
fulfil !” 

18. The salutation o’ me Paul, wi’ 
my ain haun. Mind ye my chains! 
Tender love be wi’ ye! 

FIRST THESSALONIANS. 


CHAPTIR ANE. 
Their faith was spread abreid: and Paul 
rejoices in’t. 

| Eh and Silas, and Timothy, to 

the Kirk o’ the Thessalonians, in 
God the Faither, and the Lord Jesus 
Christ. Tender love to ye, and 
peace. 

2. We are aye giean thanks to 
God for ye a’, namin ye in oor 
prayers. 

3. Never failin to mind yere wark 
o’ faith, and toilin in love, and tholin 
in hope in oor Lord Jesus Christ, 
afore oor God and Faither. 

4. We kennin, brethren belov’d o’ 
God, yere choice. 

5. And hoo that oor Gude-word 
didna come to ye as tidings in word 
alane; but eke in pooer and the 
Holie Spirit, and in strang certaintie; 
e’en as ye kent whatna kind o’ men 
we schawed oorsels amang ye for 
your sakes : 

6. And ye took paittern eftir us, 
and eftir the Lord, takin to ye the 
word amang mickle affliction, wi’ joy 
i’ the Holie Spirit, 

7. Sae that ye cam to be a 
paittern to a’ the believin anes, in 
Macedonia and in Greece. 

8. For, frae you has soondit oot 
the Lord’s word, no alane in Mace- 
donia and Greece, but in a’ ither 
pairts, yere faith whilk is to God- 
ward has gane oot; sae that we hae 
nae need to speak o’t. 

9. For ! they, their sels, tell aboot 
us, whatna sort o’ comin-in we had 
to ye, and hoo ye turned aboot frae 
eidols to God, to ser’ a God—a 
leevin reality. 





1V.9,. That is the folk that spak o’ the 
Lord’s cause in Thessalonica ; whether 
aiblins as traders they had been till that 
great mart, and heard it ; or men o’ that 
place, wha had carry’t the Gospel abreid. 

10. And to look for his Son frae 
Heeven, wham he raised frae amang 
the deid, e’en Jesus, wha saves us 
frae the wrath that’s comin. 


CHAPTIR TWA. 


He comforts his sel in lookin back ower the 
way he cam amang them ; what he said, 
and what he did, and what he dreed. 


Ee ye ken yersels, brethren, oor 
comin amang ye, that it was leal 
and true. 

2. But eftir we had dreed afore, 
and war treatit in a shamefu’ way, as 
ye ken, at Philippi, we war free o’ 
utterance in oor God to tell ye the 
Gude-word o’ God, wi’ muckle strife. 

3. For oor coonsellin isna a’ error, 
nor o’ vileness, nor in twafauldness ; 

4. But e’enas we hae been lippened 
by God to be chairged wi’ the Gude- 
word, in siclike mainner div we speak, 
no to pleasur man, but raither God 
wha tries oor hearts. 

5. For at nae time did we hae 
flatterin words, e’en as ye ken; nor © 
made a cloak for self-seekin. God 
kens. 

6. Nor seekin praise o’ men, naither 
frae you, nor frae ithers: tho’ we had 
pooer o’ claimin * support as Christ’s 
Apostles. 

7. Nane-the-less, we war cannie 
amang ye, as gin a nursin-mother war 
cherishin her ain bairn. ; 

8. And sae, bein fain for ye, we 
had been willin to gie ye no the 
Gude-word 0’ God only, but e’en oor 
ain sauls ; for that ye had come to. 
be sae loe’d o’ us. 

9. For ye mind, brethren, oor toils 
and sairs: nicht and day toilin, that 
we micht-na be a burden to ony 0’ 
ye, we made kent t’ye the Gude-word 
o’ God. 


27V. 6. The support, or daily breid, he 
gained for his sel (verse 9). 





His fain desires, 


10. Ye are witness (and God), hoo 
purely, and richtouslie, and faultless- 
lie, we carry’t oorsels amang you wha 
believe. 

11. Just as ye ken, hoo to ilk ane 
o’ ye we war like as a faither to his 
ain bairns, comfortin and heartenin 
ye, and testifyin ; 

12. That ye soud walk wordie o’ 
God, wha has bidden ye to his ain 
kingdom and glorie. 

13. And for this too we are aye 
giean thanks to God, that whan ye 
had frae us the word o’ the message, 
e’en God’s message, ye took it to ye, 
no as man’s word, but e’en as it is 
truly, God’s word, whilk is e’en 
workin inwardly in you wha believe. 

14. For ye took paittern, brethren, 
eftir the Kirks 0’ God that are in 
Judea in Jesus Christ—in that the 
same things ye tholed frae yere ain 
countrymen that they did frae the 
Jews ; 

15. Whaslew baith the Lord Jesus 
Christ, and the Prophets ; and us they 
persecute, and are displeasin to God, 
and contrary to a’ men ; 

16. And wad hinner us frae speakin 
to the Nations that they micht be 
saved, to fill up their ain sins aye ; 
for wrath is comin on them to the 
hinner end o’t. 

17. But we, brethren, bein taen awa 
frae ye for an ’oor—in presence, no in 
heart—sae muckle the mair socht to 
see yere face, wi’ unco fainness. 

18. And sae I uncolie desir’t to 
come t’ye, ance and again ; but Sau- 
tan hinder’t us. 

19. For what sal be oor hope, or 
joy, or croon o’ oor glorie? Sanna 
e’en ye thus be, afore oor God, at his 
1 presence ? 

20. For ye are oor glorie and oor 


joy ! 


1'V.19. Oor English has it “comin.” But 
Paul’s word here isna sae muckle 
*‘comin,” as “ haein come,” or ‘‘ pre- 
sence”: parousia: no an action sae 
muckle as a condition. See in iii. 13, 
and elsewhaur. 


I. THESSALONIANS, III. 





Timothy’s visit. 


CHAPTIR THRIE. 
Timothy, haen been till Thessalonica, and 
back again, gars Paul rejoice. 
8 sae whan we could nae lang’er 
lat-be, we war well-pleased to be 
left in Athens alane, 

2. And sent Timothy, oor brither 
and God’s servant i’ the Gude-word 
o’ Christ, to gar ye staun siccar, and 
comfort ye i’ yere faith. 

3. Sae that nae ane soud be dauntit 
by their afflictions ; for ye ken yersels 
that we war appointit for the same. 

4, For e’en whan we war wi’ ye, 
we tell’t ye afore, that we soud dree 
afflictions ; e’en as it cam aboot, and 
ye ken. 

5. And for this cause, nae mair 
happin ower my fainness, I sent to 
ken o’ yere faith, least by ony means 
the tempin-ane had tempit ye, and 
oor toil soud be a’ in vain! 

6. But noo Timothy, comin to us 
frae you, feshin us gude word o’ yere 
faith and love, and that ye kindly 
hae mind o’ us at a’ times, bein unco 
fain to see us, e’en as we are fain to 
see you,— 

7. For this cause we are comfortit, 
brethren, o’ ye, as to a’ oor distress 
and affliction, by yere faith : 

8. For noo we hae life in us, gin 
ye staun steive i’ the Lord. 

9. For whatua thanksgivin cam we 
gie to the Lord anent ye, for a’ the 
joy we rejoice wi’ afore oor God, 
because 0’ you ; 

10. Nicht and day, wi’ unco abund- 
ance, makin petition for the behauldin 
o’ yere faces, and makin perfete the 
things that are wantin 7’ yere faith ? 

11. But, may it be, that oor God 
and Faither himsel, and oor Lord 
Jesus Christ, airt oor way t’ye ! 

12. That the Lord may mak ye to 
increase, and be unco abundin in 
yere love ane to anither, and to a’ 
men ; e’en as wi’ us towards you, 

13. For the up-biggin o’ yere hearts, 
to be wyteless in holiness, afore oor 
God and Faither, at the presence 0’ 
oor Lord Jesus wi’ a’ his saunts. 

Aboot richt leevin. 


CHAPTIR FOWR. 
Fotk soud be pure ? their life, wha look for 
the comin o’ the Lord ! 
ee forby, we entreat ye, brethren, 
and coonsel ye i’ the Lord 
Jesus, that e’en as ye had frae us hoc 
ye soud be walkin and pleasin God— 
e’en as ye are walkin—that ye 
abound yet mair and mair. 

2. For ye ken whatna chairges we 
gied ye throwe the Lord Jesus. 

3. For this is a thing God desires, 
e’en yere holiness ; that ye keep frae 
lecherie. 

4. That ye soud ken, ilk ane o’ ye, 
to possess himsel o’ his ain body in 
holiness and honor. 

5. Noi’ the passion o’ ill-desires ; 
e’en as the heathen wha ken-na 
God ; 

6. That nae man gang ayont, and 
defraud i’ this maitter his brither ; 
for an avenger is the Lord anent a’ 
thir, e’en as we tell’t ye afore, and 
testify’t. 

7. For God didna ca’ ye to vile- 
ness, but to holiness. 

8. He, than, that disna heed, dis- 
‘regairds no a man, but God; wha 
gies his Holie Spirit to ye. 

9. But, anent love to the brethren, 
ye need-na that I write to ye; for 
ye yersels are instruckit o’ God to 
lo’e ane-anither. 

10. And, in truth, ye do sae to a’ 
the brethren that are i’ the hail o’ 
Macedonia. But we entreat ye, 
brethren, that ye owerflow yet the 
mair. 

11. And that ye ettle to be quate, 
and mind yere ain affairs, workin 
wi yere ain hauns, e’en as we ga’e ye 
chairge ; 

12. That ye may walk honorably 
toward thae that are oot-by; and 
that ye may lack in nocht. 

13. But we desire-na ye soud be 
ignorant, brethren, as to the faun 
asleep, least ye be sorrowin conform 
to the lave, wha hae nae hope. 

14. For gin we believe that Jesus 
dee’t and raise again, e’en sae sal 

I. THESSALONIANS, V. 








The Day o the Lord. 


God lead oot thae wha fell asleep in 
Jesus, wi’ him. 

15. For this to you we say, by the 
word o’ the Lord, that we, wha are 
leevin to the comin o’ the Lord, sal 
in naegate win forrit afore them wha 
are faun asleep. 

16. For the Lord himsel sal come 
doon frae Heeven wi’ a shout, wi’ an 
Archangel’s voice, and a trumpet 0’ 
God ; and the deid in Christ sal rise 
foremaist. 

17. Eftir that, we, the leevin that 
are left, a’ at ance, thegither wi 
them, sal be claught awa in cluds to © 
meet the Lord 7’ the lift: aud sae 
at a’ times, thegither wi’ the Lord sal 
we be! 

18. Sae than, comfort ye ane- 
anither wi’ thir words. 


CHAPTIR FYVE. 


The Day o the Lord comin on, we are to he 
ready to meet him ; leadin holie lives, and 
denyin w sin. 

UT, as to the times and the 

occasions, brethren, ye need-na 
that I write ocht to ye ; 

2. For ye yersels weel ken that _ 
the Day o’ the Lord sae comes as a 
thief i’ the nicht. 

3. At siccan times as they may be 
sayin, ‘‘ Peace and safety ” ; than, o’ 
a suddaintie, destruction comes on 
them—as birth-pangs on a_bearin 
wumman—and in naegate may they 
escape. 

4, But ye, brethren, are-na i’ the 
mirk, that the Day soud come on ye 
as a thief. 

5. For ye are bairns o’ light ; sons 
o’ the day ; we are-na o’ the nicht, 
nor yet o’ the gloom. 

6. Sae than, lat us no be sleepin, - 
as div the lave, but lat us be wary, 
and keepin sober. 

7. For folk that sleep, sleep by 
nicht ; and folk that mak theirsels 
fu’, by nicht are fw’. 

8. But we, bein o’ the day, lat us 
be eident, haein putten on the prufe- 


Comfort ane anither. 


coat o’ faith and love; and as a 
helmet the hope o’ salvation. 

9. For God didna gie us ower to 
wrath, but to come into salvation 
throwe oor Lord Jesus Christ. 

10. Wha dee’t for us, that, gin we 
be waiken, or gin we be ! sleepin, we 
a’ at ance, and a’ thegither, micht be- 
gin to leeve wi’ him. 

11. And sae, be ye comfortin ane 
anither ; e’en as ye are doin. 

12. But we entreat you, brethren, 
to be weel-acquant wi’ thae wha toil 
amang ye, and are ower ye i’ the 
Lord, and admonish ye ; 

13. And hae muckle esteem for 
them for their wark’s sake. And be 
ye at peace amang yersels. 

14. But we coonsel ye, brethren, 
admonish ye the disorderly ; comfort 
thae o’ feebleness o’ saul; strenthen 
the weak ; thole lang wi’ a’. 

15. See to it that nane return ill- 
doin for illdoin to ony; but aye 
pursue eftir that whilk is gude, 





1V.10. The ‘‘sleepin” here isna the same 
as v. 6, 7; but raitber the sleepin wi’ 
the deid. 


I. THESSALONIANS, V. 





Benedictions. 


toward ane anither, and toward a’ 
men. 

16. Be aye rejoicin. 

17. Cease na to pray. 

18. In a’ things gie thanks; for 
this is God’s wull in Christ Jesus 
toward ye. 

19. Quench-na the Spirit. 

20. Geck-na at preachins, 

21. But pit a’ things to the test ; 
and what is bonnie haud fast. 

22. Keep awa frae evil, in ony 
shape. 

23. And the God o’ peace, mak ye 
perfete in holiness! And may yere 
hail spirit, and saul, and body, be 
keepit faultless at the comin o’ oor 
Lord Jesus Christ ! 

24. He is faithfu’ wha ca’s you; 
wha eke wull perform. 

25. Brethren, be ye in prayer 
for us. 

26. Salute a’ the brethren wi’ a 
sacred kiss. 

27. I chairge ye by the Lord, that 
this letter be read to a’ the brethren. 

28. The tender love o’ oor Lord 
Jesus Christ be wi’ ye. 

SECOND THESSALONIANS. 





CHAPTIR ANE. 

Paul taks comfort ? the saunts ; and keas 
weel that God taks vengeance on the un- 
godlie. 

Pp2uh and Silas, and Timothy, tae 

the Kirk o’ the Thessalonians in 

God oor Faither, and the Lord Jesus 

Christ ! 

2. Tender love to ye, and peace 
frae God oor Faither and the Lord 
Jesus Christ ! 

3. We bude gie God thanks at a’ 
times anent ye, brethren, conform 
tae what is meet ; for that yere faith 
grows uncolie, and the love o’ ilka ane 
o’ ye a’, ane to anither, owerflows. 

4, Sae that we oorsels are roosin 
ye i the Kirks o’ God, in that ye 
dree’d and had faith, in a’ the per- 
secutions and afflictions ye tholed ; 

5. A token o’ the just judgment o’ 
God; to the end that ye soud be 
reckoned wordie 0’ God’s kingdom, 
on behauf o’ whilk ye suffer. 

6. Gif sae be that it is a just 
thing wi’ God to gie tribulation to 
thae wha mak ye tribulation ; 

7. And to you wha thole tribula- 
tion, to gie rest wi’ us, at the revealin 
o’ the Lord Jesus frae Heeven, wi’ 
his michty Angels. 

8. In lowin fire rendering ven- 
geance on thae wha ken-na God, and 
on thae wha mind-na the Gude-word 
o’ the Lord Jesus. 

9. Wha, in truth, sal dree punish- 
ment, e’en everlastin destruction frae 
the presence o’ the Lord, and frae 
the glorie o’ his pooer. 

10, Whansae’er he may come to 
be glorify’t in his saunts, and to be a 
ferlie to a’ wha believe ; for that oor 
witness to ye was lippen’d, i’ that 
day. 

11. To whilk end we are e’en pray- 
in at a’ times anent you, that oor God 
may reckon ye wordie o’ yere joyfu’- 

biddin, and fill up a’ the pleasur o’ 
his gudeness, and wark o’ faith in 
pooer ; 

12. That the name o’ Jesus may 
be made a’ glorious in you, and ye a 
glorious in him, conform to the 
tender love o’ oor God and the Lord 
Jesus Christ. 


. CHAPTIR TWA. 


Paul expones mair aboot the Comin o° 
Christ. 


eee we entreat ye, brethren, by 

the Bein-wi’-us o’ oor Lord 
Jesus Christ, and oor gatherin the- 
gither to him, 

2. That ye be-na sae eithlie toss’t 
aboot i’ yere mind, nor yet be fley’t 
—uaither throwe spirit, or throwe dis- 
coorse, or throwe letter as frae us— 
as that the Day o’ the Lord has 
sutten-in. 

3. That nae ane may beguile ye in 


| ony way: for that day winna be, 


except the gaun-back comes first, and 
the Man o’ Sin be made kent, the . 
son o’ perdition, 

4. He wha rises up, and lifts up 
his sel again a’ that is ca’d “God,” 
or that is worshipped: sae that he, 
i’ the temple o’ God taks his seat, 
settin himsel forrit that he is “God.” 

5. Dae ye no mind, that whan I 
was yet wi’ ye, I tell’t ye thir 
things ? 

6. And noo ye ken what hauds 
back his revealin himsel in his fit 
time. 

7. For the mystery o’ lawless sin 
dis e’en noo work; until that whilk 
hauds back may be ta’en oot o’ the 
gate. 

8. And than sal be seen the Man 
o’ Sin, wham the Lord Jesus “Sal 
slay wi’ the breath o’ his lips,” and 
sal destroy wi’ the shinin-forth o’ his 
presence, 


Faitherly chairges 


9. E’en he, whase comin is con- 
form to the inwart workin o’ Sautan 
in a’ michty workin and tokens, and 
leean ferlies, 

10. And a’ deceitfu’ness 0’ wicked- 
ness to thae that are perishin; for 
that the love o’ the truth they took- 
na ben to them, that they micht be 
saved. 

11. And, for this, God sends them 
an inwart-workin’ o’ error, that they 
micht lippen a lee ; 

12. That they micht be judged, 
ane and a’, wha didna lippen to the 
truth, but delichtit theirsels in un- 
richtousness. 

13. But we are hauden to gie 
thanks to God at a’ times for you, 
brethren beloved o’ the Lord, that 
God made wale o’ you frae the be- 
ginnin, to salvation, by sanctification 
o the Spirit, and lippenin o’ the 
truth. 

14. Until whilk he ca’d you throwe 
oor Gude-word, to the obteenin’ o’ 
the glorie o’ cor Lord Jesus Christ. 

15. Sae than, brethren, staun 
siccar, and haud firm the lear ye gat, 
whether throwe preachin, or throwe 
oor letter. 

16. But oor Lord Jesus Christ 
himsel, and God oor Faither, wha 
loved us, and ga’e us everlastin’ com- 
fort and gude hope throwe his favor, 

17. Comfort yere hearts, and up- 
bigg ye in a’ gude wark and word. 


CHAPTIR THRIE. 
Some faitherly charges, as ane pairtin wi’ 
his dear bairns. 
mR for the lave o’t; pray ye for 
us, brethren, that the Lord’s 
word may be rinnin, and winnin 
glorie, e’en as it dis wi’ you. 

2. And that we may be saved frae 
forritsome and ill men; for a’ men 
haena the faith. 

3. But faithfu’ is the Lord, wha 
-wull up-bigg ye, and gaird ye frae 
the Ill-ane. 


II. THESSALONIANS, IIT. 








to his bairns. 


4. But we hae perswadit oorsels 
that whatna things we are giean ye 
in chairge, ye are baith doin and 
wull do. 

5. The Lord airt yere hearts into 
the love o’ God, and into the lang- 
tholin o’ Christ ! 

6. But we chairge ye, brethren, i’ 
the name o’ oor Lord Jesus Christ, 
that ye haud awa frae ony brither 
wha walks disorderly, and no con- 
form to the coonsel ye had frae us. 

7. For ye yersels ken hoo ye soud 
be takin paittern by us; in that we 
warna disorderly amang ye: 

8. Naither, as a free-gift, did we 
eat ony man’s breid ; but in toil and 
sair tholin, nicht and day workin, sae 
as no to be a burden on ony 0’ ye; 

9. No that we hadna authoritie, 
but that we micht mak oorsels a 
paittern for ye to paittern eftir us. 

10. For e’en whan we war wi’ ye, 
this we gar giean in chairge till ye, 
“That gin ony man wadna work, 
naither soud he eat.” 

11. For we hear o’ some walkin 
amang ye disorderly, workin at nae- 
thing, yet thrang and forritsome. 

12. But sic as thir we chairge and 
entreat i’ the Lord Jesus, that, 
quately workin, they eat their ain 
breid. 

13. But ye, brethren, be-na wearied 
in weel-doin. 

14. But gin ony ane isna giean 
heed till oor word throwe this letter, 
remark this ane, and be-na chief wi’ 
him, that he may be shamed. 

15. Yet esteem-him-na as a fae, but 
coonsel him as a brither. 

16. And the Lord o’ peace himsel, 
may he gie ye peace aye, and in a’ 
ways! The Lord be wi’ yea’! 

17. The salutation o’ Paul, wi’ my 
ain haun; that is a token in ilka 
letter : sae I write. 

18. The tender love o’ oor Lord 
Jesus Christ be wi’ ye a’! . 

FIRST TIMOTHY. 


CHAPTIR ANE. 


Paul minds him o what he had tell’t him: 


and than speaks 0’ God’s mercie till his sel. 


pen an Apostle o’ Jesus Christ, 
by commaun o’ God the Faither, 
and Jesus Christ, oor Lord. 

2. To Timothy, my true bairn 7’ 
the faith: tender love, mercie, peace, 
frae God oor Faither, and Jesus Christ 
oor Lord. 

3. E’en as I entreatit ye to bide 
still in Ephesus, whilst I gaed intil 
Macedonia, that ye soud chairge a 
wheen no to be teachin anither gate, 

4. Nor yet giean heed to silly 
auld tales and endless pedigrees ; 
whilk in truth rin intil nevir-endin 
quaistens, raither than a _ gude 
stewardship for God that is in faith. 

5, But the end o’ the commaun is 
love, oot o’ a pure heart, and a clean 
conscience, and a leal faith ; 

6. Whilk some, haein missed the 
mark, gaed agley into idle havers ; 

7. Wha wad be teachers o’ the 
Law, no understaunin the things they 
war sayin, or anent whilk they war 
stoutly affirmin. 

8. But we ken that the Law is 
gude, gin a man mak use o’t in a law- 
fu’ mainner. 

9. Kennin this, that to a just man 
the Law isna laid doon, but to lawless 
and disobedient anes, ungodly and 
sinfu’, irreligious and profane, slayers 
o’ faithers and slayers o’ mithers, 
blude-shedders, 

10. Lecherers, sodomites, man- 
stealers, leears, mansworn anes ; and 
gin thar be onything mair, contrar 
to halesome doctrine ; 

11. Conform to the Gude-word 0’ 
the glorie o’ the blessed God, whilk 
was committed to my keepin. 

12. Unco thanks hae I to him wha 
enabl’t me—Christ Jesus oor Lord— 

in that he esteem’d me leal, pittin 
me intil the service, 

13. Tho’ I was ance a blasphemer, 
and a persecutor, and a hater ; nane- 
the-less, I gat mercie, for that I had 
dune it throwe ignorance, in unbelief. 

14. But aboon a’ measur was the 
tender-love o’ oor Lord, wi’ faith and 
love ; that whilk is in Christ Jesus. 

15. Leal the word! and wordie o’ 
a’ takin-till ane, “ That Christ Jesus 
cam into the world, sinners to save !” 
o’ wham a chieftain am I! 

16. But I wan mercie on this ac- 
coont, that in me, as a chieftain, 
Christ Jesus micht schaw forth his 
unco lang-tholin, for a paittern for 
thae wha wad pit faith in him for 
life everlastin. 

17. Noo to the King o’ the ages, 
uncorruptible, unseen, the Ae God, 
be honor and glorie for evir and evir, 
Amen! 

18. This chairge gie I t’ye, my 
bairn Timothy: conform to the pro-- 
phecies gaun afore on ye, that ye 
micht fecht the noble war. 

19. Haudin lealness and a clean 
conscience ; whilk some castin frae 
them, hae as to the faith made ship- 
wreck ; 

20. O’ wham is Hymeneus and 
Aylsander, wham I gied ower to 
1 Sautan, that they micht learn no to 
blaspheme. 


CHAPTIR TWA. 


Pray for w@ men; for thar is the ae God, 
and @ men are alike needfu’. 


COONSEL, than, that first o’ a’, 
supplications, prayers, interces- 


1V. 20. The words are gey like I. Cor., v. 
5; and the process is the same—pittin 
them back, oot o’ the Kirk, intil Sautan’s 
kingdom [the warld], till, discipline haein 
wrocht a gude wark in them, they micht 
be looten back again intil the Kirk. 


Pray for a. 


sions, thanks-gieans, ye mak on be- 
hauf o’ a’ men: 

2. For kings, and a’ thae in autho- 
ritie ; that we may lead a quate and 
peaceable life, godly and douce. 

3. This is gude and pleasin i’ the 
sicht o’ God oor Saviour ; 

4. Wha wad hae a’ men to be 
saved, and to come to fu-kennin 0’ 
the truth. 

5. For thar is ae God, and thar is 
ae mediator atwixt God and man, 
himsel man, Christ Jesus ; 

6. Wha gied himsel up a ransom 
for a’; the testimonie to be borne in 
its ain fit times. 

7. Until whilk I was appointit to 
proclaim, and to be an Apostle (I say 
true, I lee-na!), a teacher o’ the 
nations in faith and truth. 

8. I coonsel thar-for, that the men 
pray in a’ places, haudin up holie 
hauns, far frae a’ wrath and disputins: 

9. I’ the same way, too, that 
weemen, in fit cleedin, wi’ meekness 
and douceness, be buskin theirsels ; 
no wi’ braidins, and gowd, or pearls, 
or braw attire: 

10. But—what becomes weemen 
professin godliness—wi’ a’ 1 gude 
warks. 

11. Lat a wumman in quateness be 
learnin ; wi’ a’ submission. 

12. But I alloo-na a wumman to 
teach, nor to hae authoritie ower a 
man, but to be in quateness. 

13. For Adam first was made, then 
Eve. 

14. And Adam wasna deceiv’t ; but 
the wumman bein deceiv’t, has come 
to be in transgression. 

15. Yet she sal be saved in her 
bairn-time, gif they abide in faith, 
and love, and holiness. 


CHAPTIR THRIE. 


Anent Bishops and Deacons?’ the Kirk, and 
whatna men they soud be. 
T is unco true, ‘Gin a man seeks 
for a Bishop’s place, he seeks a 
gude wark!” 
2. It is necessar, than, that the 


I. TIMOTHY, III. 








Bishops and Deacons. 


Bishop be aboon reproach, the hus- 
band o’ ae wife, douce, o’ sober mind, 
behavin weel, hospitable, skilfu’ in 
teachin, 

3. No gien to wine, nae striker ; 
but thochtfu’, again contention, no 
glaumin eftir siller ; 

4. Bearin rule weel in his ain hoose, 
haein bairns in submission wi’ a’ pro- 
priety ; 

5. For gin ane kens-na hoo to pre- 
side ower his ain hoose, hoo sal he 
tak chairge o’ the Kirk 0’ God ? 

6. No a new convert; least, bein 
swalled-up, he fa’ intil the condemna- 
tion o’ Sautan. 

7. And mair: he maun hae a gude 
testimonie frae thae oot-by, least he 
fa’ intil reproach, and the snare 0’ 
the adversary. 

8. And Deacons maun be grave; 
wi’ aefauld tongue, no gien to mickle 
wine, no greedy o’ canker’t gain ; 

9. Haudin the mysterie o’ the 
faith wi’ a clean conscience. 

10. And lat thir, as weel, be first 
testit; then lat them tak service, 
bein fund wyteless. 

11. The wives, i’ the same way, 
grave; no gien to slander; douce, 
leal in a’ things. 

12. Lat the Deacons be husbands 
o’ ae wife, airtin their bairns weel, 
and their ain hooses. 

13. For thae wha weel hae ser’t, 
win to their sels a gude staunin, and 
mickle freedom o’ speech i’ the faith, 
that is in Christ Jesus. 

14. Thir things I write to ye; 
lookin forrit to comin till ye sune. 

15. But, gin aiblins I soud delay, 
that ye may ken hoo it is necessar 7’ 
the hoose o’ God to conduct ane’s sel, 
whilk in truth is the Kirk o’ the 
Leevin God, the pillar and grund- 
wa’-stane o’ the truth. 

16. And, ayont a’ doot, great is 
the mysterie 0’ godliness! He was 





1V. 10. The buskin isna to be gowd,, or 
pearlins, or hair buskit wi’ tinsel, but 
gude warks : aye bonnie i’ the Maister’s 
sicht ! 

Tak tent to the Spirit. 


made kent i’ the flesh, declar’t 
richtous by the Spirit, seen o’ Angels, 
was preached amang the nations, 
was lippened on i’ the warld, was 
taen up in glorie! 


CHAPTIR FOWR. 


What the Spirit says. Tak ye gude tent 
tilt | 

UT the Spirit says in express 

words, that i’ the hinmaist times, 
some wull gang agley frae the faith, 
takin tent to beguilin spirits, and 
to teachins o’ demons, 

2. Speakin lees in doobleness, 
seared as wi’ a het airn i’ their ain 
conscience, 

3. Forbiddin mairriage, and layin 
doon abstinence frae meats, whilk 
God creatit tae be receivit wi’ a’ 
thanksgivin 0’ thae wha hae faith, 
and ken the truth. 

4. For ilka creatur o’ God is s gude, 
and nane to be cuisten-aside gin it be 
receiv't wi’ thanksgivin ; 

5. For it is made holie by God’s 
word and by prayer. 

6. Airtin the brethren in mind 0’ 
thir things, ye sal be a gude servant 
o Christ Jesus, nouriced wi’ the 
words o’ faith and gude teachin that 
ye hae closely follow’t. 

7. But refuse ye godless and auld 
wives’ tales: and train yersel into 
godliness. 

8. For bodily exerceeses profit but 
a wee ; but godliness is profitable for 
a’ things ; haen a promise o’ life, noo 
and comin. 

9, Faithfu’ the word! and wordie 
o’ a’ receivin. 

10. For to this end are we toilin 
and strivin’ for that we hae putten 
oor hope in the leevin God, wha is 
the Saviour o’ a’ men, special o’ thae 
that believe. 

11. Gie chairge as to thir things, 
and teach them. 

12. Lat nae man lichtlie yere 
youth, but be ye a paittern o’ them 
that believe, in word, in conduc’ in 
love, in lealness, in pureness. 

L) TIMOTHY; VY: 





Aboot weedows. 


13. Till I come, gie gude attent 
to the readin, to exhortin, to 
teachin. 

14. Neglect-na the gift in ye, that 
was gien ye throwe prophecie, wi’ the 
layin-on o’ hauns o’ the Eldership. 

15. Gie thir things yere care: gie 
yerself to them: that yere progress 
may be seen by a’. 

16. Gie gude tent to yersel and 
to the teachin. Bide in them: for, 
sae doin, baith yersel sal ye save and 
them hearin ye. 


CHAPTIR FYVE. 


To care weel for the weedows ; and lat-na 
them lack wha toil in the Word! 


Ge eee an Elder, but entreat 
him as a faither; the young’er 
men like brithers : 

2. Elderly weemen as mithers ; 
young’er weemen as sisters, in a’ 
purity. 

3. Honor weedows that are true 
weedows. 

4. But gin ony weedow has bairns 
or oes, lat them first learn to schaw 
reverence to their ain folk, and to 
mak a return to their forbears: for 
this is weel-pleasin to God. 

5. Noo she that is a ‘true 
weedow, and desolate, has putten 
her hope in God, and is gien gude 
tent to supplications and prayers 
nicht and day. 

6. But she that is gien her sel 
to pleasurs, is deid while she yet 
leeves. 

7. And thir things gie ye in 
chairge, that they may be wyteless. 

8. But gin ony ane has nae care 
for his ain, special for thae o’ his ain 
hoosehauld, he is denyin the faith, 
and is waur nor an unbeliever ! 

9. Lat a weedow be coontit-in 
whan she comes to be nae less than 
saxty year ; that has been ae man’s 
wife ; 





1'V. 5 Warna aiblins the ‘‘ weedows” in 
general, the discardit wives o’ converted 
polygamists? and the ‘‘ true weedows” 
thae whase husbands war deid ? 


Aboot glaikit weemen 


10. Weel-attestit for her gude 
warks : gif she has brocht up bairns, 
gif she schawed hospitality, gif she 
wesh’t the saunt’s feet, gif she helpit 
tae in distress, gif she gaed eftir a’ 
_gude warks. 

11. But young’er weedows tak-na 
in! for whan they grow reestie 
again Christ, they wull desire 
mairriage. 

12. Haein as their condemnation, 
that their first faith they turned-frae. 

13. And forby, they learn to be 
traikin, gaun aboot frae hoose to 
hoose ; aye, and no traikers alane, 
but tell-pyats and busy bodies, speakin 
things that soudna be spoken. 

14. I desire, than, that the 
young’er weemen mairry, bear weans, 
guide the hoose, giean nae occasion 
for the adversary to reproach. 

-15. For e’en noo a wheen are gane 
_agley eftir Sautan. 

16. Gin ony believin wumman has 
weedows, lat her be helpin them, 
_and lat-na the Kirk be burden’t ; that 
it may help thae that are true 
weedows. 

17. Lat the Elders that bear rule 
weel be reckoned wordie o’ dooble 
honor ; special they wha toil sair in 
the word and teachin. 

18. For the Scriptur says, “A 
threshin-ox ye sanna muzzle”; and, 
‘“‘ Wordie the toiler o’ his fee.” 

19. Again an elder enterteen ye 
nae chairge, except ‘‘Afore twa or 
thrie witnesses.” 

20. Thae wha are sinners, repruve 
ye i’ the presence o’ a’, that the lave 
may hae fear. 

21. I chairge ye, i’ the sicht 0’ 
God, and Christ Jesus, and the weel- 
lov’d Angels, that ye tak tent o’ thir 
things, wi’ nae fore-judgment ; and 
doin naething for the sake o’ inclina- 
tion. 

22. Lay hauns in haste on nae 
man, nor hae ye airt nor pairt wi’ 
the sins o’ unco folk. Keep yersel 
pure ! 

23. Drink nae mair watir only, but 


hy TIMOTHY, Vii. 


aw haiverin’ men. 


a drappie wine be ye takin, for yere 
stammack’s sake, and yere aft 
illnesses. 

24. Some men’s sins are openly 
seen, gaun on till judgment ; and wi’ 
some, they follow eftir : 

25. I’. the same mainner, gude 
warks are openly seen; and thae 
that are-na sic, canna bide hidden. 


CHAPTIR SAX. 
Content, the best gear. The Gude-Fecht, and 
the Gude-Treasur ayont. 

ibaa as mony as are servants under 

commaun, reckon their ain 
maisters wordie o’ a honor; least 
the name o’ God and the teachin be 
spoken-again. 

2. But thae that hae maisters be- 
lievin, lat tham no lichtlie tham for 
that they are brethren, but a’-the-mair 
do them service on accoont o’ being 
believers and belov’d, partakers 0’ 
the same gude-workin. Thir things 
teach and threep. 

3. Gif ony ane differs in his teachin’ 
and stauns-na by halesome words, thae 
o’ oor Lord Jesus Christ, and the doc- 
trine conform to godliness, 

4. He is swalled up, skeelie in nae- 
thing, but donnert aboot quaistens 
and argle-barglin o’ words, oot 0’ 
whilk come envy, strivins, misca’ins, 
ill-surmisins, 

5. Unendin tulzies o’ men clean- 
corrupt i’ their minds, and wantin the 
truth, thinkin that } godliness is gain. 

6. But godliness, wi’ content, is 
unco gain. 

7. For naething brocht we into the 
warld, naither are we able to cairry 
ocht oot. 

8. And haein meat and coverin, wi’ 
thir we sal hae eneuch. 

9. But thae wha bude be rich, are 
fa’in into a temptation and a girn, and 
mony glaikit and ill desires; whilk 
ding men into ruin and destruction. 





1V. 5. That is, they think that ae chief 
end 0’ godliness is to help men on to win 
gear. Lat us be wyss, and mind what 
follows. See v. 6-11. 

Fecht the qude fecht, 


10. For, a rute o’ ill-doin is the 
love o’ siller ; whilk while some fol- 
low’t eftir, they war drawn awa frae 
the faith, and thringed their sels 
throwe-and-throwe wi’ mony pangs. 

11. But you, O man o’ God! flee 
frae thir things ; and follow ye richt- 
ousness, godliness, faith, love, lang- 
tholin, meekness. 

12. Fecht ye the noble fecht o’ the 
faith! lay haud on the ever-bidin 
Life, to whilk ye war bidden, and 
did confess a noble confession fornent 
mony witnesses. 

13. I chairge ye i’ the sicht 0’ God, 
wha gies life to a’ things, and 0’ 
Christ Jesus, wha confess’t afore 
Pontius Pilate a noble confession, 

14. That ye keep the commaun 
1 wantin a spot, wantin a’ reproach, 
until the appearin o’ oor Lord Jesus 
Christ. 

15. Whilk glorie in its ain times 





1V. 14, The English reader wull tak tent 
that ‘‘ wantin,” in Scots, means ‘“‘ lack- 
ing”’: seldom means “ desirin.” 


I, TIMOTHY, V1: 





aw sae win the true life. 


the blessed and only Potentate sal 
schaw, the King o’ the kingly, and 
the Lord of the lordly ; 

16. Wha alane has immortality, 
dwallin in licht unapproachable ; 
wham nae man e’er saw or can see: 
to wham be honor and dominion for 
evir and evir. Amen! 

17. Them that are rich in this pre- 
sent world, chairge ye no to be prood, 
nor lippen to the uncertaintie 0’ 
riches ; but on God, wha gies us a 
rowth o’ a’ things to enjoy : 

18. To be doin gude, to be rich in 
warks o’ nobleness ; to be free in im- 
pairtin, ready to co-operate ; 

19. Layin-up for their sels a graun 
fundation for the time to come, that 
they may lay haud on that that is 
truly Life. 

20. O Timothy ! gaird ye what is 
lippen’d to ye; avoidin the profane 
havers and oppositions o’ a’ fause- 
named ‘‘ knowledge” ; 

21. Whilk some, haudin, hae 
miss’d the mark o’ the faith! Ten- 
der love to ye! 

SECOND TIMOTHY. 


CHAPTIR ANE. 


A boot their sels—Paul ; Timothy, his mither, 
and the lave. 


perl an Apostle o’ Christ Jesus, 
throwe the wull o’ God, con- 
form to the promise o’ Life that is 
in Christ Jesus, 

2. To Timothy, my weel-lo’ed 
bairn: Tender love, mercie, peace, 
frae God the Faither, and Christ 
Jesus oor Lord. 

3. Thanks hae I tae God, wham 
frae my forebears I worship wi’ a 
clean conscience, that I hae constant 
mind o’ ye in my petitions; nicht 
and day. 

4, Bein unco fain to see ye, mind- 
in yere tears, that I may be fu’ o’ 
joy ; 

5. Bein remindit o the aefauld 
faith that is in ye, whilk in truth 
dwalt first i’ yere gran’-mither Lois, 
and i’ yere mither Eunice; and I am 
perswadit in you as weel. 

6. And for this cause I pit ye in 
mind to steer up God’s gift that is in 
ye, throwe the layin-on o’ my hauns. 

7. For God hasna gien us a spirit 
o’ cowardrie, but o’ pooer, and love, 
and o’ a hale mind. 

8. Be-na, than, ashamed o’ the 
testimonie o’ oor Lord, nor yet o’ 
me his prisoner; but, co-sufferin ill 
wi’ the Gude-word, conform to the 
pooer o’ God ; 

9. Wha saved us, and bade us wi’ 
a holie biddin—no conform to oor 
warks, but conform to an allenar 
purpose and favor—that whilk was 
gien us in Christ Jesus afore the 


ages began, 
10. But is e-noo made plain 
throwe the forth-shinin’ o’ oor 


Saviour Christ Jesus; wha pat awa 
‘death, but brocht to licht life and 
immortality, throwe the Gude-word: 





11. O’ whilk I was set as a herald, 
and an Apostle, and a teacher o’ the 
Nations. 

12. For whilk cause I dree thir 
things; but I am-na putten to 
shame, for I ken him in wham I 
hae lippened, and am perswadit that 
he is michty to gaird what I hae com- 
mittit to him, to that day. | 

13. Keep ye the ! paittern o’ hale- 
some teachins ye heard frae me, in 
faith and love, that whilk is in Christ 
Jesus. 

14. The gude thing in yere keepin, 
gaird ye by the Holie Spirit, wha 
dwalls in us! 

15. This ye ken, that a’ they o’ 
Asia are gane frae me, 0’ wham are 
Phygelus and Hermogenes. 

16. May the Lord gie mercie tae 
the hoose o’ Onesiphorus, for that he 
aft refresh’t me, and wasna sham’t 0’ 
my chain: 

17. But, bein in Rome, eidentlie 
socht me, and faund me. 

18. May the Lord grant to him 
that he find mercie frae the Lord 1’ 
that day! and hoo mony times he 
ser’d at Ephesus, ye ken better 
yersel. 


CHAPTIR TWA. 
He urges Timothy to be laborious, wyss, 
pure, and meek. 
y* than, my bairn, be strang 7’ 
the tender-love that is in Christ 
Jesus. 

2. And what ye heard o’ me throwe 
mony witnesses, the same things 
commit ye to aefauld men; sic as 
can e’en teach ithers. 

3. Thole affliction alang wi’ us, as 
a gude sodger o’ Christ Jesus. 
1V. 13. What the ‘‘paittern” was, we 

ken-na; maist like it was a wheen 

fundamentals Paul aft gaed ower in his 
preachins.. 

Be a gude workman, 


4, Nae ane ser’in as a sodger 
taigles his sel i’ the affairs o’ his 
“leevin” ; that he may please him 
wha summoned him as a sodger. 

5. And, gin ane be contestin for 
the gree, he isna crooned, gin he con- 
test-na in a lawfu’ way. 

6. The tiller o’ the grund that 
toils maun first partak o’ the frute. 

7. Ponder ye what I say ; and the 
Lord wull gie ye discernment in a’ 
things. 

- 8. Keep in mind Jesus Christ, 0’ 
Dauvid’s seed, raised frae the deid, 
conform to my Blythe-Message : 

9. In whilk I dree affliction, e’en 
to bonds, as an ill-doer, but God’s 
word hasna been bund. 

10. For this cause I thole a’ things, 
for the sake o’ the chosen anes, that 
they may obteen salvation, that whilk 
is in Christ Jesus, wi’ glorie never- 
endin. 

11. Faithfu’ is the ! sayin! ‘“ Gin 
we dee’t thegither, we sal eke leeve 
thegither. 

12. “Gin we dree, we sal eke 
reign thegither ; gin we deny, he too 
wull deny us ; 

13. “Gin we be fause, he leal and 
true wull aye remain! for he canna 
be fause to his sel.” 

14. O’ thae things pit them in 
mind, bearin witness i’ the sicht o’ 
the Lord, no to be battlin aboot 
words for nae gude, but for the 
pu'in-doon o’ thae listenin. 

15. Gie gude tent to present yer- 
sel tae God, a workman no tae be 
putten to shame, portionin-oot wyssly 
the word o’ truth. 

16. But shun ungodly, vain haivers; 
for they wull but bouk intil mair 
ungodliness. 

17. And their words wull spread 
as a canker; o’ wham is Hymeneus 
and Philetus ; 





1¥V. 11. We dinna find this ‘‘ sayin ” ony- 
gate i’ the Scriptur : it was aiblins a 
verse 0’ some kirk-sang; wi’ the bonnie 
owerword, ‘‘For he canna be fause to 
his sel!” 

Il. TIMOTHY, 117. 





aw flee youthfu’ passion. 


18. Wha, in sooth, anent the truth 
hae gane agley frae the mark, 
threepin that the Risin-again is a’ 
2by-past ; and are destroyin the 
faith o’ some. 

19. Nane-the-less, the steive funda- 
tion o’ God stauns, haein this seal- 
mark, ‘‘The Lord kens his ain!” 
and, “ Lat ilka ane namin the name 
o’ the Lord, hand awa frae unricht- 
ousness ! ” 

20. Butin a great hoose they are-na 
only veschels o’ gowd and o’ siller, 
but eke o’ wud and o’ clay; and some 
for honor and some for dishonor. 

21. Gin, than, ane purify his sel 
frae siclike, he sal be an _honor- 
able veschel, purify’t, usefu’ to the 
Maister ; made ready for a’ gude 
warks. 

22. But the passions o’ youth div 
thou flee! and follow on eftir richt- 
ousness, faith, love, peace, thegither 
wi thae wha are waitin on the Lord 
oot o’ a pure heart. 

23. Frae glaikit and ignorant quais- 
tens haud awa, kennin that they 
beget strifes. 

24. And the servant o’ the Lord 
soudna strive; but to be cannie to-a’; . 
gleg at teachin ; ready to thole ill ; 

25. In meekness instructin thae 
wha set up their sels as contrar, gif 
at ony time God gie them repent- 
ance, for winnin’ fu’ knowledge o’ 
the truth ; 

26. And that they soud come to 
their sels, and win oot o’ the snare 0’ 
the Adversary, wha war taen alive 
by him at his wull. 


CHAPTIR THRIE. 


lilmen comin. But haud ye weel tae 


the truth. 


Bes o’ this tak ye tent, that i’ the 
‘last days fearsome times wull 
come. 





2V. 18. Aiblins they still held, wi’ the 
unbelievin Greeks, that thar was nae 
‘Risin-again ” for the body ; or that the 
New Birth was a’ the ‘‘ Risin-again ” we 
war to look for. 


Beware o’ ill men. 


_ 2. For men wull be lovers o’ their 
sels, lovers o’ siller, boastfu’, prood, 
misca’ers, undutifw’ to parents, thank- 
less, unholie. 

3. Wantin proper affection, twa- 
fauld, slanderers, unrestrained, harsh, 
haters o’ the just, 

4, Fause anes, reckless, ram-stam, 
lovers o’ pleasur mair nor lovers 0’ 
God, 

5. Mainteenin a shadow o’ godli- 
ness, but castin awa its pooer ; frae 
a’ thir turn ye awa! 

6. For frae ’mang thir are they 
wha creep intil hooses, and lead awa 
witless weemen, happit ower wi’ 
mony temptations : 

7. Aye learnin, and never able to 
come intil the fu’ knowledge o’ the 
truth. 

8. But in siclike way as ! Jannes 
and Jambres stude up again Moses, 
sae thir men staun up again the 
truth: men a’ corruptit i’ their 
mind ; and to be rejeckit as regairds 
the faith. 

9. But they’se gang on nae mair, 
for their folly sal be seen o’ a’ men, 
as was the ithers’. 

10. But ye did closely paittern 
eftir my teachin, mainner o’ life, 
ettlins, faith, lang-tholin, dreein, 

11. Persecutions, sufferins ; what- 
na things happened to me in Antioch, 
in Iconium, in Lystra ; whatna per- 
secutions I dreed ; and oot o’ them 
a’ the Lord brocht me! 

12. But a’ wha mak choice to leeve 
godly in Christ Jesus wull be per- 
secutit ! 

13. But ill men and deceivers wull 
warsle on their way to the warst, 
deceivin, and bein deceived. 

14. But div ye bide siccar i’ the 
things ye did learn, and war lippened- 
wi’, kennin frae whatna teacher ye 
learned them, 
1V. 8. A’ we ken o’ thir men, gin it be-na 

for a wheen dootfu’ tales aboot them i’ 

the books o’ the auld Jews, is what is 

here tell’t. It maks us wae to think 


that some men’s names are only keepit 
mind o’ for the ill they did ! 





IJ. TIMOTHY, IV. 





Last chairge tae Timothy, 


15. And that, frae a bairn, ye kent 
the holie Scripturs, that are able to 
mak ye wyss to salvation, throwe 
faith that is in Christ Jesus. 

16. A’ Scriptur is wi’ the breath o’ 
God, and is o’ profit for teachin, for 
convincin, for correctin, for trainin 
in godliness : 

17. In order that the man o’ God 
may be perfete, weel-fettl’t for ilka 
gude wark. 


CHAPTIR FOWR, 


His Hame-comin no far awa ! 
chairge tae Timothy. 


| CHAIRGE ye i’ the presence o’ 

God, and Christ Jesus wha is to 
judge the leevin and the deid, and by 
his shinin-forth and kingdom, 

2. Gie oot the word! Press ye in 
season and oot o’ season; convince, 
rebute, entreat, wi’ a lang-tholin and 
doctrine. 

3. For thar wull be a time whan 
halesome teachin they winna thole: 
but, conform to their ain desires, 
and haein a yeuck 7’ their lugs, wull 
gaither-up teachers to theirsels ; 

4, And wull turn awa frae hearin 
the truth, and turn agley to glaikit 
tales. 

5. But be ye watchfu’ in a’ things, 
thole afflictions, do the wark o’ an 
evangelist, fulfil yere service, 

6. For I am bein ? offer’t, and the 
time o’ my settin-free is at haun. 

7. The gude-fecht hae I fouchten, 
the race hae I run, the faith hae I 
keepit ! 

8. And as for the lave: thar is 
lyin-by for me a holie croon, that the 
Lord the Richtous Judge wull gie me 
i that day ; yet no allenar tae me, 
but eke tae a’ thae wha love his 
shinin-forth. 

9. Gie gude tent to come tae 
me wi’ speed. 

10. For Demas gaed awa frae me, 
earin for this present life, and has 


His last 





2. 6. He speaks o’ his sel as bein teemed- 
oot [‘‘ offer’t”’] as a drink-offeran was, at 
the altar; and bein ‘‘set free” [by death], 

Sindry messages 


gane to Thessalonica ; Crescens intil 
Gaul ; Titus intil Dalmatia. 

11. Luke alane is wi’ me. Tak 
Mark, and fesh him wi’ ye; for 
he is 0’ use to me i’ the service. 

12. But Tychicus I had sent to 
Ephesus. 

13. The cloak I left ahint at Troas 
wi’ Carpus, whan ye come, bring ; 
and the scrolls, in especial the ! parch- 
ments. 

14. Aylsander the coppersmith did 
me muckle skaith; the Lord wull 
gie to him conform to his wark. 

15. As to wham, be on yere 
gaird; for he uncolie resistit oor 
words. 

16. At my first hearin, nae man 
cam forrit to help me, but a’ forsook 
me: may-it-na be laid to their 
chairge ! 

17. But the Lord stude by me, 
and strenthened me, that throwe me 
the preachin micht be weel-kent, and 


Il? TIMOTHY TV: 


and salutations. 


a’ the heathen micht hear; and I 
was deliver’t oot o’ the mooth o’ the 
lion. 

18. And the Lord wull deliver me 
frae ilka evil wark, and bring me 
safe to his heavenlie kingdom: to 
wham be the glory for evir and aye! 
Amen. 

19. Salute ye Prisca and Aquila, 
and the hoosehauld o’ Onesiphorus. 

20. Erastus bade in Corinth ; but 
Trophimus I left ahint, ill, in 
Miletus. 

21. Gie a’ care to come afore 
winter. Thar salute ye Eubulus, and 
Pudens, and Linus, and Claudia, and 
a’ the brethren. 

22. The Lord be wi’ yere spirit. 
Tender-love be wye! 








1'V, 13. Some think ‘‘ the parchments ” war 
the writins schawin his Roman citizen- 
ship. He aiblins gaed frae Troas in 
haste, on an occasion we ken-na 0’, to 
escape some bruilzie. The leavin o’ the 
scrolls and the cloak looks like it. 

dal Wes, 


CHAPTIR ANE. 


Paul, wha left Titus ahint in Crete, sends 
him mony instructions in his kirk-wark. 
AUL, a servitor 0’ God, and an 

Apostle o’ Jesus Christ, conform 
to the faith o’ God’s bidden anes, 
and knowledge o’ the truth, that 
whilk is conform to godliness, 

2. In hope o’ Life-eternal, that the 
God wha isna fause promised afore 
the ages ; 

3. But has made plain in his ain 
gude times his word, wi’ whilk I was 
lippened, as by the commaun o’ oor 
Saviour God, 

4. To Titus, my true bairn eftir a 
co-ordinate faith; tender-love and 
peace, frae God oor Faither, and 
Christ Jesus oor Saviour. 

5. For this end I left ye ahint in 
Crete, that the things no yet dune 
ye micht pit in order, and set Elders 
in ilka citie, as I gied ye orders. 

6. Gin ony man is wyteless, the 
husband o’ ae wife, haein believin 
bairns, no wytit wi’ riot or dis- 
obedience. 

7. For the bishop maun be wyte- 
less, as the steward o’ God; no set 
in his ain wull, no sune vexed, no 
gien to wine, no a striker, no grippie 
wi siller ; 

8. But hospitable, a freend o’ what 
is gude, douce-mindit, just, holie, 
airtin weel his sel, 

9. Keepin sterk haud o’ the leal 
word that is conform to the ! teachin, 
that he may be able to exhort i’ the 
halesome doctrine, and to convince 
the contendin. 

10. For a hantle are unruly ; fw 
o’ perfec’ haivers ; deceivers ; special 
they oot o’ the Circumceesion. 





1V. 9. Inmony places, Paul speaks o’ ‘‘ the 
Teachin,” as meanin the Gude-word 
aboot Christ. In Madagascar, in oor 
ain day, they ca’ it ‘‘the prayin.” 
18 








11. As to wham, it is necessar to 
steek their mou’s ; wha, in sooth, for 
the sake o’ siller, are whammlin hail 
hooses, teachin things they soud-na. 

12. Says ane frae ’mang their sels, 
a prophet o’ their ain :—“ Cretans ; 
aye fause; rampin wild-beass, idle 
pock-puddins ! ” 

13. This testimonie is true; for 
whilk cause repruve them snellie, 
that they may be hale 7’ the faith. 

14. No takin tent to Jewish tales, 
and commauns o’ men wha turn their 
sels awa frae the truth. 

15. A’ things are clean to the 
clean: but to the unclean and un- 
believin is naething clean : but baith 
their mind and conscience hae become 
unclean. 

16. God they profess to ken; but 
i’ their warks they deny him ; bein 
abominable and dour, and until a’ 
gude warks rejeckit. 


CHAPTIR TWA. 
Hoo Titus soud teach the folk o’ Crete. 


Boe speak ye the things that con- 
form to the halesome doctrine. 

2. Auld men to be tentie, grave, 
douce-mindit, hale i’ the faith; in 
love, in tholin ; 

3. The auld weemen, i’ the same 
way, in demeanor as becomes holie 
anes ; no giean to slander, nor yet 
to muckle wine made captive ; 
teachers o’ what is gude ; 

4. That they may lead the young 
weemen to lo’e their husbands, to lo’e 
their bairns ; 

5. To be douce-mindit, pure, 
workers-at-hame, gude, submittin to 
their ain husbands ; least the word o’ 
God soud be spoken again. 

6. The younger men i’ the same 
way, chairge ye to be douce-mindit ; 
“7, Anent a’ things schawin yere 

Directions to Titus 


ain sel as a paittern o’ gude warks ; 
in yere instructions, in purity, 
gravity, 

8. Halesome speech no to be con- 
demned ; that he wha o’ a contrar 
mind may be shamed ; haein naething 
ill he can say o’ us. 

9. Servants, be biddable to yere 
ain maisters; in a’ things pleasin- 
weel, no answerin-back, 

10. No pilferin, but schawin a’ 
gude faith, that they may mak bonnie 
the doctrine o’ oor God and Saviour 
in a’ things. 

11. For the tender-love 0’ God, wi’ 
salvation for a’ men, has appear’t, 

12. To the end that denyin oorsels 
as to ungodliness and warldly fain- 
ness, we soud leeve in a douce-mindit 
and richtous and godly mainner 7’ 
the present warld ; 

13. Ready to welcome the blessed 
hope and shinin-forth o’ the glorie 0’ 
oor great God and Saviour Jesus 
Christ. 

14. Wha gied himsel for us, that 
he micht rescue us frae a’ sin, and 
mak pure for himsel a people o’ his 
ain, fu’ o’ zeal in gude warks. 

15. As to thir things, be ye 
speakin, and entreatin, and repruvin, 
wi a’ authority. Lat nae man licht- 
lie ye! 


CHAPTIR THRIE. 


Mair directions to Titus ; wha seemed to be 
amang a loose-tongued folk. 


| Bes them weel in mind to submit 
their sels to rulers and autho- 
rities: to be obedient, ready to a’ 
gude warks. 

2. No to speak illo’ ony ; no to be 
contentious : but cannie, schawin a’ 
meekness to a’ men. 

3. For e’en we, at ae time, war 
glaikit, dour, deceived, hauden wi’ 
mony hankerins and pleasurs, leevin 
on in malice and envy, wordie to be 
detestit, and hatin ane-anither. 

TITUS, II, 








Sor his teachin ithers. 


4, But whan the unco favor and 
the love o’ God oor Saviour to man 
shined oot, 

5. No by warks o’ richtousness we 
had dune oorsels, but by his mercie 
he sav’t vs, throwe the weshin o’ the 
new birth, and a makin-new o’ us by 
the Holie Spirit, 

6. Whilk he teemed-oot on us wi’ 


rowth, throwe Jesus Christ oor 
Saviour ; 
7. In order that bein declar’t 


richtous by his tender-love, we micht 
be made heirs, by way o’ hope, o’ 
Eternal Life. 

8. Faithfw’ is the word! and o’ 
thir things I wad that ye threep 
strangly, in order that they wha hae 
believed in God may be carefu’ to pit 
their sels forrit in gude warks. Thir 
things-are gude and profitable to 
men ! 

9. But silly quaistens, and pedi- 
grees, and strifes, and argle-barglins 
aboot points o’ the Law, avoid ; for 
they are fruteless and sapless. 

10. A promoter o’ factions, eftir a 
first and second warnin, refuse. 

11. Kennin, that siccan a ane has 
been turned agley oot o’ the way, and 
sins ; bein ! condemned o’ his sel. 

12. At siccan a time as I may send 
Artemas to ye, or Tychicus, mak a’ 
diligence to come to me at Nico- 
polis ; for I hae determined to winter 
yonder. 

13. Set forrit diligently Zenas the 
writer, and Apollos, that naething be 
wantin tae them. 

14. But lat oor folk, as weel, be 
learnin in gude warks to pit their 
sels forrit in needfu’ services ; that 
they be-na ungratefu’. 

15. A’ they that are wi’ me salute 
ye. Salute ye thae that lo’e us weel 
i’ the faith. Tender-love be wi’ yea’. 





1V.11. Sic aane, bein wyss and cannilie 
dealt wi’, wull be checkit by his ain con- 
science, and may sune come back again. 


PHILEMON. 


a 


Paul speaks weel o’ Philemon’s faith ; and 
commends his servin-man Onesimus. 
pach. a prisoner o’ Christ Jesus, 

and Timothy, oor brither, to 
Philemon, oor weel-lo’ed, and oor 
marrow, 

2. And to Apphia oor sister, and 
to Archippus oor sodger-marrow, 
and to the Kirk in yere hoose— 

3. Tender-love to ye, and peace, 
frae God oor Faither and the Lord 
Jesus Christ. 

4. | am gien thanks to my God, 
aye pittin ye i’ my prayers: 

5. Hearin o’ yere love and faith 
that ye hae to the Lord Jesus, and 
to a’ the saunts, 

6. That the fellowship o’ yere faith 
may be zealous in the schawin-forth 
o ilka gude thing in ye, until Christ. 

7. For mickle joy had I, and com- 
fort, in yere love ; for that the ten- 
der-affections o’ the saunts are re- 
freshed by you, brither ; 

8. And sae,—tho’ unco bauldness 
o' speech I hae in Christ to press upon 
ye what is becomin— 

9. Yet I wad raither entreat : bein 
siccan a ane as Paul, in eild, but noo 
a prisoner o’ Christ Jesus. 

10. I entreat you regairdin a bairn 
o’ mine, wham I hae begotten i’ my 
bonds, Onesimus ; 

11. Him, at ae time o’ nae profit 
to ye; but noo unco serviceable to 
you and me ; 

12. Wham I send back t’ye; him, 
that is my ain tender-affections ! 

18. Wham I wad fain ettle wi’ 
mysel to detain, that, in your behauf 
he micht do service to me, i’ the 
bonds o’ the Gude-word. 





14, But, wantin word o’ yere mind, 
naething was I willin to do; that no 
o’ necessity, but o’ free choice, yere 
gude soud be. 

15. For aiblins for siccan a cause 
he was pairtit wi’ ye for a wee, that 
ye micht hae him back for aye: 

16. Nae mair as a servant, but 
aboon a servant, brither weel-lo’ed 
—vera specially to me, but hoo 
mickle mair to you—baith i’ the 
flesh and the Lord ! 

17. Gin than ye coont me as ane 
wi’ yersel, tak him to ye, as mysel. 

18. And gin aiblins he has wranged 
ye, or is indebted, the same tae me 
div ye reckon. 

19. I Paul pit it doon wi’ my ain 
haun ; 1 wull meet it; tho’ I say-na 
tye hoo ye are awn me e’en yere 
ain sel. 

20. Aye, brither! lat me hae joy 
o ye i’ the Lord: refresh ye my 
tender-atfections in Christ ! 

21. Lippenin to yere courtesie, I 
wrate to ye, kennin that ye wull do 
e’en mair nor I seek. 

22. But, at the same time, ! mak 
me ready a lodgin ; for I look forrit, 
throwe yere prayers, that I sal be 
gien as a favor to ye. 

23. Thar salute ye Epaphras, my 
prison-marrow in Christ Jesus, 

24, And Mark, Aristarchus, Demas 
and Luke, my brither-workers. 

25. The tender-love o’ oor Lord 
Jesus Christ be wi’ yere spirit ! 





1V, 22. Paul lookit forrit to liberty : and 
we tak thae to be richt wha think Paul 
gat awa frae Rome eftir the twa years 
imprisonment spoken o’ in Acts, 

HEBREWS. 


CHAPTIR ANE. 
Christ far aboon Angels, and creatit things. 
HAUR-AS, in a hantle o’ por- 


tions and in a hantle o’ ways, 
in auld times, God spak to the 
faithers by the prophets, 

2. At the hinner-end o’ thir days 
he speaks to us by his Son; wham 
he set forrit for an heir o’ a’ things ; 
and throwe wham he made the 
warlds. 

3. Wha, bein the radiant bricht- 
ness o glorie, and a perfete like- 
ness o’ his sel, and uphaudin a’ 
things by the word o’ his pooer— 
haen made a purifyin o’ oor sins— 
sat doon on the richt haun o’ the 
Majestie on Heigh ; 

4. By sae mickle bein his sel 


aboon the Angels, as he has inheritit: 


a name that is far aboon their ain. 

5. For to whilk o’ the Angels said 
he at ony time, !'“My Son art 
thou ; this day hae I begotten thee ” ? 
And again, “I wull be a Faither to 
him ; and he sal be a Son to me” ? 

6. But at sic a time again as he 
soud send the First-Begotten into 
the warld, he says, ‘And lat a’ the 
Angels worship him !” 

7. And o’ the Angels he says, 
“Wha maks his Angels be winds, 
and his servitors flauchts o’ fire.” 

8. But anent the Son — “ Thy 
thron, O God is to a’ ages ; and the 
sceptre o’ thy kingdom is a sceptre 0’ 
richtousness ! 

9. “Thou hast lo’ed richtousness, 
and scunner’d at ill; and for this 





1V. 5. This graun array o’ Auld Testament 
prufes, gars us think this would be the 
way oor Lord himsel (as whan gaun to 
Emmaus), exponed the Scripturs re- 
latin to himsel. Ony o’ us wad, eftir 
haun, closely follow his methods ! Doot- 
less, sae did the Apostles. 

God has anointit thee wi’ the oyle o’ 
gladness aboon thy marrows !” 

10. And, “Thou, Lord, at the 
fore-end, did set the fundation o’ the 
yirth; and the heevens are the 
warks o’ thy hauns, 

1l. “They sal dwine awa; but 
thou bides for aye! And they a’, 
as a wearin-dud, sal end ; 

12. “ And, as a maud sal thou 
fauld them up; and they’se be 
changed ; but thou art aye the same, 
and thy years end-na ! ” 

13. But to whilk ane o’ the 
Angels has he said at ony time, “Sit 
thou at my richt haun, till 1 mak 
thy faes the fit-brod o’ thy feet ?” 

14. Are-na they a’ waitin spirits, 
sent oot to wait on thae that sal in- 
herit salvation ? 


CHAPTIR TWA. 


The glorious Son o’ God, wha becam 
a man, 
ND for the sake o’ a’ this, we soud © 
ettle sair to haud fast the things 
that war heard, least at ony time we 
soud slype awa. 

2. For gif the word spoken throwe 
Angels was stieve, and ilka gangin- 
agley and disobedience gat its true 
recompense 0’ reward, 

3. Hoo sal we ’scape, gif we gie 
the gang-by to sae great a salvation ; 
whilk in truth, begude to be spoken 
throwe the Lord by they wha heard, 
and to us was made siccar : 

4, God bearin co-witness, baith wi’ 
tokens and ferlies, and mony-fauld 
warks o’ pooer, and gifts o’ the Holie 
Spirit, conform to his wull ? 

5. For it wisna to Angels he sub. 
jeckit the comin warld, o’ whilk we 
are speakin : 

6. For ane in ae place bure wit- 
ness, sayin, ‘‘ What is man, that thou. 


Why Christ took 


soud keep him in mind? or man’s 
bairn, that thou soud visit him ? 

7. ‘Thou did! mak him for a wee, 
laigher nor the Angels; thou did 
croon him wi’ glorie and honor ; and 
did set him ower the warks o’ thy 
hauns. 

8. “ Thou did pit a’ things subject 
aneath his feet.” For in makin a’ 
things subject to him, naething was 
left oot that wasna made subject to 
him: whaur-as, noo we see-na yet 
a’ things to him made subject. 

9. But the Ane wha was “ made 
for a wee, laigher nor the Angels,” 
div we behauld, e’en Jesus ; crooned 
wi’ glorie and honor throwe the 
pangs o’ death ; that, by the tender- 
love o’ God he might pree o’ death 
for a’ men. 

10. For it behoov’d him, for whase 
sake are a’ things, and throwe wham 
are a’ things, in leading mony sons to 
glorie, that the Chieftain o’ their 
salvation soud by sufferins be made 
perfete. 

11. For baith he wha maks holie, 
and they wha are made holie, are a’ 
o ane ; for whilk cause he isna back- 
ward to ca’ them “ brethren,” 

12. Sayin, “I wull mak kent thy 
name to my brethren ; amang a’ the 
thrang wull I sing praise to thee !” 

13. And again, “I wull stievely 
lippen him!” And again, “ Behauld ! 
2T and the bairns God has gien 
OC he Ronin aie 
14. Seein than, that the bairns 
had pairt in the flesh and blude, he 
eke in sic mainner had fellowship 7’ 
the same ; that by means o’ his death 
he micht ding the pooer o’ him that 





1V 7. Dauvid is aye unreelin a pirn aboot 
Christ, e’en whan he seems only to be 
speakin 0’ man ; for tak tent here, what 
we haena gotten, Christ has gotten for 
us, and as oor King and Heid. And 
what he gets, he shares (no aiblins here, 
but a’ certain Aboon !) wi’ his brethren. 

2V 13. The hail passage isna gien, but is 
left as an unfinished sentence: Esaiah 
viii. 18. 

a human nature. 


had the dominion o’ death, that is 
the Adversary ; 

15. And micht deliver thir—as 
mony as frae fear o’ death war a’ 
their life under bondage. 

16. For no, truly, is he takin haud 
o Angels; but he lays haud 0’ 
Abra’m’s seed. 

17. And sae, in a’ things he bude 
be made like his brethren; that he 
micht be a mercifw’ and leal Heigh- 
priest in the things 0’ God, to mak a 
reconciliation for folk’s sins. 

18. For, seein he dreed his sel, 
and was tempit, he kens weel to 
rescue them that are in temptation. 


CHAPTIR THRIE. 


Christ greater nor Afoses, and wordie o° 
mair honor. 

AE, holie brethren, the bidden- 

anes 0’ a heevenlie biddin, look 
weel at the Apostle and Heigh-Priest 
o’ oor profession, Jesus. 

2. Wha was leal to bim wha made 
him priest, as was Moses in a’ his 
hoose. 

3. For he is coontit wordie o’ mair 
glorie nor Moses, by as muckle as he 
wha biggs the hoose has mair glorie 
nor the hoose. 

4. For ilka hoose is made by some 
ane ; but he wha made a’ things is 
God. 

5. And, indeed, ‘‘ Moses was leal 
in a’ his hoose,” as a steward, for a 
witness o’ the things that war to be 
spoken ; 

6. But Christ, as a Son ower his 
ain hoose ; whase hoose are we, gin 
aiblins we haud siccar the freedom 0’ 
the promise and the glorie o’ the 
hope to the end. 

7. Whaur-for. e’en as says the 
Holie Spirit, ““The day, gin ye may 
hear his voice, 

8. ‘‘Harden-ye-na yere hearts, as in 
the bitter thrawartness, on the day 
o’ temptation i’ the desert, 

9. ‘‘Whan yere forbears tempit 
me wi’ a test; and saw my warks 
forty year. 

The ener-bidin 


10. ‘‘Sae was I sair vexed wi’ this 
generation, and said, ‘Aye gang they 
agley i’ their heart, and they divna 
ken my ways.’ 

11. ‘“‘Sae did I sweer i’ my wrath, 
‘They sal enter-na intil my Rest !’” 

12. Tak ye tent, brethren, least at 
ony time thar soud be, in ony 0’ ye, 
a dour heart o’ unbelief, in fa’in-awa 
frae the leevin God ; 

13. But exhort ane-the-ither, day 
by day, e’en as lang as it is ca’d “the 
day,” least ony o’ ye be hardened 
throwe the glamor o’ sin. 

14. For gin we haud siccar tae the 
hinner end the beginnin o’ oor faith, 
we hae come to be pairtners wi’ 
Christ. 

15. While it is said, “The day, 
gin ye wull hear his voice, harden-ye- 
na yere hearts, as in the bitter 
thrawartness ! ” 

16. For wha was’t, tho’ they 
heard, caused the bitterness? Na, 
didna a’ thae wha cam oot o’ Egypt 
by Moses ? 

17, But wham was he sair vexed 
wi’ for forty year? Was’t no wi’ 
thae that sinned, wha fell i’ the 
desert ? 

18. And to wham swure he that 
they soudna enter intil his ! Rest, 
but to thae wha war thrawn and 
dour ? 

19. And we see they warna able 
to enter in for unbelief. 


CHAPTIR FOWR. 


The ever-hidin rest o God is still to the fore 
for the believer. 

fase us than hae fear, least at ony 

time—tho’ thar be a promise left 

o enterin intil his Rest — ony frae 
’mang ye soud come short ot. — 

2. For to us has the Joyfu’-mes- 

sage been gien, e’en as to them; 

but the word o’ their hearin did 





VV. 18. It was a bonnie ee-sweet laud they 
had afore them ! and yet they never saw 
it! God sauf us frae the dourness and 
thrawartness that wad come atween us 
and oor Canaan Aboon. 

rest o’ God. 


them nae gude, they no makin their 
sels ane in faith wi’ thae_ that 
hearken’t. 

3. For we that hae had faith div 
enter intil the ?Rest; conform to 
what he has said, “As I did sweer i’ 
my wrath, they sanna enter intil my 
Rest!” tho’ the warks war a’ endit 
frae the fundation o’ the yirth. 

4. For he has said in a place, 
anent the seeventh day, thus: ‘‘And 
God restit on the seeventh day, frae 
a’ his warks.” 

5, And in this place again, “Gif 
they sal enter intil my Rest !” 

6. Sae, seein it is left ower for 
some to enter intil’t, and they wha 
afore had the Joyfu'-message deliver't 
to them enter’t-na in, on accoont 0’ 
thrawartness. 

7. He still marks oot a certain day, 
sayin by Dauvid—e’en eftir sae lang 
a time as that—juist like as it had 
been said afore: “The day, gin 
aiblins ye hear his voice, mak-na hard 
yere hearts!” 

8. For gin Joshua had _ gien 
“Rest” to them, he wadna i’ that 
case hae been speakin, eftir thae 
things, o’ anither day. ; 

9. Sae thar is bein left ower a 
Sabbath-keepin for a’ the folk o’ God! 

10. For he that enter’t intil his 
rest, he eke has restit frae a’ his 
warks, as God did frae his. 

11. Lat us than gie a’ tent to enter 
intil that “Rest”; least ony ane fa’s, 
i’ the same example o’ thrawartness. 

12. For God’s word is leevin and 
michty, keener nor a_ twa-edged 
sword, thringin throwe to the pairtin 
o’ saul and spirit, o’ joints and mar- 
row ; and gleg at discernin the airtins 
and ettlins o’ the heart. 

13, And thar isna a creatit thing | 
that can be hidden frae his sicht; but 
a’ things are nakit and laid bare to 
the een o’ him wham we hae to do wi’. 





2V.3. It wasna rest frae wark, but rest 
frae dool and sin God was promisin : and 
that Rest is still to the fore ! 


Oor great Heigh-Priest. 


14. Haein than a great Heigh- 
Priest, wha has gane up throwe the 
heevens, Jesus, the Son o’ God, lat us 
haud siccar oor confession ! 

15. For we haena a Heigh-Priest 
that hasna a brither-feelin wi’ oor 
weaknesses ; but ane wha was tempit 
ina’ the likeness o’ oorsels, yet wantin 
sin. 

16. Lat us, than, draw nar wi’ 
freedom o’ speech to the thron o’ 
tender-love; that we may obteen 
mercie, and find favor to help us in 
oor need ! 


CHAPTIR FYVE. 
Christ, the great Heigh-Priest ; the first and 
the last 0’ his Order | 

OR ilka Heigh-priest, taen frae 

among men, is appointit for 
things o’ God, that he may offer 
baith gifts and sacrifeeces for sins ; 

2. As ane wha can marrow weel 
in his heart wi’ thae that are ignorant 
and gane aside; sin’ he his sel is 
rinkit roon’ wi’ weakness ; 

3. And on this accoont he bude 
for his sel, sae for the folk, to be 
offerin for sins. 

4, And nae man taks to him this 
honor, but is ca’d by God, e’en as 
Aaron was. 

5. And sae, e’en Christ magnify’t- 
na himsel’ to be made a Heigh- 
priest ; but raither it was he that 
spak to him, sayin’ “My Son art 
thou ; this day hae I begotten thee.” 

6. Hen as in anither place he 
says, “ Thou, a Priest for aye, i’ the 
order o’ Melchizedek.” 

7. Wha, i’ the days o’ his flesh, 
eftir offerin up prayers and entreaties 
to him wha was strang to save him 
frae death, wi’ sair ootcries and 
tears; and had been theard for his 
godly fear. 

8. E’en tho’ he was a Son, yet 
learned he obedience by the things 
that he tholed ; 





1V. 7. See Mark xiv. 36, and note ; and 
John xix. 34, and note. 

Lat us gang forrit ! 


9. And bein perfetit, becam to 
a’ thae obeyin him the fundation o’ 
an endless salvation ; 

10. Haein been addressed by God 
himsel as “ Heigh-Priest, i’ the order 
o’ Melchizedek.” 

11. Anent wham we hae muckle 
to say, and are sair beset hoo to say 
it, seein ye are become feckless in 
hearin. 

12, For, e’en whan ye soud hae 
come to be teachers i’ the lapse o’ 
time, ye hae need ance mair that ane 
be teachin you the vera elements 0’ 
the first principles o’ the oracles 0’ 
God ; and are gotten to be sic as hae 
need o’ milk and no o’ man’s meat. 

13. For ilka ane takin milk wants 
skill i’ the word o’ richtousness; for 
he is a wean : 

14. But tae sic as are man-grown, 
pertains man’s meat; to thae wha 
throwe proper use, hae their pooers 
exercees’t to discern baith gude 
and ill. 


CHAPTIR SAX: 


The awfw state o thae that fw back. Bué 
God is strang and faith/w to susteen ! 


HAR-FOR, lat us lea’ thir be- 
ginnins o’ the things o’ Christ, - 
and gang on toward fu’ growth ; no 
layin ower again the fundation o’ 
turning frae deid warks, and o’ faith 
toward God. 

2. O’ the teachin anent bapteezins, 
and o’ layin-on o’ hauns, and o’ the 
Risin frae-the-deid, and o’ eternal 
judgment. 

3. And this wull we do, gin at 
least God permit. 

4, For it isna possible, as to thae 
wha ance had licht, and had preed 
the free-gift o’ Heeven, and had been 
made to partak o’ the Holie Spirit. 

5. And had preed the sweet word 
o’ God, and the pooers o’ the warld 
to come,— : 

6. And then fain awa, ance mair 
to new-form them until repentance ; 
seein they are crucifyin ower again 

Persevere to the end. 


to their sels the Son o’ God, and 
makin a public shame o’ him ! 

7. For the grund, that sooks in the 
aft-fa’in rain, and brings forth what 
they wad fain hae wha till it, receives 
blessin frae God ; 

8. But gin it bear thorns and 
briers, it is no esteemed, and is nar- 
haun bein curs’t ; whase end is to be 
brunt. 

9. But we are perswadit better 
things o’ you, beloved, e’en things 0’ 
salvation, tho’ we div sae speak. 

10. For God is no ill-deedie to be 
forgettin yere wark and love that ye 
schawed forth for his name; in ser’in 
the saunts, and still ser’in. 

11. But we hae mickle desire that 
ilk ane o’ ye schaw forth the same 
perseverin, to the fu’ confidence 0’ 
hope, e’en tae the end. 


12. That ye be-na slack, but 


followin on eftir thae wha by faith ~ 


and long-tholin fell heirs to the 
promises. 

13. For whan God made promise 
to Abra’m, seein thar war nane 
greater to sweer by, he swure by his 
sel, 

14. Sayin, “‘ Certes, in blessin wull 
I bless thee ; and in multiplyin wull 
I multiply thee !” 

15. And sae, tholin patiently, he 
gat the promise. 

16. For men sweer by ane greater ; 
and wi’ them an aith is the end o’ a’ 
disputin. 

17. And sae God, bein muckle 
mair willin to schaw forth to the 
heirs o’ the promise the siccarness 0’ 
his coonsel, cam in wi’ an aith. 

18. For by twa unchangeable 
_ things, in whilk it wasna possible for 
God to be fause, a stieve consolation 
we soud hae, wha fled to grip the 
hope set afore us ; 

19. Whilk hope we hae as an 





1V.18. What the “twa things” war, the 
text disna mak vera clear. Aiblins we 
soud tak it as first, the promise ; second, 
the aith. 

Ohrist’s Priesthood. 


anchor o’ the saul, baith siccar and 
sure, and comin ben within the veil. 

20. Whaur Jesus, as fore-rinner 
for us, has enter’t; wha ‘“‘ was made 
a Heigh-priest for aye, i’ the order 0’ 
Melchizedek.” 


CHAPTIR SEEVEN. 

Christ, a Priest o’ Melchizedek : 

grander nor Aaron. 
NOR this Melchizedek, king 0’ 
Salem, priest o' God Maist 
Heigh, that forgather’t wi’ Abra’m 
as he cam back frae the slauchtir o’ 

the kings, and bless’t him ; 

2. Till wham gied Abra’m e’en a 
tenth o’ a’: he bein first, by transla- 
tion, ‘‘ King o’ Richtousness,” and 
than as weel, “ King o’ Salem,” whilk 
is ‘‘ King o’ Peace,” 

3. Wantin faither, wantin mither, 
withoot pedigree, haein naither be- 
ginnin o’ days nor end o’ life; but 
made to be like the Son o’ God— 
bides a Priest withoot interruption. 

4. And noo think hoo great this 
man is, till wham Abra’m gied a tenth 
oot o’ the best spoil, e’en Abra’m the 
patriarch ! 

5. And they, truly, frae amang_ 
Levi’s sons wha are gien the priest- 
hood, hae instructions to tak tithes 
o the folk, conform to the law; 
that is, o’ their brethren, e’en tho’ 
they hae come oot o’ the loins o’ 
Abra’m ! 

6. But he wha wins-na his pedi- 
gree frae them, gat tithes frae Abr’am, 
and bless’t him wha had the promises. 

7. But, aboon a’ disputin, the 
heigher aye blesses the laigher. 

8. And here, truly, men wha dee 
tak tithes; but thar ane taks them 
wha obteens witness that he leeves. 

9. And, sae to speak, e’en Levi, 
wha taks tithes, pays tithes throwe 
Abra’m : 

10. For yet i’ the loins o’ his 
faither was he, whan Melchizedek 
forgather’t wi’ him. 

11. Noo truly than, gin thar war 
a perfetin throwe the Levitical 


Jesus 


A priest for aye, 


priesthood (for ‘neath it the folk had 
the Law gien them) whatna need 
was thar for a different Priest to be 
raised up, “conform to the order o’ 
Melchizedek,” and no be named as 
“ conform to the order of Aaron ?” 

12. For seein thar is a change 0’ 
priesthood, thar maun e’en as weel 
be a change o’ Law. 

13. For he o’ wham thir things are 
said has pairt wi’ a different tribe ; 
frae whilk nae man has gien attend- 
ance at the altar. 

14. For the truth is siccar, that 
oot o’ Judah sprang oor Lord ; anent 
whilk tribe Moses spak naething 
aboot priests. 

15. And still muckle mair is it 
evident, that, conform to the like- 
ness 0’ Melchizedek, is to be raised 
up a different Priest, 

16. Wha has been made a Priest, 
no conform to the rule o’ a com- 
mandment dealin wi’ flesh. but con- 
form to the pooer o’ a Life for Aye. 

- 17. For it is witnessed, “Thou art 
a Priest for aye; o’ the order o’ 
Melchizedek !” 

18. For truly, a settin-aside o’ a 
fore-gaun commandment comes aboot, 
on account o’ its weakness and want 
o’ profit. 

19. For the Law brocht naething 
to perfection ; but thar is the comin- 
in o’ a better hope, throwe whilk we 
draw nar to God. 

20. And inasmuckle as it wasna 
wantin an aith-takin— 

21. For thae priests war made 
wantin an aith; whaur-as he wi’ an 
aith-takin, by him that said to him, 
“The Lord swure, and gangs-na 
back, ‘Thou art a Priest for Aye, o’ 
the order o’ Melchizedek !’” 

22. By sae muckle as this, has 
Jesus come to be !ca’tiono’ a heigher 
covenant. 
1V, 22. Hen as Jasson and the ither war 

ca’tion for Paul’s friends (Acts xvii. 9) 

sae Jesus becomes Ca’tion for us afore 

the coort o’ Heeven. Samu’ Rutherford 


says, ‘‘Go and agree wi’ Christ, your 
: : ” 
Cautioner, and purchase a discharge. 

23. And truly, in lairger numbers 
hae they been made priests, for that 
on accoont o’ death they coudna bide ; 

24, But he, in that he bides for 
aye, ever-constant hauds the priest- 
hood. 

25. Sae is he able to sauf to a’ 
extremitie thae that come throwe 
him to God ; leevin aye, to intercede 
in their behauf. 

26. For siccan a Heigh-Priest as 
this for us was aye meet, wha was 
holie, innocent, uncorrupt, sindry 
frae sinners, and made to be abvon 
the heevens. 

27. Wha has nae need, day by 
day, to be offerin up sacrifeeces, like 
thae Heigh-priests, for his ain sins, 
and than for thae o’ the folk. For 
this he did, ance for a’, whan his ain 
sel he offer’t! 

28. For the Law appointit men 
Heigh-priests, haein weakness; but 
the word o’ the aith-takin (whilk was 
eftir the Law) appoints the Son, wha 
is consecrate for evermair. 


CHAPTIR AUCHT. 


Christ's priesthood heigher nor Aaron’s ; and 
the Gospel wider nar the auld covenant, 
Res as bringing to a point what 

we hae said: Siccan a Heigh- . 
Priest hae we as this, wha is set on 
the richt haun’ o’ the thron o’ The 
Majestie i’ the Heevens ; 

2. O’ the Holie Place, and o’ the 
true tabernacle, whilk the Lord 
pitched, and no a man. 

3. For ilka Heigh-priest is ordeened 
for the offerin o’ baith gifts and sacri- 
feeces; and it was necessar for this 
ane too, that he soud hae that whilk 
he micht offer. 

4. Gin than the Lord had been on 
yirth, he hadna been a priest ava ; 
sin’ thar are thae, offering the gifts 
conform to the ‘‘ Law.” 

5. Wha e’en, as a glint and shadow 
o’ heevenlie things, are doin service ; 
e’en as Moses had word whan aboot 
to finish the tabernacle: “For tak 
tent,” says he, “that ye mak a’ 

things conform to the  paittern 
schawn to ye i’ the mount.” 

6. But noo has he obteened a mair 
noble ministry, by as muckle as he is 
the Mediator o’ a 'heigher covenant, 
whilk is established on heigher pro- 
mises. 

7. For gin the first had been per- 
fete, nae need wad thar hae been for 
a second. 

8. For as wytin them, he says, 
“Tak tent! the days come, says 
the Lord, that I wull mak wi’ the 
hoose o’ Isra’l and the hoose o’ Judah 
a new covenant. 

9. No conform to the covenant I 
made wi’ their forbears, i’ the day I 
took them by the haun, to lead them 
oot o’ the land o’ Egypt; for it was 
that they bade-na i’? my covenant, 
and I disregairdit them, says the 
Lord. : 
10. ‘* But this is the covenant I 
wull covenant wi’ Isra’l’s hoose eftir 
thae days, says the Lord, I wull pit 


my laws 7’ their minds, and write’ 


them on their hearts; and I wull be 
to them for a God, and they sal be 
tor me a folk. 

11. “And nae need, ilk ane to 
teach his marrow, or ilk ane his 
brither, sayin, ‘Ken ye the Lord!’ 
for a they sal ken me, frae the 
sma’est to the greatest o’ them. 

12. “For I wull be mercifw’ to 
their unrichtousness, and 0’ their sins 
will I be mindfw’ nae mair!” 

13. By this word, ‘‘“A new cove. 
nant,” he made the first ane “auld”: 
but what is made past use and auld, 
is passin awa. 


CHAPTIR NINE. 


The ordinances and offerans 0’ the Law war 
but the fore-gaun shadow o’ the better 
things comin. 

ND eke the first covenant had its 

ordinances o’ divine service, and 

a sanctuary o’ this present warld. 

2. For a tabernacle was’ plenish’t ; 
the first, in whilk war baith the 
lamp-stead and the table, and the 

settin-forth o’ the breid; whilk is 
ca’d the ‘ Holie.” 

3. But, eftir the second veil, the 
tabernacle ca’d the ‘‘Holie o’ Holies”: 

4. Haein a gowden censer, and the 
Ark o’ the Covenant, owerlaid wi’ 
gowd, in whilk was a gowden pat 
haudin the manna, and Aaron’s wand 
that bloomed, and the tables o’ the 
covenant ; 

5. But ower aboon it the Cheru- 
bim o’ glorie, ower-shadin the Mercy- 
seat ; anent whilk things it isna ne- 
cessar 6-noc to speak specially. 

6. Noo, when thir things war sae 
ordeened, intil the first tabernacle 
gaed aye continually the priests, 
makin the services : 

7. But intil the second the Heigh-_ 
priest alane, ance ilka year ; and no 
wantin blude, whilk he offers for his 
sel, and for the blin’ness o’ the folk. 

8. The Holie Spirit sae makin it 
seen, that the gate to the Holiest 
hadna yet been made plain, whiles 
the first tabernacle was staunin, 

9. Whilk indeed was a likeness for 
the time noo come ; conform to whilk 
was offer’t baith gifts and offerans, 
that canna, as to the conscience, . 
mak him perfete wha offers the 
service ; 

10. Bein but eatin and drinkin, 
and a hantle o’ purifications, appointit 
to a time o’ mair licht. 

11. But whan Christ drew nar, a 
Heigh-priest, o’ comin gude things, 
throwe the better and mair perfete 
tabernacle, no made wi’ hauns, that 
is, no o’ this creation, 

12. Nor yet throwe blude 0’ goats 
and cauves, but throwe his ain blude 
he enter’t in, ance fora’, to the Holie 
Place, haein won Eternal redemption! 

13. For gin the blude o’ goats and 
bulls, and the assis 0’ a quey, strink- 





1V. 6. The ‘‘heigher” covenant God was 
makin wi’ them in Christ, was nae newer 
than the ane was whan he brocht them 
oot o’ Egypt! And yet for that it was 
‘*new,” it ‘* contradicts the auld,” quo’ 
the Jews! Aud they wad hae nane o’t ! 


The bluid o’ 


lin the defil’d, sanctifies to the pure- 
ness 0’ the flesh, 

14. Hoo muckle mair sal the blude 
o’ Christ, wha, throwe the ever-leevin 
Spirit offer’t his sel, wantin blemish, 
until God, purify yere conscience 
frae deid warks, to the offerin up 0’ a 
divine service to the leevin God ? 

15. And for sic a reason is he the 
Mediator 0’ a new covenant; to the 
end, that a death haein taen place, 
for the redeemin o’ sins aneath the 
first covenant, thae that hae been in- 
vitit may receive the promise 0’ 
Eternal inheritance. 

16. For whaur a covenant is, it is 
necessar that a death soud come in, 
on his side wha covenants. 

17. For a covenant is made siccar, 
eftir a death: but it is o’ nae effeck 
while the ! “covenanter ” leeves. 

18. And sae, no e’en the first cove- 
nant was consecrate wantin blude. 

19. For whan a’ the commauns war 
spoken conform tae the Law, by 
Moses to the folk, takin the blude o’ 
the cauves and the goats, wi’ watir 
and scarlet oo’, and hyssop, he 
strinkl’t baith the buik and a’ the 
folk ; 

20. Sayin, “This is the blude o’ 
the covenant whilk God sent in com- 
maun to you!” 

21. Aye, and the tabernacle as 
weel, and a’ the veschels o’ the ser- 
vice, strinkl’t he in like mainner wi’ 
the blude. 

22. And nar-haun a’ things are 
purify’t wi’ blude ;° conform to the 
Law ; and, wantin the blude-sheddin, 
is nae remission. 

23. It was a necessity than, for the 
imitations o’ things in heeven to be 
purify’t wi’ sic; but the heevenlie 
things theirsels wi’ better sacrifeeces 
than thir. 





1V. 17. ‘‘Covenanter” here, isna ane 0’ 
the pairties makin the covenant, but 
that whilk maks sicear the covenant --the 
sacrifeece offer’t. The text is no vera 
clear : but ‘“‘covenanter” is the word the 
Apostle uses. 

24. For no intil Holies made-wi’- 
hauns did Christ gang in—that war 
but figures o’ the true Holies—but 
intil Heeven itsel, noo to come plainly 
afore the jace o’ God for us. 

25. Nor yet that aft-times soud he 
be offerin his sel ; like as the Heigh- 
priest enters the Holie-Place, year by 
year, wi ithers’ blude. 

26. Else had it been needfu’ for 
him aften to suffer, frae the beginnin 
a’ the warld. But noo, ance at the 
end o’ the time has he been schawn, 
for the settin-by o’ sin, throwe his 
sacrifeece. 

27. And, inasmuckle as it is laid 
up for men ance to dee, and eftir this 
the Judgment, 

28. Sae Christ, haein ance for a’ 
been offer’t, and carry’t the sin o’ 
mony, sal appear a second time, 
apairt frae sin, to thae that fain. wait 
for him, for their salvation. 


CHAPTIR TEN. 


Christ's sacrifeece unco better than thae o° the 
Law. Warnins again hack-gaun. 
OR the Law, wi’ a shadow o’ the 
gude things to come, and no the 
perfete likeness o’ the things their 
sels, canna wi’ thae sacrifeeces offer’t 
up year by year aye, mak perfete 
them that draw nar 

2. For than wadna they quat bein 
offer’t ? for they worshippin, bein 
2ance for a’ purify’t, wad hae nae 
mair conscience o’ sins ! 

3. But, in them, is a bringin-back 
to mind o’ sins, year by year. 

4, Impossible is’t for blude o’ bulls 
and goats to tak awa sins ! 

5. Whaur-for, comin intil the 
warld, he says, ‘‘Sacrifeece and offeran 
thou willest-na, but a body didst 
thon prepare for me. 

6. “In hail brunt-offerans, and 
offerans for sins, thou didst-na joy ; 





2V. 2. The Jews war sair misgnidit by 
their Scribes, and gar’t to think the 
offerans theirsels took awa sin. But the 
Ae-offeran needs nae repeatin, as thae 
offerans are. 

7. “Than said I, ‘ Behauld, I am 
come—(at the heid o’ the buik it is 
written o’ me)—to do thy wuli, O 
God!’” 

8. Aboon, sayin, ‘“ Sacrifeeces and 
offerans, and haill brunt-offerans, and 
offerans for sin thou _ willest - na, 
naither didst joy in”—sic as, con- 
form to the Law, are offer’t ; 

9. Than did he say, ‘‘ Behauld! I 
am come to do thy wull!” He taks 
awa the first, that he may mak siccar 
the second. 

10. By the whilk wull we are 
made holie, throwe the offerin o’ the 
body o’ Jesus Christ ance for a’. 

11. And ilka priest stauns, in 
truth, day eftir day servin, and 
offerin ower again the same sacri- 
feeces ; whilk, truly, can never tak 
awa Sins ; 

12. But he, haein offer’t ae sacri- 
feece for sins for evermair, sut doon 
at God’s richt haun ; 

13. Frae this waitin, ‘till his faes 
be made the fit-brod o’ his feet.” 

14. For by the Ae-offeran he has 
perfetit for evermair them that are 
sanctify’t. 

15. And the Holie Spirit himsel 
bears witness for us ; for eftir he had 
said, 

16. “ This is the covenant I wull 
covenant wi’ them eftir thae days,” 
says Jehovah, “Giean my laws on 
their hearts, I wull write them on 
their minds ; ” 

17. He says mair: ‘ Their sins 
and their ill-deediness wull I nae- 
wise mind ony mair.” 

18. Noo, whaursae’er they are re- 
mittit, thar is nae mair offeran for 
sin needfu’. 

19. Haein than, brethren, bauld- 
ness 0’ speech to enter intil the 
Holiest by the blude o’ Jesus, 

20. Whilk enterin-in he has conse- 
crate for us, a new way, and a way 
0’ Life, throwe the veil (that is, his 
flesh), 

21. And haein sic a great Heigh- 
Priest ower the hoosehauld o’ God, 

22. Lat us come nar, wi’ leal 
hearts, in the fu’ confidence o’ faith ; 
haein been strinkl’t in oor hearts frae 
an ill conscience; and haein been 
wesh’t in oor bodies wi’ pure watir ; 

23. Lat us haud siccar the con- 
fession o’ oor hope wi’ nae wafflin ; 
for leal is he that did undertak. 

24, And Jat us think upo’ ane- 
anither, for an encouragin to love 
and gude warks : 

25. No lattin-fa’ the forgatherin o’ 
oorsels, e'en as it is the way wi’ 
some ; but, perswadin aye; and sae 
muckle the mair, as ye see the dawin 
o’ the day. 

26. for gif we gang on sinnin eftir 
receivin the knowledge o’ the truth, 
nae lang’er, for sin, is thar remainin 
a sacrifeece ; 

27. But a fearsome lookin-forrit 
tae judgment, and a sautness o’ fire, 
that sal devoor the enemy. 

28. Ane that set aside Moses’ Law, 
dee’t withoot pitie, “afore twa or 
thrie witnesses.” 

29. O’ hoo muckle sairer punish- 
ment, think ye, sal he be hauden 
wordie, wha trampit the Son o’ God 
under fit; and held as an unclean . 
thing the blude o’ the covenant by 
whilk he is consecrate, and did wan- 
tonly misca’ the Spirit 0’ love ? 

30. For we ken wha said, ‘‘ To me 
perteens avenging ; I wull recom- 
pense!” and again, “Jehovah wull 
judge his folk.” 

31. It is a fearsome thing to fa’ 
intil the hauns o’ a Leevin God ! 

32. But mind-ye-na the days gane 
by, in whilk, ance ye gat licht, ye 
tholed an unco fecht o’ sufferans ? 

33. Some pairt that ye war made, 
wi’ misca’in and griefs, a ferlie for 
men ; and some pairt that ye war 
made marrows o’ thae that war sae 
dune till. 

34. For ye took the pairt o’ thae 
in bonds, and tholed the poindin o’ 
yere gear wi’ joy, kennin that ye hae 
for yersels better and ever-bidin gear. 

35. Ye maunna cast awa, than, 


We canna please 


yere bauldness o’ speech ; whilk in 
truth has unco reward ! 

36. For ye hae need o’ patience, 
that haein dune God’s wull, ye may 
win the promise : 

37. For yet, ‘ A wee while, fleetin, 
fleetin ! the Comin Ane sal come, and 
no delay ! 

38. “‘ But the richtous ane by faith 
sal leeve ; but gin ye gang back, my 
saul delichts-na in him!” 

39. But we are-na o’ them wha 
gang back to perdition ; but o’ faith, 
to the salvation o’ the saul. 


CHAPTIR ELEEVEN. 


What faith is? and wha had it, and how 
one made it to be seen? A noble bead- 
roll. 

N°? faith is gruppin the substance 

o things lookit-for; the con- 
fidence o’ raal-things no yet seen. 

2. For thar-in the Elders had gude- 
witness borne them. 

3. Throwe faith we come to ken 
the warlds war order’t by the words 
of God, sae as that whilk is seen was 
made oot o’ what was seen-na. 

4. Throwe faith Abel offer’t to 
God a mair perfete sacrifeece than 
Cain; by whilk he obteened testi- 
monie that he was richtous, God tes- 
tifying anent his gifts : and throwe it, 
though he dee’t, he is still speakin. 

5. Throwe faith Enoch was trans- 
latit sae as no to see death, and was 
seen-na, for God had translatit him ; 
for afore the translation he had testi- 
monie borne to him that he had been 
weel-pleasin to God. 

6. But, wantin faith, it isna pos- 
sible to be weel-pleasin to him ; for 
he that comes to God maun needs 
hae faith that he is, and that to thae 
that seek him a Rewarder is he. 

7. Throwe faith Noah, being tell’t 
o’ things as yet no seen, wrocht-on by 
godly fear, made ready an ark to 
the savin o’ his hoosehauld ; throwe 
whilk he condemned the warld, and 
becam heir o’ the righteousness 0’ 


faith. 

8. Throwe faith Abra’m—he wha 
was tell’t—obey’d to gang till a place 
he was to hae for a heritage; and 
gaed oot, no weel-kennin whaur he 
was gaun. 

9. Throwe faith he bade day-by- 
day i’ the Land o’ Promise, as in a 
fremd land ; bidin in tents, wi’ Isaac 
and Jaucob, joint-heirs o’ the same 
promise : = 

10. For he was waitin for the Citie 
wi’ fundations, biggit, and planned by 
God. 

11. Throwe faith e’en Sarah her sel 
had strength to conceive, whan she 
was ayont age: seein that she was 
haudin him as faithfw’ that had pro- 
mised. 

12. And sae, e’en frae ane was thar 
born—and him as he war deid—‘‘ as 
mony as the starns o’ the sky in their 
thrang, and as the sand by the lip o’ 
the sea ; no to be number’t.” 

13. And conform to faith, dee’t a’ 
thir ; no haen their sels grippit the 
promises, but seein them far awa, and 
salutin them, and confessin that they 
their sels war fremd anes, and lodgers 
on the yirth. 

14. For they that say sic things, 
mak it plain to be kent that they are 
seekin a land o’ their ain. 

15. For gin they had been thinkin 
aye o’ the land they came frae, they 
micht hae had opportunity o’ re- 
turnin : 

16. But noo they look for a better 
land, that is a heevenlie ane; whaur- 
for God isna ashamed o’ them to be 
socht till as their God; for he did 
prepare for them a Citie. 

17. Throwe faith Abra’m when he 
was testit, offer’t up Isaac; aye, he 
wha blythely acceptit the promises, 
was offerin-up his ae and only son ; 

18. O’ wham it was said, “ Thar 
sal be ca’d a seed tae thee in Isaac.” 

19. Reckonin that God could raise 
him again, e’en frae ’mang the deid ; 
frae whilk he, in a likeness, wan him 
back again. 

20. Throwe faith Isaac gied blessin 

to Jaucob and Esau, speakin 0’ comin 
things. 

21. Throwe faith Jaucob, whan he 
cam to dee, bless’d baith the sons o’ 
Joseph ; and ‘‘worshipp’t, loutin doon 
on the heid o’ his staff.” 

22. Throwe faith Joseph, whan his 
end cam nar, spak o’ the gaun oot 0’ 
the sons o’ Isra’], and ga’e commaun 
anent his banes. 

23. Throwe faith Moses, whan he 
was born, was keepit hidlin thrie 
month, for that they saw he was an 
unco bonnie wean, and fear’t-na the 
orders o’ the king. 

24. Throwe faith Moses, whan he 
was grown, wadna be ca’d “Son 0’ 
Pharaoh’s dochter ” ; 

25. Makin choice raither to dree 
wi’ the folk o’ God their ill-treat- 
ment, than to be enjoyin for a wee 
the pleasurs o’ sin. 

26. Reckonin the reproach o’ the 
Anointit Ane as unco better than a’ 
the gear o’ Egypt ; for he was lookin 
awa to the giean o’ the reward. . 

27. Throwe faith he left Egypt 
ahint, no fearin the ang’er o’ the 
king; for he tholed, as behauldin 
him wha is unseen. 

28. Throwe faith he institutit the 
Pasche, and the strinklin o’ blude ; 
that he that destroy’t the first-born 
soudna be touchin them. 

29, Throwe faith they gaed athort 
the Red Sea as on dry grun’; whilk 


the Egyptians, ettlin to do, war 
whamml’t ower. 
30. Throwe faith the wa’s 0’ 


Jericho fell doon, haein been rinkit 
roon’ for seeven days. 

31. Throwe faith Rahab_ the 
courtesan perish’t-na wi’ thae that 
war disobedient, haein welcomed the 
spies wi’ peace. 

32, what mair can I say ? for 
time wad fail me tellin o’ Gideon, 
Barak, Samson, Jephthah ; 0’ Dauvid 
too, and Samu’l, and the prophets ; 

33. Wha, throwe faith prevailed 
ower kingdoms, wrocht richtousness, 

Haud on by faith £ 


obteened promises, dang the mooth 
o’ lions. 

34. Quenched tne lowin o’ fire, 
escapit the mooth o’ the sword, frae 
fecklessness raise to strenth, wax’t 
michty in war ; turned to flicht 
armies 0’ frem’d anes.¢ #&é< | 

35. Weemen gat back their deid, 
rais’t to life; and some war tortured, 
no acceptin conditions o’ deliverance, 
that they micht come to a better 
Risin- -again. heatint, 

36. Ithers war tried’ wi’ mockins 
and clourins’; aye, mair; wi’ fetters 
and dungeons : 

37. They war staned, war sawn 
sindry, war tempit, war murder’d wi’ 
sword ; they gaed aboot row’t in 
sheepskins and goat-hides, bein in 
ep doolfand misery. “T2ee* 

The warld 1 wasna wordie/o’ 
sgt wanderin on muirlands and 
mountains, bidin in dens and caves 
o’ the yirth. 

39. And thir a’, tho’ they had 
witness to their faith, obteen’d-na, 
their sels, the promise. 

40. God haein aforehaun providit 
better things for us, that no sindry 
frae us soud they be perfetit. 


CHAPTIR TWAL’. 
Haud ye on by faith! A graun Assembly 
we're comin till ! 

AK, seein we hae a’ aboot us sic 
an unco clud o' witnesses— 
drappin ilka taiglement, and the 
dawtit sin that eithlie rinks us roond, 
lat us rin, perseverin, i’ the race set 
afore us ; 
2. Lookin-awa till oor Leader- 
Prince and Perfeter, Jesus ; wha for 
the joy held afore him, ? tholed the 





1V. 38. Thank God for sic noble anes !. 


Nae ither leet o’ heroes was ever as 


graun as this. The fragrance o’ their 
warks o’ faith is wi’ us: and their — 
example. Lat us follow on! 

2V. 2. Nae doot the Lord aften looks back 
wi’ joy, on the cross he bure: and we 
wha hae crosses (licht and sma’ whan 
even’d wi’ his) maun ‘‘lichtlie the 
shame ” o’ them, and the skaith o’ them. 


Hoo we are exerceesed. 

A eg 2. 
cross, and lichtlied the shame; and 
on God's richt haun has taen his 
seat. 

3. For, think ye o’ him, wha has 
tholed sic gainsayin o’ sinners again 
himsel, least ye be forfouchten, and 
yere sauls be faint. /Y¥ 

4. Ye hae-na yet resistit tae blude, 
battlin again sin ! 

5. And ye hae clean forgotten the 
avisement that speaks till ye as to 
bairns : ‘‘ My son, lichtlie-ye-na the 
chastenin o’ the Lord, naither faint 
ye when ye are repruv’d o’ him ; 

6. “For the Lord chastens the 
ane he lo’es, and lays stripes on ilka 
son he welcomes hame.” 

7. For the experience-sake, thole 
ye; for God deals wi’ you as wi’ 
sons ; for wha is a son, and no exer- 
cees’'d o’ his faither ? 

8. But gin ye are ootside 0’ a’ 
exerceese, o’ whilk a’ hae their por- 
tion, than are ye bastards and no 
‘ sons.” 

9. And mair: faithers 0’ oor flesh 
had we to exerceese us, and we gied 
them reverence; sal-we-na muckle 
raither submit oorsels to the Faither 
0’ oor spirits, and leeve ? 

10. They, certainlie, for a wheen 
days, exercees'd us, conform tae what 
seemed to them gude; but he con- 
form tae what is best, that we micht 
partak o’ his holiness. 

11. Yet nae exerceesin, for the 
time present, seems a blytheness, but 
a sorrow; natheless, eftirhaun, to 
thae wha hae been thar-by exercees’d, 
it gies peacefu’ frutes o’ richtousness. 
12. Sae, “ The feckless hauns and 
palsied knees rax oot ; 
~ 13. “And mak straucht fit-roads 
for yere feet”; that what is gley’d 
be-na thrawn-oot, but be raither 
made hale. 

14, Follow peace wi’ a’: and holi- 
ness ; wantin whilk nae man sal see 
the Lord. 

15. Takin tent gif thar be ony 
man fa’in ahint frae the tender-love 
o’ God, “least ony rute o’ bitterness 

The graun Assembly ! 


springin up” be makin bitterness, 
and sae mony corruptit : 

16. Ony lecherer; or ony un- 
godly ane as Esau, wha for the sake 
o’ ae meal o’ meat, gied up his “ first- 
born ” richt. 

17. For ye ken that, e’en aftir that 
was dune, he fain wad hae the 
blessin, but was rejeckit; for he 
faund nae turnin again, tho’ he socht 
it wi’ unco tears. 

18. For ye hae-na come to the 
lowin and devoorin fire, to mirk, and 
gloom, and tempest. 

19. And a peal o’ a bugle-horn, 
and a sound o’ spoken words ; frae 
whilk thae wha heard pled no-tae- 
hear-them ony mair ; 

20. For they couldna thole what 
was bein laid doon, ‘And, gin a 
beas’ may touch the mountain, it 
maun be staned !”’ 

21. And sae awesome was that 
whilk was seen, that Moses said, ‘‘I 
am unco fley’d; and trimle ! ” 

22. But ye are come nar till Zion’s 
mountain, and tae the Citie o’ the 
Leevin God, a Heevenlie Jerusalem ; 
and till hosts o’ rejoicin Angels ; 

23. And to God the Judge o’ a’; 
and to the spirits o’ richtous anes 
made perfete ; 

24. And till a Mediator o’ a new 
Covenant, Jesus ; and to the strink- 
lin o’ blude, sair-pleadin mair than 
Abel! 

25. Tak ye tent that ye rejeck-na 
him that speaks ! for gin they escap't- 
na wha rejeckit him wha on yirth 
was warnin them, hoo muckle less 
sal we escape, gin we turn oorsels 
awa frae him wha warns us frae 
Heeven ! 

26. Whase voice did shake the 
yirth ; but noo has he said, “Yet 
ance mair I wull shake, no the yirth 
alane, but heeven as weel !” 

27. And this: ‘ance mair” points 
to the takin awa o’ thae things that 
can be shucken, as o’ things that hae 
been formed ; that thae may remain 
that canna be shucken. 

287 


Gude counsel 


28. And sae, seein we are to hae a 
kingdom that canna be shucken, lat 
us hae lovin-favor, that we may 
render service weel-pleasin until God, 
wi’ reverence and godly fear. 

29. For oor God is a devoorin fire. 


CHAPTIR THIRTEEN. 


A wheen gude coonsels at the hinner-end ; 
and salutations o’ the Apostle. 


Lar britherly love aye staun. 

2. Forget-na to enterteen fremd 
anes ; for sae some hae takin to them 
Angels, unkent. 

3. Bear in mind thae that are in 
bonds, as bein in bonds wi’ them ; 
and thae dreein ill-treatment as e’en 
yersels bein i’ the body. 

4, Lat mairriage be hauden in 
honor o’ a’, and lat the bed be pure ; 
for lecherers and adulterers God wull 
judge. 

5. Lat yere life no be i’ the way o’ 
loe’in siller ; bein content wi’ what ye 


hae; for he has said, ‘In naegate 


wull I lea’ ye! 
I forsake ye!” 

6. Sae that, takin heart, we may 
say, “The Lord is my freend, and 
Tse be-na fley’t; what sal man do 
to me?” 

7. Keep in mind thae wha are 
airtin ye; wha speak to ye the 
words o’ God ; the ootcome o’ whase 
life seein, follow ye their faith ! 

8. Jesus Christ, yestreen and the 
dav the same, and for evermair ! 

9, Be-na carry’t awa wi’ mony and 
and unco teachins, for it is graun to 
hae the heart made siccar wi’ favor 
and love; no wi’ meats, whaur-in 
they that hae fash’d theirsels hae 
gotten nae profit. 

10. We hae an altar, o’ whilk they 
hae nae richt to partak, wha ser’ i’ 
the Tabernacle. 

11. For the bodies o’ thae beass 
whase blude is cairry’t within the 
Holie Place by the Heigh-priest, are 
brunt t ayont the camp. 

12. And sae Jesus, that he soud 


288 


Na, in naegate wull 

and salutations. 


sanctify the folk wi’ his ain blude, 
suffer’t ayont the ports. 

13. Lat us than gang oot to him 
ayont the camp, bearin misca’in for 
his sake ! 

14. For here we hae nae ever- 
bidin Citie, but are seekin oor way 
till ane to come. 

15. Throwe him, than, lat us be 
offerin-up a ‘“‘sacrifeece o’ praise” aye 
to God ; whilk is ‘the frute o’ oor 
lips,” confessin to his name. 

16. But, o’ doin gude, and o’ fellow- 
ship, forget na ; for wi’ sic sacrifeeces 
as thir, God is weel-pleased. 

17. Obey them that hae the airtin 
o’ ye, and gie-in to them ; for they 
are takin tent for yere sauls, as haein 
an accoont to gie; that they may do 
siclike wi’ joy, and no wi’ dool ; for 
that war nae profit for you ! 

18. Pray for us; for we are per- 
swadin oorsels that we keep a gude 
conscience ; in a things ettlin to 
leeve honorably. 

19. And muckle mair div I entreat 
ye to do siclike ; that wi’ a’ the mair 
speed I may be restor’t t’ye. 

20. Noo the God o’ peace, that led 
up frae amang the deid oor Lord. 
Jesus, the Great Shepherd o’ the 
sheep, throwe the blude o’ the ever- 
bidin covenant, 

21. Mak ye perfete in ilka gude 
thing for tke workin o’ his wull, doin 
in ye that whilk is weel-pleasin afore 
his face, throweJesus Christ: tas wham 
be glorie for evir and evir! Amen. 

22. But I entreat ye, brethren, 
bear wi’ the word o’ coonsel ; for e’en 
wi’ few words I wrate t’ye. 

23. Ken-ye-na that oor brither 
Timothy is set free? wi’ wham, gin 
he come sune, I wull see ye. 

24, Salute a’ thae that hae the © 
airtin o’ ye, and a’ the saunts. They 
o’ Italie salute ye. 

25. Gude-favor be wi’ yea’. Amen. 


1V 11. Tak tent o’ the words, “ within ” 
and ‘‘ayont.” The sacrifeece is made 
ayont—the blude presentit within : 
Calvary—and the Holies 0’ Holies aboon} 

JAMES. 


CHAPTIR ANE. 


James tells what true faith wull do in ane’s 
life. Gin a wud dae sae, what a bonnie 
warld we wad hae / 


AMES, a servant o’ God, and 0’ 
the Lord Jesus Christ, tae the 
Twal’ Tribes o’ the Dispersion ; joy ! 
2. A’ joy coont it, my brethren ; 
whan ye come intil mony trials. 
3. Comin to ken that the testin 0’ 
yere faith works oot lang-tholin. 
4. But let lang-tholing hae its 
perfeteness, sae as ye may be perfete 


_,and complete, wanting in naething. 


5. Gin ony o’ ye want wisdom, lat 
him be seekin frae God, wha gies in 
rowth till a’, and wytes-na; and it 
sal be gien him. 

6. But lat him seek in faith, wi’ 
nae switherin; for he wha _ has 
switherin doots, is like a sea-wave, 
ca’d wi’ the wind, and toss’d wi’ the 
storm. 

7. For lat-na siccan a man think 
he sal hae onything o’ the Lord: 

8. He, wi’ a twafauld mind, un- 
siccar in a’ his ways! 

9. Lat the lowly brither joy at 
his uplifting ; 

10. But the rich in his bein brocht 
laigh ; for, as the bloom o’ the gerss 
he is to pass awa. 

11. For uprises the sun, wi’ its 
birs’lin heat, and birsles the gerss ; 
‘‘and its blume fa’s awa,” and the 
ee-sweetness and beauty o’ its face is 


-gane! e’en sae the rich man dwines 


awa in his ways. 

12. Happy he wha tholes trial! 
for, sae being appruv’t, he sal hae a 
croon o’ Life, promised o’ the Lord 
to thae that lo’e him! 

13. Lat nae ane, whan under 
trials, sae, “1 am tempit o’ God!” 
for God is naither tempit wi’ sin, nor 
sae tempts he ony ane. 

14. But ilk ane is 1tempit, whan 
by his ain desires he is wheed!’t awa 
and enticed. 

15. And the desire, haein con- 
ceived, brings forth sin; but the sin, 
whan a’ is dune, brings forth death! 

16. Be-ye-na deceiv’t, brethren be- 
lov’d ! 

17. Ilka gude grant, and ilka 
perfetit gift is frae Aboon, comin 
doon frae the Faither o’ lichts ; wi’ 
wham is nae unsiccarness, nor shadow 
o’ gaun back. 

18. O’ his ain wull begat he us wi’ 
the word o’ truth, that we soud be 
like first-frutes o’ his creation. 

19. Ye ken this, my brethren 
belov’d! But let ilka man be gleg 
to hear, backwart to speak, refusin 
to be ang’er’t. 

20. For man’s ang’er works-na-oot 
God’s richtousness. 

21. Sae than, pittin by a’ vileness 
and owercome o’ wickedness, tak till 
ye in meekness the inborn word, that__ 
is able to save yere sauls. er 

22. But become ye word-doers, 
and no word-hearers alane, deceivin 
yere ain sels. 

23. For, gin ane is a word-hearer, 
and no a word-doer, he is but like a 
man seein his born face in a keekin- 
gless. 

24. He sees his sel, and awa he is 
gane: and belyve he minds-na what 
sort he was like! 

25. But he wha obteens a closer 
sicht intil a better and perfete rule, a 
rule o’ libertie, and taks aye heed 
thare-till, bein no a hearer forgettin, 
but a wark-doer, this ain is bless’t in 
his doin. 





1V. 14. We say ‘‘ trial,” whan it comes 
frae God; and ‘‘temp,” whan it comes 
frae Sautan, or wicked men, or oor ain 
wicked thochts. In auld times, they 
said ‘‘temp” for baith, Sae James here. 

The puir no to be despised, 


26. Gin ony ane thinks to be doin 
religious service, and commauns-na 
his tongue, but mislippens his ain 
heart, this ane’s religious service is 
nocht ava. 

27. The service o’ religion, pure 
and perfete afore oor God and 
Father is this: To be  visitin 
faitherless and widows i’ their dool, 
to keep his sel unstained frae the 
warld. 


CHAPTIR TWA. 


The rich and the puir: hoo ane soud treat 
the ither. Faith maun be sawn and 
tentit, gin it wad braird and growe ! 


M* brethren, div ye haud by the 
faith o’ oor Lord Jesus Christ, 
the Lord o’ Glorie, i’ the maitter o’ 
respect o’ persons ? 

2. For gin aiblins thar come intil 
yer kirk a man wi rings o’ gowd, and 
braw cleedin ; and thar come in as 
weel, ane in poortith, wi’ claes un- 
clean ; 

3. And ye soud spy him wearin 
the braw cleedin, and say, “Ye sit 
here in a gude place!” and to the 
ane in poortith soud say, ‘‘ Ye staun 
there!” or ‘‘Sit ye aneath my fit- 
brod !” 

4. Are-ye-na than dividit amang 
-yersels, and become judges haein un- 
just thochts ? 

5, Hearken, my beloved brethren ! 
Hasna God taen the puir o’ the warld 
to be rich in faith, and to hae the 
kingdom he has promised to thae 
that lo’e him ? 

6. But ye lichtlie the puir ane. 
Are-na the rich haudin ye doon ?.and 
theirsels harl ye afore judgment- 
seats 1 

7. Are-they-na misca’in the wordie 
name whilk is placed upon ye ? 

8. Gin than, ye fulfil the law, the 
royal ane, conform to the Scripturs, 
‘Ye sal lo’e yere neebor as yersel,” 
weel are ye doing ! 

9, But, gin ye schaw walin oot 0’ 
persons, ye are committing sin, and 

but tae be helped. 


are fund guilty by the law as ill- 
doers. 

10. For whasae may keep the hail 
law, and yet stoiter in ae thing, has 
become guilty 0’ a’. 

11. For he wha said, ‘‘ Ye maunna 
commit adultery,” said as weel, “ Ye 
maunna commit murder.” Noo, gin 
ye commit nae adultery, but are 
committin murder, ye hae become a 
breker o’ the law. 

12. Sae be ye speakin, and sae be 
ye doing, as men throwe a law 0’ 
liberty to be judged ! 

13. For judgment, wantin mercy, 
is for him that gied nae mercy ; and 
mercy glories again judgment ! 

14. What the profit, my brethren, 
gin ane says he has faith, but has nae 
warks? Is’t possible for this ane’s 
faith to save him ? 

15. Gif aiblins a brither or sister 
be bare, and wantin o’ daily meat, 

16. But ane o’ ye soud say till 
them, “ Be ye gaun in peace! be ye 
gettin warmed and gettin meat!” 
but soudna gie them the thing ne- 
cessar for the body : what the profit? 

17. In sic mainner, e’en the faith, 
unless aiblins it has warks, is deid by 
itsel. 

18. But. ane wull say, “Ye hae 
faith, and I hae warks; lat me see 
yere faith sindry frae yere warks, 
and I wull lat ye see, by means o’ my 
warks, my faith!” 

19. Ye believe “God is ! Ane”; 
weel are ye doin! ‘The demons, too, 
believe, and trimmle. 

20. But, wull ye learn, O vain 
man! that faith, sindry frae warks, 
is barren. 

21. Wasna Abra’m oor faither de- 
clar’t richtous throwe warks, whan 
he gied up his son on the altar ? 








1V. 19. James was specially writing tae 
Jews (i. 1); ‘‘God is Ane!” quo’ they ; 
‘“and sae Jesus canna be divine!” He 
schaws that a faith that gangs nae far’er 
than belief in the existence o’ ae God, 
canna save. Sautan kens as muckle as 
that ! 


Aboot ill-tongues 


22. See-ye-na that his faith was 
workin in his deeds? and by his 
deeds his faith was ripened ? 

23. And the Scriptur was fulfilled 
whilk said, ‘And Abra’m believed 
God; and it was reckoned till him 
as richtousness,” and ‘Freend o’ 
God ” was his name. 

24. Div ye no see that by means 
o’ warks a man is declar’d richtous, 
and no by faith allenarlie ? 

25. And, in siclike mainner, Rahab 
the courtesan too, was she no by 
warks declar’d richtous, whan she gae 
welcome to the messengers, and set 
them forth anither gate ? 

26. For e’en as the body, sindry 
frae the spirit, is deid; sae thus 
faith, sindry frae warks, is deid. 


CHAPTIR THRIE. 


The tongue, to praise God, and speak 
cannilie to men: but hoo aft a warld o’ 
fire! 

Pees mony 0’ ye, teachers, 

my brethren; kennin’ that we 
sal hae the heavier judgment. 

2. For in mony-fauld things ane- 
and-a’ aft stoiter. Gin ony ane 
stoiters-na in his 1 words, the same is 
a weel-ripened man, able to bridle 
the hail body. 

3. We pit bits intil horses’ mou’s, 
that we may airt them; and their 
hail body we turn aboot. 

4. Mark too the ships; muckle as 
they are, and are cairry’t by rouch 
winds, yet are they airtit aboot wi’ a 
vera wee helm, whaure’er the steerer 
may wuss. 

5. Sae the tongue is a wee pairt, 
and yet boasts o’ muckle things. 

Look, hoo a wee fire lunts sae great 

a wud ! 

6. And the tongue is a fire, a warld 
o wickedness! The tongue is amang 
oor pairts as that whilk defiles the 


JAMES, IV. 








1V, 2. Gin ane speirs ‘‘ hoo he can impruve 
his sel?” Jat him tak his tongue in 
haun! That restrained, and artit weel, 
he wull learn mair, and aye the faster, 
frae the Holie Spirit ! 





and the ill they dae, 


hail body ; and sets a-lowe the wheel 
o oor nateral life, and is set a-lowe 
by hell! 

7, For ilka natur o’ beass and 0’ 
birds, and o’ crowlin-things, and 
things i’ the sea, are tamed, and hae 
been tamed, by human-kind. 

8. But the tongue nane o’ mankind 
can tame: a restless ill, fu’ o’ deidly 
pushion : 

9. Whaur-by we bless God the 
Faither ; and whaur-by we ban men, 
made conform to God’s likeness. 

10. Oot o’ the ae mooth comes forth 
blessin and cursin! It isna bonnie, 
my brethren, for sic things to be ! 

11. Dis the fountain, oot o’ the 
same mooth, teem oot the sweet and 
the bitter ? 

12. Can a fig tree, my brethren, 
bring forth olives ? or a vine gie figs? 
naither can saut watir yield sweet. 

13. Wha is wyss and weel-lear’d 
amang ye? let him schaw oot o’a 
gude life his warks, in a wyss meek- 
ness. 

14. But gin ye hae bitter selliness 
and rivalry i’ vere hearts, boast-na 
yersels ; and schaw-na yersels fause 
tae the truth. 

15. This wisdom is no the wisdom 
comin doon frae Aboon; but is 
yirthly, nateral, and deevilish. 

16. For whaur-e’er selliness and 
rivalry are, thar are taiglements and 
a’ vile deeds. 

17. But the wisdom that is frae 
Aboon is first to purify, than 
peaceable and cannie; easy to be 
entreatit, fu’ o’ mercy and gude 
frutes ; wi’ nae pu’in doon; and ae- 
fauld. 

18. But the seed o’ richtousness is 
sawn in peace, by thae wha mak 
peace. 


CHAPTIR FOWR. 

Warnins to the warldly: for w that ye wad 
hae, and a that God wad gie, lippen ye 
to him / 

HAR 
fechtins 


and 


Hen 


come the wars 
amang ye? 

Against yreedincss. 


hence, oot o’ yere pleasurs, that 1 tak 
the field amang yere members! 

2. Ye desire, and hae-na; ye kill, 
and are fain, and canna obteen: ye 
fecht and war: ye hae-na, for that 
ye ask-na : 

3. Ye ask, and ye get-na: for that 
ye ask-na weel ; that ye micht ware 
it on yere pleasurs. 

4. Ye adulteresses ! ken-ye-na that 
the freendship o’ the warld is enmity 
wi’ God? Wha, then, wad be a 
freend o’ the warld is makin his sel 
a fae to God. 

5. Or reck ye that in vain the 
2Scriptur says, ‘The spirit that 
dwalls in us leads to envy.” 

6. But he gies the mair lovin- 
favor. Sae it is said, ‘‘ God is again 
the prood anes; but to the humble 
anes he gies favor.” 

7. Pit yersels, than, aneath- God ; 
but staun up again Sautan, and he 
wull flee frae ye. 

8. Draw ye nar to God, and he 
wul draw nar to you. Mak clean 
yere hauns, sinners! and purify yere 
hearts, ye dooble anes ! 

9. Be ye dool, and maen and 
greet! lat yere daffin be turned to 
lamentation, and joy to heaviness. 

10. Come doon laigh i’ the sicht 0’ 
the Lord ; and he wull lift ye up. 

11. Speak-ye-na again ane-anither, 
brethren. He that speaks again his 
brither, or judges his brither, speaks 
again the law itsel, and judges the 
law: but gin ye pass judgment on 
the law, nae mair are ye a doer 0’ 
the law, but a judge ! 

12. But thar is ae Lawgiver and 
Judge! he wha is strang to save and 





1V.1. Think o’ oor sinfw’ desires, ‘“ takin 
the field,” as an airmy, to fecht! The 
Christian can only owercome, as he has 
God on his side ! 

2V. 5. Tho’ Hecl. iv. 4, is gey nar the 
same thing, this is no a direc’ quotin 
frae ony pairt o’ the Auld Testament. 
The New Testament writersand speakers, 
as here, aft tuik the meanin o’ the 
words, withoot muckle care about the 
preceese form o’t. 


292 


JAMES, V. 





Wae to the rich. 


to destroy. But wha are ye that 
are judgin yere neebor ? 

13. Awa noo! ye that say, ‘The 
day or the morn, we wull gang to 
this citie here ; and bide a year thar; 
and troke, and win gear.” 

14. Wha, indeed, ken nocht 0’ 
the morn ! for o’ whatna sort is yere 
life? For as the scaum o’ the sky 
ye are, whilk appears for a wee, and 
then dwines awa. 

15, Raither soud ye say, ‘‘ Gin the 
Lord please, we sal baith leeve, and 
do this or yon.” 

16. But noo ye vaunt yersels in 
yere boastins. A’ sic boastin is ill. 

17. To ane, than, wha kens hoo 
to do a gude thing, and dis-it-na, it is 
a sin to him! 


CHAPTIR FYVE. 


A bode for patience and faith. The teachins 
o Natur; and the experience o men, 
are a on the ae side ! 

WA noo, ye rich! wail ye and 

ery, for the dool that is comin 
on ye! 

2. Yere gear has roustit; yere 
cleedin is moth-eaten ; 

3. Yere gowd and yere siller are: 
roust-eaten, and their roust sal wit- 
ness again ye, and sal eat yere flesh 
as fire. Ye hae laid-up treasur for 
the Last Day ! 

4. Tak tent! the penny-fee o’ the 
workers, wha cuttit doon yere fields, 
and has by you been keepit back 
by dishonesty, is crying oot : and the 
cries o’ thae that shure are enter’t 
intil the hearin o’ the Lord o’ Hosts. 

5. Ye leeved wanton on the soil, 
and rioted ; ye pamper’t yere hearts, 
as for the ‘day o’ slauchtir ! 

6. Ye condemned, ye killed the 
Richtous Ane ; and he resists-ye-na. 

7. Thole patiently, than, brethren ! 
till the Lord be amang ye. Behauld, 
the tiller is waiting for the precious 





3'V. 5. Amang a hantle o’ interpretations, 
aiblins this—that they fed theirsels, as 
nowte beass, for the shambles—is narest 
the Apostle’s meaning. 


Dinna sweer ! 


frutes o’ the yirth, and is patient wi’ 
it, till it gets the early and the hin- 
maist rain. 

8. Thole ye patiently, as weel! 
strenthen yere hearts ; for the comin 
o’ the Lord draws on! 

9. Yammer-na, brethren, again ane 
anither, least ye be judged: See! 
the Judge stauns fornent the door. 

10. Tak ye, brethren, for yere 
likeness o’ sufferan and patience, the 
Prophets that spak i’ the name o’ the 
Lord. 

11. Look! we ca’ thae happy wha 
tholed. 0’ Job’s patience ye hae 
heard ; and the end the Lord had in 
view ye saw: that the Lord is 0’ 
muckle tender-love, and fu’ o’ com- 
passion. 

12. But aboon a’ things, my 
brethren, sweer-na; aither by the 
heeven or the yirth, or by ony ither 
aith: but lat yere “aye” be “aye,” 
and yere “na” be “na”; least ye 
fa’ under judgment. 

13. Is ony afflictit amang ye ? lat 
him be prayin! Is ony blythe? lat 
him sing wi’ harp! 

14. Is ony ill amang ye? lat him 
ca’ till him the kirk elders ; and lat 
them pray ower him, anointin him 
wi’ oyle i’ the name o’ the Lord. 


JAMES, V. 





The wonnerfw’ efficacy o’ prayer. 


15. And the faithfu’ prayer sal 
save the dwinin ane, and the Lord 
wull raise him up: and gin aiblins 
he has sinned, it sal be forgien him. 

16. Sae confess ye ane to anither 
yere sins ; and pray ye ilk for ither, 
to the end that ye may be healed. 
Muckle avails the prayers o a 
richtous man in its ootcome. 

17. Elijah was a man, o’ like natur 
wi’ us; and wi’ mickle prayer prayed 
he that thar soud be nae doonfa’ ; 
and thar was nae weet on the grun’ 
for thrie year and a hauf ; 

18. And again prayed he, and the 
lift ga’e rain, and the yirth brocht 
forth her frute. 

19. My brethren, gin aiblins ony 
ane amang ye mis-airts his way frae 
the truth, and anither convert him, 

20. Lat him ken, that he that 
turns a sinner frae the error o’ his 
ways, sal save a saul frae death, and 
gets *cover’t ower an unco wheen 
sins. 





2V, 20. The words theirsel micht mean 
aither his sins wha is saved, or his wha 
converts him. But, conform tae the 
Gospel plan, we understaun it o’ him 
that is convertit. 

FIRST PETER. 


CHAPTIR ANE. 


The Lord Jesus cam, as was testify’t 0 

B auld: sae, follow efter holiness, and be 

- like him! 

loge an Apostle o’ Jesus Christ, 
to the chosen anes wha bide in 

Pontus, Galacia, Cappadocia, Asia 

and Bithynia, 

2. Conform to the foreknowledge 
o’ God the Faither, in sanctification o’ 
the Spirit, to obedience and strinklin 
o the blude o’ Jesus Christ ; lovin- 
favor and peace till ye be increas’d ! 

3. Bless’t be the God and Faither 
o’ oor Lord Jesus Christ, wha, con- 
form to his great mercy, has regener- 
atit us intil a leevin hope, throwe 
Jesus Christ’s Risin-again, frae ’mang 
the deid, 

4. To a heritage uncorrupt, and 
pure, and unfadin, keepit i’ the 
heevens for you, ; 

5. Wha are preserved by God’s 
pooer, by faith, to a _ salvation 
staunin ready for a revealin i’ the 
last time. 

6. In whilk ye rejoice ; tho’ fora 
wee, e-noo, gin need be, ye are made 
wae wi’ a hantle o’ trials, 

7. In order that the testin o’ yere 
faith (muckle mair precious than 0’ 
gowd that perishes !), e’en tho’ throwe 
fire it is testit, soud be to praise, and 
glorie, and honor, whan reveal’t by 
Jesus Christ. 

8. Wham, no haein seen, ye lo’e; 
in wham, tho’ no seein e-noo, yet wi’ 
faith ye are rejoicin wi’ unspeakable 
joy, filled wi’ glorie : 

9. Obteenin the end o’ yere faith, 
the salvation o’ yere sauls. 

10. Anent whilk salvation, the 
prophets socht oot and search’t oot, 
wha prophesy’t o’ the lovin-favor that 
soud come to you. 

11. Seekin to ken as to what, or 
whatna mainner o’ time, the Spirit 0’ 

Christ was giean them kennin o, 
whan bearin witness aforehaun 0’ the 
sufferans o’ Christ, and the glories 
eftir. 

12. Till wham it was made kent, 
that no to theirsels, but to you they 
war bringin them; whilk things 
e-noo are reportit to ye throwe thae 
wha deliver’t the Blythe-Message to 
ye, i’ the Holie Spirit sent doon frae 
heeven; intil whilk things the 
1 Angels wad fain obteen a narer 
view. 

13. Sae, girdin up the loins o’ yere 
endeavour, keepin douce, zealously 
airt ye yere hope to the lovin-favor 
to be brocht to ye, at oor clear 
vision o’ Jesus Christ. 

14. As bairns 0’ obedience, no con- 
formin yersels to the auld desires 7’ 
yere ignorance ; 

15. But e’en as he wha bade ye is 
holie, do ye yersels be holie in a 
mainner 0’ leevin ; 

16. Inasmuckle as it is putten- | 
doon, ‘‘Holie sal ye be, for I am 
holie !” 

17. And gin ye ca’ on him, wha wi’ 
nae respec’ 0’ faces, judges conform 
to ane’s ain wark, wi’ a’ reverence 
for the time o’ yere bidin here, leeve 
ye. 
18. Kennin weel that it wasna wi’ 
perishin things like siller and gowd, 
ye war ransomed oot o’ yere vain life, 
frae yere forebears handit doon, 

19. But wi’ maist precious blude 
(as o’ a lamb wantin blemish or spot), 
o’ Ane Anointit ; 

20. Kent aforehaun ; indeed, afore 
the foundin o’ the warld, but made 
plain 7’ the last day for yere sakes, 

21. Wha throwe him are leal to- 





1V. 12, Angels ken a hantle aboot us; 
mair, aiblins than we jalouse; and are 
unco interestit in Christ’s folk, and 
Christ’s cause, 


The heid Corner-Stane. 


ward God, wha rais’t him up frae 
*mang the deid, and gied him glorie, 
sae that yere faith and hope are 
turned towards God. 

22. Haein made yere sauls clean, i’ 
the obeyin o’ the truth oot o’ the 
heart wi’ leal and britherly love, lo’e 
ye ane-anither fondly. 

23. Haein been born again, no 0’ 
corruptible seed, but incorruptible, 
throwe the leevin and abidin love o’ 
God. 

24. Forasmuckle as “a’ flesh is 
gerss, and a’ its glorie as the blume 0’ 
gerss: the gerss birsles-up, and the 
flourishin 0’t fa’s awa : 

25. “But the sayin o’ the Lord 
bides for aye!” And this is the 
message that by the Glad-tidins is 
deliver’t t’ye. 


CHAPTIR TWA. 


The weel-waled Corner-Stane. The duties o’ 
a’ conditions o’ folk—-weel performed, whan 
Christ is weel follow’t. 


ne pittin by a’ malice, and a’ twa- 
fauldness, and a’ pretence, and 
a’ misca’in, 

2. As bairns new-born, be ye fain 
to crave the aefauld milk o’ reason, 
that sae ye may grow intil salvation ; 

3. Gif sae ye hae tastit for yersels 
that the Lord is fu’ 0’ mercie. 

4. To wham comin —a_ leevin 
stane, by men cuisten aside, but 
waled-oot by God, and hauden in 
honor— 

5. Ye yersels, as leevin stanes, are 
biggit intil a spiritual hoose, to be 
holie priests, to offer up spiritual 
sacrifeeces, weel-pleasin tae God, 
throwe Jesus Christ. 

6. For it is contain’d 7’ Scriptur, 
“See, I lay in Zion a heid corner- 
stane, chosen, and hauden in honor, 
and wha lippens on him sal in nae- 
gate be putten to shame.” 

7. To you, than, is this honor ; 
you wha lippen: but to sic as be- 
lieve-na—“ The stane they that biggit 
wadna hae, the same was made a heid 
corner-stane ! ” 


I. PETER, IL 











Behave like true men ! 


8. But, “a stumblin-stane and a 
rock o’ offence ” to them that stoiter, 
bein disobedient to the word ; until 
whilk they war appointit. 

9. But ye are “a waled-oot race, 
priests o’ royalty, a holie people” ; a 
folk for his ain possession, that ye 
may tell oot the glories o’ him wha 
bade ye oot o’ darkness to come into 
his wunnerfuw’ licht. 

10. Wha at ae time war “nae- 
nation,” but are noo a ‘“God’s 


nation”; wha hadna been haein 
mercy, but hae obteened mercy 
e-noo. 


11. Beloved, I entreat ye, as lod- 
gers and pilgrims, keep ye frae carnal 
desires, sic as tak-the-field again the 
saul : 

12. Conductin yersels wi’ honor 
amang the Gentiles; sae that whan 
they speak again ye as ill-doers, they 
may, seein yere gude warks, glorify 
God in the ! day o’ his comin amang 
them. 

13. Obey-ye a’ human ordinances, 
for the Lord’s sake; gin it be to a 
Sovereign, as ower a, 

14. Or to Governors, as by him 
set, for punishin ill-doers, but for 
praise o’ them that do weel. 

15. For sae is God’s wull, that wi’ 
weel-doin ye soud pit to silence the 
ignorance o’ glaikit men : 

16. As free, and yet no haudin 
yere freedom for a cloak o’ malice ; 
but as servants o’ God. 

17. To a’ men gie honor ; lo’e ye 
the britherhood ; revere ye God; 
honor ye the Sovereign ! 

18. Servants, gie-in to yere mais- 
ters, wi’ a’ respec’; and no alane to 
the gude and cannie, but to the 
thrawart as weel. 

19. For this is till his praise, gif, 
on accoont o’ conscience afore God, 
ane drees dool ; sufferin wrangously. 
TV, 12. This (in baith the English ver- 

sions, ‘‘the day o’ visitation ””) is no vera 

clear. It may be the Day e’ Judgment ; 
but, aiblins raither, is it no God, lookin 
doon to see gif they had faith amang 
them ? 

Wives and husbands 


20. For whatna credit win ye, gin 
ye be cloured for yere ill-deeds, that 
ye soud thole it? But, doin weel, 
and dreein ill, this is praise-wordie 
wi’ God. 

21. For to siclike war ye ca’d: 
for Christ suffer’t in yere behauf, 
lea'in ahint a paittern, that ye micht 
follow his fitstaps : 

22. “Wha did nae sin ; nor was 
deceit fund in his mooth” ; 

23. Wha, whan misca’d, misca’d-na 
again; sufferin, he banned-na: but 
gied himsel ower to him wha judges 
justly. 

24. Wha his ain sel bure oor sins 
in his ain body tae the tree ; sae that 
we, haein dee’t to sin, micht leeve 
to holiness: “by whase clours ye 
war healed.” 

25. For ye war like sheep, for- 
wanderin ; but are noo came hame 
to the Shepherd and Guide o’ yere 
sauls. 


CHAPTIR THRIE. 


Duties o wives and husbands: lat a do 
weel, and please the Lord ! 

N siclike mainner, ye wives, be 

biddable wi’ yere ain husbands ; 
sae that gin ony yield-na tae the 
word, they may, een wantin the 
word, be won by the gude-leevin 0’ 
their wives ; 

2. As they behauld yere pure 
mainner o’ life, fu’ o’ reverence. 

3. Whase buskin let it no be a’ 
ootward—the braidin o’ hair, and 
wearin o’ gowd, and dinkin-oot in 
braws : 

4, But, the inner man o’ the heart, 
i’ the fadeless pitten-on o’a meek and 
lown spirit, whilk is afore God’s face 
o’ unco price. 

5. For sae, langsyne, the holie 
weemen, wha had their hopes on 
God, buskit theirsels ; obeyin their 
ain husbands ; 


1V. 6. The sense is a wee obscure here. 
But we take it to mean, ‘‘ As lang as ye 
do richt afore God, nocht sal bring fear 
till ye!” 

I. PETER, III. 





to be o’ ae mind, 


6. Hen as Sarah obey’t Abra’m, 
ca’in him “Lord”; whase bairns ye 
are, as langas ye do weel, | fearin wi’ 
nae fear. 

7. And ye husbands, in siclike 
mainner, dwall wi’ them conform to 
knowledge, as wi’ the weaker veschel, 
as being joint-heirs o’ leevin grace ; 
that yere prayers be-na interfer’d wi’. 

8. To sum up: be ye o’ ae mind, 
sympathizin thegether, lovin the 
brethren, tender-heartit, lowly-mindit; 

9. No giean ill for ill, nor returnin 
misca’n for misca’in; but on the 
contrar giean blessin ; for to this ye 
war bidden, that ye soud inherit a 
blessin. 

10. “For ye that wad lo’e life, 
and see gude days, let him gar his 
tongue cease frae ill, and his lips that 
they speak-na guile. 

11. “ But lat him turn awa frae 
the ill, and do the gude; let him seek 
peace and follow it. 

12. “For the Lord’s e’en are on 
the richtous anes, and his hearin to 
their petition ; but the Lord’s face is 
again them that do ill!” 

13. And wha is he that can bring 
ye skaith, gin ye be fu’ o’ zeal for 
what is gude ? 

14. But gin e’en ye soud dree ill 
for that whilk is gude, happy are ye! 
“But their dreid, dreid ye-na! nor 
be ye put-till’t ; 

15. “But the Anointit, as Lord, 
sanctify ye i’ yere hearts”; aye 
ready as a defence, wi’ ilk ane speirin 
at ye a reason for the hope ye hae 
in ye: but aye wi’ meekness, and 
reverence. 

16. Haein a gude conscience ; sae 
that whaur-in they speak again ye as 
ill-doers, they may be putten to | 
shame, wha misca’ yere gude mainner 
o’ life in Christ. 

17. For nobler is it (gin it please 
the wull o’ God sae) as weel-doers to 
be sufferin, than as ill-doers. 

18. For that Christ also, ance for 
a’, suffer’t for sins; a Richtous Ane 
for unrichtous anes; that he soud 


Ye maun cease frae sin 


bring us nar to God; haein been 
putten to deid in flesh, but made 
alive in spirit ; 

19. In whilk, gaun e’en to the 
1 spirits in thrall, he preached ; 

20. Wha war dour at ae time, 
whan God’s lang-tholin was entreatin 
them i’ the days o’ Noah, the ark 
bein preparin; gaun intil whilk a 
wee wheen, that is aucht sauls, war 
brocht safe -throwe by means 0’ 
watir : 

21. Whilk, as a true likeness, noo 
saves ye, e’en baptism (no the syndin- 
awa o’ the filth o’ the flesh, but the 
speirin o’ a gude conscience toward 
God) throwe the Risin-again o’ Jesus 
Christ. 

22. Wha is at God’s richt haun, 
haein passed intil the heevens ; 
Angels, and authorities, and pooers, 
bein made obedient to him. 


CHAPTIR FOWR. 


Cease frae sin ; for Christ sinned-na! And 
gin ye be Christians, ye soud be like him ! 
ee ey than as Christ 

has suffer’t i’ the flesh, airm ye 
yersels wi’ the same ettlin: for he 
that has tholedi’ the flesh has? gotten 
rest frae sin ! 


2. Sae that nae lang’er soud ye 


leeve i’ the ill-desires 0’ men the lave 
o’ yere time i’ the flesh. 

3. For the by-past time is eneuch 
to hae wrocht-oot the desires o’ the 
Gentiles ; gaun on in wantonness, ill- 
desires, an owercome 0’ wine, riotins, 
feastins, and vile eidol-worshippins ; 

4, In whilk they ferlie unco that 





1V. 19. We needna follow sic queer fancies 
as that Christ gaed to hell, and preached 
(preached what ?) to the lost anes thar. 
The time he preached to them was i’ 
the days o’ Noah (and by the mooth o’ 
Noah). In Noah’s time they war dour 
and thrawart anes on yirth ; in Peter’s 
time they war ‘‘ spirits in thrall.” 


2V.1. Christ, at his death, gat rid o’ a’ 
onsets o’ sin and sinners; sae the 
Christian, wha taks up his cross and 
follows Christ, has sinder’t his sel frae 
sin : has nae mair to do wi't. 


I. PETER, IV. 


and lo’e ane anither. 


ye rin-na wi’ them to the same ower- 
flowin o’ riot, misca’in ye: 

5. Wha sal gie up an accoont to 
him wha is haudin himsel ready to 
judge leevin and deid. 

6. For to this end was the Blythe- 
message gien to thae that are * deid ; 
that they micht be judged, indeed, 
by man’s judgment, in flesh; but 
micht leeve afore God in spirit. 

7. But the end o’ a’ comes on: be 
ye than o’ soun’ mind, and doucely 
pray ye. 

8. Aboon a’ things, hae ye love 
ane for anither; for that “love haps 
ower a rowth o’ sins.” 

9. Schawin hospitality ane to 
anither, wi’ nae sweirness. 

10. Ilk ane, e’en as he has had 
gien to him a free gift, sharin it wi’ 
ithers, as leal stewards o’ God’s 
mony-fauld favors :— 

11. Gif ony ane speaks, as God’s 
oracles speakin ; gif ony ane ser’s, as 
oot o’ strenth gien by God; that, in 
a’ things, God may be made glorious, 
throwe Jesus Christ, to wham is the 
glorie and the pooer, for evir and 
aye. Amen. 

12. Beloved, be ye na taen by 
surprise anent the lowin fire amang 
ye, whilk is comin on ye for to 
try ye, aS gin some ferlie happen’t 
to ye; 

13. But in sae far as ye marrow 
wi’ Christ in his sufferans, rejoice ye; 
that, at the unfauldin o’ his glorie, 
ye may rejoice wi’ muckle joy. 

14. Gin ye be misca’d for Christ’s 
name, happy are ye! for the Spirit 
o’ glorie, e’en the Spirit o’ God, 
brings ye rest ! 

15. But lat nane o’ ye dree as a 
blude-shedder, or a thief, or an ill- 
doer, or a meddler in ither folk’s 
maitters : 

16. But, gin it be as ‘“‘a Christian,” 
lat him feel nae shame; but lat him 
gie God praise for this name. 

17. For it is time for judgment to 
3V.6. The Apostle here, nae doot, refers 

to the saunts wha hae won awa hame. 

The Elders entreatit. 


begin at the hoosehauld o’ God; but 
gif it first begin wi’ us, what sal be 
the end o’ thae that gie-na-in to the 
Gude-tidins 0’ God ? 

18. And, gin the richtous ane 
jimply be saved, whaur sal the un- 
godly and the sinner schaw theirsels ? 

19. And sae, lat they wha dree, 
conform to God’s wull, commit their 
sauls, in a’ weel-doin, till a true and 
faithfw’ Creator ! 


CHAPTIR: FYVE, 


The Hiders and the flock ; gude avisement 
for baith. 
Apa elders that are amang ye I 
| entreat, wha am, wi’ you, an 
elder, and a witness o’ the sufferans 
o’ Christ ; and ane to partak o’ the 
glorie to be made kent ; 

2. Herd the wee flock o’ God 
amang ye! takin the chairge o’'t, no 
o’ constraint, but o’ gude-wull, con- 
form to God ; nor yet for base gains, 
but o’ ready mind. 

3. Nor yet as lordin it ower the 
allotted chairge, but makin yersels 
as paitterns to the wee flock. 

4. And whan the Heid-Shepherd 
is made manifest, ye sal hae a croon 
that dwines-na awa. 

5. In like mainner, ye younger 
anes, gie-in to the aulder; and a’, 
ane to anither, pittin on humbleness 
o mind; for “God arrays himsel 


I. PETER, V. 








Cast a’ yere care on Him. 


again the haughty, but gies favor to 
the humble.” 

6. Lout yersels doon than, under 
the michty haun o’ God, that he may 
raise ye up in due time. 

7. Castin a’ yere carkin cares on 
him, for that he is carin for ye. 

8. Be douce ; be alert ; for Sautan 
yere fae, as a rampin lion, is gaun 
aboot, seekin wham to devoor. 

9. Wham resist ye, siccar i’ thé 
faith! kennin that like sufferins are 
brocht to pass wi’ yere brethren that 
are 1’ the warld. 

10. But the God o’ a’ gude-favor, 
wha ca’d ye to his evir-bidin glorie, 
in Christ Jesus, whan ye hae tholed 
a wee, himsel will mak ye perfete, 
mak siccar, mak strang ! 

11. To him be the glorie for evir 
and aye. Amen! 

12. By Silvanus, the leal brither 
as I tak him, wrate I in brief words, ” 
coonsellin and testifyin that this is 
God’s vera favor: staun ye in’t! 

13. 1She in Babylon, chosen wi’ 
yersels, and Mark my son, salute ye. 

14. Salute ye ilk ither wi’ a kiss 0’ 
love. Peace to ye a’ wha are in 
Christ. 





1V.13. Peter means the Kirk o’ Christ in 
the auld citie o’ Babylon: but he says 
just ‘‘she.” Sae in Psalm Ixxxvii. 5, 
‘“The Heighest himsel sal mak her 
siccar |” 





SECOND PETER. 


CHAPTIR ANE. 
The graun array o’ Christian virtues ; led 
by Faith, and linked by Love. 

IMON Peter, a _ servitor and 

Apostle o’ Jesus Christ, to thae 
wha obteened the same faith wi’ us, 
throwe the richtousness 0’ oor God 
and oor Saviour Jesus Christ. 

2. Lovin-favor to ye, and peace, 
be made great, i’ the fu’ knowledge 
o’ God, and Jesus oor Lord ; 

3. As a’ things for life and godli- 
ness his godly pooer has gien to us, 
throwe the fu’ knowledge o’ him wha 
has ca’d us to glorie and weel-doin. 

4. Whaur-by he has gien to us 
unco promises—and precious-—that 
throwe sic ye soud be brocht to hae 
fellowship wi’ the Divine natur, and 
flee the warld’s corruption in ill- 
desires. 

5. Aye, and for this vera thing, 
bringin forrit a’ diligence, add to 
yere faith courage, and to yere 
courage knowledge, 

6. And to knowledge the airtin o 
yersel, and to the airtin o’ yersel 
endurance, and to endurance holi- 
ness, 

7. And to holiness britherly-kind- 
ness, and to yere britherly-kindness 
love. 

8. Thir things belangin t’ye, and 
aboundin, they sal make ye to 
be naither idle nor unfrutefu’ i’ the 
fu’ knowledge o’ oor Lord Jesus 
Christ. 

9. For he wha is wantin i’ thir 
things is !blear’t seein-na far-awa, 
haein forgotten the purifyin o’ his 
auld sins. 

10. Whaur-for the raither, breth- 
ren, gie gude tent to mak siccar yere 
callin and walin-oot; for doin thir 


r) 





1V, 9, No clean blin’; but wantin in clear 
sicht. ng. : ‘ purblind.” 








things ye sal in naegate at ony time 
stoiter. 

11. For sae sal unco richly be 
supply’t t’ye a graun enterin-in to 
the evir-bidin kingdom o’ oor Lord 
and Saviour Jesus Christ. 

12. And sae l’se be aye ready to 
pit ye in mind o’ thae things ; tho’ 
ye ken them, and hae been made 
siccar i’ the truth present wi’ ye. 

13. Nane-the-less, I tak it to be 
richt, as lang as I am 7’ this sheelin, 
to steer ye up, by remindin ye ; 

14. Kennin that sune comes the 
pittin-aff o’ my sheelin, conform to 
what the Lord Jesus Christ made 
clear to me. 

15. Yet I will gie gude tent, on 
ilka occasion, that ye may hae means, 
eftir my depairtin, to keep in mind 
a’ thae things. 

16. For it wasna as followin eftir 
pawkilie-wrocht-oot tales, that we 
made kent to ye the pooer and 
2 presence o’ oor Lord Jesus Christ ; 
but as ee-witnesses o’ his glorious- 
ness. 

17. For whan he was gien frae 
God the Faither honor and glorie, 
and a voice cam to him frae that 
glorious splendor, “This is my Son, 
the Beloved Ane, in wham I delicht!” 

18. E’en this voice we heard, whan 
it cam frae heeven ; we bein wi’ him 
i’ the holie mount. 

19. And we hae the word 0’ 
prophecie, made maist siccar, to 
whilk ye do weel gin ye tak gude 
tent, as to a licht glintin in a mirk 
place, to what time the dawin come, 
and the mornin-starn rise i’ yere 
hearts. 





2V. 16. On the mount, to whilk Peter 
specially refers (tho’ it is the same word 
he elsewhaur uses for ‘‘ comin”’), it was 
raither a glorify’t presence, than strictly 
a ‘ comin.” 

The fause prophets 


20. Kennin this first, that nae 
prophecie o’ Scriptur is o’ allenar and 
private | meanin’. 

21. For nevir cam ony prophecie 
by the wull o’ man; but as by Holie 
Spirit mov’d, sae speak holie men 0’ 


God. 


CHAPTIR TWA. 
The folk of Sodom and Gomorrah ; and 
thae that follow their ways. 
Re thar war fause-prophets amang 
the folk; as e’en amang you 
wull thar be fause-teachers: sic as 
wull hidlins bring in diabolical sects 
e’en denying the Lord wha bocht 
them; bringin doon on. theirsels 
sudden destruction. 

2. And mony wull follow oot their 
wanton ways; throwe wham the 
way o’ truth wull be misca’d ; 

3. And in their menseless greed, 
wi’ twafauld words, wull they mak 
trokin-ware o’ ye: whase condemna- 
tion o’ auld days isna gane-by, and 
their destruction sleeps-na. 

4. For gin God didna spare Angels 
whan they sinned—castin them to 
hell—and deliverin them ower to dun- 
geons o’ gloom, keepit for judgment ; 

5. And spared-na the auld warld, 
letting lowse a flood on the ungodlie 
anes, but preserved Noah, a preacher 
o richtousness, as the 2auchth 
person : 

6. And bringin the cities of Sodom 
and Gomorrah till assis, whamml’t 
them ower in condemnation ; settin 
them forth as a lesson to sic as soud 
eftir be ungodly. 

7. And richtous Lot, sair vex’t wi’ 
the wanton lives o’ the wicked, he 
deliver’t ; 

8. For wi’ seein and hearin, that 
richtous ane dwallin among them 
was distressin his richtous saul wi’ 
their lawless deeds. 
1V. 20. No to be ta’en as a private rule 

for me, and no at the same time for my 

brither. It is for the Kirk, and for the 
warld ! 
*V. 5. No the auchth frae Adam, for he 


was the tenth ; but the auchth o’ thae 
that war saved by the ark. 

II, PETER, II. 





maun dree their weird. 


9. The Lord kens hoo to deliver 
sic as are godlie oot frae trials ; and 
to keep tae the day o’ Judgment to 
to be dealt wi’, sic as are ungodlie ; 

10. Mair in particular, thae gaun 
awa eftir the flesh, i’ the ill-desires 0’ 
uncleanness ; despisin rule; darin ; 
pamperers o’ theirsels; authorities 
they fear-na to misca’ ; 

11. Whaur-as Angels, heigher in 
pooer and micht, fesh-na a railin accu- 
sation again * them afore the Lord. 

12. But thir, as beass wantin 
reason, made to be ta’en and de- 
stroyed, misca’ things they kenna 0’, 
i’ their snarin sal theirsels be snared ! 

13. Dreein wrang as the ootcome 
o’ wrang-doing ; they that coont it a 
pleasur to riot i’ the day-time: 
blotches and blains; riotin in self- 
deceit as they feast wi’ you. 

14. EK’en takin-up wi an adulteress, 
and that winna cease frae sin; 
wheedlin sauls that are waff; wi a 
heart schuled by greed ; bairns that 
are accurst ; 

15. Gaun a-gley frae the straught 
way, and are forewander’t ; traikin 
eftir the gate o’ Balaam son o’ Bosor, 
wha socht the fees o’ unrichtousness. 

16. But was repruv’t for his ain - 
wickedness ; a dumb beas’ wi’ man’s 
voice speakin, forbad the rage o’ the 
prophet. 

17. Thir are waal-ees wantin the 
watir ; mists carry’t wi’ the wund ; 
for wham the gloom o’ mirkness is 
keepit for aye. 

18. For, speakin unco swalled-up 
words o’ vanity, they wheedle wi’ 
fleshly desires, wi’ wanton ways, thae 
that war escapin frae them that leeve 
in error ; 

19. They promisin freedom to 
them, they theirsels bein a’ the time 
slaves o’ corruption. (For, by what- 
e’er ane has been owercome, he has 
become a slave till’t.) 

20. For gin aiblins eftir they had 
escapit the pollutions o’ the warld, 


$V. 11. Again the anes that fell, nae doot; 
tho’ some read ‘‘ again theirsels.” 





The last day ! 


throwe a knowledge o’ the Lord and 
Saviour Jesus Christ, they are again 
taigl’t thar-in—their last state is waur 
nor the first ! 

21. Unco better for them no to 
hae kent the way o’ richtousness 
ava, than, haein come to ken it, to 
turn awa frae the holie commaun 
gien to them ! 

22. It has come aboot wi’ them 
conform to the true sayin, “The 
dog turnin again to his ain spuein ;” 
and, ‘‘A sow weshed, to wallowin i’ 
the muck.” 


CHAPTIR THRIE. 


The awesome day 0’ the Lord. Nane kens 
whan, but a to be ready / 

NHIS, a second letter, beloved, I am 

writin to ye; in whilk letters 
I steer up yere aefauld minds by way 
o’ remindin, 

2. That ye soud mind the words 
the holie prophets spak afore, and 
the commauns o’ the Lord and 
Saviour throwe yere Apostles. 

3. Kennin this first, that thar wull 
come scoffers i’ the last day, scoffin ; 
gaun on conform to their ain ill- 
desires, 

4, And speirin, “‘Whaur is the 
promise o’ his comin? for, frae 
whatna day the faithers drappit 
asleep, a’ things gang even-on frae 
the first o’ the creation.” 

5. For this they o’ their ain wull 
forget, that the heevens war frae 0’ 
auld, and the yirth oot o’ the watir 
and throwe the watir swappit the- 
gither, by God’s word ; 

6. By whilk the warld than-bein, 
whamml’t-ower in watir, perish’t. 
7, While the heevens and the 
yirth that are noo, keepit by his 
word, hae been stored up for fire, for 
a day o’ judgment and ruin o’ un- 
godlie men. 

8. But tak gude tent o’ this ae 
thing, beloved, that “Ae day is wi’ 
the Lord as a thoosand year ;” and 
a thoosand year as ae day. 

9. The Lord isna sweir anent his 


Il, PETER, III. 








Be ready fort ! 


promise, as some men speak o’ sweir- 
ness ; but is lang-tholin wi’ you, no 
bein willin that ony soud be destroy’t, 
but that a’ soud airt their ways to 
repentance, 

10. But the day o’ the Lord wull 
come as comes a thief; in whilk the 
heevens wi’ an unco noise sal flee 
awa, and the elements sal be meltit 
wi’ ragin heat, and the yirth and the 
warks o't sal be brunt. 

11. Seein than, that a’ thir things 
are tobe dissolv’t, whatna personssoud 
ye a the time be, in holie habits o’ 
leevin, and warks o’ godliness, 

12. Lookin forrit and bringin narer. 
the comin o’ God’s day, throwe whilk, 
the heevens bein a-lowe, wull be 
dissolv’t ; and elements, wi’ awesome 
heat, are to be meltit ? 

13. But we look for new heevens 
and new yirth, conform to his pro- 
mise, whaur holiness bides. 

14. Sae, beloved, lookin forrit for 
sic things, gie a’ tent (wantin blotch 
or blain), to be fund o’ him in peace : 

15. And reckon ye oor Lord’s 
lang-tholin to be salvation ; een as 
oor weel-lo’ed brither Paul, conform 
to the wisdom gien to him, wrate 
tye: 

16. As too, in a’ letters, speakin 
in them o’ thir things; in whilk 
letters are a wheen things hard to be 
comprehendit, whilk they that are 
ignorant and unsiccar ! wrangly turn, 
as they dae the lave o’ Scriptur, to 
their ain ruin. 

17. Ye than, weel-lov’d anes, ken- 
nin aforehaun, tak gude tent, least 
bein led a-gley wi’ the wa’-gaun 0’ 
the wicked, ye soud fa’ oot frae yere 
ain siccarness. 

18. But grow ye in lovin-favor 
and knowledge o oor Lord and 
Saviour Jesus Christ. To him be 
the glorie, baith e-noo and for evir 
and aye. Amen! 
1V. 16. Tak tent no to handle the Scrip- 

turs as did the auld Pharisees, and mak 

them servants o’ error and sin. God is 
holie ; and his word, weel understude, 
airts men to holiness. 

FIRST 


CHAPTIR ANE. 

Christ the Life, and Christ the Licht, o’ men. 
'NHAT whilk was frae the first 0’ a’, 

that whilk we hae heard, that 
whilk we hae seen wi’ oor een, that 
whilk we for oorsels hae gazed upon, 
and oor hauns war laid on, o’ the 
Word o’ Life,— 

2. And the Life was made kent 
to us, and we hae seen, and gie wit- 
ness, and report to you the evir- 
durin Life, whilk was wi’ the Faither, 
and was made kent to us. 

3. That whilk we hae oorsels seen 
and heard, we report to you, that ye 
too as weel may hae marrowin wi’ us ; 
and oor marrowin is wi’ the Faither, 
and wi’ his Son Jesus Christ. 

4. And we write thir things, that 
oor joy may be filled fu’. 

5. And this is what we hae heard 
o’ him, and gie to you, that God is 
licht, and mirkness isna in him: 
nane ava ! 

6. Gin aiblins we soud say, ‘* We 
hae marrowin wi’ him,” and are gaun 
on i’ the mirk, we are leears, and 
divna the truth. 

7. But gin aiblins we are gaun on 
i? the licht, as he is in the licht, we 
marrow ane wi’ anither, and the 
blude o’ Jesus his Son maks us clean 
frae a’ sin. 

8. Gin aiblins we soud say, “Sin 
hae we nane,” we deceive oorsels, and 
the truth bides-na in us. 

9. Gin aiblins we confess oor sins, 
leal? and gude is he to forgie oor 
sins, and mak us pure frae ilk un- 
richtous deed. 

10, Gin aiblins we soud say, ‘‘ We 
hae-na sinned,” we are makin him 
fause, and his word isna in us. 





1V.9. What a ferlie, that the puir believer 
can claim God’s Justice and truth for the 
pittin-awa o’ his sins! God has pro- 
mised ; and he is leal to his promise ! 

JOHN. 


CHAPTIR TWA. 


Love is the great Law ; and Faith the 
great want, s 


M* dear bairns, thir things I write 

t’ye, that ye soudna sin; and 
gin aiblins ony ane sins, we hae an 
Advocat wi’ the Faither, Jesus Christ 
the Gude ! 

2. And he is the coverin-ower 0” 
oor sins ; and no for oors allenar, but 
e’en for thae o’ the hail warld. 

3. And in siclike we ken that we 
hae come to ken him, gin we keep 
his commauns. 

4, He that says, “I hae gotten to 
ken him,” and keeps-na his com- 
mauns, is a leear ; and the truth isna 
in sic a ane. 

5. But whasae’er may be keepin 
his word, in sic a ane, truly, is the 
love o’ God made perfete. And thus 
ken we that we are in him. 

6. He that says “he bides in him,” 
soud, e’en as he walkit, sae walk his 
sel. 

7. Beloved, I write nae new com-— 
maun to ye, but an auld commaun, 
whilk ye had frae the first. The auld 
commaun is the word that ye heard. 

8. Again, a new commaun write I 
t’ye, and whilk is true in him and in 
you: “That the mirk is gane by, 
and the true licht noo shines oot !” 

9. He that says “He is?’ the licht,” 
and hates his brither, is in the mirk 
e’en till noo. 

10. He that lo’es his brither bides 
i’ the licht ; and thar is nae cause for 
stoiterin in him. 

11. Whaur-as he wha hates his 
brither is i’ the mirk, and gangs i’ the 
mirk, and kens-na whaur he is airtin, 
for that the mirkness has blindit his. 
een. 

12. I write to you, dear bairns, 
for yere sins hae been forgien ye, for 
the sake o’ his name. 


Fause Christs. 


13. I write to you, faithers, for 
that ye hae come to ken him that 
was frae the first. I write to you, 
lads, for that ye hae owercome the 
ill-ane. 

14. I wrate to you, dear bairns, 
for that ye hae come to ken the 
Faither. I wrate to you, faithers, 
for that ye hae come to ken him that 

-was frae the first. I wrate to you, 
lads, for that ye are sterk, and the 
word o’ God bides in ye, and ye hae 
owercome the ill-ane. 

15. Love-ye-na the world, nor yet 
the things i’ the world ; gin ony ane 
is lovin’ the warld, the love o’ the 
Faither isna in him. 

16. For a’ that is i’ the warld, the 
desires 0’ the flesh and the craikin o’ 
the een, and the pride o’ folk’s lives, 
isna o the Faither, but is o’ the 
warld. 

17. And the warld wears awa, and 
the desires o’ the same ; but wha dis 
the wull o’ God bides for aye. 

18. Bairns, it is the last ’oor ; and, 
e’en as ye heard tell that antichrist is 
comin, e’en noo antichrists are mony ; 
and sae we come to ken it is the last 
oor. 

19. Frae’mang us they gaed oot, but 
they warna ane wi’ us ; for gin they 
had been ane wi’ us, they wad hae 
bidden wi’ us; but it was that they 
soud be kent, hoo they warna o’ us. 

20. And ye hae an anointin frae 
the Holie Ane, and ! ken a’ things. 

21. I didna write’t’ye as jalousin 
ye kent-na the truth, but for that ye 
kent it, and for that nae lee is o’ the 
truth. 

22, Wha is a leear, gin it be-na he 
that denies that Jesus is the Anointit ? 
This is the antichrist, he wha denies 
the Faither and the Son. 

23. Ilka ane wha denies the Son 
hasna the Faither : he that owns the 
Son has the Faither as weel. 





4V, 20. A’ things perteenin to life and 
godliness. Folk aft, that are ignorant 0 
the warld’s wisdom, are weel-leared by 
the Spirit in the things o’ salvation. 


I. JOHN, III. 





Gree, bairns, gree ! 


24. As for yersels, lat that bide 
w’ye that ye heard frae the first : for 
gin ye abide in what ye heard at the 
first, ye sal abide in the Son, and 
abide in the Faither. 

25. And this is the promise he 
promised to us, e’en the life that is 
forevir and aye. 

26. Thir things I wrate to ye, 
anent thae that beguile ye. 

27. As for you, the anointin ye 
had frae him bides within ye, and ye 
dinna need ony ane soud gie ye lear; 
but as his anointin schaws ye o’ a’ 
things, and is true and nae lee, e’en 
conform tae the lear o’t, bide ye in 
him ! 

28. And noo, dear bairns, bide ye 
in him ; sae that gin aiblins he soud 
be made seen, we may hae freedom 
o’ speech, and no be putten to shame 
at his comin. 

29. Gin aiblins ye ken that he is 
richtous, ken ye as weel that ilka 
ane that is doin richtousness is born 
o him. 

CHAPTIR THRIE. 
God’s bairns to ’gree thegither—lo’e ane 
anither—and lo’e God maist 0’ a’. 
OOK, whatna love the Faither has 
bestown on us, that we soud be 
ca’d ‘‘God’s Bairns”; and we are! 
And that the warld kens-us-na; for 
it kent-him-na ! 

2. Beloved, noo are we bairns 0’ 
God; and it hasna yet been seen 
what we sal be. But we ken that 
gin he sal be seen, we sal be like 
him ; for we sal see him; conform 
to what he is. 

3. And ilka ane haein this hope in 
him, maks his sel pure, e’en as Christ 
is pure. 

4, Ilk ane that dis sin brecks ower 
the law ; for sin is a breckin ower the 
law, 

5. And ye are aware that he was 
made kent, that he micht tak awa 
oor sins ; and in him sin isna ! 

7. Nae ane bidin in him sins; nae 
ane sinnin has seen him nor compre- 
hendit him. 

Lo’e yere brithers. 


7. Dear bairns ! lat nae ane beguile 
ye! He that dis richtousness he is 
richtous, e’en as Christ-is richtous. 

8. He that dis sin is o’ Sautan ; 
for Sautan sins frae the first. And 
for this end was the Son o’ God made 
kent, that he micht whammle ower 
the warks o’ Sautan. 

9. Nae ane begotten o’ God gangs 
on in sin; for his seed in him abides ; 
and he cauna gang on in sin, for he 
is begotten o’ God. 

10. In siclike is made kent the 
bairns o God, and the bairns o’ 
Sautan. Nae ane that disna do 
richtousness is o’ God, naither he 
that loe’s-na his brither. 

11. For this is the message ye 
heard frae the first: that we soud 
lo’e ane anither : 

12. No like Cain, wha was o’ the 
Ill-ane, and slew his brither. And 
for why did he slay him? For that 
his warks war ill, and his brither’s 
richtous. 

13. Brethren, ferlie-na gin the 
warld hate ye. 

14. We oorsels ken we hae stappit 
ower frae death intil life, for that we 
lo’e the brethren. He that loe’s-na 
bides still in death. 

15. Ilka ane that hates his brither 
is a !blude-shedder ; and we ken 
that nae blude-shedder has evir-durin 
life bidin in him. 

16. Hereby hae we come to ken 
love, in that Christ on our behauf 
laid doon his life ; and we soud, in 
behauf o’ the brethren to pawn oor 
lives. 

17. But whasae has this warld’s 
gear, and sees his brither in need, 
and steeks oot his tender.affections 
awa frae him, hoo dwalls God’s ain 
love in him ? 


18. Dear bairns! lat us no lo’e 





1V. 15. ‘*Ye sal do nae murder,” is a 
declaration o’ war again the king o’ a 
great nation, The king is Murder; but 
the hail hostile nation is Hatred. See 
hoo oor Lord maks this plain in Matt, v. 
2122. 

I. JOHN, IV. 











Lippen-na to a’ spirits. 


alane in words ; nor wi’ the tongue, 
but in warks and in truth ! 

19. And in this sal we come to 
ken that we oorsels are o’ the truth, 
and sal mak blythe oor hearts afore 
him. 

20. Whan oor hearts wyte us, 
God is aboon oor hearts, and kens a’ 
things. 

21. Beloved, gin aiblins oor heart 
wy tes-us-na, we hae freedom o’ speech 
toward God ; 

22. And whatna things we may be 
seekin, we are obteenin frae him ; 
for his commauns we are keepin, and 
the things pleasin in his sicht we are 
doin. 

23. And this is his commaun, that 
we soud hae faith i’ the name o’ his 
Son Jesus Christ, and be loe’in ane 
anither ; conform to the commaun he 
gied us. 

24. And he that keeps his com- 
mauns, in Christ abides, and he in 
him! And thus we ken that he 
abides in us, throwe the Spirit he 
has gien us. 


CHAPTIR FOWR. 


We arena to lippen ilka spirit, but to follow 
true spirits. Hoo to ken siclike. 


EEL-LOE’D anes! lippen- -yena- 
a spirits, but try the spirits, 
gin they be o’ God! for mony fause- 
prophets are gane oot intil the 
warld. 

2. Hereby ken ye the spirit o’ 
God: ilka spirit that owns Jesus 
Christ, as haein come i’ the flesh, is 
0’ God . 

3. And ilka spirit that owns-na 
Jesus, is no’o’ God. And this is the 
spirit o’ antichrist that ye heard o’ 
as comin; and e’en noo is it i’ the 
warld. 

4. Ye are o’ God, dear bairns, and 
hae owercome them ; for greater is 
he that is in you than he that is in 
the warld. 

5. Thir are o’ the warld; and sae 
they speak o’ the warld, and the 
warld hearkens to them. 


God is Love! 


6. We are o’ God! He that kens 
God, hearkens to us; and he that 
isna o’ God hearkens-na till us: and 
sae we ken the spirit o’ truth and the 
spirit o’ error. 

7. Beloved, lat us lo’e ane anither ; 
for love is 0’ God; and ilk ane that 
lo’es is begotten o’ God, and kens 
God. 

8. He that lo’es-na, ne’er kent 
God: for God is love. 

9. And sae was made to be seen 
the love o’ God in us, that God sent 
oot his only-begotten Son into the 
warld, that we micht leeve throwe 
him. 


10. In this is love—no that we | 


lo’ed God, but that he lo’ed us, and 
sent oot his Son, a coverin-ower for 
oor sins. 

11. Beloved! gin God sae lo’ed 
us, we too soud lo’e ane anither, 

12. Nae ane has at any time seen 
God ; gin we be lo’ein ane anither 
God bides in us, and his love has 
been made perfete in us. 

13. And thus we ken that we bide 
in him, and he bides in us, on account 
o’ his Spirit he has gien us. 

14. And we hae !seen him, and 
gie witness that the father has sent 
oot the Son, as the Saviour o’ the 
warld. 

15. Whasae may own that Jesus 
is the Son o’ God, God bides in him, 
and he abides in God. 

16. And we hae come to ken and 
to believe the love that God has to 
us. God is love; and he wha bides 
in love, bides in God, and God_bides 
in him. 

17. Herein is love perfetit in us, 
that we may hae freedom o’ speech 
i’ the day o’ judgment, in that, e’en 
as he is, sae are we i’ this warld. 

18. Fear bides-na in love; nay, 
perfete love casts oot fear ; for fear 





1V.14. John says, ‘‘ Nae ane has at ony 
time seen God,” that is the Faither : but 
since the Apostles had seen Christ, he 
had seen God. And our Lord says the 
same, John xiv. 9. 

I. JOHN, V. 








God’s bairns. 


has misery, and wha fears isna made 
perfete in love. 

19. We lo’e, for that he first 
lo’ed us. 

20. Gin aiblins any ane soud say, 
“T lo’e God!” and is hatin his 
brither, he is a leear; for he that 
lo’es-na his brither wham he has seen, 
hoo can he be lo’ein God wham he 
hasna seen ? 

21. And this commaun hae we frae 
him, that he wha lo’es God is to be 
lo’ein his brither as weel. 


CHAPTIR FYVE. 


Hoo ane is born again: and hoo it is seen 
and kent. 


HASAE believes that Christ is 
the Anointit, is begotten 0’ 
God ; and ilka ane that lo’es him 
that begat, lo’es him as weel that is 
begotten o’ him. 
2. By this we ken that we lo’e 


-God’s bairns, when we lo’e God, and 


are keepin his commauns : 

3. For this 1s the love o’ God, that 
we soud keep his commauns ; and his 
commauns are na burden. ; 

4, For a’ that is born o’ God ower- 
comes the world; and this is the 
victory that overcam the warld, e’en 
oor faith. 

5. And wha is he that owercomes 
the warld, but he that believes Jesus 
is God’s Son ? 

6. This is he wha came baith by 
watir and blude, Jesus Christ; no 
in watir alane; but by the watir 
and by the blude. 

7. And it is the Spirit that is 
bearin witness, for the Spirit is 
truth. 

8. For thar are thrie that are giean 
witness, the Spirit, and the watir, 
and the blude; and the thrie are for 
the ae thing. 

9. Gin we accept the witness 0’ 
men, the witness o’ God is mair ; for 
this is the witness o’ God, that he 
has witnessed anent his Son. 

10. He wha hauds to the Son o’ 
God has the witness in himsel ; he 

The witness 


wha lippens-na God, has made him 
oot fause ; for he hasna pitten faith 
i’ the witness God has witnessed 
enent his Son. 

11. And here is the witness: that 
God has giftit us wi’ eternal life, and 
this life is in his Son. 

12. Wha has the Son has the life ; 
and wha hasna the Son o’ God hasna 
the life. 

13. Thir things I wrate to ye that 
ye micht ken ! ye hae eternal life ; 
to you wha are ‘pittin faith i’ the 
name o’ the Son o’ God. 

14, And this is the freedom 0’ 
speech that we hae toward him; that, 
gin onything we be askin, conform 
to his wull, he hearkens to us. 

15. And, gif we ken he hearkens 
to us, whatna thing we may be askin 





1V.13. A’ throwe this chaptir, the ‘‘ wit- 
ness” the Spirit gies the believer, isna 
some excitit rapture, but plain evidence 


o’ word and statement : something to be> 


understude, and received, and believed 
i’ the heart ; and actit on i’ the life ! 


I. JOHN, V. 





0 oor faith. 


frae him, we ken that we hae the 
askins that we askit o him. 

16. Gin aiblins ony ane soud see 
his brither sinnin a sin no to death, 
he sal ask, and he wull gie him life, 
for thae sinnin no to death. Thar 
is a sin to death: no anent that am 
I sayin that he soud mak request. 

17. A’ wickedness is sin, and thar 
is sin no to death. 

18. We ken that nae ane begotten 
o God is sinnin; but anent him wha 
was begotten o’ God—he keeps him, 
and yon Ill-ane disna touch him. 

19. We ken that we are o’ God, 
and the hail warld is in the airms 0’ 
the Ill-ane. 

20. But we ken the Son o’ God has 
come, and has gien us an inward 
sicht, that we may comprehend the 
True Ane; and we are in the True 
Ane ; in his Son Jesus Christ. This 
is the true God, and, and life-for-aye. 

21. Dear bairns ! gaird yersels frae 
eidols ! 





SECOND JOHN. 


The Elder has sweet coonsel wi’ a Christian 
mither. 
'NHE Elder to a ‘chosen leddy, 
and her bairns, wham I lo’e 7’ 
the truth ; and no I allenar, but a’ 
thae too that hae come to ken the 
trath ; 

2. For the truth that is bidin in 
us, and sal be wi’ us for aye. 

3. Lovin-favor sal be wi’ us, mercy 
and peace frae God the Faither, and 
frae Jesus Christ the Son o’ the 
Faither, in truth and love. 

4. | was blythe that I faund 
amang yere bairns thae that war 
ganging i’ the truth, e’en as we hae 
had commaun o’ the Faither. 

5. And noo I beg o’ ye, leddy, no 
as giean a new commaun to ye, but 
e’cn what we had frae the first, that 
we soud lo’e ane anither. 

6. And this is love, that we gang 





41V.1. Some tak the words electe cyria 
(‘‘chosen leddy ”’) to be, ane or ither 0’ 
them, the name o’ the person to wham 
this letter was sent. Oor English trans- 
lators tak the contrar view: but it 1s 
like eneuch that her name was Cyria ; 
and here spoken o’ as the ‘‘chosen” or 


‘*elect ” Oyria. 


conform to his commaun’. This is 
his commaun, e’en as ye heard frae 
the first, that we soud gang thar-in. 

7. For mony fause-anes hae gane 
oot intil the warld, they that own-na 
that Jesus Christ is come i’ the flesh. 
This is a fause-ane and an _anti- 
christ. 

8. Tak ye gude tent to yersels, 
least ye tine what things ye did win ; 
but that a fu’ reward ye may duly 
hae. 

9. Whasae’er gangs ayont, and 
bides-na i’ the teachins o’ Christ, 
hasna God. He that bides i’ the 
teachins, e’en he has baith the Faither 
and the Son. 

10. Gif ony ane comes t’ye, and 
brings-na this teachin, tak-him-na to 
yere hoose, nor say to him, ‘‘Joy be 
wye!” 

11. For he that says to him, 
“ Joy be wye!” marrows wi’ his ill- 
deeds. 

12. Haein mony things to write 
tye, I wadna wi’ paper-an-ink ; but 
I hope to come t’ye, and speak mov’ 
to mou’, that yere joy may be fu’. 

13. The bairnso’ yere chosen sister 
salute ye. 

THIRD JOHN. 


Fo godly Gaius ; and anent anither that was 
ower muckle pitten his sel forrit. 

HE Elder tae Gaius the weel-lo’ed, 

wham I lo’e truly. 

2. Beloved, I pray that in a’ things 
ye may be prosperin, and be in 
health ; e’en as ye are prosperin in 
yere saul. 

3. For I was blythe whan the 
brethren cam, and bure witness to 
yere aefuuldness, e’en as ye are walkin 
in aefauldness. 

4. Greater joy hae I nane than 
that I soud be hearin o’ my bairns, 
ganging 1’ the truth. 

5. Beloved, a thing o’ faith are ye 
doin, whatsae ye are doin for the 
brethren—and to them being fremd 
folk t’ye. 

6. Wha testify’t afore the Kirk to 
yere love; wham ye sal do weel to 
set forrit on their journey, in a way 
wordie o’ God. 

7. For in behauf o’ ‘The Name” 
they gaed forth, takin naething frae 
thae ootside. 

8. We, than, soud susteen sic as 
thir, that we may be fellow-workers 
wi’ the truth. 

9. I wrate somewhat to the Kirk, 
but he wha is fain to be heid amang 
them—Diotrephes—bids me nae wel- 
come. 

10. Whaur-for, gin aiblins I come, 
I wull hae in mind his warks that he 
dis, wi’ ill-words misca’in us; and, 
no content wi’ thir things, he naither 
bids welcome the brethren, nor hands 
frae castin oot o’ the Kirk thae that 
are sae disposed. 

11. Beloved, pit-ye-na on that 
whilk is ill, but that whilk is gude. 
The weel-doer is o’ God ; the ill-doer 
hasna seen God. 

12. A’ hae borne witness to 
Demetrius; and the truth itsel. We 
too, gie witness, and ye ken cor 
witness is true. 

13. Mony things had I to write 
ye; but I am-na ready wi’ ink-and- 
pen to be writin t’ye ; 

14.. But I am hopin belyve to 
see ye, and we will speak mou’ to 


mou’. Peace be t’ye. The freends 
salute ye. Salute ye the freends by 
name. 


JUDE. 





Warnins again corrupt sins. The Lord is 


comin ! 
UDE, a servitor o’ Jesus Christ, 
brither o’ James, to thae wha 
bein in God the Faither beloved anes, 
and keepit in Jesus Christ, are the 
chosen. 

2. Mercie to you, and peace and 
love, be made mair ! 

3. While I was giean a’ tent to be 
writin to ye o’ oor common salvation, 
I fand it necessar to write to ye, 
exhortin ye to strive uncolie for the 
faith ance-and-for-a’ gien to the 
saunts. 

4. For thar slippit in a wheen men, 
o’ wham it was putten-doon lang 
syne, that this soud be their con- 
demnation, ungodlie anes—oor God’s 
lovin-favor turnin intil wantonness, 
and disownin oor only Lord Jesus 
Christ. 

5. I am thar-for disposed to pit ye 
in mind, tho’ ance-and-for-a’ ye ken 
a’ things, that the Lord, haein saved 
a folk oot o’ the land o’ Egypt, did 
again destroy them wha believed-na. 

6. Angels too, thae wha main- 
teen’d-na their ain station, but left 
their ain place, has he keepit for 
judgment o’ a great day, in evir- 
durin bonds, in mirkness. 

7. As Sodom and Gomorrah, and 
the cities aboot them, for that in sic- 
like they gaed oot to commit un- 
cleanness, and gaun eftir strange 
flesh, are set forrit as a warnin, 
dreein the penalty of endless fire. 

8. And in siclike, e’en thir dream- 
ers defile the flesh, despise authoritie, 
and misca’ dignities ; 

9. Whaur-as Michael the Arch- 
angel, whan cortendin wi’ Sautan he 
debatit aboot Moses’ bedy, daurna 
misca’ him ; but quo’ he, “ The Lord 
repruve ye!” 

10. But thir, as mony things as 





they ken-na, they misca’; while in 
as mony things as they ken by 
nature as the beass without reason, in 
thir they corrupt theirsels. 

11. Alack for them ! for they gaed 
on i’ the path o’ Cain, and warsl’t 
forrit 7 the sin o’ Balaam, and perish’t 
i’ the mockery o’ Korah. 

12. Thir are they that are like 
hidlin rocks at yere love-feasts, whan 
they feast w’ye; shepherds !feedin 
theirsels withoot shame ; cluds wantin 
moisture, by the winds driven on; 
trees o’ the leaf-fa’in, wantin frute, 
twice deid, rived up by the rutes ; 

13. Wild waves o’ the sea, foamin 
oot o’ their ain shame; gangrel 
starns, for wham black mirkness has 
been keepit for aye. 

14. And to thir prophesy’t Enoch, 
the seeventh frae Adam, and quo’ he, 
“*Behauld ! the Lord cam, amang his 
holie myriads, 

15. “To gie judgment upon a’, 
and to sentence a’ the ungodlie anent 
a’ their warks o’ wickedness they for 
ungodliness had done ; and anent a’ 
the hard things they spak again him; 
sinfu’, ungodlie men !” 

16. Thir are yammerers, com- 
pleenin anes, gaun on eftir their ain 
desires ; and their mow’ speak heigh 
swallin words, fleeching and flatterin 
folk for their ain ends. 

17. But ye beloved, mind ye the 
words afore spoken by the Apostles 
o’ oor Lord Jesus Christ ; 

18. For they tell’t ye that i’ the 
last times thar soud be mockers, 
gaun on conform to their own un- 
godlie desires. 

19. Thir are they that mak separa- 
tions ; nateral men, no possessin the 
Spirit : 





1V. 12. A shepherd soud feed his flock ; 
but this sort thocht only o’ theirsels. 

Persevere 


20. But ye beloved, up-biggin yer- 
sels i’ yere maist holie faith, prayin i’ 
the Holie Spirit, 

21. Keep yersels in God’s love, 
lookin for the mercie o’ oor Lord 
Jesus Christ until life-for-aye. 

22. And on some hae unco com- 
passion, while they argue w’ye ; 

23. And ithers save wi’ terrors, 
cleekin them oot o’ the lowe; and on 


JUDE. 





i? the faith. 


ithers hae mercie in fear, hatin e’en 
the garment stained by the flesh. 

24. Noo to him wha is strang to 
gaird ye frae fa’in, and to set-ye-doon 
i’ the presence o’ his glorie faultless, 
wi’ unco rejoicin, 

25. To this ae God oor Saviour, 
throwe Jesus Christ oor Lord, be 
glorie, heighness, dominion, and 
pooer, afore a’ time past, and noo, 
and fora’ time'to come! Amen! 

REVELATION. 


CHAPTIR ANE. 


John to the Seeven Kirks; and the braw 
blinks he had o° Christ, on the Lord’s 
Day. 

REVEALIN o’ Jesus Christ, that 

God gied to him, to mak kent 
to his servants the things that bude 
come to pass; and he sent and 
schawed by signs, throwe his Angels, 
to his servitor John : 

2. Wha bure witness anent the 
word o’ God, and the testifyin 0’ 
Jesus Christ, and as mony things as 
he saw. 

3. Happy he wha reads, happy 
they wha listen to the words o’ the 
Revealin, and keeps the things sae 
putten-doon ; for the time rows on! 

4. TOHN to the Seeven Kirks 

that arein Asia: lovin-favor 
to ye, and peace, frae Wha-Is, and 

Wha-Was, and Wha-is-to-Be; and 

frae the !seeven Spirits that are 

afore his thron. 

5. And frae Jesus Christ, the leal 
witness, ‘“‘the first-born o’ the deid, 
the heid o’ the kingly anes o’ the 
yirth.” To him wha lo’es us, and 
lowsed us oot o’ oor sins wi’ his 
blude, 

6. And made o’ us a kingdom! 
priests to his God and Faither; to 
him be glorie and dominion for evir 
and aye. Amen! 

7. Tak tent! he comes in cluds, 
and every ee sal see him, and they 
that pierced him; and a’ the tribes 
o’ the yirth sal maen for him. 

8. “I am the Alpha and the 
Omega,” says God, ‘‘ Wha-Js, and 





1V. 4, Some expone it as a seeven-fauld 
manifestation o’ the attributes 0’ God ; 
and some as seeven Archangels 0’ pooer; 
but we are wyss to haud wi’ the feck o’ 
the interpreters, wha tak it to mean the 
Holie Spirit, in a’ his mony ways 0’ 
workin. 





Wha-Was, and Wha-is-to-Be, the 
Almichty !” 

9. I John, yere brither, and yere 
marrow in dool, and the kingdom, 
and the tholin, in Jesus, was i’ the 
Isle ca’d Patmos, for the sake o’ the 
word o’ God, and the witness o’ 
Jesus. 

10. I cam to be i’ the Spirit on the 
Lord’s Day ; and heard, ahint me, an 
awfu’ voice as 0’ a bugle horn, 

11. Sayin, ‘““What ye behauld 
write ye in a buik, and send to the 
Seeven Kirks; to Ephesus, and to 
Smyrna, and to Pergamum, and to 
Thyatira, and to Sardis, and to 
Philadelphia, and to Laodicea.” 

12. And I turned me aboot to see 
the voice that spak to me, and haein 
turned, I ‘saw seeven gowden lamp- 
bearers ; 

13. And in the mids o’ the seeven 
gowden lamp-bearers, Ane like as to 
the Son o’ Man, cleedit wi’ a mantle 
doon till his fit, and row’t aboot the 


| breist wi’ a gowden virdin-graith. 


14. His heid and his locks white, 
as the white woo’, as the snaw; and 
his een like a lowing ? fire. 

15. And his feet like tae brass 
made clear, as gin they war meltit in 
a furnace; and his voice as the sough 
o’ mony watirs. 

16. And he had in his richt haun 
seeven starns, and oot o his mow’ 
gaed forth a keen twa-moothed sword; 
and his countenance was like the sun 
shinin in his strength. 

17. And whan I saw him, I loutit 
doon at his feet asane deid. And he 
laid his richt haun on me, and quo’ 
he, “Be na fley’t ! I am the first and 
the last ; 
2V, 14. Here, and in mony places, John 

quotes or refers to Daniel. See Dan. Vii. 


9, and x. 6. The twa men were unco like 
ane anither, i’ the revelations they had. 

The messages 


18. “ And the Leevin-Ane ; and I 
was deid, and behauld! leevin am I 
for evir and aye, and I hae the keys 
o’ death and the pit. 

19. “Set doon, than, the things 
ye saw, and the things that are, and 
the things that are sune to come eftir 
thir present things. 

20. “The secret o’ the seeven 
starns that ye saw on my richt haun, 
and the seeven lamp-bearers o’ gowd : 
the seeven starns are the messengers 
o’ the Seeven Kirks ; and the seeven 
lamp-bearers are the Seeven Kirks.” 


CHAPTIR TWA. 


The message to the Kirks. And tak ye tent 
that aw that could be said gude o’ them 
is said, afore ony faut is fund wi’ what 
was wrang. 

pe the messenger o’ the Kirk in 

Ephesus write : Thir things quo’ 
he wha siccar hauds the seeven 
starns in his richt haun, he that 
gangs amid the seeven gowden lamp- 
bearers : 

2. “I ken yere warks, and strivin, 
and yere patience ; and that ye canna 
thole ill men; and did test them 
ca’in theirsels ‘ Apostles,’ and are-na, 
and faund them leears ; 

3. “ And has striven, and for my 
name did thole, and hasna gien ower. 

4, ‘ Nane-the-less, I hae this again 
ye, that ye hae turned awa frae yere 
first love. 

5. ‘Bring ye to mind, than, frae 
whaur ye hae faun; and turn ye, 
and div ye yere first warks ; or I’se 
come t’ye, and wull tak awa yere 
lamp-bearer oot o’ its place—gin ye 
turn-na. 

6. “But this ye hae, that ye 
scunner at the warks o’ the Nicolai- 
tanes, e’en whilk I scunner at. 

7. “ Wha has hearin, lat him hear 
what the Spirit is sayin to the Kirks ! 
To him wha prevails, I wull gie to 
him to eat o’ the tree o’ Life, whilk 
is in the Paradise 0’ God. 

8. “ And to the messenger o’ the 
Kirk in Smyrna write: Thir things 

REVELATION, II. 








to the Kirks. 


says the First and the Last, wha was 
deid, and is leevin : z 

9. “I ken yere warks, and dool, 
and poortith (but rich are ye!), and 
the misca’in o’ thae that ca’ theirsels 
Jews, and are-na, but are a kirk o’ 
Sautan. 

10. “ Be-na-fley’t as to whatna 
things ye are to dree. And look! 
the Enemy is aboot to cast some 0’ 
ye intil thrall, that ye may be testit ; 
and ye’se hae dool ten days. Be ye 
leal to death, and 1 wull gie ye the 
croon o’ Life ! 

11. ‘* Wha has hearin, lat him hear 
what the Spirit says to the Kirks! 
He that prevails, sal in naegate be 
skaithed o’ the second death. 

12. “And to the messenger 0’ 
the Kirk in Pergamum write: Thir 
things says he wha has the keen twa- 
mooth’d sword, 

13. “I ken whaur ye dwall, e’en 
whaur Sautan has his thron; and 
that ye haud siccar my name, and 
that ye didna disown my faith, e’en 
i’ the days o’ Antipas, my leal ane, 
wha was slain amang ye, whaur 
Sautan bides. 

14. “But I hae again ye a wheen . 
things: that ye hae thar sic as haud 
siccar the teachin o’ Balaam, wha 
airtit Balak to set a snare afore the 
children o’ Isra’l, to eat o’ eidol- 
sacrifeeces, and commit uncleanness. 

15. ‘““Sae hae ye thae as haud 
siccar the teachins o’ the Nicolaitanes, 
in siclike mainner. 

16. “Turn ye than; but if no, I 
am comin to ye wi’ speed, and wull 
war again them wi’ the sword o’ my 
mooth. 

17. ‘Wha has hearin, lat him hear, 
what the Spirit is sayin to the Kirks! 
To him that prevails, wull I gie o’ 
the secret man; and wull gie him 
a white stane, and on the stane a new 
name inscriv’t, that nae ane kens 
savin he that gets it. 

18. ‘And to the messenger o’ the 
Kirk in Thyatira write: Thir things 
says the Son o’ God, he wha has his 


Mair messages 


een like a lowin fire, and his feet like 
brass made clear : 

19. “I ken yere warks, and leal- 
ness, and love, and service, and yere 
patient tholin, and yere warks; and 
the end to be ! mair nor the beginnin. 

20. Nane-the-less, I hae this again 
ye, that ye thole that wumman, Jeze- 
bel, wha ca’s hersel a prophetess; and 
she wheedles my servants to commit 
uncleanness, and to eat eidol sacri- 
feeces. 

21. “ And I gied her time to turn 
frae her uncleanness, and she re- 
pentit-na. 

22. ‘“Behauld! I wull cast her in- 
til a 2 bed, and thae that commit adul- 
tery wi’ her sal sair pyne, gin they 
turn-na frae her warks. 

23. “ And I’se slay her bairns wi’ 
death ; and a’ the Kirks sal come to 
ken that I am he that rypes the in- 
warts and the heart; and I wull 
return ye—ilk ane—conform to yere 
warks. 

24. “But to you I say, to the 
lave in Thyatira, as mony haud-na 
this teachin, and ken-na ‘the deep 
things o’ Sautan ’ (as they say), I lay 
on ye nae ither burden. 

25. “But what ye hae, haud ye 
siccar, till sic time as I may come! 

26. ‘‘ And he that prevails, and he 
that hauds on by my warks to the 
end, I wull gie him pooer ower the 
nations ; 

27. ‘And he sal rule them wi’ an 
airn sceptre, as potters’ veschels are 
' dung in blads ; as I too hae received 
frae my Faither. 

28. “ And I wull gie him the starn 
o’ the dawin. 

- 29. “He that has hearin lat him 
hearken what the Spirit is saying to 
the Kirks !” 


1V.19, Thyatira was growin and waxin, as 
every Kirk and every Christian soud. 
But I jalouse she eftir fell awa frae the 
true faith, like the lave o’ them. Her 
licht was sune tane awa oot o’ its place. 

2V, 22. A bed o’ pain and anguish. The 
word is ‘‘kline,” used aither for ‘‘ bed” 
or ‘* couch.” 





REVELATION, III. 








to the Kirks. 


CHAPTIR THRIE. 


Coonsels and helps. Mair hope o’ the cauld- 
rife than ane naither het nor cauld. 


gies to the messenger o’ the Kirk 

in Sardis write ye: Thir things 
says he wi’ the seeven Spirits o’ God, 
and the seeven starns: I ken what 
ye div, and that ye hae the name o’ 
leevin whan ye are deid. 

2. “Tak ye gude tent, and mak 
siccar what remain, that are ready to 
dee ; for I haena fund yere warks ac- 
complish’t i’ the sicht o’ my God. 

3. “ Mind weel, than, hoo ye ob- 
teen’d and heard ; and haud siccar, 
and turn. Gin ye gaird-na, I wull 
come as comes a thief, and in naegate 
sal ye ken whatna ’oor I’se come on 

ce: 

4. ‘ But ye hae a wee wheen names 
in Sardis, wha haena stained their 
robes, and they sal walk wi’ me in 
white; for they are wordie. 

5. “ Whasae prevails sal be buskit 
in white cleedin ; and in naegate wull 
I delete his name oot o’ the Buik o’ 
Life: and I wull own his name afore 
my Faither, and afore his Angels. 

6. ‘He that has hearin, Jat him 
hear what the Spirit is sayin to the 
Kirks ! 

7. “And to the messengers ’ the 
Kirk in Philadelphia write ye: Thir 
things says the Holie Ane, the ‘l'rue 
Ane, he that has the key o’ Dauvid, 
he that opens and nane can steek, and 
steek and nane can open: 

8. “I ken yere warks (tak tent! I 
hae set.afore ye a door unsteekit; as 
to whilk nane can shut it!) for ye 
hae a wee pooer, and did keep my 
word, and didna disown my name. 

9. ‘Look! I gie them o’ Sautan’s 
kirk, whilk sae they are Jews and 
are-na, but lee ; see, I wull gar them 
come and lout doon afore yere feet, 
and ken that I hae lo’ed ye. 

10. “For that ye did keep the 
word o’ my patience, I sal e’en keep 
ye oot o’ the oor o’ trial, whilk is 
coming on the hail warld, to test them 
dwallin on the yirth. 

The last o the Messages. 


11. “ Wi’ haste come I! haud fast 
what ye hae, sae as nae man taks 
yere croon ! 

12. “ He that prevails, I wull mak 
him a strang pillar i’ the temple o’ 
my God ; and oot-by sal he gang nae 
mair ; and I wull set upon him the 
name o’ my God, and the name o’ the 
citie o’ my God, New Jerusalem, she 
wha is to come doon oot o’ heeven 
frae my God: and my new name. 

13. ‘He that has hearin lat him 
hear what the Spirit is sayin to the 
Kirks ! 

14. “And to the messenger o’ the 
Kirk o’ Laodicea write ye: Thir 
things says the Amen, the Leal, and 
True Witness, the 1First o’ the 
Creation 0’ God : 

15. “I ken yere warks, that 
naither cauld nor het ye are; I wad 
that ye had been aither cauld or het! 

16. “And sae than, for that ye are 
simmer-warm, and naither cauld nor 
yet het, I wull spue ye oot o’ my 
mooth ! 

17. ‘For ye are sayin: ‘ Rich am 
I; and hae rowth o’ plenishin, and 
want nocht !’ and divna ken that ye 
are the waesome ane, and miserable ; 
and in need, and blin’, and nakit. 

18. ‘I coonsel ye to buy frae me 
gowd made clear wi’ fire, that ye 
may be rich ; and white cleedin that 
ye may be weel-buskit ; and that the 
shame o’ yere nakitness appear-na ; 
and ee-sa’ to anoint yere een that ye 
may see. 

19. ‘I, as mony as I weel-lo’e, 
repruve and chasten; be zealous than, 
and turn ye! 

20. ‘Mark, I am staunin at the 
door, and chappin; gin ony ane 
hearken to my voice, and unsteek 
the door, I wull gang in to him, and 
sup wi’ him, and he wi’ me. 


1V.14. No that he was the first creatit ; 
for he wisna creatit ; nor aiblins (in this 
place) that he was hissel the Creator— 
tho’ that is true; but raither that he 
is the heid o’ a’ things; the First and 
Heighest. 

REVELATION, IV. 


A bonnie blink o’ Heeven. 


21. ‘He that prevails, I wull gie 
to him to tak his seat wi’ me i’ my 
thron ; as I e’en prevail’t, and took 
my seat wi’ my Faither in his thron. 

22. ‘‘He that has hearin, lat him 
hear what the Spirit is sayin to the 
Kirks!” 


CHAPTIR FOWR. 


A bonnie blink o’ the Heevenlie glorie ! 


| ipa thir things I airtit my een, 

and lo! a door was unsteekit in 
heeven ; and the first voice I heard, 
like a buglehorn, was speakin wi’ 
me, sayin, “Come ye up here, and I 
wull set oot afore ye what things 
maun come to pass here-eftir.” 

2. And belyve I was i’ the Spirit ; 
and lo! a Thron was-set in heeven ; 
and on the Thron Ane sittin ; 

3. And he that was sittin was like 
to a jasper stane and a cornelian ; 
and a rainbow was aboot the Thron, 
to look on like an emerant. 

4, And roond aboot the Thron, 
fowr-and-twenty throns ; and on the 
throns fowr-and twenty Elders sittin, 
cledit in robes o’ white; and on 
their heads croons 0’ gowd. 

5. And oot o’ the Thron gaed oot: 
fire-flauchts, and voices, and thunners, 
and thar war seeven fiery lamps a- 
lowe afore the Thron, whilk are the 
seeven Spirits o’ God. 

6. And afore the Thron a glessy 
sea, like to crystal; and i’ the mids 
o’ the Thron, and roond about the 
Thron, fowr leevin-anes, fu’ o’ een 
afore and ahint. 

7. And the first leevin-ane was 
like a lion; and the second leevin- 
ane like a cauf; and the third leevin- 
ane had the face as o’ a man; and 
the fowrth leevin-ane was like to an 
eagle fleein. 

8. And the fowr leevin-anes, ilk 
ane o’ them, had sax wings, and war 
fu’ o’ een aroond and within; and 
rest-they-na, day nor nicht, sayin, 
‘‘Holie, holie, holie! Lord God 
Almichty, wha Was, and wha ls, and 
whar Is-to-Come ! ” 


The Lamb opens the Buik. 


9. And whan the leevin-anes gie 
glorie, and honor, and thanksgivin 
to him that sits on the Thron, to 
him wha leeves for evir and evir, 

10. The fowr-and-twenty Elders 
fa’ doon afore him wha sits on the 
Thron, and gie worship to him wha 
leeves for evir and evir, and cast 
doon their croons afore the Thron, 
sayin, 

11. ‘‘Wordie art thou, O Lord, 
een oor God, to receive a’ glorie, and 
honor, and pooer ; for thou did mak 
a’ things ; and o’ thy wull they war, 
and war creatit !” 


CHAPTIR FYVE. 


The Lamb that was slain opens the sealed 
Buik. 
ND I saw, on the richt haun 0’ 
him tbat sat on the Thron, a 
buik, written within and withoot, 
seal’t up wi’ seeven seals. 

2. And I saw a michty Angel, 
proclaimin wi’ a soondin voice, ‘‘ Wha 
is fit to open the Buik, and to lowse 
its seals ?” 

3. And nae man was fit, in heeven, 
nor yet on the yirth, to open the 
buik, or e’en to look upon it. 

4, And I grat sair, that nae man 
was fund fit to open the buik, or e’en 
to look on’t. 

5. And ane frae mang the Elders 
says tae me, “Greet-na: see! the 
Lion o’ the tribe o’ Judah, the Rute 
- o’ Dauvid, has prevail’t to open the 
buik, and the seeven seais o’t.” 

6. And I saw, i’*the mids o’ the 
Thron, and o’ the fowr leevin-anes, 
and in mids o’ the Elders, a Lamb 
staunin, as it had been slain, haein 
seeven horns and seeven een, whilk 
are the seeven Spirits o’ God sent oot 
till a’ the yirth. 

7. And he cam, and has ta’en the 
buik oot o’ the richt haun o’ him 
that sits on the Thron. 

8. And as soon as he rax’t for the 
buik, the fowr leevin-anes and the 
fowr-and-twenty Elders fell doon 
afore the Lamb, haein ilk a harp, and 


REVELATION, VI. 





The sax seals, 


gowden flagons fu’ o’ insence, whilk 
are the prayers o’ saunts ; 

9. And they sing a !new sang, 
sayin, ‘‘ Wordie art thou, to tak the 
buik and to lowse its seals; for thou 
was slain, and has brocht us to God by 
thy blude, oot o’ ilka tribe, and 
tongue, and folk, and nation ; 

10. “And did mak them a king- 
dom and priests to oor God; and they 


_ rule on the yirth!” 


11. And I saw, and I heard asa 
voice o’ mony Angels, roond aboot 
the Thron, and o’ the leevin-anes, and 
o’ the Elders; and their number was 
myriads of myriads, and thoosands 0’ 
thoosands. 

12. Sayin wi’ a soondin voice, 
‘‘ Wordie is the Lamb that was slain, 
to receive pooer, and riches, and wis- 
dom, and micht, and honor, and glorie, 
and blessin!” 

13. And ilka creatit thing that is 
in Heeven, and on the yirth, and 
aneath the yirth, and on the sea, 
heard I sayin, ‘‘To him that sits on 
the Thron, and to the Lamb, be the 
blessin, and the honor, and the glorie 
and the pooer, for evir and aye!” 

14. And the fowr leevin-anes war 
sayin “Amen!” And the Elders 
loutit doon and worshipped. 


CHAPTIR SAX. 


Sax seals lowsed: and a’ that soud come on 
the yirth. 


ND I saw whan the Lamb lowsed 

ane o’ the seals, and I heard ane 

o’ the leevin-anes sayin in a voice 0’ 
thunner, ‘Come !” 

2. And I saw, and lo! a white 
horse, and he that was on it was 
haudin a bow ; and a croon was gien 
to him; and he gaed oot conquerin 
and that he soud conquer. 

3. And whan he had lowsed the 
second seal, [ heard the second 
leevin-ane, sayin, “ Come !” 

4. And forth gaed anither horse, 
reid; and to him that sat on’t it was 
1V.9. A new kind o’ sang a’thegither : sae 

the word signifies. 

Ither seals lowsed. 


gien to tak peace frae the yirth, and 
that they soud shed ithers’ blude ; 
and thar was gien to him a great 
sword. 

5. And whan he had lowsed the 
third seal, I heard the third leevin- 
ane sayin, “Come!” And I lookit, 
and lo! a black horse, and he that 
sat on it had a pair o’ bauks in his 
haun. 

6. And I heard a voice i’ the mids 
o’ the fowr leevin-anes, sayin, “Twa 
gowpens o wheat for a hauf-merk, 
and a forpet o’ barley for a hauf- 
merk ; and the oyle and the wine ye 
are-na to skaith!” 

7. And whan he lowsed the fowrth 
seal, | heard the fowrth leevin-ane 
sayin, ‘‘ Come!” 

8. And I lookit, and lo! a blae 
horse, and he that sat on’t had his 
name ‘ Death,” and the Sheuch fol- 
low’t wi’ him. And he had pooer 
gien him ower a fowrth pairt o’ the 
yirth to slay wi’ the sword, and wi’ 
hung’er, and wi’ the !death, and wi’ 
the wild beass o’ the yirth. 

9. And whan he lowsed the fifth 
seal, I saw, aneath the altar, the 
sauls o’ sic as had been slain for the 
word o God, and for the witness 
that they held. 

10. And they cry’t oot wi’ a lood 
voice, sayin, “To whatna time, O 
Lord, the Holie and the True, dost 
thou no judge and avenge oor blude 
on thae that dwall on the yirth ?” 

11. And thar was gien to them, 
ilk ane, a white robe; and it was 
tell’t them that they soud rest their 
sels a wee while, till their marrows, 
and their brethren that soud be slain 
e’en as they war, soud be a’ fulfilled. 

12. And I saw whan he lowsed the 
sixth seal; thar was a great yirdin ; 
and the sun was black as sack-claith 
o’ hair ; and the hale mune becam as 
blude ; 

13. And the starns o’ heeven fell 





1V. &. I jalouse the plague is meant here ; 
or some o’ the nameless scourges that 
men oa’ ‘‘ The Death.” 

The Saunts sealed. 


to the yirth, as a fig-tree sheds her 
orra figs, whan shaken o’ a michty 
win’. 

14. And the heeven slippit awa, 
as a scroll row’t-up; and every 
mountain and isle war mov’t oot 0’ 
their stances. 

15. And the kings o’ the yirth, 
and the nobles, and rulers 0’ 
thoosands, and the rich, and the 
michty, and ilka thirlman, and ilka 
freeman, hid theirsels i’ the caves 
and i’ the dens o’ the mountains, 

16. Sayin to the mountains and 
the craigs, “ a’ on us! and beild us 
frae the face o’ him wha sits on the 
Thron, and frae the wrath o’ the 
Lamb! 

17. “For the great day o’ their 
wrath is come; and wha is fit to 
staun ?” 


CHAPTIR SEEVEN. 


The Saunts are sealed: ‘* Wha are they in 
white attire?” 

FTIR thir things I saw fowr 

Angels staunin on the fowr 
corners o’ the yirth, haudin siccar 
the fowr wins o’ the yirth, that nae 
win’ soud blaw on the yirth, or on~ 
the sea, or on ony tree. 

2. And I saw anither Angel come 
up frae the sunrisin, haein the seal 0’ 
the leevin God, and he ery’t oot wi’ 
a soondin voice to the fowr Angels 
to wham it was gien to bring skaith 
on the yirth and the sea, 

3. Sayin, “ Ye maunna skaith the 
yirth, nor the sea, nor the trees, to 
we hae seal’t the servants 0’ oor God 
on their broos.” 

4. And I heard the number 0’ 
thae seal’t: a hunner and forty-fowr 
thoosand ; seal’t oot o’ every “tribe 
o’ the sons o’ Isra’l. 

5. Oot o’ Judah’s 


tribe, twal’ 








9V.4. We ken-na why Dan is left oot in 
this list. Some think Dan had clean 
gane ower to eidols (see Judges xviii. 30, 
31), and was nae mair to be coontit as 
Isra’l. We haud-na wi’ Grotius, that the 
tribe was extinct. 


The number sealed. 


thoosand seal’t; oot o’ Reuben’s 
tribe, twal’ thoosand; oot o’ Gad’s 
tribe, twal’ thoosand ; 

6. Oot o’ Asher’s tribe, twal’ 
thoosand ; oot o’ Naphali’s tribe, 
twal’ thoosand ; oot o’ Manasseh’s 
tribe, twal’ thoosand. 

7. Oot o’ Simeon’s tribe, twal’ 
thoosand ; oot o’ Levi’s tribe, twal’ 
thoosand ; oot o’ Issachar’s tribe, 
twal’ thoosand ; 

8. Oot o’ Zabulon’s tribe, twal’ 
thoosand ; oot o’ Joseph’s tribe, 
twal’ thoosand ; oot o’ Benjamin’s 
tribe, twal’ thoosand seal’t. 

9. Eftir this I lookit, and see! an 
unco number, that nae man could 
tell, oot o’ a’ nations and kith, and 
folk, and speech, stude afore the 
Thron, and fornent the Lamb, dink’t 
in white, wi’ palms i’ their hauns. 

10. And ery’t oot heigh, “ Salva- 
tion to oor God, wha sits on the 
Thron, and to the Lamb !” 

11. And a’ the Angels war stannin 
i’ the compass o’ the Thron, and 
roond-aboot the Elders and the fowr 
leevin-anes ; and fell doon afore the 
Thron on their faces, worshippin 
God, 

12. And quo’ they, “H’en sae: 
Blessin, and glorie, and wisdom, and 
giean o thanks, and honour, and 
pooer, and micht. be to oor God, for 
evir and evir mair !” 

13. And ane o’ the Elders answer’t, 
and quo’ he tae me, “ Wha are thir, 
buskit a’ in white? and whaur cam 
they frae ?” 

14. And quo’ I tae him, “ My lord, 
ye ken!” And quo’ he tae me, 
“Thir are the anes that cam oot 0’ 
sair and unco tossins-aboot, and hae 
made their cleedin white i’ the blude 
o’ the Lamb. 

15. “Sae are they i’ the presence 
o the Thron o’ God, and ser’ him 
day and nicht in his Temple: and 
the Ane that sits on the Thron sal 
unfauld his tent ower him. 

16. “And they sal hunger nae 
mair, and gang drouthie nae mair ; 

The seeventh seal. 


nor sal the sun smite them, nor ony 
heat-blast. 

17. “For the Lamb frae the mids 
o’ the Throne sal herd them, and sal 
airt them to the watirs o’ the waal-ee 
o’ Life ; and God sal dicht awa’ ilka 
tear frae their e’en !” 


CHAPTIR AUCHT. 
The seeventh seal lowsed. Four buglehorns 
soond : and the skaith that follows. 

ND _ whane’er he open’t the 

seeventh seal, a quateness fell 
in Heeven as it was for half-an-’oor. 

2. And I saw the seeven Angels 
wha staun i’ the presence o’ God; 
and thar war giean to them seeven 
buglehorns. 

3. And anither Angel cam and 
stude at the altar, wi’ a gowden 
censer ; and thar was giean to him 
muckle incense, that he micht pit it 
wi the prayers o’ the saunts, pittin 
them on the gowden altar that is for- 
nent the Thron. 

4, And the reek o’ the incense 
gaed up, wi’ the prayers o’ the saunts, 
oot o’ the Angel’s hauns, afore God. 

5. And the Angel took the censer, 
and fill’t it wi’ the lowin coals o’ the 
altar, and cuist it on the yirth ; and 
thar cam thunners, and voices, and 
lichtnins, and a yirdin. 

6. And the seeven Angels, thae 
haein the seeven buglehorns, made 
theirsels ready that they soud soond. 

7. And the ! first ane soondit : and 
hail and lowe, mix’t in blude, war 
cuisten on the yirth ; and the thiid- 
pairt o’ the yirth was burnt-up, and 
the third-pairt o’ the trees was burnt 
up, and a’ green foggage was burnt 
up. 
7) And the second Angel soondit ; 
and as it war a great mountain, lowin 
wi’ fire, was cuisten into the sea; 
and the third-pairt o’ the sea becam 
blude. 


1V.7. Thir fowr trumpets aiblins refer to 
the invasion o’ the Roman Empire, and 
the terror and skaith frae the hordes o’ 
barbarians, under Alaric, Geneseric, 
Attila and Odoacer. 

The fifth and 


9, And the third-pairt o’ the beass 
that war i’ the sea, that had life, 
dee’t ; and the third-pairt o’ the ships 
war destroy’t. 

10. And the third Angel soondit ; 
and frae heeven fell a great starn, 
lowin like a lamp; and it fell ona 
third-pairt o’ the rivers, and on the 
heid-springs o’ the watirs ; 

11. And the name o’ the starn is 
ca'd ‘*Worm-wud”; and the third- 
pairt o’ the watirs becam wormwud, 
and mony dee’t o’ the watirs, for they 
war made bitter. 

12. And the fowrth Augel soondit ; 
und the third-pairt o’ the sun was 
smitten, and the third-pairt o’ the 
mune, and the third-pairt o’ the 
starns ; and the third-pairt o’ them 
soud be made mirk, and the day 
soudna glint for a third-pairt o’t, nor 
yet the nicht. 

13. And I saw, and I hearken’t to 
an eagle flyin throwe the mids o’ the 
lift, eryin wi’ a soondin voice, ‘‘ Wae, 
wae, wae! for thae that dwall on the 
virth, by reason o’ the lave o’ the 
voices 0 the buglehorns o’ the thrie 
Angels that hae yet to soond!” 


CHAPTIR NINE. 


The reek frae the bottomless pit, and the 
locusts that cam oot o’t. 


Nan the fifth Angel soondit ; and 
<4 J saw a starn that had faun oot 
o’ heeven to the yirth; and thar was 
gien to him the key o’ the pit o’ the 
abyss. 

2. And he unsteekit the pit o’ the 
abyss ; and reek cam up oot o’ the 
pit, as the reek o’ a great furnace ; 
and the sun and the lift war darken’t 
wi’ the reek o’ the pit. 

3. And oot o’ the reek cam locusts 
on the yirth; and pooer was gien 
them, as the scorpions o’ the yirth 
hae power. . 

4, And it was bidden them that 
they soudna skaith the foggage o’ the 
yirth, nor yet ony green thing, nor 
yet ony tree, but only the men wha 
haena the seal o’ God on their broo., 

the saxth angel svonds. 


5. And it was gien to them that 
they soudna slay them, but that they 
soud be tormentit fyve months ; and 
the torment o’ them was like a scor- 
pion’s torment, whan it may strike a 
man. 

6. And i’ thae days sal men seek 
for death, and no find it ; and desire 
to dee, and death flees frae them. 

7. And the likeness of the locusts 
was as horses made ready for war ; 
and on their heids war like croons 0’ 
gowd ; and their faces as faces 0’ 
men ; 

8. And their hair as the hair o’ 
weemen ; and their teeth like lions’ 
teeth ; = 

9. And they had cuirasses as graith 
o’ airn ; and the noise o’ their wings 
as the noise o’ chariots, as 0’ mony 
horses rushin to battle. 

10. And they had tails like scor- 
pions, tails like stings ; and i’ their 
tails is pooer to skaith men for fyve 
months. 

11. And they had a king ower 
them, an angel o’ the abyss; his 
name in Hebrew is “‘ Abaddon,” and 
in oor common tongue he has a name 
‘* Destroyer.” 

12. Ae wae is past; tak tent! thar . 
are comin yet twa mair waes eftir 
thir things ! 

13. And the saxth Angel soondit ; 
and I heard a voice frae the horns 0’ 
the gowden altar, i’ the presence 0’ 
God, 

14. Sayin to the saxth Angel, 
‘Ye that hae the buglehorn! lowse 
the fowr Angels that are in bonds at 
the great river Euphrates ! ” 

15. And the fowr Angels war 
lowsed, wha had been made ready for 
the ’oor, and day, and month, and 
year, that they soud slay the third- 
pairt o’ men. 

16. And the number o’ the hosts 
o’ horsemen, twa million: I heard 
the number o’ them. 

17. And I saw the horses i’ the 
vision, and thae sittin on them; 
haein cuirasses as o fire, and 


The bookie opened, 


hyacinth, and brunstane; and the 
heids o’ the horses as heids o’ lions ; 
and oot o’ their mou’ gangs ! lowe, 
and reek, and brunstane. 

18, By thir thrie plagues war 
slain the third-pairt o’ men; by the 
lowe, and the reek, and the brun- 
stane that cam oot o’ their mou’. 

19. For the pooer o’ the horses is 
i their mow’ and i’ their tail; for 
their tails are like serpents, wi’ 
heids ; and wi’ them they do skaith. 

20. And the lave o’ men, wha 
warna slain by thir plagues, repentit- 
na o the warks o’ their hauns, that 
they soudna ser’ demons, and eidols 
o’ gowd, and siller, and o’ brass, and 
o stane, and o’ wud; whilk can 
naither see, nor hear, nor gang : 

21. And they repentit-na o’ their 
blude-sheddin, nor o’ their incanta- 
tions, nor o’ their uncleanness, nor 
of their plunderins. 


CHAPTIR TEN. 
The wee bookie open ; sweet to the taste, but 
ill to disgeist. 

“oie I saw anither, a michty Angel, 

comin doon oot o’ Heeven, clad 
wi’ a clud ; anda rainbow on his heid; 
and his face as the sun, and his feet 
as lowin pillars. 

2. And he had in his haun a wee 
2 bookie open ; and he set his richt fit 
on the sea, and his left fit on the 
lan’ ; 

3. And cry’t oot wi’ a soondin 
voice, as a lion wad roar. And 
whan he cry’t oot, seeven thunners 
spak wi’ their voices. 

4. And when the seeven thunners 
spak I was gaun to write; and I 
heard a voice oot o’ Heeven, sayin, 





lv. 17. Gin this chaptir airts to the 
Mahommedan pooer, as maist think, 
than this micht be a glint o’ the new 
way o’ making war wi’ poother and 
ordnance : as amang the Turks. 

2V. 2. Wasna this the Scripturs, or at 
least the New Testament? nevir weel- 
open’t and understude till the days 0’ 
prentin and the Reformation. 

and hoo it tasted. 


‘Bind ye up the things the seeven 
thunners spak, and write-them-na ! ” 

5. And the Angel I saw staunin 
on the sea and on the lan’, liftit his 
richt haun toward heeven, 

6. And swure by him wha leeves 
for evir-and-evir, wha creatit the 
heeven and a’ thar-in, and the yirth 
and a’ thar-in, and the sea and a’ 
thar-in, that ‘‘The delay was endit !” 

7. But i the days o’ the seeventh 
Angel, whane’er he soud begin to 
soond, soud be perfetit the secret o’ 
God ; conform to the Gude-tidins he 
has declar’t to his ain servants the 
prophets. 

8. And the voice I heard oot o’ 
heeven heard I again talkin wi’ me, 
and saying, ‘“Awa! tak the wee 
bookie, the open ane, i’ the haun o’ 
the Angel that stauns on the sea and 
on the lan’.” 

9. And I gaed awa to the Angel, 
and says to him, ‘“Gie the wee 
bookie to me!” And he says to 
me, “Tak it, and eat it up; and it. 
sal be bitter within ye, but i’ yere 
mow’ it sal be sweet as hinny !” 

10. And I took the wee bookie oot 
o’ the Angel’s haun, and ate it up ; 
and it was i’ my mou’ as hinny sweet ; 
and whan I had eaten it, it was bitter 
within me. 

11. And quo’ they to me, “Ye 
maun prophesie yet again to mony 
folk, and nations, and tongues, and 
kings !” 


CHAPTIR ELEEVEN. 
The measurin-wand ; the Twa Witnesses. 
hee thar was gien me a reed like 
to a wand; and it was said, 
“Rise ye, and * measur the temple 0’ 
God, and the altar, and a’ that wor- 


ship thar ! j 
9. “And the coort that is ootside 


the Temple lea’ ye ootside, and 





3V. 1. Frae this oot, the buik seems to 
tak up the spiritual history o’ the warld; 
thus far haein been wi’ the ootward and 
national. We gang back as it war noo, 
and look at Christ’s Kirk. 

The Twa Witnesses. 


measur-it-na ; for it is gien ower to 
the nations: and the holie citie wull 
they tramp doon forty-twa months. 

3. “ And I wull gie to my Twa 
Witnesses, and they sal prophesie 
twal-hunner and saxty days, cleedit 
in sack-claith. 

4. “ Thir are the twa olive-trees, 
and the twa lamp-bearers, whilk 
staun i’ the presence o’ the God o’ 
pe haill yirth. 

5. “And gif ony man wad do 

them skaith, a lowe comes oot 0’ 
their mow’ and devoors their faes ; 
and gif ony ane wad do them skaith, 
sae maun he be slain. 
6. “Thir hae the pooer to steek 
heeven, that thar be nae rain or 
weet i’ the days o’ their prophesyin ; 
and hae pooer ower the watirs, to 
turn them intil blude ; and to smite 
the yirth wi’ a’ plagues, as.aft as 
they wull. 

7. “And, at siccan a time as they 
sal perfete their witnessin, the beas’ 
-that comes up oot o’ the abyss wull 
mak war wi them, and owercome 
them, and slay them. 

8. “And their corses wull lie on 
the braid causey o’ the great citie, 
whilk spiritually is ca’d Sodom, and 
Egypt, whaur e’en their Lord was 
crucify’t. 

9. “ And a wheen frae ’mang the 
folk, and tribes, and tongues, and 
nations look on their corses, thrie 
days and a hauf, and they dinna alloo 
their corses to be putten in a tomb. 

10. ‘And they that dwall on the 
yirth rejoice ower them, and are 
blythe ; and they send presents ane 
to anither; for thir twa prophets 
wadna lat-be them dwallin on the 
yirth. 

11. “ And eftir the thrie days and 
a hauf, a spirit o’ life frae God enters 
them ; and they stude on their feet : 
and muckle fear fell on thae be- 
hauldin them. 

12. “‘And they heard a soondin 
voice oot o Heeven, sayin to them, 
‘Come ye up here!’ And they 

The seeventh Angel soonds. 


gaed up intil Heeven, in a clud ; and 
their faes saw them. 

13. “ And in that same ’oor, thar 
cam an unco yirdin, and the tenth- 
pairt o’ the citie was whamml’t owre ; 
and thar war slain by the yirdin, 
names 0’ men seeven thoosand : and 
the lave war fley’t, and gied glorie 
to the God o’ Heeven. 

14. “The second wae is past ; and 
behauld ! the third wae is comin on.” 

15. And the seeventh Angel soon- 
dit; and thar war lood voices in 
Heeven, sayin, “The Kingdom o’ the 
Warld is come to be the Kingdom o’ 
oor Lord, and o’ his Anointit ; and 
he sal reign for evir and aye!” 

16. And the fowr -and - twenty 
Elders, wha sit on their throns, fell 
on their faces, and adored God, 
sayin, 

17. “ We gie thee thanks, O Lord 
God Almichty, wha Is, and wha 
Was, for that thou hast taen thy 
great pooer, and did become King. 

18. ‘And the nations war offendit; 
and thine ang’er cam, and the time o’ 
the deid to be judged; and to gie 
reward to thy servants the prophets, 
and to the saunts, and to thae wha. 
reverence thy name, sma’ and great; . 
and to destroy them that destroy the 
yirth !” 

19. And the Tempie o’ God that is 
in Heeven was unsteekit, and the 
Ark o’ his Covenant in his Temple 
was seen ; and thar cam fire-flauchts, 
and voices, and thunner, and a yir- 
din, and unco hail. 


CHAPTIR TWAL’. 

The wumman and her lad-bairn. 
Heeven. Glorie be to God ! 

ANP an unco sign appear’t in 
Heeven : a ! wumman cleedit wi’ 

the sun, and the moon aneath her 
feet, and on her heid a croon 0’ twal’ 

starns. 

2. And, bein a mither-to-be, she 
1V.1.. Div we no do weel to tak this to be 


the Kirk o’ God; and a fulfillin o ” Esaiah 
Ixvi. 7, 8? 


War in 





The great reid Drayon. © 


cry’t oot in bearin-pains, and in 
anguish, to be deliver’t. 

3. And anither ferlie appear’t in 
Heeven; and mark! a great rid 
Dragon,. wi’ seeven heids and ten 
horns ; and on his heid seeven croons ; 

4. And his tail taigl’t the third 
pairt o’ the starns o’ the heeven, and 
dash’t them tae the Yirth. And the 
Dragon stude afore the wumman, 
wha was bein deliver’t, to devoor her 
bairn as sune as she was deliver’t. 

5. And she brocht forth a lad- 
bairn, a hero-son, wha soud sway a’ 
nations wi’ a sceptre o’ airn; and 
her son was waftit awa to God and 
to his Thron. 

6. And the wumman fled to the 
wilderness, whaur she had a howff 
prepar’t for her o’ God ; and thar sal 
they nourice her twal hunner and 
saxty days. 

7. And War begude in Heeven : 
Michael and his Angels makin war 
wi the Dragon; and the Dragon 
made war, and his angels ; 

8. And they owercam-na, nor was 
a stance foun’ for them ony mair in 
Heeven. 

9, And harl’t doon was the great 
Dragon, the auld serpent, he that is 
ca’d “ Deevil,” and ‘‘ Satan,” he that 
wrangs the hail yirth—he was cuis’n- 
doon tae the yirth; and his angels 
war cuis’n-doon wi’ him. 

10. And I heard a soondin voice in 
Heeven, sayin, ‘‘ Noo comes the sal- 
vation, and the pooer, and the king- 
dom o’ oor God, and the pooer o’ his 
Anointit! for the Accuser o’ oor 
brethren is cuisten-doon, he that was 
wytin them afore oor God day and 
nicht. 

11. ‘And they prevail’t again him, 
throwe the blude o’ the Lamb, and 
by the word o’ their witnessin ; and 
they lo’ed-na their life, e’en on to 
death. 

12. “For this be blythe, O 
Heevens! and a’ ye that in them 
dwall! Wae for the yirth, and for 
the sea! for the fae has gane doon 

The beast oot o’ the sea. 


intil you: haein muckle wrath, 
kennin he has but a wee while.” 

13. And whan the Dragon saw he 
was cuis’n-doon tae the yirth, he 
pursued the wumman, she wha brocht 
forth the hero-son. 

14. And to the wumman war 


. gien the twa wings o’ the great eagle, 


that she soud flee into the wilder- 
ness, into the howff; whaur she is to 
be nouriced a season, and seasons, 
and hauf a season, frae the serpent’s 
face. 

15. And the serpent belched-forth, 
eftir the wunmman, watir Jike a river, 
that he micht mak her to be carry’t 
awa wi’ the spate. 

16. And the yirth helpit the 
wumman ; and the yirth open’t her 
mou’, and swallow’t up the spate 
that the Dragon belched-forth frae 
his mooth. 

17. And the Dragon was fu’ 0’ 
wrath again the wumman, and he 
gaed awa to mak war wi’ the lave 0’ 
her bairns, thae that war keepin the 
commauns 0’ God, and haudin the tes- 
timonie o’ Jesus. ; 


CHAPTIR THIRTEEN. 


A beast risin oot 0° the sea: anither beast 
that dis ferlies. 


ee he stude upon the sand o’ the 

sea. And I saw a beast comin 
up oot 0’ the sea, haein ten horns and 
seeven heids, and on his horns ten 
croons, and his heids bure the names 
o’ blasphemie. 

9. And the beast I saw was like to 
a leopard, and his feet like as 0’ a bear, 
and his mooth as a lion’s mooth ; and 
the Dragon gied him the pooer that 
he had, and his thron, and great 
authoritie. 

3. And I saw ane frae ’mang his 
heids as it war thrust-throwe to 
the deid; and his deid-straik was 
healed ; and a’ the warld ferlie at the 
beast. : 

4, And they gied worship to the 

Dragon, for giean sic pooer to the 
beast ; and they gied worship to the 
beast, sayin, ‘‘ Wha can marrow the 
beast ? Wha can mak war wi’ him!” 

5. And thar was gien to him a 
mow’ speakin unco things, and blas- 
phemies; and thar war gien him 
authoritie for forty-twa months. 

6. And he open’t his mou’ in blas- 
phemies again God; to misca’ his 
name, and his tabernacle, and thae 
that dwall in Heeven. 

7. And it was gien to him to mak 
war wi’ the saunts, and to owercome 
them. And thar was gien him 
authoritie ower a’ tribes, and folk, and 
tongues, and nations. 

8, And they wull worship him a’ 
they that dwall on the yirth, ilk ane 
whase name isna putten-doon i’ the 
Buik-o’-Life o’ the Lamb that was 
slain frae the fundation o’ the warld. 

9. Gif ony ane has hearin, lat him 
hear. 

10. Gif ony man is for bonds, intil 


bonds he gangs; gif ony man wi’ 


sword wull slay, by sword sal he be 
slain. Here is the tholin and the 
lealness 0’ the saunts ! 

11. And I saw anither beast comin 
up oot o’ the yird ; and he had twa 
horns like a lamb, and he was speakin 
like a dragon. 

12. And he sways the pooer o’ the 
first beast in his presence ; and gars 
the yirth and a’ its dwallers worship 
the first beast, wha was healed o’ his 
deid-straik. 

13. And he dis great ferlies, e’en 
to gar lowe to come doon oot o’ the 
lift, afore the sicht o’ men: 

14, And he beguiles them that 
dwall on the yirth, wi’ the ferlies it 
was gien him to doi’ the sicht o’ the 
beast, and commauns thae that dwall 
on the yirth to mak an image to the 
beast, wha had a deid-straik 0’ a 
sword, and leeved. 

15. And it was gien him to gie 
breath to the image o’ the beast, 
that the image o’ the beast micht 
e’en speak ; and gar as mony as wadna 

The Sealed- Anes. 


gie worship to the image o’ the beast 
to be slain. 

16. And he gars a’, sma’ and great, 
and the rich and the puir, the free 
and the enthrall’t, that they soud be 
brandit on their richt-haun, or on 
their broo ; 

17. And that nane soud hae pooer 
to buy or to troke, but he that has 
the mark, the name o’ the beast, or 
the number o’ his name. 

18. Here is discernment : he that 
is wyss lat him coont-up the number 
o’ the beast ; for it is the number 0’ 
a man, and his number is sax hunner 
and saxty-sax. 


CHAPTIR FOWRTEEN. 
The Lamb, wi’ w his Sealed-Anes. Babylon 
fa’s. The Hairst 0’ the Warld. 

ND I saw, and behauld! the 

Lamb, staunin on Mount Zion ; 
and wi’ him a hunner and forty-fowr 
thoosand, wi’ his name and _his 
Faither’s name inscriv’t on their broo. 

2. And I heard a voice oot 0’ 
Heeven, as the soondin o’ mony 
watirs, as an unco voice o’ thunner ; 
and the voice that I heard was as 0’ 
harpers, soondin on their harps. ~ 

3. And they sing a new Sang, in 
presence o’ the Thron, and in 
presence o’ the fowr leevin-anes, and 
o’ the Elders; and nae man could 
ken the Sang but the hunner and 
forty-fowr thoosand that war ran- 
somed frae the yirth. 

4. Thir are they that are-na defiled 
in incontinency ; for they are pure. 
Thir are they wha follow the Lamb > 
whaursae’er he may lead; thir war 
ransomed frae ’mang men, a first- 
frute for God and the Lamb. 

5. And 7’ their mow’ was nae guile; 
for they are wyteless. 

6. And I saw anither Angel, flyin 
i’ the mids o’ the lift, haein the evir- 
durin Gude-news to deliver to thae 
that dwall on the yirth, e’en to ilka 
nation, and tribe, and tongue, and 
folk. 

7. Cryin wi’ a soonding voice, “ Re- 


The fa’ o Babylon, 


vere God, and gie him laud; for the 
’oor o’ his judgment has come; and 
gie ye worship to him who made the 
Heevens and the Yirth, and the sea, 
and the waal-ees o’ watirs.” 

8. And anither, a second Angel, 
follow’t sayin, “ Babylon, the michty, 
is faun, is faun! wha gar’t a’ nations 
to drink o’ the wine o’ the wrath 0’ 
her lecherie ! ” 

9. And anither Angel, a third, 
follow’t wi’ them, cryin wi’ a soondin 
voice, ‘‘Gin ony ane worships the 
beast and his image, and taks the 
brand on his broo, or on his haun, 

10. ‘He eke sal drink o’ the wine 
o’ the wrath o’ God, whilk is teemed 
oot unmixed i’ the cup o’ his wrath ; 
and sal be tormentit in lowe and 
brunstane i’ the presence o’ holie 
Angels, and i’ the presence o’ the 
Lamb.” 

11. And the reek o’ their torment 
gangs up for evir and evir ; and they 
hae nae ease day nor nicht, they that 
worship the beast and his image, and 
gin ony ane taks the brand o’ his 
name, 

12. Here is the tholin i’ the saunts, 
they wha keep God’s commauns, and 
théir lealness to Jesus ! 

13. And I heard a voice oot 0’ 
heeven sayin, ‘‘ Write ye! Happy 
the deid wha dee i’ the Lord, frae 
this oot! Aye, testifies the Spirit, 
that they may rest frae a’ their weary 
moil, and their warks gang wi’ them!” 

14, And I saw, and look ! a white 
clud; and on the clud Ane sittin, 
like tae the Son o’ Man, wi’ a croon 
o’ gowd upon his heid, and in his 
haun a shairp sickle. 

15. And anither Angel cam forth 
oot o’ the Temple, cryin oot wi’ a 
soonding voice to him that was sittin 
on the clud, “ Pit in thy heuk and 
lshear; for the ’oor to shear has 
come; for the hairst o’ the yirth is 
ripe.” 





1V. 15. God may thole lang ; but the time 
comes his faes sal ken his wrath. 

Moses’ Sang. 


16. And he that sat on the clud 
swung in his heuk on the yirth, and 
the yirth was hairstit. 

17. And anither Angel came oot 0’ 
the Temple that was in heeven, he 
too haein a shairp heuk. 

18. And anither Angel came forth 
frae the altar, haein pooer ower fire ; 
and he cry’t wi’ a soondin voice to 
him that had the shairp heuk, 
sayin, “ Pit in yere heuk, and gaither 
ye the clusters o’ the vine-stock o’ 
the yirth! for her grapes are fu 
ripe !” 

19, And the Angel swung his heuk 
intil the yirth, and gather’t in the 
vintage o’ the yirth; and cuist it 
intil the great wine-press o’ the wrath 
o’ God. 

20. And the wine-press was trampit 
ayont the citie yetts ; and forth cam 
blude oot o’ the wine-press, e’en to 
the horse-bridles, the length o’ twa- 
hunner mile. 


CHAPTIR FYFTEEN. 
The Sang 0’ Moses and the Lamb. 
ND I saw anither ferlie in heeven, 
unco and wunnerfu’; seeven 
Angels, haein seeven plagues—the 
last—for in them was endit the 
wrath o’ God. 

2. And I saw ’an it war a glessy 
sea, glintin bricht ; and they that 
had gotten the victory ower the 
beast, and ower his image, and ower 
his brand, and ower the number 0’ 
his name, stude on the glessy sea, 
haein the harps o’ God. 

3. And they sing the Sang 0’ Moses 
the servant o’ God, and the Sang o’ 
the Lamb, sayin, “ Unco and mar- 
vellous are thy works, Lord God 
Almichty ; richtous and true are 
thy ways, thou King o’ Nations! 

4, “Wha wadna fear thee, O 
Lord, and laud heigh thy name! 
For thou only art holie; for a’ 
nations sal come and loot doon afore 
thee; for thy holie commauns are 
made kent.” 

5. And eftir the things I saw the 

The teemin o’ the flagons 


Temple o’ the Tabernacle o’ Testi- 
monie unsteekit in heeven. 

6. And forth cam the seeven 
Angels, thae haein the seeven 
plagues, oot o’ the Temple ; buskit 
wi’ jewels, pure and bricht; and 
girdit roond the breist wi’ bands o’ 
gowd. 

7. And ane frae ’mang the fowr 
leevin-anes gied tae the Angels 
seeven gowden flagons, fu’ o’ the 
wrath o’ God, he wha leeves for evir 
and evir. 

8. And the Temple was fu’ o’ reek, 
frae the glorie o’ God, and frae his 
pooer; and nane could gang intil 
the Temple, till the seeven plagues 0’ 
the seeven Angels war endit. 


CHAPTIR SAXTEEN. 


The Angels teem oot their flagons-on the 
yirth. 

AND I hearkened to a soondin 

LL voice oot 0’ the Temple, cryin 

to the seeven Angels, ‘Awa! and 

teem oot the seeven flagons o’ the 

wrath o’ God on the yirth!” 

2. And the first gaed awa, and 
teemed oot his flagon on the yirth ; 
and thar cam a waesome and sair 
blain on the men who had the brand 
o’ the beast, and on thae giean 
worship to his image. 

3. And the second teemed oot his 
flagon into the sea, and it becam 
blude, as o’ ane that was deid; and 
every life dee’t i’ the sea. 

4, And the third teemed oot his 
flagon into the rivers and waal-ees 0’ 
watir ; and becam blude. 

5. And I beard the Angel o’ the 
watirs sayin, ‘‘ Richtous art thou, the 
Ane wha Is, and the Ane wha Was, 


1V. 7. We wad a’ like to ken mair aboot 
the last days; but lat us mind that gin 
God had designed we soud ken a’ aboot 
it, he wad hae tell’t us in plain words, 
and no in visions : and that the great end 
o prophecie is no to mak folk wyss 
aforehan, but raither to strenthen their 
faith, whan they see the things come to 
pass. John xiv, 29, 

on the yirth. 


the Holie Ane, for that thou hast sae 
judged ; 

6. “For the blude o’ thy saunts 
hae they shed ; and blude thou hast 
gien them to drink; for they are 
wordie o’t.” 

7. And I heard frae the altar, 
sayin, ‘‘ E’en say, Lord God Almichty ; 
true and richtous are thy judgments.” 

8. And the fourth Angel teemed 
cot his flagon upon the sun; and it 
was gien to it to birsle men wi’ heat. 

9. And they war birsl’t wi’ an unco 
birslin ; and men misea’t the name 
o’ God, wha had pooer ower thir 
plagues; and they repentit-na, to 
gie him glorie. 

10. And the fifth Angel teemed 
oot his flagon on the thron o’ the 
beast ; and his kingdom was made 
mirk ; and they gnash’t at their ain 
tongues wi’ pain ; 

11. And misca’t the God o’ Heeven 
on accoont o’ their pain, and for thir 
blains ; and didna turn frae their 
warks. 

12. And the saxth Angel teemed 
oot his flagon on the great river 
Euphrates, and its watir was lickit- 
up, that the comin o’ the kings frae 
the sun-risin may be made ready.* 

13. And I saw three unclean 
spirits, as puddocks, come oot o’ the 
mooth o’ the Dragon, and oot o’ the 
mooth o’ the beast, and oot o’ the 
mooth o’ the fause-prophet. 

14. For they are demons’ spirits, 
workin ferlies ; whilk come forth to 
the kings o’ the haill yirth, to gaither 
them togither to the battle o’ the 
great Day o’ God Almichty. 

15. “ Behauld I come, as comes a 
thief! happy he wha is on gaird, 
and keeping his cleedin, least he gang - 
bare, and they see his shame.” 

16. And they gaither’t thegither 
intil a place that is ca’d i’ the 
Hebrew, ‘‘ Mountain o’ Megiddo.” 

17. And the seeventh teemed oot 
his flagon in the air, and a voice cam 
oot o’ the Temple, frae the Thron, 
sayin, “It has come to be!” 


The Scarlet Wumman 


18. And thar cam_ fire-flauchts, 
and voices, and thunners; and a 
yirdin cam, sic a ane as ne’er cam 
aboot syn men war on the yirth, sic 
an unco yirthquake, sae great. 

19. And the great citie was pairtit 
in thrie parts, and the cities o’ the 
nation war whumml’t; and Babylon 
the Great cam to mind afore God, to 
gie to her the cup o’ the wrath 0’ 
his displeasur. 

20. And ilka isle fled awa, and the 
mountains war-na mair fund. 

21. And unco hail, as o’ a hauf- 
hunnerwecht, cam doon oot o’ the 
heeven upon men. And the men 
misca’t God, on accoont o’ the hail ; 
for the weird o't was unco. 


CHAPTIR SEVENTEEN. 
The Scarlet Wumman: her abominations, 
and her punishment. 

ND thar cam oot ane o’ the seeven 

Angels, thae haein the seeven 
flagons, and spak wi’ me, and quo’ 
he, “Come! and I wull schaw ye 
the judgment o’ the great harlot, 
that sits on mony waters, 

2. ‘Wi’ wham the kings o’ the 
yirth hae committit uncleanness, and 
thae dwallin on the yirth hae been 
made drucken, oot o’ the wine o’ her 
lecherie.” 

3. And he carry’t me awa i’ the 
Spirit intil the wilderness; and I 
saw a& wumman sittin on a scarlet 
beast, whilk was fu’ o names 0’ 
blasphemie. wi’ seeven heids and ten 
horns. 

4, And the wumman was buskit in 
purple and scarlet, and was dinkit 
oot wi’ gowd and jewels and pearls, 
haudin a gowden cup in her haun fu’ 
o’ abomination, e’en the abomination 
o’ her adulteries. 

5. And on her heid a name written, 
a mysterie: “Babylon the Great, 
Mither o’ Harlots, and o’ the Abom- 
inations o’ the Yirth !” 

6. And I saw the wumman drucken 
wi’ the blude o’ the saunts, and wi’ 
the blude o’ the martyrs o’ Jesus, 


REVELATION, XVII. 








and her secrets. 


and I ferlied whan I saw her, wi’ an 
unco ferliein. 

7. And the Angel said to me, 
“Hoo did ye ferlie? I wull tell ye 
the secret o’ the wumman, and o’ the 
beast that bears her, that has the 
seeven heids and the ten horns. 

8. The beast that ye saw was, 
and is-na, is to rise frae the abyss, 
and gangs awa to destruction. And 
thae that dwall on the yirth sal 
ferlie, whase names hae no been 
putten-doon i’ the Buik-o’-Life frae the 
fundation o’ the warld, at behauldin 
the beast, hoo that he was, and is-na, 
and sal come. 

9. “Here is the mind that has 
wisdom. The seeven heids are 
seeven mountains, whaur the wum- 
man sits. 

10. “ And they are seeven kings ; 
the fyve fell; the ane is; and the 
ither isna yet come; and whan he 
comes, he maun bide for a wee while. 

11. “And the beast whilk was, 
and is-na, e’en he is the auchth, and 
is o’ the seeven ; and gangs awa intil 
destruction. 

12. “And the ten horns ye saw are 
ten kings ; wha hae gotten nae king- 
dom as yet, but hae pooer gien them 
ae ’oor wi’ the beast. 

13. “Thir are o’ ae mind, and they 
gie their pooer and authoritie to the 
beast. 

14, “ Thir mak war wi’ the Lamb, 
and the Lamb wull prevail again 
them ; for he is Lord o’ the lordly, 
and King o’ the kingly ; and thae 
that are wi’ him are bidden, and 
chosen and leal !” 

15. And quo’ he to me, “The 
watirs ye did see, whaur the harlot 
is sittin, are folk, and thrangs, and 
nations, and tongues. 

16. “And the ten horns ye saw, 
and the beast, thir wull hate the har- 
lot, and wull mak her bare and nakit, 
and wull eat her flesh, and burn her 
up wi’ fire. : 

17. “For God pat i’ their hearts 
to fulfil his mind, and to be a’ o’ ae 

Sair lamentation 


mind, and gie their kingdom to the 
beast, till a’ God’s words come to pass. 
18. “ And the wumman ye saw is 
the great citie ; 1 she that has a king- 
dom ower the kings o’ the yirth.” 


CHAPTIR AUCHTEEN. 


The fw o’ Babylon: the unco lamentin 
Yy 
ower her. 


AAD eftir thir things I saw anither 
Angel comin doon oot 0’ 

Heeven, haein great pooer ; and the 

yirth was lichtit up wi’ his glorie. 

2. And he cry’t oot wi’ a michty 
voice, sayin, “‘ Faun, faun, is Babylon 
the great ! and come to be the howff 
o’ demons, and a dungeon o’ ilka vile 
spirit, and a hauld o’ ilka unclean and 
abominable bird. 

3. “For by the wine o’ the wrath 
o her adulteries have faun. a’ the 
nations ; and the kings o’ the yirth 
committit adultery wi’ her: and the 


mairchants o’ the yirth, oot o’ the. 


pooer o’ her wantonness made their- 
sels rich.” 

4, And I heard anither voice frae 
Heeven, sayin, ‘‘Come forth oot o’ 
her, my folk! that ye may hae nae 
marrowin wi’ her sins, and get-na 0’ 
her plagues ! 

5. “For her sins war heapit-up to 
the heevens, and God has brocht her 
ill-deeds to mind. 

6. ‘‘Gie ye to her e’en as she her- 
sel has gien, and dooble ye to her 
the dooble, conform to her wark: in 
the cup she has made fou, fill ye to 
her the dooble. 

7. “As muckle as she magnify’t 
hersel and leeved daintily, by sae 
muckle gie her torment and wae; for 
in her heart she was sayin, ‘I sita 
queen, and am-na weedow’t, and sal 
see murnin nane !’ 

8. ‘And sae, in ae day sal come 
her waes; death and murnin, and 
famine ; and wi’ fire sal she be brunt- 





1V.18. In this buik, the Bride is the true 


Kirk o’ Christ, the saunts o’ God on the | 


yirth. 

ower the fa’-o’ Babylon. 


up: for michty is the Lord God, he 
wha judges her. ; 

9. “And the kings o’ the yirth, that 
committit adultery wi’ her, and leeved 
wantonly wi’ her, sal weep and wail 
ower her, whan they see the reek 0” 
her burnin ; 

10. “Staunin far-awa, for the fear 
o’ her torment, sayin, ‘Wae, wae! 
the great citie, the michty citie ; for 
in ae ’oor has her judgment faun ! 2 

11. “And the mairchants o’ the 
yirth greet and mak maen for her, 
for that their ? mairchandise nae ane 
buys ony mair. 

12. “* Mairchandise o’ gowd, and 
o’ siller, and o’ jewels and pearls, and 
o’ fine linen, and o’ purple, and silk, 
and scarlet, and ilka sort o’ odorous 
wud, and ilka thing o’ ivorie, and ilka 
thing made o’ maist precious wud, 
and o’ brass, and o’ airn, and 0’ 
marble, 

13. “And cinnamon, and _ spice, 
and incense, and perfume, and frank- 
incense, and wine, and oil, and fine 
flour, and wheat, and nowte, and 
sheep, and o’ horses, and chariots, 
and o’ bodies and lives 0’ men. | 

14. “And the frutes yere saul 
socht eftir hae depairtit frae ye, and © 
a’ the dainty and delicate things hae 
perish’t frae ye, and in naegate sal 
they be fun’. 

15. “The trokers 1’ thae things, 
they wha becam rich frae her, wull 
staun far-awa, for the fear o’ her tor- 
ment, greetin and makin maen ; 

16. “Sayin, * Wae, wae! the 
michty citie, that had buskit hersel 
wi fine linen, and purple and scarlet, 
and had dink’t hersel oot wi’ gowd, 
and jewel and pearl; in ae ’oor has 
been laid waste sic walth as this!’ 

17. “ And ilka captain, and ilka 
ane gaun to sea, stude far-awa, 

18. ‘And ery’t oot, behauldin the 





2V.11. Wha is’t that maks merchandise o’ 
holie things, and trokes for siller or fame 
in salvation and grace? Lat sic beware 
o’ God’s awesome wrath ! 


Rejoicin in Heeven. 


reek o’ her burnin, sayin, ‘ Whatna 
citie like to this great citie!’ 

19. “And they cuist stoor on their 
- heids, and cry’t alood, greetin and 
makin maen, sayin, ‘Wae, wae! the 
michty citie, in whilk wax’t rich a’ 
thae haein ships on the sea, oot o’ 
her luxuries. In ae ’oor is she laid 
waste !’ 

20. “Be blythe ower her, O 
Heeven! And a’ ye saunts, and 
Apostles, and prophets! for God has 
judged her for yere sakes.” 

21. And an Angel, a michty ane, 
liftit up a stane, like a great mill- 
stane, and cuist it into the sea, 
sayin, “Sae, wi’ unco micht sal be 
hurled doon the great citie, Babylon; 
and in naegate ony mair be fun’. 

22: “And voice o’ harpers, and 
minstrels, and pipers, and buglers, 
sal be heard in ye nae mair! And 
ony craftsmar o’ ony craft, sal be 
fun’ in yenae mair! And the soond 
o’ a millstane sal be heard in ye nae 
mair ! 

23. “And the licht o’ a crusie sal 
nae mair shinein ye. And the voice 
o’ bridegroom and o’ bride sal be nae 
mair heard in ye! For thy mair- 
chants war nobles on the yirth; for 
that a’ the nations war beguiled by 
her sorceries. 

24. <‘And the blude o’ prophets 
and saunts was fun’ in her, and o’ a’ 
thae that had been slain upon the 
yirth.” 


CHAPTIR NINETEEN. 
Rejoicin in Heeven. A vision 0 a Michty 
Conqueror. 

Po thir things I heard as a 

soondin voice o’ an unco thrang 
in Heeven, and they said, ‘“ Halle- 
lujah! The salvation, and the glorie, 
and the pooer o’ oor God ! 

2. “For true and holie are his 
judgments ; for he has judged the 
great harlot, wha corruptit the yirth 
wi’ her adulteries; and he has avenged 
the blude o’ his servants at her haun!” 

3. And again they cry’t, “ Halle- 


REVELATION, XIX. 





The Bridal o’ the Lamb. 


lujah!” And her reek gangs up for 
evir and evir. 

4. And the fowr-and-twenty Elders, 
and the fowr leevin-anes loutit doun, 
and worshipped God, that sits on the 
Thron, sayin, “E’en sae! Halle- 
lujah !” 

5. And a voice cam oot frae the 
Thron, sayin, “Gie ye praise to oor 
God, a’ ye his servants, and thae that 
reverence him, baith sma’ and great!” 

6. And I heard the voice as o’ an 
unco thrang, and as the voice o’ 
michty thunners, sayin, “Hallelujah! 
for the Lord oor God, the Almichty, 
is King! 

7. “Lat us rejoice, exultin, and 
gie laud to him; for the bridal o’ 
the Lamb has come, and his bride 
has made hersel ready. 

8. “And it was gien to her that 
she soud busk hersel in fine linen, 
bricht and pure ; for the fine linen is 
the holie deeds o’ the Saunts.” 

9. And he said to me, “ Write ye, 
Happy thae wha are bidden to the 
mairriage- supper o’ the “Lamb!” 
And he says to me, ‘‘Thir words are 
the aefauld words o’ God.” 

10. And I loutit doon afore his 
feet, to do reverence to him. And 
he says to me, “No sae! for I am 
a fellow-servant wi’ ye, and o’ yere 
brethren wha haud the testimonie o’ 
Jesus: gie God worship; for the 
testimonie o’ Jesus is the heart o’ 
the prophecie.” 

11. And I saw the Heevens un- 
steekit, and lo! a white horse: and 
he that sat on’t was ca’d ‘“ Leal and 
True”; and in holiness judges he, 
and gangs to war. 

12. And his e’en lowin fire; and 
on his heid mony croons; and has a 
name written whilk nae ane kens but 
his ain sel ; 

13. And he war cleedit in a mantle 
drookit wi’ blude, and his name is 
ca’d, ‘‘The Word o’ God.” 

14. And the airmies o’ Heeven 
follow’t wi’ him, on white horses, 
clad in fine linen, white and pure. 

15. And oot o’ his mooth gangs a 
shairp twa-mooth’t sword, that sae 
he may smite the nations; and he 
wull shepherd them wi’ a sceptre 0’ 
airp, while he tramps the press 0’ 
the wine o’ the wrath o’ God the 
Almichty. 

16. And he has, on his mantle 
and on his thigh, a name placed: 
‘King o’ the kingly, and Lord o’ the 
lordly !” 

17. And I saw an Angel staunin 7’ 
the sun; and he cry’t wi’ a soondin 
voice, sayin to a’ the birds fleein in 
mid-air, ‘Come ye, and gaither the- 
gither to the great supper o’ God. 

18. “That ye may feast on the 
flesh o’ kings, and flesh o’ captains, 
and the flesh o’ michty anes, and 
flesh o’ horses, and o’ thae that sit 
on them ; and flesh o’ a’, baith free 
and bond, baith sma’ and great !” 

19. And I saw the beast, and the 
kings o’ the yirth, and their hosts, 
gaither’t thegither to war wi’ him that 
sat on the horse, and wi’ his airmy. 

20. And the beast was taen, and 
wi’ him the fause-prophet, he that 
did the ferlies afore him, by whilk he 
beguiled thae that took the brand 0’ 
the beast, and thae giean worship 
to his image; and the twa war 
cuisten, leevin, intil the loch o’ fire, 
lowin wi’ brunstane. 

21. And the lave war slain by the 
sword o’ him that sat on the horse, 
the sword that gaed forth oot o’ his 
mooth ; and a’ the ravenin birds war 
filled wi’ their flesh. 


CHAPTIR TWENTY. 


The blessed Thoosand- Year ! 


White Tron. 
ee I saw an Angel comin doon 
frae Heeven, haein the key o’ 
the abyss, and a muckle chain in his 
haun. 

2. And he laid haud o’ the Dragon, 
the auld serpent, wha is “ Deevil,” 
and “Sautan,” and chained- him for 
a thoosand year, 

3. And harled him intil the abyss, 

The Great White Thron 


and steekit it, and seal’t it aboon 
him, that he soud nae mair beguile 
the nations, to the end o’ the 
Thoosand-year ; and eftir that he 
bude be lowsed a wee while. 

4, And I saw throns, and they sat 
on them; and judgment-pooer was 
gien to them ; and I saw the sauls 0’ 
them that war beheidit for the testi- 
monie o’ Jesus, and for the word o’ 
God; and sae mony as worshipped-na 
the beast nor bis image, and took-na 
the brand on the broo, nor on the 
haun; and they leeved wi’ Christ, 
and reigned wi’ him, a thoosand year. 

5. And the lave o’ the deid leeved- 
na till soud be endit the thoosand 
year. This is the ‘‘ First Risin-again.” 

6. Happy and holie he, wha has 
pairt in the First Risin-again ! ower 
siclike the second death has nae 
pooer ; but they sal be the priests o’ 
God and o’ Christ, and sal reign wi’ 
him for the Thoosand Year! 

7, And, whane’er the Thoosand 
Year is endit, Sautan wull be lowsed 
oot o’ bis thrall, 

8. And wull gang oot to beguile 
the nations, that are i? the fowr 
corners 0’ the yirth, Gog and Magog, 
to gaither them thegither for the. 
war, 0’ wham the number is as the 
sand o’ the sea. 

9. And they cam up, spread-oot 
ower the breidth o’ the yirth; and 
rinkit-roond the camp o’ the saunts, 
and the weel-lo’ed citie: and fire 
cam doon frae God, oot o’ Heeven, 
and devoor’t them. 

10. And the fae, be that was 
beguilin them, was cuisten intil the 
loch o’ fire and brunstane, whaur eke 
war cuisten the beast and the fause- 
prophet ; and they sal be tormentit 
day and nicht, for evir and evir. 

11. And I saw a Great White 
Thron, and him that sat on it; frae 
whase face the heeven and yirth fled 
awa, and place wasna fund for them, 

12. And I saw the deid, the great 
and the sma’, staun afore the Thron, 
and buiks war unseal’t; and anither 


A New Heeven 


buik was unseal’t, whilk is the Buik- 
o’-Life; and the deid war judged oot 
o’ the things that war putten-doon i’ 
the buiks, conform to their warks. 

13. And the sea gied up the deid 
that war in’t, and Death and the 
Grave gied up the deid that war in 
them ; and they war judged, ilka 
ane,*conform to their warks. 

14. And Death and the Grave war 
cuisten intil the loch o’ fire: this is 
the Second Death, the lowin loch. 

15. And gin ony ane wasna fund 
putten-doon i’ the Buik-o’-Life, he 
was cuisten intil the lowin loch. 


CHAPTIR TWENTY-ANE. 

A New Heeven and a New Virth. The 
bonnie Bride o Christ, wi w her pearlins 
and her jewels. 

* 4 ND I saw a New Heeven and a 

New Yirth; for the first Heeven 
and the first Yirth war gane-by; and 
sea was thar nane. 

2. And the holie city, “New 
Jerusalem,” saw I comin doon frae 
God oot o’ Heeven, made ready as a 
bride buskit for her bridegroom. 

3. And I heard a soondin voice 
oot o’ Heeven, sayin, “Lo! God’s 
dwallin is wi’ men, and he sal bide 
wi’ them ; and they sal be his folk, 
and God his ain sel sal be wi’ them ! 

4, ‘And he sal dicht a’ tears frae 
their een; and Death sal be nae 
mair ; nor dool, nor ootcry, nor pain 
sal be ony mair: for a’ the auld 
=. things are gane-by !” 

5. And he that sat on the Thron, 
said, “Lo! I mak a’ things ower 
again!” And he says to me, 
. “Write; for thir words are leal and 
true!” 

6. And he said to me, ‘It has 
come to be! Iam the Alpha and the 
Omega, the forefront and the endin! 
I to ilka drouthie ane wull gie o’ the 
waal-ee o’ the Watir-o’-Life, freely. 

7. “He that prevails has a’ things 
for his heritage; and I sal be to 
him a God, and he sal be to me a 
bairn. 

anda New Yirth. 


8. “But as to the dauntit anes, 
and the unbelievin, and the abomin- 
able, and blude-shedders, and lecher- 
ers, and eidol-worshippers, and a’ 
leears, their pairt is in the loch that 
lowes wi’ fire and brunstane, whilk 
is the second death.” 

9. And thar cam oot ane o’ the 
seeven Angels that had the seeven 
flagons fu’ o’ the seeven last plagues 
and spak wi’ me, sayin, “ Come awa’! 
I wull schaw ye the Bride, the wife 
o’ the Lamb!” 

10. And he bure me awa’ i’ the 
Spirit to a mountain great and heigh, 
and airtit my een to the citie, the 
holie Jerusalem, loutin doon oot 0’ 
Heeven frae God ; 

11. Haein the glorie o’ God; and 
her glintin was like to a stane maist 
precious, as a jasper-stane, clear as 
crystal ; 

12. Haein a wa’ great and heigh ; 
and had twal’ ports, and at the ports 
twal’ Angels: and names putten 
thar-on, whilk are the names o’ the 
twal’ tribes o’ Isra’l. 

13. Eastward, thrie ports; and 
northward thrie ports; and sooth- 
ward thrie ports; and wastward 
thrie ports. 

14. And the city wa’s had twal’ 
fundations; and upo’ them twal’ 
names, o’ the twal’ Apostles o’ the 
Lamb. 

15. And he that spak to me had 
a wand o’ gowd, that he micht 
measur the citie, and her portals and 
her wa’. 

16. And the citie lies four-square, 
and the lenth is as muckle as the 
breidth. And he measur’t the citie 
wi’ the wand, up to twal’ thoosand 
furlongs: her lenth, and breidth in 
heicht a’ marrow thegither. 

17. And he measur’t her wa’ a 
hunner and forty-fowr half-airms 0’ a 
man’s measur ; that is, the Angel’s. 

18. And the biggin o’ the wa’ was 
jasper ; and the citie pure gowd, like 
shinin gless, 

19. And the fundations o’ the wa’ 

The Watir o Life. 


o’ the citie wi’ ilka precious stane 
war buskit. The first fundation, 
jasper ; the second, sapphire; the 
third, chalcedonie ; the fourth, emer- 


ant ; 

20. The fifth, sardonix ; the saxth, 
cornelian ; the seeventh, gowd-stane ; 
the auchth, beryl ; the ninth, topaz : 
the tenth, chrysoprasie ; the eleeventh, 
hyacinth ; the twal’th, amethyst. 

21. And the twal’ yetts war twal’ 
pearls; ilka allenar yett ae pearl ; 
and the causey o’ the citie was gowd, 
like shinin gless. 

22. And Temple saw I nane thar- 
in; for the Lord God Almichty and 
the Lamb are her temple! 

23. And the citie isna wantin for 
the sun, nor yet for the mune, that 
they soud be shinin in’t; for the 
glorie o’ God is her licht, and the 
Lamb is the lamp o’t. 

24. And a’ folk sal gang by the 
licht ot; and a’ the kings o’ the 
yirth bring their glorie intil’t. 

25, And a’ the day lang the yetts 
are wide unsteekit ; for nae ! nicht 
fa’s thar ! 

26. And they sal bring the glorie 
and treasur o’ the nations intil’t. 

27, And in naegate sal enter intil’t 
ocht that defiles, nor ane that dis 
abomination, or is a leear ; but thae 
wha are putten-doon i’ the Lamb’s 
Buik-o’-Life. 


CHAPTIR TWENTY-TWA. 


A braw blink o Heeven. The hinmaist 
word, till the Lord comes again. 


Naas he airtit my een to a river 0’ 

the Watir o’ Life, as clear as 
erystal, flowin oot frae the Thron o’ 
God and the Lamb. . 

2. And atween the river-street 
and the river, on this side and on 
yon, the Tree o’ Life, giean twal’ 
frutins ; month by month giean its 
frute ; and the leaves o’ the tree to 
mak the nations hale. 


1V. 25. Nae nicht ower the holie citie ; 
and naething that nicht and mirkness 
signify—sorrow, nor dool, nor pain. 

Lo! I come! 


3. And nae curse sal be ony mair ; 
and the Thron o’ God and o’ the 
Lamb in her sal be; and his servitors 
sal do him service. 

4, And they sal look on his face ; 
wi’ his name carry’t on their broo. 

5. And nae nicht sal fa’ mair ; and 
they need nae licht o’ lamp nor shine 
o’ sun; for the Lord God wull shed 
licht upon them ; and they sal reign 
for evir and aye. 

6. And he said to me, ‘“ Thir 
sayins are leal and true; and the 
Lord, the God o’ the spirits o’ the 
prophets, has sent oot his Angel to 
schaw to his servants whatna things 
wull sune come to pass. 

7. “And lo! I come wi’ speed ; 
happy he wha keeps the words o’ the 
prophecie o’ this buik.” 

8. And I, John, am he that heard 
and saw thir things; and whan I 
heard and saw, I loutit doon afore - 
the feet o’ the Angel, wha was schawin 
me thir things. 

9. And quo’ he to me, “No sae! 
I am yere fellow-servant, and o’ yere 
brethren the prophets, and o’ thae 
that are keepin the words o’ the 
buik : tae God gie worship !” 

10. And he says to me, ‘‘ Ye may- 
na seal up the words o’ the prophecie 
o’ this buik ; for the time is nar-by. 

11. “He that is wrang-doin, lat 
him still do wrang; and he that is 
unclean, lat him be made still unclean; 
and he that is just, lat him be just 
still ; and he that is holie, lat him be 
holie still.” 

12. “Lo! 2I come wi’ speed, and 
my reward is wi’ me, to bestow on 
ilk ane e’en as his wark sal be. 

13. “I am the Alpha and the 
Omega, the first and the last, the 
forefront and the endin. 

14. “Blessed they wha wesh their 
robes ; that they may hae richt to 
the Tree o’ Life ; and may gang in by 
the ports intil the citie ! 

15. ““Ootby are the dowgs and 


2V. 12, Thir are noo the words o’ the Lord 
Jesus. 


Come ane! Come a’, 


sorcerers, and the lecherers, and 
blude-shedders, and ilka ane that 
lo’es or maks a lee. 

16. “I, Jesus, sent my Angel to 
witness to ye thir things 1’ the kirks. 
I am the rute and offshoot o’ Dauvid; 
the bricht, the mornin starn. 

17. “And the Spirit and the Bride 
say, ‘Come ye!’ And he wha hears, 
lat him say, ‘Come ye!’ And he 
that is drouthie, lat him be comin! 
He that wull, lat him hae the Watir 
o’ Life freely ! 

18. ‘I bear witness to ilka ane 
hearin the words o’ the prophecie o’ 

Come, Lord Jesus ! 


this buik:—Gin ony ane pits ocht 


mair on them, God wnll pit on him 
the plagues that are putten-doon in 
this buik. 

19. “And gin ony ane taks awa’ 
frae the words o’ the buik o’ this 
prophecie, God wull tak awa’ his 
pairt frae the Tree o’ Life, and frae 
the Holie Citie, e’en frae the things 
that are putten-doon 7’ this buik. 

20. “He that bears witness o’ thir 
things says, ‘Aye! I come wi’ speed!’ 
F’en sae! Come, Lord Jesus!” 

21. The lovin-favor o’ the Lord 


. Jesus be wi’ the saunts! 


THE END, 

Dauvid is aye unreelin a pirn abovt Christ. Here he pents him as a 
yf 7 
Shepherd, and his sel as a silly bit lammie. It evens weel wi the 
tenth o’ John. 


ES es is my Shepherd ; my wants are a’ kent; the pasture | 
I lie on is growthie and green. 
I follow by the lip o’ the watirs o’ Peace. 


He heals and sterklie hauds my saul: and airts me, for his ain 
name’s sake, in a’ the fit-roads o’ his holiness. 


Aye, and though I bude gang throwe the howe whaur the 
deid-shadows fa’, I’se fear nae skaith nor ill, for that yersel is aye 
aside me ; yere rod and yere cruik they defend me. 


My table ye hae plenish’t afore the een o’ my faes; my heid 
ye hae chrystit wi’ oyle; my cup is teemin fu’! 


And certes, tenderness and mercie sal be my fa’ to the end o’ 
my days; and syne I’se bide i’ the hoose o’ the Lord, for evir 
and evir mair! 

GLOSSARY OF SCOTTISH WORDS. 





IN the following Glossary, there is no attempt made to present a diction- 
ary of the Scottish language. Only those words are inserted that are 
found in the text ; and, generally, only the English definitions that belong 
to the situations in which the words are placed in the text. 

Scottish vowels are considerably deeper than English in sound: the 
short 7 sounding to an English or American ear like a short ¢. The pure 
sound of er, as in the English words berry, ferry, etc. ; the guttural ch or 
gh, as in the German ; the affix it, corresponding to the English ed, and 
pronounced ‘“‘¢et” ; and the termination im, corresponding to the English 
ing, and pronounced “een” ; are some points necessary to be observed. 

As to the dialect used in this version, the dialect of Burns, which has 
become fixed as the literary form of the Broad Scotch, has been mainly 
followed ; and that, notwithstanding many Border predilections on the 
part of the translator. Burns, Scott, and Hogg are the great dialectic 
authorities in Scotch, to whose diction all must conform: and the world 
has accepted, as a representative form of the language, a dialect used by 
these, which is not strictly peculiar to any definite locality. 

Criticism on this work there will be, however rendered ; but I have 
had before me, all throughout, the probability of this translation being 
counted, in a modest way, as one of the standards of the language in time 
to come; and have endeavoured to make it consistent with itself, and 
conformable to already-existing standards; and a help to those who 


should afterwards write in Scotch. 
W. W.S. 

GLOSSARY. 


A, 
A’, a, [aw] all 
Aboon, prep. above 
Absteen, v. abstain 
Ae, a. [yae] one 
Aefauld, a. single; sincere 
Aefauldness, n. sincerity 
Agley, adv. oblique; aside 
A’gate, adv. everywhere ; all ways 
Ahint, prep. behind 
Aiblins, prep. perhaps 
Ainsel, n. one’s own self 
Airn, n. iron 
Airt, n. and v. direction ; to direct 
Airtit, v. directed 
“ Airt or pairt,” . anything at all 
Allenar, allenarlie, adv. solely, exclusively 
Aiss, assis, ase, 7. ashes 
Aiqual, aqual, a, equal 
A-low, adv. on fire, blazing 
Alane, alone, only 
Als, conj. [alz] also 
An, prep. if 
Anent, prep. concerning 
Ance, adv. [yence] once 
Argle-bargle, n. wordy disputation 
Arles, n. ‘‘ deposit,” advance payment 
Aschet, n. platter 
Askins, n. the thing asked 
Athort, prep. across 
Attent, ». attention 
Assoilzie, v. to acquit on trial 
Aucht, a. (gutt.) eight 
Aucht, v. own, possess 
Auchth, a. (gutt.) eighth 
Auchty, a. (gutt.) eighty 
Auld, a. old, elder 
Aumoneries, n. presses for storing alms 
Ava, adv. at all 
Avisement, n. advice 
Avoutrie, n. adultery 
Awa, prep. away 
Awesome, a, awful 
Awmous, 7. alms 
Awmoners, n. almoners 
Awn, v. owing 


B. 
Backlins, prep. backwards 
Baff, n. a blow or stroke with the hand 
Bairn, n. child 
Bairnheid, ». childhood 
Ban, v. and n. curse 





Bannock, n. flat cake of bread 

Barm, a. yeast 

Barrie-coat, . infant’s swaddling-cloth 

Barrin, v. excepting 

Bauks, n. balances, weighing beams 

Bauld, a. bold 

Beadle, n. sexton 

Bearin-pains, n. pangs of childbirth 

Beass, 7. beasts, cattle 

Befa’, v. [befaw] befall 

Befaun, v. befallen 

Beild, v. and n. shelter 

Bein, v. being 

Begude, v. began 

Behauden, v. beholden, compelled 

Belyve, adv. by and bye, soon 

Ben, n. an inner part of the house 

Benmaist, a. innermost 

Besocht, v. (gutt.) besought 

Bethocht, v. (gutt.) bethought 

Biddable, a. obedient 

Biddens, ». biddings, orders 

Bide, v. remain 

Bigg, v. build 

Biggit, v. built 

Bin, v. (short 7) bind 

Binna, v. be not 

Bink, n. bench 

Birr, n. energy vigour 

Birsle, v. scorch 

Blads, n. pieces 

Blae, a. bluish, livid, pale 

Blains, . boils, sores 

Blate, a. bashful, shrinking 

Blear’t, v. made blind 

Blink, n. and v. glance 

Blirtit, v. wept noisily 

Blude, n. blood 

Blythe, a. (¢h hard) joyful 

Bocht, v. (gutt.) bought 

Bode, n. invitation ‘ 

Bedle, n. 2d. Scots (a small coin) ¢ 

Bogle, n. something frightful ; an appari- 
tion 

Bonnie, a. beautiful 

Boonmaist, a. uppermost 

Born-face, n. natural face 

Bothie, ». a hut 

Bouk, n. and v. bulk 

Bower, n. private chamber 

Bowet, n. a small lantern 

Braid, a. broad 

Braird, v. and », sprout 


GLOSSARY, 


Brandered, v. broiled 

Braw, a. gaudy, adorned 

Braws, n. adornments 

Brawlie, adv. gaudily, finely ; also exceed- 
ingly well 

Breist, n. breast 

Breck, brek, v. break 

Brekin, v. breaking 

Bruilzie, n. noisy quarrel 

Brunt, v. burned 

Brunstane, ”. brimstone 

Bude, v, must 

Buird, n. board, table 

Bun’, v. bound 

Burs’n, a, being burst 

Busk, v. adorn 

Buskit, v. adorned, dressed 

Buss, n. bush 


C. 

Ca’, v. [caw] call ; turn ; drive 

Caber, n. ratter-pole, or large round stick 

Ca’d, v. called, named 

Callant, n. boy 

Canna, v. eannot 

Cannie, a. gentle; cautious 

Canniness, 7. gentleness 

Cap, v. equal; complete 

Cark, n. burden (of care) 

Cauldrife, a. chilly, cold 

Causey, . causeway, pavement of street 

Cauves, n. calves 

Ca’tion, caution, n. bail, security 

Challenge, v. rebuke 

Chap, n. knock at a door, v. to knock 
slightly 

Chaumer, n. chamber 

Chekit, v. restrained 

Cheenge, v. and n. change 

Chief, a. intimate 

Chokit, v. choked 

Clachan, n. (gutt.) hamlet 

Claith, n, cloth 

Clash, n. talk; tell-tale, gossip 

Claucht, v. (gutt.) clutched, caught 

Clean, a. and adv, entirely 

Cleckin, n. brood 

Cleedin, », clothing 

Cleedit, v. clad 

Cleek, v. and n. snatch, jerk ; a hook 

Clippit, v. sheared ; snatched 

Clour, c. and n, [cloor] a blow; to strike 
or beat 

Close, n. (soft s) blind alley, a narrow side 
street 

Clout, v. and ». patch ; a rag 

Clud, n. cloud 

Coft, v. purchased 

Cog, n. vessel for holding or carrying 
liquids 

Colleaguin, v. advising together 

Compleent, n. complaint 

Coont, v. count 

Coonsel, m. counsel, advice 


vi. 





Corbies, ”. ravens 

Corp, n. corpse 

Coud, v. could 

Co’way ! interj. come away ! ‘‘come on!’ 

Cowt, n. colt 

Craik, v. persistently entreat 

Craig, ». crag, high rock 

Crampit, v. restricted 

Craw, v. and n. crow 

Creel, n. hamper, large basket 

Crouse, a. [crooce] cheery, joyful 

Croon, v. softly murmur in song 

Croft, n. small holding of land 

Crowlin, a. and v. crawling 

Cruppen, v. crept 

Crusie, n. (hard s) small open lamp; cup 
for oil 

Crystit, v. anointit 

Cuist, v. did cast 

Cuit, n. ankle 

Cule, v. and a. cool 

Cuisten, cuis’n, v. was cast 

Cuis’n oot, v. cast oot ; quarrelled 

Cushat, n. ringdove 

Cuitit, v. did cut 


D. 
Dadd, v. a piece, especially a somewhat 
large piece, of anything 
Daddit, daudit, ». struck with the open 
hand 
Dae, do 
Daen, v. doing 
Daffin, v. and n. idle toying 
Daft, a. foolish ; insane 
Dang, dung, v. struck ; knocked over 
Darg, n. a specific task, a day’s work _ 
Dauntit, v. intimidated 
Daur, ». dare 
Dawin, v. and n. dawning; dawn 
Dawtit, a. fondled, petted 
Deal, n. board or plank 
Dee, v. die 
Dee’t, v. died 
Deid-strake, n. death-stroke 
Deif, a. deaf 
Denner, n. dinner 
Dementit, a. deranged in mind 
Delicht, v. and n. (gutt.) delight 
Dentit, a. bruised, dinted 
Depone, v. depose ; make statement 
Differ, a. difference 
Dight, v. (gutt.) wipe 
Dightins, n, (gutt.) refuse 
Ding, v. stroke or knock 
Dink, a. neat 
Dink, v. to ornament ; set off 
Dinna, v. do not 
Dirl, ». thrill; cause a tremulous motion 
Dis, v. (hard s) does vase 
Disgeist, v. digest 
Disjaskit, a. disordered, ?dilapidated 
Div, v. do 
Divna, v. do not “=="Fg 
Diveesions, ». divisions 


GLOSSARY. 


Dochter, n. (gutt.) daughter 

Doitit, a. foolish, imbecile 

Dolor, n. grief, sorrow 

Donnert, a, stupid 

Dooble, a. double 

Dool, n. grief, woe 

Doomster, ». an officer of the court who 
announces the sentence 

Doon-gaun, n. and v, descent, descending 

Doot, #. and n. doubt 

Dootsomeness, 2. state of indecision ; hesi- 
tancy 

Douce, a. [dooce] respectable, 
behaved 

Dour, a. [door] obstinate 

Dourness, n. obstinacy ; reluctance 

Dow, doo, n. dove 

Dowg, n. dog 

Dowie, a. downcast ; sad 

Dree, v. suffer 

Dreid, v. and n. dread 

Drook, v. drench 

Drooth, drouth, ». thirst 

Droothie, drouthie, a. thirsty, dry 

Drucken, a, drunken 

Drumlie, a. discoloured or muddy (as 
water) 

Dune, v. done 

Dung, v. knocked down 

Dwaum, n. faint ; trance 

Dwine, v. shrink ; fade away 

Dykit, v. built a dyke round 


quietly- 


E. 
Ear’, a. [air] early 
Een, n. eyes 
EH’enin, n. evening 
HKe-sweet, a. sweet to the eyes 
Eident, a. frugal, prudent 
Hidol, n. idol ; 
Hild, n. old age 
Hithlie, adv. (soft th) easily 
Effeck, n. and v. effect 
Eftir, prep. after 
Eftirhaun, prep. afterwards 
Els, a. (hard s) else; already 
Eke, conj. also 
Emerant, n. emerald 
Eneuch, a. (gutt.) enough 
E-noo, adv. at the present 
Ettle, v. intend, attempt 
Ettlin, v. intending ; attempting 
Even, v. compare 


F. 
Fa’, v. [faw] fall, n. lot ; portion 
Factor, n. agent, manager 
Faddom, n. fathom 
Fae, n. foe 
Fain, a. anxious ; wishful 
Fa’in, v. and n. [fawin] falling 
Fell, a. heroic ; admirable 
Fend, v. subsist 








Fendin, n. necessary food 

Fail, v. dwindle, faint 

Fair fa’, interj. well betide ! 

Fank, n. tangle ; knot 

Farder, a. farther 

Fardin, n. farthing 

Fash, v. and n. trouble 

Fauld, v. and n. fold 

Faun, v. fallen 

Faund, v. found 

Fawn-oot, v. fallen out, quarrelled 

Fause, a. (soft s) false 

Faut, n. and v. fault 

Fecht, v. and n. (gutt.) fight 

Feck, n. principal part 

Feckless, a. useless; without spirit or 
strength 

Fee, n. wages, hire, reward 

Ferlie, n. and v, wonder 

Fesh, v. fetch 

Fettle, n. condition, order 

Firlot, ». fourth part of a “ boll”; (about 
a bushel) : 

Fire-flaucht, n. (gutt.) lightning ; flash 

Fit-brod, n. footstool 

Fivver, 1. fever 

Flaff, v. shake off ; flutter 

Flauchtit, v. (gutt.) wafted 

Fleechin, v. persuading in a flattering way 

Fley’t, v. affrighted 

Flytin, v. and n. chiding ; scolding 

Fogyage, n. herbage 

Forsworn, a. perjured 

Fowrteen, a. fourteen 

Forby, prep. besides 

Forrit, adv. forward 

Forritsome, a. forward 

Forasmuckle, conj. forasmuch 

Forebears, 7. parents ; ancestors 

Forfouchten, a. (gutt.) exhausted 

Fornent, prep. opposite ; in front of 

Forgather, v. meet together 

Forgien, v. forgiven 

Forlyin, n. adultery 

Forpet, n. fourth part of a peck 

Forwander, v. stray away 

Frae, prep. from J ; 

Frappin, v. frapping ; undergirding a ship 

Freend, n. frien 

Fremd, a. strange ; alien 

Frute, n. fruit 

Frutins, n. fruitings, crops 

Fu’, fou, a. full, drunk 

Fushionless, a. pithless, weak 

Fyfteen, a. fifteen 

Fyve, a. five 

Fyle, v. defile 


® 


G. 
Gaberlunzie, n. a licensed beggar 
Gae, v. go 

Gaed, v. went 

Gaird, n. and v. guard 

Gane, v. gone 


vii. 


GLOSSARY. 


Gairden, n. garden : 

Gang, v. go 

Gangable, a. fit for travelling 

Gansh, v. snap ; bite 

Gang-by, n,. neglect 

Gangrel, a. strolling, x. wanderer 

Gar, v. compel 

Gaun, v. going 

Gate,-n. way 

Gear, n. treasure, riches 

Geck, v. mock, deride 

Gerss, n. grass 

Gey, adv. somewhat; to some extent ; 
medium 

Gibberish,* . inarticulate speech 

Gie, v. give 

Gien, v. given 

Giean, v. giving 

Gif, prep. it 

Gin, prep. if 

Girn, v. grin, gnash 

Girn, n. snare or trap 

Girnal, n. receptacle for holdiny grain or 
meal 

Glamor, n. fascination ; occult influence 

Glaikit, a. exceedingly foolish 

Glaum at, v. snatch at 

Gliff, v. frighten 

Glintin, v. and a. sparkling, shining 

Glisk, n. glance ; transient ray 

Gleg, a. quick ; active 

Gleyed, a. crooked ; oblique 

Glint, v. and n. glance ; shine 

Glower, v. stare 

Gonyel, n. stupid fool 

Gousty, a. gusty 

Gowd, n. gold 

Gowpen, 7. ‘‘ double handful ” 

Graff, n. grave 

Graip, v. grope 

Graith, n. harness ; accoutrement 

Grange, n. a grain farm, or its buildings 

Graun’, a. grand 

Grat, v. wept 

Gree, n. prize, reward 

Gree, v. agree 

Greet, v. weep 

Greetin, v. weeping 

Grieve, n. farm-overseer 

Grippit, v. seized, apprehended 

Grit, n. great 

Grund, v. ground 

Grynin, n. sprinkling ; thin covering 

Gudes, n. goods ' 

Gude-faither, ». father-in-law. (In the 
same way, gude-mither, gude-son, 
gude-dochter, gude-brither, and gude- 
sister) 

Gudeman, n. master of the house ; husband 


H. 
Ha’, n. [haw] hall 
Hae, v. have 





‘* These words in gi, have all the hard sound of g. 


viii. 





Haet, n. the least portion 

Hadden, haddin, n. possessions 

Hail, a. whole, total 

Hain, v. economise ; save, or reserve 

Hairst, ». harvest 

Hald, n. stronghold ; dwelling 

Hale, a. whole ; healed ; well 

Halesome, a. wholesome 

Hansel, v. to honour anything by first use ; 
inaugurate 

Hantle, a. a considerable number 

Harled, v. dragged 

Harrie, v. ravage; rob; plunder 

Haud, v. hold 

Haudin, v. nolding 

Hauden, holden ; held 

Hauf, n. half 

Haun, 7. hand 

Haun-write, n. hand-writing 

Hauss, x. windpipe, throat 

Havers, haivers, n. idle talk 

Heartit, v. [hairteet] encouraged 

Heigh, a. (gutt.) high 

Heigher, a. (gutt.) higher 


Height, a. (gutt.) height (et pron. as 
short e) 

Heid, n. head 

Heize, v. hoist, lift . 

Het, a. hot 


Hereawa, adv. hereabouts 

Herdit, v. herded 

Hersel, pr. herself 

He’se, v. [heez] he will 

Heugh, n. (gutt.) glen; hollow place 

Heuk, n. hook; sickle 

Hie, heigh, a. high 

Hinner, a. and v. last, or hinder ; also, to 
hinder or obstruct . 

Hiuver-end, n. conclusion ; the last 

Hinny, n. honey 

Hirplin, v. limping, creeping with age or 
weakness 

Hirsel, n. small flock 

Hirsl’t, a. drawn together ; 
together 

Hools, n. pods; shells 

Hornbuik, n. hornbook ; first-book, or al- 
phabet-card 

Hoose, n. house 

Howe, n. and a. hollow 

Howk, v. dig; excavate 

Howff, n. and v. rendezvous 

Hundit, v. hounded, pursued 

Hunner, hunder, 7. hundred 


i 


creeping 


Ilk, ilka, a. each 

Ill-deedie, a. evil-doing 
Ingle, x. [ing’l] domestic fire 
Inscriev’t, v. inscribed 
Intil, prep. into 

Inwarts, n. inwards 

Tse, v, lam; I will 

Isna, v. is not 

Ither, a. other 


_GLOSSARY. 


J. 


Jalouse, v. [ja-looz] suspect 
Juist, conj.just,even 
Jousl’t, v. jostled; shaken 
Jimp, a. scant; scarce ; narrow 


K. 


Kist, x. and v. chest; to prepare for burial 

Ken, v. know 

Kith and kin, n. intimate friends, and re- 
latives 

Kintra, n. country 

Kennin, v. and x. knowing; knowledge ; 
a very small quantity 

Kent, v. known 

Kenspeckle, a. easily distinguished, marked 

Kep, v. catch ; intercept 

Kitchen, v. and n. give relish to; relish 

Kens-na, v. knows not 

Keepit, v. kept 

Keekin-gless, 2. looking- glass 

Kythe, v. appear, or show itself 


L 


Laft, n. upper room ; loft ; gallery 

Laif, n. loaf 

Laigh, a. (gutt.) low 

Laigher, a. (gutt.) lower 

Laird, a. landowner 

Lameter, 7. [la’me-ter] one lame; cripple 

Langsyne, n. (soft s) long ago 

Lang-tholin, v. and n. long-suffering. 

Lap, v. leaped 

Lass, lassie, 1. girl, maiden 

Laudit, v. praised 

Lave, n. the rest, the remainder 

lax, n. dysentery or diarrhea 

Leal, a. [leel] faithful, loyal, true 

Lear, n. [lare] knowledge, learning 

Leean, v. and a. lying; false 

Leesence, n. leave, license 

Leech, n. physician 

Leet, n. a list, as of candidates 

Leuch, v. (gutt.) laughed 

Leeve, v. to live 

Let-abee, conj. except 

Licht, n. (gutt.) light 

Lizhtlie, v. despise, undervalue 

Lift, 2. the atmosphere ; the sky 

Lilt, v. and n. sing ; a song 

Lippen, v. trust ; 

Lippin-fu’, a. full to overflowing 

Loanin, 7. a wide lane, or other enclosed 
"ace 

Loch, n. (gutt.) lake 

Loof, 7. palm of the hand : pl. ‘‘looves ” 

Loons, n. fellows 

Loot, v. let, permitted 

Loup, v. [!owp] leap 

Loutit, v. [lowt’eet] lowered, bent down 

Lowe, n. blaze 

Lowin, v. and n. blazing 

Lown, a. quiet, still 

Lowp, v. and n, leap 











Lowse, v. (hard s) to loose 

Lowse, a. (soft s) loose 

Lowt, lout, v. bend down ; to lower 
Luntit, v. kindled ; lit 


M. 

Maen, v. and n. moan 

Mailin, ». property occupied or possessed 

Mansweir, v. perjure 

Mansworn, a. perjured 

Manteel, x. mantle ; wrap 

Manglin, v. mangling 

Marrow, v. and n, equal 

Maud, ». a woollen wrap; a ‘‘ plaid ” 

Maun, v. must 

Maunna, v. must not 

Meat, ». food in general 

Meed, n. reward 

Melder, n. batch, or ‘ grist” 

Meuse, n. (soft s) discretion, propriety 

Merk, m. a ‘‘mark,” or coin worth two- 
thirds of a pound Scots: about 18d. 
sterling 

Merkit, n. market 

Mickle, muckle, a. much 

Mids, prep. midst ; middle 

Midden, n. dust-heap ; dung-heap 

Midden-orts, n. odd trash flung out 

Minnie, 2. mother 

Mirk, ». and a. dark 

Misc.’, v. asperse, slander 

Misdootit, v. had doubts 

Miscuis’en, v. wrongly-thrown 

Misleared, v. [miss-laird’] misinformed 

Mislippen, v. mistake, deceive 

Mistryst, v. (y, sound of long 7) disappoint, 
deceive 

Mis-sayin, ». slander 

Moil, n. depressing labour 

Mony, a. many 

Mools, n. crumbs 

Mou’, n. mouth 

Mylane, pr. myself alone 


N. 


Naegate, adv. nowise ; nowhere; no way 
Naipkin, 7. napkin ; kerchief. 
Nar, a. near 

Nar-by, prep. near-by 
Natheless, conj. nevertheless 
Neiffu’, n. handful 

Neist, a. next 

Neive, 7. fist 

Nevoy, n. uephew 

Niffer, v. barter, exchange 
Nocht, 7. (gutt.) nothing 
Nourice, v. nurse ; cherish 
Nowte, n. cattle 


O. 


Ochts, auchts, v. (gutt.) possesses 
Oes, n. grandchildren 
Offeran, n. offering 


ix, 


GLOSSARY. 


Onygate, adv. anywise 

Oo’, n. wool 

’?Oor, n. hour 

Oot-by, prep. outside 

Ootcome, n. outcome, conclusion 
Ootermaist, a. outermost 

’Or, prey. before 

Orra, a. occasional ; odd; superfluous 
Orts, n. refuse ; rubbish 
Outerlins, n. outcast ; reprobate 
Owercome, ». superfluity 
Owergaun, v. and a. overflowing 
Owsen, n, oxen 


1% 


Paction, n. agreement; treaty ; covenant 
Pang, v. pack closely 

Park, m. au enclosure, especially if in grass 
Pasche, n. [pask] Passover 

Pat, n. pot 

Pawkie, a. sly ; cautious 

Pawn, v. pledge ; risk 

Pearlins, n. silk or other fine laces 
Perteen, v. pertain 

Perfete, a. perfect 

Pernickity, a. over-particular 


Pickle, n. sample of grain; a small 
quantity 

Pirn, ». spool; bobbin (i7 as English er in 
6c perry 2) 

Pit, v. put 


.Pitten, putten, v. put 

Plack, nm. a small copper coin 

Plea, n. case ; argument 

Plenishin, ». furnishing 

Pleugh, v. [plew] to plough 

Pleuch, n. (gutt.) a plough 

Ploy, n. a law-plea or suit 

Pock-puddin, n. ‘‘bag pudding,” a con- 
temptuous term for a glutton 

Poind, v. distrain, confiscate 

Port, n. gate of entry 

Pooer, n. power 

Poortith, n. poverty 

Poother, n. (hard th) powder 

Pouches, n. pockets, wallets 

Pourie, 2. |poor’ee] a vessel with a spout 
for pouring 

Practeese, v. [prac-teeze’] practise 

Pree, v. to taste 

Preed, v. tasted 

Prentin, v. printing 

Prods, n, sharp points ; punctures 

Proddit, v. punctured 

Prufe, n. proof 

Prufe-coat, n. proof-coat ; armour 

Pu’, v. pull 

Pu’d, v. pulled 

Puddocks, n. frogs 

Puir, a. poor 

Pushion, n. [puzh’ou] poison 

Putten-aboot, v. agitated ; tronbled 

Pyat, n. magpie 


x, 





Pyke, v. pick ; dig out 


Pyne, v. and 2. punish ; sorrow, punish- 
ment, pain 


Q. 
Quaisten, n. question 
Quern, ». a hand-millstone 
Quey, u. [quae] a heifer . 
Quat, v. quit, cease ; ceased, let go 
Quate, a. quiet, silent 
Quateness, n. quietness ; peace 


ie 


Raal, a. real # 

Ruise, v. rose 

Ram-stam, a. thoughtless 
Rang, v. reigned 

Xax, v. stretch 

Rebute, v. rebuke 

Reestie, reistie, a. fractious, unwilling 
Red, v. teach, counsel 

Redd, v. to disentangle, put to rights 
Rede, n. lesson, advice 

Reek, v. and n. smoke 

Reive, v. plunder 

Reiver, n. robber 

Rewth, ». pity 

Richt, a. and ». (gutt.) right 
Richtous, a. (gutt.) righteous 
Riggin, ». roofing 

Rinkit, v. ranged round 
Rive, v. rend; n. a rent 
Roosin, v. (hard s) praising 
Rouch, a. (gutt.) rough 
Roust, n. rust 

Row’t, v. rolled 

Rowth, x. abundance 
Runkle, v. and n. wrinkle 
Rung, n. stake, or club 
Rutit, v. rooted 

Rype, v. to probe, to poke 


8. 
Sa’, n. salve : 
Sab, v. and n. sob 
Sacrifeece, n. sacrifice 
Sad-breid, n. heavy, or unleavened bread 
Sair, a. sore, grievous 
Sairs, 7. injuries 
Sairs, © serves, accomplishes 
Sal, v. shall 
Sanna, v. shall not 
Sauf, v. save 
Saul, ». soul 
Saunt, ». saint 
Saut, n. and a. salt 
Sautan, n. Satan 
Sawed, v. sowed 
Sawn, v. sown 
Sax, a. six 
Scaum, n. haze 
Scaur, n. precipitous bank 
Schaw, v. show 
Schew, v. [sheu] sew 


GLOSSARY. 


Schute, ». push 
Scouther, 7. and v. scorch; a scorching 
Screed, n. a writing ; a hasty epistle ; any- 
thing torn off 
Scunner, v. and n. loathe, disgust 
Seil, v. strain ; filter 
Sel, pr. self 
Sellie, a. selfish 
Ser’, v. serve 
Ser’in, v. serving 
Servitor, . servant, waiter 
Sham’t, v. ashamed 
Shapit, v. formed 
Shear, v. reap with a sickle 
Sheelin, 2. hut 
Sheugh, n. (gutt.) trench ; grave 
Shoon, n. shoes 
Shoother n. [shoo’ther: hard th] shoulder 
Shucken, v. shaken 
Shure, v. did shear (or reap) 
Sib, a. related by blood 
Sibness, n. consanguinity 
Sic, siccan, siclike, adv. such 
Siccar, a. secure, firm 
Sicearlie, adv. strongly, securely, sternly 
Sich, n. (gutt.) sigh 
Siller, n. silver, money 
Silly, a. weak in body or mind 
Silliness, z. weakness, especially of the body 
Simmer-warm, a. lukewarm 
Sinder, v. divide, separate 
Sindry, adv. asunder 
- Sirss n. (soft s) sirs 
Skail, v. scatter; spill; disperse 
Skaitb, v. and n. (soft th) injure; injury 
Skeelie, a. skilful 
Skellied, a. oblique, squinting 
Skirlin, v. screaining 
Skreigh, v. and n. (gutt ) shriek 
Sleeperie, a. sleepy 
Slippit, v. slipped 
Slockened, v. slaked, quenched 
Slype, v. slide 
Smack, n. a small decked, or partially 
decked vessel 
Smoored, v. smothered 
Snapper, v. stumble 
Sned, v. snip off 
Snod, v. trim, put in order 
Sonsie, a. well-conditioned, sensible, plea- 
sant 
_Sneck, n latch 
Snell, a. sharp ; biting 
Soom, v. swim 
Soopit, v. swept 
Sooth, ». truth 
Sornin, v. ‘‘ sponging ” 
Soud, v. should 
Sough, 2. (gutt.) whisper; echo ; sound 
Soun’, n. [soon] sound 
Sowp, z. a mouthful ; a small quantity 
Sowther, v. solder 
Spate, n. freshet ; flood 
Speel, v. climb 
Speir, v. enquire 








Speirin, v. questioning 

Speldrin, x, a fish split and dried 
Sperfl’t, v. scattered wastefully 
Spreid, v. spread 

Spuein, v. and n. vomiting 
Stance, 7, site ; standing-place 
Stanerie, a. stony 

Starn, n. star 

Stauners-by, . by-standers 
Staw, v. stole 

Steive, stieve, a. robust, strong 
Steively, adv. strongly 

Steek, v. fasten ; stitch 

Stegh, v. (gutt.) to fill to satiety 
Stell’d, v. set fast 

Sterk, a. bold, unflinching 
Stibble, n. stubble 

Stirk, n. young ox ; steer 

Stog, v. and n. puncture 

Stotter, stoiter, v. stnmble 
Stoun’, n. sudden pain 

Stour, n. flying dust; strife 
Stouthrief, n. robbery with violence 
Stowp, stoup, 7. vessel for holding liquids 
Stramash, n. disturbance ; broil 
Straucht, a. (gutt.) straight 
Strett, a. narrow ; n. difficulty 
Strickly, adv. strictly 

Strinkle, v. sprinkle ; strew 
Strucken, v. struck 

Suddaintie, n. a sudden occasion 
Suner, a. sooner 

Sumph, z. a ‘‘soft,” or weak-minded man 
Sut, sutten, v. set or sit 
Swappit, v. thrown or clapped together 
Swarf, v. faint 

Swech, n. (gutt.) trumpet 

Swee, n. swing, lurch 

Sweir, a. reluctant 

Swither, v. hesitate 

Synd, v. rinse, cleanse 

Syne, adv, soon; since 


ju 


Tack, n. the term of a lease 
Taigle, v. involve; delay 

Tang, n. sharpness ; a sharp point 
Teem, v. pour 

Tempit, v. tempted 

Tenner, a. tender 

Tent, n. notice ; care 

Tentie, a. thoughtful ; careful 
Tether, v. and n. to fasten ; a tie, fastening 
Thae, pr. (hard th) those 

Theek, n. thatch 

Thegither, prep. together 
Theretill, prep. thereto 

Thir, pr. (hard th) these 
Thirlman, n. slave; prisoner 
Thole, v. endure, bear 

Tholeable, a. endurable 
Thrawart, a. intractable, contrary 
Thrawn, a. obstinate, contrary 
Threep, v. pertinaciously affirm 


Sale 

Thretty, a. thirty 

Thring, v. thrust ; press forward 

Throwe-ganys, 7. streets 

Throwe-ither, prep. mixed together 

Ticht, a. (gutt.) tight 

Tichtly, adv. (gutt.) tightly, strictly — 

‘Tine, v. lose 

Tint, v. lost 

Tirl, v. a continuous light knockiny or 
touching 

To’booth, n. tolbooth, prison 

Tocher, n. (gutt.) dowry 

To the fore, «. prepared ; still available 

Tod, n. fox 

Toom, ”. empty 

Tow, n. rope; string ; fastening 

Towelaith, n. coarse bagging 

Tosh, a. neat, trim 

Towerickie, n. tower ;-high point 

Trampit, v. trampled, trod 

Traik, v. to trail in a languid way 

Trauchl’t, v. (gutt.) draggled 

Troke, v. traffic, deal, trade 

Trochs, n. troughs, receptacles for water 

Triml’t, v. trembled 

Trimlin, v, and a. trembling 

Tryst, m. an appointment 

Trystit, v. made an appointment; cove- 
nanted 

Tukken, v. taken 

Twafauld, a. double; insincere 

Tulzie, n. tumult ; conflict 


Uz 
Ulyie, n. oil 
Unco, adv. strange; exceedingly 
Uncos, n,. strange things 
Unsteekit, v. unfastened ; opened 
Unwaukit, a. unfulled 
Up-bigyin, v, up-building 
Uphaud, v. uphold 
Upo’, prep. upon 
Uptak, ». comprehension 
Unsiccar, a. unsettled, unstable 


WE 


Veschel, n. vessel 


W. 
Wa’, n. wall 
Waal, n. [waul] well; shaft 
Waal-ee, n. spring of water 
Wad, v. would 
\Vaesome, a. woeful, miserable 
Waff, a. weak ; insipid 
Wafile, v. to show weakness or insincerity 
Wafilin, a. weak; undecided 
Wa’-gaun, v. going away 
Wale, v. and n. select ; choice 
Walin oot, v. selecting 
Wame, n. belly, stomach 
Want, v. to lack 
Wantin, v. lacking 
Wand, n. rod 
Wanrestie, a. uneasy 
Wapins, n. weapons 





War, v. were © 

Warna, v. were uot 

Wared, v. spent, disbursed 

Warsle, v. wrestle 

Wastrie, n. waste 

Waufiness, ». weakness 

Waur, «a. worse 

Wauk, v. to ‘*full” as cloth 

Wastre!, n. [wace'trel] spendthrift 
Weans, n. infants ; children 
Wearin-dud,.n. a garment 

Wecht, n. (gutt.) weight 

Weel-faur’d, a. well favoured ; handsome 
Weir, n. war 

Weird, n. fate 

Weise, v. (soft s) to turn by gentle means 
Wench, n. a young woman 

Wersh, a. [wairsh] insipid ; unseasoned 
Wesh, v. wash 

Whammle, v. overturn 

Whan, adv. when 

Whasae, pr. whoso, whosoever 
Whaurin, prep. wherein 

Wheen, a. a few 

Whilk, pr. which 

Whing, whang, ». thong 

Whisht, whusht, v. whispered ; silenced 
Whust, 2. silence 

Wi’, prep. [wee] with 

Widdie, ». withe; rope 

Win, v. get, obtain; arrive at 

Winnock, n. window 

Wordie, a. worthy 

Wrangous, wrangously, adv. wrongfully 
Wricht, n. (gutt.) wright ; artificer 
Writer, x. Jawyer : 
Wrocht, v. (gutt.) wrought 
Wud, ». wood 

Wud, a. mad, insane 

Wull, ». and n. will 

Wun, wund, v. wind 
Wunner, v. and ». wonder 
Wunner-warks, 2. miracles 
Wuss, v. and n. wish 

Wi’ye, prep. and pr. with you 
Wyle, v. draw, entice 

Wyss, a. (soft s) wise, sane 
Wyssheid, ». wisdom 

Wyte, v. and n. blame 
Wyteless, a. blameless 


Y. 
Yaird, ». garden 
Yammer, v. whine, mutter 
Yap, a. hungry 
Yerbs, ». berbs 
Yernest, a. earnest 
Yerk, v, jerk, snatch 
Yett, n. gate 
Yeuckie, a. itching 
Yeuk, v. and n. itch ; itching 
Yird, n. ground ; soil 
Yirdin, », earthquake 
Yirth, n. earth ; world 
Yonner, prep, yonder 
Yont, prep. beyond 

